
PREDGOVOR 


Filozofi su oduvijek nastojali da shvate cjelovitost svega Što 
postoji. Sve što nam se pojavljuje ili što iskustveno pronala- 
zimo, postaje za filozofa općenito pitanje; filozof hoće da rje- 
šava pitanje pojavnosti u najopćenitijem opsegu. Koje je to pi- 
tanje? Šta hoće filozof da dozna o svemu što je pojavno? On 
hoće da upozna najdublje izvore svijeta i života u njemu. Otkud 
je taj pojavni svijet? Otkud u prvom redu čovjek i njegov 
život? Koji mu je smisao ili vrijednost? ... Postavljanjem tih 
Pitanja postaje se upravo filozof; a po razilaznim odgovorima 
razlikuju se osnovna filozofska naziranja. Materijalist će reći, 
da ne postoji ništa osim materije, dok nematerijalistički (»ideali- 
stički«) filozof drži, da se ne može svijet i sve u njemu protu- 
mačiti samo iz jednog, materijalnog izvora. Možemo li svijesni 
Život čovjeka protumačiti bez »duše«? Možemo li promjenljive, 
nenužne pojave svijeta protumačiti bez jednog nepromjenljivog, 
apsolutnog uzročnika, koji kao osobno biće nazivamo Bog? Može 
li samo tjelesni opstanak čovjeka podati puni smisao njegovu 
životu? Različni su putovi, koji vode k odgovorima na ta pita- 
nja. Upoznavati pojedinačne ove putove značilo bi prikazati po- 
vijest filozofije. 

Ni onda, kad bi ova knjiga bila samo povijest filozofije, ne 
bi naučno postupala kad bi čitaoca upoznavala samo s gotovim 
nazorima pojedinih filozofa. Ona bi morala pokazati, kako su po- 
jedini filozofi došli do svojih nazora ili kako obrazlažu svoje gle- 
danje na svijet i život. Takav bi bio posao historijskog prikazi- 
vanja filozofije. U užem opsegu, namijenjena prosječno inteli- 
gentnom čitaocu, knjiga bi mogla da obuhvati samo one nazore 
i onoliko, koliko su od općega obrazovnog značenja. Knjiga bi 
čitaoca povela galerijom slikA i predstavila mu pojedina filozof- 
ska mišljenja. Ali kritički bi 


1 kri se mogao čitalac orijentirati 
samo onda, kad bi na izlasku iz te galerije znao odgovoriti na 

pitanje: po čemu se razilaze filozofski mislioci? Gdje je izvor 
njihovu razilaženju? Na čemu se osnivaju njihova stajališta? 
Gdje otpočinju njihova obrazlaganja ili otkud polaze različni 
filozofski smjerovi? U čemu je osnovna orijentacija filozofira- 
nja? Na kojoj se osnovi opredjeljuju filozofi u svojim nazorima 
o svijetu i životu? Kod kojih se pitanja najprije zaustavljaju? 
Ima li neko glavno pitanje, na koje se postavljaju izvjesni od- 
govori? . 

Ova knjiga hoće da čitaoca upravo o tome pouči; hoće da mu 
pokaže, kako izgleda na raskršću filozofije. A to može samo na 
taj način postići, da sustavno i kritički zahvati u sam izvor filo- 
zofskih razilaženja. Ona će čitaocu pokazati, kako se filo- 
zofi orijentiraju prema pitanju o sastavu (strukturi) i o vrije- 
dnosti ili istinitosti znanja. Knjiga će pokazati, kako je svijest 
istine tajnovito i zagonetno, a prvo i najvažnije pitanje, na koje 
hoće svi filozofi da odgovore. Polazeći od tog pitanja, otpočinju 
obrazlaganja pojedinih filozofskih nazora — ne samo o znanju, 
nego također o svijetu i životu. Ako na pr. jedni filozofi uče, da 
mi znademo samo ono što je pojavno, onda time zastupaju ne 
samo svoje stajalište o sposobnosti znanja, nego ujedno ne pri- 
znaju da postoje nepojavni izvori svijeta i života. A nešto ne- 
pojavno mogu da priznaju samo oni filozofi, koji ne ograničuju 
sposobnost našega znanja na pojavni svijet. Ispred svakog filo- 
zofskog tumačenja o svijetu i životu potrebno je dakle da usta- 
novimo: može li čovjek da dozna ikoju istinu o nepojavnim izvo- 
rima svijeta i života? Od odgovora na to pitanje zavisi obrazla- 
ganje čitave filozofije. Zato se bez sustavnog i kritičkog snala- 
ženja u tom pitanju ne može nitko u filozofiji samostalno orijen- 
tirati. Toj potrebi hoće ova knjiga da udovolji. — 

Ima tome preko dvije hiljade godina, što su se grčki filozofi 
stali zanimati za istinito znanje ili spoznaju (grčki: n6esis). Za- 
nimali su se, dakako, naučno: ili znanstveno, ukoliko: su činjenicu 
istinitog znanja nastojali da svestrano objasne i protumače. Od- 
onda do danas razvila se o istinitom znanju zasebna znanost, 
koju različno zovu: noetika, teorija spoznaje, kritika spoznaje, 
nauka o znanosti itd. 

Od nje su zavisne sve druge znanosti. Jer svaka je znanost 
u suvislu. cjelinu (sustavno) složeno znanje, stečeno i obrazlo- 

ženo istraživalačkim putovima (metodama) — 'sa ciljem da upo- 
zna istinu. A nikoja znanost, osim noetike, ne stavlja sebi u za- 
datak da upozna istinu — o istini: na čemu se osniva i o čemu 
je moguće istinito znanje. Dakle je rješavanje toga pitanja osno- 
vica za sve znanosti. 

Napose ima noctika, koja je i sama jedna filozofijska nauka, 
osnovno značenje za svu filozofiju. Jer filozofija, osim što se 
prvenstveno bavi pitanjem istine, nastoji da zahvati sav svijet 
i život u najdubljim osnovima: dalje i dublje od pojavnih gra- 
nica. Opažajno ili iskustveno (empirički) upoznajemo svijet u 
pojavnim oblicima, u neprekidnoj izmjeni zbivanja, u dolaže- 
nju i nestajanju svega što doživljujemo; nagonjen misaonom 
silom čovjek nastoji da pronikne pojavni svijet do njegova biv- 
stva, da razotkrije ono što je u njemu nepojavno, i ne zaustavlja 
se sve do posljednjeg pitanja: gdje je izvor svega, neživoga i 
živoga, što nam se pojavljuje u svojoj prolaznosti i promjenlji- 
vosti, — zar možda u nečemu što je nepojavljivo, nadiskustveno 
(metempiričko ili metafizičko)? 

U cilju je filozofije, da dade posljednje opravdanje za sve 
što jest i što vrijedi. Za tim su ciljem išli vjekovima najbolji 
umnici: da odgonetaju tajnu života, da mu nađu postanak i smi- 
sao, da u samoj činjenici života otkriju njezino obrazloženje. Po- 
dati vrijednost životu bila je oduvijek zadaća filozofije; a u pro- 
suđivanju vrijednosti ili smislenosti Života nalaze se kriteriji 
(mjerila) za kulturnu orijentaciju. Jer čovjek postaje kulturan, 
kad u život unosi vrijednosti: kad životu postavlja vrijedne za- 
datke i kad ga upravlja k njihovu ostvarenju. Njihovom oživo- 
tvorbom čovjek oblikuje svoj Život: stvara ili obrazuje u sebi 
vrijednog pojedinca ili ličnost. Pojedinac postaje time svijesni 
nosilac ili subjekt kulturnih dobara, u kojima su vrijednosti 
ostvarene ili objektivirane; a ta se dobra nalaze u znanosti 
umjetnosti, religiji, ćudorednosti i društvenom uređenju. U ose 
ora prema njima otpočinje kulturno samoodređivanje. | 
Kaenteki 2 zg bon z. -_. razmišljati o vrijedno- 
liko je upravljeno na jedan cilj: z pm a. Ž si 

: n cilj: spoznaju istine. Ova vrijednost 
postavljena kao problem ili kao predmet kritičkog ispitivanja 
spada u filozofijsku znanost. Filozofija mora dakle Z oi 

mjestu da odredi sposobnost čovjeka u njegovu saznanju istine. 
U raznolikosti tog određivanja izviru i osnovne smjernice filo- 
zofiranja. Pojam istine ima svoju historiju, kroz koju se kretao 
razvoj filozofijske misli. 

To hoće ova knjiga da pokaže. Njezina je zadaća da usta- 
novi, da li je moguće i na osnovi čega je opravdano rješavanje 
metafizičkih pitanja. Da li je istina da postoji Bog kao osobni 
uzročnik svijeta, ili je istina da ne postoji? Da li je istina da je 
čovjek kao duhovno (spiritualno) biće besmrtan, ili je istina da 
je on samo živa tvar, tako da tjelesnom smrću potpuno nestaje 
osoba čovjeka? Da li je istina da je čovjek u svom radu i na- 
stojanju samo fizičkim (materijalnim) silama određeni (deter- 
minirani) stroj, ili je istina da je on sposoban samostalno (slo- 
bodno) sebi postavljati ciljeve života?... Ta i druga pitanja 
izučava metafizički filozof. Opravdanje metafizike, tj. pitanje, 
da li je moguće spoznati istinu o tim pitanjima, spada u noetiku, 
nauku o istini ili vrijednosti znanja. 

Jasno je dakle, da takva knjiga mora zanimati svakoga, tko 
hoće da sebi račun dade o navedenim metafizičkim pitanjima, od 
kojih zavisi naše naziranje na svijet i život. Jer svako je takvo 
naziranje metafizičko: metafizičar je teist, koji priznaje da osim 
svjeta i Bog egzistira, jednako kao i bezbožac (ateist); spiritua- 
list, koji priznaje da u čovjeku, osim tijela, i duša egzistira, je- 
dnako kao i materijalist; onaj koji priznaje da u našem životu 
postoji apsolutno valjani moral, jednako kao onaj tko to poriče, 
itd. Svaki je taj nazor »metafizički«, jer se njime prelaze gra- 
nice iskustvenog znanja o pojavnom svijetu. Metafizičar je Ari- 
stotel i nastavljači njegova smjera, skolastički filozofi, koji do- 
kazuju da postoji Bog; i Kant je metafizičar kad uči, da je ideja 
o Bogu plod moralne volje; Wundt drži, da je svijest o Bogu 
(religija) samo plod fantazije; Bergson traži izvor religije u zre- 
nju (intuiciji) stvaralačkog razvoja; Scheler drži, da se religijska 
ideja ne osniva na dokazivanju egzistencije božje; Nic. Hart- 
mann priznaje samo to, da ima nešto nespoznatljivo ili da po- 
stoje metafizički problemi; Kiilpe priznaje, da je moguća meta- 
fizička spoznaja o cjelokupnosti prirode; i tako ima svaki filozof 
izvjesne metafizičke nazore. Ali Hume kaže: »Pretražite biblio- 
teke, pa ako u njima nađete knjige metafizičkog sadržaja, spa- 

lite ih nemilosrdno«. Hume je naime empiričar (iskustvenjak), 
koji zabacuje svaku mogućnost nadiskustvenog ili metafizičkog 
znanja: dakle je opravdanje metafizičke filozofije zavisno od 
nauke o vrijednosti znanja. Tko naime uči, da mi nijesmo spo- 
sobni za metafizičko znanje, tome će filozofija biti samo ukup- 
nost pojedinih znanosti (Paulsen), ili samo sinteza znanja (Spen- 
cer), bit će mu iskustvo i znanost u službi životne orijentacije 
(Wundt), ali taj ne će filozofiju smatrati podobnom, da znan- 
stvenim putem doznaje nešto i preko granica pojavnoga svijeta. 


Zato ova knjiga ne raspravlja o pojedinim metafizičkim na- 
zorima, nego se pita: da li je uopće moguća ikoja metafizika kao 
znanstvena nauka, tj. da li je moguće, da misaonim ili razum- 
skim putem (dokazivanjem, zaključivanjem) išta doznajemo u 
metafizičkim pitanjima? Knjiga se dakle obraća k onome tko bi 
rekao, da je iluzorno svako traženje metafizičkih istina, tj. tko 
je načelni antimetafizičar. Načelni utoliko, što zabacuje svako 
metafizičko naziranje; a, dakako, zabacuje samo kao noetičar tj. 
na osnovi rasprave o sposobnosti našeg saznanja istine i preko 
pojavnih granica. Jer ako netko na pr. kaže, da nije moguće do- 
kazivati neki metafizički (»idealistički«) smisao čovjekova ži- 
vota, onda taj mora da tu nemogućnost dokazivanja dokaže. 
Zato i jest ova knjiga potrebna svakom inteligentu, koji hoće da 
u kulturnim pitanjima ne samo štogod kaže, nego da to i do- 
kaže. Dakle će u ovoj knjizi doći do riječi oni, koji su za meta- 
fiziku, i koji su protiv nje. Bit će u knjizi raščišćeni svi putovi 
i objašnjeni svi nazori, koji vode do ova dva oprečna stava, Zato 
knjiga ne će da bude samo historijski informativna, nego kriti- 
čka; ona hoće da čitalac otpočne samostalno filozofirati, a ne 
samo da čita historijski nanizane sisteme. Samo tko pozna noe- 
tiku, može da razumije historijski razvoj filozofije i današnje 
njezino stanje. Neka čitalac najprije uoči činjenice u kojima iz- 
viru pitanja, i neka uvidi različne mogućnosti rješavanja tih 
Pitanja, da sebi stvori konačni sud. Samo ovim postepenim i sve- 
stranim izučavanjem dolazi se do istine — o istini. Čitalac ima 
iz knjige da nauči, kako je traženje istine uvjetovano savjesnim 
radom, koji bez predrasuda usvaja istinu gdjegod ju nađe. Bez 
tih duševnih, upravo moralnih uvjeta može tkogod da govori i 

piše o koječemu, može da i živi bez ikoje orijentacije, ali ne 
može da naučno traži istinu. — : 
Samo neznalački, bez dodira s naukom, mogao bi tko ustvr- 
diti, da je izvor metafizičkih pitanja u kršćanstvu, i da su odgo- 
vori na ta pitanja nošeni autoritetom kršćanskog vjerovanja. Tko 
to tvrdi, izgubio je spoznaju historijske činjenice, da se već u 
pretkršćanskoj davnini metafizički duh grčke filozofije nastojao 
primaknuti nepojavnim izvorima svijeta i života. Nije li Aristo- 
tel iz pojavnog, promjenljivog svijeta logičkim, znanstvenim pu- 
tem zaključivao, da postoji nepromjenljivi, nezavisni i nužni 
(apsolutni) njegov uzročnik? Zar je put ovog saznanja utiralo 
kršćansko vjerovanje, koga još nije ni bilo (u 4. vijeku prije 
Krista)! Ova knjiga hoće da raščisti vrludanje i nesnalaženje u 
pitanju razgraničenja između metafizičke filozofije i religije, 
znanja i vjerovanja. Bez obzira koliko je opravdano, recimo, Ari- 
stotelovo metafizičko znanje, knjiga hoće da ispita mogućnost 
svakog metafizičkog znanja. Mučni putovi ovoga naučnog (noe- 
tičkog) ispitivanja nepristupni su dakako onome, tko se udobnije 
snalazi u neznanju. Ali u neznanju izvire osjećaj malovrije- 
dnosti, a u njemu podcjenjivanje metafizičkih problema, koje se 
u posljednjih nekoliko decenija javlja kao »simptom organskog 
oboljenja evropskog intelektualca«. Nedovoljno poučen u filo- 
zofiji, suvremeni se intelektualac nemoćno podaje onoj struji, 
koja najmanje zahtjeve stavlja na mišljenje, kad negaciju meta- 
fizike naprosto proglašuje postulatom znanosti. A između »inte- 
lektualca« koji bludi po kaosu različnih nazora, i onoga koji se 
opredijelio za jedan nazor, jer drugih ne poznaje niti znade vla- 
stiti nazor opravdati, nema razlike u stepenu, nego samo u na- 
činu neznanja. Nema, redovno, nikakve razlike ni u protivu- 
metafizičkom stavu, jer se naslanja na dvostruko neispravnu 
pretpostavku: da je metafizika moguća samo u granicama reli- 
gije i da su obje zajedno moguće samo izvan granica znanosti. 
Knjiga će pokazati, da metafizička filozofija nije plod religije, 
nego da se razvija u granicama znanstvenog znanja. — 
Knjiga će, napose, razgraničiti kompetenciju dvaju dodirnih 
i čestokrat suprotnih naučnih područja, prirodoznanstvenog i 
filozofijskog. Nijedan prirodoslovac kao takav ne može da bude 
metafizičar, ni materijalistički ni nematerijalistički. »Kao takav« 

on ide za sasvim drugim ciljem nego metafizički filozof. U do- 
sizanju cilja ili u vršenju svoga zadatka prirodoslovac je upu- 
ćen na ograničeno svoje područje, a ne na cjelovitost bitka; pa 
ako hoće da u tom metafizičkom vidu cjelovitosti dohvati i nje- 
gove nepojavljive osnove, onda je tim napustio svoje područje i 
metode svog istraživanja. Jednako je i u onom slučaju, kad pri- 
rodoslovac hoće da sa svoga stajališta zabaci svaku mogućnost 
metafizike. To on može da čini, ali samo kao noetičar; noetično 
je pitanje, da li ima na to pravo ili ne. Samo neznanjem i zbr- 
kom (konfuzijom) dolazi se do prehvatanja iz jednog naučnog 
područja u drugo. — 

Nije olagan posao ni tehničkog, anatomskog, biološkog i dru- 
gog izučavanja; to naročito važi za spekulativne znanosti, na pr. 
matematiku. Ni psiholog ne može da obuhvati cjelinu duševnog 
života tako jednostavnim prikazivanjem, da će čitalac u lagodnoj 
lektiri kao preko noći i sam postati psiholog. Ne može se dakle 
opravdano postaviti takav zahtjev ni na noetiku, koja također 
zahvata u duševni naš život, i to baš s obzirom na istinitost zna- 
nja. O tom kompleksu duševnog života, koji zovemo spoznaja 
istine, ima mnoštvo pitanja i različnih odgovora, pa nije svaki 
čovjek ni pozvan da se tim poslom bavi; a kad se ipak kao kul- 
turan čovjek zanima za ova eminentno znanstvena pitanja, ne 
može se tom zanimanju na znanstveni način zadovoljiti bez sve- 
stranog osvjetljenja i produbljivanja problemske cjeline. Zato 
u knjizi postepeno polazimo od pitanja k pitanju, primičemo se 
korak po korak do uzvisine, s koje ćemo pregledati ukupnost 
raznih nazora o spoznaji istine. Knjiga hoće da na svoj način 
postavlja, rješava i objašnjava probleme; napose hoće da po- 
kaže, kako se problemi i načini njihova rješavanja razvijaju u 
međusobnoj vezi. Vođena zadatkom, da orijentira i neupućena 
čitaoca, knjiga je o tome u tolikoj mjeri vodila računa, te bi 
gdjekome moglo izlaganje u knjizi izgledati čak suviše jedno- 
stavno. Ali njezin je zadatak ispunjen, ako je čitaocu otvorila 
jasne poglede na problem istine, zamagljen raznim pitanjima i 
paetnna Taj je problem već sam po sebi najteži, i zamršen 
je ogromnom literaturom i tajnovitim putovima našeg saznanja 
istine, pa je bio gotovo neizvediv zadatak knjige, da uvodi či- 
taoca u dubinu svih pitanja jasnim, lako razumljivim prikaziva- 

njem i u vrlo skučenom opsegu knjige. Jer knjiga ne će da pruža 
površno, zabavno pričanje ili čak fraziranje, nego nastoji, da 
naučnim postupkom spremi čitaoca za vlastito, kritičko prosu- 
đivanje. Ne ide knjiga za tim, da čitaocu sugerira neki nazor, 
nego u zastupanju svoga stajališta iznosi objektivno sva naučna 
gledanja na problem istine. Zato je bio njezin prvi zadatak, da 
svu problematiku pomakne u puno svijetlo, koje omogućuje sva- 
kom inteligentnom čitaocu, da gleda u život istine od histo- 
rijskih početaka do danas. Knjiga hoće — a time ne gubi znan- 
stveno obilježje — da se i nestručni čitalac kritički orijentira u 
osnovnim smjernicama filozofiranja, tako da orijentacija ne 
bude jednostrana, površna ili čak kriva, da kritika ostane objek- 
tivno naučna, i da način prikazivanja bude sustavno pregledan, 
svestran, do dubine jasan, u svakom detalju zaokružen i po- 
trebito iscrpan. U izvedbi idealnog tog zadatka predstavlja ov 
knjiga jedan pokušaj. 
Filozofijski upućeni čitalac razabrat će, koliko je samostalno 
prikazana historijska fizionomija problema istine i njezino kri- 
tičko osvjetljenje. Ne će jamačno nitko reći, da je ova knjiga 
»slična« drugima zato, što i one druge raspravljaju, recimo, o 
Aristotelu i Kantu. Ako im je po tome slična, ona se od njih 
razlikuje, koliko na svoj način (sustavno) povezuje činjenice, 
pitanja i odgovore, koliko ih kritički povezuje prema osnovnim 
gledištima raznih filozofa, te ih nastoji prikazati u punom svi- 
jetlu. Treba ipak priznati, da naučno prikazivanje prestaje, gdje 
otpočinje »pristupačnost« na štetu stvarnosti. Ako knjiga hoće 
da prikaže ono što uče pojedini filozofi, onda je svom zadatku 
udovoljila time, što ova učenja iznosi vjerno i najjednostavnijim 
načinom: koji bi čitalac očekivao nešto drugo, a ne ono što su 
učili pojedini filozofi, tome ova knjiga ne može udovoljiti. Ona 
je izrađivana na osnovi pitanja: po čemu se svi filozofi razilaze? 
Po tome, odgovara knjiga, što jedni priznaju da čovjek može 
svojim mišljenjem ili razumom dohvatiti istinu o nepojavlji- 
vim izvorima svijeta i Života, a drugi toga ne priznaju. Zašto 
ovi drugi toga ne priznaju, a kako oni prvi opravdavaju svoje 
priznanje? Na ovo pitanje hoće knjiga da sustavno odgovori: 
Ona dakle izvješćuje o temeljnim zasadama pojedinih filozofa, 
koliko su odlučne za njihovu orijentaciju i koliko se u njima 

odrazuje razvoj svega filozofiranja do danas. Zato ova knjiga 
i nije čista noetika u tom smislu, da bi njezin interes bio upra- 
vljen na specijalni filozofijski problem o vrijednosti spoznaje; 
ona pokazuje, kako se upravo u tom problemu sastaju sve niti 
filozofiranja, a u razrješenju toga čvora pokazuje opravdanje 
čitave filozofije. Trebalo je u tu svrhu uporediti sve filozofe, sve- 
sti ih na zajednička i oprečna gledišta, objasniti njihova obrazla- 
ganja i dati njihovu kritiku. Premda je gradivo toga posla raza- 
suto po filozofskoj literaturi, te ova knjiga nadovezuje na do- 
sadašnji razvoj filozofskog stvaranja — a to je i zadaća znan- 
stvenog rada —, ona iz toga gradiva metodički konstruira sasvim 
novu cjelinu. Čitalac će mimogred i to doznati, kako se knjiga 
upravo kritičkom svojom metodom odvaja i od onih filozofa, 
s kojima zastupa isto stajalište. To je stajalište zastupao već 
Aristotel. 


Aleksandar Veliki, znamo iz Plutarha, pisao je svom odgo- 
jitelju i učitelju Aristotelu ovo: »Nisi dobro učinio, što si izdao 
akroamatičke (znanstvene) rasprave. Jer, po čemu ćemo se sada 
razlikovati od drugih (ljudi), kad će ove stvari, u kojima smo se 
naobrazili, postati svojina sviju. TA ja bih volio da se razlikujem 
(od drugih ljudi) tim najodličnijim znanjima, nego svojim voj- 
nim silama.« 


Odonda do danas Aristotel je, kako Dante kaže, postao uči- 
teljem svih koji umuju. »On je u starom vijeku bio vrhunac, 1 
u svima su stoljećima samo oni rijetki, koji stajahu na sličnoj 
visini, kadri bili da ga vide u punoj veličini« (Nic. Hartmann). 
Njegovu je nauku usvojila i razvila latinska (skolastička) filo- 
zofija, a orijentiraju se po njoj i suvremeni filozofi. Uostalom, 
knjiga ne propagira neku historijsku »orijentaciju«, nego hoće 
da probleme zajedno s historijskim i današnjim rješavanjima 
postavi na pravo mjesto, a pritom će se ispostaviti značenje Ari- 
stotelove filozofije. Time što knjiga kritički usvaja Aristote- 
lovo rješavanje problema spoznaje (premda ga rješava na sa- 
svim drukčiji način), nije zato oduzeta svaka vrijednost i dru- 
gim filozofskim nastojanjima: jer sva ta nastojanja predsta- 
vljaju izvjesne pokušaje rješavanja, — a samo onome, tko sve 
njih obuhvati, ukazuje se u punom svijetlu istina. 


l1 


Danas, kad se o filozofiji puno više govori i piše nego što 
se o njoj znade, neka čitalac iz ove knjige uvidi, da o filozofiji 
smije raspravljati samo tko je o njoj valjano upućen. Kako bi 
smiješan bio, tko bi samodopadno htio đa o Einsteinovoj teoriji 
zastupa »svoj nazor« bez dovoljne matematičke spreme, jednaku 
sliku pružaju oni, koji po miloj volji »filozofiraju«. Kadgod i 
sama filozofska literatura podupire neupućenost, naročito iskri- 
vljenim prikazivanjem protivničkih nazora. Zato ova knjiga 
nastoji da objektivno prikaže mišljenja najznatnijih filozofa, i 
da ih kritički osvijetli u vidu osnovnog problema filozofije, a to 
je: svijest istine. 


* U Zagrebu, 1934. 
S. Zimmermann 

LL DIO 


KAKAV JE NAŠ SVIJESNI ŽIVOT UOPĆE? 


Mi živimo svijesnim životom. Ta je činjenica poznata i 
onome, tko nije o njoj možda nikad razmišljao. Svatko zna, da 
u budnom ili svijesnom stanju koješta doživljuje: gleda, sluša, 
dotiče, govori, kreće se, teži za nečim, odvraća se od nečega, 
ljubi i mrzi, raduje se i ljuti, sjeća se, tvrdi i poriče, osjeća ugodu 
i neugodu, hoće i ne će itd. Svi ovi doživljaji u svakodnevnom 
svome tijeku ukupno čine svijesni život pojedinog čovjeka. 

Osvrnimo se na taj život: reflektirajmo na nj! Neka čitatelj 
pripazi na vlastite doživljaje, neka se prema njima »okrene«, na 
njih upravi ili usmjeri, neka ih uzme kao predmet razmatranja, 
neka malo razmišlja o onome šta doživljuje. To je, dakako, po- 
sebni jedan posao, jer ne mora čovjek, kad nešto svijesno do- 
življuje, da ujedno o tome i razmišlja. Ja se mogu razgledavati 
po ulici, a da pritom i ne mislim upravo na to: ja sada gledam. 
Mogu da doživljujem neko sjećanje, neku nadu, neku odluku, i 
sve ovo svijesno doživljujem, a ipak nijesam pritom izričito 
mislio na svaki pojedini taj doživljaj. Ja tek onda mislim na 
svoj. doživljaj, kad pazim na njega, kad se prema njemu tako 
reći okrenem, obazrem ili osvrnem, ili kad na nj reflektiram. 
Ovim mojim osvrtom ili refleksijom postane doživljaj kao 
metnut pred mene: postaje predmet ili objekt. 

' Recimo da se sad nalazi u mojoj svijesti ova opažena knjiga 
(ja ju opažam utoliko, što ju gledam i dodirujem). Obazrem li 
se na svoj doživljaj osjetilnog opažanja ove knjige, ja mogu 
da kod toga doživljaja razlikujem pojedine sastavne dijelove: 
opaženu boju, veličinu, oblik, težinu. Mogu dakle da čitavi do- 
življaj rastavim ili analiziram u njegove sastavne dijelove i da 
ih međusobno razlikujem.. Mogu da ovu knjigu uporedim s dru- 
gim stvarima, i na taj način razbiram njihovu sličnost i razli- 

čnost, tj. ja mogu da među njima opažam neke odnose (relacije) 
po veličini, po obliku, po udaljenosti itd. Mogu da o knjizi 
tvrdim ili sudim nešto, na pr. ja znam da je istina, da sad ovu 
knjigu držim u ruci. Napokon ja. mogu da ovu knjigu apercipi- 
ram, tj. da je shvaćam prema svojim prijašnjim doživljajima 
kao jednu stvar kojoj znadem naziv, znadem njezinu svrhu ili 
zadaću itd. U riječ, ja mogu da o toj opaženoj knjizi koješta 
»mislim«, a misliti o njoj sasvim je nešto drugo nego doživlja- 
vati je naprosto tako da je gledam i dotičem (osjetilno opažam). 
Svijesni doživljaj mojeg opažanja ove knjige nije dakle isto 
$to mišljenje o samom tome doživljaju opažanja, ili drugim ri- 
ječima: meni je doživljaj opažanja svjestit, a da o njemu i ne 
mislim. Tek onda o njemu mislim, kad ga uzmem kao predmet, 
na koji se refleksno upravljam. 

Kad na osnovi refleksije i pažnje opažamo doživljaje, onda 
ih misaono upoznajemo. Ovakvim samopromatranjem ili pažlji- 
vim usebnim (introspektivnim) opažanjem služi se psihologija: 
nauka o svijesnom, duševnom ili psihičkom životu. 

Psiholog u prvom redu nastoji, da što bolje upozna sve do- 
življaje koji sačinjavaju čjelinu duševnog života, tj. da upozna 
sastav (strukturu) svijesti. Doživljaji kao sastavni dijelovi ukup- 
nog svijesnog života nijesu, dakako, nešto statično, nego dolaze 
i prolaze, nastaju i nestaju: svijest se neprekidno izmjenjuje, tj. 
u njoj je uvijek nešto novo sadržano. Da upozna svijesne sadr- 
žaje, to je glavna zadaća psihologa. 

Mi ovdje ne ćemo potpuno i sustavno izučavati svijesni: ži- 
vot, nego ćemo uzeti u obzir samo svijest istine. Mi ćemo se 
dakle ograničiti na jedan dio svijesnog života, uzet ćemo u raz- 
matranje jedan njegov isječak: ogledat ćemo samo one doži- 
vljaje, u kojima se očituje istina i neistina. Jer mi ne kažemo za 
sve naše doživljaje da su istiniti dli neistiniti, nego. samo za 
neke doživljaje, i to za doživljaje znanja. Ako ja doživljujem 
to, da sada nešto hoću ili ne ću, onda taj doživljaj nema na 
sebi biljega istinitosti; nemaju ga ni moja čuvstva radosti, žalo- 
sti, koje god ugode i neugode. Ali kad kažem 2 X_ 2 = 4, znam 
da je to istina, a neistina je 2 X 2 == 5. Nije, dakako, svaka 
istina tako jasna ili očevidna kaošto je ova, nego treba čestoput 

“da istinu tražimo, da o njoj razmišljamo, da je dokazujemo ili 

da je od nekuda zaključivanjem izvodimo. Da nam na pr. netko 
stavi u zadatak, da odgovorimo: kakva je razlika između Za- 
greba i Sarajeva? — trebalo bi da oba grada upoređujemo 
s obzirom na geografski položaj, klimatske razlike, društvene 
prilike, prosvjetne, historijske i druge okolnosti. Ili drugi pri- 
mjer: netko drži, da se samo fizičkom silom dade izmijeniti da- 
našnje kapitalističko društvo, stvoreno religijom, i zato da treba 
uništiti katoličku crkvu, a drugi drži, da katolička crkva nije 
jedina religija na svijetu, i da religija uopće nije uzročnik kapi- 
talističkog društva. U opreci tih mišljenja dolazi se do istine na 
osnovi raspravljanja, obrazlaganja i dokazivanja. Kadšto dola- 
zimo do istine putem razmišljanja, koje nas odvaja od onoga što 
osjetilima opažamo, na pr. mi opažamo, da sunce jutrom izlazi, 
a uveče zalazi, dakle da.se kreće ponad zemlje, a naučno zna- 
demo, da se upravo zemlja kreće oko sunca; osjetilno znademo, 
da zemlja miruje, a nauka nas upućuje, da se zemlja kreće oko 
svoje osi; štap u vodi pojavljuje nam se kao prelomljen, a mi 
znamo, da sam po sebi, nezavisno od našeg opažanja, nije slo- 
mljen. Mnogo toga opet znamo i bez ikakva razmišljanja, na 
pr. kad opazimo nekog patnika, mi se »uživljujemo« u njegovo 
stradanje, mi »razumijemo« njegovu bol, mi se »ućućujemo« u 
njegovo duševno stanje; a »nutrinju« ljudi upoznajemo, ako je 
i ne znamo definirati, tj. ako točno i ne znamo da iskažemo šta 
ju obilježuje. Naše se saznanje — počevši od prvih nagona za 
održanje života, pa do najviših vrhunaca stvaralačkog znanja u 
znanosti, ćudoređu, društvenom saobraćaju, religiji, umjetnosti 
— kreće putovima, koje ne možemo svesti na razloge ili dokaze, 
ne možemo ih utvrditi misaono ili razumski (racionalno). Već 
dijete, ispred uporabe razuma, znade razlikovati vruću hranu 
od studene, ugodnu od neugodne. Životinje znadu sve što je za 
ke potrebno; odabiru hranu, kreću se prema izvanjskim utje- 
SRA a 
BE 4 neni nooi pošteni, A ao 
: » mnogošta nagonski (instinktivno).i čuvstveno 
todo) donojem Ne eo anja a 
io zumijemo samo tako, da se potpuno 
e dode kno 
visle cjeline, povezanost zbivanja 1 

smislenost života. Biolog može da opisuje životne pojave, ali 
sve ovo naučno znanje ne može da nadomjesti ono što mi 
»osjećajno« znademo o životu. Upoznavanje ličnosti, stvaranje 
karaktera, kulturno naziranje, vrednovanje života, zamišljanje 
nekih osnova, rješavanje teških zadataka ili pitanja (problema) 
— sve je to u našem životu skopčano saznanjem, a nipošto se ne 
može reći, da ovo saznanje izvire samo u mišljenju, bez čuv- 
stvovanja, bez praktičnog zanimanja, bez nagonskog poriva. I 
prema tome, kad vidimo da su doživljaji znanja povezani s či- 
tavim duševnim životom, jasno nam je, da čitav čovjek, ne 
samo čovjek-mislilac, dolazi raznim putovima k istini. 

Ali, priznajući ovu činjenicu, mi ćemo napose istražiti doži- 
vljaje mišljenja ili razumskog shvaćanja, tj. onog shvaćanja, 
kojim nešto tvrdimo ili poričemo, upravo sudimo — sa sviješću 
da jest uistinu tako ili da nije tako kaošto sudimo. Svijest istine 
očituje nam se kao neko »moranje« ili kao prinuždenost, koja 
nam je svjestita kad izričemo neki sud; na pr. kad sudimo da 
je 2 X 2 == 4, mi znamo da moramo tako misliti i samo taj sud 
da je istinit. Nas će zanimati pitanje: zašto tako moramo suditi 
ili po čemu je upravo misaono znanje istinito? Činjenica je, da 
mi neka znanja smatramo kao istinita, i utoliko kažemo, da 
upoznajemo istinu. Ta »spoznaja« neka bude naš problem! Mi 
pitamo: ukoliko se može spoznaja legitimirati pred forumom 
mišljenja? Mišljenje kao izvor i kao mjerilo (kriterij) spoznaje 
ili istinitog znanja — to je predmet, koji će nas ovdje zanimati. 
Zato ćemo (u 1. Dijelu) napose razmotriti sastav misaonog zna- 
nja. Da vidimo, prije tog posla, koja je glavna. karakteristika 
svijesnih sadržaja. 

Zašto kažemo »svijesnih«? 

Kad sam ja u budnom ili u svijesnom stanju, to znači, da ja 
znadem da ovo ili ono doživljujem. Upravo. ja sam znadem, a 
drugi toga.i ne zna, ako mu ne. kažem ili kojim znakom ne. oči- 
tujem. Zar itko zna, šta ja sada mislim? Jedino ja znam, šta 
sada: doživljujem, a nitko drugi toga ne zna. Kaošto ja, tako ima 
svaki pojedinac svoj »mali svijet«, u kome su možda. rijetki 
časovi. tihog i smirenog življenja nekih radosti, nekih nada i 
ponekih sjećanja, a zatim su svakodnevne brige i poslovi, borba 
za održanje života, mnoge sumnje i mukotrpno. traženje istine 

o svijetu i životu, neprestani pokušaji uzdići se k onome što čo- 
vjeka čini boljim ili moralno vrednijim, sudjelovanje u društve- 
nom životu — i tko bi izbrojio nepregledno mnoštvo različnih 
doživljaja od djetinjstva do starosti! Sve što se zbiva u njegovu 
»malom svijetu«, znade svaki pojedinac, i ukoliko znade šta se 
u njemu zbiva ili šta doživljuje, kažemo da je sebi toga svije- 
stan. Doživljaji su svjestiti pojedinačnom »ja« koji ih doži- 
vljuje, utoliko što su mu poznati ili što ih u sebi pronalazi. Mogli 
bismo reći, da svaki pojedinac opaža u sebi vlastite doživljaje; 
ne opaža ih ni okom ni uhom ni dodirom i bilo kojim osjetilnim 
posredovanjem, nego sasvim neposredno: sam u sebi. Utoliko 
kažemo da svaki pojedinac ima neposredno ili unutrašnje isku- 
stvo o vlastitim doživljajima: ima svijest. 

Izrazom »svijest« označujemo dakle iskustveno znanje o- 
vlastitim doživljajima ili o doživljajima svoga »ja«, tj. znanje 
o doživljajima koliko su neposredno nazočni ili dani nosiocu 
(subjektu) doživljaja, koji ih opaža. To je »neposredno ili ne- 
osjetilno« iskustvo, stečeno doživljajnim opažanjem (za razliku 
od »osjetilnog ili izvanjskog« iskustva, o kome ćemo raspra- 
vljati u idućem odsjeku). ? 

. Opaženost vlastitih doživljaja možemo nazvati svijesnost ili 
svijesno stanje; a sve doživljaje, koji se u njemu nalaze, zovemo 
ukupno svijest. Kad za pojedine doživljaje kažemo, da se nalaze 
u svijesti ili da su u njoj sadržani, to nije tako kao da se nalaze 
u nekom Zatvorenom prostoru, nego utoliko što pripadaju poje- 
dinom svijesnom »ja«, te se u njemu nalaze i u njemu ostaju; 
zato kažemo, da su doživljaji svijesnom »ja« imanentni. Biti " 
svijesti znači biti neposredno opažan. Svaki doživljaj Test nešto 
e da je ništa), i utoliko kažemo, da je svaki do- 
i s jat hoka usvijesni bitak, tj. nešto takovo, 

Sad nam se otvara sedi jm Čagarvana ili 
(usebnog) i izvanjskog ili eds ja ee: : koijeka k 
osjetilima (vidom, von S hsjoari eo "držimo, ea 
pr. ova knjiga, koju sad (vi and lonzo: 
I sa, Koju sad (vidno i dodirno) opažamo, postoji 
izvan naše svijesti, tj. da se ne nalazi samo ijesti bešode » 
je ona nešto i nezavisno od naše svijesti: i. opedoanj . 
Mena mekša. Ba Ioni svijesti: ona nije samo doži- 

ošto za ovu knjigu, tako držimo i za dr 
uge 

stvari u izvanjskom svijetu, na pr. za ovaj stol, za ovu kuću, 
ovo drvo itd. Sve ove tjelesne stvari i događaje zajedno zovemo 
izvanjska priroda (grč. fizis) ili fizički svijet. U njemu se nalaze 
različna svojstva: veliko, maleno, okruglo, četverouglasto, crve- 
no, zeleno, teško, toplo itd. Tih fizičkih svojstava nemaju doži- 
vljaji. Moramo dakle razlikovati između doživljaja, koji su 
sadržani u našoj svijesti, i fizičkog svijeta: granicu između njih 
čini 1. to, što fizičke stvari ne postoje samo koliko su svjestite, 
i 2., što svjestiti doživljaji nemaju fizičkih svojstava. Za razliku 
od fizičkih, nazivamo svijesne doživljaje duševni ili psihički do- 
gađaji. — + : 
Sad ćemo još upozoriti na jednu činjenicu, koja je od osnov- 
ne važnosti za daljnja naša raspravljanja. Ta činjenica sastoji 
u tome, da su jedni sastavni dijelovi naše svijesti neintencio- 
nalni, a drugi intencionalni, Šta to znači? Najprije ćemo na- 
vesti nekoliko primjera za neintencionalne, a zatim za intencio- 
nalne sadržaje svijesti, pa ćemo onda po tim primjerima naj- 
lakše uočiti njihovu razliku. Io . 
U svijesti se mogu nalaziti pojedine boje, pojedini glasovi i 
svi drugi osjeti: mirisno, slatko, gorko, toplo, teško itd. Mogu 
da se nalaze razni odnosi (relacije), na pr. sličnost, različnost, 
udaljenost, veličina, oblik itd. Napokon se u svijesnom doži- 
vljavanju nalazi i sve ono, na što možemo misliti ili o čemu 
možemo suditi, a to su stvarnosti, na pr. stvarnost da je ova 
knjiga četverouglasta, stvarnost da sada sunce sija itd. . 
Osim ovih neintencionalnih, imademo intencionalne svijesne 
sadržaje kad god opažamo, hoćemo ili ne ćemo, želimo, radu- 
jemo se, razmišljamo, tvrdimo, nadamo se, ljutimo se, sjećamo 
se itd. Kad god imamo ove doživljaje, mi smo na nešto upra- 
vljeni ili usmjereni, jer svaki put hoćemo ovo ili ono, radujemo 
se ovomu ili onomu, sjećamo se ovoga ili onoga itd. Mi, drugim 
riječima, intendiramo svaki put neki predmet: nešto je kao met- 
nuto pred naše sjećanje, htijenje itd. Upravljenost na pred- 
mete (objekte) zovemo intencionalni karakter svijesti. Svijest o 
nečemu znači dakle isto što intencionalni doživljaj. A možemo 
li reći, da su boje, glasovi, sličnost... svijest 9 nečemu? Ovi 
(neintencionalni) sadržaji svijesti nijesu na ništa doživljajno 
upravljeni, jer ne možemo reći, da na pr. crveno ili zeleno u 

mojoj svijesti želi nešto ili da se sjeća nečega. Neintencionalni 
sadržaji su oni, koji su sami po sebi predmet svijesti, ali nijesu 
upravljeni na predmete. 

Činjenica je dakle, da se u mojoj svijesti nalaze doživljaji, 
kod kojih sam ja upravljen na predmete. Ja sam nosilac ili 
subjekt svijesnih doživljaja o nečemu — o predmetima ili 
objektima. 

Kad god ja na izvjesni način intencionalno nešto doživljujem, svaki 
put nešto činim, na pr. ja sad činim to, da izričem sud 2 X 2 = 4, sad 
činim to, da pomišljam na jučerašnju šetnju, sad činim to, da vjerujem 
u pravdu, koja će zgaziti tlačitelje itd. Treba naime razlikovati između 
svijesnih čina +li akata i svijesnih stanja, kaošto je na pr. sklonost tjelesnom 
uživanju, sklonost nekom poslu, ljubav itd. Dok su stanja nešto trajno i 
donekle stalno, akti su oni svijesni događaji, koji se brže izmjenjuju. 

* Kažemo »događaji«, premda nije svaki duševni događaj ujedno akt; 
kad se na pr. dosjetim jedne osobe zato, jer sam baš sada mislio 
na ono mjesto gdje sam se s njom nekoć sastao, onda se u meni jedno 
s drugim udružuje (asociira), i prema tome se u meni nešto događa, ali to 
još nije akt, jer akt znači gotovi svijesni doživljaj o nečemu. — Nije 
svaki događaj ujedno djelovanje ili djelatni događaj (akcija); ja djelatno 
nešto doživljujem ukoliko taj doživljaj proizlazi iz nekog događanja ili 
zbivanja, na pr. ja sad hoću da znam, kakova je razlika između trokuta i 
četverokuta, pa da uzmognem imati akt suda o toj razlici, moram da trokut 
i četverokut stavljam u međusobni odnos i da tražim njihovu razliku: ovo 
odnošenje (relativiranje) jest akcija, iz koje proizlazi gotovi sud. — Nije 
svako duševno djelovanje ujedno voljno djelovanje; ja samo onda voljno 
djelujem, t. j. nešto hoću ili ne ću, kad pristajem ili ne pristajem uz neko 
djelovanje, i to na taj način pristajem, da sebe upravo određujem na 
dotično djelovanje, na pr. ja sad voljno doživljujem to, da ću malo kasnije 
napisati jedno pismo: voljna svijest (akt) o tome znači to, da ja sebe dje- 
latno određujem za pisanje. Ja mogu idući ulicom da hotice na nešto 
ne gledam, jer imam za to razloga; mogu da iz svijesti uklonim neku osobu, 
na: koju pomišljam: u svakom tom slučaju zauzimam posebni djelatni 
(aktivni) stav samoodređivanja. Međutim nije nam ovdje namjera, da 
pobliže upoznajemo voljne akte, nego samo da upozorimo na to, da ima 
različitih svijesnih akata, i da nijesu svi akti voljni (volitivni). Mi.imamo 
svijest o nečemu — imamo intencionalne doživljaje ili akte — ukoliko 
hoćemo ili ne ćemo, ukoliko čuvstvujemo ili osjećamo (na pr. radost), 
ukoliko znademo nešto. U sastavu svijesti nalaze se dakle i akti, znanja, 
pa ćemo upravo njih pobliže upoznati, jer o njima imamo svijest da su 
istiniti. Treba napose da izvidimo: u kojim se doživljajima znanja nalazi 
istinitost. — 

Kod svakog moga doživljaja ja sam u odnosu sa ne-ja (s objektom) 
utoliko, što sam na nj upravljen ili što ga intendiram. Između subjekta i 

objekta postoji intencionalni odnos. Taj odnos možemo nazvati predme- 
tovanje ili objektiviranje. Svaki moj doživljaj pripada meni, nalazi se u 
meni i ostaje u meni; utoliko kažemo, da je imanentan ili subjektivan. Za 
objekte kažemo, da su prelazni ili transcendentni (transientni), ukoliko 
»prelaze« sam subjekt ili ukoliko nijesu isto sa subjektom. 

Ustanovili smo dakle činjenicu, da je svijesni subjekt upravljen na 
objekte; tu smo činjenicu nazvali intencionalno ili objektivno obilježje svi- 
jesti. Ali sama činjenica upravljenosti (intencionalnosti, objektiviranja) još 
nam ništa ne kaže, da li je subjekt upravljen prema objektima na taj način, 
da su objekti od te upravljenosti nezavisni. Svakako se od subjekta razli- 
kuju, nijesu s njim istovetni (identični); svakako su u vezi sa subjektom, 
utoliko što je subjekt na njih upravljen. Ali ta činjenica ostavlja otvoreno 
pitanje: da li su objekti proizvod (odraz). subjekta, koji ih intendira ili ih 
subjekt pronalazi kao nešto nezavisno od samog intendiranja? To pitanje 
zasad samo napominjemo, da upozorimo čitaoca na izlaznu ili ishodišnu 
činjenicu dalnjih raspravljanja i na glavno pitanje, s kojim počinje 2. Dio 
knjige. Zasad još dakle ne pretpostavljamo, da postoje (egzistiraju) pred- 
meti i nezavisno od svijesti, niti pretpostavljamo, da subjekt svijesti (»ja«) 
postoji nezavisno od svijesnih doživljaja. Moguće je, da su i sami neinten- 
cionalni sadržaji svijesti potpuno zavisni od subjekta koji ih intendira: 
da li jest tako ili nije, na ovo ćemo pitanje dobiti kasnije odgovor, pa zato 
ne smijemo da već unaprijed išta pretpostavljamo — osim činjenice, da 
se kod svijesnog doživljavanja nalazi subjekt u odnosu s objektom. Taj 
će nas odnos zanimati tijekom daljnjih raspravljanja. — 

Neki (Lipps, Kafka) poređuju »ja« (subjekt, S) sa središtem kruga, u 
kome su svijesni doživljaji kao polumjeri upravljeni na periferiju, gdje 
su objekti (0). 

Intencionalni ili objektivni karakter svijesnih doživljaja upoznao je 
već grčki filozof Aristotel (% 322. pr. Kr.), latinski (skolastički) filozofi 
Augustin (Kt 430.), Toma Akvinski (f 1274), a u novije doba Bolzano 
(t 1848.), Kiilpe (* 1915.), Brentano ($ 1917.), Lipps i(f 1914), Sigwart 
(# 1904.), Geyser, Messer, Driesch, Kafka, Nic. Harimann, Oesterreich 3 
mnogi drugi. 

Mach (f 1916.) i Avenarius (t 1896.) ne priznaju, da bi već sama 
činjenica svijesti uključivala razliku između subjekta i objekta. U svijesti 
se, kažu, ne nalazi ništa drugo, nego samo ono što vidimo, čujemo, dodi- 
rujemo ... ukupno što osjećamo. Samo su osjeti (boja, glas, toplina, težina, 
miris...) sadržaj naše svijesti, a u njemu nema odnosa između subjekta i 
objekta. 

Istina je, moramo im priznati, da se u osjetima ne nalazi odnos između 
S i O, ali nije istina, da se u svijesti nalaze samo osjeti. Da to nije istina, 
pokazat će nam 1. Dio knjige. 

Taj je dio psihološki. Šta to znači? 

Ono što spada na psihologiju, nauku o psihičkom ili duševnom životu. 

Šta znači bsihički? 

U širem smislu znači sve ono što živi; u užem smislu ono što svijesno 
doživljujemo. 

Psihologija raspravlja o svima doživljajima, a 1. Dio ove knjige samo 
je jedan dio psihologije. Mi ćemo naime izučavati samo doživljaje znanja. 
Pokazat ćemo, kako se doživljaji znanja međusobno razlikuju. A razlikuju 
se prema tome, na koji način S intendira O. Ali uza sve različnosti, kod 
svakog našeg znanja nalazi se dvojstvo (dualizam): subjekt — objekt. 


KAKVO JE NAŠE ZNANJE O IZVANJSKOM SVIJETU? 


1. Izvanjske predmete osjetilno opažamo i 


Kaošto ovu knjigu, čitalac može da opaža i druge stvari: u 
sobi na pr. opaža stol, svjetiljku, peć itd.; na ulici opaža kuće, 
ljude, drveće itd. 

Mi opažamo ne samo ukoliko gledamo razne stvari, nego 
također ukoliko ih dotičemo, kušamo, njušimo, čujemo itd. Za 
opažanje izvanjskoga svijeta služe nam osjetila: osjetilo dodira 
i pritiska, topline i studeni, vida, sluha, njuha, okusa, organsko 
osjetilo (za stanja i promjene u našem tijelu) i još neka druga 
osjetila. Zato opažanje izvanjskoga svijeta zovemo osjetilno 
(senzitivno), posredno, izvanjsko opažanje ili percipiranje. Po- 
jedini doživljaj opažanja zovemo opažaj ili percepcija. Osjetil- 
nim opažanjem stečeno znanje o izvanjskom svijetu zovemo 
osjetilno ili izvanjsko iskustvo. — 

Onu stvar, koju osjetilno opažamo, zovemo predmet ili objekt 
opažanja. Jer kad ja doživljujem to, da jednu stvar opažam, 
onda sam opažajno prema njoj upravljen, tako da je dotična 
stvar kao metnuta pred mene. Sad se na pr. nalazi u mojoj svi- 
jesti ova knjiga kao opažani predmet, a sad — ako se po sobi 
razgledam — sadržani su u mojoj svijesti svi predmeti, koje u 
toj sobi opažam. U doživljaju opažanja sadržani su dakle osje- 
tilni predmeti. 

Mi držimo, da ovi predmeti postoje ne samo u svijesti, nego 
također i »izvan« nje. Ne samo da opažani predmeti nijesu isto 
Što i subjekt koji opaža, nego mi držimo, da su oni nezavisni od 

svijesti; utoliko kažemo, da su s obzirom na svijest transcen- 
dentni ili »izvanjski«. Mi naime znamo, da su izvanjski pred- 
meti pristupačni opažanju mnogih ljudi, i upravo se po tome 
razlikuju od svijesnih doživljaja, za koje znade samo onaj su- 
bjekt koji ih doživljuje. 

Tako svi ljudi drže, pa se obično i ne pitaju, da li zaista 
postoje stvani i nezavisno od ičije svijesti. Ali o toj se pretpo- 
stavci dade raspravljati; samo Što takvo raspravljanje ne spada 
u psihologiju, jer ona ne ispituje stvari, koje su od svijesti 
“nezavisne. 

Psiholog se zanima, kako je opažajno znanje građeno (struk- 
turirano), tj. on želi da dozna, šta se nalazi u osjetilnom opa- 
žanju ili od čega ono sastoji. 

Kako ja shvaćam ovu knjigu kad ju sad opažam? Ja na 
njoj pronalazim, da je četverouglasta, teška, ove boje, veličine 
itd., tj. ja na njoj zamjećujem pojedina njezina svojstva. Pred- 
met je u mojem opažanju sastavljen od skupine svojstava. Ko- 
liko je pojedino svojstvo sadržano u opažanju, kažemo da ga 
osjećamo; opažajući ovu knjigu, ja imam o njoj razne osjete 
ili senzacije: osjet boje, osjet veličine, osjet tvrdoće, osjet obli- 
ka itd. Pojedini osjeti čine nesastavljene ili elementarne dijelove 
opažanja. Zato ga također nazivamo »osjetno opažanje«. 

Zar opažanje sastoji samo od osjetA? Zar ono nije ništa dru- 
go nego zbroj osjeta? 

Tko čuje neku pjesmu, ne samo da čuje zbroj pojedinih 
osjeta (tonova), nego također izvjesnu vezu među njima. Tko 
gleda ove četiri točke. može da ih spoji u obliku križa ili u 
obliku četverokuta. U opažanju se nalazi i neko oblikovanje; 
dakle se osim osjet nalazi i nešto više, neki plus, a to su one 
veze, po kojima su osjeti kao »oblikovani«. U opažanju se na- 
laze osjeti zajedno s prostornim vezama (gore, dolje, udaljeno, 
u ovom položaju, na ovom mjestu) i u vremenskim vezama 
(sljedovno, istovremeno). 

Osim toga, mi u opažanju shvaćamo ovaj ili onaj pojedini 
predmet ili stvar; a shvaćati »stvar« više je nego zbroj osjeta. 
Opaženi je predmet uvijek prostorno i vremenski određen, tj. 
pojedinačan. 

Nadalje, mi ne opažamo pojedine stvari zasebno ili osa- 
mljeno (izolirano), nego u skupu i u različnim odnosima (rela- 
cijama), na pr. jedna je stvar veća ili manja od druge, četve- 
rouglasta, okrugla, nije isto što i druga stvar, razlikuje se jedna 
od druge po težini, otporu itd. U osjetilnom se dakle opažanju 
nalazi i odnošajno opažanje ili relativiranje, pa je i to jedan 
plus s obzirom na osjete. 

Napokon svaki pojedinac opaža izvanjski svijet prema pri- 
jašnjim svojim doživljajima, tj. doživljaji opažanja pripajaju 
se ukupnom duševnom životu pojedinca. Svak na svoj način 
usvaja ili apercipira opažene predmete. Struktura pojedinog 
opažajnog doživljaja zavisna je dakle od duševne cjeline. 

Ne samo od duševne, nego i od tjelesne ili organske cjeline. 
Jer mi osjetilno opažamo stvari koliko nam podražuju osjetila, 
tj. ukoliko svjetlost utječe na vidni organ (oko), zvuk na slušni 
organ (uho) itd. Za opažane predmete kažemo, da su nam podra- 
žajno ili osjetilno nazočni. Oni podraživanjem uzbuđuju živčani 
sustav, napose mozak. Opažanje rezultira dakle iz podražajne 
(fizikalne) i živčane (fiziološke) komponente zajedne s psihič- 
kim zbivanjem (a psihičko zbivanje jest upravljenost opažajućeg 
subjekta prema opažanom objektu); zato kažemo, da je osjetilno 
opažanje psihofizički događaj. — 

Osjetilnim opažanjem čovjek se (kao i svaka životinja) pri- 
lagođuje izvanjskom, fizičkom, tjelesnom svijetu. Taj svijet 
utječe na živo tijelo ili organizam, a svijesni subjekt »odgovara« 
svojim opažanjem. Za opažanje možemo reći, da je odgovor 
svijesnog subjekta (»duše«) na osjetilno uzbuđenje, koje na- 
staje izvansvijesnim utjecanjem. Taj je odgovor, dakako, sadr- 
žan u svijesti, nalazi se u svijesti, i zato ga nazivamo usvijesni 
sadržaj. On postoji kao usvijesno zbiljski ili imanentno realni 
predmet opažanja. S njime je opažalac upravljen na izvan- 
svijesno zbiljski (realni) ili s obzirom na svijest transcendentni 
predmet. Mi držimo, da se izvansvijesni predmeti u osjetilnim 
sadržajima svijesti očituju ili pojavljuju; zato osjetilne sadržaje 
svijesti zovemo pojave (fenomeni) ili osjetilni oblici (»slike«). 

Da li osjetilne pojave odgovaraju izvansvijesno realnim 
objektima tako, da su ovi objekti sami po sebi (nezavisno od 
opažanja) upravo takovi kaošto ih osjetilno opažamo? 

Na ovo ćemo pitanje odgovoriti u 2. Dijelu knjige. 

Ako sad rukom pritisnem ovu knjigu, osjećam da je otporna. Kod tog 
osjećanja ja sam na neki način u pasivnom stanju, t. j. primam (recipiram) 
izvanjski utisak. Tako je i onda, kad na pr. osjećam na čitavom tijelu 
studen, kad osjećam zubnu bol, osjećam glad itd. Drukčije, od osjećanja 
različno stanje nastane onda, kad ja s nekim osjetima opažam na pr. ovu 
knjigu, ovaj stol itd. Sad me osjeti (boje, veličine, oblika, težine...) upu- 
ćuju na ovu nazočnu stvar, koja postaje »metnuta pred mene«, postaje 
predmet (objekt) koji ja svijesno shvaćam ili intendiram. Kad opažam, 
nalazim se dakle u nekom aktivnom ili djelatnom stanju. 

Kad ja sad opažajno shvaćam «(percipiram) ovu izvanjski ili osjetilno 
nazočnu stvar, onda mi je ona eo ipso poznata, jer za nju znadem. Ne 
samo .ljudi, nego i životinje znadu za izvanjski svijet, imadu o njemu 
opažajno znanje. Istoznačno s izrazom »znanje« mogli bismo uzeti izraz 
»spoznaja«: ja opažajno spoznajem ovu stvar. Ali je uobičajeno, da izraz 
»spoznati« uzimamo u užem značenju, samo za ono znanje, koje je istinito; 
jer samo je onaj neku stvar zaista spoznao, tko o njoj ne tvrdi ništa 
neistinito, na pr. ne bi spoznao zbiljsko stanje stvari (stvarnost), tko bi 
za opažano pomicanje sunca tvrdio, da zemlja miruje a sunce da se nad 
njom kreće. — 

U čemu sastoji opažajno znanje? 

U tome, da je opažena stvar (ova knjiga) postala svijesnom. Sama 
stvar po svojim fizičkim ili tjelesnim svojstvima (težini, veličini...) 
nije svijesna, t. j. opaženi predmet, koliko se nalazi sad u mojoj svijesti, 
nije ni težak, ni velik, ni četverouglast. On je samo svijesno doživljen, a 
taj moj svijesni doživljaj nema fizičkih svojstava, kako ih ima opažena 
stvar koliko zbiljski, izvansvijesno postoji. Ipak je ta stvar svijesno nazočna 
ili prikazana. To znači, da svijesni (opažajni) »prikaz« u neku ruku odgo- 
vara samoj stvari (koliko izvansvijesno postoji), da se s njom podudara 
u toliko, da baš tu stvar izražava. Ono što se u opažanju nalazi, kao da je 
»slika« opažene stvari (kako je učio Aristotel i skolastici). Znanje je dakle 
neko nalikovanje. Zasad ne ćemo pobliže ispitati, po čemu ili ukoliko se 
može reći, da je opažajno znanje »slikovno« predmetovanje ili objektivi- 
ranje. — 

Da li je opažajna djelatnost fizičke naravi? 

Da odgovorimo, treba da znamo, u čemu sastoji opažajna djelatnost. 
Ja sam kod svog opažanja utoliko aktivan, što sam upravo ja upravljen 
na ovu stvar, i to svijesno upravljen. Opažanje je svijesni, na objekt 
upravljeni (intencionalni) akt ili čin mojega »ja«. 

. Kao takav, on nije niti fiziološko zbivanje (u živcima i mozgu), niti 
je fizičko (mehaničko, kemičko) podraživanje slušnog, dodirnog, vidnog, 
njušnog, okusnog... živca. Opažajni čin nije dakle fizičke ili tjelesne 
naravi, nego je duševne ili psihičke (intencionalne, svijesne) naravi. 

Ipak, nosilac (subjekt) opažanja nije moj »ja« bez tijela, nego sam 
nosilac »ja« koliko !sam tjelesno živ (organski). Da to razumijemo, evo 

primjera! Ja sad polažem ruku na knjigu i osjećam otpor knjige na čitavom 
dlanu i na svih pet prsta. Pridignem li koji prst, nastane promjena u 
mojem osjećanju, jer na podignutom prstu nema više otpora. To znači, 
da je moje osjetno (dodirno); opažanje vezano na protežnost moje ruke i 
knjige. Dakle je subjekt opažanja duševno-tjelesnog (psiho-fizičkog) sa- 
stava. — 

Dosad smo uzeli u obzir gotov čin opažanja. A kako on nastaje ili 
kako dolazi do opažajnog shvaćanja osjetilno nazočne stvari? 

Aristotel tumači postanak opažajnog znanja poređenjem. Pojedini 
doživljaj opažanja nalik je na razvoj znanja kod djeteta. Dijete može da 
nauči gramatiku kad ga učitelj o tome pouči. Ova moć znači neku spo- 
sobnost, ali je ova sama po sebi nedovoljna za djelovanje, pa treba da 
je nešto opredijeli (determinira). Poukom učitelja dijete je naučilo gra- 
matiku, i taj utjecaj osposobljuje ga da može kad god hoće izreći grama- 
tičke formule. To je dakle izricanje moguće na taj način, da je dijete 


primljenom poukom  osposobljeno, određeno. Takovo određenje treba i 


opažajna naša sposobnost (moć): ona mora primiti utjecaj stvari, i njime 
određena, kadra je tek da shvati (intendira) samu stvar. Ova opažajno- 
intencionalna determinanta (kako ju Mercier zove) nije drugo nego »oblik« 
(grč. »eidos«, lat. species, forma). Ona nije predmet opažanja, niti ono što 
opažamo, nego je samo ono po čemu opažamo. Ona omogućuje prijelaz od 
mogućeg (potencijalnog) stanja opažanja u zbiljsko (aktualno). Dakako, ovaj 
osjetilno opažajni oblik (lat. species sensibilis) nema fizičkih svojstava, kao 
ni. sam akt opažanja: »oblik« je opažajna (psihička!) determinanta samog 
opažajnog akta. Donekle sliči tome, kaže Aristotel, otisak pečatnika u vosku: 
otisak nije od mjedi ili od zlata kaošto je pečatnik; tako i opažajni otisci 
(»oblici«) nemaju fizičkih svojstava. 


2. Izvanjske predmete osjetilno pomišljamo ili predočujemo 


Ako sad gledate ovu knjigu, vi je opažate; ona vam je osje- 
tilno nazočna, jer vam podražuje očni živac. , 

A sad zatvorite oči! Da li je još opažate? Ne. A zar sad više 
ništa o njoj ne znate, kao da je nijeste nikad ni vidjeli? Ja- 
mačno ste sebi svijesni, da vi možete malo prije opaženu knjigu 
i sada, kod zatvorenih očiju, sebi predočiti. Tako sebi možemo 
predočiti sve, što smo nekoć opažali: ja ovaj čas doživljujem to, 
da sebi predočujem rodnu kuću; sad imam predodžbu o pokoj- 
nom prijatelju, a sad o Triglavu. Kod predočenog predmeta 
možemo da samo na pojedino njegovo svojstvo pomišljamo, na 
pr. ja sada pomišljam na visinu stolne crkve, a sad pomišljam 
na crvenu boju, koju sam malo prije vidio na karamfilju. 

Obično se ne pravi razlika među izrazima »predočivati« i 
»pomišljati«. Ali ja mogu na pr. da pomislim na pravdu, na 
slobodu, na historijski događaj itd., a takvi predmeti nijesu 
osjetilni; zato je potrebno, da izraz »predočivati« zamjenjuje- 
mo s izrazom »osjetilno pomišljati«. 

Kad neki predmet osjetilno opažamo ili ga pomišljamo tako, 
da nam je on sam po sebi jasno i razgovijetno nazočan, tj. tako 
neposredno nazočan, da ga u cjelini dobro razbiramo i od dru- 
gih predmeta razlikujemo, onda kažemo, da nam je osjetilno 
zoran. Meni su sada na pr. osjetilno zorne sve stvari, koje u 
ovoj sobi opažam. »Osjetilno zrenje ili zor (intuicija)« zovemo 
svako osjetilno shvaćanje neposredno nazočnog osjetilnog pred- 
meta. (U širem smislu upotrebljavamo izraz »zor« za svako, ne 
samo osjetilno, shvaćanje neposredno nam datog predmeta). — 

Da li je koja razlika između opažajnog i predodžbenog sa- 


držaja? 
Na primjer kad sada opažam stol, u mojem se opažaju na- 
laze osjeti: žut, tvrd, velik, težak... Ovi osjeti čine, da je ovaj 


opaženi stol meni svijesno nazočan. A čim sada oči zatvorim, ja 
mogu taj isti stol da predočim, tj. da prijašnji opažajni sadr- 
žaj u svijesti ponovim, — ali sad više nijesu u tom predodžbe- 
nom doživljaju sadržani osjeti, nego pomisli, tj. ja sada ne 
osjećam, nego pomišljam da je ovaj (prije opaženi) stol tvrd, 
velik, težak... 

Sadržajne dakle razlike nema, jer u prvom slučaju osjećam 
svojstva stola, a u drugom ih pomišljam. Razlika je između 
osjećanja i pomišljanja toliko, što su u prvom slučaju osjetilni 
živci izvana podraženi, a u drugom nijesu (nego je samo mož- 
dano uzbuđenje). U predodžbenom dakle sadržaju nema ništa 
drugo nego što je bilo u opažajnom sadržaju; a oba su stečena 
putem osjetila. Zato i za predodžbeno znanje kažemo, da je 
osjetilno ili senzitivno, kao što je i opažajno. A za predočene 
predmete, koliko se nalaze u svijesti (koliko su imanentno realni), 
kažemo da su predodžbene pojave. — 

Kako je moguće, da ja u svojoj svijesti obnovim (reprodu- 
ciram) opažajni sadržaj (na pr. lik svoga pokojnog prijatelja)? 

Sasvim je jasno, da je od nekadašnjeg moga opažajnog do- 
življaja moralo nešto zaostati, zadržati se; opažajnog sadržaja 


26 





nije sasvim nestalo, nego je na neki način preostao neki njegov 
trag ili zaostatak (residuum). Ja sam ga u sebi zadržao ili za- 
pamtio. Pamćenje (memoria) onoga što smo nekoć opažali, znači 
dakle: zadržavanje opažajnog sadržaja, da prigodice opet dođe 
u svijest, premda mu predmet nije osjetilno nazočan. 


Sposobnost pamćenja vrlo je važna za naš duševni razvitak, 
Kad ne bismo bili ništa drugo sposobni znati, nego samo ono što 
u izvanjskom svijetu opažamo i tako dugo dok to opažamo, onda 
to znači, da u svakom momentu, čim bismo neku stvar prestali 
opažati, već ne bismo za nju ništa ni znali. Sve naše znanje bilo 
bi ograničeno ili vezano na izvanjske utjecaje, i samo dok oni 
traju, imali bismo (opažajno) znanje. Ali time što čovjek može 
da zadrži ono što je opažajno doživio, tj. što može da pamti, 


«emancipira se od izvanjskih utjecaja, i može da svijesno repro- 


ducira ono Što je opažao. — 

Ono što sam zapamtio, nije meni uvijek u svijesti, pa ako 
mi se opet kojom zgodom u svijest povrati: zašto se je povra- 
tilo? Koji je razlog, da predodžbeni sadržaji dolaze u svijest 
i na koji način dolaze? 

Da na to pitanje odgovorimo, treba samo pripaziti, na koji 
način opažamo izvanjski svijet. U ovoj sobi opažamo, da su 
stvari u prostornoj zajednici, tj. sve se nalaze na zajedničkom 
omeđenom mjestu; kad idemo ulicom, opažamo mnoštvo raznih 
stvari, koje su također prostorno udružene (asociirane), čitav 
grad je prostorna asocijacija onih stvari, koje u njemu opaža- 
mo; prošlog ljeta sam opažao neke krajeve u Sloveniji, te sam 
i njih opažajno doživljavao po prost&rnom udruženju. 


Ovih izvanjskih, prostornih asocijacija opažanja nije sasvim 
nestalo, baš tako kaošto ni opažajnih sadržaja, koji su bili aso- 
ciirani; kaošto sam ove sadržaje zapamtio, jednako su u pamće- 
nju zaostale i njihove prostorne veze. Zovemo ih asocijacije 
pamćenja. Pa kad se u moju svijest vrati nešto iz prijašnjeg 
opažanja, može se dogoditi, da mi se odmah u svijest dozovu 
(reproduciraju) i oni drugi dijelovi, koji su svi zajedno sačinja- 
vali prostorno udruženu cjelinu. Na pr. kad pomislim na svoju 
rodnu kuću, može se dogoditi, da mi ova pomisao (predodžba) 
dozove u svijest i neke druge dijelove, koji su s tom kućom 

prostorno asociirani (ulicu, okolinu. . .). Vidimo dakle, da su 
kadgod prostorne asocijacije razlog reproduciranja. m a 

Ne samo prostorne, već 1 vremenske asocijacije. remens i 
je udruženo ono što ujutru doživljujem, ono što sam jučer na 
šetnji doživio, što sam na ljetovanju doživio, u svojoj mladosti 
itd. Pa ako mi se nešto vrati u svijest iz ove vremenske cjeline, 
moguće je da se i nešto drugo iz te cjeline povrati — jer sam po 
vremenskoj asocijaciji zapamtio. ra ae 

Već po tom vidimo neku složenost i gibljivost (dinamiku) u 
duševnom životu. Mi ne opažamo pojedine predmete osamljeno 
(izolirano), nego u prostornim i vremenskim odnošajima; po 
njima ih i zapamtimo, pa se na osnovi toga vraća u svijest jedno 
s drugim zajedno. a ' 

Ima još i drugih slučajeva, na pr. čujem jednu pjesmu, pa 
mi dođe u svijest neka slična; vidim osobu, i ona mi dozove u 
svijest drugu sličnu itd. Može se također dogoditi, da mi neka 
opažena stvar reproducira drugu s kojom je u opreci, na pr. 
pogled na siromaha podsjeti me na nekog bogataša. Ne samo 
dakle prostorni i vremenski, nego i drugi odnošaji asociiraju 
moje doživljaje, a ove su asocijacije razlogom svijesnog repro- 
duciranja. Sve Što je nekoć u kome god pogledu bilo zajednički 
(asocijativno) doživljeno, to može po tim asocijacijama da se 
reproducira. Tko se na pr. zanima za lov, koga veseli planinar- 
stvo. tko voli glazbu ili nauku, svakome se u vezi s njegovim 
čuvstvima, težnjama, temperamentom, raspoloženjem i karakte- 
rom vraćaju različite predodžbene slike prema nekadašnjim nje- 
govim opažajnim doživljajima. Svak znade (ako malo razmotri 
svoj duševni život), da sve ono što svakodnevno u izvanjskom 
svijetu opaža, doziva u svijest nešto od onoga što je nekoć opa- 
žao, tj. proces sadašnjeg opažajnog doživljavanja povezan je 
sa nekadašnjim opažanjem. Ja čujem nečiji glas, i znam da do- 
lazi prijatelj, premda ga još ne vidim, jer se sadašnji opažaj 
spaja s nekadašnjim opažajem prijateljeva govora. Onaj se 
nekadašnji sadržaj svijesti sada reproducira. Opažam na pr. 
čovjeka na ulici i u njemu prepoznam svog znanca. 1 to bi ne- 
moguće bilo, kad se ne bi sadašnji doživljaj udružio s prijaš- 
njim. Takvo udruživanje može da bude i onda, kad ne _doži- 
vljujem nikakva opažanja. Predodžbeni doživljaj sam može re- 

producirati nekadašnji doživljaj, tj. dozove mi u svijest drugu 
predodžbu, na pr. kad mi predodžba viđenog mjesta reprodu- 
cira predodžbu (sliku) neke osobe i događaja, koji sam tamo do- 
živio. Napokon, rekosmo, na vraćanje u svijest utječu najraz- 
ličnije veze (asocijacije) s emocionalnim i volitivnim doživlja- 
jima. — 

Ne vraćaju se nekadašnji opažajni sadržaji sasvim jednako 
kao što smo ih opažajno doživljavali. Kad ja sada pomislim na 
rodnu kuću, ova mi pomisao (predodžba) ne daje tu kuću tako 
izrazito, jasno i neposredno kao kad ju opažam. Predodžbe su 
opažajno slabije, obično nepotpunije i manje zorne. To je po- 
gotovo slučaj, ako hoću da predočim ne baš izvjesnu jednu 
stvar, nego više njih zajedno, na pr. od mnogih opaženih ljudi 
nalaze se u svijesti samo neka zajednička opažajna obilježja 
(»opća predodžba«). 

Opažajni se sadržaji mogu i potpuno promijeniti, tako da 
više niti ne predočuju opažene predmete, na pr. kad predoču- 
jemo kentaura, pegaza itd. To su već proizvodi fantazije, koja 
od pojedinih opažajnih dijelova sastavlja ili oblikuje novi osje- 


.tilni (zorni) sadržaj. I na to oblikovanje utječu razne duševne 


komponente: čuvstva, težnje..., na pr. plašljivac je sklon da 
uobražava katastrofe ako opazi malo uznemireno more, a majka, 
koja ljubi svoje dijete, ne vidi njegovih manjkavosti. Kao kod 
sanja, ni kod fantazije nema stalne veze sa zbiljskim svijetom. 


KAKVO JE NEOSJETILNO, RAZUMSKO ILI MISAONO 
ZNANJE? 


1. kao poimanje 


Gledajući sad u ovu knjigu, ja imam o njoj opažaj, tj. ja 


.opažam upravo ovu knjigu, na ovom mjestu, ove veličine, ove 


boje, ovog oblika, ove težine. Zatvorim li oči, ja imam o istoj 
ovoj pojedinačnoj knjizi predodžbu (pomisao). Ali ja mogu da 
shvaćam ne samo ovu knjigu, nego knjigu uopće, tako da se u 
mojem shvaćanju knjige ne nalaze pojedinačna svojstva ili 

obilježja: niti da je ove ili one velične, toga ili onog oblika itd. 
Mogu dakle da shvatim knjigu neopažajno, tj. na sasvim drugi 
način nego kad ju opažam, jer opažam je upravo samo s ovi 
pojedinačnim (ovdje i sada) obilježjima. Neopažajno shvaćanje 
knjige uopće, ne samo ove ili one knjige, zovemo pojam. 

Ovo crveno i ovo modro nalazi se na ovom opaženom pred- 
metu (kutiji). Ali ja mogu da shvatim, tj. da znam šta znači 
riječ »boja«, a da to nije ni ova ni ona pojedina boja: ja imam 
pojam boje. 

Opažam pojedinačnog (individualnog) ovog čovjeka — Pe- 
ira, Pavla... —, tj. shvaćam ga po njegovoj veličini, po ovom 
obliku itd.; a pojam o čovjeku imam ukoliko shvaćam samo 
ono Što je zajedničko i Petru i Pavlu, i po čemu se oni ne raz- 
likuju, ono što nije sporedno da li pripada čovjeku ili ne, nego 
što je stalno, nužno, glavno, bitno kod svakog čovjeka. Kad na 
neosjetilni način shvaćam »čovjeka«, onda imam o njemu pojam. 

Ovo crveno i modro je različno. U mojem opažanju jest ovo 
»različno« sasvim povezano, tako reći srašteno ili konkretno, tj. 
zajedno s ovim crvenim i modrim. Kad sada opažam različnost 
između ove knjige i ove ure, to je opet sasvim pojedinačna, 
upravo ova konkretna različnost. Različnost između trokuta i 
četverokuta druga je nego između četverokuta i kruga. No ja 
mogu da »različnost« shvatim ne samo ovako pojedinačno, kon- 
kretno, nego i bez obzira na pojedine predmete, sasvim dekon- 
kretizirano, tj. ja mogu da je pojmovno shvatim. 

Šta nam navedeni primjeri pokazuju? 

To, da mi predmete shvaćamo na dva sasvim suprotna na- 
čina: kako nam se osjetilno pojavljuju i bez ikoje osjetilne po- 
javnosti. Ova knjiga, ova boja, ovaj čovjek jesu predmeti, koje 
ja osjetilno shvaćam (opažam i predočujem), tj. ovi se predmeti 

meni osjetilno pojavljuju po svojim pojedinačnim obilježjima. 
Ja osjetilno osjećam (i predočujem) ovu ili onu knjigu, ovog 
Zli onog čovjeka... i pritom imam u svijesti osjetilnu njihovu 
»sliku« (veličinu, oblik...) Ali ja mogu da osim toga znadem 
šta je »knjiga« — ne samo ova ili ona —, mogu da znam šta je 
»čovjek« — ne samo ovaj ili onaj —, tj. ja mogu da shvaćam 
predmete bez ičega osjetilnog ili bez ikojeg pojavnog obilježja. 


ra 


Kad shvaćam knjigu uopće ili čovjeka uopće, ja znam šta te ri- 

ječi znače, ja razumijem njihovo značenje, ja imam pojam o 
knjizi i o čovjeku, ja mislim sad na knjigu i sad na čovjeka — 
a pritom ne trebam da se obazirem na to, da je knjiga i čovjek 
ovdje ili ondje, da je ovog ili onog oblika, ove ili one veličine, 
boje itd. Ja apstrahiram sve što je pojavno, a shvaćam ono što 
je nužno kod svake knjige i kod svakog čovjeka. Ovo što je 
nužno ili bitno kod osjetilno pojavnih predmeta, nije predmet 
osjetilnog shvaćanja, jer ja osjetilno shvaćam predmete samo 
koliko pronalazim njihova osjetilna obilježja (veličinu, oblik, 
boje ...), a kod toga još ništa ne znam da li ove predmete sači- 
njava i nešto nužno, bez čega ne bi nijedan od tih predmeta bio 
ono što on jest. Upoznati ono što je kod osjetilnog predmeta 
nužno ili bitno, znači upoznati jedan nepojavni predmet, na pr. 
čovjeka shvaćam kao nešto takovo, što ima osjetilnu i pokretnu 
sposobnost (kao svaka životinja) i što ima sposobnost razumi- 
jevanja. 

Kad mi doživimo to, da shvatimo što je u osjetilno pojav- 
nim predmetima nepojavno, nužno, bitno, onda kažemo da poj- 
mimo nešto ili da imamo pojam o nečemu. O svemu što nam je 
osjetilno pojavno, tj. o tjelesnim, fizičkim, materijalnim stva- 
rima, možemo da imamo pojmove ili ideje. (Izraz »ideja« ima 
višestruko značenje.) 

a Sposobnost poimanja zovemo razum (lat. intellectus, ratio) 
ili sposobnost mišljenja; jer poimanje nazivamo misaono shva- 
ćanje, za razliku od osjetilnog shvaćanja. (Mišljenje, kako ćemo 
podalje vidjeti, obuhvata ne samo pojmove, nego i sudove, pa 
i čitave skupine sudova u međusobnim vezama.) ' 
aaa igra kažemo da nijesu nešto pojavno (fe- 
; pojavno, razumsko, inteligibilno ili noume- 
nalno (grč. nus = razum, um). — Sve što je nešto, nazivamo 
biće (lat. ens, grč. 6n), a ukoliko jest, kažemo da ima bitak (lat. 
esse, grč. činai). Prema tome se kaže, da predmeti pojmova 
imadu nepojavni, inteligibilni bitak, za razliku od pojavn 
bitka. kaki“ 
(O biću uopće ima posebna nauka, ontologija.) — 
2 Sav je naš svijesni život ispunjen pojmovima; kad god zna- 
BK dusi ii ba mije An 
sliti, | je to predmet pojma; a to je 

najbolji dokaz, da pojam nije samo skupina ili zbroj osjeta: 
mi osjetilno shvaćamo samo ono što nam podražuje osjetila, dok 
misliti možemo na sve, na pr. i na okrugli četverokut, zlatno 
brdo, pegaza itd. Mi znamo šta znače izrazi: i, dakle, zato, jer, 
prema tome, budući da, osim toga... Ne samo da imamo poj- 
move koji izriču biti osjetilnih predmeta (čovjeka, ptice, drveta, 
kuće, knjige...), nego imamo također pojmove o predmetima 
koji mam se osjetilno ne pojavljuju, na pr. pojam brojke, tro- 
kuta, nauke, istine, dobrote, znanja, Boga, duše itd. O svemu 
tome imamo pojmove ili misli. Najopćenitiji od svih pojmova 
jest pojam bića, jer kad kažemo »biće« (== nešto), onda tim 
izrazom obuhvatamo sve što god jest, a ne nije. Pojam »čo- 
vjek« izriče ono što je u svakom pojedincu (Petru, Pavlu...) 
ili što možemo primijeniti općenito (univerzalno) svakom poje- 
dincu; zato kažemo, da je takav pojam općenit ili univerzalan 
za sve istovrsne pojedinke (individue). Isto je tako univerzalan 
na pr. pojam knjige, kuće, biljke, životinje itd. Ali treba istak- 
nuti, da izrazom »pojam« označujemo svako naše shvaćanje ne- 
kog značenja, ne samo one pojmove koji izniču nešto općenito. 
Da ovi općeniti pojmovi o opaženim predmetima (na pr. »čo- 
vjek« o Petru, Pavlu...) nijesu samo skup osjeta, jasno je po 
tome, što kod njih uklanjamo ili odmišljamo (apstrahiramo) sve 
osjetno (veličinu, oblik, boju...), a intendiramo ono što je kod 
svake opažajne pojedinke stalno ili bitno. Ova bit (esencija) je 
dakle objekt općenitog pojma; ona nije senzitivno konkretna, 
tj. nije shvaćena zajedno s osjetilnim svojstvima (pojedinih 
ljudi), nego odmišljeno od njih: odijeljeno, oduzeto, rastavlje- 
no, apstraktno. Pojam »čovjek« ne znači ni velikog ni malenog 
ni plavokosog... pojedinca, nego samo ono što im je svima 
zajedničko i bitno: da su svi osjetilno-pokretna bića sposobna 
za mišljenje. Ovo je apstraktna bit, koju pojmovno intendiramo. 


Neki psiholozi drže, da mi shvaćamo samo ono što je osje- 


tilno ili senzitivno, i zato se zovu senzualisti (senzitivisti). Oni 
priznaju samo osjetilno fenomenske predmete, i zato se zovu 
fenomenalisti. Protivno njima uče intelektualisti, da imamo ra- 
zum, tj. sposobnost pojmovnog shvaćanja nepojavnih predmeta 
— bilo da nam se oni osjetilno pojavljuju ili da nam se osjetilno 
i ne pojavljuju. 

KAKVO JE NEOSJETILNO, RAZUMSKO 
ILI MISAONO ZNANJE? 


2. kao suđenje. 


Kad ovu knjigu opažam i kad je predočujem, ja je naprosto 
ili jednostavno intendiram, tj. osjetilni je objekt u mojem opa- 
žanju i predočivanju nazočan tako, da ja o njemu niti što. tvr- 
dim niti poničem. Netko bi mogao da ovu knjigu više puta 
opaža, a da o njoj ništa nije tvrdio. Tek onda, kad nešto tvrdi ili 
poriče (niječe), kažemo da sudi. Doživljaj suda sasvim je drukčiji 
od osjetilnog shvaćanja (opažanja i predočivanja). Da je doista 
tako, pokazat će nam primjer jednog suda. 

Ova je knjiga četverouglasta. 

Tu rečenicu zovemo sud. (Zapravo sud i ne mora da bude 
izrečen ili napisan, nego samo svijesno doživljen.) Kako ja, 
kad sudim, doživljujem objekt ili kako sam na nj upravljen? 

Napose sam shvatio kod ove knjige to, da je četverouglasta. 
Ovo njezino svojstvo ja sada izričito shvaćam. I prije, kad sam 
ovu knjigu samo opažao, bilo je u tom opažaju uključeno nje- 
zino svojstvo da je četverouglasta, ali ja ga još onda nijesam 
zasebno shvatio. 

Šta ja sada činim kad ovo svojstvo zasebno shvaćam? 

Primišljam ga knjizi. Ja knjigu određujem upravo s obzi- 
rom na njezino svojstvo da je četverouglasta. Ja shvaćam objekt 
(knjigu) -- njegovo određenje. Ovaj —- (plus) zovemo odre- 
đenost ili stvarnost (lat. res, stvar, u najširem značenju == nešto 
određeno). 

Prema tome, objekt moga suda nije samo knjiga koliko ju 
naprosto intendiram, nego knjiga koliko je izrijekom određena, 
tj. sama stvarnost jest objekt suda. Sud je određenje ukoliko je 
primišljeno objektu. Drugim riječima, sud je shvaćanje odre- 
đenja + intencija objekta; sud je shvaćanje stvarnosti. "To 

shvaćanje sastoji u tome, da određenje primišljam objektu ili 
da mu ga priričem (prediciram). Određenje je u sudu predikat 
(prirok), a objekt je subjekt (podmet). Predikat i subjekt sasta- 
vljeni su ili sintetizirani. 

Ali, to još nije potpun sud. Zapravo samo onda sudimo, kad 
znamo da je istina to što sudimo, ili kad spoznajemo. Nije do- 
sta da ja samo primišljam predikat subjektu, nego ja moram 
da i znadem da li jest uistinu tako ili nije. Ja sudim tek onda 
kad tvrdim ili poričem (niječem). Ja dakle kod suđenja i to 
činim, da shvaćenu stvarnost pozitivno ili negativno usvajam 
ili priznajem, tj. da uz nju pristajem ili ne pristajem — prema 
tome da li ju smatram istinom. 

Drugi primjer. Jučer sam na šetnji opazio nekog gospodina. 
Bio sam dakle opažajno upravljen na njega. Kako pak nijesam 
znao ništa o njemu, upitam svoga prijatelja: tko je taj gospo- 
din? I prijatelj mi je naveo nekoliko njegovih određenosti 
(stvarnosti): njegovo ime (prva stvarnost), zvanje (druga stvar- 
nost), boravak (treća stvarnost), itd. Sad sam tek bio kadar su- 
diti o tom gospodinu. Stekao sam novo znanje o njemu, koga 
nisam imao po samom opažanju, a to novo znanje sastoji u pri- 
mišljanju raznih određenja opaženom objektu. Ako ja povrh 
toga i usvajam navedene stvarnosti, onda tek sudim. Moj prija- 
telj je naveo o istom gospodinu i takvih stvarnosti, za koje ja 
ne mogu biti siguran, ja ih dakle ne tvrdim: stvarnost mi je 
poznata, a ipak ne sudim. — Isto tako mogu ja na pr. misliti na 
Mars i njegove stanovnike (== stvarnost), a da o tome ništa ne 
tvrdim. Shvaćati stvarnost nije dakle isto kao i tvrditi je. Kad 
tvrdim, onda se u mome znanju o predmetu nalazi nešto više 
nego kad mi je o tom predmetu samo poznata stvarnost. Kad 
tvrdim, onda neku stvarnost predmetu priznajem. 

Iz ovih primjera možemo razabrati, da se u nama sasvim 
drugo nešto događa kad sudimo o opaženom predmetu nego 
kad ga naprosto opažamo. Opažanje i suđenje jesu svijesni do- 
življaji mojega »ja«, ali kad ja sudim, onda kod opaženog pred- 
meta nešto napose činim, tj. ja mu 1. primišljam njegovo od- 
ređenje, i 2. ja ga o njemu tvrdim (ili niječem). Zato suđenje 
zovemo čin ili akt, koji je različan od samog opažanja (i predo- 
čivanja). Kod opažanja 1. izričito ne primišljam ništa opaže- 

nom predmetu, 2. ne tvrdim; a kad o njemu sudim, onda imam 
takvo znanje, da opaženi predmet shvaćam izričito s njegovim 
određenjem (tj. da shvaćam stvarnost) i da to određenje o 
njemu tvrdim (ili niječem). 

Ima li dakle pravo senzualist kad uči, da je suđenje == sen- 
zitivno događanje? 

Nema; i to zato nema pravo, jer je kod suđenja dvostruki 
»plus« s obzirom ma senzitivno (osjetilno) događanje, a to je 
1. primišljanje i 2. pristajanje. Kad ja sudim, onda činim više 
nego kad samo osjetilno shvaćam. 

To je teza psihološkog intelektualizma, tj. nazora, koji — 
protivno senzualizmu — uči, da osim osjetilnosti imademo spo- 
sobnost suđenja ili mišljenja, a tu sposobnost zovemo razum 
(intelekt).* 

Ogledajmo još malo građu (strukturu) suda! 

Sad ću ovoj knjizi primišljati to, da je četverouglasta; sada 
to, da je od papira; sad to, da nije teška. Kod svakog toga pri- 
mišljanja nalazim se u stavu pristajanja. Svaki put činim jedno 
isto; dakle je kod svakog suda jednaki čin (akt) suđenja. 

A nešto ipak zije jednako, pošto sam o knjizi svaki put 
drugo nešto izrekao; u svakom od navedena tri suda nalazi se 
drugi predikat (p) k istom subjektu (s). To jest, mijenjao se 
sadržaj ili smisao suda: u prvom je sudu sadržan s--p', u dru- 
gom s->p", u trećem s--p". 

Treba dakle razlikovati akt suđenja od sadržaja. Izrazom 
»suđenje« označujemo uvijek sam doživljaj (akt), dok »sud« 
znači smisao ili sadržaj suđenja, tj. upravo ono što svaki put 
sudimo. 

O čemu sudim? O knjizi. To je predmet suda. Ali ne samo 
to, jer ja o knjizi tvrdim, da je četverouglasta. Dakle je pred- 
met suda knjiga -|-- njezino određenje == stvarnost. »IMetnuta 


* Kažemo »psihološki« intelektualist i senzualist zato, jer ovdje raspra- 
vljamo o razlici između senzitivnog znanja i suđenja; a različnosti među 
doživljajima ispituje psiholog. 

Kasnije ćemo vidjeti, da se psihološki senzualist zanima također za 
Pitanje istinitosti našeg znanja, i zastupa nazor (noetički senzualizam!) da 
se sva istina osniva na senzitivnim sudovima. Noetički intelektualizam uči, 
kako ćemo vidjeti, drukčije. 

pred« mene jest knjiga s obzirom na svoje određenje (četvero- 
uglasta). Time što tvrdim tu stvarnost, ja sam na nju upravljen 
na taj način, da ju priznajem. Utoliko je stvarnost (kao predmet 
suda) stavljena pred intenciju suđenja; ona je, recimo, pred- 
priznavana. Kad ja sudim, onda je ono, što sudim, sadržano u 
mojem suđenju; sadržaj je suđenju imanentan. No stvarnost, 
koju sudom intendiram, mije u samom suđenju: ta ovo je baš 
upravljeno na tu stvarnost. Zato kažemo, da je stvarnost suđe- 
nju iransmanenina. Intencionalni akt suđenja sa svojim sadr- 
žajem nije dakle isto što i njegov predmet. 


Evo dokaza! O istom predmetu — na pr. o Zagrebu ili o ne- 
koj političkoj vijesti u novinama ili o sadržaju nekog pisma — 
mogu da sude mnogi ljudi, i to na različit način, a predmet 
ostaje isti. Kod svakog je čovjeka sadržano u svijesti neko zna- 
nje o jednom istom objektu. O tom istom objektu (Zagrebu) 
može jedan da misli ovako, drugi onako, ali svi misle (sude) 
nešto o istom objektu. Tako i mnogi učenici u školi slušaju uči- 
telja predavati o istoj stvari (objektu), premda ga svaki učenik 
shvaća na svoj način, jer je svaka pojedina svijest drukčija 
(jedan na pr. sluša pažljivije nego drugi, jedan razumije bolje 
nego drugi). Dakle: doživljavanje znanja nije isto što predmet 
znanja. Znanje je moje ili tvoje ili nekog trećega, ono mora da 
bude u meni ili u tebi ili u nekom trećemu, tako da moje znanje 
nije tvoje (jer i »ja« nijesam »ti«), — ali objekt znanja je sviju 
nas, on je »izvan« pojedinačnog doživljavanja, i u toliko ka- 
žemo, da je transmanentan, transcendentan. Ne kažemo da je 
od svake svijesti nezavisan ili da egzistira bez ikoje svijesti, 
nego samo toliko kažemo, da objekt nije u takvoj vezi s pojedi- 
načnim subjektom kaošto je sam doživljaj znanja. 


Još nešto kao dokaz: ne samo da je objekt tako reći neutra- 
lan prema svim subjektima (dočim doživljaj znanja ne može da 
bude bez pojedinačnog subjekta), nego je on i nevremenski, dok 
je svaki doživljaj znanja vezan na dano vrijeme. Za predmet 
(ovaj stol, Zagreb, Mars...) sasvim je svejedno, da li danas 
ili sutra ili kad god netko o njemu misli. On ostaje izvan vre- 
menskog dohvata, tj. objekt nije obilježen vremenski, dok se 
svaki doživljaj znanja događa sada, prije ili kasnije (u vre- 

menu). I radi toga nije dakle objekt znanja isto što i pojedi- 
načno doživljavanje znanja. — 

U sudu je, rekosmo, shvaćanje stvarnosti; a »stvarnost« je 
veza objekta (stvari) s njegovim određenjem. Objekt je u sudu 
zastupan po subjektu (s) suda, a određenje po predikatu (p). To 
su sastavine ili elementi suda. 

Da li su elementi u svakom sudu senzitivni (osjetilni) ili ima 
i nesenzitivnih elemenata? 

Uzmimo najprije predikate! 

O ovoj opaženoj knjizi možemo izricati ne samo opažene 
predikate (četverouglasta, teška, tvrda), nego i one, koji nijesu 
osjetilno opažajni. Mi na pr. možemo za ovu knjigu izreći i ove 
sudove: »ona je načinjena ili proizvedena«, zatim »ona služi za 
učenje«. U prvom je sudu ovo određenje: proizvedenost ili 
uzročna ovisnost, a u drugom ovo: prikladnost za svrhu. Jesu 
li ova određenja — uzrok i svrha — senzitivni sadržaj znanja? 
Nijesu, jer mi nikojim osjetilom ne možemo doznati, šta znači 
riječ »uzrok« i šta znači riječ »svrha«, a ipak razumijemo zna- 
čenje tih riječi tj. imamo pojmove. 

Pogledajmo sad subjekt suda! 

U sudu »ova knjiga je četverouglasta« imamo opažajni su- 
bjekt. Ali ima 1 takvih sudova, gdje intendiramo neki objekt 
bez ikojeg senzitivnog obilježja, na pr. »znanje je čovjeku po- 
trebno«, ili »Bog je pravedan«. U ovim je sudovima subjekt 
(znanje, Bog) posve nesenzitivan. Nesenzitivan je i u ovom sudu 
»čovjek je smrtan«; ovdje uzimamo subjekt (čovjek) općenito 
ili univerzalno za sve pojedine ljude, a pri tom ne mislimo baš 
na nekog pojedinca (Petra, Pavla): imamo misao ili pojam o 
čovjeku uopće. ' 

Dakle: oba elementa u sudu — subjekt i predikat — mogu 
da budu nesenzitivni ili misaoni. 

Kad neki objekt misaono naprosto intendiramo (bez primi- 
šljanja i priznavanja), onda kažemo, da na njega mislimo ili da 
ga poimamo; a sadržaj poimanja zovemo pojam ili misao. 

Misao (pojam) nije još čitav sadržaj suda, jer ja mogu da 
imam jednu misao (ili više), a da ne izričem nikojeg suda. Ja 
sad na pr. imam misao »pravde«, a sad imam misao »slobode« 
— ali ne sudim ništa. Kad bi htio da jednu misao od druge 

razlikujem (akt suđenja!), bio bih tim stavljen pred zadatak, da 
o jednoj i o drugoj misli stanem razmišljati, tj. da ih stanem 
određivati u međusobnom odnosu. Sad na pr. mislim na »komu- 
nizam« — ali još ne izričem nikoju stvarnost o njemu (ne su- 
dim); kad bih to htio, morao bih da potražim ono, što mogu da 
mu primišljam. 

Misli su dakle zaista elementarni sadržaji mišljenja. One 
izriču objekte o kojima sudimo (na pr. čovjek). Od njih se razli- 
kuje smisao ili sadržaj suda, koji izriče stvarnost (na pr. čovjek 
i njegova smrtnost). Smisao je složeni sadržaj. I smisao još nije 
sud; mi na pr. znamo gdje se nalazimo, znamo kuda ulicom 
idemo, kako se ujutro oblačimo, kako treba uzeti pero u ruke to 
tj. znamo razne stvarnosti, ali pritom još ne sudimo. Sudovi su 
nova (treća) grupa misaonih sadržaja, kod kojih zauzimamo 
izvjesni stav prema shvaćenoj stvarnosti, tj. kad sa sigurnošću 
ili sumnjom tvrdimo ili niječemo. Svaki je sud, rekosmo, smi- 
sao, kojim sam ja upravljen na stvarnost koliko ju priznajem 
ili ne. ' 

Kad kažemo, da su misli elementarni misaoni sadržaji, to 
ne znači, da ne bi koja misao bila sama u sebi sastavljena od 
više oznaka, na pr. u pojmu »čovjek« sadržane su oznake: »ži- 
votinja, razumna«. Elementaran je svaki pojam samo s obzirom 
na misaone tvorbe, koje su sastavljene od pojmova. 


Čitalac je naučio: ' 

1. da drukčije nastaje osjetilno opažajno (perceptivno) znanje, a druk- 
čije predodžbeno (reproduktivno); ' 

2. naučio je, da se u opažajnom i u predodžbenom znanju nalaze osje- 
tilni ili senzitivni elementi; zato mi jedan i drugi ovaj način znanja zovemo 
senzitivno znanje; ' . ČA : 

3. doznao je, da u senzitivnoj sferi znanja nije uključeno sve naše 
znanje, nego da smo mi još sposobni i misliti (suditi), tj. da imamo razum 
Goti, ... NE ... 

4. doznao je, da je suđenje sasvim drukčiji doživljaj nego senzitivno 
(opažajno i predodžbeno) shvaćanje, t. j. doznao je, da mi kod suđenja 
nijesmo naprosto upravljeni na senzitivni objekt, nego da je upravljenost 
(intencija) pod suđenja sasvim novi, posve različni naš čin ili akt: dakle 
je čitalac uvidio opravdanost intelektualizma; m a 

5. doznao je, da treba razlikovati akt suđenja i njegov sadržaj; nadalje 
da su u našim sudovima sadržani i sasvim nesenzitivni elementi: pojmovi, 
tj. shvaćeni objekti bez senzitivnog obilježja. Čitalac je dakle uvidio, da 

se ne samo aktivnost suđenja razlikuje od senzitivnog shvaćanja, nego da 
se i u sadržaju suda nalaze nesenzitivni elementi. I s ovoga je dakle gle- 
dišta uvidio opravdanost intelektualizma. 

Senzualistički je nazor zastupao već Protagora, a u novijoj psihologiji 
osobito David Hume (T 1776.) 

Intelektualizam su naučavali već grčki psiholozi: Sokrat (f 399. pr. Kr.), 
Platon (# 347. pr. Kr.) i Aristotel; a njihovu je nauku usvojila i razvila 
»kršćanska« (skolastička) psihologija od sv. Augustina do današnjice. Inte- 
lektualizam zastupa i suvremena psihologija, koja je potekla najviše iz 
wiirzburške ili Kilpeove škole (Messer, Biihler, Geyser, Frčbes, Lindworsky 
itd.), zatim zastupnici fenomenološkog smjera (Husserl), itd. 


ŠTA SE DOGAĐA KOD RAZUMSKOG ZNANJA? 


1. Razvoj mišljenja. 


Život. Svi znamo šta ova riječ znači, tj. imamo pojam o ži- 
votu. Narod. Sloboda. Trokut. Pravda. Čovjek. Bog. Itd. Imali 
smo, evo, nekoliko pojmova; svaki put smo mislili na nešto. 
Ali nije dosta misliti na nešto, nego treba misliti o nečemu nešto, 
tj. o onome, na što mislimo, treba da mišljenjem nešto doznamo. 
Na pr. ja hoću da doznam: što je trokut? Hoću dakle da taj po- 
jam definiram ili odredim, hoću da dođem do suda o trokutu. 
Kako ću to postići? Ako pazim na ono šta se u pojmu nalazi, tj. 
ako ga analiziram, vidim da je to geometrički lik sa tri kuta i tri 
stranice. Ono što u pojmu trokuta nije uvijek jasno istaknuto, 
sad izričito shvaćam i njemu primišljam. — Hoću li na pr. da 
doznam Što je »život«, moram da se obratim na iskustvo, tj. na 
opažanje mnogih živih bića, da vidim ukoliko se ona razlikuju 
od neživih i po čemu se očituje život. — Da li Bog egzistira? 
Moram tražiti, ako hoću da to saznam, na osnovu čega bih mo- 
gao da to dokažem. Itd. 

Karakteristika je dakle mišljenja, da tražimo neki odgovor, 
a taj odgovor je upravo cilj našeg traženja. Mišljenjem nasto- 
jimo da dođemo do spoznaje o predmetu na koji mislimo. Je- 
damput nam je predmet nejasan, pa ga hoćemo analitičkim 
putem objasniti (definirati), drugi put opažajnim ili iskustve- 

nim putem upoređujemo razne stvari, zatim dokazivanjem (za- 
ključivanjem) nastojimo da upoznamo predmet. Slično postu- 
pamo kad se hoćemo domisliti nekom zaboravljenom imenu, pa 
se služimo raznim sredstvima: idemo redomice abecedom da 
se po početnom slovu sjetimo imena, ili pomišljamo na neka obi- 
lježja dotične osobe itd. Cilj nam je u ovom postupku da do- 
znamo ime, tj. da ga iz zaboravi vratimo u svijest. Kod razmi- 
šljanja pak tražimo odgovor, tj. želimo doći do spoznaje o ono- 
me na što mislimo. Ja hoću kod razmišljanja da riješim neku 
zadaću, — to je cilj: a zato moram tražiti sredstva ili putove 
(metode), kojima ću cilj postići. Razmišljanje nije dakle ele- 
 mentarni akt mišljenja, nego je složena (kompleksna) tvorba. 

Čim počnem tražiti odgovor, time već ostvarujem cilj, tj. 
počinjem stvarati spoznaju ili suditi o predmetu. Stao sam na 
pr. analizirati pojam. To je svakako početna (elementarna) 
akcija stvaralačkog mišljenja. Kod analize (rastavljanja) izo- 
liram objekt, tj. uzimam ga osamljeno, a ne zajedno s drugim 
objektima. Analiza je i onda kad objektu njegovo svojstvo (na 
pr. četverouglast) rastavljeno oduzimam. (To još nije pojmovno 
oduzimanje ili apstrahiranje, kojim shvaćam bitnost predmeta). 
Napokon analiza je (u strogom smislu), kad objekt svesirano 
rastavljamo. To je već kompleks akata. — Osim analize, mogu 
da polazim i drugim putem: sintezom ili sastavljanjem (spaja- 
njem). To je misaoni postupak, kojim stavljamo zajedno ono 
što je rastavljeno, na pr. kad kombiniramo razne mogućnosti 
kod šahiranja ili rješavanja neke zagonetke. 

Kad pomoću analize i sinteze sudimo, moramo shvatiti 1. sam 


objekt, 2. taj isti objekt s izričnim obzirom na njegovo određe-: 


nje. To je, kako smo već rekli, naprosto shvaćanje objekta i 
primišljeno shvaćanje. U prvom slučaju mislim na nešto u cje- 
lini, tj. na predmet zajedno s njegovim određenjem, a da pri- 
tom još izričito ne mislim na određenje. U drugom slučaju mi- 
slim upravo na određenje u vezi s objektom, tj. primišljam na- 
prosto shvaćenom objektu (u njegovoj cjelini) napose njegovo 
određenje. 

Ja mogu naprosto shvatiti i neku stvarnost, na pr. klima 
Zagreba, stanovništvo Zagreba, moj boravak u Zagrebu ..., no 
ta je stvarnost tek objekt koji moram odrediti, na pr. kad bih 

mislio da li je zagrebačka klima zdrava, da li je moj boravak u 
Zagrebu ugodan... 

Na prvi slučaj misaonog intendiranja spada i pojmovno 
shvaćanje, kad sam naprosto upravljen na neki apstraktni 
objekt u cjelini (na pr. čovjek, uzrok, život). 

Mišljenje na stvarnost izriče samo što ona jest, a ne izriče i 
da li ona jest. Ovo posljednje mislimo tek onda, kad tvrdimo 
ili niječemo stvarnost tj. kad sudimo. Ja na pr. znam da se go- 
vori o stanovništvu Marsa, tj. imam primišljajno znanje o toj 
stvarnosti, ali nemam suda, jer još ništa ne tvrdim da ta stvar- 
nost i opstoji. Kod shvaćanja stvarnosti samo određujem objekt, 
tj. poznam ga s izričitim obzirom na izvjesno određenje, dok 
sam svojim suđenjem upravljen na samu opstojnost dotične 
stvarnosti. Osim akta određivanja imamo dakle kod suđenja još 
i akt tvrđenja ili nijekanja. To su dva elementarna misaona 
akta, koja sastoje u mojem stavu prema tome, da li određenost 
predmeta postoji ili ne. (Taj je stav doživljajno popraćen s ne- 
kim stepenom sigurnosti.) 

Kod opažajnih sudova (na pr. kiša pada) u istom su aktu 
oba momenta: ono što sačinjava stanovitu stvarnost kao i sigur- 
nost da ona opstoji. 

Sad već možemo razabrati kako se izgrađuje misaoni proces. 

Najprije nam je poznat predmet o kome mislimo, a njegovo 
određivanje jest cilj ili zadatak mišljenja. U rješavanju toga 
zadatka očituje se stvaralačka misaona aktivnost. Poticaj za 
takav proces može da se nalazi u senzitivnom doživljavanju 
(na pr. kad prolazim ulicom ili opažam ljude, pa se nadovezuje 
mišljenje). Osim toga može da me netko izazove na mišljenje 
nekim pitanjem, ili ja sam mogu da sebi postavim izvjesnu za- 
daću (cilj). U svakom slučaju se proces mišljenja oslanja na 
pažnju. Rezultat mišljenja jest svijest sigurnosti. Ona se osniva 
na očitovanju stvarnosti (evidenciji). 

Da li postoji u misaonom procesu (razvoju) neka zakonitost? 

Misliti ne znači sanjariti ili prepuštati se kaotičnom tijeku 
predodžbenih slika. Predodžbeni elementi, znamo, vraćaju se u 
Svijest po međusobnim vezama. Ako su neki opažajni (percep- 
tivni) kompleksi bili udruženi (asociirani), njihova udruženja 
utječu i na vraćanje u svijest (reproduciranje). Ima dakle u od- 

vijanju senzitivnog shvaćanja neka pravilnost (zakonitost) ili 
stalni način doživljajnog zbivanja. A slično biva i kod misao- 
nih (nesenzitivnih, nezornih) događaja: i mišljenje se kadgod 
razvija tako, da jedna misao izazivlje drugu po međusobnim 
vezama. Dakako, te su veze sasvim drukčije nego kod senzitivnih 
udruženja, gdje postoje samo prostorne, vremenske i još neke 
relacije, na osnovi kojih nastaju udruženja. Mišljenje (poima- 
nje, suđenje) upravljeno je na predmete i stvarnosti. Svaki je 
predmet određen po svojim svojstvima. Osim toga je svaki pred- 
met u raznim relacijama s drugim predmetima, na pr. pojedini 
čovjek ne samo da predstavlja (za moje mišljenje) skup raznih 
stvarnosti koje ga određuju i bez ikakve njegove relacije, nego 
je on još u relaciji s društvom, sa svojim zanimanjem, s izvanj- 
skim svijetom u kome se kreće itd. Sve se ove relacije prezenti- 
raju mišljenju, tj. mišljenju je otvoren Širok vidik u objektivni 
svijet, koji je sav izgrađen u međusobnim vezama (relacijama). 
Mišljenje je u pravom smislu relacioniranje ili shvaćanje rela- 
cija. (I baš taj karakter mišljenja nesumnjivo pokazuje, da je 
mišljenje intencionalno doživljavanje.) 

Objektivna izgrađenost ili povezanost utječe znatno na smjer 
u odvijanju mišljenja. To možemo naročito zapaziti kod voljnog 
mišljenja, koje se upravlja nekom cilju (zadatku). Tko hoće 
na pr. da rješava neki matematički zadatak, ili na pr. da shvati 
ova tumačenja o našem znanju, i pritom pazi na predmet mi- 
šljenja u cjelini i u dijelovima, taj će s pomoću raznih misaonih 
operacija (rastavljanja i sastavljanja) dirigirati mišljenje u 
pravcu spoznaje o dotičnom predmetu. 

Osim mišljenja koje je skopčano sa zadatkom (da repro- 
ducira neko znanje ili producira novo), ima još i takvog mišlje- 
nja koje prati sav naš senzitivni život. Već kod svakog opa- 
žanja sudjeluje mišljenje. Kad se uz jednostavni opažaj nado- 
veže izričiti akt suđenja, imamo opažajni sud, na pr. ovo je stol, 
ovo crveno i zeleno je različno. U opažanju ovog stola nalaze se 
sami osjeti (velik, četverouglast, žut, težak), ali su i ovi osjeti 


prostorno oblikovani (četverouglast) i relativni (težak, velik), a. 


osim toga su s njima skopčani i misaoni akti: mi smo kod opa- 
žanja upravljeni na ovaj predmet (stol), tj. mi shvaćamo jedin- 
stvenu cjelinu, a ne samo skupinu osjeta; jer kad ne bi tako 

bilo, mi ne bismo mogli da uz opažanje ovog stola znademo i 
značenje riječi »stol«. Osim toga, kad opažamo predmet, mi 
držimo da nam je zbiljski nazočan, da izvan nas postoji. I ovaj 
akt stavljanja u vanjski svijet (eksternalizacije) prati dakle 
svaki naš opažajni (perceptivni) doživljaj. Mi možemo opaženi 
predmet kadšto i krivo tumačiti (iluzija); a opet se kadgod de- 
šava, da mišljenje projicira u izvanjski svijet samo predodž- 
bene elemente, tj. smatra da zbiljski postoje mišljeni sadržaji 
(halucinacija). 

Mišljenje je dakle u svome tijeku raznoliko povezano s čita- 
vim duševnim životom. U faktičnim misaonim vezama, tj. u sa- 
mom doživljajnom zbivanju postoje i neke pravilnosti, koje zo- 
vemo doživljajni (»psihološki«, upravo psihički) zakoni mišlje- 
nja. Proizlaze, rekosmo, iz raznih udruženja i napose iz misao- 
nog odnosa prema polučivanju zadatog cilja. 

Osim doživljajnih postoje i predmetni zakoni mišljenja, tj. 
takove na misaonim predmetima osnovane stvarnosti, kojih se 
mišljenje mora držati, ako hoćemo da nas dovede k spoznaji | 
bilo kojeg predmeta. Ali o tim zakonima ne raspravlja psiholo- 
gija (jer se ona ne obazire na predmete mišljenja), nego logika, 
pa se oni zato i zovu logički zakoni. Upoznati ćemo ih u 2. Dijelu 
knjige. 

Posljednjih 30 godina psihologija se mnogo bavi ispitivanjem mišljenja. 
Nakon Hume-a se (u 19. vijeku) obično držalo, da su misaone tvorevine 
(pojmovi, sudovi, zaključci) samo neke transformacije osjetilnog ili zornog 
(senzitivnog) shvaćanja; pojedini osjetilno opažajni i pomišljajni elementi 
mehanički se udružuju (asociiraju) u kompleksne tvorbe. To je nazor aso- 
Cijativnog senzualizma (senzizma). Čovjek je, po njemu, svijesni stroj (Con- 
dillac), koji nema stvaralačke sposobnosti. Već je Comte zabacio spo- 
sobnost refleksne introspekcije (usebnog obaziranja ili osvrtanja na doži- 
vljaje). Svi su doživljaji fiziološke reakcije (kažu neki behavioristi i 
refleksolozi). Mišljenje se dade svesti na zorne elemente (Taine, Ribot, 
Ziehen). Protivno ovoj asocijativnoj psihologiji nastao je — iz Kiilpeove, 
wiirzburške škole — »prodor k nezornome«, koji su otpočeli Marbe (1901.), 
Watt (1902.), Ach (1905.), Messer (1906.) i naročito Biihler (1907.). U na- 
šem znanju ima nezornih sadržaja (»misli«), koji se nikako ne mogu svesti 
na osjetne sadržaje, jer su kvalitativno (po svom značenju i po smislenoj 
suvislosti) sasvim drukčiji nego osjeti i pomisli. Nakon Watta i Acha 
zapažao je osobito Selz (1913.) da se mišljenje razvija po imanentnoj 
finalnosti, t. j. da se samo po sebi određuje — da ima »determinantnu ten- 

denciju« — u pravcu izvjesnog zadatka. Proces tog samoodređivanja 
osobito kod zaključivanja) sastoji u relativiranju (odnošenju), t. j. u shva- 
ćanju odnosa. Neposredni uviđaj u logičke relacije obilježuje svaki misaoni 
proces; relativiranje je »lozinka intelektualnosti«. Tu je karakteristiku uočio 
Lindworsky (1916.). Sve većma se time kristalizirao pojam duševne »struk- 
ture«: naglašen je primat cjeline nad dijelovima i finalno upravljani razvoj 
pojedinih razvojnih oblika. U središte psihološkog zanimanja postavljena 
je »osoba (ličnost)«, kao »organički udešena (oblikovana) cjelina i kao 
subjekt smisleno razvojnih tendencija i odnošaja s čitavim svijetom bitka 
i vrijednosti«. Refleksna svijest jastva postala je »lozinka duhovnosti«. 
St6rring (1926.), Wilwoll (1926.), Erismann (1930.) i drugi objašnjuju nezor- 
nost pojedinih misaonih tvorevina, a mišljenje kao izraz ličnosti — t. j. 
u vezi s duševnim razvojem i individualno tipičnim osobinama — ispituju 
:Spranger, Jaspers, Jaensch, Kretschmer, Biihler, Erismann, Frčbes i drugi. 


Moderna se dakle psihologija vraća Aristotelovu intelektualizmu, napu- 
štajući senzualističko stajalište. Intelektualna (misaona, nesenzitivna, nezorna) 
aktivnost otpočinje relativiranjem ili opažanjem relacija. To razabiramo već 
kod opažajnih sudova, na pr. »ova je knjiga različna od ovog stola«; na 
odnošaj (relaciju) različnosti mislimo bez ikojeg  senzitivnog obilježja. 
Relativiranje se također očituje na pr. kad rješavamo neki matematički 
zadatak i stavljamo u odnošaj brojeve. Nezornost i relativiranje očito je 
“na pr. i kod sastavljanja ove knjige, kojoj je zadatak da protumači istinitost 
znanja. 


Zar ja mogu da s pomoću mojih osjetila išta doznam o ljudskom zna- 
nju? Zar ja mogu okom ili uhom dohvatiti ljudsko znanje? Senzitivnim 
dakle putem ne mogu odgovoriti na-pitanje: šta je ljudsko znanje? Vlastite 
doživljaje: znanja ja u sebi opažam, tj. ja sam sebi svijestan kad doživlju- 
jem neko znanje — ali ovo doživljajno opažanje nije nipošto isto što 
vidno, slušno... dakle senzitivno opažanje. Prema tome ovdje otpada sen- 
zitivni put saznanja, i treba se krenuti novim putem, upravo putem unu- 
tarnjeg opažanja. Ali i to još: nije dosta! Jer ovim opažanjem ja samo 
konstatiram činjenicu, da sad znadem ovo ili ono, tj. da doživljujem neko 
znanje; moram uvidjeti, kako su građeni, tj. kako su sastavljeni od jedno- 
stavnih komponenata (elemenata), pa zato ih moram rastavljati (analizi- 
rati); moram gledati, po čemu se jedni doživljaji od drugih razlikuju, mo- 
ram tražiti njihove veze zavisnosti; moram mnogo čitati, da vidim, kako 
su razni psiholozi do danas već nastojali upoznati i protumačiti naše doži- 
vljaje znanja itd. A ja želim da pišem o istinitosti našeg znanja! Dakle 
moram promatrati znanje s obzirom na ovu njegovu karakteristiku. U rje- 
šavanju toga zadatka otvaraju mi se (kako ćemo vidjeti) razne mogućnosti 
odgovora, tj. razni mogući nazori, pa moram da ispitam, koji je od njih 
održiv, a koji nije. Moj će dakle biti zadatak, da o njima raspravljam i da 
nastojim dokazivati ispravnost jednog nazora. Nadalje, hoteći da pišem ovu 
knjigu za samouke, čitaoce koji ne mogu da sustavno ulaze u čitavo ovo 

naučno područje, morao sam da razmislim raspored gradiva i način prika- 
zivanja, da tražim izraze, da biram naslov i da tako razmislim sastav svake 
pojedine rečenice — kako bi čitalac pojedine dijelove i njihov slijed razu- 
mio. Svu ovu zamršenu (kompliciranu) radnju saznavanja zovemo mišljenje. 
Ovaj (misaoni) način saznavanja razlikuje se, vidimo, od senzitivnog zna- 
nja, pa zato smo ga i drukčije nazvali, upravo misaono ili razumsko znanje. 
Ono je na predmete upravljeno doživljavanje, kojim na neosjetilni (nezorni) 
način shvaćamo predmete po njihovu određenju. Samo shvaćanje znači dina- 
mičku stranu mišljenja, a objektivna određenja (stvarnosti) statičku. »Dina- 
mičku« utoliko, što se misaona aktivnost oslanja u prvom redu na pažnju, 
a pažnja znači dinamiku i smjer upravljenosti na nešto ili svijesno prikla- 
njanje nečemu. Osim toga je misaona (kao i svaka svijesna) aktivnost za- 
visna od apercepcije ili pripojenja ukupnoj duševnoj izgrađenosti. Da je 
mišljenje »statičko«, kažemo utoliko, što se stvarnost nalazi na objektu 
mišljenja, a objekt nije istovetan sa samim mišljenjem o njemu. 


Iz svega čitalac razbira, da se misaono saznanje razvija korak po korak: 
iz opažanja i pojedinačnih sudova k pojmovima i općevaljanim sudovima, 
zatim k spajanju sudova ili k izvođenju, zaključivanju i dokazivanju, tj. 
postepenom sticanju i obrazlaganju istinitog znanja. Neosnovan je dakle 
Bergsonov »intuicionizam«: nazor da stvarnosti neposredno upoznajemo na- 
gonskim zorom (intuicijom). Već su prije Bergsona neki (Schopenhauer, Ed. 
v. Hartmann, Nietzsche) učili, da je nagon ili »volja« (u najširem značenju) 
izvor svega duševnog života. Prema ovom voluntarističkom nazoru tumače i 
postanak (genezu) spoznaje. Opiru se racionalistima (»logistima«), koji pre- 
tjerano ističu razum (ratio, logos), i koji upravo ograničuju svu našu spozna- 
ju isključivo na razumski ili misaoni (logički) put saznanja. Suprotno ovom 
racionalističkom stanovištu naziva Miiller-Freienfels voluntarističko stano- 
vište iracionalizam. Razumsko znanje ne razlikuje se bitno ili vrsno (speci- 
fično) od nagona, jer mi spoznajemo samo ono što odgovara životnim potre- 
bama, tj. što ima neku vrijednost za naše nagonske dispozicije. Iz nagona 
nastaje znanost, umjetnost, religija i sve kulturne tvorevine (slično uči i 
Freud). Nagonski (volitivno-emocionalno) nastaje svijest »predmeta ili stvar- 
nosti«, određuje se sva vrijednost znanja ili istinitost. 


U 2. ćemo Dijelu ogledati ovaj nazor noetički, koliko se odnosi na 
Pitanje 0 istinitosti spoznaje, a ovdje ga napominjemo samo koliko dolazi 
u obzir psihogenetski, kao psihološko tumačenje o postanku spoznaje. 
Sasvim je opravdano, kad voluntaristi prigovaraju racionalistima radi toga, 
što ovi priznaju jedino racionalni izvor spoznaje, ali pritom sami zapadaju 
u drugu krajnost time, što svu spoznaju svode na nagonsku energiju. Oni 
dovoljno ne ispituju razumsku aktivnost i ne pokazuju, koliko se upravo 
razumskim putem dolazi do spoznaje. Pred očima im je samo praktični mo- 
ment spoznaje. Ona je »traženje točke, s koje će se odrediti, šta se ima držati 
stvarju«. Nije drugo nego »voljno odabrana propozicija«, tj. metalogički 
(voluntaristički) postavljeni zadatak. Ona je »perspektiva: kako treba gle- 

dati na stvar... rezultat očekivanja na osnovi projektiranih mogućnosti«. 
Spoznaja nastaje poticajem »strukturne veze ja-sustava«. Nastaje »u sretnu 
času«, razvija se »na balansu sumnja« i »na smionim pokušajima«. Tako to 
opisuje kod nas jedan sljedbenik voluntarizma (A. Bazala, u jednom referatu 
u »Radu« Akademije) i priznaje, da to nije redovni tok svijesti, pa zato da 
»racionalističke prirode jedva što o njemu znadu«. Na razumski izgrađenoj 
»ljestvici« ne možemo do spoznaje, ali »u zreloj fazi života« uživaju razum- 
ske sile »osobitu protekciju životne prakse... jer su se u mnogom pogledu 
pokazale kao vrlo uspješne«. Po ovoj »aktivističkoj« psihologiji imadu, kako 
vidimo, razumske sile samo praktičnu funkciju. 

Da nam ovo tumačenje o postanku spoznaje bude jasnije, treba da 
ogledamo otkud ono polazi. 

»Voluntaristi« ne će da budu »intelektualisti«, jer, kažu, volja (voluntas) 
ima prvenstvo u duševnom životu, a ne razum (intellectus). Ali već samom 
ovom tvrdnjom krivo je postavljeno psihološko stajalište, koje se uopće ne 
zanima za »prvenstvo«, nego samo za činjenice svijesnog života. Intelektuali- 
zam je ono psihološko stajalište, koje priznaje činjenicu razumskog znanja, 
nasuprot senzualizmu, koji toga ne priznaje; a izrazom »razumsko znanje« 
uzimamo posebni, od senzitivnog shvaćanja sasvim različni način saznanja. 
— Nadalje, voluntaristi prigovaraju intelektualistima, što svijesni život tu- 
mače na osnovi refleksije, i tako (s pomoću mišljenja) racionaliziraju doži- 
vljajnu zbiljnost. Ali pritom voluntaristi zaboravljaju, da bez refleksije i 
nema psihologije. Empirijska psihologija, koja u prvom redu ispituje sastav 
svijesnog života (unutarnje empirije), ne može više danas priznati naučno 
osnovanom voluntarističku tezu, da su svi doživljaji »volja« ili »derivat« 
volje, u tom smislu, da bi se svi doživljaji dali strukturno svesti na voljni 
faktor. Voluntarističko tumačenje nije dakle empirički opravdano, nego je 
metafizički konstruirano. — Nadalje, voluntaristi prigovaraju, da je po inte- 
lektualističkom shvaćanju »svijest okrenuta prema vani«, tj. da je »impre- 
sionistički« određena po »predmetima«, i da je »između svijesti i predmeta 
statički odnos«, tj. da se stalno određene stvarnosti odrazuju u ogledalu svi- 
jesti. Takav je prigovor sasvim opravdan, koliko je upravljen na adresu 
senzualističkih psihologa, koji tumače svijesno doživljavanje isključivo na 
osnovi osjetilnog podraživanja i »primanja« osjetnih elemenata. Ali nesen- 
zualistička psihologija (kako smo pokazali) ne ograničuje se na podraživanje, 
iako ga sasvim ne isključuje. Svakako je osjetilna svijest »okrenuta prema 
vani«, koliko na nas utječu izvanjski podražaji; tko toga ne bi priznavao, 
morao bi zanijekati opstojanje izvansvijesne zbiljnosti. Nama su izvanjski 
predmeti doživljajno dati, kako smo to pokazali kod opažajnog i misaonog 
doživljavanja. Empirijska psihologija ništa ne zna o tome, da bi nam pred- 
meti bili samo »zadati«, kako drži voluntaristička teorija. Tek u 2. (ne psi- 
hološkom, nego noetičkom) Dijelu vidjet ćemo, da li su predmeti nešto 
nezavisno od mišljenja. Psihologija je samo toliko pokazala — a to je 
suprotno voluntarističkoj teoriji —, da se u osjetilnom i misaonom shvaćanju 
nalaze predmeti, koji nijesu plod nikakove voljno odabrane »perspektive«, 

nego su sastavni dio osjetilno i misaono spoznajnih akata ili intencionalnih 
doživljaja. Intencionalnost ili objektiviranje priznaju doduše i voluntaristi, 
samo što oni to tumače kao rezultat »funkcionalnih mogućnosti«; predmeti i 
stvarnosti nijesu im drugo nego »ostvarenje«, stvari se funkcionalno »ra- 
đaju«, njihovo je »rodilište« (Bazala) voluntarističko, njihov je »korijen u 
očekivanju... u projektiranim mogućnostima... u organizaciji, strukturi, 
ustavnosti svijesti«. Kod spoznaje uvijek je »intencionalni smjer«, ali taj 
nije drugo nego odabiranje praktičnog momenta, postavljanje novih proje- 
kata; stvari su »skup projekcija, po mogućnosti svedenih na neku zajedničku 
bazu« itd. To bi imao da bude »dinamičko-teleološki« postanak spoznaje o 
predmetima (za razliku od »statičkoga«). Međutim i razumska aktivnost 
znači »dinamiku«, — ako i ne usvojimo voluntarističko tumačenje o postanku 
saznanja. A osim toga, kad bi spoznajni »predmeti« bili (po voluntarističkom 
tumačenju) također »dinamički«, to znači, da bi i logička načela ili zakoni 
o misaonim predmetima bili osnovani u dinamici voljnog subjekta. Dakako 
da se u tom slučaju i ne bi više moglo govoriti o nezavisnosti spoznajnih 


predmeta od voljnog subjekta; a da je takova pretpostavka neodrživa, po- 
kazat će nam 2. Dio knjige. 


2. Osjetilni i razumski izvor saznanja 


' Dva su, kako smo naučili, izvora znanja: 1. senzitivni, 2. 
misaoni. 

Ja sam na pr. senzitivnim opažanjem doznao, da vatra opeče, 
da igla bode, da tijelo bez potpore pada, da u sobi nastane svi- 
jetlo ako pokretom ruke pustim električnu struju, da u sobi na- 
stane toplo ako se u peć stavi gorivo itd. Sve ove spoznaje izviru 
u senzitivnom opažanju. 

Ali iz senzitivnog opažanja nije moglo nastati to, da ja 
znadem na pr. da Bog egzistira, da znam odgovoriti na pitanja 
sadržana u ovoj knjizi, da znam koješta u matematici, da znam 
prosuđivati smisao života itd. Sve sam ove spoznaje stekao raz- 
mišljanjem; one su iz razumskog izvora. 

Dakle nešto znam iz prvog izvora, nešto iz drugoga. 

Prvi, opažajni izvor zovemo' također iskustveni ili empirički. 
Ono što doznajemo iz osjetilnog (senzitivnog) opažanja, zovemo 
osjetilno ili izvanjsko iskustvo (empirija). Naše »iskustvo« obu- 
hvata dakle sve ono, što saznajemo opažanjem. Iz opažanja ili 
iskustva znam, da je ova knjiga četverouglasta. To je dakle 
Opažajni ili iskustveni sud. 

Iz senzitivnog izvora primam (recipiram) prostorno i vre- 
menski sastavljene osjete. A zar ja ne znam ništa više kad opa- 
žam ovu knjigu? U opažajnom znanju uključeno je i to, da 
opažena svojstva pripadaju upravo ovoj knjizi, a toga mi osjeti 
sami ne kažu. Dakle se već u jednostavnom opažanju ove knjige 
nalazi više nego osjeti, a to više (plus) nije drugo nego moja 
upravljenost na ovu knjigu kao predmet, koji je nosilac pripa- 
dnih svojstava. Ovaj plus ne potječe iz osjeta, nego je to mi- 
saoni čin. Ima li osim opažanja ove knjige kao predmeta još 
nešto, kad ja o toj knjizi sudim? Da, tvrdnja da je četverougla- 
sta, a taj čin tvrdnje (primišljanja i priznavanja) nije uključen 
osjetima, tj. nije iz senzitivnog izvora. Dakle su u iskustvenom 
znanju spojena oba izvora: osjetilni i misaoni. 

Da obje komponente zajedno sačinjavaju naše iskustveno 
znanje, možemo još jasnije razabrati na ovom primjeru: am 
je knjiga proizvedena« i »ova knjiga služi za učenje«. Ko 
prvog suda znam za uzrok, a kod drugog za svrhu; — a znanje 
o uzroku i o svrsi nije jamačno uključeno u osjetima. Dakle ima- 
demo kod iskustvenih sudova.ne samo senzitivni izvor, nego 1 
misaoni. Km , 

Pogotovo vidimo da je tako kod onih iskustvenih sudova, 
koji imadu karakter općevaljanosti, tj. koji ne izriču samo poje- 
dinačnu opaženu stvarnost, nego izriču ono što valja ili važi za 
čitavu vrstu nekih stvari, na pr. svako tijelo bez potpore mora 
pasti, svaki čovjek mora umrijeti (jest smrtan) itd. Ovaki sudovi 
sačinjavaju i naše znanstveno iskustvo. U njemu se nalazi osim 
senzacija i misaona aktivnost. 

Da se iskustveno istraživanje u znanostima oslanja na raz- 
mišljanje, očito je po tome, što senzacije same po sebi nisu 
dovoljne ni za postavljanje nekoga pitanja; jer kad se na pr. 
hoće pokusom (eksperimentom) ispitati neka opažena pojava, 
treba da znamo kod te pojave razlikovati bitno od nebitnog, 
treba dakle da kod te pojave rastavljamo (analiziramo) poje- 
dine njezine sastavine, zatim treba da znamo pod kojim će se 
uvjetima dotična pojava mijenjati, treba da uzmemo neku hipo- 
tezu (pretpostavku) za tumačenje pojave, u riječ, treba da istra- 
žujemo po stalnoj osnovi (planu). Ova spoznajna aktivnost nije 
iz senzitivnog izvora, ali je s njim povezana. 

Iz svega proizlazi, da senzitivni izvor nije osamljen, da iz 
njega samog ne potječe naše iskustveno znanje, nego da to zna- 
nje potječe iz zajednice senzitivnog i misaonog izvora. 

Toga, dakako, ne priznaju senzuadlisti, jer oni i ne priznaju 
misaonog faktora. Intelektualisti, koji ga priznaju, uče da je u 
iskustvenom našem znanju (empiriji) misaoni faktor povezan sa 
senzitivnim izvorom. U tom se izvoru otpočinje odmah iza po- 
roda razvijati naše znanje, pa zato je i početak mišljenja zavi- 
san od senzitivnog znanja.* : 

Intelektualisti su dakle podjedno empiristi, tj. oni uče, da je 
misaono (intelektualno) znanje po svom postanku (genetički) za- 
visno od opažajnog shvaćanja ili od empirije. Taj nazor zo- 
vemo intelektualistički empirizam, za razliku od senzualističkog, 
koji svu empiriju svodi na senzitivni izvor. ' 

Neki su, u opreci prema senzualistima, zastupali ekstremno 
stajalište, da se pravo, istinito, općevaljano znanje ne nalazi u 
sferi senzitivnog shvaćanja. Pa jer se u samoj toj sferi ne nalazi, 
krivo su otuda izveli, da je takvo znanje i sasvim nezavisno od 
senzžitivne sfere (u psihološkom smislu »apriorno«). Misaono 
znanje — kažu — nije po svom postanku zavisno od empirije, 
nego je čovjeku prirođena razumska sposobnost (um, ratio), 
tako da samo iz tog izvora imademo sve naše općevaljane spo- 


znaje. Taj se nazor zove racionalizam, a njegovi zastupnici 
racionalisti. 

Proti senzualistima smo dokazali razliku između senzitivnog i intelek- 
tualnog znanja. 

Kako smo ju dokazali? 

Uzeli smo u obzir sudove pa smo Pitali: da li ja, kad sudim, na jednaki 
način intendiram objekt kao 4 onda kad ga senzitivno intendiram? 

Odgovorili smo: ne. 

Zašto ne? 

Jer kad ja sudim, onda intendiram objekt na taj način, da ga 1. nekako 
određujem, i 2. da sam nekako siguran o tome, da objektu dotično određenje 


pripada. Suđenje je, rekosmo, takvo intendiranje objekta, da ga ne samo 


* Utoliko su neki rekli, da »ničega nema u razumu što nije bilo u 
osjetilnosti«. Ova izreka (koja nije Aristotelova) ne znači, da mi razumski 
(pojmovno) ne shvaćamo predmete nepojavno ili neosjetilno, dakle sasvim 
drukčije od osjetilnog shvaćanja, nego znači samo to, da je postanak 
razumskog shvaćanja (nepojavnih predmeta) vezan na osjetilnost. 

opažajno intendiramo, nego mu još 1. primišljamo nešto, i 2. priznajemo 
(potvrđujemo). 

Suđenje je dakle sasvim različno od senzitivnog intendiranja. 

Uzeli smo u obzir i elemente suda: subjekt (s) i predikat (p), tj: ono o 
čemu sudimo (= objekt) i ono što mu primišljamo (— predicirano određe- 
nje). Pitali smo: da li je svaki s i svaki p u našim sudovima senzitivan? 

Ne. 

Zašto ne? 

Jer ja mogu da shvatim neki objekt i koliko nije senzitivan. Još o njemu 
ništa ne sudim (niti što primišljam niti priznajem). Nesenzitivno intendi- 
rani objekt zovemo pojam. Ja »poimam« kad god shvaćam značenje poje- 
dine riječi. Pojam jest jednostavno (naprosto) misaono intendiranje objekta; 
kažemo »jednostavno«, za razliku od sastavljenog ili složenog intendiranja u 
suđenju (gdje primišljamo i priznajemo), a »misaono« kažemo za razliku od 
osjetilnog intendiranja. 

Dokazali smo dakle, da je i poimanje sasvim različno od senzitivnog 
intendiranja. Poimanje i suđenje dva su načina misaonog ili razumskog 
znanja. 

Treći način intelektualnog znanja — spajanje sudova — razlikuje se 
od senzitivnog intendiranja već po tome, što se od njega razlikuju i poje- 
dini sudovi 

Imamo dakle pravo da budemo »intelektualisti«, tj. da psihološki razli- 
kujemo dvije sfere znanja: senzitivnu i intelektualnu. A »senzitivisti« nemaju 
pravo, kad priznaju samo jednu, senzitivnu sferu znanja. 

Otkuda znanje? 

Jasno je, da će senzitivist odgovoriti: »jedino senzitivni izvor«. 

Taj odgovor ne valja, jer imamo nesenzitivno (intelektualno) znanje, 
tj. onu drugu sferu, koja kao nesenzitivna ne može nastati samo iz senzitiv- 
nog izvora. 

Ne da ona ne može nastati »samo« iz senzitivnog izvora, nego nikako iz 
njega, — kaže racionalist. 

Nema pravo. Zašto? 


Jer se intelektualna sfera osniva na senzitivnoj. Senzualist (Protagora) 
vidi samo senzitivnu, a ne vidi intelektualnu sferu; racionalist (Platon) vidi 
samo drugu sferu, a ne vidi prvu; intelektualist (Aristotel) kaže, da druga 
nastaje na osnovi prve. To su dakle tri različna odgovora na pitanje o po- 
stanku intelektualnog znanja. ' 

Po Aristotelu obje sfere čine iskustvo (empiriju). Obično, neznanstveno 
iskustvo čine opažajni sudovi o pojedinačnom opaženom objektu, a znan- 
stveno iskustvo čine općevaljani i nužni sudovi o opaženim predmetima. 
Znanstvenog iskustva nema bez općenitih pojmova. U tome se slažu (proti 
Protagori) Platon i Aristotel, a razilaze se međusobno utoliko, što Aristotel 
tumači postanak općenitih pojmova iz opažanja, dok Platon ne priznaje 
opažajući izvor za znanstveno (općeno i nužno) znanje. 

Platon i Aristotel zajedno su antisenzualisti, jer kažu, da osim: senzi- 


“tivnog znanja postoji misaono ili razumsko (intelektualno, racionalno). Mi 


možemo, kažu, ne samo opažajno i predodžbeno znati za ovaj ili onaj senzi- 
tivni objekt, nego možemo da shvaćamo i nesenzitivne objekte. Ovo nesen- 
zitivno shvaćanje zovemo misaono ili razumsko: mi razumski ili misaono 
shvaćamo (poimamo) nesenzitivne objekte. Imamo pojmove o njima. Pojmovno 


«shvaćeni objekt nije senzitivan, on je upravo kontradiktorno (protuslovno) 


oprečan senzitivnim objektima: razumski ili pojmovni (inteligibilni) objekt 
nema nikojeg senzitivnog obilježja. Prema tome je i sposobnost pojmovnog 


.shvaćanja (a to je razum) nesenzitivna, tj. nije vezana na senzitivni ili 


osjetilni organ. 

To je antisenzualistička teza, koju zaštupa Platon i Aristotel proti Pro- 
tagori, i koja tvrdi, da postoji nesenzitivno znanje: pojmovi. »Antisenzuali- 
stička« znači isto što »intelektualistička«, jer tvrdi da smo mi 'sposobni ne 
samo za osjetilno znanje, nego i za neosjetilno, misaono ili razumsko (inte- 
lektualno). Intelektualizam počiva na toj tvrdnji, pa zato ju treba dokazati. 
Kako ju dokazuje Aristotel (i skolastici)? ge 

Kad mi nešto osjetilno znamo (opažamo i predočujemo), onda je to 
nešto, taj objekt znanja osjetilan, tj. mi ga shvaćamo vidnim, dodirnim 
i drugim osjetilima, na pr. čitalac ove knjige osjetilno-opažajno shvaća 
ovu knjigu (kad je upravo gleda i dotiče). Kakav je osjetni predmet (sen- 
zitivni objekt)? 

Ova je knjiga tjelesna stvar, koja ima svoju veličinu, težinu, oblik, otpor- 
nost, tj. koja je različno određena kao upravo ova, a ne koja druga knjiga 
ili kojigod drugi predmet. Ova se knjiga nalazi na tom mjestu (u ruci čitaoca) 
i egzistira u tom vremenu. Ova knjiga, koju čitalač osjetilno shvaća, ima 
dakle osobita svoja svojstva po kojima je taj i takav objekt na ovom mjestu 
i u ovom vremenu. Ova je knjiga, kažemo, mjesno i vremenski i sa svojim 
svojstvima određena; ona su ovom knjigom kao srasla (lat. »cum-crescere« 
— zajedno rasti). Utoliko kažemo: za ovu knjigu, da je konkretni objekt. 
Koo takav, ovaj je objekt jedini (singularan), tj. nije nikoji drugi i ne 
može se s nikojim drugim istovetovati (identificirati). On čini jednu cjelinu, 
a ne dvije ili više, i utoliko ga zovemo pojedinka ili individuum (lat. »in- 
dividere« — ne dijeliti). To je karakteristika senzitivnih objekata. 

Ako sad hoćemo dokazati, da ima i nesenzitivnog ili intelektualnog 
znanja, treba pokazati, da ima nesenzitivnih objekata. 

Ukoliko je ova senzitivno shvaćena rei pinana knjiga nesenzitivni 
objekt? KK 

Utoliko, što nema navedenih svojstava, koša ju čine konkretnom i indi- 
vidualnom. Ako mi shvaćamo knjigu ukoliko je bezmjesna-i bezvremenska 
(»delokalizirana i detemporirana«), ukoliko je dekonkretizirana; ukoliko nije 
individualna (upravo ova pojedinačna knjiga), — onda tako shvaćena knjiga 
nije više senzitivni objekt. Ja mogu-ovu knjigu, koju sad'u ruci držim (dakle 
koja je vremenski i mjesno određena), gledati i doticati, tj. ja mogu da na 
taj osjetilni (vidni i dodirni) način shvaćam sve što je s ovom knjigom 


Dosao brane M 


51 * 


»sraslo«: sva konkretna, individualna svojstva. Ali ja mogu također shvatiti 
»knjigu«, a ne baš ovu knjigu niti ikoju drugu pojedinačnu knjigu, nego 
knjigu uopće, koja nije ni ova ni ona. Ja znam šta znači riječ »knjiga«, ako 
i ne opažam baš ovu knjigu niti sebi predočujem koju drugu pojedinačnu 
knjigu. Ja mogu da sve, što je kod knjige konkretno shvaćeno, rastavim od 
same knjige, mogu da od konkretnosti (individualnosti) oduzmem samo ono, 
šta jest knjiga (a nije, recimo, stol i ptica). Ja dakle mogu da objekt shvatim 
apstraktno ili oduzetno ili odmišljeno (lat. »ab-trahere« = odvući, oduzeti). 

Apstraktni je objekt nekonkretan, neindiviđualan, nema pojedinačnih 
svojstava ovog ili onog senzitivno shvaćenog objekta, tj. on je određen 
sasvim protuslovno (kontradiktorno) konkretnom, senzitivnom objektu. Dakle 
je on objekt posebnog shvaćanja: razumskog (intelektualnog). Takav objekt 
nije opažajni ni predodžbeni (u riječ: senzitivni), nego je razumski ili razu- 
mljivi (inteligibilni) ili pojmovni objekt. Poimanje jest različno od senzi- 
tivnog shvaćanja, a sposobnost poimanja zovemo razum. 

Time je dokazan intelektualizam, tj. nauka (protivna senzualizmu), da 
postoje apstraktni objekti. — 

Apstraktno shvaćati možemo objekte na tri načina: fizički, matematički 
i metafizički. Kad poimamo na pr. gibanje, svjetlost, toplinu, boju i sva druga 
tjelesna (tvarna, materijalna, fizička) svojstva bez obzira (= oduzetno, 
apstraktno) na pojedini fizički subjekt u kome se ta svojstva nalaze, onda 
poimamo fizički apstraktne objekte. Kad poimamo na pr. crtu, trokut, brojke 
(»idealne« objekte), onda ne samo da ne gledamo na pojedinačne osjetilne ili 
tjelesne predmete, nego niti na njihova osjetilna svojstva, pa uzimamo u 
obzir samo ono, što je kod tjelesnih stvari neosjetilno; na taj način shvaćamo 
matematički apstraktne objekte. Napokon možemo da odmišljamo ili apstra- 
hiramo ono, što je samo po sebi sasvim neosjetilno (nepojavno), na pr. bit 
čovjeka, biljke, životinje, kuće, stola, knjige itd. To su metafizički apstraktni 
objekti. Oni mogu da budu pojavljivi ili osjetilnom shvaćanju pristupačni — 
kaošto su na pr.: čovjek, biljka... —, a mogu da su i nepojavljivi, tj. 
ne samo da po sebi nijesu ništa tjelesno (tvarno), nego i ne mogu da postoje 
u tjelesnim pojedinkama pristupačno osjetilnom našem opažanju, na pr. atom, 
duša, Bog, znanje, uzrok, neograničeno, istinito, pravedno, dobro, biće, Sferom 
metafizički apstraktnih predmeta bavi se metafizika. — 

Kod svih apstraktnih (pojmovnih) objekata shvaćamo ono što jest sam 
objekt ili sama »stvar«. Mi razumski shvaćamo, da je stvar nešto (= biće, 
bitak), i to nešto određeno, nešto po čemu je svaka pojedina stvar upravo 
ovo (knjiga), a ne nešto drugo (čovjek). Aristotel kaže »to ti en einai«, tj. 
ono po čemu je nešto upravo ova stvar (lat. quidditas od »quid« = šta?; 
zove se također essentia, bit; forma, species, oblik, odraz; actus, određenje). 

Po čemu dakle razum shvaća svoje objekte? ili: koji je zajednički for- 
malni objekt razuma? 

»Materijalni« njegov objekt jesu sve one stvari, o kojima možemo imati 
pojmove. A »formalni« objekt znači razlog, po kome je nešto: pojmljivo 
(razumljivo). Koji je dakle najopćenitiji, svim stvarima zajednički razlog 
pojmovne ili razumske shvatljivosti? 

Taj, da su nešto; tj. sam bitak je zajednički formalni objekt. Koliko 
je bitak u vezi s mogućim razumijevanjem, koliko je pristupačan bilo čijem 
razumu, kažemo da je istinit (to je »ontološka« istina, za razliku od »logičke« 
istine, koja se nalazi u našim sudovima). 

A ima li neki posebni formalni objekt? 

Ima samo u tom slučaju, ako nisu svi objekti na jednaki način razumu 
pristupni. A zaista nisu. Jer metafizičke objekte poimamo negativno i ana- 
logno, na pr. kad. kažemo neživo, neograničeno, netjelesno, onda negiramo 
ili poričemo živo, ograničeno, tjelesno, a kad kažemo da je Bog pravedan, 
da spoznaje, onda shvaćamo pravednost i spoznaju samo analogno, tj. po 
sličnosti s čovjekovom pravednošću i spoznajom. Nasuprot pojmovni objekti: 
knjiga, čovjek, drvo... nisu negativni ni analogni, mi ih ne poimamo na 
osnovi poricanja i sličnosti (dakle posredno, neizravno ili indirektno), 
nego neposredno, izravno, direkino, pozitivno. Ti su prema tome vlastiti 
objekti razuma (a negativni i analogni nijesu mu vlastiti). 

Po čemu je nešto vlastiti objekt razuma, ili koji je posebni njegov for- 
malni objekt. Ka Gin 

Ono što je od senzitivnih objekata apstrahirano, koliko je apstraktno, 
jest posebni, razumu vlastiti objekt. O tome ima razum »pozitivni« pojam. 
Dakle biti materijalnih stvari jesu njegov vlastiti objekt. Zato kažu aristo- 
telovci: Ništa nije u razumu, što nije bilo u osjetilnosti, ali na drugi je 
način urazumljeno, nego što je osjetilno shvaćeno; u razumu je apstraktno. 

Ako reflektiramo na apstraktni objekt — na pr. »čovjek« uopće —, pa 
ako ga stavljamo u odnos (relaciju) s pojedinkama, onda uviđamo, da je 
taj objekt općenit (univerzalan), utoliko što ga možemo primjenjivati svim 
pojedinkama, tj. utoliko što razbiramo, da apstraktni objekt izriče jedno 
isto kod svih pojedinki. Općenitost ne sačinjava dakle sam apstraktni objekt, 
nego može da mu pridođe po refleksnom odnošenju (relativiranju) prema 
pojedinkama. e 

Tako Aristotel. A Platon je pojmovne objekte (koje zove »ideje«) ra- 
stavio od osjetilnih pojedinki, jer je držao, da se u promjenljivim pojedin- 
kama ne može nalaziti nešto nepromjenljivo, nepojedinačno. Zato je on za 
nepromjenljive, nepojedinačne objekte (ideje) držao, da postoje »izvan« 
osjetilnog, iskustvenog svijeta (u metafizičkom »carstvu«). A kako do njih 
dolazimo? Sjećanjem na predtjelesni život, jer su pojmovi urođeni duši iz 
njezina predtjelesnog življenja. — : ' 

Pošto smo upoznali Aristotelovu ideološku (intelektualističku) teoriju, 
nameće se drugo pitanje: kako nastaju pojmovi?. Kako dolazi do poimanja 
ili urazumljivanja mesenzitivnih (razumskih, inteligibilnih) objekata? 

Kod tog se pitanja Aristotel odvaja od Platona. Platon je racionalist, 
koji pripisuje postanak pojmova ,samom razumu, bez senzitivnog shvaćanja, 
dok je Aristotel intelektualist, koji spaja razum i senzitivnost. 

Čime Aristotel opravdava svoje antiracionalističko stajalište? 

Time što prvi pojmovi, koje imamo, izriču one objekte, koji se nalaze 
upravo u senzitivnim objektima, na pr. pojam životinje, čovjeka, drveta, 

kuće... Ti su objekti nesenzitivni, nekonkretni, neindividualni, ali ih nala- 
zimo u senzitivno konkreinim pojedinkama. Postanak ovih pojmova zavisi 
dakle od senzitivnog znanja. Senzitivno stečeno znanje zovemo senzitivna 
empirija (osjetilno iskustvo); poimanje je dakle zavisno od empirijskog zna- 
nja. Utoliko je Aristotel empiričar. Kad ne bismo imali osjetilno iskustve- 
nog znanja, ne bi ni moguće bilo, da nastanu pojmovi o iskustvenim objekti- 
ma. Gdje nikad nije bilo nekog osjetilnog organa (na pr. oka), nema ni 
pojma o onom objektu; koji pomoću tog organa senzitivno shvaćamo (na pr. 
pojma o boji). Dakle je organsko, senzitivno shvaćanje potrebno za posta- 
nak pojmova. 

Kad je tako Aristotel dokazao potrebu unije između razumne i osjetilne 
sposobnosti da uzmognu nastati pojmovi, stavljen je bio pred zadatak, da 
to objasni, da protumači taj postanak (genezu). To se tumačenje zove ideo- 
genetsko, ako izraz »ideja« uzmemo istoznačno s izrazom »pojam«. Ideoge- 
netski problem znači dakle pitanje o postanku pojmova ili o pojmovnom 
saznanju. Aristotelova je (ideogenetska) teorija o tom pitanju ovakva: 

Uporište tumačenja jest navedeno antiracionalističko stajalište. Razum 
ne proizvodi pojmove sam iz sebe, nego je u proizvodnji pojmova zavisan. 
"To je psihološki dokazano. Aristotel sad ovu činjenicu promatra i analizira 
ovako: : 

Ako razum nema u samom sebi dovoljnog razloga za poimanje, onda 
to znači, da je on kao »neispisana ploča«, koju netko drugi ispisuje. On je 
samo u mogućnosti da razumijeva, i zato neka se zove »mogući ili trpni 
razum« (grčki »nus pathetikos«, lat. intellectus possibilis). Ne znači to, da je 
on sasvim neaktivan ili pasivan — ta on pojmovno shvaća objekte! —, nego 
da je za shvaćanje (poimanje) zavisan od nečega, što će ga nadopuniti, što 
će ga odrediti ili determinirati, da ovako determiniran uzmogne iz mogućeg 
(potencijalnog) ili neodređenog stanja prijeći u zbiljsko (aktualno) poimanje. 
Potreban je dakle neki pojmovni ili razumski determinant (kako kaže Mer- 
cier). Aristotel ga zove oblik (»čidos«, forma, species). Dakako, taj »oblik« 
može da bude samo razumski (eidos moetćn«, species intelligibilis), jer nije 
drugo nego određujuće počelo poimanja, ali u razumu je nastao primljeno 
ili prihvaćeno (inače bi trebalo reći s Platonom, da razum sam u sebi ima 
dovoljan razlog za poimanje). Tako na pr. dijete ništa ne zna o brojkama 
dok nije od nekog poučeno, a kad je »primilo« pouku, postalo je »dispo- 
nirano« da izriče znanje o brojkama. Otprilike jednako je i s razumom. 
Razum može da' pojmovno »izrekne« jedan svoj objekt samo onda, ako je 
na taj izrijek (»verbum mentis«) određen primljenim (»impresioniranim«) 
oblikom. Aristotelovi nasljednici, skolastici, zovu takav oblik »species“intelli- 
gibilis impressa«, za razliku od »species intelligibilis expressa«, a to je sam 
pojam, tj. gotovo poimanje objekta. 

Sad se dalje pita: tko proizvodi u razumu taj njegov mesenzitivni ili 
inteligibilni determinant (= species impressa)? 

Ne može da ga proizvede senzitivna sposobnost znanja, nego sam ra- 
zum; zato se 6n utoliko zove tvorni razum (»poietik6n«, intellectus agens). 

On proizvodi oblik na taj način, da ga apstrahira, tj. da ga uzme bez obzira 
na senzitivna obilježja. Otkud uzme? Iz senzitivno shvaćenih objekata 
(»phantasmata«). Razum dakle određuje sebe na poimanje pomoću senzi- 
tivne sposobnosti. 

Takav je, po Aristotelu, proces poimanja. Rezultat toga procesa jest 
pojmovno shvatanje (»nćesis«) ili pojmovno (apstraktivno) intendiranje 
objekta. Apstraktni objekt (»nćema«) možemo da razlikujemo od poimanja, 
ali po sebi je poimanje i njegov objekt zajedno. Poimanje po svom objektu 
(= objektivni pojam) izriče samu stvar koliko je apstraktna (nepojedinačna). 
Ako se razum obazire (reflektira) na svoj apstraktni objekt, onda uviđa, da 
je on općenit (univerzalan), tj. da je primjenljiv svima pojedinkama. Ap- 
straktni objekt nije dakle sam po sebi ni pojedinačan ni općenit. A koliko 
je apstraktan, tj. koliko ne izriče pojedinačna, nenužna, promjenljiva obi- 
lježja, kažemo da izriče ono što je nužno, nepojedinačno, riepromjenljivo ili 
bitno: ono što jest neka stvar. Da je pak bit od razuma nezavisna, dokazom 
je njezin apstraktni postanak od senzitivnog objekta, koji je nesumnjivo 
neovisan od razuma (na pr. Petar, u kome apstraktivno shvaćamo čovjeka). 

To je klasična Aristotelova (i skolastička) ideogenetska teorija ili meta- 
fizička psihologija (metapsihologija) o izvoru saznanja. Bilo je potrebno 
objasniti ju zato, da se razumije prijelaz na Aristotelovo noetičko tuma- 
čenje o istinitom znanju. U psihologiji (o postanku pojmova) nalazi Aristo- 
tel ključ za noetički objektivizam tj. za nauku, da pojmovi izriču nezavisne 
biti. Aristotel naime pretpostavlja, da nezavisno od svijesti (realno, ekstra- 
mentalno, izvansvijesno) egzistiraju stvari kao pojedinke. Nadalje preipo- 
stavlja, da one uzročno utječu na senzitivnu našu sposobnost. Dobivši na 
tim pretpostavkama senzitivno znanje o realnim objektima, Aristotel po- 
stavlja psihološku razliku između senzitivno i pojmovno shvaćenih objekata, 
— a na osnovi toga izvodi, da pojmovnim objektima odgovara izvansvi- 
jesna stvarnost (realnost). Zato su objekti »oblik ili slika«, tj. pojmovi su 
slični stvarima, utoliko što su od njih zavisni. A da su zavisni, dokazao je 
njihov postanak. Psihološkim je dakle postupkom (tumačenjem geneze poi- 
manja) utvrđena objektivna zavisnost znanja. 

Protivnici objektivizma, subjektivisti, ne polaze psihološkim putem, tj. 
ne oslanjaju se na pitanje o postanku pojmova, nego uzimlju u obzir gotove 
sudove. U diskusiji s njima bit će kritički moguć samo onaj postupak, koji 
uzima u obzir njihovo polazno stajalište, da otuda izvidi opravdanost objek- 
tivističkog tumačenja (protivno subjektivističkom) nezavisno od psihološke 
(ideogenetske) teorije. Ovim putem ide ova knjiga (kako ćemo vidjeti u 
2. Dijelu). — 

Nauku o vrijednosti znanja (noetiku) Aristotel je, rekosmo, izgradio na 
psihološkoj bazi, tj. na nauci o postanku znanja. Ta je psihološka nauka, 
rekosmo, metafizička; ona je jedan sastavni dio u okviru čitave metafizike. 
Objasnimo! 

Metafizika tumači ono, što je preko granice iskustvenog ili pojavnog 
svijeta (grč. meta, preko; fizis, priroda). To čini i prirodna znanost (»fizika« 
u najširem značenju), ali se od nje razlikuje metafizika toliko, što ova obu- 

hvata ne samo nepojavnu stranu tjelesnog, fizičkog, materijalnog svijeta, 
nego sve, što god je nepojavno — i to u svojim najdubljim izvorima. Kao 
jedan primjer imali smo sada pitanje o izvoru razumskog znanja. Najprije 
je iskustvena (empirijska) psihologija utvrdila činjenicu razumskog znanja. 
To je utvrdila time, što je pokazala, da se u svijesti nalaze i neosjetilni 
objekti znanja. Činjenica je naime, kako smo vidjeli, da mi kod svakog 
osjetilnog opažanja možemo shvatiti i nešto neosjetilno, na pr. kad ja sad 
opažam ovu knjigu, ja ujedno znam, da je ona nešto (biće); a ja znam, šta 
znači riječ »nešto«, premda u tom značenju nije uključeno baš ništa što bi 
osjetilno bilo (jer se za »nešto« ne može reći, da je već samo po sebi 
četverouglasto ili teško ili zeleno). Kad opažam (ili predočujem) svog prija- 
telja, znam da je on nešto živo, i ja mogu da točno odredim (definiram), 
Šta znači »nešto živo«, a da pritom ne uzimam u obzir nikojeg osjetilnog 
obilježja kod moga prijatelja (ni njegovu veličinu, ni izgled itd.). Izrazima 
»nešto« i »živo« odgovaraju dakle neosjetilni objekti znanja; takvo znanje 
zovemo neosjetilno ili razumsko. Pošto je utvrdila činjenicu razumskog zna- 
nja, iskustvena psihologija objašnjuje njegovu strukturu, tj. pokazuje, kako 
je građeno poimanje i suđenje: šta sačinjava (konstituira) naše pojmove i 
sudove. A kad je i taj posao dovršen, otpočinje se psiholog zanimati i za 
ono, što iskustveno ne može upoznati: on postaje filozofijski ili metafizički 
psiholog. Kako nastaje razumsko znanje; gdje mu je izvor? To je metafi- 
zičko pitanje o izvoru (uzroku) znanja. Filozof-psiholog ide i dalje, pa se 
pita za izvor čitavoga duševnog života u čovjeku. 

Šta je Aristotel učio o izvoru razumskog znanja, napose o izvoru poj- 
mova? - 

Pojmovi nastaju; pojmovno je saznavanje, dakako, zbivanje ili doga- 
danje (»gibanje«), kojim u razumu nastaje promjena. A šta je zbivanje; 
šta je promjena? Promjena je prijelaz od jednog stanja u drugo, od ne biti 
na biti. Promjenljivo je ono, što može da bude nekako određeno, što još 
nije određeno, nego je samo odredivo, samo je kao nešto moguće (grčki 
dinamei on; lat. potentialiter ens). Određenje (grč. entelćheia; lat. actus) 
mogućeg bića upravo koliko je moguće, jest zbivanje. Tako Aristotel defi- 
nira zbivanje.* Ukoliko je neko biće promjenljivo, tj. ukoliko tek može da 
postane nešto određeno ili ukoliko još nije određeno, svakako je samo po 
sebi nenužno: može ne biti i biti. Ako jest, ako je nastupio prijelaz u nešto 
određeno (aktualno), onda je to zavisno od nečeg drugoga, što zovemo uzrok 
nastajanja ili promjene. Tako i pojmovno saznanje ima svoj odredbeni 
uzrok (razum), koji uzbiljava (aktuira) pojmovne objekte iz osjetilnih obje- 
kata. Kako ih uzbiljava? Razum nije receptivan (kaošto je osjetilna sposob- 


* Na tom se pojmu razilaze Hegel i Aristotel. Kod Hegela znači zbi- 
vanje to, da nešto ujedno jest i nije (kao da zajedno kažemo da i ne). Zbi- 
vanje, po Hegelu, dokazuje da nema razlike između biti i ne biti: ono što 
jest, može ujedno da ne bude, tj. protuslovnosti se ujedinjuju (»dijalektika«). 
Dakle ne vrijedi načelo (princip, aksiom) protuslovlja: »biti« nije »ne biti« 
— kako Aristotel uči. Ovo je načelo, po Aristotelu, upravo osnovica za vri- 
jednost svega znanja, kako ćemo vidjeti u 2. Dijelu knjige. 

nost saznanja receptivna), jer pojmovni objekti nemaju ništa osjetilno. Ra- 
zum dakle spontano, sam od sebe, izrađuje pojmove; on je u pravom smislu 
aktivan ili tvoran. Na koji način? Tako, da u osjetilnom objektu uočuje ili 
uviđa nešto neosjetilno; on zasebno (izolirano) ili oduzetno (apstraktno) 
opaža ono bez čega nijedan (ili bar mnogi) osjetilni objekt ne može da 
bude, ono što ne sačinjava osjetilnu stranu objekta, Što nije na dohvatu osje- 
tilnog shvaćanja, što nije pojavna slika, nego što je neosjetilni ili nepojavni 
»odraz ili oblik« osjetilnog objekta, na pr. da je »nešto«, da je nešto odre- 
đeno utoliko što je »tjelesno«, što se »giblje«, što je »Živo« itd. Oduzetno 
opažanje ili apstrakcija jest dakle ona aktivnost, kojom razum tvori pojmove. 

Ovu svoju nauku, kako vidimo, osniva Aristotel ma tome, što pojmovno 
znanje uzima kao promjenu, koja ima svoj uzrok; pa budući da je ta pro- 
mjena neosjetilna, a ipak zavisna od osjetilnih objekata, zato mora neosje- 
tilni uzrok da u vezi s osjetilnošću aktuira pojmove. To je psihološka meta- 
fizika o postanku pojmova. 

Ne samo znanje, nego i sav naš duševni život, pa i sve što se u svijetu 
događa, dokazom je da je svijet promjenljiv. A to znači, da nenužno po- 
stoji; jer, kaže Aristotel, sve što postoji ili je nužno ili nenužno: ono što je 
nužno, što ne može ne biti, što nema promjene, jest samo po sebi, tj. neza- 
visno je od drugoga, dok ono što je nenužno, postoji zavisno od drugoga, tj. 
to je relativno ili odnošajno (u odnosu ili relaciji zavisnosti), »Promjenljivo« 
jest po sebi neodređeno (potencijalno, nešto moguće), tj. može da bude, ali 
ne mora da bude određeno: nema u sebi razloga da bude određeno (aktui- 
rano). »Nenužno« nema u sebi razloga za egzistenciju: ona ga pripada 
odruguda (contingit ipsum ab alio). Je li moguće, da je sve, što postoji, samo 
nenužno? Nije, kaže Aristotel, nego mora da postoji i nešto nužno; jer sva 
nenužna bića zajedno nemaju u sebi razloga da egzistiraju. Nužno biće jest 
uzrok nenužnog svijeta. U svijetu se nalazimo i mi ljudi kao razumna bića, 
pa zato mora da je i nužni uzrok razuman (osobno biće); nazivamo ga Bog. 

Tako je eto Aristotel — i u tome je njegova genijalnost — u jednoj 
koncepciji (zamisli) obuhvatio sve Što god jest: sve što je promjenljivo, 
nije nužno, i zato je zavisno od uzroka (relativno), a sve opet ne može da 
bude promjenljivo, i zato postoji nužni (nerelativni, apsolutni) uzrok. To 
je metafizička nauka o uzrocima ili izvorima svega što je promjenljivo u 
pojavnom svijetu. Na pojam promjenljivosti sveo je Aristotel i razumsko 
saznanje, pa je zato njegovo tumačenje o uzroku znanja metafizičko. 

Metafizičko je ne samo Aristotelovo, nego i svako drugo tumačenje o 
uzroku znanja: jer kako god mi taj uzrok tumačili, on je nešto nepojavno, 
neiskustveno, metempiričko ili metafizičko. Materijalist će reći, da je taj 
uzrok u mozgu; ali premda je mozak nešto pojavno, nije ipak pojavno to, 
da je on uzrok znanja. Materijalist koji to tvrdi, mora pretpostaviti, da je 
znanje — moždano zbivanje: mozak ima pojmove i sudove, mozak _je sigu- 
ran da znade istinu i mozak dokazuje istinu, mozak je sebi toga svijestan. 
To bi također značilo, da je mozak — ja, jer ja sam sebi svijestan da znam 
kad nešto sudim. Psihološku neodrživost materijalizma pokazuje opširnije 
moj »Duševni život« (1982.). 

HK DIO 


IMA ZNANJA KOJE JE NESUMNJIVO ISTINITO 


Prije nego se pitamo šta je istina, moramo da smo na čistu, 
da li je ima. Mi smo doduše sigurni za mnoge naše sudove da 
su istiniti, ali možda je i ta sigurnost — nesigurna ili sumnjiva. 
Je li ikoji naš sud nesumnjivo istinit? — to je pitanje. 

(Šta znači: biti siguran? 

Navedimo nekoliko sudova, za koje svi držimo da su sigurni, 
pa ćemo vidjeti, u čemu sastoji sigurnost. 

1. Cijelo je veće nego dio. 

2. Ova bi knjiga bez potpore pala na zemlju. 

3. Majke ne truju svoju djecu. 

To su tri sigurna suda. Prvi je, kažemo, metafizički siguran, 
drugi fizički, a treći moralno siguran. Kod prvog znamo, da bi 
protivurječno bilo tvrditi »dio je veći od cjeline«; jer tko zna 
šta znači »dio« a šta znači »cjelina«, zna također, da se već 
samom značenju tih riječi protivi tvrditi »dio je veći od cje- 
line«. Prvi je dakle sud bezuvjetno ili apsolutno nuždan. Drugi 
i treći nije bezuvjetno, nego je uvjetno (hipotetički) nuždan. Jer 
ova knjiga kao i svako tijelo mora da padne na zemlju samo 
ukoliko postoji fizički zakon privlačivosti zemlje; a moralni za- 
kon ili prirođena majčina ljubav jest uvjet za nužnost trećeg 
suda. 

Kod sva tri navedena suda sigurnost znači neku njihovu 
nužnost. To je »objektivna« sigurnost ili sigurnost samog 
suda. A »subjektivna« sigurnost znači čvrsto pristajanje uz neki 
sud ili čvrsto priznavanje da je sud istinit. »Čvrsto« znači: bez 
ikakve bojazni da bi drukčije bilo nego što sudimo. 

Mi naime možemo pristajati uz neki sud i ne sasvim čvrsto, 
tj. ne bez ikakve bojazni da li je taj sud istinit; tako na pr. 

može liječnik da s izvjesnom bojazni izrekne sud »ovaj će bo- 
lesnik ozdraviti«. To je samo njegovo mišljenje, ali nije siguran 
sud. : 
Kad nikako ne pristajemo uz neki sud, onda o njemu su- 
mnjamo. Sumnja je ono stanje, u kome uskraćujemo naš prista- 
nak uz neki sud, na pr. ja sumnjam, da li je broj zvijezda paran 
ili neparan; ja sumnjam, da ki je Mars napučen. U ovom po- 
sljednjem sudu mogu da sumnjam s nekim razlogom (to je po- 
zitivna sumnja), a kod predidućeg je suda moja sumnja bez- 
razložna (to je negativna sumnja). — 

Sad će nam biti jasan smisao pitanja: je li ikoji naš suđ 
nesumnjivo istinit? Mi kod mnogih sudova nimalo ne sumnjamo 
da su istiniti, tj. sigurni smo da su istiniti. Tu činjenicu (fakat) 
naše sigurnosti ne će i ne može nitko osporavati. Ali pita se: 
da li je ikoji sud tako istinit a da o tom niti ne bismo mogli 
posumnjati? Ako i jesmo de facto sigurni, možda bi zapravo 
trebalo da nikad nijesmo sigurni, nego da zauvijek ostanemo u 
sumnji! Ima li ikoji sud, o kome se ne bi moglo posumnjati? 
Da li je ikoji sud nesumnjivo istinit? 

Evo tri moguća odgovora: 

1. Svaki je sud sumnjiv; nijedan sud nije siguran; ništa ne 
možemo tvrditi sa sigurnošću. Kad god nešto tvrdimo, treba to 
uzeti s rezervom: možda ipak nije tako. Iz stanja sumnje, ne- 
određenosti, neodlučnosti — ne treba prijeći na stanje čvrstog 
pristajanja. 

2, Možemo sa sigurnošću ili nesumnjivo tvrditi, ali samo 
ako to dokažemo. 

\ 8. Ima nekih nesumnjivo istinitih sudova i bez dokaza. 

Prvi odgovor daju apsoluini skeptici. Oni priznaju, da čo- 
vjek za koješta drži da je istina, i to drži sasvim čvrsto, bez 
ikakve sumnje. Čovjek je u svakodnevnom životu siguran, da 
mnogošta znade kao nesumnjivu istinu. Ali, sve je to samo pri- 
vidna istina. Mi se mnogoput u životu prevarimo i u onome, o 
čemu smo bili posve sigurni, pa zato ne smijemo ni o čemu biti 
sigurni. Ne preostaje nam ništa drugo nego sumnja, da li jest 
nešto istinito ili nije. Ne smijemo dakle nikada tvrditi, da nešto 
jest uistinu tako, nego moramo ostati na stanovištu: ja sumnjam. 

Tako su učili ekstremni, apsolutni skeptici. (sumnjači) već u 
4. vijeku pr. Kr., na pr. Pyrrhon, a kasnije (u 8. i 2. v.) Arkesi- 
laos i Karneades, U 1. v. bio je skeptik Aenesidemus, a u 2. v. 
pos. Kr. Sextus Empiricus. Taj su nazor (skepticizam) zastupali 
neki i kasnije, u srednjem i u novom vijeku. — Umjereniji 
(metodički) skeptik bio je »otac novovjekovne filozofije« Des- 
cartes (Cartesius, # 1650.). On priznaje, da ima sigurnih istina, 
ali mi o njima moramo »metodički« sumnjati, tj. moramo za sve 
pretpostaviti kao da je nesigurno, dok ne dokažemo. Jedna je 
ipak nesumnjiva istina: čovjek, koji sa sumnjom nešto misli, 
ujedno i postoji (egzistira). Ja mislim, dakle postojim (»Cogito, 
ergo sum«). ' 

Već davno prije Descartesa je »otac« kršćanske filozofije 
(skolastike) sv. Augustin (f 430.) također isticao, proti skepti- 
cizmu, da je vlastita egzistencija prva nesumnjiva istina, koju 
mora priznati svaki skeptik već samim time što doživljuje svoju 
sumnju. Ako si ti skeptik, tj. tvrdiš da ništa nema osim 
sumnje, jamačno si sebi svijestan, da si ti onaj koji sumnja: 
i prema tome ti egzistiraš. — Po čemu si dakle siguran, da je 
to istina? Zašto ne možeš da o tome posumnjaš? Razlog (motiv) 
tvoje sigurnosti jest vlastita tvoja svijest, koja ti kaže, da do- 
življuješ sumnju i da si ti upravo onaj, koji i egzistira dok to 
doživljuje. 

Šta još moraš priznati na osnovi samog fakta tvoje sumnje? 

Time što priznaješ svoju sumnju i tvrdiš da ona postoji, ne 
možeš ujedno tvrditi da ona ne postoji. Ništa se ne može tvr- 
diti i ujedno to isto ne tvrditi: ovu istinu moraš i na osnovi 
vlastite tvrdnje priznati. To sebi protuslovi, da ujedno nešto 
tvrdimo i ne tvrdimo. Ovu izrečenu istinu zovemo pravilo ili 
načelo protuslovlja. — Po čemu si dakle siguran, da je ovo 
načelo istinito? Na što se možeš osloniti, da o tom načelu ne 
sumnjaš? Jamačno uviđaš, kad o nečemu tvrdiš da, da ne 
možeš ujedno tvrditi ze; to je protuslovno. 

Skeptik mora dakle da prizna barem ove dvije istine; a 
prema tome odmah i treću: da smo sposobni upoznati istinu. 

Osim toga, svaki ekstremni (apsolutni) skeptik i sam sebi 
protuslovi. Jer on tvrdi, da se ne smije ništa tvrditi. Ako ništa 

nije sigurno, ništa istinito, onda nije ni skeptikova tvrdnja si- 
gurna i istinita. ' 

A ni metodički skeptik nema pravo kad tvrdi, da nema 
nikakve istine bez dokazivanja. Jer ako jednu istinu dokazu- 
jemo s drugom, a ovu s trećom, i ako nikoja nije sigurna bez 
dokaza — onda idemo u dokazivanju beskrajno. Naprotiv je 
sigurno, da ima i takvih istina, kojih ne treba dokazivati, kaošto 
je na pr. i načelo protuslovlja. Na njemu se upravo osniva 
svako dokazivanje: jer koja nam korist nešto dokazivati, kad 
ne bi istina bilo, da ne smijemo nešto ujedno tvrditi i ne tvr- 
diti. — Ali, nije loše da kadgod i ono, što se smatra istinom, 
ne uzmemo s potpunom sigurnošću, nego sa sumnjom (skepsom): 
kao da nije istinito. Jer koješta se uči i prikazuje kao istina, 
kao nešto sasvim sigurno, a zapravo je neistina. Sumnja kao 
opreznost podesan je put (metoda) k istini. — 

Već su stari skeptici nazivali dogmatičarom svakoga, tko pri- 
znaje ikoju sigurnu istinu (dogma); a mi smo vidjeli, da je 
ovakav »dogmatizam« jedino ispravan. 

Sad smo našli čvrstu izlaznu točku ili polazište, od kojega 
možemo dalje ići. Mi se naime zanimamo za istinitost našeg 
znanja, t. j. hoćemo da doznamo: po čemu je nešto istina ili na 
osnovi čega je neko znanje istinito; zatim: do kojih granica 
možemo našim saznanjem doseći istinu i kojim putovima? To 
su glavna pitanja nauke o istini (noetike). Njezin je dakle pred- 
met istinitost znanja. A koja nam korist da i otpočnemo baviti 
se s tim predmetom, ako istine uopće nema — kako kažu skep- 
tii?! Na prvom je dakle koraku bilo potrebno da izvidimo, 
imadu li ovi skeptici pravo. Čitalac je imao pred sobom na 
jednoj strani skeptike (apsolutne i metodičke), a na drugoj 
dogmatičare. Prvi kažu: »nema istine, ne možemo da smo o njoj 
sigurni« (barem ne bez dokazivanja), — drugi kažu: »ima nekih. 
sigurnih ili nesumnjivih istina« (i bez dokazivanja). 


Messer zove dogmatičarima one, koji kažu: »ne treba o ničemu sum- 
njati, sve je nesumnjivo ili sigurno«. — Ali to nije pravilna upotreba tog: 
izraza; jer ovako bi kazali samo maivni, posve nekritički ljudi. A »dogma- 
tizam« nije naivno, nego je kritičko stajalište, tj. dogmatizam je nazor, koji, 
protivno skepticizmu, zastupa mogućnost sigurnog znanja barem kod nekih 
istina. 

Kant zove dogmatičarima .one, koji drže, da možemo doznati istinu o 
Bogu, o duši — tj o neiskustvenim ili metafizičkim stvarima — a da pred 
tim ne ispitujemo: da li mi zaista možemo spoznati nešto neiskustveno? 
“Ovakvo pitanje zove Kant kriticizam. Ali pitanje dokuda, do kojih granica 
možemo upoznati istinu, sasvim je drugo nego pitanje: da li uopće možemo 
biti sigurni da je nešto istina? A na ovo pitanje pozitivno odgovara dogma- 
tizam, protivno skepticizmu. Nije isključeno, da bi netko zastupao mogućnost 
istinite spoznaje o metafizičkim stvarima i nakon što je tu mogućnost kri- 
tički ispitao; taj se dakle ne može (po Kantu) nazvati dogmatičarom. 


Neki protivnici skepticizma ne će da se zovu dogmatici. Jer, kažu, 
»dogmatički«, neznanstveno (nenaučno), nekritički postupa onaj, tko nešto 
tvrdi bez dovoljnog razloga ili tako da naprosto pretpostavlja istinitost svoje 
tvrdnje. Protivnik skepticizma ne radi tako, a zato nek se i ne zove dog- 
matik; on je zapravo »kritičar«, jer rasuđuje (grčki »krinein«), da li ima 
skeptik pravo. Kako rasuđuje? On uzima kao da nije ništa sigurno; fingira 
univerzalnu sumnju. Zapravo je on dakle metodički skeptik, tj. i kritičar 
postupa tako, da se postavlja na stajalište nesigurnosti ili sumnje. Ali on 
je samo fiktivni skeptik, a ne zbiljski (realni), kaošto je Descartes. Razlika 
je među njima ova: apsolutni skeptik kaže: »sigurno je, da ništa nije si- 
gurno«; realni mietodički skeptik kaže: »nemojmo uzeti ništa za sigurnu isti- 
nu, dok se ne dokaže, osim jedne sigurne istine (cogito ergo sum)«; fiktivni 
metodički skeptik (kritik, dogmatik) kaže: »uzmimo kao da ništa nije sigurno, 
pa ćemo i u samoj činjenici skeptikove sumnje bez dokazivanja otkriti više 
sigurnih istina«. 


PO ČEMU JE ZNANJE ISTINITO? 


Po spoznavaocu ili spoznajnom subjektu — kažu subjekti- 
visti (1); po onome što je spoznato ili po objektima — kažu 
objektivisti (11). 


Određivati objekt o kome sudimo, možemo istinito i ne- 
istinito. Istinito je određivanje brojka 2 i 2 kad ih izjedna- 
.čujem sa 4, a neistinito kad ih izjednačujem sa 5; ako kažem: 
jest 4, odredio sam ih istinito; ako kažem: nije 4, odredio sam ih 
neistinito. Dakle se istina nalazi u određivanju objekta o kome 
:sudimo. 

Kad znademo, da se istina nalazi u određivanju objekta, 
možemo postaviti pitanje: 

Kad je to određivanje istinito? Ili: ukoliko, po čemu, na 
osnovi čega je ,istinito? 

Ako sam ja onaj koji svojim suđenjem određujem objekt, 
onda može za istinitost da bude mjerodavno samo ovo dvoje: 
ili 1. ja kao subjekt (S) koji sudi, ili 2. objekt (O). 

Da je prvo, kažu subjektivisti; da je drugo, kažu objektivisti. 


I. 


Subjektivisti se međusobno vrlo razilaze u tumačenju su- 
bjekta kao mjerila za istinitost. Nitko od njih ne kaže, da je 
neki sud istinit samo zato ili samo po tome, što pojedini čovjek 
(subjekt) upravo sada izriče taj sud, na pr. da bi 2X2 bilo 4 
samo utoliko, što upravo ja sada taj sud izričem. »Da sam ja 
stvorio istinu, kaže sv. Augustin, mogao bih reći: moja istina. 
Ali istina nije ni moja ni tvoja, niti je nekog trećega, ona je 
istina sviju nas«. Dakle istina valja ili važi za sve ljude. Nije 
pojedinac mjerilo za istinu, nego čovjek kao takav: po nečemu 
što je čovjeku tipično ili specifično (vrsno svojstveno). Šta je 
to, po čemu je čovjek mjerilo istine? 

S odgovorom na to pitanje razilaze se subjektivisti. 

Jedni kažu, da je čovjek subjekt samo senzitivnog (osjetil- 
nog) znanja; kao takav, čovjek je mjerilo istine. Ono što ljudi 
vide, čuju, dotiču... (== senzitivno opažaju), to je istinito. 
Tako uče senzualistički subjektivisti. 

Ovaj senzualistički subjektivizam previše je plitak, da bi 
mogao biti posljednja riječ u tom pitanju. Zato su neki subjek- 
tivisti upozorili na to, da znanje rezultira iz duševnih zakona; 
dakle je čovjek po duševnoj organizaciji (senzitivnog) saznanja 
mjerodavan za istinu. 

Neki su opet subjektivisti uzeli u obzir ne samo znanje, nego 
čovjeka u vezi s čitavim životom, pa kažu, da je istina ovisna o 


Životnom razvoju, o životnom interesu itd. Ako je zaista tako, 


onda je svaka istina promjenljiva, nestalna, relativna, subjek- 
tivna, tj. samo s obzirom na čovjeka valjana. A čovjek je 

»dijete vremena«, kao i istina (Eucken, # 1926.). Neke će istine 
— logičke i matematičke — biti apsolutne, nepromjenljive (kaže 
Paulsen, + 1908.), ali sve su druge istine podvrgnute razvoju 
kao i sam čovjek. Jer čovjek nije samo subjekt znanja, on je 
subjekt ukupnog života, subjekt historijskog stvaranja; čovjek 
je dinamički građen, on je sa cjelinom životnog zbivanja nalik 
na struju, koja samu sebe ostvaruje u vremenskom razvoju. 
Plod ili »dijete« tog razvoja jest i sve ono, što čovjek smatra 
kao istinu. Istina je nošena na valu vremena. Nije ona »subjek- 
tivna« u tom smislu, da bi ju pojedinac hirovito stvarao, nego 
ima neka stalna uporišta — u samom razvoju čovjeka. Istina je 
»objektivna« ukoliko je valjana za sve ljude, ali nema nikojeg 
spoznajnog sistema, koji bi apsolutno važio, tj. koji bi u cjelo- 
kupnoj mijeni ostao stalan, o kome bi čovjek bio ovisan, koji 
bi čovjeku služio kao mjerilo. Naprotiv, čovjek je mjerilo za 
istinu. 


Taj nazor zovemo antropologistički subjektivizam (grč. 
anthropos == čovjek). Zove se i relativizam, jer uči, da je istina 
relativna, tj. da valja samo s obzirom na čovjeka; a nije apso- 
lutna, neovisna o čovjeku. Zove se i relativni skepticizam, jer 
priznaje sigurne istine, ali sa sumnjom (skepsom) da bi one va- 
ljale neovisno o čovjeku. A kako je čovjek promjenljiv, mo- 
ramo reći, da je i istina promjenljiva; nezavisno od čovjeka 
ona bi bila nepromjenljiva, ali mi ne znamo, da li ima takve 
(apsolutne, nepromjenljive) istine. 


Sasvim je opet nova grupa onih subjektivista, koji kao su- 
bjekt (S) znanja ne uzimaju čovjeka, kojima S nije čovjek po 
svojoj duševnoj organizaciji (nazovimo ga psihološki: S), nego 
subjekt uopće, i to ne osjetilni, nego razumski (logički S). Oni 
kažu: razum po nužnim načinima suđenja (određivanja) mje- 
rodavan je za istinitost. Svaki razumski subjekt smatra neki sud 
istinitim zato, jer on odgovara samim načinima suđenja. I ovi 
subjektivisti priznaju, da je subjekt upravljen na objekt, ali 
objekt nije drugo nego osjeti (boje, glasovi.. .), a tek ukoliko 
je taj objekt konstruiran (izgrađen) po razumskim načinima su- 
đdenja ili po razumskoj zakonitosti, postaje istinit. 

Shematski možemo rasporediti subjektiviste ovako: 


( : senzitivnost 
znanje : 
zakonitost 
psihološki praktična vrijednost 
S (čovjek) ekenomiziranje znanja 


razvoj života 
historijski razvoj 





logički 
[ (razum po sebi) 
Objasnit ćemo ove nazore kasnije. 


II. 


2 X 2 = 6. Svak zna, da nije tako, da to nije istina, da 
to znanje nije valjano. 

Tko bi za ovaj četverouglasti stol, koji ja sad ovdje opažam, 
izrekao: »ovaj stol je okrugao«, — taj ne bi tvrdio istinu, ne bi 
istinito sudio. ' 

Po čemu naše znanje dobiva karakter istinitosti? O čemu 
je to ovisno? 

»Istina« je, po jednodušnom nazoru svih relativista, subjek- 
tivno valjana. Njezina je vrijednost samo za subjekt — a ne 
znamo, da li je ta vrijednost i neovisna o subjektu ili apsolutna. 

Po čemu bi ona i bila apsolutna? O čemu bi »istina« bila 
ovisna, da uzmogne biti apsolutno valjana? Na što bi se mogla 
osloniti apsolutna valjanost nekoga znanja? Gdje bi mogao da 
bude »izvor« neke apsolutne istine? : 

U subjektu, vidjeli smo, ne izvire apsolutna istina, nego 
samo relativna: za subjekt. 

A _ ima li još išta osim subjekta, na čemu bi se eventualno 
osnivala apsolutna valjanost znanja? 

Ima li kod našeg znanja još nešto osim veze sa subjektom, 
osim ovisnosti o subjektu? 

Ima; i to je, kako smo naglasili, veza znanja s predmetom 
ili objektom. Znanju pripada objektivni karakter. Isto kao da 
kažemo intencionalni karakter; jer time što nešto intendiramo, 
to je nešto »metnuto pred« nas, pred naše znanje, tj. naše 
znanje ima predmetni ili objektivni karakter. Intencionalnost 

ili upravljenost, kojom je subjekt znanja (S) upravljen ili 
usmjeren prema objektu (O), kao da je most, koji spaja S sa O. 
Objekti nisu istovetni (identični) sa subjektom znanja. Između 
S i O nalazi se relacija neistovetnosti, tj. S se odnosi prema O 
kao prema nečemu što s njim mije isto. 

Budući da se znanje nalazi u S, a O nije isto što S, zato na- 
staje pitanje: da li je S ovisan o O, ili obratno? Ovisnost su- 
bjekta o objektu zastupa objektivizam, a ovisnost objekta o su- 
bjektu subjektivizam. 

Treba dakle da imamo pred očima najprije ove dvije raz- 
lične relacije: 1. S i O vije isto. 2. S i O se nalaze u ovisnosti. 
Kod ove druge relacije opet je dvostruka mogućnost: 1. S je 
ovisan o 0, i 2. O je ovisan o S. U prvom je slučaju istina ovisna 
o objektu znanja, a u drugom o subjektu. — 

Da čitalac uzmogne ispravno bez ikakve pomutnje napre- 
dovati, upozoruje se na značenje izraza »objektivno ili apso- 
lutno«. Taj je naime izraz dvoznačan (u ovom pitanju o istini). 
Subjektivisti će također reći, da je istina objektivna, jer i oni 
priznaju »objekte« znanja. Bilo bi besmisleno reći, da je naše 
znanje bez objekata, t. j. da mi ne shvaćamo ništa, da ne su- 
dimo o ničemu. Naprotiv, mi smo u našem znanju (suđenju) 
uvijek upućeni na nešto ili na objekte. Tu intencionalnost ili 
objektivnost priznaju subjektivisti. Zato ne bi valjalo reći: su- 


bjektivizam je nazor koji ne priznaje objekte znanja. Treba . 


reći: subjektivizam ne priznaje objektivnost istine; ali treba 
odmah objasniti: kakvu »objektivnost«. Subjektivizam priznaje 
objektivnost utoliko, što priznaje općevaljanost i nužnost su- 
dova; ali subjektivizam ne priznaje, da je objektivnost == ne- 
ovisnost objekata o subjektu. 

Prije nego što ćemo dokazivati objektivizam — nazor koji 
tvrdi, da je spoznaja objektivna ili apsolutna — treba još da 
objasnimo 1. šta znači »spoznaja« i 2. šta znači »objektivna ili 
apsolutna istinitost« spoznaje. 

K 1. Tko bi za ovu četverouglastu knjigu rekao da je 
okrugla, ne bi izrekao istinu. Tko drži da se sunce kreće oko 
zemlje, nije spoznao stvarnost (pravi ili zbiljski odnos između 
sunca i zemlje). Spoznaje samo onaj, tko znade kako uistinu 
jest, a tko bi sudio drukčije nego uistinu jest, taj doduše sudi, 

ali ne sudi istinito, pa zato dotičnog predmeta (o kome sudi) i 
ne spoznaje; ima znanje, ali to znanje nije spoznaja. 

Kako spoznaja može da bude daleki i mukotrpni cilj mi- 
saonog saznanja, poznato je svakome, tko se u životu bavi znan- 
stvenim pitanjima, na koja su i najbolji umovi davali različne 
odgovore: o smislu života, o postanku svijeta, o duši čovjeka 
itd. Pa ne samo ova filozofijska pitanja, o kojima zavisi naše 
naziranje na svijet i život, nego i sva druga pitanja, kojima 
se bave pojedine znanosti, upravo su po tome pitanja, što nam 
zadaju izvjesni odgovor kao cilj saznanja. Kad pitamo, onda 
nam je odgovor tek zadatak, koji treba da riješimo. Rezultat 
rješavanja jest »odgovor«, t. j. spoznaja ili znanje, kako uistinu 
jest ono, o čemu pitamo. Istina je dakle cilj svega znanstvenog 
nastojanja ili istraživanja. Pa ne samo kad znanstveno nešto 
mislimo, nego uopće kad god mislimo, uvijek je našem mi- 
šljenju cilj, da upozna istinu. Kad ne bismo kadri bili da raz- 
likujemo istinu od neistine, nemoguć bi bio i sav praktični život, 
jer mi u svakidašnjem djelovanju radimo s uvjerenjem, da je 
mnogošta istinito ili neistinito. ' 

A zar je samo misaono znanje istinito? Nije li i opažanje 
istinito odnosno neistinito? Pa ako je samo misaono znanje isti- 
nito, da li je istina i u pojmovima ili samo u sudovima? 

Kad nešto tvrdim ili kad niječem, onda to može da bude 
istina, na pr. sad tvrdim, da je ova knjiga četverouglasta, i ta 
je tvrdnja istinita, a sad poričem (niječem) da je okrugla, i taj 
je nijek također istinit. Kad god sudimo, naši su sudovi istiniti 
ili su neistiniti. Istinu znademo onda, kad mislimo u obliku su- 
dova. 

Pojmovi sami po sebi još ne izriču nikakve istine; ja mogu 
imati pojam o trokutu, o čovjeku, o drvetu, o Bogu..., a time 
još nijesam nikoju istinu spoznao. Tek onda će nastati ili istina 
ili neistina, kad s tim pojmovima nešto ustvrdim ili zaniječem. 

Niti po samom opažanju još ne znam, da li je istina ono 
Što opažam ili nije. U koliko ja razne stvari oko sebe opažam, 
nije mi još ništa u svijesti o tome da li je istina ono što opažam 
ili nije. Mi opažamo, da se sunce kreće, i u tom opažanju nema 
još ništa neistinito, a nastala bi neistina tek onda, kad bi netko 
tvrdio, da se zaista ili zbiljski sunce kreće oko zemlje. 

Istina se dakle nalazi u sudovima, a istinite sudove zovemo 
spoznaja. — 

K 2. Kad je neki sud objektivno ili apsolutno istinit? 

Ostanimo kod primjera »ova knjiga je četverouglasta«. To 
je istinit sud. Po čemu ili ukoliko je istinit? 

Istinit je utoliko, Što je ta knjiga zaista ili zbiljski četvero- 
uglasta, a nije, recimo, okrugla. Tko bi izrekao, da je ova knjiga 
okrugla, ne bi istinito sudio. Neistinit bi dakle sud bio utoliko 
ili zato, što ova knjiga nije okruglog oblika (forme). Prvi se sud 
podudara s predmetom, a drugi se ne podudara. Istina dakle 
sastoji u podudaranju ili skladnosti (konformnosti) s predmetom 
suda. 4 Koo Pola 

Predmet suda je, znamo, objekt ukoliko je određen; dakle 
stvarnost je predmet suda. A stvarnost znači (u našem primjeru) 
relaciju pripadnosti četverouglastog oblika (određenja) objektu. 
Sud je također relacija: spoj između subjekta i predikata. I 
»podudaranje« je relacija. Dakle je istina relacija između dvije 
relacije. Ali znademo, da je sud istinit utoliko, što smo upra- 
vljeni na stvarnost, i u toj upravljenosti nalazimo, da se sud 
sadržajno podudara sa stvarnošću. Na naše znanje, sadržano u 
sudu, pridolazi plus: svijest o tome, da je u intendiranoj stvar- 
nosti upravo kao u sudu, tj. da je intendirani objekt upravo 
tako određen, kakvo mu određenje priričemo. Mi ta priričemo 
(prediciramo) na taj način da tvrdimo pripadnost određenja 
objektu, tj. mi kao spoznavaoci čvrsto priznajemo ili pristajemo 
uz to, da objektu pripada ovo određenje: sa sigurnošću sudimo, 
da stvarnost opstoji onako, kaošto o njoj sudimo. — 

Po čemu smo sigurni? Što je razlog (motiv) našeg čvrstog ili 
nesumnjivog pristajanja? 

Opažena stvarnost (četverouglasta knjiga) očituje nam se 
tako, da nam je u svijesti neposredno nazočna. Ovo očitovanje 
zovemo evidencija ili očevidnost: evidentno je da ova stvar- 
nost opstoji, i zato smo sigurni. Ovaj motiv sigurnosti ujedno 
.je mjerilo (jamstvo, kriterij) istine, tj. mi raspoznajemo istinu 
od neistine po tome (= kriterij), što nam se sama objektivnost 
očituje. 


68 





Sud o četverouglastoj knjizi istinit je zato, jer izriče ono, 
što činjenično (faktično) jest; to je faktična istina. A na pr. sud 
2X2==4 izriče ne samo da jest tako de facto, nego da je 
nužno tako, tj. da ne može drukčije da bude; to je nužna istina. 
Za jednu i drugu vrstu istine moramo izviditi, da li su objektiv- 
ne ili apsolutne. 


OPRAVDANJE OBJEKTIVIZMA 


1. Objektivnost opažajnih sudova: Ima takvih sudova koji su 
ovisni o doživljenim (opaženim, iskustvenim) činjenicama — i 
zato su istiniti. 


pa 

Čitalac ove knjige gleda sad na ovu stranicu i time ju opaža. 
Ova je stranica njegov opažani objekt. Čitalac može da ovu 
stranicu opaža, a da sebi ne stvara o njoj nikojeg suda. Kod 
prijašnjih stranica, kad ih je listajući opažao, nije ni mislio na 
same stranice koliko ih opaža, tj. nije baš ništa sudio o samim 
stranicama koliko na njih gleda i s obzirom na ono što na njima 
vidi ili opaža. Neka sad čitalac u sebi izrekne ovaj sud: »slova 
se nalaze na ovom papiru smještena u paralelne retke«. Tog 
suda nije prije doživio, nego tek sada; sad je čitalac sebi svije- 
stan toga suda. A može li se reći, da čitalac tek sada, kad sudi, 
Po prvi put opaža ova slova i papir? Zar ih samo utoliko opaža 
ukoliko o njima sudi? Ne, jer upravo rekosmo, da može opažati 
slova i papir, a da nije o njima ništa sudio. Dakle su nam slova 
i papir nešto opažajno dato, u svijesti pronađeno ili svijesno do- 
Življeno — i bez mišljenja ili suda o njima. Čitalac bi mogao 
da o toj istoj opažanoj stranici izrekne i koji drugi osim nave- 
denog suda, na pr. »crna se slova razlikuju od bijelog papira«. 
Još je manje složen ovaj sud: »ovo crno nije ovo bijelo« ili »ovo 
crno i ovo bijelo jest različno«. Sve ove sudove znade čitalac iz 
svog doživljavanja, opažanja, iskustva; to su sudovi o doživlje- 
noj, opažajnoj, iskustvenoj činjenici. Ta je činjenica predmet 
ili objekt »opažajnih sudova«. 

Dakle: ovaj opažani objekt suda nije isto što i sud o njemu. 

Kako se opažani objekt nalazi u sudu? 

Kao njegov subjekt (s). Tom subjektu čitalac pririče ili pre- 
dicira neko određenje kao predikat (p); čitalac svojim sudom 
određuje taj opažani objekt. Sam čitalac jest sudeći ili misaoni 
ili spoznajni subjekt: spoznavalac. On je subjekt suđenja, a 
opažani se objekt nalazi u sudu kao njegov subjekt. 

Zaustavimo se kod posljednjeg suda: »ovo crno i bijelo jest 
različno«. Subjekt suda jest ovo osjećano crno i bijelo (na opa- 
žanoj ovoj stranici); to su dvije vidno-osjetne kvalitete. Kad 
spoznavalac (čitalac) izriče o njima sud, onda je on po subjektu 
tog suda o njima ovisan; tj. izricatelj suda o crnom i bijelom 
ovisan je o tom crnom i bijelom. Ne samo da njegov sud nije 
isto što osjećano ovo crno i bijelo, nego je on i ovisan o tom 
crnom i bijelom. Ukoliko ovisan? Utoliko, što se osjećano crno 
i bijelo nalazi u opažajnoj svijesti i bez suda, utoliko što ovo 
crno i bijelo postoji već u samom opažanju i bez ikojeg suda, — 
pa zato ne možemo reći, da postoji tek ovisno o sudu. A _mo- 
žemo i moramo reći, da sud ne bi postojao, kad ne bi subjekt, 
koji sudi, u svom opažanju ove stranice pronalazio ovo crno i 
bijelo. Drugim riječima, subjekt suda ne nastaje tek suđenjem, 
nije ovisan o suđenju, nego je neovisan o njemu — i zato je 
sud o njemu ovisan.“ 

A predikat suda? 

U navedenom je sudu predikat »različno«. Taj predikat pri- 
ričemo ovom crnom i bijelom tako, da ga o njima tvrdimo. 
Za našu smo tvrdnju sigurni, da je istinita. Istinitost nastaje 
dakle tek u samoj tvrdnji (sudu), tj. u spoju predikata sa subjek- 
tom. Zato moramo istražiti, da li je i predikat suda ovisan o 


* Mi ovdje dokazujemo ovisnost suda o osjetima (o ovom crnom i bije- 
lom) na osnovi toga, što se osjeti nalaze u svijesti (sadržani su u opažanju) 
neovisno o suđenju. Mi još dakle u svom dokazivanju ne izlazimo iz svi- 
jesti, ne pozivamo se na nešto »izvan« svijesti, ne dokazujemo ovisnost suda 
o osjetima na temelju toga, što je postanak osjeta ovisan o oku i o svjet- 
losti. Svjetlost i očni živac jesu izvansvijesni ili realni uzroci ovog osjećanog 
»crno i bijelo«; ali o njima ne. govorimo, nego ostajemo »unutar« svijesti, 
tj. gledamo samo na vezu između osjećanog crnog i bijelog sa sudom o 


njima. 

ovom crnom i bijelom. Mi smo opažali ovu stranicu, vidjeli smo 
crno i bijelo, — a ni mislili nijesmo na njihovu različnost. Nije 
li ta »različnost« od samog mišljenja ili suđenja? Spoznavalac 
(mislilac, subjekt suđenja) svakako je »izvor« suda, tj. suđenje 
nastaje u njemu i ovisno je o njemu. Sud, koji čitalac knjige 
izriče o ovom crnom i bijelom, ovisan je o čitaocu ukoliko sudi ili 
ukoliko svijesno doživljuje svoj sud. Ali mi sad ne pitamo za 
ovisnost suđenja o doživljujućem subjektu ili spoznavaocu — 
jer to nam je izvan svakog pitanja jasno —, nego se pitamo: 
da li je spoj upravo tog predikata (»različno«) sa subjektom 
(»ovo crno i bijelo«) ovisan o spoznavaocu (S) ili o objektu (O)? 
Da li, drugim riječima, spoznavalac (čitalac knjige) predikatno 
određuje ovo crno i bijelo kao različno (u odnosu ili relaciji 
različnosti) zato što je u takovom određivanju ovisan o objektu 
(o ovom crnom i bijelom) 2li zato, što nije o njemu ovisan? Da 
li je određivanje osnovano u subjektu suđenja ili u objektivnoj 
stvarnosti? Da li spoznavalac tako sudi zato, što ga objetivna 
stvarnost na to upućuje, ili zato što tako mora da sudi po vlasti- 
toj svojoj misaonoj formaciji? Je li formacija suda ovisna o 
spoznajnoj formaciji sudećeg subjekta ili o formaciji objekta? 
Ako je posljednje, onda će biti sud istinit utoliko što je njegova 
formacija usklađena s objektivnom formacijom, utoliko Što se 
s njom podudara, što je s njom konformna; a neistinitost će 
suda biti u diformaciji prema objektivnoj stvarnosti. Takva će 
istina biti objektivna, jer važi za objekt ovisno o njemu; bit će 
apsolutna, jer nije ovisna o sudećem subjektu, ne važi samo 
s obzirom na njega. Da je zaista tako, uči objektivizam. A sub- 
jektivizam (relativizam) uči protivno: formacija suda ovisna je 
O misaonoj formaciji spoznavaoca, i zato istinitost suda važi 
samo s obzirom na čovjeka kao spoznajni subjekt; ona je po 
tom subjektivna ili relativna. 

Sad ćemo dokazati opravdanost objektivizma, tj. dokazat 
ćemo, da priricanje upravo ove relacije različnosti ima svoj raz- 
log u samom objektu suda (u ovom crnom i bijelom),.a ne u 
subjektu suđenja. Evo dokaza:: i. 

Kad bi u S bio razlog što tvrdi da postoji pazidnoća: između 
ovog crnog i bijelog, tj. kad bi upravo naša spoznajna forma- 
cija odlučivala o tome da po njoj moramo tako tvrditi, onda 

nije isključena mogućnost, da bi neka drukčija formacija (spo- 
znajni ustroj) mogla poricati da postoji različnost između ovog 
crnog i bijelog. A može li to? 

Ne može, jer takav bi S time izrekao, da crno i bijelo nije 
dvoje, nego da je jedno isto, a u tom slučaju ne bi imao našeg 
objekta, tj. ne bi mogao reći: crno i bijelo, nego ili samo crno 
ili samo bijelo. Poricati za crno i bijelo da su u odnošaju različ- 
nosti, znači tvrditi za njih da su isto, a to znači za dvoje tvrditi 
da su jedno. To dakle ne bi mogao ustvrditi subjekt, koji doži- 
vljuje dvije boje a ne jednu. 

Još bi se moglo reći, da neki S ne shvaća »različnost« kao 
odnošaj tj. kao nešto između dva objekta, nego da ju shvaća 
kao treći objekt, koji se razlikuje od obiju boja. Ali i u tom 
slučaju — pretpostavivši da »različnost« nije relativni objekt 
— dotični S stavljao bi obje boje s tim ovisnim objektom u 
odnošaj različnosti; jer izriče, da je »crno i bijelo« u takvom 
odnošaju s predikatom »različno«, da nijesu isto, tj. da su u 
odnošaju različnosti. Dakle: »različnost« svakako znači odnošaj, 
tj. ona pretpostavlja dvoje: jedno u odnošaju s drugim. — 
Prema tome, kad se »različnost« ne bi nalazila u »crnom i bi- 
jelom«, trebalo bi reći ili da crno i bijelo nijesu dvoje nego 
jedno isto, ili da sama »različnost« nije odnošaj. A to je nemo- 
guće — i zato je nesumnjivo, da je u samom objektu suda i nje- 
govo određenje, koje tom objektu priričemo. 

Istina je rečenog suda objektivna. — 

Mi to znademo na taj način, što nam je istina neposredno 
očevidna (evidentna), tj. mi pronalazimo sadržaj suda u samom 
objektu. On nam se očituje s određenjem, koje mu (sudom) pri- 
ričemo. Očevidnost je dakle jamstvo ili kriterij istine. A razlog 


naše sigurnosti nije također ništa drugo nego ta očevidnost: mi | 


smo sigurni da je naš sud istinit, jer nam se objekt, koliko je 
određen, očituje. To »očitovanje« zovemo očevidnost (eviden- 
cija). — 

Naš primjer o ovom crnom i bijelom na ovoj opaženoj stra- 
nici knjige možemo sad proširiti na druge opažene predmete, 
pa ćemo reći, da je na pr. ova knjiga različna od ovog stola, da 
je ovaj stol različan od moje ruke itd. Relacija različnosti služi 


72 





nam dakle za objektivnu valjanost sudova o opažanim objek- 
tima. 

U svakom je opažajnom sudu ova ili ona različnost, tj. uvi- 
jek je ovaj opaženi objekt ovako različan od ovog opaženog 
objekta. Ali mi ne moramo misliti samo na ovu ili onu pojedi- 
načnu različnost, nego možemo da mislimo na samu »različnost« 
bez obzira da li je ova ili ona različnost. Mi znamo, šta ta riječ 
»različno« znači, tj. imamo pojam o »različnosti«. U tom pojmu 
nije uključeno nikoje pojedinačno obilježje ove ili one različ- 
nosti između ovog ili onog objekta, pa je zato pojmovni sadržaj, 
kažemo, apstrahiran od pojedinačnosti. Utoliko se on razlikuje 


od pojedinačno shvaćenih različnosti; mi poimamo različnost | 


uopće, tj. imamo o njoj općeniti pojam. A budući da se taj po- 
jam po svom postanku osniva na objektivnim sudovima, zato je 
1 sam objektivan. 

Sad možemo definirati spoznaju! 

Ona se nalazi u istinitom sudu; a sud je istinit, koliko se 
sudećem subjektu očituje jedna o njemu neovisna relacija (na 
pr. »različno«). 

Ova objektivistička definicija istine uključuje objektivističku 
definiciju spoznaje. Kako? 

O sudećem subjektu neovisna relacija — ukoliko je neovisna 
— konstituira spoznaju (== istinit sud) kao njezina determi- 
nania. Time što je sudeći subjekt determiniran od objektivne 
(o subjektu neovisne) relacije, nije još gotova spoznaja. Tek 
onda je gotova, kad sudeći subjekt intendira svoj objekt (relaciju 
»različno« u ovim bojama), jer tek u intencionalnom aktu se 
objekt očituje sudećem subjektu. Spoznaja je dakle objektivnom 
relacijom determinirana intencija objekta. 

Najprije smo definirali spoznaju kao sudeću intenciju 
objekta. Kod ove definicije nije još bilo riješeno pitanje, da:li 
je ta intencija subjektivna ili objektivna, tj. da li je determini- 
rana po sudećem subjektu ili po nečemu, što je o tom subjektu 
neovisno — i u tom smislu »objektivno«. Tek nakon što se ispo- 
stavilo, da je navedeni sud (»ovo crno i bijelo jest različno«) uto- 
liko istinit, Što se nalazi u relaciji ovisnosti o svom objektu 
(== ovo crno, ovo bijelo i ova relacija različnosti), — dakle na- 
Kon što se ispostavilo da je »objekt == neovisno o sudećem su- 

bjektu« — mogli smo postaviti objektivističku definiciju spo- 
znaje. 


1.) Kakav je doživljajni akt, kojim ja shvaćam upravo ovu sade iz- 
među ovog crnog i bijelog (na ovoj opažanoj stranici)? 

Svakako je taj akt sastavni dio suđenja; jer ja sam mogao da pra 
opažam stranice u ovoj knjizi, a da pritom ništa ne mislim na različnost 
između crnih slova i bijelog papira. U samom osjetilnom opažanju stranice 
nije bio izrečen smisao suda: »ovo crno i bijelo jest različno«. Dakle je akt 
suđenja jedan plus prema osjetilnom opažanju. U. tom je aktu suđenja 
uključeno dvoje: 1.) shvaćanje ove različnosti i 2.) intendiranje ovog crnog 
i bijelog s pomoću shvaćene ove različnosti. Pita se (k 1.): kakvo je to 
shvaćanje? 

Neposredno ili opažajno; a budući da nije uključeno u samom osjetil- 
nom opažanju, nego je prema njemu »plus«, zato ga zovemo misaono (ra- 
zumsko) opažanje. Zovemo ga i odnošajno (relativno) opažanje ili naprosto 
»odnošenje (relativiranje)«, jer shvaća ovo crno i bijelo u relaciji ili jedno 
prema drugome. 

Za riječ »misaono opažanje« možemo uzeti izraz misao, pa ćemo pre- 
ma tome reći, da je sud — misao ++ intencija. Ta definicija suda važi i 
onda, ako izraz »misao« uzmemo u značenju općeniti pojam. Od misaonog 
se opažanja razlikuje opći pojam utoliko, što njime u ovom crnom i bijelom 
shvaćamo »biti različno« bez obzira na ovo crno i bijelo, tj. bez obzira na 
»ovo različno«, koje je opažajno dato s crnim i bijelim zajedno. Opći po- 
jam (opća misao) sadržava ono, što se nalazi u svakoj »ovoj ili onoj« (po- 
jedinačnoj, singularnoj) različnosti, tj. pojam na općenit način (univer- 
zalno) izriče ono, što je kod svake pojedinačne različnosti jedno isto: bitno 
ili takvo nešto (Sosein) — bez obzira kako u pojedinačnom slučaju egzistira. 

(Svi oni sudovi, kod kojih je p opažajan, zovu se opažajni u strogom 
ili užem smislu, a u širem smislu opažajni ili zapravo »iskustveni« su oni 
sudovi, kod kojih je p općenit pojam stečen iz opažanja, tako da izriče neki 
opažajno egzistentni objekt, na pr. ovaj stol jest četverouglast, ovo crno i 
bijelo jest različno — ukoliko već imamo pojam »četverouglast« i »raz- 
lično«. Može i s suda da bude općenit pojam, na pr. čovjek je životinja.) 

Ova psihološka analiza navedenog opažajnog suda (»ovo crno i bijelo 
jest različno«) i općeg pojma (biti različno) veoma je važna, koliko je 
njome objašnjen objektivistički pogled na istinitost sudova s općim pojmor 
vima. Kako? 

. Ovo crno i bijelo jest osjetilo opažajna darom .»Datost« učka da ju 
spoznavalac u svom suđenju pronalazi kao nešto zbiljsko, o suđenju neovisno. 
»Ovo različno« jest misaono opažajna datost, tj. također nešto zbiljskog u 
osjetilno zbiljskoj datosti (intelligibile in sensibilibus), Misaonim opažanjem 
shvaćeno zbiljsko (> »ovo različno«) shvaćamo pojmovno utoliko, što oduz- 
memo »ovo« i tako oduzetnim, odmišljajnim (apstraktivnim) shvaćanjem 
izričemo samu različnost kao takvu (bez »ova« različnost). A pojmovno 

(apstraktno) izrečena »različnost« jest nešto zbiljsko ili o poimanju neovisno 
upravo zato, jer je i »ovo različno« nešto zbiljsko s obzirom na misaono: 
opažanje. Zato i možemo da općenito shvaćeni ili pojmovni sadržaj (»uni- 
versale«) po istovetnosti priričemo pojedinačnim zbiljskim objektima, na pr. 
ovaj opaženi Petar jest čovjek. To znači, da općenit pojam izriče nešto 
zbiljsko ili o poimanju neovisno ili objektivno. 

Apstraktivno pronalaženje pojmovnog sadržaja u (osjetilno i misaono) 
opažajnoj zbiljnosti jest. genetičko-psihološka osnovica za objektivnost 
pojmovnog sadržaja. To jest, ispravna je teza objektivizma, da su pred- 
meti općih pojmova nešto zbiljsko ili neovisno o poimanju. Time još ništa 
ne kažemo, da ovi predmeti egzistiraju i neovisno o opažajnoj datosti (o: 
senzitivnoj svijesti), tj. da su izvansvijesno zbiljski ili realni. Pitanje »izvan- 
svijesnosti« jest posebno pitanje, različno od pitanja neovisnosti o suđenju: 
i poimanju. Mi smo tu neovisnost našli u opažajnoj zbiljnosti, a tek izatoga 
ćemo napose pitati: da li je i opažajna zbiljnost ovisna o nečemu izvan- 
svijesnom. 

Još treba da produbemo našu pr m do kraja, do istinitosti! ; 

Ako su predmeti općih pojmova nešto zbiljsko (o poimanju neovisno), 
onda “je 1 suđenje s tim pojmovima ovisno o zbiljnosti. Jer kad su opažajni 
sudovi (kako smo vidjeli) ovisni o zbiljnosti, mora da su o njoj ovisni i su- 
dovi s općim pojmovima, koji su također ovisni o zbiljnosti. U zbiljnosti je 
dakle osnovana i istinitost suda s općim pojmovima. Mi istinito sudimo 
koliko shvaćamo ono što je o suđenju neovisno, a to je »zbiljnost« (stvar- 
nost, određena stvar, određeni bitak ili »ontološka istina«). 

Koji je prema tome no (motiv), da sa sigurnošću znademo za istini- 
tost suda? j 

“Opet nikoji drugi, nego sama zbiljnost koliko nam se očituje, koliko 
je evidentna. Kad suđenjem intendiramo zbiljnost, tj. kad određujemo: nešto: 
dato (o suđenju neovisno), mi naše suđenje upoznajemo kao istinito i pri- 
stajemo čvrsto ili nesumnjivo (= sa sigurnošću) uz naš sud utoliko i zato; 
što u samom aktu suđenja pronalazimo očitovanje zbiljnosti. Sve što spo- 
znajemo, toliko spoznajemo koliko je nešto zbiljsko (o suđenju neovisno), 
koliko je »bitak«, koliko »jest« (od »biti«). Bitak je razlog spoznatljivosti ili 
razlog (formalni objekt) da je nešto pristupačno našoj spoznaji. On je i 
razlog za našu sigurnost o istinitosti spoznaje. 

Tako smo eto došli na sam izvor objektivizma. Metodički mi smo se 
oslonili na opažajnu datost, koliko je neovisna o opažajnom suđenju i o 
općim pojmovima. Držimo, da je metodički ovo jedino ispravna osnovica 
objektivizma. 

2.) Da čitaocu što bolje objasnimo, u čemu sastoji objektivnost istine, 
uzeti ćemo nekoliko običnih primjera, da prema njima (analogno) postane 
jasnije značenje izraza: istina je »objektivna«. 

Ova knjiga može po svom vanjskom izgledu da bude slična nekoj dru- 
goj knjizi; jedan čovjek može da je sličan nekom drugom čovjeku, i tako 


75 


mnoge stvari mogu da budu međusobno slične. To će reći, one su djelomično 
izjednačene po nekim vidnim. (vizuelnim) obilježjima. Ne samo vidno, nego 
stvari mogu da su i drukčije slične, na pr. jedna pjesma drugoj, jedna 
brzina..drugoj, jedan način pisanja drugome itd. U svakom su tom slučaju 
dvije (ili više) stvari u međusobnom odnosu (relaciji) izvjesnog izjedna- 
čenja; jedna je stvar naprama drugoj (u napremici s drugom) ili jedna se 
stvar odnosi prema drugoj (u odnosu je s drugom) — tako, da su u nekom 
obziru približno. jednake. Na pr. ova knjiga može da bude svojim sadrža- 
jem nalik na koju drugu knjigu, jedan čovjek može da je sličan drugome 
po duševnim svojstvima itd. Riječ »sličnost« po svom značenju ne mora da 
uključuje »slikovnost«, tj. stvari, koje su slične, ne moraju da budu nikakve 
»slike«. , 

Sad uzmimo ove primjere za sličnost: fotografska slika slična je svom 
uzorku; sadašnja moja predodžba o stolnoj crkvi slična joj je; sličnost je i 
u tome, što ura pokazuje vrijeme prema okretanju zemlje; učenik obavlja 
posao prema primjeru učitelja itd. Kod ovakvih je sličnosti jedna stvar u 
odnosu s drugom zato, da jedna drugoj služi kao ravnalo, primjerak, uzorak. 
Jedna je stvar drugoj slična koliko joj odgovara, koliko se s njom podudara, 
koliko je s njom u skladu. Ako slikar hoće da naslika kuću, drvo i čitav 
kraj koji naokolo gleda, mora da u cjelinu svoje slike sastavlja mnoge 
dijelove onako kaošto se nalaze izvan njega, u samoj prirodi; tehničar mora 
da međusobno poveže ili da u međusobne odnose stavlja dijelove čitavog 
stroja, koji hoće da sačini po nekom uzorku. Sastav slike i sastav stroja 
možemo nazvati formacija, koja odgovara ili koja je konformna svom 
uzorku ili primjerku. 

Takav sastav nalazimo i u svakom sudu. Sudom tvrdimo ili niječemo 
nešto o nečemu, i utoliko je svaki sud neka formacija. Ona je objektivna, 
ako odgovara svom objektu ili ako je s njim konformna. 

3.) Neki noetičari uzimlju »evidenciju« kao dokazno sredstvo za objek- 
živnu istinitost sudova. Ali takav je dokazni postupak nevaljan, jer najprije 
mora da je već dokazana objektivnost sudova, pa da na osnovi toga možemo 
evidenciju smatrati objektivnim kriterijem u razlikovanju istine od neistine 
i garancijom za čvrsto pristajanje uz istinu kao objektivnu. I subjektivisti 
priznaju evidenciju, ali ju tumače kao doživljaj, a ne kao očitovanje objekta 
(Sigwart, Volkelt i drugi). Da li je ona očitovanje objekta ili ne, treba tek 
* dokazati na osnovi toga, da je suđenje ovisno o objektima i utoliko da je 
istina objektivna. 


II. 
Sad ćemo uzeti drugi primjer opažajnog suda, i pokazat 
ćemo, da je objektivno istinit. 
Neka čitalac zatvori na čas ovu knjigu (iz koje čita) zaokre- 
tom desne ruke. 

Nakon što je to učinio, neka izrekne u sebi ovaj sud: »ja sam 
zatvorio ovu knjigu«. Čitalac nesumnjivo znade, da je to sad 
uistinu doživio. 

Šta se nalazi u tom znanju (sudu) ili šta je u njemu sadr- 
žano? 

Čitalac vidno opaža jedan događaj ili zbivanje: zatvaranje 
knjige. To je jedno. A drugo, čitalac zna, da je knjiga zatvo- 
rena pokretom njegove desne ruke. To on znade pokretnim i 
mišičnim svojim osjetilom. Zaokret ruke ovisi o čitaocu, o nje- 
govoj volji: ako hoće, može da ponovno zatvori knjigu. Kako 
je dakle nastalo zatvaranje knjige? Ovisno o čitaocu, i to 
na taj način ovisno, da je zatvaranje knjige od njega proizve- 
deno, prouzročeno. Čitalac je uzrok (materijalni), koji svojim 
pokretom ruke (formalni uzrok) čini, da je nešto nastalo (uči- 
nak). Zatvaranje knjige je takav događaj, koji je s pokretom 
čitaočeve ruke u takvom odnosu ovisnosti, da je od njega (či- 
taoca) proizveden ili prouzročen. To je odnos uzročnosti ili na- 


prosto uzročnost (kauzalnost, od lat. riječi »causa« == uzrok).* 


U navedenom je dakle sudu izrečena uzročnost, tj. veza pro- 
izvedenosti (zatvaranje knjige) sa uzrokom (uzročnikom). Po- 
kret ruke jest jedan događaj (akcija ili čin uzroka), a zatvara- 
nje knjige jest drugi događaj, i taj je drugi događaj učinak 
prvoga (jer je po njemu učinjen ili proizveden). 

Čitalac je jamačno čestoput u životu zatvarao knjigu, a da 
nije na to izričito mislio, tj. nije o tom doživljaju napose sudio. 
Sad je evo uzeo svoj doživljaj kao predmet (objekt) suda. Za 
taj svoj sud znade da je istinit; a pita se: da li je istinitost suda 
objektivna? To jest: da li je shvaćanje uzročnosti ovisno o 


* Razlikujemo uzročnost transientnu i imanentnu. Prva je na pr. kad 
jedna kugla svojim gibanjem pokrene drugu kuglu, kad olovkom pišem na 
papir itd, tj. kad uzročna akcija prelazi od jedne stvari ma drugu, kad 
uzrok nešto proizvodi izvan samog sebe. Imanentna je uzročnost onda, kađ 
nijesu dvije stvari, nego je samo jedna stvar, u kojoj ostaje zbivanje A 
kao i proizvedeno zbivanje B; tako su na pr. dva događaja uzročno povezana 
u meni kad ja na nešto pomislim pa se prema toj pomisli odlučim: pomisao 
i odluka ostaju u meni. Kugla A koliko je uzrok gibanja kugle B, zove se 
uzrok u materijalnom smislu; a kugla A, gledana upravo s obzirom na svoje 
Sibanje kojim proizvodi gibanje B, zove se uzrok u formalnom smislu. 

* 

objektu, ili je ono samo subjektivni, u duševnoj organizaciji či- 
taoca uslovljeni način shvaćanja?* 

Da dokažemo objektivnost ovoga suda, upozorit ćemo čita- 
oca na jednu okolnost. On može da zna šta je »uzročnost«, može 
da na nju misli, a već samim time, što misli o njoj, nipošto ju 
ne doživljuje. Doživljavanje uzročnosti nije ovisno o tome, da 
li ja na nju mislim, nego da li ju hoću. Čitalac je htio da zatvori 
knjigu, on je to prouzrokovao, a poslije toga misli o toj svojoj 
uzročnoj djelatnosti, tj. izriče o njoj sud. Zašto baš tako — 
uzročno — sudi o oba događaja: o svojoj djelatnosti (pokretu 
ruke) i o zatvaranju knjige? To jest: zašto smatra, da je drugi 
događaj ovisan po svom postanku o prvome? Da li to smatranje 
(suđenje) ima svoj razlog ili osnov u samim događajima? Ako 
ima, to onda znači, da je suđenje ovisno o događajima, tj. da 
se iznicanje uzročnosti ravna po objektu suda, tj. znači, da je 
sud objektivno istinit. Da je pak doista tako, proizlazi otuda, 
što je sa samim događajima svijesno data i njihova uzročna 
veza. Ako se na te događaje misaono osvrnemo, konstatiramo 
ovu činjenicu: kada god nastane zatvaranje knjige, svaki put 
je to ovisno o pokretu ruke. Događaj zatvaranja knjige i doga- 
đaj pokreta rukom jesu dva u mojem doživljavanju (iskustvu, 
opažanju) povezana doživljaja. Kad bi ta povezanost bila ovisna 
o mišljenju (suđenju), tj. kad bi ona bila subjektivni način 
shvaćanja pojedinih događaja, to bi značilo, da mišljenje ne 
bi bilo ničim »izvan sebe« određeno (determinirano) na uzročno 
vezivanje (spajanje) događaja. A po toj pretpostavci ne znamo, 
s kojega razloga mišljenje ne izriče uzročnost o svima svojim 


* Neka se pripazi na višeznačni izraz »ovisno«. Netom smo spominjali 
uzročnu ovisnost, koja znači proizvedenost (na pr. stola od stolara), a spo- 
znajna ovisnost (objektivnost) znači ravnanje suda prema stvarnosti. 

Time je načelo uzročnosti dobilo objektivnu vrijednost u opsegu opa- 
žajnih objekata ili unutar senzitivne sfere. Zato će nam ovo načelo kasnije 
poslužiti kao dokazno sredstvo, da se sadržaji naše senzitivne svijesti na- 
laze u relaciji uzročnosti s nečim »izvansvijesnim«, o svijesti neovisnim ili 
realnim. »Uzročnost« će nam dokazati opstanak realnog svijeta. 

Kad dokažemo, da uzročnost nužno važi za svaku promjenu, bez obzira 
da li mi taj uzrok opažamo ili ne, bit će nam omogućeno, da tražimo uzroke 
i izvan realno opažajnog (empiričkog) svijeta. »Uzročnost« će nam služiti 


kao most u prekoiskustveni ili metempirički (metafizički) svijet, 
e 

objektima, nego samo o nekima. Sudeći subjekt morao bi sam 
u sebi imati razlog, zašto uzročnost izriče o jednim objektima a 
ne o drugima. A to bi opet značilo, da su opaženi objekti (za- 
tvaranje knjige i pokret rukom) ovisni o suđenju. Dakle samo 
neki objekti, i to upravo oni koji su sami po sebi (a ne tek po 
subjektu suđenja) uzročno povezani, određuju istinitost suda. 
To znači, da je ta istinitost ovisna o objektima, da je objek- 
tivna. ' 


2. Objektivnost idealnih sudova: Ima takvih sudova, koji su 
ovisni o idealno nužnim snošajima — i zato su istiniti. 


Ih5=il2 


U ovom sudu sadržane su brojke 7, 5 i 12. Osim toga, zbroj 
od 7 1 5 stavljen je u relaciju jednakosti sa brojkom 12. Sud, 
kojim tu relaciju tvrdimo, jest sigurno istinit. 

Na osnovi čega smo sigurni, da je istinit? Ili: bo čemu zna- 
demo, da je taj sud istinit? 

Brojke 7 i 5 zajedno očituju nam se jednake u odnosu sa 
12. Očitovanje ili evidencija objekta jest dakle jamstvo ili kri- 
terij istine, a ujedno razlog ili motiv naše sigurnosti, kojom pri- 
stajemo uz tvrdnju (sud) o snošaju jednakosti između 7 -- 5 
112. 

Ali: u čemu sastoji to očitovanje (očevidnost) objekta? Zar 
je ono opažajno kao kod prijašnih sudova? 

Ne. Jer mi za objekt sadašnjeg suda — tj. za brojke i nji- 
hov snošaj — znademo na sasvim drugi način nego za objekte 
opažajnih sudova. Crno i bijelo (kod 1.), zatvaranje knjige za- 
okretom ruke (kod II.) — to su objekti, o kojima sudim znajući 
za njih opažajno, pomoću svojih osjetila (vidno, dodirno, po- 
kretno). A kako znadem za brojke? Mogu ih, dakako, vidjeti 
naštampane; dijete je došlo do znanja o brojkama možda na taj 
način, da je opažalo dodavanje kuglica. Ali sad ne pitamo za 

postanak znanja o brojkama, nego uzimamo brojke kao već ste- 
čeni ili poznati objekt suda o njima. Nije dakle pitanje: kako 
sam doznao za brojke?, nego: kako ja sad (nakon što sam ih 
doznao) za njih znadem ili na koji ih način shvaćam? Zar jed- 
nako kao i opažajne objekte, tj. s opažanjem, s pomoću svojih 
osjetila? 

Ne. Ja znam, šta znače pojedine brojke, a da to znadem, 
nije mi potrebno da ih osjetilno opažam. Za brojke ne kažemo 
da su nešto zbiljsko, da postoje ili egzistiraju. Zato su one, ka- 
žimo, idealni (misaoni, pojmljeni) objekt suda. Sud o brojkama 
(7 +5 = 12) razlikuje se dakle po svom objektu od opažajnih 
sudova. Utoliko i za sam sud kažemo, da je idealan. 

Osim toga, idealni se ovaj sud razlikuje od opažajnih sudova 
i po svojoj istinitosti. Da je 7 -- 5 = 12 znademo da je nužno 
tako, znamo da ne može drukčije da bude, dok kod opažajnih 
sudova znademo samo da jest tako (kako opažamo), a ne znamo 
ništa o nužnosti. Tu je istina nužna, a tamo samo faktična. 

Sad postavljamo pitanje: da li je takva nužna istina ovisna 
o brojkama 1 utoliko objektivna? 

Uzmemo li 7 i 5 na jednoj, a 12 na drugoj strani, te ih 
raščlanimo ili analiziramo u njihove jedinice (pojedinačne čla- 
nove u cjelini), očituje nam se po ovoj raščlambi snošaj jedna- 
kosti na obje strane. Evo: : 


GkI+I+#14d € O1litititikigi 


_— 








5 7 
= isti broj jedinica. 

U ovom je dakle sudu analiza čitavog objekta suda (s. p.) 
osnov ili razlog (logički izvor) sigurnog znanja o istini suda. 
Prije smo imali opažajnu, a sad analitičku evidenciju kao kri- 
terij istine 1 kao motiv sigurnosti. 

U čemu dakle sastoji istina? 

U tome, da je sa sadržajem suda izražena stvarnost (odre- 
đenost) baš tako, kaošto je objekt (brojke) sam po sebi određen 
(u snošaju jednakosti). Istina je dakle podudaranje suda s objek- 
tom u tom smislu, da je objekt mjerilo (normativ) za sudeći 
subjekt. Kad mi dakle kažemo, da istina navedenoga suda važi 
objektivno ili apsolutno, time hoćemo reći, da je sudeći (misaoni) 

subjekt ovisan o objektu; da određivanje objekta nije determi- 
nirano (motivirano) u subjektu, nego u objektu: i baš zato da 
mora o istom objektu jednako da sudi kojimudrago spoznajni 
subjekt. 

Usporedimo našu argumentaciju kod ove i prediduće naše 
teze. 

Ovdje i tamo pretpostavljamo neistovetnost između S i O. 
Spoznavalac intendira ovdje idealne objekte, kaošto je tamo 
intendirao opažajne objekte. Ta upravljenost (intencionalnost) 
na »nešto« znači, rekosmo, da je ovo nešto kao »metnuto pred« 
spoznavaoca, da je njegov predmet (objekt), tj. da mije isto sa 
spoznajnim subjektom. i 

To je prva premisa za našu argumentaciju, da je istina 
objektivna. Druga premisa ističe ovisnost spoznavaoca o objektu, 
tj. takvu transmanentnost (izvansubjektivnost), koja je od odluč- 
ne važnosi za samu istinu: jer spoznaja istine postaje upravo po 
tom objektivna, što je ovisna o objektu. 

Kako smo drugu premisu dokazali kod idealnih objekata, a 
kako kod opažajnih? 

Kao opažajni objekt suda uzeli smo osjećano (viđeno) crno 
i bijelo na opažanoj stranici knjige (kod 1.) i opažano zatvara- 
nje knjige zaokretom ruke (kod II.). Pokazali smo, da ovaj opa- 
ženi subjekt suda nije ovisan o spoznavaocu (sudećem subjektu); 
jer se može nalaziti u svijesti i bez ikojeg suda. Zatim smo po- 
kazali, da nije ni predikat suda (»različno«, »prouzročeno«) ovi- 
san o spoznavaocu, nego o objektu. — Kao idealni objekt uzeli 
smo brojke. One su takeđer neovisne o spoznavaocu i o nje- | 
govu sudu o brojkama, jer brojke mogu da se nalaze u svijesti 


1 bez ikojeg suda o njima. Zatim smo pokazali, da nužnost broj- 


čane jednakosti nije ovisna o spoznavaocu, nego o objektu. Taj 
smo snošaj jednakosti našli u objektu po analizi, a kod opažaj- 
nog suda našli smo snošaje u objektu opažajno. Tu se je predi- 
Ciranje oslonilo na opažajne sadržaje, a kod brojeva na njihovu 
analizu. — 
Obrazložili smo dakle dvije teze objektivizma: objektivnost 
opažajnih (empirijskih) i idealnih sudova. 
:K idealnim sudovima spadaju i logička načela. Njihovu 
ćemo objektivnost pobliže objasniti. Logička načela obuhvataju: 

ne samo pojedine empirijske objekte i pojedine idealne objekte, 
nego sve objekte našeg znanja. Utoliko ih obuhvataju, što se 
svaka empirijska i idealna istina osniva na istini logičkih načela. 
To jest, svaku istinitost reduciramo (svodimo) na logička načela, 
ili: svaka je istina samo po tome istina, što su istinita logička 
načela. Ta su načela uvjet za svaku istinitost, i toliko su »ispred« 
(a priori) svake druge istine. A istinitost samih načela, rekosmo, 
osniva se na najopćenitijem objektu znanja (»nešto«), tj. ta su 
načela istinita koliko su ovisna o objektu. 

Naše objašnjenje objektivizma moglo bi izgledati slično Rickertovoj 
teoriji o vrijednosti i Husserlovoj fenomenološkoj teoriji istine; zato ćemo 
ih ukratko prikazati. 

Rickert se također pita: po čemu smo sigurni, da je neki sud istinit? 
Po tome, kaže, što on zužno važi (valja). Važenje (valjanje) suda nije za- 
visno od subjekta, naprotiv subjekt mora da neki sud smatra istinitim. U 
prosuđivanju istinitosti suda leži objektivno, apsolutno moranje, a ne samo 
faktična, u svijesnom subjektu uslovljena sigurnost. A sad nastaje odlučno 
pitanje: gdje je to moranje ili valjanje osnovano? Rickert kaže: u vrijed- 
nosti istine. Vrijednost je nešto samo za sebe, neovisno o subjektu, nešto 
»idealno«, zapravo nešto logičko, spoznajno, neovisno doduše o subjektu ali 
ne o spoznaji. Mi joj (vrijednosti) pripisujemo svijesni subjekt, ali to samo 
pojmovno. Nijesu, dakako, vrijednosti samo spoznajne (noetične), nego ima 
i drugih vrijednosti, pa zato ih zajedno smatramo »idealnom« sferom, koja 
apsolutno valja za svaki subjekt. 

I za ovaj Rickertov nazor možemo reći, da je objektivističan, jer je 
protivan  psihologističkom  subjektivizmu. Ali je sasvim oprečan našem 
objektivizmu gledom na obrazloženje ili opravdanje spoznajne nužnosti. 
Rickert nalazi to opravdanje u vrijednosti samoj po sebi, on uzima sam 
pojam vrijednosti, i to bez ikoje relacije, kao osnovicu spoznajnog moranja. 
A to uzima zato, jer pretpostavlja, da nema ništa neovisno o spoznaji (o 
sudu, mislima, pojmovima). A mi? Pokazali smo, da su o sudu neovisni 
perceptivni sadržaji (na pr. osjeti boja); dakle da ima objekata neovisnih 
o spoznaji, i treba da potražimo da li se u njima nalazi osnov spoznajne 
nužnosti. Prvotni je razlaz između nas i Rickerta psihološke naravi, utoliko 
što ne smatramo misaone sadržaje jedinim područjem svijesnih elemenata. 
A naša je psihološka baza ispravna; u njoj nalazimo i razlog za spoznajnu 
nužnost. Mi ne upotrebljavamo izraz »vrijednost« u Rickertovu značenju, 
nego kažemo, da istina nekog suda objektivno vrijedi (valja, važi) jer je 
osnovana u objektu neovisnom o sudu. I obični govor potvrđuje takvu upo- 
trebu izraza »vrijednost, vrijediti«; jer svi govorimo (bez Rickertove teorije 
o vrijednosti), da neko znanje vrijedi ili da je istinito. 

Husserl (nadovezujući na Bolzana, T 1848.) raskida vezu između spo- 
znajnog sadržaja i subjekta. Time je i on protivnik psihologističkog subjek- 

tivizma. Ali on prekida i relaciju spoznajnog sadržaja s objektom, pa 
uzima sam sadržaj kao objektivnu datost. On gleda na izvanvremenski ka- 
rakter istinitih sudova, te ih uzima kao značenja (izreke), koja su istinita 
sama po sebi, tj. bez obzira na ikoji sud o njima. Husserl je tako reći 
istrgao spoznajni sadržaj iz veze s ikojom spoznajom i s ikojim objektom. 
U tako izoliranom (osamljenom) sadržaju nalazi se istina. — Ali, kako je 
moguće da postoji istina, ako nitko za nju ne zna? Budući da je to nemo- 
guće, zato pojam istine nužno uključuje relaciju sa spoznajom i spozna- 
vaocem. Istina se ne može odvojiti od spoznajnog sadržaja, ali ni on se ne 
može odvojiti od spoznajnog akta (suđenja), i prema tome od spoznajnog 
subjekta. Naš je objektivizam o svemu tome vodio računa. 


3. LOGIČKA NAČELA 


Čitalac ne smije zaboraviti, šta je u 1. Dijelu naučio o strukturi sudova. 

Za izraz »sud« možemo uzeti izraz »spoznaja«, premda je »spoznaja« 
zapravo samo istinit sud; ali mi se zanimamo za istinite, a ne za neistinite 
sudove, pa kad kažemo »sud — spoznaja«, svak neka zna, da mislimo time 
na istiniti sud. 

Za izraz »sud« kažemo također »mišljenje«, zapravo produkt, rezultat, 
proizvod mišljenja ili misaona tvorevina; jer akt, kojim izričemo neki sud, 
zovemo »suđenje«, a za taj izraz možemo uzeti također izraz »mišljenje«. 
Ali i ta zamjena nije sasvim točna, jer je suđenje (sud) samo jedan način 
ili oblik mišljenja; i pojmovi spadaju na »mišljenje«, ne samo sudovi. Me- 
đutim, kad je govor o istini, o spoznaji istine, opet je samo po sebi razum- 
ljivo, da dolazi u obzir mišljenja samo ukoliko sudimo, pa zato je u tom 
smislu dopušteno da zamijenimo izraze »mišljenje« i »suđenje«. 

Ja mogu da na nešto mislim, a da o tome još ne sudim. To »nešto« 
(predmet, objekt, stvar) može da bude što mu drago, bez ikojeg obzira na 
koji način je »nešto« i da li postoji ili ne postoji; na pr. sad mislim na 
okrugli četverokut, sad mislim na zlatno brdo, sad na stanovništvo Marsa, 
sad na svoju smrt, sad na 2 X 2, sad na crno i bijelo itd. Ja sam sad na 
nekoliko stvari mislio, a da još ništa nisam o njima sudio; tek onda sudim 
kad nešto tvrdim ili niječem o onome na što mislim, tj. kad nešto nečemu 
priričem ili kad odričem. Kad kažem »jest« ili kad kažem »nije«, onda tek 
sudim; sudim u dvostrukoj formi: »da« ili »ne«, tj. postoji nešto ili ne 
postoji. Svaki je sud jestan (afirmativan) ili niječan (negativan), koliko 
nešto nečemu pridajem ili mu oduzimam. »Suditi« znači dakle tako misliti, 
da nešto nečemu dajem ili oduzimam, na pr. »crno i bijelo« jest predmet 
kome pridajem to da je »u odnošaju različnosti«, a ova »knjiga« je predmet 
kome oduzimam to da »živi«: crno i bijelo jest različno, knjiga ne živi. 
Predmet svaki put određujem, i to na taj način, da mu neko određenje 
Priričem ili ga odričem. Ukoliko je neka stvar (predmet mišljenja) odre- 

đena, nazivamo tako određenu stvar »stvarnost« (Sachverhalt). Sudom dakle 
izričemo stvarnost na taj način, da tu stvarnost priričemo samoj stvari ili 
ju odričemo. Kad god ja sudim, onda kažem (ako toga i ne izustim) da po- 
stoji veza između stvari i njezina određenja ili da ne postoji; ja dajem 
toj stvari neko određenje ili ga oduzimam. 


»Dati« ili »oduzeti« (setzen, bejahen — aufheben, verneinen) nije isto 
što sama stvarnost, tj. sud nije isto što. i ono o čemu sudim. Treba da razli- 
kujemo između suda i njegova »predmeta (objekta)«, koji zovemo »stvarnost« 
ili određenost onog predmeta na koji mislimo. Izraz »stvarnost« (što po- 
novno naglašujemo) ne znači, da ona egzistira izvan svijesti, nego samo da 
nije isto što i sud o njoj. Niti »stvarnost« označuje samo nešto pozitivno 
(ono što jest nešto ili bitak), nego može da bude sama po sebi (po svom 
sadržaju) i negativna, tj. da znači neki nebitak ili ništa, na pr. i sljepoću 
čovjeka zovemo stvarnost. 

Sud i stvarnost — pošto nijesu isto — stoje u odnošaju (relaciji) tako, 
da je sud o jednoj stvarnosti istinit ili neistinit. Kakav je taj odnošaj ili po 
čemu je neki sud istinit? S tim pitanjem počinje noetičar. Objektivistički 
noetičar kaže: sud je istinit koliko je ovisan o stvarnosti, i to tako ovisan, 
da se s njom slaže ili podudara. Ali ja moram da znam, da li se moj sud 
podudara sa stvarnošću; da li sam »shvatio« samu stvarnost ili nisam! Ja 
zauzimam stav (Stellungnahme), tj. ja nastupam s pitanjem: da li je sud 
zaista istinit? I u tom stavu mogu da budem uvjeren ili siguran, da je 
uistinu tako kako sudim. Ja mogu uz neki sud sa sigurnošću pristajati ili 
priznati ga, a mogu također sa sigurnošću da ga otklonim ili zabacim. Ovaj 
dvostruki način sigurnosnog stava nije jedini, nego je moguć i stav nesi- 
gurnosti ili sumnje. 

Moje uvjerenje ili moja sigurnost, da je sud istinit, svakako se razli- 
kuje od nesigurnosti ili sumnje. Ja nisam prisiljen po svojoj naravi da 
budem uvijek samo siguran, a niti da ne budem nikad siguran. Opet ne 
mogu sasvim po miloj volji da se opredjeljujem za sigurnost. Ja treba da 
znam, po čemu ili zašto sam siguran, a ne nesiguran: moja sigurnost treba 
da ima svoj razlog ili osnov (izvor), ma koji se sigurnost oslanja ili koji 
moju sigurnost opravdava. Zašto je na pr. sigurna istina, da ću ja umrijeti? 
Zato (to je razlog!), jer su svi ljudi smrtni. Bilo bi upravo protivurječno 
reći: »svi su ljudi smrtni« — »ja nisam smrtan«. Razlog za sigurnost suda 
da ću ja umrijeti nalazi se dakle u općevaljanom sudu o smrtnosti svakog 
čovjeka. 

Zar je u svakom slučaju tako da je sigurnost jednog suda obrazložena 
po nekom drugom sudu? 

Kad bi tako bilo, onda bi to bio regressus in infinitum, tj. u beskrajnost 
bi išlo obrazlaganje ili opravdavanje svakog sigurnog suda. Ali nije tako, 
jer ima nekih sudova, koji su sigurni bez posredovanja drugih sudova, tj. 
koji su sami po sebi sigurni (judicia per se nota), koliko je sigurnost osno- 
vana ili obrazložena u samom subjektu i predikatu jednog suda, na pr. ovo 

crno i ovo bijelo jest različno, 2 X 2 = 4. Kako je obrazložena sigurnost 
takvih sudova? 

Da je »ovo crno i ovo bijelo različno«, siguran sam po tome, što 
opažam ta stvarnost. »Stvarnost» je naime (u ovom sudu) osjetni objekt — 
lovo crno i ovo bijelo — ukoliko je određen po relaciji međusobne raz- 
ličnosti. Opažati tu stvarnost — relativno opažati osjetni objekt. Na osnovi 
relativnog opažanja uzimam »različno« kao predikat, tj. ovom relacijom 
»različno« intendiram »ovo crno i ovo bijelo« (upravljam se na ovo crno 
i bijelo) i priričem (prediciram) ovo »različno« tako, da ga (ovom crnom i 
bijelom) pridajem. To jest, ja sad sudim na taj način, da je p relativno- 
opažajni sadržaj, koji pronalazim osvrtom (refleksijom) na s. Uz taj sud 
čvrsto pristajem, tj. siguran sam da je istinit — na osnovi refleksno stečenog 
relativnog opažanja. (To, nota bene, ne znači, da opažena stvarnost postoji 
izvan svijesti.) Moje čvrsto pristajanje jest upravo moja, subjektivna sigur- 
most, a za sam sud kažemo, da je objektivno siguran, koliko izriče samu 
stvarnost. Objektivna sigurnost — istinitost suda; ona postaje subjektivna 
na osnovi opažanja stvarnosti ili na osnovi neposrednog »uvida« u stvarnost. 

Zar ja imam neposredni uvid u stvarnost i kod suda 2 X 2 = 4? To 
se pitam zato, jer brojke nijesu opaženi nego idealni objekt: dakle ne 
mogu da uviđam »stvarnost« — i eo ipso da sam o njoj siguran — na 
osnovi opažanja. A ipak je i taj sud sam po sebi, neposredno siguran. Kako? 

Uzmem li s (2 X 2) te ga raščlanim ili analiziram, nalazim u njemu 
četiri jedinice, koje kao p izjednačujem sa s. Meni se relacija jednakosti 
ovih brojeva (4 jedinice i 4 jedinice) tj. sama stvarnost neposredno pokazuje 
ili očituje. To očitovanje (objektivna evidencija) jest razlog da imam »uvid« 
(subjektivna evidencija) u stvarnost ili da sam o njoj siguran. Očitovanje 
ili očevidnost jest kriterij istine i ujedno razlog (motiv) sigurnosti ili čvrstog 
pristajanja uz taj sud. — Kaošto navedeni sud, analitički su na pr. i ovi 
sudovi: biti i ne biti nije jedno isto, cijelo je veće nego dio, sastavljeno se 
može dijeliti, tijelo je protežno, u trokutu su tri kuta, okrugli četverokut jest 
ništa, itd. 

Pronašli smo, evo, dvije vrste sudova koji su sami po sebi sigurni. 
U drugoj smo vrsti upoznali analitičke sudove, a u prvoj opažajne ili 
sintetičke. 

Kod analitičkih sudova treba opet da razlikujemo neposredno anali- 
tičke i posredno analitičke sudove. Posljednji su takvi sudovi, kod kojih 
nam nije dovoljna sama refleksija na članove suda (s, p), nego je potrebno 
da pronađemo ili uočimo njihovu nužnu vezu s nečim. A i takvo pronala- 
ženje biva analitičkim ogledanjem sadržaja u sudu (s, p). Kad na pr. kažem 
»ova knjiga je nastala«, to je sintetički sud; sintetički je također sud »ova 
je knjiga nastala prouzročena od mene«. Ako pak izreknem sud »sve, što 
nastaje, ima svoj uzrok«, to je posredno analitički sud. Evo zašto: treba da 
analiziram pojam »nastajanja« ili prijelaza od ne biti na biti, pa znam, da 
ono biće, koje nastaje ili koje začne egzistirati, ne egzistira nužno, tj. ono 
samo po sebi ne isključuje neegzistenciju; i ova knjiga je takvo nenužno 

biće. A ipak je nastankom (u nekom vremenu ili makar oduvijek) isključena 
neegzistencija. Dakle je isključena po nečemu izvan samog nenužnog bića. 
A ovo »po nečemu izvan« zovemo »uzrok«. Ali ova relacija s uzrokom 
pretpostavlja, da »isključenje« mora da bude »po nečemu«, mora da bude 
»obrazložena«, tj. da ima svoj razlog. To opet nije neposredno evidentno, 
da »sve što jest mora imati svoj razlog«; i taj je sud posredno analitičan, 
tj. treba da ga analitički obravdamo. Time prelazimo na »logička načela«. 


Izreći ću ovaj sud: »ja mogu jednu istu stvarnost jednakom 
istinitošću tvrditi i nijekati«, ili »ja mogu za istu stvarnost .ka- 
zati da i ne, tako da je oboje istinito«. Taj sud nije istinit, on je 
neistinit, i ta je neistina neposredno očevidna onome tko zna 
šta znači »tvrditi istinu o jednoj stvarnosti« i »poricati tu stvar- 
nost«, ili tko zna razlikovati »da« i »ne«, »jest« i »nije«. Tko 
to zna, taj također i to znade, da se ne može o istome nešto 
ustvrditi i zanijekati: protivurječno (protuslovno) je o istoj 
stvari (predmetu) jedno isto zajedno prireći i odreći. To bi 
naime značilo, da ono o čemu sudimo, ujedno jest i nije. Istina 
je pak, da ništa ne može ujedno biti i ne biti. To vrijedi za sve 
što god je nešto; zato taj općeniti sud zovemo »načelo«, i to 
načelo protivurječnosti (principium contradictionis). »Načelo« je 
utoliko, što se na njemu osniva istinitost i sigurnost drugih su- 
dova: samo zato ili samo po tome je ovo istina a ovo nije istina 
— jer »nešto ne može ujedno biti i ne biti«. Da zbilja ne može, 
to neposredno razbiramo ili uviđamo u samim nosiocima ove 
stvarnosti, a to su »biti« i »ne biti« (jest — nije, nešto — ništa, 
ovo — ne ovo). Ovi se nosioci međusobno isključuju, a to baš 
i znači, da »ne može ujedno biti i ne biti«. Dakako, to se načelo 
oslanja na sud, da je »nešto samo sa sobom isto«, tj. da je »ovo« 
određeno nešto, a ne »ne ovo«. Taj sud zovemo načelo istovet- 
nosti (principium identitatis). — Ako pak » ne može ujedno biti 
i ne biti«, tj: ako stoji načelo protuslovlja, onda treba također 
reći, da između biti i ne biti nema posredovanja ili da je isklju- 
čena još neka treća mogućnost. Ili jest ili nije — trećeg nema; 
to je načelo isključenog trećega ili isključenog posredovanja 
(principium exclusi tertii sive medii). — Još je (četvrto) načelo 
dovoljnoga razloga (principium rationis sufficientis). O njemu 
je maločas bilo spomena; glasi: »bez razloga ne može se sa si- 
gurnošću tvrditi da jest nešto«. Ako gledamo samo na razliku 
između »nešto« i »ništa«, između »biti« i »ne biti«, onda u toj 

samoj razlici:ne nalazimo neposredno i načelo dovoljnoga raz- 
“loga (kako smo u toj razlici našli načelo protivurječnosti); jer 
»tvrditi sa sigurnošću da jest«, ova mi rečenica sama po sebi 
još ništa ne iskazuje da »sigurna tvrdnja mora biti obrazložena«. 
Ovaj drugi sud nije uključen u prvom, pa se zato mora odru- 
guda opravdati. A opravdali smo ga time, što je subjekt suđe- 
nja sam po sebi inzdiferentan za sigurnost i nesigurnost. 

Ta se načela zovu spoznajna ili logička, jer se po njima mo- 
raju ravnati svi sudovi (misaoni postupak, l16gos) — u dohva- 
tanju istine. 

Ako ne gledamo na sudove, nego na predmet sudova, a to je 
stvarnost, bitak (grčki »on«), onda su navedena načela ontička 
(ontološka). »Ne može se ujedno tvrditi i nijekati isto« = logi- 
čko načelo protuslovlja, a ontičko == »ne može isto ujedno biti 
i ne biti«. Logičko načelo dovoljnoga razloga = »sigurno, a ne 
nesigurno pristajanje mora da ima dovoljan razlog«, a ontolo- 
ško = »sve što jest, mora da ima svoj razlog«. Ovo ontološko 
načelo dovoljnog razloga nije neposredno očevidno po samom 
odnošaju bitka i nebitka (jest — nije), nego ga treba opravdati. 

Ako mislimo na nešto, na neki predmet, koji je određen tako 
a ne drukčije, premda bi mogao da bude i drukčije određen, 
onda se pitamo: zašto je upravo tako određen? Mišljenje se ne 
zaustavlja na tom, da konstatira da nešto jest, nego hoće da to 
»nešto« shvati koliko je određeno ovako a ne drukčije. Na pr. 
ja opažam, da su retci na ovoj stranici uporedo složeni, i pitam 
»zašto«, tj. pitam za razlog te činjenice; opažam, da je knjiga 
sad otvorena, a kad ju svojom rukom zatvorim, opet se pitam 
za razlog tog događaja; znam da se dan i noć sljedovno izmje- 
njuju, i ovu činjenicu smatram posljedicom jednog razloga; ako 
je knjiga više ili manje udaljena od mojih očiju, i to ima svoj 
razlog; tekuće, kruto i plinovito stanje vode ima svoj razlog; 
ako sam siguran da je nešto istina, i ta sigurnost ima svoj raz- 
log, itd. Sve je dakle u relaciji obrazloženja, tj. »sve ima svoj 
dovoljni razlog« ili »sve što god je određeno, jest posljedak ne- 
čega po čemu je tako određeno a ne drukčije«. Koji je razlog ili 
zašto mora sve, što god jest, da ima svoj razlog; ili na čemu se 
osniva nužnost tog načela? Osniva se na tome, što jedno odre- 
đenje isključuje svako drugo određenje; ne samo da nije isto 

s drugim određenjima (kako nam kaže načelo protuslovlja), tj. 
ne samo da je nespojiva suprotnost dvaju određenja, nego osim 
toga.ne može jedan predmet da ne bude drukčije određen osim 
po nečemu po čemu je upravo tako određen. A ovo »po čemu« 
je određen, zovemo »razlog« određenja. — 

Sva se načela, kako vidimo, tiču samih predmeta, samog 
bitka (grčki = on), pa ih zato zovemo ontička (ontološka) načela. 
Ona su ujedno logička načela, jer važe kao pravila za mišljenje. 
Po načelu istovetnosti mislimo utoliko, što svaki (koji mu drago) 
predmet moramo shvaćati po njegovu određenju. A dok ga tako 
shvaćamo, ne smijemo ga određivati s protuslovnim određenjem 
— kako nas upućuje načelo protuslovlja. Predmeti po svojoj 
određenosti služe dakle kao mjerilo (normativ) za ispravnost ili 
pravilnost mišljenja. Svejedno je, da li se radi o ovom ili onom 
određenom predmetu, u važenju tih načela ne dolazi u obzir 
stanovito određeni neki predmet mišljenja, nego je tim nače- 
lima podređeno sve, što je bilo kako određeno. U svakoj »ma- 
teriji« (pojedinom predmetu) mišljenja, zakonitost znači for- 
malnu valjanost ili ispravnost mišljenja. Ako na pr. jednom 
predmetu (a) pridajemo određenje (b), a isti se taj predmet (a) 
nalazi u nekom drugom predmetu (c), treba da i njemu predi- 
ciramo isto određenje: a == b, c = a, dakle c = b; svi ljudi su 
smrtni, ja sam čovjek, dakle sam smrtan. Najprije prediciramo 
&vim ljudima (po njihovoj biti ili naravi) pripadno svojstvo, a 
budući da se ono što je u svim ljudima (ista bit) nalazi i u meni, 
zato sam i ja istog svojstva (smrtan). Kako vidimo, kod stavlja- 
nja u relacije ne smijemo misaone predmete po volji određivati 
ovako ili onako, jer onda nikad ne bismo znali, na koji pred- 
met zapravo mislimo i šta o njemu mislimo. Da upoznamo pred- 
mete po međusobnim relacijama — a u tome se i sastoji sticanje 
znanja —, potrebno je (pravilo je!) da shvatimo isti predmet i 
da ga ne određujemo protuslovno njegovu određenju. 

Svejedno, da li mi mislili o ovom ili onom predmetu, u sva- 
kom slučaju predmet je sebi identičan, pa mu zato ne smijemo 
primišljati stvarnosti koje mu ne odgovaraju. Ovo »ne smijemo« 
znači, da mišljenje ima u predmetima svoj regulativ (normativ) 
tj. ono može da bude neispravno ili nepravilno. Pravilo načela 
istovetnosti glasi naime: »Misli tako, da se ne ogriješiš o isto- 

vetnost predmeta«. A šta će biti, ako se ogriješiš? Neispravnim 
mišljenjem ne ćeš doći do cilja: upoznavanja ili spoznaje pred- 
meta; ne ćeš, drugim riječima, doznati o predmetu ono, što je 
istina. Ispravnost je mišljenja dakle uvjet za spoznaju istine: 
općeniti (formalni) uvjet za svaku spoznaju istine. 

Sad ćemo razumjeti, kako krivo misle psihologisti, da je naše 
mišljenje s obzirom na istinitost spoznaje ovisno. samo o psihič- 
kim »zakonima«. Psihologizam je nazor, da mišljenje nije u re- 
laciji ovisnosti sa predmetnim zakonima, nego da je ono isklju- 
čivo podvrgnuto pravilnostima (zakonima) doživljajnog ili psi- 
hičkog zbivanja. 

Neodrživost tog nazora proizlazi otuda, što bi po njemu 


otpala razlika između misaonih akata i sadržaja. Čim priznamo, 


da smo našim mišljenjem (suđenjem) upravljeni na predmete, 
i da su njihove stvarnosti sadržane u našim sudovima, eo ipso 
ćemo priznati, da je mišljenje ovisno od stvarnosti utoliko, da 
se ima po njima ravnati, pa kako su predmeti neovisni od mi- 
Ššljenja i od misaonog psihičkog subjekta, jednako su neovisni 
i predmetni zakoni. Psihički su zakoni mišljenja subjektivni, tj. 
oni proizlaze iz psihičke organizacije (ustrojstva) samog doži- 
vljujućeg subjekta, dok su predmetni zakoni od svakog subjekta 
nezavisni, dotično svaki je misaoni subjekt od njih zavisan. Za 
psihičke zakone mišljenja možemo doznati samo putem doži- 
vljajnog promatranja (usebnim, introspektivnim iskustvom), tj. 
putem svestranog opažanja misaonih i drugih svijesnih doga- | 
đaja. Za predmetne zakone doznajemo iz promatranja samih 
predmeta, bez ikojeg obzira na doživljajne procese (misaonu 
aktivnost). 

Zato je opravdano, da se s mišljenjem u vezi s predmetnim 
zakonima bavi posebna nauka: logika. — 

Njezin je daljnji zadatak, da ispituje misaone načine, koji 
vode k cilju: spoznaji istine. 

Najprije nam logika pokazuje, na koji ćemo način upoznati 
sam predmet istinite spoznaje. O njemu moramo imati jasan i 
razgovijetan pojam, tj. moramo da ga znamo definirati. Treba 
da ga znademo razlikovati od drugih predmeta (onda je razgo- 
vijetan) i da ga poznamo po vlastitim obilježjima (onda je ja- 
san). Moramo potražiti razne njegove veze (stvarnosti), i to pu- 

tem induktivnog i deduktivnog zaključivanja (izvođenja), te 


putem analogije. Sve su to pitanja misaone metodike u poluči-. 


vanju spoznaje predmeta. Zatim treba da kompleksni predmet 
sustavno (sistematski) rasporedimo, i da sve mogućnosti shva- 
ćanja o istom predmetu kritički (s dokazima) ispitamo. Tek kao 
rezultat svega ovog posla postizava se cilj: spoznaja, napose 
komplicirana, metodička, znanstvena spoznaja istine. 


Razlikovali smo akt, sadržaj i predmet mišljenja. 

Ja sad sudim o ovom stolu; ja doživljujem taj sud; ja sam aktivan. 
A sudim, dakako, nešto: sudim to, da »je ovaj stol četverouglast«; to se 
nalazi u mojem sudu, sadržano je u njemu. 

Jedno i drugo sačinjava moj doživljaj suda: akt suđenja i sadržaj. 
Dva jednaka akta suđenja mogu da imadu promijenjene sadržaje; ja na pr. 
mogu da budem (sudeći) aktivan i s kojim drugim sadržajem suda (osim 
prijašnjeg), recimo »ovaj stol je drven«. — A isti sadržaj (na pr. jednog 
pisma ili novinski sadržaj) mogu da doživljuju razni ljudi s različitim 
aktima. 

Budući da je sadržaj mišljenja sasvim nešto drugo nego misaona aktiv- 
nost, zato mi možemo promatrati misaone sadržine bez obzira na aktivnost 
pojedinog i ikojeg misaonog subjekta. Ovo promatralačko stajalište (gle- 
dište) zastupa logičar. On uzima u obzir sadržaj mišljenja (logos), a ne 
gleda na njegovu povezanost s misaonim aktima. 

Ali, i tu misaonu sadržajnost ne možemo (kao logičari) promatrati pot- 
puno odrezanu od onoga na što mislimo i o čemu mislimo, tj. od predmeta. 
Jer kad ja sudim o ovom stolu da je četverouglast, onda je ova stvarnost 
sadržana u mojem suđenju, ona se nalazi i u sudu. Kažem »i« u sudu, jer 
ona opstoji i neovisno od suđenja. Sadržaj suda u zbiljskom doživljavanju 
ne može da bude nezavisan od samog akta suđenja, nego samo logička izola- 
cija (apstrakcija) uzima sadržaj zasebno, od akta odmišljeno; dočim predmet 
suda jest nešto neovisno od suđenja i u samom zbiljskom doživljavanju 
(a ne samo po promatralačkom separiranju). Zašto? Jer kad sudimo, onda 
s izvjesnim stavom primišljajno intendiramo objekt, tj. mi ga s nekom 
sigurnošću određujemo — a određivati možemo samo ono, što je »metnuto 
pred« određujuću aktivnost. Ono što određujemo, nije isto s određujućim 
mišljenjem; a niti je sadržano u samom aktu mišljenja ovisno od njega, 
jer po toj pretpostavci mi ne bismo mogli da budemo svijesno upravljeni 
na objekt zato da ga tek određujemo: objekt sa svojim određenjem (stvar- 


nost) opstojao bi kao učinak ili proizvod (efekt) misaonog akta. Predmet 


suda (opstojanje stvarnosti) neovisan je dakle od samog suđenja. 

Što je predmet mišljenja? 

Sve ono, na što možemo misliti; što god je, recimo, mišljivo ili što god 
je kadro da dođe u vezu s našim mišljenjem. Za sve to kažemo da jest, 
da je nešto (biće), da ima svoj »biti« ili da je neki bitak. 

Predmet možemo shvatiti: 1. sam za sebe i 2. zajedno s njegovim 
određenjem. U prvom slučaju imamo naprosto intendiranje predmeta, u 
drugom primišljajno intendiranje predmeta s obzirom na njegovo odre- 
đenje. U drugom slučaju imamo predmet kao subjekt (s) i određenje kao 
predikat (p). Ali i određenje je predmet mišljenja, pa zato za sam predmet 
(s) — koliko ga naprosto intendiramo — kažemo da je predmet (objekt) u 
užem smislu. Možemo ga nazvati i »stvar«, ali u širem smislu, tj. ne samo 
kao tjelesnu ili fizičku stvar, nego istoznačno sa »objekt« sam za sebe, bez 
izričitog obzira na njegovo određenje. A uzet zajedno s određenjem zovemo 
ga stvarnost. Objekti i stvarnosti jesu predmeti mišljenja. Unutar svake 
stvarnosti je objekt, a svaka stvarnost je na objektu. 

Na kakve objekte možemo misliti? 

Na konkretne, tj. na one, koji zbiljski (realno) postoje; i to ili samo 
u našoj svijesti (usvijesna realnost) ili od svijesti neovisno (s obzirom na 
svijest transcendentno). Da li je ova izvansvijesna (ekstrakonscijencijalna, 
ekstramentalna) realnost samo tjelesna (prostorna, fizička) i da li je ona 
samo našem senzitivnom opažanju pristupačna (iskustvena, empirijska) ili 
je našem mišljenju na dohvatu i metempirijska (metafizička) realnost — 
neopažajni sastav materijalnog svijeta, egzistencija i narav doživljujućeg 
subjekta ili duše, egzistencija Boga — to je pitanje, koje ovamo ne spada 
u raspravu. mario 

I na apstraktne predmete možemo misliti, tj. na takve, koji ne postoje 
zbiljski, koji nijesu vezani na vremensko trajanje, na pr. broj 3, trokut, 
okrug, točka, i svi općeniti objekti naših pojmova: čovjek, drvo, stol... 

Kod svakog objekta možemo razlikovati ono, što mu je bitno (esenci- 
jalno), ili što ga tako određuje, da bez toga ne bi mogao da bude upravo 
taj objekt, — i nebitno, tj. nenužna svojstva (na pr. da je stol baš četvero- 
uglast, da je ovaj čovjek visok, plavokos.. .). 

Kod stvarnosti možemo razlikovati ono što neku stvarnost sačinjava te 
po čemu ona nije druga neka stvarnost — i samo opstojanje dotične stvar- 
nosti. Prvo je predmet određujućeg mišljenja (primišljanja), a drugo su- 
đenja. — Subjekt stvarnosti može da bude ne samo jedan, nego i više pred- 
meta zajedno, na pr. ovo crveno i ovo zeleno jest različno. Takav subjekt 
stvarnosti kažemo da je u relaciji. Oba člana (crveno, zeleno) jesu nosioci 
relacije. 

Mi možemo misliti ne samo na ono što jest nešto, nego i na sve ono 
što nekako vrijedi; i različne vrijednosti (vrednote) jesu objekt mišljenja 
(sudova), na pr. mi možemo misliti na »istinu« i o njoj suditi kao o jednoj 
vrednoti, možemo suditi o »ljepoti«, zatim o »dobroti«, možemo prosuđivati 
da li je nešto »korisno«, da li je »ugodno«, da li ima neku gospodarsku 
vrijednost itd. 

Prosuđivanje ili vrednovanje raznih objekata može da bude vrlo rela- 
tivno (subjektivno), na pr. neko jelo ili piće jednome je ugodno, drugom 
je neugodno; netko drži da je nešto lijepo, a drugome to isto nije lijepo; 
o dobroti pojedinih čina, kaošto o istinitosti pojedinih nazora može također 

da bude različnih prosuđivanja. Ali neki su sudovi o vrednotama ipak opće- 
valjani, tj. svi ih ljudi usvajaju, na pr. svi priznaju, da ima ili da postoji 
moralna (dobrotna) razlika u ljudskom djelovanju. 

Sve naše znanje o vrednotama sačinjavaju t. zv. vrednosni sudovi; dok 
“o objektima bitka imamo t. zv. sudove bitka. 

Nauku o bitku uopće (grčki »on«) zovemo ontologija ili opća metafizika; 
a posebna (specijalna) je metafizika nauka o zbiljskom bitku koji nije po- 
javljiv ili opažljiv. (O materijalnom svijetu ili kozmosu raspravlja kozmo- 
logija, o izvoru duševnog života ili o duši metafizička ili racionalna psiho- 
logija, a o Bogu teodiceja). 

O vrednotama raspravljaju vrednosne nauke. 

Oo mogućnosti spoznanja jednih i drugih objekata raspravlja nauka o 
spoznaji (teorija spoznaje, noetika). 

Ova tri područja obuhvata filozofija. — 

Predmet noetike jest istina, a predmet logike jest pravilnost ili isprav- 
“nost suđenja. 

Mi sudimo pravilno ili ispravno, kad ne mislimo ništa pogrješno u 
dokazivanju i u zaključivanju. Krivo ili pogrješno (neispravno, nepravilno) 
bi mislio, tko se ne bi držao logičkih ili misaonih načela, tj. onih najopće- 
mitijih sudova, koji važe za sve naše mišljenje, bez obzira na što mislimo; 
ma pr. svejedno je, da li ja mislio o ovom ili o onom predmetu, ja ne < 
jem (bilo bi neispravno!) da predmetu na koji određeno mislim, priričem 
kontradiktorno određenje (ogriješio bih se o načelo kontradikcije). 

Će. Tko krivo misli, tko ide neispravnim putem mišljenja, ne dolazi do 
cilja — istine, na pr. netko dokazuje (zaključuje) nešto polazeći s neistinite 
pretpostavke (premise), pa je zato sve njegovo dokazivanje (izvođenje) ne- 
ispravno i ne vodi k istini. Pravilnost mišljenja uvjet je za polučenje istine. 
A može netko taj uvjet ispuniti, a da nije još postigao spoznaju (istinito 
znanje), jer pravilno mišljenje nije isto Što istinito znanje; na pr. netko 
godinama pravilno misli o problemu Božje egzistencije, tj. ne čini nikoje 
logičke pogrješke u svom razmišljanju, čitanju, kritiziranju raznih naziranja 
o Bogu — ali još nije došao do sigurnog suda da li Bog egzistira ili ne, a 
istinu će spoznati tek onda, kad svojim mnogogodišnjim razmišljanjem dođe 
«do rezultata: postoji Bog. Rezultat misaone aktivnosti znači njezin završetak, 

(pa se on kao takav i razlikuje od samog misaonog procesa, a zato se i ona 
astina, koja je u rezultatu, razlikuje od ispravnosti tog procesa. 

. Istina je u sudu o ovom ili onom predmetu (»materiji« mišljenja), 
dočim je pravilnost (ispravnost) u mišljenju bez obzira na ovaj ili onaj 
predmet: uzmemo li mišljenje samo po sebi (»formalno«), možemo na njemu 
razlikovati pravilnost od nepravilnosti. 

Budući dakle da, treba razlikovati istinitost od pravilnosti, zato jedno 
'i drugo ne izučava ista nauka, nego dvije različne nauke. Pravilnost mišljenja 
promatra logika (formalna), a istinu noetika. Ova se zove i materijalna 
logika, jer promatra mišljenje s obzirom na pojedine njegove predmete 
4»materiju«). I formalna logika uzima mišljenje u vezi s predmetima, jer 

je naše mišljenje (suđenje) intencionalno doživljavanje, tj. kad nešto o 
nečemu (o nekom predmetu bez obzira o kojemu) tvrdimo ili niječemo, mi 
smo uvijek usmjereni na »nešto« (predmet). Ali, formalna se logika ne 
obazire na sam odnos (relaciju) sudova s pojedinim predmetima; formalna 
logika ne pita, po čemu je neki sud u takvu odnosu s predmetom da je: 
istinit. U čemu sastoji »istina«? To pitanje ne zanima (formalnog) logičara, 
nego noetičara. On promatra znanje (= materijalni objekat noetike), i to 
upravo s obzirom na njegovu istinitost (= formalni objekat noetike). 


Jasno je, da je noetika osnovna (fundamentalna) nauka za sve druge: 
nauke: jer sve su one ovisne o problemu istine. — ' 

Protiv psihologizma ustao je jedan od najvećih logičara Bernard Bolzano.. 
On je oštro povukao granicu između psihološkog i logičkog gledišta 
o mišljenju. Izreke same po sebi (an sich) imadu smisao, bez obzira, 
da li itko na njih misli (o njima sudi). Neki smisao (izreka, Satz) ne 
postaje smisao tek po tome, što bi se nalazio (sadržan bio) u nečijem 
suđenju. Smisao dakle nije vezan na psihički (misaoni) subjekt; a niti na 
ikoje vrijeme (dok se svaki doživljaj suđenja zbiva u izvjesnom vremenu). 
Prema tome »izreke po sebi« mogu da budu »istinite po sebi«, tj. neovisno: 
od subjekta. I sastavni dijelovi izreke (a to su »pomisli«) imadu objektivno 
značenje (»po sebi«), a nijesu samo psihičko ili subjektivno događanje; na. 
pr. pomisao »grčki filozofi« obuhvata objekte: Sokrat, Platon, Aristotel... 
Takva pomisao, kod koje nema ništa senzitivno (opažajno, zorno), zove se 
»pojmovna« (nezorna), dok su druge pomisli osjetilne (senzitivne, zorne), 
a sudovi, u kojima se one nalaze, zovu se »opažajni sudovi«, Pojmovne su 
pomisli konkretne (na pr. čovjek, životinja) i apstraktne (čovještvo, živo- 
tinjstvo). 

Ne samo da je Bolzano kao nečuveno oštroumni logičar (što mu svi: 
priznaju), nego i kao psiholog, naročito dubokim analizama mišljenja, 
znatno utjecao na filozofe šve do danas. Osim Roberta Zimmermanna na- 
dovezuje na Bolzana osobito Franz Brentano. 

(Vrijedno je napomenuti, da je ovaj veliki um kao ličnost bio naj- 
skromnijeg i duboko religioznog značaja. Kao katolički svećenik, klevetan: 
i progonjen, penzioniran je bio na praškom sveučilištu s neznatnom otprav- 
ninom. Umjesto ogorčenosti, on je bio sretan, što posjeduje samo toliko,, 
koliko bi otpalo na svakog čovjeka, kad bi se sva imovina na svijetu na- 
jednako razdijelila.) 

U psihologističkom su smjeru istaknuta osobito dva logičara: Sigwart 
(f 1904.) i Erdmann (f 1921.). Ne bi valjalo reći, da oni ne poznaju razlike 
između psihološkog i logičkog gledišta o mišljenju (suđenju), ali drže, da 
logika polazi iz psihologije i da je njezin sastavni dio. Protivno je staja- 
lište zastupao najuplivniji logičar, bečki profesor F. Brentano (f 1917.) 
Poznajući (kao bivši katolički svećenik) odlično Aristotelovu i skolastičku 
filozofiju, on nadovezuje na tradiciju osobito u psihologiji, te uzima inten- 
cionalnu (mentalnu) egzistenciju objekata kao bitnu karakteristiku svakog; 

svijesnog doživljaja; ne samo da je naše znanje upravljeno na neki objekt, 
nego mi doživljujemo objekte i onda, kad za nečim težimo, kad hoćemo, kad 
se radujemo itd. Misaono znanje (suđenje) nije samo sastavljanje nekih 
elemenata, nego je priznavanje (tvrđenje). 

Iz njegove je škole O. Kraus, Husserl, Meinong i psiholog Stumpf 
(njegovi su učenici Wertheimer i Kćhler); od katoličkih filozofa Hertling, 
Schell (i jezikoslovac Miklošić). 

Najistaknutiji borac protiv psihologizma bio je E. Husserl (rođ. 1859.) 
svojim djelom »Logische Untersuchungen« (1900.). Logika se ne osniva 
na psihologiji, nego je od nje neovisna. Engleski psihologisti (Locke, Ber- 
keley, Hume, J. St. Mill) i njemački (Sigwart, Erdmann) već su ugrozili 
opstanak logike kao zasebne nauke. A evo u čemu je to pitanje znamenito: 
ako psihologija ima da tumači logičke zakone, onda je valjanost tih zakona 
samo iskustvena. Što to znači? Uzmimo na pr. zakon (načelo) protuslovlja; 
ono nam kaže, da je apsolutno (bezuvjetno, s apodiktičkom sigurnošću) ne- 
moguće da dvije protuslovne izreke budu ujedno istinite. Psihologisti tumače 
taj zakon sasvim drukčije: čovjek ne može da istodobno usvaja dvije protu- 
slovne izreke (da uz njih pristaje, da obje istovremeno tvrdi), Usvajati, 
pristajati, tvrditi — to su psihički akti (doživljajni čini) pojedinog svijesnog 
subjekta. Navedeni je zakon dakle samo doživljajni, psihički, subjektivni 
zakon, tj. takav zakon, koji nam je poznat iskustveno (po usebnom doži- 
vljajnom opažanju). A sve što iskustveno znademo, de facto jest tako, ali ne 
znamo da li je to i nužno. Ono što je faktično (zbiljsko, činjenično), može 
da je i promjenljivo, nestalno, nesigurno, relativno: dakle bi takvi bili i 
logički zakoni, i sva istinitost našeg znanja. Jer istinitost se osniva na raznim 
zakonima zaključivanja i dokazivanja, pa ako su svi ovi zakoni samo 
subjektivni, psihički, doživljajni zakoni našeg znanja, onda je i valjanost 
svega znanja uvjetovana takvim (promjenljivim, relativnim) zakonima. Kad 
na pr. kažemo a =(ib, b > ec, dakle a > c, onda bi ovo zaključivanje 
(»dakle«) bilo — po psihologizmu — samo psihički fundirano (u doživljaj- 
nom subjektu), tj. mi moramo tako zaključivati, jer je takav naš psihički 
ustroj da po ovom zakonu zaključujemo. — Protivno ovom stajalištu doka- 
zuje Husserl, da su zakoni misaonog znanja neovisni od ikojeg psihičkog 
subjekta, jer se osnivaju na predmetima (objektima). Logiku treba depsiho- 
logizirati, učiniti je »čistom« logikom. U tome je upravo Husserlova zasluga, 
što je — nadovezujući na Leibniza, Kanta, Hegela i Bolzana — logiku 
»očistio« od zahvatanja psihologije u sferu valjanosti ili istinitosti znanja. 
Borba za objektivnost ili apsolutnu vrijednost istine koncentrirana je na 
pitanju logičkih zakona: ako su oni psihičke provenijencije (kako psiho- 
logisti kažu), onda je njihova istinitost subjektivna ili relativna; ako su pak 
zakoni od subjekta neovisni, onda je i u njima fundirano znanje neovisne 
(apsolutne) valjanosti. Husserl je dakle u temeljima učvrstio obrambeni 
nasip protiv psihologiziranja misaonih zakona. 

Ne samo zato što je upoznao i isticao »objektivni karakter« mišljenja, 
nego je Husserl vrlo zaslužan i zato, što je protivno novijoj (engleskoj) 

psihologiji opet naglasio razliku između misaonog i opažajnog znanja. 
(Time je utjecao i na wiirzburšku, Kilpeovu školu). Kad ja sad opažam 
ovaj stol, onda je u mojčm opažajnom znanju uključeno to, da se radi baš 
o ovom stolu, koji sada ovdje egzistira; kad sada na pr. čujem jedan ton, 
opet se radi o ovom pojedinačnom tonu. Ali ja mogu da u pojedinačnom 
opažaju (ovog stola, ovog tona) shvatim samo značenje riječi »stol« i »ton« 
— a da pritom nije uključena pojedinačna egzistencija opaženog objekta. 
U opažajnom sadržaju (»fenomenu«) shvaćam ono što je bitno (»čidos«). 
Husserl hoće da »fenomenološkom metodom« — tj. metodom traženja bit- 
nosti u opažajnim ili doživljajnim (svijesnim) sadržajima — postavi temelje 
svakoj znanosti. Ova bi temeljna nauka (»fenomenologija«) imala da raščisti 
pojmove po njihovu sadržaju (značenju), a među njima da pronađe nužne 
veze (Leibnizove nužne istine ili »istine razuma«), koje valjaju neovisno od 
iskustva (a priori). i 

Iz Husserlove je škole psiholog Lipps (1 1914.), Pfinder, Twardowski, 
Palagyi, Honecker, a osobito (na katolicizam konvertirani) veliki etičar 
Max Scheler (iz Lippsove škole je također M. Ettlinger, O. Selz, E. v. Aster). 

Brentanov učenik, oštroumni i kao učitelj znameniti A. Meinong (f 1921). 
nastavlja u Austriji onaj smjer, koji je u Njemačkoj zastupao Husserl: o 
predmetima sudova (t. zv. predmetna teorija). Ono što je Bolzano nazvao 
»izreka po sebi« (Satz an sich), a Stumpf »stvarnost« (Sachverhalt), zove 
Meinong »objektiv«. Izrazom »objekt« označuje se svaki predmet jedno- 
stavnog shvaćanja  (intendiranja), dok »objektiv« znači predmet suda 
(stvarnost). Objekt nije samo zbiljski (egzistentan), nego on obuhvata sve 
ono, na što možemo misliti (na pr. i okrugli četverokut). — I o toj nauci 
ne spada ovamo da pobliže govorimo. 

Iz Meinongove su škole: von Ehrenfels, H6fler, Witasek; na ljubljan- 
skom sveučilištu F. Veber. 

Objektivizam zastupao je Aristotel i sva aristotelska srednjovjekovna 
i današnja filozofija (t. zv. skolastika, sa svojim prvakom sv. Tomom 
Akvinskim), a u najnovije doba Kiilpe, Husserl, Geyser, Messer i 
mnogi suvremeni filozofi. Njihovo je uporište proti subjektivistima (napose 
psihologistima) u tome, što su povukli granicu između znanja koliko ga 
doživljuje neki subjekt (čovjek ili koji mu drago subjekt) i omoga što je 
»metnuto pred« znanje ili što je predmet (objekt) znanja. Upravljenost na 
objekt ili intencionalnost kod našeg suđenja jest psihološka činjenica, koju 
smo dokazali u 1. Dijelu; a polazeći od nje dokazali smo sada, da je ono 
o čemu sudimo (predmet suda) nezavisno od samog doživljaja ili akta su- 
đenja. A to znači, da se naše suđenje mora ravnati po nečemu, što je od 
njega nezavisno, i tek utoliko postaje istinito. Nezavisno nešto (= bitak) 
jest mjerodavno za istinitost suda — bez obzira da li ga doživljuje ovaj, 
onaj ili koji god subjekt (čovjek, duh, Bog). 

SUBJEKTIVISTIČKI NAZORI. 


1. PSIHOLOŠKI I LOGIČKI SUBJEKTIVIZAM. 


Istinit sud o objektu (== spoznaja stvarnosti) jest učinak ili 
efekt, proizvod ili produkt čovjekove psihe, kažu psihološki su- 
bjektivisti. 

Bez obzira na tu »psihu«, svaki je objekt suda (stvarnost) 
formacija samog suda (sudećeg subjekta ili »logosa«), kažu lo- 
gički subjektivisti. 

U spoznaji stvarnosti subjekt je informiran od stvarnosti 
kako je ona po sebi, kažu objektivisti. 

Nema stvarnosti po sebi, nego samo po subjektu, samo u re- 
laciji sa subjektom — psihičkim ili logičkim. To je subjektivi- 
stička teza, suprotna objektivističkoj, da postoji stvarnost po 
sebi (== bitak), i da je ona »metnuta pred« sudeći subjekt. To 
jest, prema objektivističkoj tezi nije stvarnost samo relativna, 
samo u odnosu zavisnosti od subjekta, nego je od njega neza- 
visna i utoliko »po sebi«.* 

Pitanje je dakle u tome: kako ćemo tumačiti odnos S prema 
O (predmetovanje ili objektiviranje)? Zli je O zavisan od S — 
tako da ga S producira (kažu psihološki subjektivisti), odnosno 
formira (kažu logički subjektivisti) — zli je S zavisan od O, 
koliko je »informiran« od O, i eo ipso s njim »konforman« 
(== po usklađenosti ili podudaranju istinit). Da li je, pita se, 
objekt određen sam po sebi ili po subjektu? 

Nakon što smo dokazali opravdanost objektivizma, sad ćemo 
dokazati neosnovanost različnih subjektivističkih nazora. 


I 


1. Protagora (u 5. vijeku pr. Kr.) zastupa subjektivizam zato, 
jer drži, da čovjek nema drugog znanja osim onoga, koje dobi- 


* Izraz »po sebi« (an sich) može da ima dvojako značenje: 1. neza- 
visno od suđenja, 2. nezavisno od svijesti. Ovdje ga upotrebljavamo samo 
u prvom značenju, a kasnije (u raspravi o realizmu) u drugom značenju. 

vamo putem naših osjetila: vida, sluha, njuha, okusa, dodira... 
Protagora je dakle držao, da imamo samo osjetilno ili senzitivno 
znanje, a takvo je znanje zaista veoma promjenljivo, nestalno | 
— pa je otuda izveo, da je čovjek kao senzitivni spoznavalac . 
(subjekt znanja) ujedno mjerilo za istinitost. Njegov je nazor 
senzualistički subjektivizam. Isti su nazor zastupali srednjovje- 
kovni »nominalisti«, pa Berkeley (+ 1753.), Hume (f 1776.) i 
drugi. 

2. Neki kažu ovako: istina je proizvod (produkt) našeg zna- 
nja, a znanje nije drugo nego čovjekovo doživljavanje, koje 
ima svoje doživljajne (duševne, psihičke) zakone, pa zato i 
istinitost nije drugo nego plod duševnih zakona. A zar su zakoni ' 
duševnog našeg ustrojstva (organizacije) nepromjenljivi? Mi ne 
možemo stalno reći, da nema ili bar da ne bi moglo da bude i 
takvih spoznajnih subjekata, koji doživljavaju znanje po sasvim 
drukčijim zakonima nego mi ljudi. Za njih bi bila i drukčija 
istina. 

Taj je nazor psihološki subjektivizam ili psihologizam, jer 
uči, da se istina osniva na psihičkim (subjektivnim) zakonima 
čovjekova znanja. Kakvo je naše znanje? Osjetilno ili senzitivno, 
kako i senzualisti uče. Samo ono znamo, kažu psihologisti, što 
osjetilno opažamo u izvanjskom svijetu. Osjetilnim opažanjem 
stečeno znanje zovemo iskustvo ili empirija. Iskustveno je zna- 
nje, kažu, jedini izvor istine, pa je zato svaka istina promjen- - 
ljiva ili nestalna, kako je i samo naše iskustvo pojedinačno, 
promjenljivo. Ima doduše — čini se — i nešto stalno, nepro- 
mjenljivo, nužno, općenito — na pr. kad kažemo da sve, što se 
događa, mora imati svoj uzrok —, ali i ta je nužnost (»mora«) 
samo od običaja, po našoj sklonosti i vjerovanju, po izvjesnim 
zakonima udruživanja (asocijacije). Naime sve, što osjetilno 
opažamo u izvanjskom svijetu, povezano je ili udruženo po ne- 
kom prostoru ili vremenu, pa je prema tome i sve naše znanje 
prostorno-vremensko povezivanje ili udruživanje opaženih stvari. 
Tako je učio Hume. On kaže, da je nužnost (istinitost) naših 
sudova samo rezultat doživljajne asocijacije: dakle je sam 
doživljujući subjekt po asocijativnim zakonima mjerodavan za 
Svaku istinu. Za svaku, jer — kaže J. St. Mill (+ 1873.) — i ma- 
tematičke su istine, na pr. 2 X 2 = 4, samo iskustveno nužne. 

To znači, da bi sve, što smatramo kao istinu, moglo danas sutra 
da postane neistina. Do toga ne će doći, kaže Spencer (f 1903.), 
jer duševni (doživljajni) zakoni asocijacije nijesu drugo nego 


organizacija mozga, a ta je nasljeđivanjem i životnim prilago- . 


đivanjem (razvojem, evolucijom) postala stalna, tako da mi da- 
nas više i ne možemo drukčije suditi nego da je 2 X 2 =4. 
Istina je prema tome produkt životnog razvoja, tj. ona je bio- 
loški uslovljena; a to opet znači, da je za istinitost znanja mje- 
rodavan samo životni interes (pragmatizam).* 

3. Neki opet (W. James 7 1910., Nietzsche f# 1900.) ne gle- 
daju na čovjeka koliko je spoznajni subjekt, tj. ne gledaju samo 
na čovjekovo znanje, nego na voljnu aktivnost ili djelatnost 
(pragma). Zovu se pragmatisti, a njihov nazor pragmatizam. Po 
tom naime nazoru imalo bi da bude istinito ono, što čovjeku 
praktično služi u životu za njegove interese. To naročito vrijedi 
za vjerske istine — na pr. da Bog postoji —, koje toliko sma- 
tramo za istine, koliko su podesne da nam olakšaju život: pru- 
žaju utjehu, nadu i poticaje za ćudorednost (moralnost). Vjer- 
ski ili religiozni i filozofski nazori o svijetu i životu može se 
reći da su istiniti zato, jer imadu izvjesnu vrijednost za praktični 
život, a ne što bi bili istiniti za čistu našu spoznaju. Istina je 
uopće, kažu pragmatisti, ono što odgovara životnim svrhama; 
praktična svrhovitost mjerodavna je za istinu. A, dakako, ta je 
svrhovitost promjenljiva: jer ono Što čovječjoj naravi odgova- 
ra, ono za čim ljudi po naravi teže, tj. ono što smatraju poželj- 
nim svojim dobrom (svrhom), to može da se prema životnim pri- 
likama izmjenjuje. ' 

4. Neki kažu, da je istina subjektivna ili relativna zato, jer 
su predmeti znanja proizvod nagona (»volje«). To su volunta- 
risti. Zovu se također iracionalisti, jer uče da razumsko (racio- 
nalno, logičko) znanje nije drugo nego »nadogradnja« nagon- 
ske aktivnosti, tj. da potječe iz nerazumske (iracionalne) sfere 


* Hume naziva Berkeleyev senzualizam najvećim i najdragocjenijim 
otkrićem; a Mill kaže o Humeovoj asocijativnoj psihologiji, da je za duševni 
Život važna kao i Newtonov zakon gravitacije za tjelesni svijet. Psiholo- 
gistički su u novije doba orijentirani Erdmann, Sigwart, Cornelius, Ziehen, 
Avenarius, donekle Bergson, Le Roy, James i drugi. 

duševnog života. Zastupaju tu nauku (u raznim varijacijama) 
Bergson, Miiller-Freienfels i drugi (kod nas Bazala). i 
“Nema apsolutne istine, ali ima apsolutne neistine, na pr. da: 
je 2 X 2 = 5. Nije ni Ptolomejev sistem sasvim neistinit, ali 
je neistinito, da se zemlja kreće oko Marsa; jer nema subjekta, 
nema težnje, nema situacije da bi se to dalo praktički provesti. 
Dakle je praktička provedba mjerodavna za vrijednost spo- 
znaje. I to samo one spoznaje, koja je u nekoj svezi s cjelinom. 
Kaošto bi nastao nesklad (za evropski kulturnog čovjeka) kad 
bi se u Beethovenov kvartet umetnuo Haydenov menuet, ili kad 
bi se klasički ornament stavio na gotsku crkvu, tako je i ona 
spoznaja bez vrijednosti, koja ne bi u nekoj svezi omogućila 
djelatnost. A jer mi ne spoznajemo totalnost sveza, zato i nema 
apsolutne istine. ' 

»Mi spoznajemo uvijek samo ono, što možemo htjeti« (Ba- 
zala). Svijest je »akt samoodržanja«, a spoznaja je »akt povrh 
akta«, ona je »zaključak iz prakse svijesti«. »Sve pristajanje 
(Zustimmung) posljedak je tako neke aktuelno određene ten- 
dencije... Sila argumentacije stoji do funkcionalna prilagođe- 
nja na izvjesnu potaknutu tendenciju«. Objektivnost spoznaje 
sastoji »u dinamičkom odnosu prema idealnom zahtjevu opće- 
nitosti«. Općenitost je samo »granična vrijednost«, ona »pred- 
stavlja volju da se spoznajnim aktom dade najbolje, što je mo- 
guće, i u toj optimalnoj tendenciji ogleda se dinamičko-teleo- 
loški karakter spoznaje«. Određivanje stvarnosti nije drugo nego 
povezivanje s nekom svrhom, s nekim »smjerom gledanja«, a 
»stvar o sebi« zapravo je »idealna točka«: anticipacija, zahtjev, 
praktički moment, odabrana propozicija — to je osnov spoznaj- 
nog određivanja, i to na poticaj »strukturne veze ja-sustava«. 

Voluntaristička teorija spoznaje obilježuje t. zv. filozofiju 
Života, za koju kaže Rickert, da je filozofski pomodna struja 
sadašnjice. 

5. Život je ljudski podvrgnut razvoju (evoluciji), a životni 
(biološki) uvjeti utiču i na naše znanje — a po tom i na istinu. 
Razne vrste živih bića ili organizama imadu i različito svoje 
shvaćanje (znanje); a istinito je samo ono, što se održava izbo- 
rom (selekcijom), tj. što se ukazuje za život podesnije. Taj na- 
Zor zovemo evolucionistički ili biološki subjektivizam. 


99 | * 


.6. Srodan mu je t. zv. fikcionalizam (H. Vaihinger, £ 1933.). 
Znanje ima biološku vrijednost, tj. ono služi životnom uzdrža- 
nju. Ali mi ne upoznajemo stvarnost svijeta i života onakvu, 
kakva ona uistinu jest sama po sebi, nego ju nastojimo na razne 
načine (»kategorije«) shvatiti »kao da« (»als-ob«) je ona takva 
kakvom je shvaćamo. Mi dakle samo fingiramo istinitost našeg 
znanja — znajući vrlo dobro, da ono ipak nije istinito, nego 
nam služi kao sredstvo za svrsishodno snalaženje u životu. 

7. Nova grupa relativista — Spencer, Avenarius, Mach — 
uči opet ovako: sve naše znanje, i znanstveno, ima da služi 
praktičnim životnim svrhama (kao što uči pragmatizam i bio- 
logizam); znanje je dakle sredstvo, koje samo toliko valja, ko- 
liko nam uštedi energije. Valjanost (istinitost) znanja nije drugo 
nego »ekonomija«, tj. dobro gospodarenje s našim znanjem: ono 
je valjano onda, ako nas upućuje kako ćemo potrošiti što manje 
snage u prilagođenju svijetu. Znanosti ne idu za tim, da traže 
nepromjenljivu istinu (koje i nema), nego za tim, da smanje 
potrošak energije u životnom dodiru sa svijetom. 

8. Neki (W. Dilthey t 1912., O. Spengler) zastupaju histo- 
rijski subjektivizam. S ovoga je gledišta čovjek i sav njegov 
život — dakle i istinito znanje — rezultat historijskih faktora: 
dotičnog vremena u kome živi, naroda i kulture. Znanstvene, fi- 
lozofijske, vjerske i sve druge istine jesu odraz (refleks) izvje- 
snog historijskog stanja. Nema i ne može da bude samo jednog 
naučnog sustava (sistema) koji bi sam u sebi nosio istinu, nego 
se u svima s podjednakom vrijednošću očituje razvoj duha. 
Pojedine su kulture, kaže Spengler, kao i pojedine vrste orga- 
nizama: rastu, rascvatu se i propadaju; kad uginu, više se ne 
vraćaju. Svako kulturno razdoblje ima i svoje izrazito obličje, 
koje je promjenljivo. U njemu se mijenja i čovjek kao subjekt 
znanja: mijenjaju se njegove fizike, matematike, umjetnosti itd. 
Jedni ljudi priznaju jedne istine, a drugi usvajaju druge; nema 
općevaljanih istina, nego je sve znanje relativno: vrijednost mu 
je tek za čovjeka, koji je dijelak historije. 

9. Na čemu se osniva sav historijski razvitak? Od čega za- 
visi oblikovanje (formiranje) ljudskog društva: od politike, dr- 
žave, naroda, religije, umjetnosti, morala i sve kulture? Sve je 
to, kaže Marx (# 1883.), samo plod ekonomskih, produktivnih 

“ okolnosti. Društveni (socijalni) razvoj — uključivši ovamo i 


ljudsko znanje — postavljen je isključivo na materijalnu, eko- 
nomsku osnovicu (bazu). Taj se nazor zove socijalistički (socio- 
logistički) relativizam. ' 

Ima još i drugih vrlo važnih subjektivističkih nazora — 
empiristički, racionalistički, Kantov —, ali ih možemo tek ka- 
snije objasniti. Sad ćemo se kritički osvrnuti na navedene nazore. 


« Imadu li pravo svi oni koji drže, da je naše znanje istinito 
samo utoliko, što ga čovjek smatra istinitim? Koji drže da istina 


(postoji, da ima razlika između valjanog znanja i nevaljanog, 


— ali, kažu, ta je razlika relativna ili subjektivna: čovjek je 


subjekt (nosilac) istinitog znanja, i sve je znanje valjano samo 
s obzirom na čovjeka. Ne doduše na pojedinca čovjeka (indivi- 
dualno), nego s obzirom na sve ljude, na čitavu vrstu »čovjek«. 
A čovjek nije nešto stalno (konstantno), nepromjenljivo, nego 
je u cjelini svojoj od koječega zavisan: pa tako i njegovo isti- 
nito znanje zavisi od ukupne njegove promjenljivosti. > 

To je bilo zajedničko stajalište svih navedenih relativistič- 
kih ili subjektivističkih naziranja o valjanosti znanja. 

Treba odmah reći, to stanovište nije bez ikojeg osnova. Ne 
može se naime poricati, da se život pojedinca i društvenih cje- 
lina tijekom vremena izmjenjuje. Izmjenjuju se razni nazori 
naučni, vjerski, ćudoredni, pravni, umjetnički, filozofski itd. 
Čovjek je tako reći nošen na valu. tradicije, uzgoja, društvenog 
stanja, ekonomskih, kulturnih i raznih drugih mogućnosti, od 


kojih zavisi i njegovo shvaćanje ili znanje. Gledom .na_ sve to, 
imade znanja, kojega je valjanost zaista relativna. A' zar nije 


i 


relativno i naše opažajno znanje izvanjskog svijeta? Mi vidimo 


da se sunce kreće, a znamo da je protivno istina. Čestokrat u ži- 
Votu smatramo nešto istinitim, što kasnije uvidimo kao neistinu. 

Ali, zar nam ta činjenica dopušta tvrditi, da nema nijedne 
istine koja ne bi bila neovisna o čovjeku? 

Ako to relativisti tvrde, kao što tvrde, onda je Mai njima) 
i ova njihova tvrdnja samo relativna, tj. i to, Što oni kažu, nije 
istina apsolutna, nepromjenljiva, od nas nezavisna, nego je nji- 
hova tvrdnja istinita samo ako mi smatramo da je. istinita. Čak 
Ni to ne bi bila apsolutna istina, da postoji (egzistira) ova vrsta 

»čovjek«. Jer ako je upravo sve, što god znademo, samo utoliko 
istinito što mi držimo da je tako, onda moramo reći: istina je 
da ljudi postoje — ali samo zato što mi tako držimo da je to 
istina. Relativizam dakle protuslovi sebi kao i skepticizam. 


Osim toga, mi znamo da ima i takvih istina, koje valjaju 
same po sebi, neovisno o čovjeku. 2 X 2 = 4. Kad bi ta istina 
bila samo relativna (antropologistička), samo za čovjeka, onda 
moramo ostati kod apsolutnog skepticizma: da ni o čemu nismo 
sigurni. Ali, protivno tome stajalištu (kako smo već vidjeli), 
nesumnjiva je istina, da nešto ne možemo ujedno tvrditi i ne 
tvrditi. Ovo načelo protuslovlja istinito je, nepromjenljivo i 
apsolutno, tj. nezavisno od čovjeka kao spoznajnog subjekta. 
Po čemu je ono apsolutno ili na čemu se osniva njegova neza- 
visnost od subjekta? Na to ćemo pitanje kasnije odgovoriti. Za 
sad je dosta naglasiti, da je ono neoborivi bedem protiv tvrdnje, 
da nema apsolutne istine. Jer čim smo mi kadri da razlikujemo 
između takvih istina, koje nesumnjivo valjaju neovisno o čo- 
vjeku, i takvih za koje držimo da im je vrijednost samo rela- 
tivna, — već je to dokaz (proti relativizmu), da se relativiranje 
ili subjektiviranje ne može protegnuti na sve istine. 

Istina je dakle samostalna vrijednost, tj. ona nije vrijednost 
samo za nas ljude, nego je ona vrijednost sama po sebi. Da to 
objasnimo, treba da ogledamo pojedine relativističke nazore po- 
sebice. 

K 1. Protagorin je relativizam senzudlistički, jer drži, da je 
čovjek sposoban da znade samo ono što vidi, čuje, dotiče, tj. 
što osjetilno (senzitivno) opaža u izvanjskom svijetu. To je prva 
pretpostavka (premisa), a druga je ova: sve što osjetilno opa- 
žamo, jest relativno (nestalno, promjenljivo, od čovjeka ovisno). 
Dakle — to je zaglavak u ovom zaključivanju —: nema apso- 
lutne istine. 

Protivno tome mi smo pokazali u 1. Dijelu knjige, da čovjek 
ima još i drugo znanje, ne samo osjetilno (senzitivno), a taj 
drugi način znanja zovemo misaono ili razumsko znanje. 
|K 2. Psihologistički relativist kaže, da je naše znanje rela- 
tivno zato, jer se ravna po onim zakonima znanja, koji valjaju 
samo za nas ljude, — a ne znamo, da li ne bi koji drugi spo- 

znavalac po svojoj duševnoj (psihičkoj) organizaciji imao sa- 
svim drukčije zakone. i 

Da je ova psihologistička pretpostavka neosnovana, možemo! 
razabrati ako samo malo razmotrimo poznati nam zakon protu-: 
slovlja. Uzmimo na pr. ova dva protuslovna suda »ovaj stol! 
jest četverouglast, ovaj stol nije četverouglast«. Oba suda ne: 
mogu da budu podjedno istinita: o istoj se stvari ne može pro- 
tuslovno tvrditi, tako da bi jedno i drugo bilo istinito. To je. eto 
zakon svega našeg znanja. Pa zar je moguće i zamisliti, da br 
itko mogao nešto znati bez tog zakona i protiv njega? Kad bi 
postojao takav spoznavalac, koji se ne bi trebao držati toga za- 
kona, taj bi mogao i tvrditi i poricati (nijekati) jedno isto: a 
što bi onda bila istina? Ne bi je ni bilo. To opet znači, da ne 
preostaje drugo nego apsolutni skepticizam. 

Dakle: zakoni znanja imadu apsolutnu, ne samo relativnu | 
vrijednost; oni valjaju ne samo za čovjeka, nego za koji mu 
drago spoznajni subjekt. 

Uzmimo za primjer još jedan sud: 2 X 2 = 4. Po čemu zna- 
mo, da je taj sud istinit? Psihologist će reći, da je taj sud isti- 
nit utoliko, što je nuždan, tj. 2 X 2 mora da bude 4. Ali zašto 
»mora«, po čemu »mora« da je tako? Po iskustvu, kaže psiho- 
logist, ili po našem opažajnom saznanju: mi opažamo da je 
uistinu tako, pa smo usiljeni da 2 i 2 spojimo kao 4. — Da je 
ovo psihologističko tumačenje nedovoljno, razabiremo po tome, 
što mi ne samo znamo da uistinu jest tako — tj. daje2 X 2==4 
—, nego znademo da tako mora da bude, a po samom opažanju 
(iskustvu) znamo da nešta de facto jest, ali ne znamo da nužno 
jest. Ne samo što iz iskustva ne možemo znati da je neki sud 
nuždan, nego ne možemo doznati ni zašto je nuždan, dok kod 
suda 2 X 2 == 4 znamo, da je razlog nužnosti u tome, što četiri 
jedinice izjednačujemo sa četiri jedinice. Napokon, nije nam ni 
Potrebno da istinitost tog suda utvrđujemo putem opažanja: i 
bez iskustva znamo da je istinit.“ 

K 3. Pragmatist kaže, da istina nije u znanju, nego u djelo- 
vanju: ono što mi činimo, jest istinito ili neistinito. Istinito je 

* Protivnici su psihologizma u najnovije doba Husserl, Kiilpe, Geyser, 


Messer, Mercier (f 1926.) i drugi. Husserlovo pobijanje psihologizma bilo 
je, kaže Kiilpe, prodorno (bahnbrechend). 

“utoliko i onda, kad nam je korisno. A koristi nam sve, što pogo- 
duje životu, tj. sve, čemu je svrha poboljšanje života ili usre- 
* ćenje. 

Sasvim je krivo, što pragmatist istovetuje (identificira) isti- 
nu i korist, To je dvoje posve različito. Može da bude istina i 
tamo, gdje nema baš nikoje koristi. Čitave znanosti (astrono- 
mija, matematika...) niti se ne obaziru na pitanje životne ko- 
risti, a ipak je u njima istinito znanje (na pr. Pitagorin poučak). 
Tako i filozofiranje ide za tim, da pronađe istinit nazor o svi- 
jetu i životu bez ikojeg obzira, da li će takav nazor biti koristan 
ili ne. Može da bude nešto i štetno, a ipak istinito; može da bude 
neistinito, a ipak korisno. 

Kad bi korisnost bila mjerilo (kriterij) za istinu, onda bi 
istina bila promjenljiva kaošto je i korist svakog pojedinca. 

A dali se prema ičijoj koristi mijenja istina da je 2 X 2 =4? 
Zar se po ikojoj koristi ravna istina, da dva protuslovna suda 
(tvrdnje) ne mogu da budu ujedno istinita? Ovaj zakon protu- 
slovlja (načelo kontradikcije) u prah obara pragmatističko tu- 
mačenje istine. 

:K 4. Već smo u 1. Dijelu upozorili, kako voluntaristi tu- 
mače postanak spoznaje. Ona izvire u nagonu za samoodrža- 
njem, koliko hoće da se optimalno orijentira. U nastojanju svi- 
jesti da se održi, spoznavanje je »jedan smjer akcije duha, rad- 

.na zazbiljnost, koja živi i koja se uzdržava činom. Upravo zato 
se i ne može oteti rodnome mjestu i aktuelno datoj mogućnosti«. 
Spoznavanje je »projekcija«, ona je »akt povrh akta«, ona je 
»izvod iz doživljaja, stvaranje predmeta, razumski vidljive 

stvarnosti iz podataka voljne mogućnosti«. Iz njezine su »gibi- 

vosti, radljivosti i žustrine izneseni momenti smjera, koji se 
misaono razvijaju i idealno dotjeruju«. Voljna je mogućnost 
 »metalogički korjen« koji »prethodi spoznavanju« kao neka 
»trudnoća«, nazvana »a priori« (Bazala). 

Na to ćemo reći ovo. Trebalo bi najprije empiričkim pu- 
tem definirati »razum«, a toga voluntaristi ne čine, ili bar ne 
dovoljno. Ako je i opravdan prigovor proti onim racionalistima 

. (»intelektualistima, logistima«), koji izoliraju formaciju (»ustav- 

onost«) logičke svijesti, tako da ju metodički sasvim istrgnu iz 
ukupne svijesne zazbiljnosti — a o njima ćemo podalje raspra- 


104 








ovljati —, nije time već opravdan voluntarizam, koji, namjesto 


da empirički analizira logičku svijest, nastoji da ju čitavu kon- 
struira iz nagonskog subjekta. Uz pretpostavku da je logička 
svijest — spajanje pojmova i sudova — po svome postanku 


 zavisna od ukupne duševne aktivnosti, čak uz pretpostavku da u 


toj aktivnosti zapada primat metalogičkoj sferi, nije ipak u' 
tome dovoljan razlog da se logičkoj svijesti odriče »autono- 


“mija«, tj. da joj se ne prizna nezavisnost od svakog praktičnog 
“ momenta. Tu nezavisnost sačinjava (konstituira) odnos spaja- 


nja — kao logičkog akta — sa predmetima spajanja, tj. upra- 
vljenost logičkog akta na predmete. U vidu toga odnosa iskače 


pitanje: da li su predmeti nešto nezavisno od logičkog akta? 


Na to pitanje odgovaraju voluntaristi, da je spoznavanje 
samo »uzdizanje akta samoodržanja iz sfere neposredna doži- 
vljavanja u sferu predmetna određivanja«, a to bi imalo zna- 
čiti: iz psihološke u logičku sferu. Predmetno određivanje nije 
drugo nego »maksimum zahtjeva«, nasuprot »minimumu nužde«; 


“a za taj maksimum mjerodavna je težnja za usavršenjem (»na- 
* gon k perfektibilitetu«). 


Ali: kako je moguće s ovog stajališta protumačiti vrijednost 


“svih znanosti? Koju vrijednost imadu logička načela, na kojima 
se osniva argumentacija (obrazlaganje, dokazivanje i zaklju- 


čivanje)? Po voluntarističkoj teoriji izgubila bi logička načela 
objektivnost u tom smislu, da izriču nužnost i općenitost osno- 
vanu na bitku, koliko je nezavisan od subjekta. A to znači (što 
na pr. Miller-Freienfels izrijekom priznaje), da nema stalne 
razlike između istine i neistine. Premda nema te razlike, ipak 
ima, kažu, apsolutnih neistina. Zašto? Jer ih ne može nitko ni u 


"kome slučaju dovesti u sklad s nagonom samoodržanja; nema 


dakle, po voluntaristima, ništa što bi u kojem god pogledu bilo 


nezavisno od subjekta i njegove aktivnosti. Ali, onda ne može 


da bude govora ni o apsolutnoj neistini; ne bi dakle isključena 
bila i mogućnost da je 2 X 2 == 5. Ako je naime spajanje obje- 


“kata (u suđenju) samo način gledanja kao optimalni izraz na- 


gonske tendencije, onda su i sami objekti samo projekcija toga 


“nagona, — a u tom slučaju ne znamo, zašto je spajanje obje- 


kata nužno vezano na izvjesno određene objekte. Nužnost tako- 


“vog spajanja znači, da je ona osnovana u objektima koliko su 

nezavisni od subjektivne tendencije usavršivanja. U tome upravo 
sastoji objektivna ili apsolutna vrijednost onoga Što se nalazi u 
logičkoj svijesti. 

Voluntaristi bi htjeli da priznaju izvansvijesne (realne) 
predmete, i s tim priznanjem htjeli bi da se razlikuju od »logi- 
stičkih idealista«, koji logički konstruiraju sve predmete, — ali 
među njima je razlika samo u načinu konstrukcije: tamo je lo- 
gička, ovdje metalogička konstrukcija. Po voluntarističkom su- 
bjektivizmu nije drukčije ni moguće, nego da se sva zbiljnost 
podvrgne nagonskom idealiziranju, tj. da se u svom određenju 
ravna prema subjektivnom nagonu za usavršenjem. Ne samo 
da je logička svijest kao aktivnost, nego je ona i sa svoje objek- 
tivne strane »projekcija« nagona. Zato voluntaristi postaju me- 

 tafizičari, pa kažu, da je i svijet osnovan na voljnom aktu. O 
tom će idealizmu biti govora kasnije. 


K 5. Obično pragmatisti priznaju, da mi danas razlikujemo 
istinu i korist, ali istina se, kažu, razvila iz koristi. U razvitku 
(evoluciji) života održalo se je tijekom vremena samo ono zna- 
nje, koje čovjeka upućuje kako će sebi život što bolje udesiti. 
Takvo je onda znanje čovjek počeo smatrati istinom. 

Ali: kako i gdje je došlo do tog prijelaza od životne (biolo- 
ške) svrhovitosti na istinitost? Zašto su ljudi počeli to dvoje 
razlikovati? A jamačno i pragmatisti (biologisti) razlikuju isti- 
nitost svoje nauke (teorije) od drugih nazora. Nema sumnje da 
su neke znanosti napredovale baš zato, jer su čovjeku donosile 
korist; ali takav učinak (efekt) tih znanosti nije odlučan ili 
mjerodavan za istine, koje se u njima nalaze: one nijesu istine 
po tome ili zato, što donose korist. Jer i neovisno od koristi po- 
stoje istine. Kad, uostalom, ne bi istina bila ništa drugo nego 
sredstvo u borbi za održanje života, onda su (kaže ispravno 
Kant) životinje bolje opremljene za tu borbu nego mi ljudi: one 
po nagonu (instinktivno) postizavaju životnu svrhu, a pritom 
nemaju znanja (svijesti) o istinitosti svrhe. 

K 6. Fikcionalizam kaže, da mi svijesno uzimamo neistinite 
pretpostavke ili »fikcije« — i to da je sve naše znanje. 

Ali i taj bi nazor u tom slučaju bio samo fikcija. — Osim 
toga, on baš pretpostavlja, da možemo razlikovati fiktivnu istinu 
od prave; jer kad kaže, da koješta uzimamo kao da je istina, 

onda to znači, da ipak znademo što je »istina«y — a toga ne 
bismo ni znali, kad ne bi i takvog znanja bilo, koje je istinito 
bez fingiranja. — Napokon, fikcije idu upravo za tim, da budu 
metodičko pomagalo za ispravljanje (korekturu) našeg znanja, 
tj. njima je svrha, da upravljaju znanstveno istraživanje: a fo 
istraživanje ide jamačno za tim, da poluči spoznaju stvarnosti 
(istinu). Naučenjak vrlo dobro zna, da njegova fiktivna pret- 
postavka (radna hipoteza) nije drugo nego pomagalo ili poku- 
sno sredstvo u istraživanju stvarnosti, ali to nipošto ne znači, 
da sve naše shvaćanje stvarnosti nije drugo nego skup među- 
sobno protuslovnih fikcija. Znanost je sustavna cjelina obrazlo- 
ženog znanja, tj. ona ide za tim, da za svaku svoju tvrdnju na- 
vede razloge, a ovi se razlozi ne nalaze u našim fikcijama, nego 
u samoj stvarnosti; a upoznati stvarnost znači upravo postići 
istinu. 

K 7. Energijska ušteda, biološka zakonitost, ekonomija zna- 
nja — to je mjerilo (kriterij) za njegovu valjanost ili istinu. 
"Tako kažu »ekonomisti«. U poređenju (paraleli) s materijalnim 
gospodarstvom — gdje se proizvode, razrađuju i svršno upotre- 
bljavaju razne stvari —, i gospodarstvo (ekonomija) našeg zna- 
nja ide za tim, da nam olakšava svladavati svijet, tj. dobiti ori- 
jentaciju u njemu. I, nema sumnje, znanosti dobrim dijelom na- 
stoje, da provode ekonomiju znanja, tj. da se obaziru na uštedu 
u naporu saznavanja, na pr. matematika svojim brojkama i 
formulama. 

Ali, zar je znanje baš utoliko i zato istinito, što nam olako- 
ćuje dodir (kontakt) sa svijetom uštednjom energije? Zar je 
»ekonomiziranje« znanja mjerilo za njegovu valjanost (istinu)? 
Tko to tvrdi, zamjenjuje jedan učinak znanja s njegovim ka- 
rakterom valjanosti. Ne može se reći, da je neki sud ili neki 
nazor (teorija) istinit samo zato, što nam olakšava mišljenje: 
onda bi istina bila samo ono, što nam je najkomotnije misliti. I 
ekonomiziranje u mišljenju ne može da ima drugu svrhu nego 
upravo tu, da dođemo do valjane ili istinite spoznaje, jer se 
znanstvena pitanja ne rješavaju samo uštedom energije. 


K 8. Istine imadu svoju historiju. Sve se u historijskom raz- 
voju izmjenjuje, pa su toj promjeni podvrgnute i istine. To 

kaže historicistički relativizam. A sociologistički dodaje: čini- 
lac (faktor) ove izmjene jesu materijalne društvene prilike. 

Nema sumnje, da se mnogošta izmjenjuje vu ljudskom zna- 

"nju, ali zar sve? Zar u toj mijeni ne preostaje nikoja stalna, 
apsolutna istina? Zar je i zakon protuslovlja podvrgnut izmjeni? 
Ali nikoje izmjene i ne može da bude, ako ne pretpostavimo 
valjanost toga zakona: jer »promjena« znači prijelaz od jednog 
stanja u drugo, a to je moguće samo onda, ako pretpostavimo, 
da jedno nije isto što drugo, nego da je protuslovno jedno 1 
drugo smatrati istim. Dakle je zakon protuslovlja nepromjen- 
ljivo valjan i za onoga, tko proglašuje sve naše znanje pro- 
mjenljivim: inače bi i vlastita njegova tvrdnja bila istinita i 
. ujedno neistinita. 

K 9. Da su se istine mijenjale u znanostima samo ra osnovi 
materijalnih (gospodarskih) uvjeta, ne će ustvrditi nijedan po- 
znavalac znanosti. 

Dijalektički materijalizam (koji zastupaju marksisti) zapravo 
je materijalizam — kako mu i naziv kaže —, tj. filozofijski 
nazor, koji priznaje samo materiju. Isključivo priznavanje ma- 

.terije, a nepriznavanje bilo čega nematerijalnoga, nije dakako 
prirodonaučni nazor, nego filozofski: nije stečen iskustvenim 
(prirodonaučnim) putem, jer tvrdi daleko više nego. se može 
iskustveno ili opažajno doznati. Taj je dakle filozofski nazor 
nadiskustven ili prekoiskustven (metafizički). Kao nazor o mo- 
ralnom smislu života materijalizam zabacuje svaku religiju. O 
.zome će biti podalje govora: — Primijenjen na nauku o dušev- 
nom životu (psihologiju), materijalizam ne priznaje ikoje raz- 
like između duševnog (psihičkog) zbivanja i tvarnog (fizičkog, 
materijalnog). Zadaća je psihologije, da pokaže neodrživost toga 
stajališta. U vezi s pitanjem o istinitosti znanja materijalizam 
.uči, da je znanje (kao i sav duševni život) materijalno zbivanje, 
upravo funkcioniranje mozga. A šta to znači? Znači da ja nije 
drugo nego proizvod (produkt) mozga; da svijest nije drugo 
nego gibanje moždanih čestica; da znanje nije drugo nego ma- 
terijalno utjecanje raznih stvari na mozak; da istina nije drugo 
nego rezultat materijalnih veza među mozgom i stvarima. A kad 
bi tako bilo: ima li, pitamo, razlike između istine i neistine? Ako 
je ima — a to će jamačno priznati i materijalisti (jer inače ne 

znamo, da li i sami ne priznaju, da je sve neistina što uče) —,. 
treba reći: po čemu je neko znanje istinito? Zar samo po tome, 
što je produkt (moždane) materije? Ali, onda je svako znanje 
— po materijalističkoj pretpostavci — jednako produkt i jed- 
nako istinit produkt. Gdje nam je ključ ili mjerilo (kriterij), da 
prosudimo istinitost? U materijalnom napredovanju — reći će 
materijalist. Ali zar materija — a mi nijesmo drugo nego ma- 
terija! — može da sebi postavlja neka mjerila za prosuđivanje?! 
Gdje je u prirodnim naukama o materiji pronađen taj njezin 
zakon, da ona znade razlikovati po nekom mjerilu istinu od ne-- 
istine? No pogotovo ako je — prema dijalektičkom nazoru — 
predmet znanja uvijek protuslovan, tj. ako ono, što shvaćamo, 
i jest i ujedno nije, tako da možemo podjednako nešto ustvrditi 
i zanijekati, — onda je to jamačno negacija svake istine; to je, 
dijalektički, sad ovo sad ono moždano zbivanje. To znači, da 
nauka dijalektičkog materijalizma ide za tim, kako bi proizvela 
izvjesno gibanje mozga: svima će mozak jednako funkcionirati 
— i to neka se nazove »istina«, a svako drukčije funkcioniranje 
bilo bi »neistinito«. — Ali, prepustimo zasad fiziolozima da 
ispituju takva funkcioniranja! 


II. 

Protivnik psihologizma, naročito Hume-ova, bio je Kant 
(# 1804.). S njim otpočinje serija antipsihologističkih subjekti- 
vista, tj. takvih subjektivista, koji hoće da nužnost sudova pro- 
tumače sasvim drukčije nego asocijativnim putem, — ali da- 
kako u ovisnosi o subjektu. Namjesto asocijacije opažajnog zna- 
nja uzimlju misaono znanje (razum) i njegovu zakonitost kao 
osnovicu istine; a ta osnovica nije vezana na pojedinog čovjeka, 
čak ni na tipičnu (specifičnu) organizaciju čovjeka, nego je ona 
nužna za svaki misaoni subjekt. Utoliko je, kažu, istina »objek- 
tivna«, koliko znači općevaljanost i nužnost — za svaki subjekt. 
Wundt ($ 1920.) na pr. kaže, da je istinito ono, što se podudara 
sa zakonima mišljenja. Karakter istinitosti nalaze mnogi u nuž- 
nosti i općevaljanosti onoga što mislimo (Sigwart). Od psiholo- 
gizma se razlikuju ovi logički subjektivisti utoliko, što — kad 
Bovore o zakonitosti mišljenja — ne uzimaju u obzir čovjeka. 
kao psihički subjekt, nego zakonitost samu za sebe; na pr. Kant 

kaže, da istina sastoji u podudaranju (Uebereinstimmung) s mi- 
saonim zakonima i u međusobnom slaganju, a neistina je ono, 
što se protivi nužnim pravilima ražuma; Windelband (+ 1915.) 
kaže, da su misaoni spojevi istiniti onda, kad odgovaraju pravi- 
lima, koja imadu da važe za sve. 

Ovi noetičari uzimaju »subjekt uopće« kao mjerilo za istinu, 
a ne čovjeka kao svijesni subjekt. Ipak su oni subjektivisti a ne 
objektivisti, jer postavljaju istinu na sam subjekt — makar i 
ne na čovjeka kao psihički subjekt (kako čine svi antropologisti). 
Prema tome ćemo proširiti definiciju subjektivizma i reći, da je 
to nazor, koji uči, da se istina osniva na subjektu — bez obzira 
da li je taj subjekt promjenljivi čovjek ili nepromjenljivi su- 
bjekt. Na redu je da objasnimo neke subjektivističke nazore 
napose. 


2, EMPIRISTIČKI SUBJEKTIVIZAM (PROTAGORA, 
HUME): 


Znanstvene istine o iskustvenim objektima osnivaju se na 
iskustvu, 


Već smo spomenuli matematički nužne istine. Prirodne zna- 
nosti imadu također nužnih i općevaljanih sudova. Na čemu se 
osniva njihova općevaljana i nužna istinitost? 

Prije nego odgovorimo na to pitanje, treba da pitamo: da li 
zaista ima nužnih sudova i u našem iskustvenom znanju (em- 
piriji)? i 

To će nam biti prvo pitanje (1.), a drugo (II.) će istražiti 
spoznajni osnov za općevaljanost i nužnost empirijskih sudova. 


I. 
Protagora je poricao da postoje općevaljani i nužni sudovi. 
On je senzualist: znanje (z) sastoji samo od senzacija (z == s). 
Senzacije su međusobno udružene ili asociirane prostorno 
(gore, dolje, desno, daleko, veliko, četverouglasto ...), vremen- 
ski (prije, poslije), uzročno (tj. svaki događaj ovisan je od nekih 

uslova) itd. Udruživanje (asocijacija) ima svoju pravilnost ili 
zakonitost. Na osnovu asocijativnih zakona mi sudimo, Ovi su- 
dovi sačinjavaju naše osjetilno iskustvo (empiriju); zato se sen- 
zualizam zove i senzualistički empirizam. On uči, da je sve naše 
znanje samo iskustveno (empirijsko), a to iskustvo ili empirija 
(e) sastoji samo od senzacija. ' 
z=s+s+-s=e 

To je psihološka nauka senzualizma, tj. nauka o sastavu ili 
građi našega znanja. 

Noetička nauka tiče se istine znanja; a senzualizam uči o 
istini, da je relativna ili subjektivna. Jer istina je ovisna od aso- 
cijativnih zakona psihičkog subjekta. Psihološki senzualist po- 
staje na području noetike psihologistički relativist. Kao takav 
on poriče da u našem znanju (empiriji) imade i nužnih sudova. — 

Kritika senzualističkog empirizma spada na psihologiju. Mi 
smo već doznali, da se u okviru znanja nalaze sastavine, koje 
nijesu senzitivne, nego misaone ili razumske. 

Još smo i to uvidjeli, da sud nije samo neko udruženje 
osjeta (boja, glasova), nego da je svaki sud sasvim novi doži- 
vljaj, različan od opažajnog sadržaja (udruženih osjeta). Mi mo- 
žemo imati opažanje o mnogim predmetima (i o ovom stolu), a 
da još ništa o njima ne sudimo. 

Nadalje, naše iskustvo (empirija) ne sastoji samo od senzi- 
tivne građe (materije), nego i od znisaone, tj. mi u našem i isku- 
stvenom znanju imamo ne samo osjetilno-opažajne elemente, 
nego i pojmovne (na pr. pojam uzroka, sile, atoma, zakona .. .). 
Iskustveno (empirijsko) zovemo ono znanje, koje stičemo opaža- 
njem; a budući da imamo izvanjsko (osjetilno) i unutrašnje opa- 
žanje, zato je i naše iskustvo dvostruko: izvanjsko i unutrašnje. 
Ali ne sačinjavaju »iskustvo« samo opažajni elementi (sve što 
opažamo u prostoru i vremenu), nego i misaoni. Jer mi moramo 
dokazivati i zaključivati — a to nije samo opažanje — da do- 
đemo do iskustvenog istinitog znanja; na pr. mi opažajno drži- 


mo da se sunce kreće oko zemlje, a naučno iskustvo uči nas pro- 


tivno. — Osim toga, ima također sudova (na pr. u matematici), 
koji i nijesu empirijski; ako su naime i nastali na poticaj opa- 
žanja (a posteriori), ali oni važe i neovisno od ikojeg opažanja 
a priori). 

Time su otpale psihološke pretpostavke, koje je senzualizam | 


navodio u prilog subjektivizma, tj. nazora da istina važi samo 
za čovjeka kao psihički (senzitivni!) subjekat. 

Zaustavimo se još malo kod psihološke kritike senzualizma, 
da steknemo čvrsto uporište za daljnje raspravljanje. 


Najprije se moramo pitati: što znači znati? U čemu sastoje 


naši sudovi? 

Vi možda držite, da sve naše znanje sačinjavaju samo osjeti. 
Vi biste bili, recimo, senzualist, a vaš nazor senzualizam. Kao 
formula glasi: u našem se znanju (z) nalaze samo osjeti ili sen- 
zacije (s), tjiz=s. 

Nemate pravo. Ispred kritike budimo na čistu šta znači riječ 
»osjeti«! 

To znate iz psihologije. Evo nekoliko primjera: recimo da vi 
od rođenja do smrti ništa drugo ne doživite nego samo to da 
osjetite toplo, onda imate u svijesti osjet topline i ništa više; re- 
cimo da nijeste baš ništa doživjeli čitav svoj život nego. samo 
neki pritisak na ruci, onda ste imali osjet pritiska; ili recimo 
da u svijesti nemate ništa drugo nego samo jedan glas, onda je 


to jedan slušni osjet; ili recimo da ne vidite nikoju stvar nego 


samo crveno, onda imate osjet crvenoga. 

Vi dakle (kao senzualist) tvrdite, da svjetlost utječe na oko, 
zvuk na uho, i tako različni izvanjski utjecaji (podražaji) da u 
svijesti izazivaju osjete — a zbroj tih osjeta da sačinjava sve 
naše znanje. Sve znanje rezultira iz sume osjeta, kao što na pr. 
2 +4 = 6, tj. 6 rezultira iz zbrajanja. To vi držite o postanku 
svega našeg znanja; zato ste senzualistički psiholog. A kao noe- 
tičar, koji se interesira za istinito znanje, vi držite, da se u sve- 
mu našem istinitom znanju nalaze samo osjeti; kao što se na pr. 
u brojci 6 nalaze 2 i 4. ' 

Da se u istinitom znanju ne nalaze samo osjeti, nego da ga 
sačinjava još neki plus, evo dokaza: 

a) Kad biste vi imali pravo, onda ne biste mogli da budete 
psiholog; jer psiholog je onaj, koji svijesno upoznaje svoje do- 
življaje — a svijesno opažanje ne možete imati vidnim, slušnim 
ni bilo kojim osjetilom. S obzirom na osjete znači svako svije- 
sno (doživljajno, unutrašnje, neposredno) opažanje jedan plus. 

b) Ne biste mogli ni da budete matematičar; jer matematičar 
mnogo toga znade, čega ne može shvatiti nikojim osjetilom, na 
pr. točka, pravac i nebrojeno drugih pojmova u matematici 
znače veliki plus prema osjetima. 

c) Ne bi, po vašem senzualističkom stajalištu, moguća bila 
nikoja znanost; jer u svakoj ima takvih pojmova — na pr. atom, 
zakon, energija —, koji su plus prema našim osjetima. Vi poj- 
mite što znači istina itd. — a sve ovo znanje nadmašuje osjete. 

Uviđate dakle, da mi našim znanjem daleko prehvatamo 
granicu osjeta, tj. da se u cjelokupnom našem istinitom znanju 
nalazi puno više nego sami osjeti. 

d) Ali uzmite baš osjetilno znanje, na pr. jedan opažajni 
sud, pa ćete također uvidjeti, da se u njemu ne nalaže samo 
osjeti, nego još i druge komponente. 

Recimo da opažate našu zastavu i vaš opažajni sud glasi: 
»ovo je naša zastava«. 

Da li se u ovoj tvrdnji nalaze samo osjeti? (: 

. Puno više! ' 

Vi biste u svijesti imali samo osjete, kad ne bi ništa drugo 
znali nego: modro -h- crveno -- bijelo '-1- crte. 

Vi možete ove osjete zbrajati koliko god hoćete, iz ove su- 
macije ne će nikad rezultirati smisao navedenog suda, Jer vi 
tim sudom hoćete reći, da je ovo upravo naša zastava, a ne ne- 
čija tuđa. To pak znači, da vi kod ovog opažanja predmeta isti- 
čete boje i raspored ili međusobnu smještenost tih boja. Vi ovaj 
predmet shvaćate upravo po tim obilježjima; u tom je obziru 
taj predmet izlučen od drugih predmeta (koji nijesu naša za- 
stava). Netko bi mogao opažati taj isti predmet, pa ne bi znao 
da je to naša zastava, dočim vi koji to znadete, svakako ju po 
nečemu razlikujete od zastava koje nisu naše. To jest, vi opaženi 
Predmet stavljate u snošaj (relaciju) različnosti s drugim po- 
znatim predmetima. 

Dakle: relacija, i to relacija na osnovi stalnih boja i njihova 
Složaja, jest onaj plus, koji se (osim osjeta) nalazi u navede- 
nom sudu. A da taj plus nastane u našoj svijesti, potreban je 
akt upoređivanja (ovog predmeta s drugima) i isticanja ili izlu- 
čivanja onoga, po čemu se taj predmet od drugih razlikuje. To 
Pak nije funkcija osjeta. 


113 8 


Još nešto vidimo, ako pripazimo na naš sud o zastavi. 

Taj je sud moguć samo tako, što smo u opaženom predmetu 
konstatirali višestrukost ili raznolikost, tj. tri razne boje, njihov 
položaj i oblik. To su sastavni dijelovi čitavog opaženog pred- 
meta: dakle smo cjelinu rastavili ili analizirali. 

Međusobna raznolikost sastavnih dijelova kod opaženog 
predmeta jest također jedan plus s obzirom na osjete. A. taj plus 
omogućen je aktom analize. 

Osim toga, navedeni sud spaja ili ujedinjuje sve opažene 
sastavine u čitav jedan predmet. I ova je ujedinjenost jedan 
plus gledom na osjete; a taj plus nije također funkcija osjeta, 
nego se za nj iziskuje akt spajanja ili sinteze, 

Uzmite još jedan primjer: »ovaj stol je četverouglast«. 

Kod izricanja toga suda ne samo da opažate taj stol, nego vi 
njemu priričete (predicirate) četverouglasti oblik; po tome ga 
obliku upravo izlučujete, izdvajate, napose ističete — u relaciji 
s drugim nečetverouglastim oblicima. To je jedno. Osim toga, 
vi kod toga stola analitički shvaćate međusobnu raznolikost sa- 
stavnih dijelova: pojedinih osjeta (boje, tvrdoće, težine), veli- 
čine, oblika. Napokon, ove' sastavine ujedinjene su (sintetički) 
u jedan cjeloviti predmet: ovaj stol. 

Uzmimo još, za primjer, da slušate neku poznatu pjesmu, 
recimo himnu. Zbroj tonova nije još melodija, o kojoj opažajno 
sudite da je himna. Tako možete suditi samo onda, ako su svi 
tonovi (slušni osjeti) u izvjesnim međusobnim relacijama, te 
ih kao cjelinu razlikujete od svake druge melodije. 

U svakom dakle opažajnom sudu nalaze se ne samo osjeti, 
nego i neki plus. Bez njega nije moguće da imamo zornu (jasnu 
i razgovijetnu) sliku izvanjskog svijeta. 

Senzualizam je dakle sasvim neodrživ, neistinit nazor. Naše 
znanje ne sastoji samo od osjeta, niti je u njima oslon (osnov, 
fundament) istine. — 

Sad ćemo prijeći od psihološke na noetičku kritiku — ne više 
senzualizma, nego  senzualističkog subjektivizma. Noetička je 
kritika ona, koja ispituje pojam istine, a ne način spoznajnog 
doživljavanja. Doživljujući subjekt spada u psihologiju. 

Objasnili smo, da postoji objekt znanja. Znamo također, da 
se istina nalazi u relaciji subjekta i objekta; i to tako, da se su- 

bjekt (u svojim sudovima) ravna prema objektu, tako da sadr- 
žaju naših sudova odgovara objektivna određenost (== stvar- 
nost), tj. tako, da bi o istim objektima imao jednaki sadržaj su- 
dova (kao što ga mi imademo) i svaki drugi spoznajni subjekat, 
ne samo čovjek. To pak znači, da je istina naših sudova objek- 
tivna, a ne subjektivna, apsolutna, a ne relativna. Taj nazor za- 
stupa objektivizam — i mi smo ga već dokazali. 

Osim toga smo dokazali, da se na objektu spoznaje osnivaju 
njezini zakoni, a da nijesu osnovani u misaonom subjektu. To 
je bila teza objektivizma protiv psihologizma. 

Obje dokazane teze objektivizma obaraju senzualistički (psi- 
hologistički) subjektivizam. Prva je teza dokazala, da ima sen- 
zitivnih (opažajnih) sudova, koji nijesu subjektivno, nego objek- 
tivno valjani. Druga je teza dokazala, da ima i idealnih sudova, 
koji su nužno valjani. 

A ima li nužnih sudova i u samoj empiriji? 

Senzualistički subjektivist to poriče, ali ga pobijaju činje- 
nice. Mi na pr. znamo, da svako tijelo bez potpore mora pasti 
poradi zakona privlačivosti zemlje; ja znam da ću umrijeti, tj. 
znam da su svi ljudi smrtni, jer je prirodni (fizički) zakon, da 
svaki organizam mora da prestane živjeti. Iz ovih primjera vi- 
dimo, da u našem iskustvenom znanju ima i takvih sudova, kod 
kojih nalazimo općenitost i nužnost. Jer neke sudove izričemo 
općenito, tj. za sve a ne samo za opažene predmete, i izričemo 
nužnost, tj. sudimo o opaženim predmetima na osnovi fizičke 
nužnosti. Takvi su sudovi, kažemo, općeniti ili općevaljani uto- 
liko, što valjaju za mnoge objekte. (Prije smo izraz »općevalja- 
nost« uzimali s obzirom na subjekt suđenja, a ne, kao sada, 
s obzirom na objekte). 

Da u empiriji zaista ima općevaljanih i nužnih sudova, to 
obično priznaju svi empiristi. Senzualisti su izuzetak. Empiristi 


dakle, — kao psiholozi! — priznaju, da naše znanje ne sačinja- 
vaju samo osjeti (senzacije), nego i jedan »plus«. 
=e=(+s+9)+ 


Kao noetičari empiristi uče, da se istina svega našeg empi- 
rijskog znanja osniva isključivo na empiriji. Iskustveno je zna- 
nje općenito i nužno utoliko ili zato, što se osniva na samom 
iskustvu. Ima li empirizam pravo? 

II. 

Ja ću umrijeti. Taj sud je nesumnjivo istinit. Ne samo ja, 
umrijet će i svi drugi sada živi ljudi. To ja sigurno znadem. 
Kako ja to znadem? 

Opažajnog znanja o tome nemam, jer kod samog sebe i 
kod sada živućih ljudi ne opažam da umiremo, nego da živimo. 
Istina o mojoj smrti ne očituje se opažajnom neposrednošću, 
ona mi nije neposredno evidentna. To znači, da o istini toga 
suda bivam siguran posredstvom nekog drugog znanja. Oče- 
vidno je, da ću ja umrijeti, ali ta je očevidnost (evidencija) po- 
sredna, tj. samo je onda i utoliko taj sud (o mojoj smrti) očevi- 
dan, ako i u koliko je očevidan neki drugi sud, iz kojeg izvodim 
da ću ja umrijeti. A taj drugi sud glasi: svi ljudi su smrtni, 

Iz ovog suda izvodim ili deduciram (deduktivno zaključu- 
jem) na moju smrt u ovoj formi zaključka (silogizma): - 

Svi ljudi su smrtni; ja sam čovjek: dakle i ja sam smrtan 
(=> ja ću umrijeti). 

Zaglavak (konkluzija) u ovom silogizmu očevidno je istinit, 
ukoliko je očevidno istinita prva (gornja) premisa silogizma, da 
je »svaki čovjek smrtan«. Ona je razlog za istinitost zaglavka, 
tj. njezinim posredovanjem ja sam siguran o istini zaglavka. 

Gornja premisa (gornjak, major) izriče općenitu i nužnu 
tvrdnju. Kako dolazimo do nje? 

Ja sam opažao za mnoge ljude da su umrli, a to su i drugi 
opažali. Mogu li nas pojedini ovi, ako i mnogobrojni slučajevi 
uvesti (inducirati) u nužnost tvrđenja za sve ljude da su smrtni? 

Ne. Jer samo opažanje nekog događaja (smrti), ako se taj 
događaj koliko god puta ponavlja, nije drugo nego konstatira- 
nje opažene činjenice (dotičnog događaja) — a nipošto samo 
opažanje ne isključuje mogućnost protivnog događaja (tj. da 
neki čovjek ne bi bio smrtan). Gornjak pak nužno za svakog 
čovjeka (== općenito) izriče smrtnost. Na čemu se osniva ta 
općenitost i nužnost? Ili: kako dolazimo do te istine ukoliko je 
općenita i nužna? 

Radi se o tome: čovjeku nužno pripada to da je smrtan, da 
amire. Zašto? Ta nužnost ima svoj razlog u čovjeku, i taj razlog 
treba da upoznamo. Kaže se: to je »prirodni zakon« da svaki 
čovjek umre; ali prirodni zakon i ne znači drugo nego fizičku 

nužnost, a mi upravo hoćemo da doznamo, u čemu sastoji ta 
nužnost, tj.: zašto moramo za svakog čovjeka tvrditi, da je smr- 
tan. Pa, kako već znademo, čovjek je organizam, a svaki orga- 
nizam prestaje živjeti (umire). 

Ponajprije moramo dakle znati: šta je »organizam« ili koja 
je njegova narav (bit)? Za tim treba znati: od čega je zavisan 
život svakog organizma i od čega je zavisan prestanak života? 
Tek s odgovorom na ova pitanja omogućeno je izreći gornjak, 
tj. upravo u odgovoru na ova pitanja nalazi se razlog za nuž- 
znost i općenitost tvrdnje: ljudi su smrtni. 

Kako dolazimo do tog odgovora, tj. kako ćemo znati, što je 
organizam i od čega je zavisan njegov život? 

Da li je osjetilno opažanje onaj način, kojim mi znademo, 
što je »organizam«? Ne. Odgovoriti na pitanje: šta je organi- 
zam ili koja je bit (narav) organizma, znači imati pojam o orga- 
nizmu, a ne opažaj. To jest, mi zikojim osjetilom ne možemo 
definirati (odrediti) značenje izraza »organizam«, mi osjetilnim 
opažanjem ze doznajemo ono što je bitno, glavno, zajedničko 
svakom organizmu — a upravo to znati zovemo »pojmiti«. Opa- 
žanjem znademo za pojedine ljude koliko imadu živo tijelo 
(organizam), tj. koliko se kreću i razvijaju, ali samo iz pojedi- 
načnog opažanja još ne doznajemo: šta je svaki organizam? 

Ustanovili smo dakle, da općenitost i nužnost suda (gornja- 
ka u navedenom silogizmu) nije moguća bez pojma o »orga- 
nizmu«. A budući da pojmovno shvaćanje nije rezultat samog 
opažanja, nego se osim opažajne (senzitivne) komponente izi- 
Skuje i misaona aktivnost, zato je jasno, da su općeniti i nužni 
iskustveni sudovi nemogući iz samog opažanja bez misaonog 


. (razumskog) faktora. Iskustveno naše znanje nije dakle senzi- 


tivno, nego je misaono. — A misaono je ne samo utoliko što 
imamo pojam (o organizmu), nego i utoliko što predmet pojma 
pronalazimo u nužnoj vezi s njegovim određenjem (smrtnost). 
Jer ovu stvarnost ne pronalazimo samo opažajno, nego upore- 
đivanjem, razlikovanjem, dakle istraživanjem raznih veza među 
opaženim predmetima. Ovaj »diskurzivni« način doznavanja nije 
senzitivan, nego misaon.* 

* Mišljenje (razum) mora kao protrčati (discurrere) raznim putovima 


da dođe do cilja. »Intuitivno« je znanje, kojim neposredno opažamo biti i 
njihove nužne veze. 

Time smo (protiv empirizma) pokazali, da empiriju — ko- 
liko je općenita i nužna — ne sačinjava samo senzitivno znanje 
nego i razumsko ili intelektualno (misaono). 

Empirizam kao psihološki nazor uči, da je sve naše znanje 
samo empirija (z == e), tj. da nema sudova (ni općenitih ni nuž- 
nih!), koji ne bi bili isključivo senzitivno strukturirani (građeni). 
Utoliko se taj nazor zapravo ne razilazi od senzualizma. Od stro- 
gog (skrajnjeg, ekstremnog) se senzualizma samo toliko razilazi, 
što eventualno dopušta t. zv. pojmove — ali samo kao kolek- 
tivne tvorbe pojedinih osjeta. 

Kao noetički nazor empirizam uči, da se općenita i nužna 
istinitost empirijskog znanja osniva samo na empiriji, tj. u opa- 
žanju je jedini kriterij svake (općenite i nužne) istine ili motiv 
sigurnosti. 

Da ovaj nazor nije održiv, vidimo po tome, što je sve naše 
empirijsko znanje istinito samo ukoliko se osniva na sudovima, 
koji nijesu samo empirijski: to su logička načela. Kad mi iz isku- 
stva nešto saznajemo i dokazujemo, onda se već oslanjamo na 
logička načela, na pr. da nijedna stvar ne može da bude ovo 
određeno (A) i ujedno tome protuslovno (non A). Prema tome 
ne možemo reći, da logička načela nijesu drugo nego opažajni 
sudovi; mi ih dobivamo iz iskustva i ona se osnivaju na iskustvu, 
ali je u njima jedan plus, tj. jedna neopažajna ili neiskustvena 
komponenta. A na njima je osnovana svaka istina. 

Nadalje, po empirizmu ne bi moguća bila matematika. Ne- 
sumnjivo je, da matematika sadržava mnoge istinite sudove, 
koji nijesu nastali iz samog opažanja (tj. opažanje samo nije 
njihov »psihološki izvor«), a i njihova se istina ne osniva na 
opažanju (tj. ono nije njihov »logički izvor«). Da to objasnimo! 

Matematička točka nije protežna (tjelesna), pa je ne možemo 
opažati. I potpuno ravne crte (pravca) nema u zbiljnosti. Mate- 
matičar se uopće ne obazire na zazbiljnost, on može na pr. 
zbrajati neke brojke bez obzira da li se to u zbiljnosti nalazi; 
može o trokutu izreći poučak i ne pitajući za opažajnu zbiljnost. 
Matematičar također konstruira pojmove, on ih sastavlja :li 


sintetizira, a iz ovih sintetičkih pojmova može da izvodi ili de-. 


ducira posve istinite sudove. Sve je to jedan plus s obzirom na 

empiriju. Pa ne samo kad matematičar konstruira pojmove, nego 
i kod apstraktnih pojmova dolazi do analitičkih istina, koje su 
»plus« prema empiriji; na pr. od pojedinih različnih trokuta 
dobivamo (apstraktno, odmišljeno) to što je svima zajedničko, a 
analizirajući apstraktni pojam trokuta znademo da kutovi izno- 
se 180". ao di ad 1ši 

Iz svega proizlazi, da empirizam nije u pravu, kad hoće da 
općenitost i nužnost svih naših sudova osloni na senzitivno zna- 
nje (empiriju). Dakle se općenita i nužna istina svih (pa i empi- 
rijskih )sudova osniva na nečemu, što je istinito i neovisno od 
empirije; a to su, rekosmo, logička načela. 

Da se uzmognemo potpuno orijentirati i da uklonimo svaku 
najmanju nejasnoću, evo na što treba paziti u čitavoj ovoj i 
daljnjoj problematici! 

Dva su pitanja (problema): 1. od čega sastoji naše znanje? 
— 2. na čemu se osniva istina? 

Prvo je pitanje psihološko, drugo noetičko (logičko). 

Psihološki empirist kaže, da se naše znanje sastoji od opažaj- 
nih elemenata. 

Logički. empirist kaže, da se istina osniva na opažanju, upra- 
vo na opažajućem subjektu. 

Hume je bio empirist u oba smisla. 

U engleskoj je filozofiji već ispred Hume-a bio empirist 
Bacon Uerulamski i John Locke (17. v.). Ali obojica samo kao 
logički empiristi, a ne kao psihološki. Jer obojica priznaju, da 
naše znanje ne sastoji samo od opažajnih elemenata, nego da 
imamo matematičko, pa i metafizičko znanje. Ali oni se pitaju: 
na čemu se osnivaju empirijske (opažajne) istine? 

S ovim problemom otpočinje Locke u novovjekovnoj filozo- 
fiji sustavno izgrađivanje noetike. A taj problem rješava on 
empiristički.“ To jest, Locke kaže da se istinitost svih empirij- 
skih sudova osniva samo na empiriji. Locke nije znao, da su i 
empirijski sudovi istiniti napokon zato, što se osnivaju na logi- 
čkim načelima, koja su istinita neovisno od empirije (a priori). 
Da ima nešto neovisno od empirije, da ima nešto predempirij- 


* Nije isto »empiristički« i »empirijski«, baš kao što nije isto »psiho- 
loški« i »psihički«. 

sko (apriorno), što omogućuje općenitu i nužnu istinitost i samih 
empiričkih sudova — to je uočio tek Leibniz i Kant, kako ćemo po- 
dalje pokazati. Oni će biti posve u pravu, kad će protiv empi- 
rizma isticati, da se općenita i nužna istinitost empirije ne osniva 
na samoj empiriji (aposteriornom znanju), nego da se osniva 
na nečem Što nije empirijsko (nije »a posteriori« == iz osjetil- 
nosti), nego je neovisno od osjetilne empirije (== a priori). 

Locke je subjektivist, jer kaže, da se istinitost empirije osni- 
va na empiričkom (opažajnom) subjektu. Aposteriornost subjekta 
jest osnov (fundamenat) svake empiričke (aposteriorne) isti- 
nitosti, 


3. RACIONALISTIČKI SUBJEKTIVIZAM 
(PLATON, DESCARTES, LEIBNIZ): 


Znanstvene istine osnivaju se na apriornom razumu 


Ne zaboravimo dosadašnje raspravljanje, jer je u njemu 
orijentacija za naš daljnji put! 

O čemu raspravljamo? 

O znanju. 

Preuzmite još malo ulogu senzualista, pa mi odgovorite na 
ovo psihološko pitanje: 

Kako nastaje naše znanje? 

Osjetila — to su vrata, na koja ulaze utjecaji izvanjskoga 
svijeta, i na taj način otpočinje naše znanje. 

Ovako odgovara svaki, ne samo senzualistički psiholog. Sen- 
zualist kaže još ovo: 

Ne samo da naše saznanje otpočinje putem osjetila, nego 
su osjetila jedini izvor, jedini uzrok svega našeg znanja. Nema 
drugog (psihološkog) izvora. 

Tako govori senzualist kao psiholog. Vidjeli smo, da nema 
pravo. — 

A sad vas više ne pitam o postanku znanja, nego ovo: 

Sta mi znademo, ili o čemu mi imademo znanje? Na čemu se 
osniva istinito znanje? 


120 





Kad je riječ o istini, to onda ne spada na psihologa, nego na 
logičara. 

Dakle, odgovorite vi kao senzualistički logičar! 

Sve je naše istinito znanje samo 0 0 osjetima, i samo je u nji- 
ma osnov istine. 

To je senzualistička teza u noetici. 

Nakon kritike odstupa senzualist, a nastupa empirist. 

On (kao psiholog) priznaje, da osim osjeta (senzacija) ima 
neki plus, tj. da ima još i drugi uzrok ili (psihološki) izvor na- 


šeg znanja. Ali taj drugi izvor crpe samo iz prvog (osjetnog) 


izvora, tj. ovaj drugi uzrok samo prerađuje osjetna data ( građu). 
Nazovimo taj drugi uzrok (činilac, faktor) mišljenje, a sposob- 
nost mišljenja razum ili intelekt. Naše znanje o izvanjskom svi- 
jetu sačinjavaju opažajni sudovi, a oni ne nastaju samo iz osjeta, 
nego također iz misaone aktivnosti — ali iz ove misaone aktiv- 
nosti ne nastaje nikoje novo znanje koje bi potpuno različno 
bilo od osjetne građe. 

O ovoj psihološkoj tezi empirizma raspravlja napose psiho- 
logija, u traktatu o naravi i o postanku misaonih funkcija (poi- 
manja, suđenja i zaključivanja). 

Nas interesira empirist kao logičar. On kaže: 

Mi imamo istinito znanje samo o onome što opažamo, tj. mi 
nemamo drugih sudova osim opažajnih (empirijskih). Sve je 
znanje istinito samo ukoliko nešto opažamo, tj. opažanje je 
osnov (logički izvor) istine. 

Nakon kritike odstupa empirist. Matematičke, a i same em- 
Pirijske znanosti moraju ga osvjedočiti, da mi znademo ne 
samo ono što opažamo, nego i više (»plus«). I osim toga, da se 
istinitost svih naših sudova ne osniva samo na opažanju, nego 
da ima i drugi (»plus«) osnov istine. — 

Koji je to »plus«? 

Na ovo se pitanje javlja sad jedan novi odgovor. 

Daje ga u prvom redu matematičar, zapravo logičar, koji u 
matematici vidi pravu, strogu (egzaktnu) znanost. Znanstveno 
znanje ima karakter nužnosti, tj. ono ne konstatira samo fak- 
tične, zbiljske činjenice (ono što jest), nego izriče ono što nužno 
jest. A takve treba da budu i empirijske znanosti, jer, i one 
nastoje upoznati stalne, nepromjenljive načine ili zakone zbi- 

vanja (događanja). Osim karaktera nužnosti imade znanstveno 
znanje i karakter općenitosti (univerzalnosti), tj. mi znademo 
ne samo ono što (s našim opažajnim sudovima) pronalazimo kao 
pojedinačno, nego znademo i ono, što općenito važi za sve poje- 
dinosti, na pr. znademo da svaki pojedini čovjek imade jednaku 
čovječju narav (bit), i da svako pojedino zbivanje ima svoj 
uzrok, itd. 

Imajući pred očima općenitost i nužnost znanja, tj. ovaj 
dvostruki karakter koji se ne nalazi u opažanju ili empiriji, drži 


ovaj (matematički) logičar, da se istinito — a to je općenito i 
nužno — znanje osniva na nečemu, što je od empirije neovisno 
(apriorno). : 


Ovaj konstitutivni izvor znanja nazivamo um (ratio). Takav 
bi se logičar nazvao racionalist; njegova teza glasi: znanje je 
samo umno ili racionalno (z == r). »Um« znači apriorni (a) 
spoznajni subjekt. — 

K ovom se logičaru priključuje i znetafizičar, tj. onaj filozof 
koji drži, da imademo i znanstveno istinite spoznaje, na pr. o 
Bogu, o duši itd. — o predmetima, kojih ne možemo opažajno 
(empirijski) upoznati. Dakle (tako on zaključuje): mi ih upo- 
znajemo neovisno od empirije ili racionalno (a priori). 

Kritika racionalizma! 

Empirizam je jedan ekstrem, a racionalizam drugi. Empirija 
je jedino naše znanje i isključivi (ekskluzivni) osnov istine — 
kaže empirist; sasvim neovisno od empirije jest istinito znanje 
— kaže racionalist. A treća mogućnost? Ta bi bila u kompro- 
misu obaju ekstrema, tj. u ujedinjenju empirijske i racionalne 
komponente, tako da ova druga nije neovisna od prve. Ta se 
mogućnost ne smije pregledati, i mi ćemo odmah vidjeti, da je 
opravdan samo onaj nazor, koji spaja obje komponente. A_ pred 
tim ogledajmo neopravdanost racionalističkog nazora! 

a) Psihološki je izvan svake diskusije, da naše znanje otpo- 
činje s empirijom (a posteriori), tj. da mi nemamo »urođenog« 
znanja, koje bi nastalo u nama sasvim neovisno od empirije. 

b) A zar se općenito i nužno istinite spoznaje moraju osni- 
vati samo na »čistom umu«, tj. neovisno od empirije? 

Kad bi tako bilo, onda u znanosti ne bi bilo indukcije, tj. 
mi ne bismo induktivnim znanjem nikad došli do općenite i 

nužne spoznaje, nego bi se takva spoznaja osnivala samo na 
dedukciji. A empirijske znanosti osnivaju se upravo na induk- 
ciji, tj. one u opaženim (zbiljskim) pojedinostima traže ono, što 
je općenito i nužno. Po racionalizmu bile bi dakle nemoguće 
empirijske znanosti; jer one se ne mogu osnivati sasvim neo- 
visno od empirije. Osnov je znanosti u njezinu obrazloženju ili 
dokazivanju, a to ne mogu empirijske znanosti neovisno od em- 
pirije (opažanja). ' 

c) Nadalje: gdje je predmet empirijskih znanosti — ako su 
one neovisne od opaženih predmeta? Ako je naime (po raciona- 
lističkom stajalištu) sve ono, što mi shvaćamo kao općenito i 
nužno, eo ipso neovisno od empirije, onda se kod empirijskih 
(opažajnih) predmeta i ne nalazi ništa općenito i nužno. Dakle 
bi, prema tome, predmet empirijskih znanosti bio izvan podru- 
čja empirijskih predmeta. 

d) I to napokon ne stoji, da svaki metafizičar mora da bude 
racionalist, tj. da je o neempirijskim (metafizičkim) predmetima 
moguća spoznaja samo onda, ako je ona sasvim neovisna od 
empirije. Metafizička je filozofija (kako ćemo još vidjeti) mo- 
guća i uz pretpostavku, da se i kod spoznaje neopažajnih (meta- 
fizičkih) predmeta oslanjamo na empiriju. — 

Objasnimo i racionalizam historijski! 

Platon je bio psihološki racionalist, jer je učio, da nam je 
pravo (općenito i nužno ili pojmovno znanje) urođeno. Iz sen- 
Zitivnosti (empirije) — tako je držao Platon — ne možemo do- 
biti takvog znanja, koje bi bilo općenito i nužno: jer je senzi- 
tivnost pojedinačna i nenužna. Zato je općenito i nužno (poj- 
movno, umsko) znanje neovisno od empirije, tj. urođeno. Ovu 
neovisnost od empirije (apriornost) shvatio je dakle Platon pst- 
hološki. — A kako možemo po prirođenom znanju upoznati 
predmete, koji nam nijesu urođeni? S ovim pitanjem postaje 
Platon noetičar (logičar) — i to metafizički, jer kaže, da se poj- 
movni predmeti (»ideje«) ne nalaze u empiriji. 

Protiv Platona učio je njegov učenik i najveći filozof Ari- 
stotel, da je posve ispravna Platonova teza (protiv Protagorina 
senzualizma), da naše znanje, koliko je općenito i nužno, ne 
potječe iz senzitivnosti. Ali, zar otuda slijedi, da je ono i neo- 
visno od senzitivnosti (opažajnosti, empirije)? Protagora kaže, 

da je senzitivnost sve, a Platon kaže, da je senzitivnost ništa, 
nego da je razum sve naše znanje, i to u svojoj nezavisnosti od 
senzitivnog opažanja. Aristotel pak polazi između oba ekstrema 
posrednim, trećim putem: razum (intelekt, racionalni faktor) za- 
jedno sa senzitivnom sferom dolazi do znanja s karakterom 
općenitosti i nužnosti. Ne postoji psihološki »a priori«. Na koji 
način dolazi razum do takvih sadržaja? — vidjet ćemo podalje. 

Descartes i Leibniz nijesu psihološki racionalisti, nego noe- 
tički. Njihovo je pitanje: po čemu, zašto smo sigurni, da je ne- 
što istina? 

Descartes je rekao: i onda kad o svemu sumnjam, nesum- 
njiva je istina da doživljujem upravo to da sumnjam ili mislim 
(»cogito«) — a prema tome i egzistiram (»ergo sum«). 

Descartes i Leibniz tražili su takve istine koje su same po 
sebi zajamčeno istinite, tj. istine (»ideje«), koje važe nezavisno 
od svake empirije, te su u tom smislu »urođene« (apriorne). 

Ali Descartes nije osim one svoje jedne istine (»cogito, ergo 
sum«) naveo nikoje druge istine, koja bi bila neovisna od em- 
pirije — a takve su istine logička načela. To je važno zato, jer 
su logička načela objektivna, tj. ovisna od objekta, dočim je 
Descartesova istina subjektivistička: Descartes je naime gledao 
osnov istine u samom misaonom subjektu koliko misli. 

Tim svojim nazorom Descartes je začetnik novovjekovnog 
racionalističkog subjektivizma. On napušta aposteriornost (sen- 
zitivnost, empiričnost) znanja, a oslanja se na racionalnost (ra- 
zumnost) — i to, nota bene, ukoliko je ovisna od subjekta, a ne 
od objekta. Izraz »a priori« dobiva šire značenje: on znači ne 
samo »nezavisnost od empirije«, nego i »nezavisnost od objekta« 
— a baš po ovom drugom značenju dobiva »apriornost« subjek- 
tivističko značenje. 

4. APRIORISTIČKI SUBJEKTIVIZAM (KANT).* 


Znanstveno ili objektivno (općenito-nužno) iskustvo omogućeno 
je uz pretpostavku, da subjekt spaja osjete na izvjesne načine 
(= »forme i kategorije«), koji važe nezavisno od osjetđ 
= »a priori«). 


k 

Nije naša zadaća, da rekonstruiramo Kantovo umovanje u 
cjelini, i da ga u svim pojedinostima kritički ogledamo; obja- 
snit ćemo samo osnovne misli, na kojima je izgrađena Kantova 
filozofija. Pokazat ćemo zapravo, kako je Kant postavio pro- 
blem spoznaje i na koji ga je način rješavao. 

On je zapazio, da u nekim znanostima postoje općeniti i 
nužni sudovi. Pred očima je imao u prvom redu matematičku i 
prirodnu znanost, a onda i metafiziku, — za koju barem neki 
drže da je znanost, tj. da ima općenito nužnih sudova. Evo ne- 
koliko primjera za takve sudove iz pojedinih znanosti: 

T+5=12 ' 

Pravac je najkraći put između dvije točke. 

Sve što se u prirodi događa, ima svoj uzrok. 

Svaki (ne samo iskustveni) predmet koji je nešto, nije ujedno 


ništa: ne može nešto podjedno biti i ne biti (načelo protivurje- 


čja). Ako pak jest, ima razloga da jest, a ne da nije (načelo 
dovoljnoga razloga). 

To su sudovi, za koje se Kant stao zanimati. Prva dva suda 
spadaju u matematiku, treći u prirodoslovlje, a oba navedena 
načela osnov su metafizike. Razmišljajući o njima Kant se u 
prvom redu zaustavio kod trećega suda, koji izriče prirodni 
zakon uzročnosti. O tom je naime sudu posebice raspravljao već 
Hume, i to je odlučno utjecalo na Kanta. Evo kako: 

Hume je konstatirao dvoje: 1. da pojam »uzroka« nije sadr- 
žan ili uključen u pojmu »događanja«, tj. predikat suda ne na- 
lazi se u subjektu; zato je taj sud sintetičan, a ne analitičan. 
2. Hume je postavio pitanje: po čemu ili zašto je taj predikat 


* Isp. »Kant i neoskolastika«, 1. sv. 1920.; 2. sv. 1921., Zagreb. 

nužno spojen (sintetiziran) sa subjektom? To jest: po čemu zna- 
demo da je upravo nužno tako, da svako prirodno događanje 
mora da ima svoj uzrok? Na ovo je pitanje Hume odgovorio, 
da se ta sintetička nužnost osniva na osjetilnom iskustvu (senzi- 
tivnoj empiriji). 

K 1. Prvu je točku prihvatio Kant, i proširio ju na druge su- 
dove. Usvojivši ovo Hume-ovo stajalište, Kant se odvojio od 
racionalističke Leibnizove škole, u kojoj je, tako reći, uzrastao. 
Ta je naime škola sasvim zabacila vrijednost iskustva, pa je 
učila, da se općenito i nužno znanje osniva samo na pojmovima 
koji su nezavisni od iskustva. Jedan pojam iz drugoga izvodimo 
pomoću analize; zato su općevaljani i nužni sudovi »analitički«. 
Kant priznaje, da su analitički sudovi općeniti i nužni: predi- 
kat, dakako, moramo spajati sa subjektom — ako smo ga anali- 
tički izvadili iz subjekta. Ali, zar je takvim sudovima ikoliko 
prošireno naše znanje? Baš ništa, a takvi sudovi, koji nam ne 
proširuju znanja, i ne spadaju u znanost. Pogledajmo sudove 
u matematici i prirodoslovlju, pa ćemo vidjeti, da oni i nijesu 
analitički, nego sintetički. Hume ima dakle pravo, kad je to 
uvidio (barem kod jednog suda). 


K 2. Ali, sad dolazi Kantova kritika na drugu točku. Nema, 
kaže on, nužnosti, koju bi moglo opravdati osjetilno iskustvo. 
To je glavna Kantova teza (proti Hume-u). Na osnovi osjetil- 
nog iskustva ne može nikad naše znanje da bude općenito i 
nužno. Izraz »iskustvo« uzima ovdje Kant u onom značenju kako 
ga je uzimao Hume: ono znanje, koje dobivamo iz osjetilnog 
opažanja, a posteriori. Mi naime, umuje Kant, opažamo samo 
ono, što je pojedinačno, a ne općenito, i što je nestalno ili pro- 
mjenljivo, a ne nužno: dakle nam iz opažanja nema općenito- 
sti i nužnosti. Otuda slijedi, da se općenitost i nužnost sudova 
osniva na nečemu, što je od iskustva sasvim nezavisno ili »a 
priori«. (To je prvi, sudbonosni i krivi Kantov izvod; ako naime 
opažajno znanje šamo po sebi i nema karakter općevaljanosti i 
nužnosti, otuda ne slijedi, da mu taj karakter dolazi od nečega 
što je sasvim nezavisno od opažanja: ima još i nešto treće, što 
je Kant pregledao, a to je neopažajni ili razumski osnov znanja, 
koji ipak nije sasvim nezavisan od opažanja). 

Kod pitanja o opravdanju znanstvene (općenitonužne) va- 
ljanosti sudova Kant se dakle suprotivio Hume-u. Po čemu, 
kako, zašto ili na osnovi čega imadu sudovi karakter općenitosti 
ili nužnosti? — na ovo pitanje odgovara Kant, da je to moguće 
samo a priori. Zašto je u sintetičkim sudovima spojen predikat 
sa subjektom, premda se u njemu (subjektu) ne nalazi? Razlog 
spajanja — a to je najvažnije! — nije u osjetilnom iskustvu (a 
posteriori), nego samo a priori (u »čistom umu«). Time se Kant 
priklonio racionalistima. On priznaje činjenicu apriornosti, — 
ali ne ostaje kod nje »dogmatski«, bez kritike, pretpostavljajući 
naprosto da postoji razum (um, ratio), koji bi sam iz sebe mo- 
gao neograničeno spajati pojmove. Racionalisti su ovim putem 
otišli daleko izvan granice iskustva, prehvatili su (transcendi- 
rali) prirodni ili fizički svijet — i stvorili svoju »transcenđentnu 
metafiziku«. Iz ovoga »dogmatskog drijemanja« razbudio je 
Kanta već Hume, i zato on postavlja općenito za sve a priori 
osnovane sintetičke sudove ovo pitanje: kako su mogući takvi 
sudovi? 

Treba objasniti dvoje: 1. šta sačinjava samu sintezu, i 2. 
kako apriornost ipak omogućuje vezu s predmetima iskustva? 

K 1. U aritmetici su brojevi, a oni su, drži Kant, vezani na 
vrijeme. U geometriji su prostorni oblici. Matematički, a tako 
i prirodoslovni sudovi, vezani su dakle na prostorni i vremenski 
oblik (formu). O matematičkim i prirodoslovnim predmetima 
ne možemo suditi bez prostorno-vremenskog opažanja (zdra): 
dakle je i on aprioran. Jedino što nije apriorno, to su osjeti: njih 
dobivamo podraživanjem osjetila. Prema tome moramo pretpo- 
staviti, da postoje neki »predmeti« izvan svijesti, koji nam po- 
dražuju osjetila. (Ovu će pretpostavku odmah oboriti Kantova 
nauka, da su predmeti samo u svijesti.) 


Šta još, osim prostora i vremena, sačinjava apriornu sintezu? 
Neki najopćenitiji načini sintetiziranja, koji spadaju na apriorni 
ili čisti um, a to su kategorije: osnovni pojmovi, od kojih zavise 
Sinteze (sudovi). Ima ih dvanaest, a među njima je na pr. uzrok 
i supstancija ( stvar koliko egzistira u sebi, a ne u drugome). 


Ispitati sve ove apriorne uvjete sudova, to je bio jedan zada- 
tak, koji proizlazi iz naprijed postavljenog pitanja. Ali to nije 

jedini zadatak: drugi je još važniji, i u njemu kulminira pro- 
blem spoznaje. 

K 2. Kako je moguće da apriorni, od iskustva sasvim neza- 
visni sudovi, ipak vrijede za iskustvene predmete? Otkud objek- 
tivna valjanost apriornih sinteza za iskustvenu stvarnost (real- 
nost), ili kako je moguća šinteza bez obzira na iskustvo — a ipak 
valjana za iskustvo? Otkud, dakle, valjanost, a ne otkuda su- 
dovi! Nitko se od racionalista nije pitao: na čemu se osniva 
objektivna valjanost znanstvenih sudova (i pojmova). Da su oni 
. apriorni, — u to Kant ne da dirati; ali onda je pitanje: kako da 
se premosti jaz između njih i iskustvenog svijeta? Jer matemati- 
čki i prirodoslovni sudovi izriču ono, što pronalazimo u zbilj- 
skom, iskustvenom svijetu ili »prirodi«. Ne bi, dakako, nikoje 
poteškoće bilo, kad bi se sudovi ravnali prema predmetima ili 
kad bi zavisni bili od predmeta: sasvim je jasno, da u tom slu- 
čaju sudovi odgovaraju predmetima, tj. da izriču ono, Što se 
nalazi u iskustvu. Ali sudovi su apriorni, — nezavisni od pred- 
meta! Nema tu drugog izlaza, nego da kažemo: predmeti se rav- 
naju po sudovima i subjektu koji sudi. Samo na taj način mogu 
predmeti da odgovaraju (korespondiraju) apriornim ili sasvim 
nezavisnim zakonima spoznaje, da su po samim tim zakonima 
uvjetovani ili po njima isključivo konstituirani: samo od njih 
zavisni. Ova teza jednaka je, kaže Kant, Kopernikovskom 
obratu: zemlja se kreće oko sunca, a ne obratno, — i tako se 
predmeti ravnaju po subjektu, a ne obratno. 

Taj odgovor znači, da sigurnost i istinitost znanja ima svoje 
uporište u subjektu, ne u objektu, a to je subjektivizam. On je 
Kantu bio potreban na osnovi apriorizma; zato je to »aprioristi- 
čki subjektivizam«. 

Sad još treba samo jedan korak u tom smjeru dalje, pa da 
se objasni i ovaj odnos predmeta (objekata) prema apriornom 
subjektu. Zašto se u predmetima općenito i nužno nalazi ono, što 
mi o njima sudimo? Zato, rekao je Kant, jer predmete konsti- 
tuiraju sudovi, tj. predmeti su određeni jedino u zavisnosti od 
sudova. A sudovi su, čuli smo, rezultat razumskih kategorija 
(»čistog uma«) zajedno sa zornim oblicima: dakle su predmeti 
zavisni od razuma i od zornosti (osjetilnog opažanja). To pak 
znači, da je ovako sastavljeno znanje o predmetima tek pravo, 

znanstveno iskustvo; a svi predmeti zajedno čine prirodu. Kako 
su nam dakle poznati? Samo kao pojave ili fenomeni, tj. koliko 
su vezani na apriornu zornost. 

Taj odgovor zovemo fenomenalizam: nazor, po kome su svi 
predmeti sudova samo pojave subjekta koji o njima sudi. Dru- 
gim riječima, predmeti su vezani na svijest, koja ih opažajno i 
misaono sačinjava; utoliko kažemo da su predmeti znanja nešto 
idealno. ' 

Što otuda slijedi? To, da nešto nepojavno, nefenomensko, 
nešto noumenalno (stvar po sebi ili »Ding an sich«) nije pred- 
met sudova. Čisti um svojim kategorijama ne može prehvatiti 
granice pojavnog, iskustvenog svijeta ili prirode, pa zato nije 
kadar da išta dozna o »stvarima po sebi«, nego samo o stva- 
rima »po umu«, tj. po tome kako su konstruirane po zorno- 
razumskom subjektu. Time je, dakako, rečeno, da metafizika, 
koja hoće da upozna stvari po sebi, nije znanost: nema znan- 
stvenih sudova o predmetima izvan empirijskih (fizičkih) gra- 
nica. 

Hume zabacuje metafiziku, jer je senzualist, jer drži, da 
samo osjeti sačinjavaju sve naše znanje, i prema tome predmet 
znanja nije drugo nego osjetilno iskustvo. Kant je, nasuprot, 
iskustvo apriorizirao, tj. unesao je u predmete znanja od osjetil- 
nosti sasvim nezavisnu komponentu: opažajne forme i katego- 
rije. One su, ako ćemo tako reći, nešto »metafizičko«, — ali ta 
metafizika nije transcendentna, ne prelazi preko iskustva, nego 
»u njemu ostaje«, tj. ona mu je imanentna. Općenito čisto pri- 
rodoslovlje ili apriorna sintetička spoznaja iskustvenog svijeta, 
— to je »Imanentna metafizika«. Drugim riječima: neka ostane 
metafizika, ali ne racionalistička, ne transcendentna, ne ona, 
koja napušta iskustveni svijet, nego samo ona, koja se na njemu 
zaustavlja. 

Tim rezultatom nije Kantova filozofija završena. Načelno je 
riješeno, da transcendentna metafizika ne postoji. Sada tek do- 
lazi novi posao: konkretno pokazati, da takva metafizika zaista 
nije znanstvena, a zatim potražiti nove putove za metafiziku. 
Jer, ako i jest metafizika teoretski (logički) nemoguća, ona je 
Praktički nužna. Sav se ćudoredni (moralni, etički) život osniva 
na »ideji« Boga, besmrtnosti duše i slobodi volje, — pa zato 

treba i ove »postulate« opravdati. Na ovaj ćemo se Kantov zada- 
tak kasnije navratiti. 


II. 


Zašto 7-+-5 mora da bude 12? Zašto, otkuda je to, da baš 
pravac mora da bude najkraći put između dvije točke? Zašto 
baš sve, što se zbiva ili događa, mora da ima svoj uzrok, tj. 
zašto mora da bude proizvedeno? Otkud ova »moranja« ili ove 
nužnosti? Po čemu je opravdana (legitimirana) nužnost u sin- 
tezi subjekta s predikatom? 

To je pitanje, na kome se razilaze dva suprotna odgovora: 
objektivizam i subjektivizam. Nije to pitanje novo, nije tek od 
Kanta postavljeno, nego je samo od njega formulirano u smislu 
njegova stajališta ili njegova odgovora na to pitanje. Kant je 
držao, da je nužnost sudova obrazložena ili osnovana »a priori«, 
pa zato je i formulirao pitanje: kako su moguće apriorne sin- 
teze? Zapravo Kant pripisuje Hume-u u zaslugu kao da je on 
prvi postavio pitanje o obrazloženju sinteze; ali Kantu nije bilo 
kanda poznato, da su isto pitanje davno prije Hume-a posta- 
vljali objektivisti: već Aristotel i Toma Akvinski. Kad se niti 
Kant nije odlikovao poznavanjem objektivističke filozofije, koje 
čudo, da i kod suvremenih filozofa nailazimo na potpuno nepo- 
znavanje te filozofije. Tako na pr. Miller-Freienfels kaže, da je 
skolastička (aristotelovska, objektivistička) filozofija racionali- 
stička, tj. da nužnost znanja osniva na analizi pojmova, uko- 
liko iz jednog pojma izvodi drugi pojam. Da takva izjava znači 
neupućenost, odmah ćemo pokazati, jer time ulazimo baš u kri- 
tiku Kantova naziranja. 

Ostanimo kod pitanja: po čemu je sinteza nužna? 

Po nečemu, što je od sinteze nezavisno. To je objektivistički 
odgovor (koji smo već objasnili). Objektivizam upozoruje, da 
među osjetilnim sadržajima opažamo relacije (različnosti, sli- 
čnosti), koje izričemo u sudovima. Osjetilni su sadržaji (na pr. 
crveno i modro) objekt, kome priričemo ili prediciramo izvjesnu 
relaciju (različnost). Spajanje ili sinteza predikata s objektom 
obrazložena ili motivirana je u tome, što predikat pronalazimo 
u samom objektu, tj. mi opažajno znademo. da je crveno i mo- 
dro različno: sami osjetilni sadržaji — crveno i modro — jesu 

različni, i to nezavisno od sinteze. Osjetilna je sfera svijesti 
sadržajno nezavisna od misaone (sintetičke), — a to znači, da 
sinteza ili sud, koji je upravljen na objekte u osjetilnoj sferi, 
mora da se ravna po toj sferi, zavisan je od nje: u samim osje- 
tilnim sadržajima — koji su od suđenja nezavisni — razlog je 
za suđenje (sintetiziranje). 

Tako smo (u raspravi o objektivizmu) objasnili objektivnost 
»moranja« kod opažanja sudova o zbiljskim pojedinačnim 
objektima. Kod idealnih sudova nalaze se apstraktno općeniti 
objekti. Uzeli smo na pr. 7+-5==12. Da sa zbrojem brojeva 7 i 
5 moramo spojiti broj 12, to se nipošto ne osniva na osjetilnom 
opažanju pojedinih stvari, na pr. na zbrajanju jabuka; jer iz 
ovakvog pojedinačnog, iskustvenog dodavanja (jedne jabuke 
drugoj — do 12) nikako ne proizlazi nužnost sinteze, koju su- 
dom (7-+-5==12) izričemo općenito ili generalno za koje mu 
drago objekte (ne samo za ove jabuke). Niti se može reći, da 
zbroj od 7 i 5 nužno iznosi 12 zato, što tako pronalazimo anali- 
zom pojmova; jer mi u ovom sudu izričemo stvarnost (tj. izri- 
čemo jednakost među brojkama) koliko je ona nezavisna od na- 
šeg poimanja. Na čemu se dakle osniva to, da smo izričući ovaj 
sud sigurni o njegovoj nužnosti? Jamačno nije ta apodiktička 
(nužna) sigurnost slijepa, bezrazložna, jer mi »uviđamo«, da je 
stvarnost među navedenim brojkama nužna. I upravo taj uvid u 
stvarnost, tj. (misaono) opažanje odnosa između objekata, oprav- 
dava nužnost suda. U samoj biti (naravi) objekata pronalazimo 
(misaonim, razumskim opažanjem ili zrenjem) ono, što je po 
njima nužno. — Jednako bi se dalo pokazati na drugom pri- 
mjeru: svaki pravac najkraći je spoj između dvije točke. 

Uzmimo još na pr. sud: svako događanje mora da ima svoj 
uzrok. Taj sud važi ne samo za osjetilno opažene događaje i 
uzroke, nego općenito za koje mu drago događanje i za neopa- 
žajne (neiskustvene) uzroke; utoliko je ovaj općeniti sud meta- 
fizičko načelo. (Odmah ćemo o njemu pobliže raspravljati.) Kad 
objektivisti kažu, da je taj sud analitičan, to ne znači, da je 
Predikat (»uzrok«) uključen u subjektu (»događanju«), nego da 
Možemo uzeti oba pojma zajedno i u međusobnom odnosu tih 
Pojmova nalazimo razlog da ih nužno spajamo. Ali (to je važno!) 
mi pojmovima shvaćamo nešto, što je nezavisno od poimanja: 

objekti ovih pojmova jesu bitak, tj. »nešto« što nije sačinjeno 
samim poimanjem, koliko bi to poimanje (naše shvaćanje) bilo 
potpuno nezavisno od bilo čega. Naprotiv, mi pojmovno shva- 
ćamo objekte na svoj način (univerzalno), — ali u zavisnosti od 
onoga što su objekti sami po sebi, ne tek po našem shvaćanju. 
Pojmovno se shvaćanje dakle — a jednako i analitičko spaja- 
nje — osniva na bitku, koji je nezavisan od shvaćanja: utoliko 
i kažemo, da je naše shvaćanje objektivno. 

Na ovim smo primjerima vidjeli, na čemu se osnivaju sin- 
teze (sudovi) ili od čega zavisi spajanje predikata sa subjektom. 
To je spajanje, rekao je Kant; sasvim nezavisno od osjetilnih 
sadržaja, apriorno. Drugim riječima, nije spajanje (suđenje) 
upućeno na nešto »izvan« spajanja, na bitak koji bi nezavisan 
bio od spajanja. Protivno ovome Kantovu stajalištu (apriorizmu) 
mi smo pokazali na navedenim primjerima, kako su na stvar- 
nostima, koje su od suđenja nezavisne, osnovani opažajni sudovi 
(koji izriču pojedinačne, faktične stvarnosti, na pr. sad je u ovoj 
sobi toplo) i općenito nužni sudovi; a od ovih posljednjih dolaze 
u obzir idealni sudovi, koji izriču samo misaone ili idealne stvar- 
nosti (u aritmetici i geometriji) i oni sudovi, koji izriču zbiljski 
(realno)-iskustvenu stvarnost (na pr. načelo uzročnosti o svemu 
što se zbiljski događa). Na čemu se dakle — po vašem objekti- 
vističkom tumačenju — osniva općenitost i nužnost sudova? Na 
svezi sudova (sintezđ) sa stvarnostima, koje su nezavisne od su- 
dova. Čime smo ovo objektivističko stajalište dokazali? Time što 
smo 1. u osjetilnoj sferi upozorili na objekte sudova, koji su 
nezavisni od samog akta suđenja i 2. time što smo upozorili na 
neosjetilne objekte (koje ne shvaćamo osjetilno-opažajno, nego 
pojmovno), koji su također nezavisni od suđenja ili sintetizira- 
nja. A da su zaista nezavisni, dokazuje se time, što i neosjetilne 
objekte (na pr. čovjek, uzrok, boja, broj 12, pravac) nalazimo 
u osjetilnoj sferi — ne kao pojedinačne i promjenljive, nego 
kao općenite i nužne. Ima dakle od suđenja nezavisno nešto 
općenito, nužno ili bitno, u čemu su osnovane općenito-nužne 
veze ili stvarnosti. U nezavisnim objektima (bitku) nalazi se 
puno više stvarnosti nego što ih mi shvaćamo, pa se zato ne 
može reći da su one zavisne samo od shvaćanja (suđenja). 

Sad se još pita: na koji način: shvaćamo nezavisnu stvarnost? 

Šamo tako da nam še ona »očituje«, tj. da ju neposredno 
pronalazimo: u bitima opažamo ono što je općenito i nužno 
s njima povezano (na pr. u biti pravca da je najkraći spoj, u 
biti događanja i uzroka da su općenito i nužno povezani). Mi 
stićemo uvid u nužne veze (stvarnosti) time, što uočujemo ono 
što je bitno kod predmeta o kome sudimo. Svaki prirodoslovac 
(fizičar, biolog, medicinar) ide za tim da upozna sve ono što 
spada na bit nekog objekta, hoće da stekne uvid u samu »stvar«, 
Dakle je razlog ili osnov za općenite i nužne (zakonske) sudove 
u očitovanju (evidenciji) stvarnosti. Drugim riječima, općenitost 


i nužnost sudova nije aprorna, nije u subjektu osnovana, nego 


u bitku (stvarnosti, objektivnosti) nezavisno od subjekta. — 
Time što otpada apriornost kao osnov općenitosti i nužnosti, 
otpada i Kantovo pitanje o valjanju ili važenju apriornih sin- 
teza za objekte; sinteze su objektivne zato, što su osnovane na 
očitovanju stvarnosti. 

Suprotstavljajući objektivističko stajalište Kantovu  aprio- 
rizmu, mi se dakle ne pozivamo na nikoju psihološku teoriju o 
postanku suđenja i poimanja, nego uzimamo u obzir gotove su- 
dove i gotove pojmove — u vezi s objektima, koji su nezavisni 
od akta poimanja i suđenja. Da li su oni nezavisni i od osjetilnog 
opažanja, i prema tome da li su nezavisni od ikoje svijesti (u 
strogom smislu »realni«), — to je posebno pitanje, koje također 
ne pretpostavljamo u kritici Kantova stajališta. A glavno je nje- 
govo stajalište, rekosmo, apr'ornost nužne sinteze. Razlog nuž- 
nosti nije u nezavisnom objektu, nego u nezavisnom subjektu. 
Zapravo ovako: sinteza je sama po sebi nužna, tj. nezavisno od 
osjetilnog iskustva, — a to znači »a priori«. Tako, evo, Kant fun- 
dira nužnost sinteze. Pa kad je to učinio, onda treba da bude 
dosljedan kod pitanja: kako lo, da apriorno obrazloženje sin- 
teze ipak valja za iskustvene objekte? Odgovarajući na to pita- 
nje ostat će (Kant) dosljedan svom apriorizmu samo na taj na- 
čin da kaže: objekti su zavisni od sinteze. Ova izjava znači, re- 
kosmo, subjektivizam (i idealizam). U apriornosti je fundiran 
subjektivizam (»kopernikovski o)rat«): objekte je Kant okrenuo 
prema sintezi — a ne obratno, kako čine objektivisti —, a razlog 
da je tako morao shvatiti odnos sinteze i objekata bio je taj, što 
Je već pretpostavio apriornost. 

Da objasni općenitost i nužnost sudova (tj. da odgovori na pitanje: 
zašto je nužno spojen sa subjektom takav predikat, koji se u njemu ne 
nalazi?), Kant je uzeo apriornost. Da pak spasi apriornost od sloma koji joj 
je zaprijetio naočigled pitanja: na koji način mogu da dobiju valjanost za 
stvarni bitak (realne objekte) sudovi, koji su od tog bitka nezavisno (a priori) 
sintetizirani? — bio je Kant logički prisiljen da kaže: Stvarni se bitak ravna 
prema sudovima ili zavisan je od subjekta koji sudi. To je dakle posljedak 
ili nužni izvod iz pretpostavke o apriornosti, a u vezi s pitanjem o odnosu 
apriornosti sa stvarnim bitkom (predmetima). Kantova dakle teza, da su 
predmeti »idealni«, zavisni od sudećeg subjekta, — ima svoje obrazloženje 
u tezi o apriornosti sudova: pomoću apriornosti Kant je utvrdio svoj »koper- 
nikovski obrat« (jer se taj obrat logički osniva upravo na apriornosti). Prema 
tome možemo reći, da »kopernikovski obrat« (subjektivizam, idealizam) ima 
ulogu »sredstva« ili »ključa« u rješavanju glavnog (centralnog) problema: 
kakav mora da bude odnos između apriornosti i objekata (a —> 0), da 
apriorni sudovi uzmognu važiti za objekte? Takav, kaže Kant, da se o 
isključivo oslanja na a, tj. da su objekti konstituirani a priori (subjektivi- 
zam, idealizam), Upravo takav je dakle odnos »sredstvo« za rješenje pro- 
blema. — Već su Platon, Descartes i Leibniz, iako svaki na svoj način, 
apriorizirali razumski subjekt (»logos«). Kopernikovski obrat znači prema 
njima jedan novum utoliko, što je Kant htio da pokaže, kako upravo po 
logosu biva »metnuto pred« njega ono što nije logos: Kant je logizirao 
objektivnost. 

(O pitanju »glavnog« problema opširno raspravlja već Vaihinger u svom 
Komentaru od 1881., a ulogu »sredstva« prikazuje naročito Brunswig; o čemu 
referira S. Pataki u »Radu« Akademije). 

Kant nije sebi postavio zadaću da bude psiholog, tj. on ne će da tumači 
postanak znanja. On je noetičar, jer tumači znanstveni karakter znanja, tj. 
istinitost znanja. Zato kad on upotrebljava izraz »a priori« (nezavisno od 
senzitivnosti), onda taj izraz nema psihološko značenje, tj. on ne znači isto 
što kod psihološkog (Platonovog) racionalizma: da imademo pojmove koji 
su nastali a priori, upravo koje ima spoznajni subjekt sam u sebi (u svom 
»duhu« ili »svijesti«) neovisno od senzitivnosti. 

No, premda Kantov zadatak nije bio psihološki, tj. premda on nije 
promatrao znanje (nego vrijednost znanja ili istinitost), on je ipak morao 
da bude i zaista je bio psiholog barem utoliko, što je pretpostavljao ispred 
noetičkih svojih istraživanja (ispred kritike o istinitosti zanja) samu struk- 
turu znanja; to jest, imao je izvjesni nazor o samoj građi i sastavu znanja. 
O pojmovnom znanju nije Kant psihološki raspravljao, i zato je Aristotelovo 
shvaćanje o postanku pojmova protivno psihološkom, a ne Kantovom aprio- 
rizmu. Kritika Kanta ne smije dakle da otpočinje psihologijom (pitanjem 
o postanku) pojmova; ona mora otpočeti onim pitanjem (noetičkim), koje 
sebi Kant postavlja: na čemu se osniva znanstvenost (istinitost) znanja? 
S obzirom na Kantov zadatak, na njegovo noetičko gledište, ne smije kritika 
da otpočne psihološki. 

Govoreći o znanju, Kant otpočinje razlikovanjem između opažajnih 
sudova i znanstveno empirijskih, koji imadu karakter općenitosti i nužnosti. 
U oba slučaja »suditi« znači spajati »pomisli« (osjete): u prvom se slu- 
čaju spajaju na osnovi osjetnog opažanja — kako i senzualizam uči —, a u 
drugom na osnovi apriornosti ili nečega što je od osjetnosti neovisno. Tu 
apriornost uzima Kant s obzirom na općenitost i nužnost sudova, — ali ta 
je općenitost i nužnost upravo u sudovima (u znanju), tj. ona ne lebdi u 
zraku bez ikojeg sudećeg subjekta: a koliko je od subjekta doživljena (ta 
općenitost i nužnost), i koliko je »a priori« omogućena, ta je apriornost 
svakako psihološka, tj. ona znači, da je sam sudeći subjekt neovisan od 
osjetnosti. Kant je »općenitost i nužnost« uzeo izolirano od subjekta koji 
sudi, ali ona ipak ne postoji bez suda (mišljenja), tj. bez samog spoja 
i bez subjekta — pa zato i apriorni uvjeti za općenitost i nužnost sudova 
postaju psihološki: u subjektu. 

Uzmimo sad apriorne uvjete u logičkom ili noetičkom (»transcenden- 
talnom«) smislu! 

Sad je gledište ovo: istinitost (po Kantu »općenitost i nužnost«) sudova. 
Na čemu se ona osniva? 

Ne na osjetilnom iskustvu — kako empiristi kažu —, nego neovisno od 
njega ili »a priori«. Sad apriornost znači osnov (razlog) istine — i to je 
značenje logičko (noetičko). 

Ima li sada Kant pravo — to je pitanje! 

Ima, koliko je protivnik empirizma. To je bio i Leibniz. Ali evo zašto 
nema pravo: 

Jer je Kantova »apriornost« subjektivistička. Njemu su naime »apri- 
orni« načini sudova ili spojeva, a to su kategorije (razumski, misaoni oblici) 
zajedno s opažajnim ili zornim oblicima (12 kategorija + 2 oblika: prostor 
i vrijeme). Ovi »načini« ne smiju da budu psihološki shvaćeni, — jer onda 
smo opet kod empirizma (engleskog), koji psihološki tumači sudove (kao 
asocijativne načine spajanja). Dakle: apriorni su uvjeti istine logički, tj. 
bez doživljujućeg (sudećeg) subjekta. Ali, vezani su ipak uz »subjekt«: 
subjekt uopće, svijest uopće, duh. I zato su, tako izvodi Kant, od apriornog 


subjekta ovisni objekti sudova. A to je subjektivizam. — Protivno smo 
pokazali, da je i znanstvena empirija osnovana zaista na nečem neempirij- 
skom (i utoliko »apriornom«) — a to su logička načela (a ne »kategorije« 


u Kantovu smislu). Ta su načela objektivna, tj. ovisna od objekta. Time 
smo pokazali, da je osnov svake istine (i znanstveno empirijske) u objektiv- 
nosti logičkih načela. — 

Koji je objekt sudova? Zar samo »pojave«, kako Kant kaže? 

Pokazali smo, da je najopćenitiji objekt sudova stvarnost ili nešto 
određeno. Zar samo koliko je osjetilno (senzitivno) određeno? Ne; mi mo- 
žemo shvatiti svaki, i nesenzitivni objekt (određenje). Ovo je shvaćanje 
misaono, pojmovno. Gledamo li, dakle, na objekt pojmova — a to je gle- 
dište logičko! — već smo protivno Kantovu fenomenalizmu pokazali, da 
objekti pojmova nijesu opažajni ili pojavni. To znači, da niti naši sudovi 

s tim pojmovima nijesu ograničeni ili vezani na osjetilnu ili iskustvenu 
sferu znanja, nego da smo kadri upoznati i neiskustvene objekte. To jest: 
metafizika je logički (znanstveno) moguća kao i svaka druga logička spoznaja. 

Kant je imao pred očima, rekosmo, racionalističku (Leibnizovu) meta- 
fiziku, koja je svoje umovanje o nepojavnim izvorima svijeta i života osla- 
njala samo na pojmove, te je iz samih pojmova htjela da izvede (deducira) 
znanje o metafizičkim predmetima (Bogu, duši, slobodi). Aristotelova meta- 
fizika oslanja se na logička načela i napose na načelo uzročnosti (kauzalni 
princip). Ta načela nijesu analitička u racionalističkom smislu, tj. izvedena 
iz samih pojmova, bez njihove ovisnosti o predmetima, nego su — po 
Aristotelovu nazoru — osnovana na samim predmetima koliko su nezavisni 
od subjekta. Aristotelova je dakle metafizika postavljena na bazu objekti- 
vizma — i zato je ovdje preokret između Aristotela i Kanta. — 

Kantov fenomenalizam razilazi se od subjektivnog idealizma utoliko, 
što priznaje realne predmete (stvari po sebi), koji aficiraju osjetila. Ali neki 
Kantovci (iz Marburške škole: Cohen T 1917., Natorp T 1924.) tumače 
Kantov »Ding an sich« tako, da negiraju realnu egzistenciju; na taj način 
postaje fenomenalizam potpuni idealizam. Ali, taj idealizam — kažu ovi 
tumači — nije subjektivan, psihološki: jer Kant ne govori o svijesnim 
sadržajima (sudovima) koliko su doživljeni od subjekta (pojedinačnog ili 
»tipičnog«, svojevrsnog, opće čovječjeg), nego govori o sadržajima znanja 
samo ukoliko se njihova valjanost (općenitost i nužnost) osniva na subjektu, 
koji moraju logički pretpostaviti kao uvjet za samu valjanost znanja. Ovakvo 
tumačenje (nazor) zovemo transcendentalno logički kriticizam. Objasnimo 
taj naziv! 

Kant ide za tim, da znanje apriorizira, tj. da opravda općevaljanost 
i nužnost spoznaje, — a to je nemoguće bez »apriornosti«. Kako je moguće 
a priori spoznati predmete (objekte)? — to pita Kant. 

Ispitivanje apriornosti u vezi s objektima zove Kant »transcendentalno« 
I sad, jedni tumače »a priori« psihološki, tj. kažu, da je sam subjekt znanja 
strukturiran (građen, ustrojen, organiziran) tako, da je znanje genetički 
sastavljeno od dvostruke komponente: osjeti -- apriorni oblici. Takvo je 
tumačenje transcendentalno-psihološko. Drugi kažu ovako: uzmimo na pr. 
sve ono znanje koje se nalazi u knjigama matematičkog prirodoslovlja, i 
pritom apstrahirajmo sasvim od ikojeg subjekta; a ostaje nam samo logički 
aspekt na znanje, tj. sad gledamo na znanje samo s obzirom na sadržajnu 
stranu — i tu sad možemo razlikovati apriorne i aposteriorne elemente. Na 
pr. u pojmu »tijela« jest protežnost apriorna, dok je težina tijela aposte- 
riorna, tj. protežnost moramo pretpostaviti u sadržaju pojma »tijelo«; tako 
je aprioran i pojam »uzroka« u shvaćanju zbivanja (događanja). Ovo je 
tumačenje transcendentalno-logičko; zove se također logički ili objektivni 
idealizam. 

Prekinuvši potpuno sa psihološkim gledištem ovaj nazor uzima i »osjete 
(senzacije)« u logičkom smislu, tj. kao raznoličnu, mnogostruku datost, za- 
pravo kao ono što nam je »zadato« da upoznamo. I misaoni sadržaji uzeti 

su logički: kao jedinstvo osjeta. Tako je već i Platon, začetnik idealizma, 
oslonio misaone sadržaje (mišljevine) na osjetnu datost. Ovako ujedinjene 
misli s osjetima identične su s objektivnim (predmetnim) bitkom. Nema 
realnog bitka, koji odgovara našim osjetima, odnosno naša sa osjetima po- 
vezana spoznaja ne odgovara realnom bitku — kao da bi bila njegova kopija 
(»preslikanost«, kaošto drži naivni realizam). Mišljenje ne »prima« gotove 
objekte — jer onda bi izlišna bila prirodna znanost —, nego su objekti 
samo u mišljevinama i samo su po njima »nešto ili bitak«. — 


Da mišljenje zaista nije receptivno, kako drži naivni realizam, sasvim 
je opravdano stajalište. Ali tim što mišljenje nema receptivni karakter »pre- 
slikavanja«, nije rečeno da nam je realni svijet nespoznatljiv. Vodeći 
“računa o antirealističkom (idealističkom) stajalištu mi smo najprije ras- 
pravljali samo o objektivnoj (apsolutnoj) valjanosti spoznaje, a poslije toga 
ćemo uzeti u pretres pitanje realne egzistencije objekata i njihove spoznatlji- 
vosti — i pokazati ćemo, da su misaoni sadržaji (empirički pojmovi) po svom 
postanku uvjetovani perceptivnim shvaćanjem, koje izriče realne objekte; a 
prema tome i sudovi, sastavljeni od empiričkih pojmova, izriču realne stvar- 
nosti. U pitanju objektivizma gledali smo dakle na relaciju '»subjekt — 
objekt«; a u pitanju realnosti na relaciju »objekti (misaoni i opažajni za- 
jedno) — realnost (= od svijesti nezavisna egzistencija)«. Naš je realizam 
»kritički« proveden u dvojakom smislu: psihološkom i noetičkom, tj. s obzi- 
rom na znanje (mišljenje) kao i s obzirom na istinitost. Psihološki se pro- 
tivi kritički realizam naivnome utoliko, što zabacuje »teoriju preslikavanja« 
(kako ju zabacuje i transcendentalni idealizam). A zabacuje ju zato, što 
barem konstruktivni pojmovi u znanostima nastaju na taj način, da se to ne 
može slikovito izražavati s nekim »preslikavanjem«. Osim toga, teorija pre- 
slikavanja, uzeta za osnovicu noetičkog rješavanja, tj. raspravljanja o »isti- 
ni«, već pretpostavlja realnost, i to tako udešenu realnost, da je ona u 
svijesti formalno (slikovno) reproducirana. Naravno, time pretpostavlja 
upravo ono, što idealizam negira. Dvije su dakle pretpostavke, koje obilje- 
žuju naivni realizam: 1. egzistencija i formacija realnih objekata, 2. recep- 
tivno (reproduktivno) mišljenje o njima. Na ovim dvjema pretpostavkama 
hoće naivni realizam da izgradi noetiku, tj. pristupa problemu istinitosti 
(valjanosti) mišljenja. I još, nota bene, hoće da bude u polemičkom (kritič- 
i kom) stavu proti idealizmu, koji uči, da objekti zavise o mišljenju. A »mi- 
Kk šljenje« (u logičkom, idealističkom smislu) imalo bi da bude nezavisno 
(a priori) od »senzitivne datosti«. Najviša pretpostavka misaonog jedinstva 
jest »opća svijest« ili »spoznajno jastvo«, tj. samo mogući (a ne psihički 
konkretni) subjekt spoznaje. Objektivnost (valjanost) spoznaje fundirana je 
dakle — po idealizmu — u misaonoj (razumskoj) apriornosti. Kritika idea- 
lizma mora prema tome da rješava problem objektivnosti na taj način, da 
ispita opravdanost apriornog fundiranja, tj. da izvidi, da li je zaista 
misaoni subjekt nezavisan od senzitivne datosti (kako idealisti kažu), ili je 
obratno: da je senzitivna datost nezavisna od misaonog subjekta, i prema 

tome da je subjekt od nje zavisan. Pitanje ove relacije ovisnosti između 
subjekta i senzitivnog objekta ima se dakle rješavati bez pretpostavke o 
realnosti senzitivnih objekata: jer ovakva pretpostavka znači konfundiranje 
»realnosti« (izvansvijesnosti) sa relacijom »mišljenje — senzitivna datost«. 
A takvu konfuziju uključuje polemički stav naivnog realizma. Zato smo mi 
(proti idealizmu) odijeljeno uzeli oba problema: najprije problem objektiv- 
nosti (> ovisnosti između subjekta i objekta; uzevši misaoni subjekt u rela- 
ciji sa senzitivnom datosti), a zatim problem realnosti (> izvansvijesne 
egzistencije i udešenosti onoga što senzitivno primamo). Na osnovi senzi- 
tivne datosti ili »pojavnosti« misaono upoznajemo u realnom svijetu i ono, 
što nije pojavno ili što nije opažanju pristupačno (— stvari po sebi, a ne 
samo po njihovoj pojavnosti ili opažajnosti). Time smo kritički realizam 
suprotstavili Kantovom, fenomenalističkom idealizmu, koji priznaje samo 
spoznatljivost pojava (fenomena). Ali najprije smo — u našoj tezi objekti- 
vizma — oduzeli temelj idealizma, a to je »apriornost«. — 

Logički idealizam uzima gotove znanosti i u njima analizira pojmove. 
Marburška škola uzima u obzir naročito prirodne znanosti/ dok badenska 
(jugozapadno njemačka) škola — Windelband (f 1915.), Rickert, Bauch — 
uzima u obzir duhovne znanosti. Ostvaranje »duha« očituje se u svemu što 
je čovjek kulturno stvorio. »Duh« znači dakle apsolutne vrednote, tj. sve 
ono što valja tako, da u tome nije uključen nikoji psihički subjekt. A 
transcendentalna metoda (jedne i druge škole) ide za tim, da u znanostima 
pronađe ono, bez čega one ne bi ni moguće bile, tj. ono što moramo pret- 
postaviti (= a priori) za njihovu mogućnost. Tako na pr. u prirodnim zna- 
nostima pretpostavljamo pojmove uzroka, sile, protežnosti, atoma, privla- 
čivosti, etera..., a nad svime pojam iskustvenog jedinstva ili povezanosti 
svih senzacija. U duhovnim znanostima susrećemo se s pojmovima slobode 
i usiljenosti, tvarnog i duhovnog bitka, zakona, svrhe itd. — Raščišćavanje 
tih pojmova svakako je u prilog znanstvenog rada, pa zato je u tom 
pogledu transcendentalna metoda naučno opravdana. Ali, pritom ne smi- 
jemo (kako čine idealisti) da uzimamo »apriornost« pojmova u smislu 
negacije realnog bitka: jer i prirodne znanosti ne uzimlju svoje pojmove 
bez obzira na realne objekte; ove znanosti pretpostavljaju realnost (jer na 
njih i ne spada da sebi postavljaju realnost kao problem), i nastoje da 
pomoću tih pojava upoznaju upravo realni svijet. Razvitak prirodnih zna- 
nosti od jonskih prirodoslovaca (u 6. v. pr. Kr.) do danas nije jamačno 
samo razvoj misli, kojoj se prilagođivala »realna priroda«, nego je naprotiv 
u tom razvoju nastajalo sve više prilagođivanje spoznaje realnom svijetu. 

OBJEKTIVNOST NAČELA UZROČNOSTI.* 


Zašto mora sve, što god nastaje, da bude ovisno o uzroku? 


U ovom pitanju treba dvije riječi naročito naglasiti: »sve« i 
»mora«. Sve što god nastaje, što se zbiva ili događa, svaka pro- 
mjena (Aristotel kaže »gibanje«) mora da ima svoj uzrok. 

Tvrditi ovo, ovako općenito i nužno, sasvim je nešto drugo 
nego samo konstatirati činjenicu, da kod ovog ili onog pojedinog 
nastajanja uistinu doživljujemo vezu s uzrokom. Drugo je ne- 


. što kad kažemo: »ja u ovom slučaju doživljujem da je ova stvar 


nastala prouzročena«, a drugo kad kažemo: »sve što nastaje (ne 
samo ovo ili ono) mora da ima (ne samo de facto ima) svoj 
uzrok. Čitalac se sjeća navedenog primjera o zatvaranju knjige. 
Iz unutrašnjeg, doživljajnog, neposrednog iskustva znadem, da 
sam ja uzrok zatvaranju knjige. Ne samo da zatvaranje (vre- 
menski) slijedi poslije toga što je knjiga bila otvorena, nego ja 
znam, da sam ja svojim pokretom ruke u dinamičkoj vezi (od- 
nosu) sa zatvaranjem knjige; ovo je zatvaranje ovisno o meni, 
ono je proizvedeno od mene. Ukoliko ja proizvodim nešto, uko- 
liko činim da nešto nastaje, zovem se uzrok; upravo »tvorni 
uzrok« (causa efficiens), jer tvorim ili činim nešto. Tako je na 
pr. stolar uzrok nastanku ovog stola; moji su roditelji uzrok po- 
stanku moje egzistencije itd. Prema vlastitom (usebnom, unu- 
trašnjem, doživljajnom) iskustvu — na pr. kod zatvaranja knjige 
— držimo, da su i druga doživljena i nedoživljena nastajanja 
ovisna o uzroku. Ovisnost o uzroku zovemo uzročnost (kauzal- 
nost). 

To je iskustvena činjenica uzročnosti. Nju smo već prije 
opisivali. 

Sad ovu činjenicu pretpostavljamo, pa se pitamo: da li je 
općenito, kod svakog nastajanja, nužna uzročnost? Ako kažemo 
da jest, onda taj odgovor zovemo načelo uzročnosti (princip 
kauzalnosti). Kao sud možemo ga izreći ovako: »sve što nastaje 
(svaka promjena) mora da ima svoj uzrok«. 


* Isp. moju »Opću noetiku«, 2. izd. 1926., str. 430, 475. 

Dvostruk nam je posao: 1. pokazati, da zaista postoji načelo 
uzročnosti, 2. opravdati ga. Najprije treba dokazati, da uistinu 
mora sve, što god nastaje, da ima svoj uzrok, a zatim treba 
da odgovorimo na pitanje: zašto, na osnovi čega mora? 

Neki (Hume) kažu, da nema kauzalnog principa, oni poriču 
kauzalnu općenitost i nužnost, tj. kažu, da ne mora sve, što god 
nastaje, upravo samim tim, što nastaje, da ima i svoj uzrok. 
Ako mi sad protivno tom stajalištu dokažemo, da baš zato što 
nastaje i ukoliko nastaje mora da je prouzročeno, — onda smo 
s tim opravdanjem ili obrazloženjem uzročnosti eo ipso doka- 
zali, da ona općenito i nužno važi (za svako nastajanje). Kad 
dokažemo točku 2., ujedno smo dokazali i točku 1. Evo dokaza: 

Zatvorite, molim, ponovno knjigu. — Vi znate iz sadašnjeg 
svog doživljaja, da ste pokretom ruke knjigu zatvorili. Znate, da 
zatvaranje ima svoj razlog izvan knjige, naime u vama, tj. za- 
tvaranje je bilo ovisno o vama, ono je od vas prouzročeno. Vi 
ste »uzrok« utoliko, što ste (s obzirom na knjigu) izvanjski razlog 
da je nastala zatvorenost knjige. 

Sad se obazrite (reflektirajte) na tu činjenicu, tj. promislite 
malo o njoj. Pitajte se: šta znači »nastati«? 

Kad ste zatvorili knjigu, onda je nastala, otpočela je egzisti- 
rati zatvorenost. Prestala je egzistirati otvorenost. Otvorenost 
neka je €', a zatvorenost e“. Jasno je, da e* poriče, isključuje e". 
Zatvorenost (kao da je u dijalogu sa prijašnjim e') kaže: »sad 
sam ja, a nisi više ti; ja sam ne-e!, ja zajedno s tobom ne 
mogu da budem, ja tebe isključujem, mi smo u protuslovlju«. 
Ta sudbina isključenja zadesila je e*, recimo, u 10 sati prije 
podne. E* mogao je i prije da bude isključen. Zašto je upravo 
u tom momentu isključen? Gdje je tome razlog? Sama knjiga 
«nije taj razlog, jer je ona indiferentna za e' 1 za e*; knjizi kao 
takvoj ne pripada €e* nužno, kao da ona ne bi mogla da bude bez 
njega. E* je nenuždan tj. e* može također da bude isključen. 
Zar je onda u njemu razlog, što je isključen e"? Kad bi u njemu 
bio taj razlog, to bi značilo, da bez e* nema ni razloga za isklju- 
čenje €', — a to opet znači, da u 10 sati (kad nije bilo €?) nije 
bilo razloga za isključenje €". A ipak je e' bio isključen, tako 
da je u istom tom momentu nastupio e*. Razlog za e* i ujedno 
razlog za isključenje e* nalazi se dakle u nečemu izvan njih. Taj 

izvanjski razlog nazvali smo »uzrok«. Zatvorenost knjige ovisna 
je. dakle o uzroku, tj. obrazložena je nečim izvan sebe (naime 
pokretom ruke) — zato, što kao nešto nenužno ne može da 
samo po sebi obrazloži svoje opstojanje (egzistenciju). 1z ne- 
nužnosti izvodimo, da razlog za egzistenciju toga, što je ne- 
nužno, nije u njemu samom, nego izvan njega: u uzroku. Dakle: 
sve što nastaje, i eo ipso nenužno egzistira, jest ovisno o uzroku. 
Uzročnost je općenita i nužna. ' 

Time smo odgovorili na postavljeno pitanje. Našim smo od- 
govorom kušali da riješimo najteži, najvažniji i u filozofiji naj- 
preporniji problem. Zato treba da taj problem kauzalnosti još 
malo objasnimo. 

Prvi se njime bavio Aristotel. On razlikuje »počelo« (princi- 
pium, grčki »arhć«) i »uzrok« (causa, grč. »aitla«). Izraz »po- 
čelo« označuje početak, izvor nečega, na pr. poznati zakon, da 
svi ljudi umiru, jest »počelo« za moje znanje, da ću i ja umri- 
jeti; to je spoznajno počelo,“ jer u njemu izvire sigurnost zna- 
nja o mojoj smrti. Samo neka počela zovu se uzroci, i to ona 
počela, o kojima je na koji god način ovisna neka stvar (bitak). 
Na pr. ovaj stol je svojim postankom ovisam o stolaru, i zato 
je stolar njegov »tvorni uzrok«; stol je sastavljen od »tvarnog 
ili materijalnog uzroka«. (drva) i od »formalnog« (njegov oblik); | 
taj je oblik sebi stolar predočio, i utoliko je ova predodžba 
»uzorni uzrok«; a svrhu, koju je stolar imao kod izradbe stola, 
zovemo »svršni ili finalni uzrok«. Sve su to ontološka počela ili 
počela bitka ili uzroci. (Kad naprosto kažemo »uzrok«, obično se 
misli na tvorni uzrok, o kome smo dosad raspravljali.) 

»Uzročnost« znači, rekosmo, ovisnost onoga što nastaje o 
njegovu uzroku, na pr. ovisnost stola o stolaru. Ovu uzročnu 
(kauzalnu) ovisnost treba pomno razlikovati od intencionalne ili 
spoznajne ovisnosti, tj. ovisnosti o objektu, na pr. ja sam ovisan o 
tom stolu koliko ga sad opažam. Ova ovisnost znači zapravo 
»objektivnost« znanja (kako je čitaocu već otprije poznato). Kod 
spoznajne je ovisnosti objekt spoznaje također »uzrok« utoliko, 
što je kao uzorak spoznaje (suda), ili kao mjerilo, prema kome je 
Spoznaja kao »otisak ili slika«. 


* Sudove koji izriču nešto općevaljano, zovemo načela ili principi, na 
pr. načelo uzročnosti. 

Još treba da upozorimo na razliku između ontološkog načela 
razloga, načela uzroka, i logičkog načela razloga. Ontološko na- 
čelo razloga jest sud, koji nam kaže, da svaka određena stvar- 
nost (bitak) mora da ima za svoju egzistenciju dovoljan razlog. 
Načelo uzroka (također ontološko) jest sud, koji nam kaže, da 
je razlog nenužne egzistencije izvan same te egzistencije, tj. u 
uzroku. Logičko načelo razloga jest sud, koji nam kaže, da svaka 
spoznaja (logos) ima svoj razlog, tj. kad god nešto tvrdimo ili 
poričemo, moramo imati razlog na osnovi koga smo sigurni za 
istinitost tvrdnje ili poricanja. Taj razlog, vidjeli smo, nije drugi 
nego evidencija ili uočenje objekta. 

Prema navedenim distinkcijama možemo sad razumjeti, što 
znači logički, a Što ontološki razlog načela o uzroku (uzročnosti). 
Kad pitamo ovako: »zašto mora sve, što god nastaje, da ima svoj 
uzrok?« — onda ovaj »zašto« označuje ontološki razlog, tj. 
upravo ono, po čemu ili na osnovi čega je svako nastajanje (bi- 
tak, grčki 6n) ovisno o uzroku. A kad pitamo ovako: »po čemu 
znamo, da svako nastajanje ima svoj uzrok?« — onda ovaj »po 
čemu« označuje obrazloženje našeg znanja o načelu uzročnosti. 
Mi znamo za to načelo (»sve što nastaje, ovisno je 0 uzroku«), 
a morali smo ga obrazložiti ili dokazati. Po čemu, na osnovi čega 
smo dokazali? ' 

Uporištem nam je bilo ontološko načelo razloga, tj. načelo, 
da svaki određeni bitak (stvar, stvarnost) ima razlog svoje egzi- 
stencije. To je prva postavka (premisa) našeg zaključivanja, a 
druga je ova: nenužni bitak nema u sebi razloga za egzistenciju. 
Dakle je ovisan u svojoj egzistenciji o nečemu izvan nje, tj. o 
uzroku. 

Čitalac će sad razabrati paralelnost između logičke i onto- 
loške sfere, između spoznaje i stvarnosti (bitka). Ako ja tvrdim 
(sudim) ovo određeno a ne nešto drugo, onda egzistencija tvrdnje 
upravo tog određenog nečega ima svoj razlog u objektu o ko- 
jem nešto tvrdim; određenost tvrdnje počinje egzistirati ovisno 
o razlogu. To je spoznajni (logički) razlog. Paralelno je kod 
samih stvari koje počinju egzistirati: početak određene egzi- 
stencije, odnosno isključenje pređašnje egzistencije, iziskuje svoj 

razlog. Tu se sad radi o razlogu egzistencije (bitka), a ne tvrdnje 
(spoznaje). Sasvim je drugo nešto govoriti o razlogu spoznaje 

(suda) i o razlogu egzistencije. Načelo uzročnosti osnivamo na 
razlogu egzistencije ili na ontološkom načelu razloga. 

Racionalisti (Spinoza) su držali, da mogu pojam »uzroka« 
neposredno pronaći (kao pročitati) u pojmu »učinka«. Oni iz- 
riču načelo uzročnosti ovako: »svaki učinak ima svoj uzrok«. 
Otprilike kao da kažu: »svaki sin ima svog roditelja«. Svakako 
je pojam o sinu odnošajan ili relativan s pojmom o roditelju, tj. 
ne može da bude sin bez roditelja; tako i »učinak« (efekt) iziskuje 
svoj »uzrok«. Ako raščlanimo ili analiziramo pojam »učinka«, na- 
lazimo u njemu relaciju s nečim od čega je učinjen, proizve- 
den, prouzročen, — a to je »uzrok«. 
Ž Ali ovako izrečeno načelo uzročnosti ne kaže ništa više nego 
što je u pojmu »učinak« već sadržano; to je tautološka formula 
načela uzročnosti: učinak == učinjeno = proizvedeno — pro- 
uzročeno = ima uzrok. Dakako da bi po ovoj formuli bilo načelo 
uzročnosti analitički sadržano u pojmu učinka. Ali takva for- 
mula naprosto previđa pitanje: da li je sve, što nastaje, »uči- 
nak«, tj. da li svako nastajanje mora da bude »učinjeno ili pro- 
uzročeno«? U pojmu »nastajati« (== prelaziti od ne biti na biti) 
nije sadržan pojam »uzrok«, pa zato ne možemo analizom naći 
ili ugledati »uzrok« u pojmu »nastajati«.* 

Hume je ispravno uvidio, da veza s uzrokom nije analitička 
(u racionalističkom smislu), nego sintetička. U pojmu »tijelo« 
je analitička veza s pojmom »protežan«, jer nema tijela, a da 
ne bi bilo protežno; ali u pojmu »tijelo« nije uključeno da mora 
bez podloge pasti na zemlju: da je uistinu tako, znamo na osnovi 
Privlačivosti zemlje, dakle na osnovi nečega što je izvan pojma 
»tijelo«, i što moramo spojiti s pojmom »tijelo«. Tako je spo- 
jeno svako »zbivanje ili nastajanje« s »uzrokom«, kaže ispravno 
Hume. Ali sad neispravno nastavlja: 1. u obzir dolazi samo ono 
nastajanje koje opažamo i koliko ga opažamo, a prema tome i 
samo opažajni (pojmovni) uzroci; 2. spoj ili sinteza nastajanja 
s uzrokom nije ništa drugo nego vremenski slijed, koji se pra- 
Vilno (zakonski) pokazuje; 3. do shvaćanja zakonskog slijeda 
(uzročnosti) dolazimo tako, da često opažamo slijed jedne po- 


* Začudo kako se ova racionalistička definicij inci 
ž a ja kauzalnog principa du 
održala i kod nekih skolastika (St6ckl, Hagemann). i Pe 

jave iza druge, a ta se veza ponovljenim našim opažanjem učvr- 
sti, postaje konstantna, obje se (sljedovne) pojave udruže ili 
asociiraju. ; 

Hume je (u točki 1.) empirist, koji ne priznaje drugog zna- 
nja osim senzitivne empirije. Naš je stav vis-A-vis Hume-u 
intelektualistički (kako smo prije objasnili). Žato mi govorimo 
ne samo o opažajnim, pojedinačnim nastajanjima i uzrocima, 
nego o pojmu nastajanja i o pojmu uzroka. Objekt ovih poj- 
mova nije osjetilno opažajan (senzitivan). Sud, koji je od tih 
pojmova sastavljen — a to je načelo uzročnosti —, objektivan 
je onda, ako općevaljanost i nužnost suda ima svoj (spoznajni!) 
razlog u samom objektu. Vidjeli smo, da zaista ima, a to je 
objekt (== nastajanje, početak egzistencije) koliko ima svoj 
(ontološki!) razlog. Općevaljanost i nužnost kauzalnog principa 
osnovana je dakle na nesenzitivnoj stvarnosti. To znači, da kau- 
zalni princip važi ne samo za opažajne slučajeve pojedinog na- 
stajanja ili zbivanja, nego za svako zbivanje, i to zato što samo 
zbivanje (početak egzistencije) iziskuje taj princip. To ujedno 
znači, da svako zbivanje (i nenužni bitak) ima svoj uzrok — 
iako on nije opažajan ili pojavan (osjetilnom opažanju pristu- 
pan). Kauzalni princip može nam dakle poslužiti kao objektivno 
spoznajno sredstvo, da njime upoznamo nešto i »izvan« opažene 
egzistencije — ako imamo razloga za primjenu tog principa. U 
toj funkciji i jest njegova prvenstvena važnost u filozofiji: da 
nam služi kao »most« najprije za prijelaz iz opažajno-usvijesne 
sfere u izvansvijesni (realni) svijet, a zatim kao »most« iz realno- 
iskustvenog svijeta u metafizički. O tom podalje! 

Neispravno je također kad Hume istovetuje kauzalnost s vre- 
menskom vezom. Dan i noć vremenskim su slijedom povezani, 
a nijesu međusobno i kauzalno uvjetovani, Kauzalnost znači di- 
namičku vezu, ne samo vremensku. — Nadalje, nije potrebno 
višekratno ili ponovljeno opažanje slijeda, nego možemo i po 
jednom samom slučaju nastajanja znati za kauzalnost (zatvoriti 
knjigu!). Dakako, kad hoćemo da upoznamo .jednoličnost, kon- 
stantnost, pravilnost ili zakonitost kauzalnog zbivanja, treba da 
ju opetovanim opažanjem istražujemo. — Kauzalnosi, napokon, 
nije samo asocijativna, psihička, doživljajna veza među opaže- 
nim činjenicama. Taj Hume-ov psihologizam u tumačenju kau- 

zalnog principa pokazao se neodrživ time, što smo dokazali ovi- 
snost našeg znanja o objektima uopće, a napose (kod načela 
uzročnosti) o nastajanju nenužnog bitka. Hume kaže, da mi iz 
običaja (opetovanog opažanja) asociiramo pojavu A s pojavom 
B, i prema tome da je njihovo spajanje osnovano u subjektiv- 
noj nužnosti, ali nije ničim objasnio: kako je moguće, da ovu 
subjektivnu nužnost prenosimo u objekte (u stvarnost nastaja- 
nja)? Zar nešto počinje egzistirati samo zato, što mi taj poče- 
tak doživljajno spajamo s pređašnjom pojavom? To bi značilo 
sasvim prenositi objektivni svijet u doživljujući subjekt, tj. 
ustvrditi, da sve, što egzistira, samo zato egzistira, jer je opa- 
žano. A ipak Hume kaže, da je običaj i udruživanje (asocija- 
cija) uzrok kauzalnog shvaćanja: dakle razlikuje »uzrok« od 
shvaćanja uzroka, tj. razlikuje »uzrok« kao objekt shvaćanja i 
samo shvaćanje uzroka kao doživljaj. Hoće dakle dokazati su- 
bjektivnost kauzalne relacije, a pritom mora pretpostaviti nje- 
zinu objektivnost. — 


Hume-a je kritizirao Kant. Pristaje uz njega, s punim pra- 
vom, da se pojam uzroka ne nalazi analitički u pojmu nastaja- 
nja. Analizu je i Kant shvatio u najužem smislu, tj. kao prona- 
laženje onoga, što se u jednom pojmu nalazi; na pr. kad ka- 
žemo »cijelo je veće nego dio«, to je analitički sud, jer ga pro- 
nalazimo u samom pojmu cjeline. Nije tako, kad izreknemo sud: 
»nastajanje je ovisno o uzroku«. 


Otkud općenitost i nužnost toga suda? 


Kant se slaže s Hume-om, da je općenitost i nužnost, koliko 
se osniva na opažanju (iskustvu, a posteriori), samo induktivna, 
uvjetna, tj. da valja samo s obzirom na opažene činjenice. Po- 
sao ili zadatak iskustvenih (prirodnih) nauka bio bi prema tome 
samo taj, da skupljaju, opisuju i međusobno povezuju pojedine 
opažene (»pozitivne«) datosti; a to još uvijek ne znači upoznati 
zakonitost svijeta. Zakonska općevaljanost i nužnost moguća je, 
kaže Kant, samo neovisno (a priori) o osjetilnim datostima. 
Uzročnost je jedan oblik (forma) zakonitosti, a taj oblik sači- 
njava uzročnu vezu onoga što je opaženo (opažajnih, pojavnih 
objekata). Po čemu primjenjujemo taj apriorni, o senzitivnoj 
»građi« neovisni oblik? Po pravilnosti vremenskog slijeda: to 

je indeks kauzalnog shvaćanja (događaji su kauzalno vezani 
onda, kad pravilno slijede). 

Kantovo tumačenje kauzalnosti oslanja se na čitavu njegovu 
nauku o spoznaji, koju smo već napose upoznali. 


Neka sad čitalac razgleda sustavnu izgradnju (arhitekturu) 
ove knjige! Temelj nauke o istinitoj spoznaji postavili smo u 
samu spoznaju: sudove. Uzeli smo za ishodište opažajne sudove 
i idealne sudove. Na prve se oslanjaju prirodne (iskustvene) 
nauke, a na druge u prvom redu logika i matematika.“ 

To je bio teren, na kome smo gradili. 

Koji nam je bio temeljni kamen? 

Najopćenitija, zajednička struktura svih sudova, a to je 7e- 
lacija između sudećeg subjekta i objekta. Time smo obuhvatili 
teren u čitavom opsegu. 

Što smo na tom temelju najprije izgradili? 

Objektivizam; i to u oba oblika: kod opažajnih i kod ideal- 
nih sudova. 

Na pitanju objektivizma puklo je prvo raskršće: između nas 
i onih koji zastupaju subjektivizam. 

Subjektivisti se kreću odvojenim putovima; uglavnom su 
empiristi i racionalisti. Oni hoće (svak svojim putem) jedno isto 
da postignu: protumačiti općenitosti nužnost ili znanstvenu va- 
ljanost sudova. 

Mi smo ih na tim putovima slijedili. Time smo dokraja iz- 
gradili naš objektivizam. Jer najprije smo utvrdili objektivnost 
opažajnih sudova, a da pritom još nijesmo uzeli u obzir pitanje 
općenitosti i nužnosti u sferi opažajnih objekata ili u sferi empi- 
rije. To je pitanje trebalo da naknadno riješimo u vezi s empi- 
ristima i racionalistima. 

Kad je opći dio posla bio gotov, prešli smo na posebno i 
najvažnije pitanje: kako se ima protumačiti općenitost i nužnost 
kauzalnog principa? 

Na tom je pitanju kao na jednoj točki postavljeno raskršće 
između našeg objektivizma i (empirističkog i racionalističkog) 
subjektivizma. Jer upravo o pitanju, da li je općenitost i nuž- 
nost kauzalnog principa objektivno ili subjektivno valjana, za- 

* visi valjanost svih znanosti, koj inci 
osti, koje se na tom principu osnivaju; 


a . prirodne (iskustvene) znanosti i, kako ćemo vidjeti, me- 
tafizička ili prekoiskustvena filozofija. (Tek na kraju nade su 
stavno građene cjeline vidjet ćemo dokuda, do kojih nas gra- 
nica vodi kauzalni princip.) ž 
Kako se dokazuj j ćeni i 
' je, da je općenitost i nužnost i 
opet kauzalnog prin- 
i o >: am: raspravljaju objektivisti na vrlo različne na- 
pje joši ia Jedni su rekli, da je princip kauzalnosti nepo- 
Ć osta entan, jer da se u pojmu nastajanja neposredno 
analitiči i) nalazi kauzalna relacija; po njima je nastajanje == 
prouzročen biti. Taj postupak nije ispravan. — Drugi drže, da 
je taj princip posredno evidentan, tj. da se može izvesti (dedu 
ala besi dh prneipa o dovoljnom razlogu (iz principa 
og razloga). Neki su taj princip zamijenili ički 
ijenili s logičkim pri 
cipom razloga. To je, dakak i j pad 
: 0, neispravno, jer sasvim jj Šš 
| nje i je nešto 
Bio pe pitam šta je razlog moje tvrdnje da ću ja sigurno 
.. je : šta je razlog te činjenice da ću umrijeti; drugo je 
“ a pitam za razlog tvrdnje da je »ovaj stol četverouglast« 
a + " pitam za veni što četverouglasti stol egzistira; drugo 
g moje tvrdnje da je »ova knji ' 
Jiga otvorena«, a 
razlog same stvarnosti (otvorenosti) kissa 
Mi f .* v . : . 
* ea iz nužnosti stvarnog razloga (iz ontološkog principa 
a E jnom razlogu) izveli nužnost kauzalnog principa, tj. nuž 
. . . . ? : 3 
a svako nastajanje ima svoj uzrok ili da ima izvan sebe 


Svoj potrebni razlog. Ono je prvi, a ovo drugi princip 


Kako smo izveli? 

Ne kaž j i princi 
ad a. s je drugi princip neposredno evidentan u 

om; »imati razlog« ne uključuje riječ »i j 
prv Je riječ »izvan«, tj. ako j 
i si .. . . : J & “ . 
.. da egzistencija A ima svoj razlog, još samim time a 
Je 0, da li ga ima izvan sebe (u uzroku). Dakle smo za taj 
E: an« trebali neko drugo uporište osim prvog principa. A ša. 
: = je uporište bila nenužnost egzistencije. Ali na čemu 
a Era nužnost prvog principa (o stvarnom razlogu)? Na 
MD fo) egzistencija A isključuje egzistenciju B; dakle na 

u protuslovlja. Da podsjetimo na ilustraciju s ovom 


* Isp. »Philosophi i 
phia perennis« 1. 1980. i 
Gesetz der Ursache. 1930. (Miinchen). PO ZORE IR 

knjigom! Sad je otvorena, i ovu stvarnost nazovimo: egzisten- 
cija A. Ona isključuje egzistenciju B ili ne A (zatvorenost): 
nužno je, da A ne može podjedno da bude ne A. Tako glasi 
princip protuslovlja (kontradikcije). Zar već samo isključenje 
ne A iskazuje nužnost razloga za A? To ne bismo mogli reći, 
ako uzmemo A kao samu negaciju od B. Ali analizirajmo, pro- 
mislimo Šta znači A? A (otvorenost knjige) znači, da je i on 
sam isključiv, tj. da isključuje B, a može i sam da bude isklju- 
čen (jer otvorena knjiga može da bude i zatvorena, ona sama 
po sebi ne mora da bude otvorena). Ako može da bude isklju- 
čen, a nije — dočim B jest isključen —, onda ova neisključe- 
nost stanja (egzistencije) A mora da ima svoj razlog. To mora- 
nje ili nužnost razloga razbiramo po tome, što nastup egzisten- 
cije B ima svoj razlog, tj. ako u ovom momentu zatvorim knji- 
gu (te sam eo ipso isključio A), onda se pita: zašto je upravo u 
tom momentu otpočela ili nastala stvarnost B? Na to mi pitanje 
odgovara usebno opažanje (svijest): zato što sam rukom zatyo- 
rio knjigu baš u ovom vremenskom trenu. Mi dakle opažajno 
spajamo B sa razlogom, i utoliko znamo, da B de facto ima raz- 
log. Pitamo li, zašto mora da ima razlog? — glasi odgovor: jer 
je isključiv, jer može da bude isključen (kako je i bio), a ipak 
sad nije. Ako dakle neka stvar egzistira tako, da ta egzistencija 
može da bude isključena (ukinuta), onda u toj isključivosti leži 
onaj »mora« za dovoljni razlog ove neisključene egzistencije. 
Drugim riječima: svaka egzistencija mora da ima svoj razlog 
— i to »mora« zato, što je moguće da bude isključena (da pre- 
stane), a nije. 

Kako je vidjeti, naše je objašnjenje sastavljeno od sinteze i 
analize (u širem :mislu). S opaženom činjenicom da sam otvo- 
rio ovu knjigu, spejam znanje, da je otvorenost nastala po meni 
ili da sam ju ja prouzročio. S opaženim sam dakle nastajanjem 
spojio uzročnu relaciju; u vezi s opaženom činjenicom nastaja- 
nja .znam da ona ima svoj razlog, tj. znadem zašto jest knjiga 
otvorena. A_ da li i znora nastajanje imati svoj razlog? Toga, 
dakako, ne znam u vezi s opažanjem; nego otkud to znadem? 
Da nastajanje mora imati svoj razlog, znam samo onda, ako 
bez razloga ne može da bude nastajanja. A po čemu znadem 
da nastajanja ne može da bude bez razloga? Analizirajmo pret- 

postavku: »nastajanje jest moguće bez ikojeg razloga«! Ta pret- 
postavka iskazuje nam, da nešto nastaje (otvorenost knjige) sa- 
svim neovisno ili samo po sebi. A Šta znači »nastaje«? Znači, 
da »egzistira ovo nešto, a ne drugo nešto, što je egzistiralo 
ispred toga«, tj. znači prijelaz od ne biti na biti (od neotvore- 
nosti na otvorenost). Ako je taj prijelaz — po pretpostavci — 
sasvim neovisan, to bi značilo, da može biti ujedno otvorenost i 
zatvorenost knjige, tj. značilo bi, da nema principa kontradik- 
cije. Kad kažem da »e* može prestati, a e" otpočeti bez ikojeg 
razloga«, onda je otpao i svaki razlog koji bi mi branio kazati 
da »e* može ujedno da bude e!«; tj. s nestankom nužnosti stvar- 
nog razloga nestala bi nužnost principa kontradikcije. — 

Za svakog čitaoca, međutim, nije važno da uvidi dokazni 
postupak za objektivnost kauzalnog principa, jer se ta objek- 
tivnost oslanja na objektivnost logičkih načela, o kojima je već 


.raspravljano na početku. Samo smo htjeli da ukratko objasnimo 


vlastito naziranje o problemu kauzalnosti. 

Važno je da uvidimo njegovu ulogu za daljnju izgradnju 
nauke o spoznaji. Ta uloga (dokaznog sredstva!) dolazi u obzir 
kod pitanja o egzistenciji izvansvijesnih objekata (realnog svi- 
jeta). Zato ćemo sad na taj posao; kao objektivisti sad ćemo 
doći do novog raskršća — s idealistima. Naš će se put zvati 
realizam. i 


Iz empiričkog realizma napokon ćemo u metafizički realizam. 
Za realističku metafiziku i protiv nje — to je raskrsnica čitave 
filozofije. 


Kad bi nešto odvijeka egzistiralo, to još ne znači da egzistira nužno; 
odvjekovna egzistencija, tj. bez vremenskog začetka, može da bude nenužna 
ili kontingentna. Ukoliko je kontingentna, ona je nosilac uzročne relacije, 
tj. upravo zato što nije po sebi nužna, mora da ima svoj uzrok. Nije dakle 
nosilac uzročne relacije »nastajanje«, tj. vremenski prijelaz od ne biti na 
biti, nego nastajanje samo ukazuje na kontingentnost onoga što nastaje — 
1 u toj kontingentnosti leži veza (relacija) s uzrokom. Ono što nastaje, 
moglo bi da ne egzistira — i zato mora da ima svoj uzrok. Mora, ij. ne 
može da nastane slučajno ili bez uzroka. Da de facto ne nastaje slučajno 
(bezuzročno), znamo iz iskustva; mi opažamo u mnogim zgodama (»sluča- 
Jevima«) ili kod mnogih nastajanja, da zaista (de facto) ovise o uzroku. 
Činjenice nam dakle kažu, da »nastajati« znači isto što »učinjen ili prou- 
zročen biti«, tj. nastajanje uključuje — po iskustvenom našem doznavanju 

— ovisnost o uzroku ili kauzalnu relaciju. Da se takva relacija de facto 
nalazi kod svakog nastajanja, to pretpostavljaju sve prirodne nauke, eko- 
nomija, industrija i tehnika; jer prirodne nauke hoće da svaki događaj 
kauzalno protumače, tj. one pretpostavljaju, da se ništa ne zbiva slučajno, 
nego u vezi s uzrocima. Drugim riječima, nauke pretpostavljaju, da u zbi- 
vanju svijeta vlada zakonitost, a ne slučajnost. Ne, dakako, samo meha- 
nička zakonitost (uzročnost), jer valjda ne možemo reći, da se sve događa 
samo po zakonu mehaničkog udarca i gibanja. Ja mogu (kaže psiholog 
Stumpf) s interesom studirati knjigu, mogu da se zadubem u jedno pitanje 
i da svoje misli spajam, kombiniram itd., — a to zbivanje, jamačno nije 
mehanički kauzalno. Ni voljna kauzalnost nije mehanička, nego slobodna 
utoliko, što ja mogu da nešto hoću ili ne ću prema svom uviđanju, prema 
razmišljanju, mogu da sam sebe odredim u svom htijenju, a ne ovisno o 
nečemu izvan mene samoga. Kaošto je studiranje jedne knjige (u prijašnjem 
primjeru) takvo zbivanje, koje ostaje u voljnom interesu, tako i svaki slo- 
bodnovoljni čin ostaje u (manet in) voljnom subjektu (»ja«); ta je dakle 
kauzalnost imanentna. 

Prirodne i druge nauke uzimlju dakle kao nesumnjivu činjenicu, da 
sve zbivanje ima svoj uzrok ili da se sve zbiva zakonski. Zašto tako mora 
da bude? — tim se pitanjem ne bave prirodne nauke, nego noetika. Ona 
pita: gdje je razlog kauzalne nužnosti? Ili; na čemu se osniva to, da baš 
sve, što se zbiva, ima i mora da ima svoj uzrok, tj. da je nužno ovisno o 
uzroku ili da je proizvedeno? 

Mi tako moramo misliti, kaže Kant, da je svako zbivanje prouzročeno, 
tj. uzročna veza obuhvata svako zbivanje na osnovi mišljenja: takav je 
misaoni zakon (način suđenja), da se o zbivanju ne može misliti bez uzroka. 
Nije moguće, da je ikoje zbivanje slučajno ili neprouzročeno — zato, jer 
neprouzročenost zbivanja nije moguće misliti, Uzročna nužnost sama je 
misaona; ona je logički zakon. Mišljenje obuhvata, kaže Kant, samo osjete, 
a osjeti su bezredna ili kaotična građa mišljenja. U sferi osjeta nalazi se 
(egzistira) i nastajanje, — ali ono ne egzistira, po Kantu, neovisno o mi- 
šljenju, nego egzistira samo ukoliko je mišljenjem, dakle i kauzalno, obli- 
kovano (formirano). U osjetima samima po sebi, bez mišljenja, ne leži 
kauzalna relacija; osjeti nisu nosioci te relacije, nego ju »primaju« od 
mišljenja. 

Ovaj Kantov nazor, da se kauzalna nužnost osniva na mišljenju, tj. 
da je svako zbivanje prouzročeno utoliko (po tom, na osnovi toga), što tako 
moramo misliti, pretpostavlja, da svako zbivanje i sve, što god egzistira, 
ovisi o mišljenju. Drugim riječima, Kantova je glavna pretpostavka, da 
ništa ne egzistira neovisno o mišljenju — osim osjeta; a osjeti sami po 
sebi nijesu nosioci nikojih relacija, pa ni uzročne. Ali ta je pretpostavka, 
kako smo vidjeli, neodrživa; pokazali smo naime, da egzistiraju mnoga 
nastajanja, za koja opažajno znademo (iz iskustva), i za koja ujedno opa- 
žajno znademo da su u vezi s uzrokom (ja doživljajno znadem, da zatva- 

ranje knjige ovisi o pokretu moje ruke). Nastajanje samo po sebi jest nosilac 
uzročne ovisnosti: dakle ona egzistira neovisno o mišljenju. 

Time što je dokazano (proti Kantu), da je uzročna relacija objektivna, 
a da nije samo subjektivna (misaona), tj. da je uzročna ovisnost osnovana 
ili fundirana u nastajanju, koje je o mišljenju neovisni objekt, — nije 
eo ipso odgovoreno na sasvim drugo pitanje: zašto egzistiraju baš ove 
faktične relacije a ne koje druge? Zašto postoji ova zakonitost, a ne druga? 

Zakonitost zbivanja znači naime izvjesnu uzročnu ovisnost. Svako je 
zbivanje u nekoj suvisloj cjelini, tj. priroda je kompleks uzročnih relacija, 
iz kojih rezultira pojedino zbivanje, tako da svako pojedino zbivanje pra- 
vilno proizlazi iz svoje uzročne povezanosti s drugim zbivanjima; na pr. 
voda se isparuje i ledi u izvjesnim temperaturnim okolnostima, svako tijelo 
bez potpore pada na zemlju, lišće ujesen otpada s drveća, svaka biljka i 
životinja rađa se i raste po stalnim uvjetima, sunce, zemlja i druge zvijezde 
kreću se pravilno itd. Ta međusobna uzročna povezanost u svakom zbivanju 
prirode znači njezinu zakonitost. Tko će reći, da je ta zakonitost samo 
logična, misaona, kako bi po Kantu imalo da bude?! Zar prirodne nauke 
istražuju zakone mišljenja, a ne prirode, tj. stvarnih događaja, koji egzi- 
stiraju i neovisno o mišljenju? Kako bi one mogle da otkrivaju nešto, čega 
i nema u mišljenju? Zar otkrivaju u samom mišljenju, a ne »izvan« njega? 
Zakonitost prirode zaista nije samo logička, nego je u svijetu (prirodi), gdje 
kauzalnost egzistira i bez egzistencije mišljenja; zakonitost je, kažemo, onti- 
čka (ontološka), tj. u samom bitku. Ali, pita se: zašto je u bitku ta, a ne 
druga koja zakonitost? 

Samo budala, kaže Geyser, može reći, da se milijunsko opadanje jesen- 
skog lišća ima pripisati slučaju, tj. da ta zakonitost zbivanja nema svog 
uzroka, nego da se sve to zbiva sasvim neovisno o bilo čemu: kao da ne bi 
moglo da bude i drukčije, tj. kao da lišće samo po sebi nužno iziskuje 
opadanje s drveta. Hipoteza slučajnosti nije održiva. — Moglo bi se reći, 
da je zakonitost prirode nužna, tj. da sami nosioci uzročnih relacija (stvari 
same po sebi) iziskuju upravo postojeće relacije. To bi značilo, da zato jesu 
de facto u sadašnjem stanju zakonske složenosti, jer ne mogu da budu u 
drukčijem: iz objektivne nužnosti proizlazi faktičnost. Tako je učio i Hegel. 
Ali, po toj hipotezi ne razumijemo, kako je moguće da nalazimo posvuda 
kontingentnost, nenužnost. Nesumnjiva činjenica kontingentnosti sili nas, 
da i uzročne relacije (u zakonskoj cjelini) ne smatramo nužnima, tj. da ih 
ne smatramo analitički sadržanima u samom zbivanju svijeta, nego da 
pretpostavimo, da je i ukupnost uzročnih relacija (= zakonitost svijeta ili 
njegova uređenost) ovisna upravo tako, kao što i svako pojedino kontin- 
gentno biće u svijetu. Ta nas misao navodi na pitanje o Bogu kao uzročniku 
kozmičke zakonitosti. To pitanje spada u teodiceju (metafizičku filozofiju). 

O ČEMU IMAMO ISTINITO ZNANJE? 


I. Samo o onome, što je u svijesti spoznavaoca ( idealno) — kažu 
idealisti; također o nečemu izvansvijesnom (realnom) — kažu 
realisti. 

II. Samo o nečemu, što je iskustveno realno — kažu pozitivisti; 
također o neiskustveno realnim objektima — kažu metafizičari. 


I. 

Imajmo još uvijek pred očima subjektiviste, pa ćemo odmah 
vidjeti, kako će se oni pretvoriti u idealiste! 

Dakako, subjektiviste treba razlikovati, i to s | obzirom na nji- 
hov dvostruki stav: 1. o znanju, 2. o istini. U pitanju znanja 
subjektivisti se dijele u senzudlističke i intelektualističke; prvi 
priznaju samo osjetilno (senzitivno) znanje; a drugi i misaono 
ili razumsko (intelektualno). U pitanju istine, tj. u pitanju, po 
čemu je znanje istinito, dijele se subjektivisti u psihološke i lo- 
 gičke; jedni priznaju »psihu« ili duševni život čovjeka kao mje- 
rilo istine, a drugi priznaju »logos« ili mišljenje (razum). Svi 
zajedno i jednoglasno kažu: O je ovisan o S. 

Držimo se te izjave i pitajmo: ako je O ovisan o S, šta je 
onda O? To jest: šta su objekti znanja? Gdje su ti objekti? 
Gdje je ono, o čemu sudimo? Kako postoje objekti znanja? 

U spoznavaocu, u subjektu koji spoznaje ili sudi. To je je- 
dini odgovor, koji mogu da dadu subjektivisti. Senzualistički će 
subjektivisti reći, da je spoznavalac senzitivan (a ne razumski): 
dakle su objekti sadržani u senzitivnoj svijesti subjekta. Inte- 
lektualistički (logički) će subjektivisti reći, da se objekti nalaze 
u misaonoj ili razumskoj svijesti. U oba slučaja objekti ostaju 
u svijesti; oni su »imanentni ili konscijencijalni« (lat. conscientia 
== svijest; manere in == ostati u). Za usvijesne objekte kažemo 
također da su idealni — u širem značenju, dok su u užem zna- 
čenju idealni oni objekti, koji se nalaze unutar misaone sfere 
svijesnog subjekta. 

Subjektivisti, evo, moraju da kažu, da su objekti idealni, tj. 
da postoje samo u subjektu, ili da su samo nešto spoznato i da 

ne mogu egzistirati nezavisno od svijesnog subjekta. Objekti 
nijesu nešto izvansvijesno ili realno. 

Od subjektivističke teze, da je istinitost znanja zavisna od 
subjekta, došlo se do idealističke teze: objekti znanja nalaze se 
samo u svijesnom subjektu, a ne izvan njega ili nezavisno od 
njega. 

Te nam je objekte dao Bog, kaže Berkeley. On je senzualist 
(kome se divio Hume), i kaže, da mi znamo za objekte samo ko- 
liko ih osjetilno opažamo ( vidimo, čujemo ...). A otkud su nam 
ti objekti u svijesti — ako ne postoji ništa izvansvijesno? Od 
Boga. Dakako, na ovu se nauku ne ćemo dalje obazirati (ja- 
mačno ju ni bezbožac Hume ne smatra »najvećim i najdrago- 
cjenijim otkrićem«). i 

Svi drugi idealisti, koji se ne pozivaju na Boga, podijeljeni 
su u dvije grupe: radikalni (apsolutni) i kompromisni idealisti. 
Prvi kažu, da ništa ne postoji izvan svijesti. Mi svi držimo, da 
postoje izvan svijesti stvari koje gledamo, dotičemo... (== osje- 
tilno opažamo) i o kojima nam govore prirodne nauke, tj. svi 
smo mi u običnom životu realisti. Ali »svijet je moja misao« 
(Schopenhauer, £ 1860.). Tako uči Fichte (ft 1814.), Schelling 
(E 1854.), Hegel (£ 1831.) i drugi apsolutni idealisti. Nije takav 
idealist Kant; on je kompromisni idealist. Kant se obara na 
Fichtea i na Berkeleya, koji ne priznaju ništa osim subjekta. 
Ima, kaže Kant, neka »stvar po sebi« (Ding an sich), tj. nešto 
izvansvijesno ili realno, — ali to je našem znanju nepristupno. 
Zapravo nije stvar po sebi bez ikoje veze sa subjektom: ona 
utječe na subjekt i pruža mu osjete (boje, glasove. ..); ali osjeti 
još ne znače »objekt« znanja, jer taj se nalazi samo u općeva- 
ljanim i nužnim sudovima. A općevaljanost i nužnost sudova ne 
osniva se na nečemu što bi nezavisno bilo od subjekta (Kant je 
subjektivist!), pa zato još manje možemo reći, da sudovima 
dohvatamo »stvar po sebi« ili da upoznajemo izvansvijesni 
svijet. Mi ga upoznajemo samo koliko se pojavljuje po subjek- 
tivnim oblicima (formama) suđenja. Taj se idealizam zato zove 
fenomenalizam (gr. fenomenon == pojava). 

Protivno idealizmu, zastupaju realizam već Sokrat (f 399. 
Pr. Kr.), Platon (F 347. pr. Kr.), Aristotel (# 322. pr. Kr.), zatim 
Skolastička (»kršćanska«) filozofija, a u najnovije doba osobito 

Kiilpe. On kaže, da je realizam na pragu filozofije budućnosti, 
i da treba izvesti prodor u liniji Berkeley — Hume — Kant, tj. 
da treba naći put od razuma u realni svijet. Realizam uče još 
Geyser, Messer i drugi. 


I. 


Ima realista, koji priznaju samo toliko, da možemo upoznati 
realni svijet po našem iskustvu (opažajnom saznanju), a nije- 
smo kadri išta doznati o neiskustvenim (neempiričkim, metafi- 
zičkim) objektima, na pr. o Bogu, o duši. To su pozitivisti, a 
njima suprotni nazor zastupaju metafizičari. O svemu, što pre- 
lazi (transcendira) iskustvene granice, nemamo, kažu pozitivisti, 
nikojeg znanja: mi ne možemo razumno (misaono, racionalno) 
dokazivati, da ima Boga, da je duša neumrla, da je volja slo- 
bodna itd. Utoliko za pozitiviste kažemo, da su agnostici (gr. 
a-gnosis, nespoznatljivost). Ali, mi ne možemo da te stvari sa- 
svim izbacimo iz duševnog našeg inventara. Pa kad se ne nalaze 
u razumskoj ili racionalnoj sferi duševnog života, jamačno su 
drugdje, u nerazumskoj ili aracionalnoj (ili običnije: iracional- 
noj) sferi. Koja je to sfera? 

»Posljednje, najviše istine, one, po kojima i za koje čovjek 
živi i umire, ne osnivaju se na znanstvenoj spoznaji, nego izviru 
u srcu, u samoj volji« (Paulsen). Svi nazori o svijetu i životu 
»imadu zadnje svoje korijenje u afektu, i ostaju — ako i rade 
s pomoću mišljenja — u zadnjoj instanciji stvar vjerovanja, 
čuvstvovanja, odlučivanja« (Falckenberg, + 1920.). Već je Kant 
rekao: »Morao sam napustiti znanje, da ustupim mjesto vjero- 
vanju«. U tom ga nasljeduju protestantski teolozi (Schleierma- 
cher + 1834., Ritschl + 1889.). Njima je vjera (fides) izvor 
»istine« o Bogu, o duši... To stajalište zovemo fideizam. Izraz 
»vjerovanje« znači ovdje zapravo teženje, htijenje, moralno 
traženje (postulat). Fideistički iracionalizam uzima čuvstvenu 
(emocionalnu) i voljnu (volitivnu) sferu duševnog života kao 
izvor religioznog i moralnog »doživljavanja«, bez ikoje logičke, 
teoretske, razumske spoznaje. Religija je samo čuvstvo ovisnosti 
o Bogu, čuvstvo ujedinjenja s Bogom itd. Moralnost je samo 
težnja za usavršenjem, samo težnja za idealno vrijednim živo- 
tom. A sva ta čuvstva i težnje ostaju (manent in) samom čo- 

vjeku, tj. ne odnose se na nešto izvan njegove svijesti. Zato se 
taj nazor zove također imanentizam. 


| Neki iracionalisti ne ističu čuvstvenu i voljnu stranu čovje- 
ka, nego uče, da je intuicija izvor i mjerilo istine. Prirodne 
nauke zahvataju u tjelesni svijet pomoću pojmova i misaonih 
(logičkih) metoda — dakle racionalno —, a ovim putem ne do- 
lazimo do upoznavanja života i svega o čemu je život ovisan. 
Čovjek svojim Životom potiče iz svemirskog (kozmičkog) zbiva- 
nja, koje sebe stvara u neprekidnoj mijeni (Paulsen, Bergson). 
U samom životu zremo (neposredno shvaćamo, intuitivno doži- 
vljujemo ili iskušavamo) ono, što nadilazi svako pojmovno sa- 
znanje, svako dokazivanje ili obrazlaganje. — Na znanju se 
osnivaju znanosti o onome što jest (o bitku), a na ocjenjivanju 
ili vrednovanju osnivaju se vrednosne znanosti (etika, estetika, 
logika ...). »Vrijednost je ono, što udovoljuje nekoj potrebi ili 
izaziva čuvstvo ugode. Otuda proizlazi, da vrednovitost (Wert- 
haftigkeit) nikad ne pripada samom predmetu kao njegovo 
svojstvo, nego je samo u odnosu sa sviješću koja ocjenjuje, koja 
htijenjem udovoljuje svojim potrebama ili čuvstveno reagira 
na okolni svijet« (Windelband f 1915.). Vrijednosno shvaća- 
nje, u tome su svi suglasni, izvorno se nalazi u čuvstvenosti, 
dakle u iracionalnom doživljavanju (Messer). Zato je razumlji- 
vo, da religijske i moralne istine nemaju stalnosti, nego su hi- 
storijski promjenljive. One se ne dadu teoretski (znanstveno) 
utvrditi, nego su osnovane u prirodnoj sklonosti, teženju, useb- 
nom iskustvu, zrenju i čuvstvovanju. 


Slično su u novije doba učili i »modernisti« (Balfour, Bru- 
netiere, Blondel...). Oni zastupaju stajalište, da nam je nespo- 
znatljivo (agnoscibile) sve što je nepojavno, neiskustveno, ne- 
opažajno, metafizičko. To je protumetafizičko stajalište ili agno- 
sticizam. Neznanje o Bogu, o duši, o cilju života... nadomješta 
»vjera« (čuvstvovanje i teženje). Agnosticizam je spojen s fi- 
deizmom. Do ovog je stajališta došao modernizam zato, što je 
subjektivirao istinu, tj. zato, što uči, da nema nepromjenljive, 
apsolutne istine, nego da je svaka istina promjenljiva, prolazna, 
nestalna, podvrgnuta razvoju kao i sam čovjek (Loisy, Le Roy). 

Svi ovi (i drugi) nazori, koji čine glavne smjernice filozofi- 
ranja, bit će predmet raspravljanja u ovoj knjizi. Naša će biti 
zadaća, da ispitamo opravdanost tih naziranja. 

Objasnimo situaciju! 

Kulturno-historijski razvoj iznosio je oduvijek, i danas iznosi 
religijska i moralna pitanja, na kojima se orijentira život. To 
su pitanja o odnosu čovjeka prema Bogu (religija), o smislu i 
svrsi života, o poslijesmrtnom životu duha, o nevezanosti života 
na fizičku zakonitost (sloboda volje) itd. To su metafizička pi- 
tanja, o kojima postoje različni odgovori ili nazori. 

Nema nikojeg odgovora, ne može da bude nikojeg metafi- 
zičkog nazora — u tom smislu, da bismo znali za njegovu isti- 
nitost. Tako kažu antimetafizičari. Ne kažu, da nema nikoje 
metafizike, da nije čovjek nikad ništa znao o Bogu, o duši itd., 
nego kažu, da sve, Što je čovjek o tom znao, nije drugo nego 
odraz života, nije drugo nego promjenljiva, nestalna istina. 
Nema stalne, apsolutne metafizičke istine — zato što uopće nema 
nikoje apsolutne istine. Antimetafizičko se dakle stajalište osniva 
na subjektivizmu. Tko je subjektivist, tko ne priznaje da ima 
ikoje nesubjektivne, objektivne, apsolutne istine, ne će ju da- 
kako priznati ni onda, kad je u pitanju istina o Bogu, 0 duši itd. 
Takve »istine« mogu da dolaze u obzir kao praktične, životne 
direktive, ali to nijesu istine postignute saznanjem, logičkim pu- 
tovima, dokazivanjem i zaključivanjem, nijesu teoretski spo- 
znate istine. Iracionalistički subjektivisti uče, da je istina su- 
bjektivna i da se ne osniva na razumskom znanju. Ukoliko i ima 
razumskog znanja, nismo kadri da njime doznamo išta o neisku- 
stvenim (metafizičkim) stvarima. To je njihova teza. 

Naša je zadaća, da o tim pitanjima raspravljamo. Mi ćemo 
vidjeti, da li je zaista tako, da ne možemo logičkim (dokaznim) 
putem ništa saznati o Bogu, o duši itd. Ovo pitanje o mogućnosti 
metafizičkih istina dolazi na red tek onda, kad smo iz psiholo- 
gije naučili, da postoji razumsko (racionalno, intelektualno) 
znanje. To nam je bio prvi posao. Za tim je trebalo da ispitamo 
da li je istinitost znanja ovisna samo o subjektu? Jer ako imadu 
subjektivisti pravo, da je samo subjekt znanja mjerodavan za 
svaku istinu, onda će dakako i metafizičke istine (o Bogu, 0 
duši itd.) ostati u sferi subjekta. Prije nego se zanimamo za me- 

tafizičke istine, treba dakle da ispitamo: nije li svaka istina 


ovisna i o nečem drugome, ne samo o subjektu? 

S pitanjem objektivizma otpočeo je 2. Dio knjige. Sad sli- 
jedi pitanje realizma unutar iskustvenih granica, tj. pitanje, da 
li upoznajemo realne objekte koji su pristupni našem opažanju 
ili o kojima imamo iskustveno znanje. Napokon će doći na red 
pitanje, da li madu pravo t. zv. pozitivisti, koji kažu, da je sve 
naše istinito znanje ograničeno na iskustvene (opažajne) objekte 
— ili imadu pravo metafizičari, koji kažu, da smo sposobni 
upoznati, i to upravo misaono (racionalno) upoznati također 
metafizičke predmete. Pitanje dakle glasi: je li spoznajno mo- 
guća metafizika, tj. realizam o objektima, koji su s obzirom na 
empiriju transcendentni (Bog, duša itd.)? 


OPRAVDANJE REALIZMA — PROTI IDEALIZMU 


Da li postoje stvari izvan naše svijesti (realno)? Kako to 
znademo, i kako to dokazujemo? 


Čini se, da nitko normalan ne bi posumnjao, da ova knjiga 
postoji (egzistira) »izvan« svijesti, zapravo neovisno o svijesti, 
tj. zbiljski ili realno. Tko će posumnjati, da izvansvijesno egzi- 
stira vlastito njegovo tijelo i druga tjelesa, koja u izvanjskom 
svijetu opažamo (stol, ura, kuća, ulica...)?! Mi u običnom ži- 
votu i ne pomišljamo, da bismo ikad o tome posumnjali; svi 
smo u nekritičkom, vulgarnom, naivnom smislu »realisti«. Naše 
uvjerenje, da opaženi svijet egzistira neovisno o našoj svijesti, 
zovemo naivni ili neznanstveni realizam. Čitalac je, jamačno, 
oduvijek bio realist, pa nije ni slutio da bi to netko mogao u 
Pitanje stavljati. Vi biste u čudu gledali čovjeka, koji bi vam 
stavio pitanje: »znadete li sigurno, da egzistiraju stvari izvan 
vaše svijesti?« Prvi bi vam odgovor bio: »bar to je sigurno, da 
zbiljski egzistirate vi koji to pitate«. — 

Ali, teži bi bio odgovor da netko pita: »kako znadete, da 
Stvari egzistiraju izvan svijesti (realno)?« 

Naučenjaci su na to pitanje različno odgovarali. Neki su 
rekli, da nam je to neposredno evidentno, a drugi drže, da nam 

je izvansvijesna egzistencija opaženog svijeta evidentna samo 
posredno, tj. s pomoću nekog dokazivanja ili zaključivanja. 

Ovi drugi nemaju pravo, jer se ni djeca ni životinje pa ni 
mi odrasli ljudi nikad ne služimo nikojim dokazivanjem, a ipak 
znamo da opažamo stvari, koje nijesu u našoj svijesti, nijesu 
samo nešto usvijesno, nego nešto takvo što prelazi ili prehvata 
svijest (== svijest transcendirajuće ili s obzirom na svijest trans- 
cendentno = realno). Neki su rekli, da mi znamo za izvansvi- 
jesne objekte po našem nagonu; opet drugi kažu, da to znamo 
po običaju. Aristotel i Toma kažu, da mi već samim opaža- 
njem izravno shvaćamo stvari koliko su izvan naše svijesti ili 
koliko su neovisne o svijesti. To nam je u samom opažanju ne- 
posredno evidentno. To će reći, kad osjetilno opažamo stvari, 
mi smo eo ipso upravljeni na njih (intendiramo ih) baš koliko 
su »izvanjske«: ja sad opažam ovu knjigu, sad ovaj stol, sad 
svoju ruku — i svaki je taj objekt realan ili zbiljski ili izvan 
moje svijesti ili neovisan o mojoj svijesti. Ja to znadem samim 
time Što opažam ove objekte. A to je i posve razumljivo, ako 
(s Aristotelom) pretpostavimo, da mi osjetilno opažamo stvari 
samo na taj način, što nam stvari podražuju osjetila. utječu na 
naše osjetilne organe, determiniraju našu osjetilnu sposobnost: 
dakle na taj način, da je naša opažajna svijest o njima ovisna, 
da je donekle trpna ili pasivna ili receptivna. Sam postanak i 
narav opažajnog shvaćanja jamči nam, da opaženi predmeti 
nisu nešto usvijesno, nego o svijesti neovisno. 

Svega toga neki ljudi ne priznaju; oni poriču svaku izvan- 
svijesnu egzistenciju. Šta kažu? 

Mišljenje == bitak; mišljenje čini da nešto jest, i samo je 
utoliko »nešto« (bitak), ukoliko je sadržano u mišljenju, uko- 


liko je objekt mišljenja (Cohen). Nema objekta, koji bi bio: 


neovisan o misaonoj spoznaji ili apsolutan (Bauch). Distinkcija 
između subjekta i objekta je sasvim svojevoljna, fiktivna (Fri- 
scheisen - K&hler). 

Svijest == bitak. Samo ono egzistira, što se nalazi unutar 
svijesne sfere. Svijest == mišljenje + opažanje; ništa ne egzi- 
stira izvan opažanja, pa kad bi nešto takvo (realno, apsolutno) 
i egzistiralo, mi toga ne bismo mogli znati, jer nam znanje ne 
seže dalje od naše svijesti (Windelband, Rickert). Otpada svaka 

razlika između »stvari« i mene (mojeg »ja«) koji opažam 1 u 
čijem se opažanju nalaze pojave (Mach). Svijet je moja pomi- 
sao (Schopenhauer). 

Evo takve su, u literaturi češće spominjane, izjave t. zv. 
idealistd, za razliku od realista. Otkuda taj naziv? 

Za objekte znanja kažemo da su idealni, koliko se nalaze u 
znanju i koliko su o njemu ovisni. Znanje je, kažu racionalisti, 
samo misaono (racionalno). Znanje je, kažu senzualisti, samo 
senzitivno (opažajno, perceptivno). Zato »idealni objekti zna- 
nja« drugo nešto znače u racionalističkom, a drugo u senzuali- 
stičkom smislu. Mi smo proti jednima i drugima pokazali, da su 
dvije sfere znanja: osjetilna i misaona. To je bila psihološka 
teza intelektualizma. Zatim smo pokazali, da je mišljenje (su- 
đenje) ovisno o objektima. To je bila noetička teza objekti- 
vizma. Ona je proti racionalističkom subjektivizmu zastupala 
stajalište, da nije mišljenje == bitak, nego da je mišljenje ovi- 
sno o objektivnom bitku ili da je objekt transcendentan s obzi- 
rom na mišljenje — i utoliko da ga zovemo »nešto ili bitak«. 
Ali time što smo dokazali, da bitak nije == misaoni bitak ili da 
nije samo u relaciji s mišljenjem fundiran ili da nije samo rela- 
tivan (subjektivan), samim time još nijesmo prekoračili sferu 
svijesti. Samo misaonu sferu, ali ne i svijesnu: jer u svijesti 
postoji nešto i izvan misaone sfere (tj. neovisno o suđenju), a 
to su upravo osjetilno-opažajni sadržaji svijesti (na pr. crno i 
bijelo na ovoj stranici, zatvaranje ove knjige). Mi smo dakle 
objekte misaonog znanja (na pr. različnost, uzročnost) oslonili 
ili postavili na znanje koje opažajno doživljujemo, tj. na objek- 
te unutar opažajno-svijesne sfere. I za ove objekte mogli bismo 
još uvijek reći, da su idealni, tj. riječ »idealan« možemo uzeti 
sada u širem značenju (nego prije): idealno == usvijesno ili 
konscijencijalno ili imanentno. Idealni su objekti znanja koliko 
su svijesni bitak. Kažemo »bitak«, tj. nešto što se nalazi u opa- 
Žajnoj svijesti, a ipak nije == opažajno doživljavanje; jer drugo 
je »opažati (opažajno doživljavati)«, a drugo »ovo (nešto) što 
sad opažam«. Ovo što sad opažam (na pr. knjiga) nalazi se u 
opažanju i utoliko je idealni objekt. Sam doživljaj opažanja 
kao i svaki drugi moj doživljaj — na pr. pritiska, boli, sjećanja, 
odluke... — egzistira i onda, kad ga ne shvaćam, kad na njega 

ne mislim (a osjetilno ga i ne mogu opažati): dakle su svi doži- 
vljaji nešto neidealno ili realno ili subjektivno zbiljsko. Da ta- 
kva realnost postoji, toga ne može nitko poricati (jer je i samo 
poricanje zbiljski doživljaj). Idealisti poriču, da egzistira objek- 
livna realnost: objekti, koje. (opažajno i misaono) shvaćamo, 
egzistiraju samo u svijesti, a ne izvan nje ili neovisno o njoj. 
Zato »realno« (u strogom značenju) == s obzirom na svijest 
transcendentno ili ekstrakonscijencijalno. — 

Možemo li tim idealistima suprotstaviti naše opće uvjerenje, 
da opaženi svijet realno egzistira (nekritički realizam)? 

Zaista ne; treba to i dokazati: realizam mora da bude kriti- 
čan, znanstven. 

Kako se može dokazati realizam, tj. teza da egzistiraju realni 
objekti? 

Samo na taj način, da u svijesnoj sferi opaženih objekata 
nađemo neko uporište ili osnov, kojim ćemo obrazložiti ili 
opravdati prijelaz u izvansvijesni svijet. To ćemo uporište pro- 
naći, ako na opažajnom znanju ima nekih obilježja ili znakova, 
po kojima je očito, da to znanje ovisi o nečemu izvan svijesti. 
Ogledajmo, pa ćemo uvidjeti, da zaista ima: 

Kad ja sad opažam ovu knjigu, vidim na otvorenoj stranici 
retke s crnim slovima na bijelom papiru; sad zatvorim knjigu i 
pe vidim stranice. Zatvorim i oči, pa ne opažam ništa. Dotak- 
nem knjigu i svojim pritiskom osjećam otpor. Prislonim li glavu 
o zid, osjećam također otpor. Ja sam dakle u trpnom (pasivnom) 
stanju, tj. ja sam opažajno ovisan, i to upravo o onome što opa- 
žam (o opažanom objektu). Dakle je ono, što se u mojem opa- 
žanju nalazi ili što je u svijesti sadržano, ovisno o nečemu izvan 
svijesti. Nije moguće, da po mojoj miloj volji opažam kad god 
hoću i šta god hoću, nego je postanak svakog opažajnog doži- 
vljaja ovisan o izvansvijesnom utjecaju opaženih stvari. U tome 
i jest razlika između opažajnog i predodžbenog doživljavanja: 
kod posljednjeg možemo po volji da svijesno obnavljamo, pa 
i mijenjamo (u fantaziji) nekoć opažene objekte, dok je to kod 
prvoga nemoguće. 

Otuda proizlazi, da je između osjetilno-opažajne svijesti i 
izvansvijesnih objekata uzročna veza. Na osnovi uzročnosti do- 
kazujemo dakle, da realno egzistiraju opaženi (iskustveni) 
objekti. — 

160 





Kako se stao razvijati idealizam?* 

Možemo razlikovati uglavnom dvije forme idealizma: su- 
bjektivni i objektivni. Prvi se također zove konscijencijalizam 
ili imanentizam; on uči, da samo ono postoji, što se nalazi u svi- 
jesti pojedinog subjekta ili u svijesti uopće (bez obzira na poje- 
dinačni subjekt). Objektivni (logički) idealizam prenosi misaone 
sadržaje u objekte, tj. uči, da se u objektivnom bitku nalaze 
misli (pojmovi) i neovišno o subjektima, kojima te misli postaju 
svjestite. 

Već je Demokrit (u 4. v. pr. Kr.) stao sumnjati o tom, da li 
je u svijetu sve baš tako, kaošto mi osjetilno opažamo. Na ovu 
sumnju nadošli su tek u 17. vijeku. Galilei je prvi rekao (1623.), 
da je materija određena samo prostorno (protežno) i vremenski, 
a sve druge kvalitete (boje, toplina, mirisne, okusne i druge 
kvalitete) nastaju utjecajem tjelesa na osjetila (podraživanjem 
osjetila). Iza njega su učili Descartes, Hobbes i Locke, da su 
realne samo »primarne« kvalitete: nepronicavost, veličina, oblik, 
gibanje, mirovanje, broj stvari. Tjelesni je svijet samo kvanti- 
tativan, i zato se može matematički određivati. »Sekundarne« 
kvalitete (boje, glasovi, toplina, mirisi...) nastaju podraživa- 
njem ili utjecajem na organe; one su reakcija svijesti na podra- 
žaje, i ne egzistiraju u stvarima (realno) kao u našoj svijesti. 
Taj nazor zovemo umjereni realizam, za razliku od strogog rea- 
lizma, koji drži, da su i sekundarne kvalitete realne — ne samo 
koliko podražuju organe (dakle ne samo uzročno, kauzalno), 
nego upravo tako kaošto ih mi osjećamo (formalno postoje u 
stvarima). 

Najprije se dakle stalo sumnjati o vrijednosti osjetilnog opa- 
žanja (percipiranja). Reklo se ovako: nije u fizičkom svijetu 
sve upravo tako kaošto mi opažajno shvaćamo. Oblik, veličina 
i još neka tjelesna svojstva jesu realna, o svijesti neovisna; ali 


* Ovdje raspravljamo samo o noetičkom idealizmu i realizmu, tj. o 
nazorima, koji se tiču pitanja o valjanosti spoznaje za izvansvijesni svijet. 
Metafizički idealizam zastupao je Platon. »Ideje« znače (po Platonu) nesen- 
zitivne, materijalne predmete (biti), koji postoje vječno i nužno, u »ne- 
vidljivom carstvu«, tj. neovisno o iskustvenom svijetu. U širem je značenju 
metafizički idealizam svaki nazor, koji priznaje i nešto neiskustveno. Etički 
idealizam stavlja svrhu i smisao života u nadosjetilne vrednote. 

boje, pa mirisna, okusna, temperaturna i druga svojstva ne. Ova 
su svojstva samo nešto usvijesno, opažajno-usvijesno i utoliko 
»subjektivno« ili »idealno«. Time još dakako nije sasvim raski- 
nut most između svijesti i izvansvijesnog svijeta; a nije baš 
zato, što su oblik, velična itd. (primarne kvalitete) realne, tj. 
postoje u tjelesnim supstancijama neovisno 0 svijesti. 
= Taj je most prekinuo Berkeley (# 1753.). On kaže, da nema 
ništa neovisno o svijesti (i to o senzitivnoj svijesti): ne samo da 
nema sekundarnih kvaliteta izvan svijesti (kako je držao i 
Locke), nego ni primarnih. Berkeley je senzualistički idealist, 
Objekti, stvari, fizički bitak nije drugo nego perceptivni sadr- 
žaj (esse = percipi). Perceptivni je sadržaj usvijestan (imanen- 
tan) ili »subjektivan«, tj. nalazi se u pojedinačnom svijesnom 
subjektu, koji nema nikoje veze s izvansvijesnim objektima, i 
zato kažemo, da su njegovi svijesni sadržaji »idealni«. Tjelesne 
su dakle supstancije, po Berkeleyevu shvaćanju, postale skupina 
senzitivnih sadržaja u našoj svijesti. Na ovo je shvaćanje nado- 
vezao (također engleski psiholog) Hume, koji je ne samo tjele- 
sni svijet, nego i sav duševni Život tumačio kao »svežanj« per- 
ceptivnih sadržaja. Nestalo je dakle i tjelesne i duševne sup- 
stancije. , 
Kant nije (kao Berkeley) poricao, da egzistiraju neke stvari 
neovisne o svijesti (Ding an sich, stvar po sebi), ali primarnim 
(prostornim i vremenskim) kvalitetama poricao je realnu vri- 
jednost. Ništa ne prima naša svijest od izvanjskih stvari osim 
osjeta (senzacija); samo su sekundarne kvalitete u vezi s realnim 
svijetom. U našem opažanju ima mnogo toga što nijesu »osjeti«, 
a to nije od podraživanja — i zato nije realno. O svijesti neo- 
visna zbiljnost (»Ding an sich«) nije spoznatljiva: ona samo 
»aficira«, daje osjete, a sve je drugo od subjekta. Berkeley je 
idealist u apsolutnom, ekstremnom smislu, jer kaže, da ne egzi- 
stira ništa osim svijesnih (»idealnih«) sadržaja. Kant je umje- 
reni idealist, jer priznaje, da egzistira nešto izvan svijesti, ali 
kaže, da mi ne znamo (ni opažajno ni misaono) šta je ili kakva 
je izvansvijesna egzistencija. Ona je za nas nepoznanica. Tjele- 
snost (protežnost) nije »izvan« svijesti, tj. ne nalazi se u stva- 
rima neovisno o svijesti, nego je samo nešto svijesno (»idealno«); 
a tako je i s vremenskim relacijama. 

Slično s Kantom uče Lange, Busse, Schuppe, Mach i drugi. 
Tjelesni svijet zapravo je samo u našoj senzitivnoj svijesti i 
samo po njoj tjelesne naravi. Senzitivno je shvaćanje prouzro- 
čeno po izvansvijesnim ili realnim stvarima, ali te nam stvari: 
(kako su same po sebi) ostaju nepoznate. Naša »slika« o njima 
samo je proizvod senzitivnog ustrojstva. Opažajni sadržaji nisu 
o njima ovisni, pa zato nisu s njima u skladu ili konformaciji; 
sadržaji svijesti ne odgovoraju realnim objektima. Ne samo 
senzitivni, nego ni misaoni sadržaji. 

Ali, da odmah istaknemo, nedokazana je pretpostavka, da 
su samo osjeti ovisni o realnim podražajima, a ne i shvaćanje 
mjesta, protežnosti, oblika, slijeda i trajanja osjeta. Opažajno 
shvaćanje (iskustvo) ima osim osjeta »plus« — ali taj nije čisto 
spontani proizvod svijesti iki subjektivni dodatak bez ikoje ovi- 
snosti o realnosti. Prostorni i vremenski poredak također je 
svijesna reakcija na realne podražaje kao i osjeti; a također i 
pojmovi o uzroku, učinku, različnosti, sličnosti, stvari i svoj- 
stvima itd. Nije samovoljno, da više osjeta shvatimo kao tro- 
kut ili kao četverokut, sa ovom ili drugom protegom i trajanjem, 
i da li je nešto u relaciji uzročnosti ili u relaciji različnosti. Da- 
kle nije svijet podražicđ nespoznatljiv. 

! Na ovakvu se kritiku oslanja kritički realizam. Realisti uče 
1. da egzistira o našoj svijesti neovisni (realni) svijet, i 2. da ga 
možemo upoznati, 

: Dokaz za 1., vidjeli smo, jest svijesna činjenica naše osje- 
tilne ovisnosti o opaženim predmetima; oni utječu na naša osje- 
tila i o tome je ovisan postanak opažanja. Mi ne možemo otpo- 
četi da neki predmet opažamo, ako on nije u podražajnom do- 
diru (kontaktu) s osjetilima; a kad podraživanje prestane, time 
Prestane i opažanje dotičnog predmeta. Osim toga, svi znamo, 
da opažajni svijet ostaje čestoput nepromijenjen ako ga i nije- 
smo opažali, na pr. ja svoj rodni kraj opažajno pronalazim i 
nakon ovećih vremenskih razmaka. Nadalje, mi možemo kadgod 
da predviđamo buduće događaje. Znamo, napokon, da se svi 
ljudi uglavnom podudaraju u opažanju izvanjskih (tjelesnih, fi- 
Zičkih) stvari. Dakle: postoje osjetilno-opaženi objekti i neovi- 
smo 0 svijesti ili realno. 

. Time je odgovoreno na prvo pitanje: o realnoj egzistenciji 
osjetilno iskustvenih objekata. Preostaje nam drugo pitanje: da 

li možemo opažajno 1 misaono upoznati realni svijet? Nakon što 
smo dokazali, da postoji nešto izvan svijesti, nije dosta da to 
samo priznajemo, nego se pita: da li mi to i upoznajemo — opa- 
žajno i misaono? 


2. Kako upoznajemo realne predmete: osjetilno i misaono? 


a) Da osjetilnim opažanjem upoznajemo udešenost izvanj- 
skog svijeta, dokazom je činjenica, da razlikujemo opažanje 
izvanjskog svijeta od umišljanja i sanjanja: što netko sebi umi- 
šlja (halucinira) ili sanja o raznim stvarima, znamo da nije tako 
u realnosti, tj. mi to razlikujemo od onoga Što se u svijesti na- 
lazi na osnovi opažanja — a razlikujemo samo utoliko, što se 
opažene stvarni nalaze i nezavisno od svijesti. — Nije opažanje 
puko »primanje« (recipiranje); to znade »kritični« realist. Zato 
ne možemo reći, da bi sve opažene kvalitete bile realne i kad 
ne bi postojao nikoji opažajući subjekt. Ipak, ove kvalitete nisu 
ni sasvim subjektivne, nego ovise o realnim utjecajima, i zato 
nam (u zakonskom procesu) izrazuju ne samo egzistenciju, nego 
i različnosti realnih objekata, a eo ipso njihovu udešenost i 
odnošaje. Već kad smo dokazivali objektivizam, istakli smo, da 
je u osjetima (ovo crno i bijelo) razlog što o njima izričemo 
različnost; dakle su nam osjeti dati kao različni i utoliko ih opa- 
žajno upoznajemo. A budući da su osjeti u vezi s izvansvijesnim 
svijetom, zato ga opažajno upoznajemo. 

Time je odgovoreno na drugo, naprijed postavljeno pitanje; 
ali samo s obzirom na opažajno poznavanje realnih objekata. 
Još je u pitanju valjanost misaonog znanja o empirijski realnim 
objektima. 

b) Da i misaono znanje ima realnu valjanost, tj. da su 
objekti empirijskih pojmova realni, i da o njima možemo izri- 
cati realno valjane sudove, dokazujemo ovako: 

Opaženi su predmeti nesumnjivo realni; a mi njima po isto- 
vetnosti priričemo (prediciramo) pojmove, — dakle su i poj- 
movni objekti realni; na pr. kažemo »ovaj Petar jest čovjek« (ima 
bit čovjeka), ili »ovaj Petar je smrtan« (tj. prestanak njegova 
Života istovetan je s prestankom svakog organizma). Kad 'pred- 


164 





meti pojmova i sudova ne bi bili realni, kao što su opaženi pred- 
meti, bilo bi nemoguće, da ih o realnim opaženim predmetima 
izričemo po istovetnosti. Osim toga, prirodna znanost ne bi imala 
realne vrijednosti, kad njezini pojmovi i sudovi ne bi važili za 
realne predmete. 


Mi dakle na osnovi opažajnog poznavanja realnih objekata 
upoznajemo biti i općevaljane snošaje, pa su prema tome i ovi 
predmeti razumskog shvaćanja također realni. 

To je nauka intelektualističkog realizma. 


Već ga je Aristotel učio, a po njemu skolastička filozofija. Tek je 
u najnovije vrijeme Oswald Kitlpe (f 1915.) znanstveno metodičkom psiho- 
logijom utvrdio intelektualizam, a kritički dokazao realizam. Ovim je prav- 
cem nastavio Messer, Becher i osobito Geyser (danas najjači predstavnik 
aristotelovskog smjera, koji je u neoskolastici inaugurirao Mercier). I ova 
je knjiga, kako čitalac razbira, orijentirana na stajalištu intelektualizma 
(u psihologiji) i realizma (u noetici). Realizam se sustavno oslanja na 
objektivizam. Knjiga nastoji, da metodički dosljedno provede prijelaz od 
objektivizma na realizam. Dokazujući objektivističku tezu vidjeli smo, da je 
u senzitivnoj sferi osnovana relacija različnosti. Jednako je u njoj osno- 
vana i relacija uzročnosti. Nakon što nam je poznata objektivnost te rela- 
cije za svako opažano zbivanje, može nam ovo načelo poslužiti kao dokazno 
sredstvo, da opažajna sfera mora da ima svoj uzrok — izvan svijesti. U 
dokazivanju egzistencije izvansvijesnih uzroka mi smo se oslonili na objek- 
tivnu valjanost relacije uzročnosti. Za našu sistematsku izgradnju realizma 
trebalo je dakle da postupamo tako, da najprije utvrdimo objektivnu valja- 
nost nekih relacija, s kojima sudimo. Utvrditi tu objektivnost znači otklo- 
niti fundamentalno uporište Kantovo: jer su po Kantu sve relacije u sudo- 
vima neovisne o osjetima. Dok je dakle knjiga metodički polazila k izgra- 
divanju realizma, ujedno je kritički ostala na polaznoj poziciji najvećeg 
protivnika realizma. Po ovoj je metodici knjiga polazila samostalnim putem. 

Uporedimo problem realnosti s (prijašnjim) problemom objektivnosti, 
da uočimo njihovu razliku! 


Kod problema objektivne istine uzeli smo najprije sam pojam znanja. 
Fiksirali smo njegov značajni momenat, a to je upravljenost ili usmjerenost | 
ili intencionalnost spoznavaoca (misaonog, sudećeg subjekta) prema objektu. 
Ta upravljenost bila nam je »most« za relaciju subjekt-objekt. Za objekt 
Možemo reći, da prelazi ili transcendira spoznajni (sudeći) subjekt utoliko, 
što nije s njim istovetan. Ali to još ne znači, da nije o njemu ovisan ili 

jest o njemu neovisan. Mjesto izraza »transcendentno« možemo također 
Uzeti izraz »transubjektivno«, ali samo u značenju, da je »objekt« nešto 
takvo, što nije isto sa subjektom, a još zasad ne znamo, da li nije o njemu 


- Ovisan. 

Intencionalnost je dakle prvi most, koji vodi od subjekta k objektu. 
»Subjekt« ovdje ne znači drugo nego misaoni, sudeći, spoznajni objekt; a 
»objekt« ne znači drugo nego »nesubjekt«. 

Nakon toga što smo to fiksirali kod spoznaje, pogledali smo na objek- 
te — i vidjeli smo (kod perceptivnih i idealnih objekata), da je u objek- 
tima razlog za spajanje u sudu, da objekti zahtijevaju od sudećeg subjekta 
kako ćemo o njima suditi. Spoznavalac je ovisan o objektima, tj. oni su o 
subjektu neovisni. Nota bene, o sudećem subjektu ili naprosto o sudu (mi- 
slima). Tako smo vidjeli, da su objekti nešto ne samo spoznajno, ne samo 
u relaciji sa spoznajom (sudećim spoznavaocem), nego da su nešto i bez 
te relacije. Svaki objekt jest, ima bitak. Neovisnost objekata drugi je 
»most«, koji nas je doveo k objektima kao zasebnom bitku. (Ovu prelaz- 
nost od spoznavaoca k objektima koliko su neovisni, možemo nazvati onto- 
loška, dočim je razlikovanje između S i O bilo »logičko«). Time smo riješili 
problem objektivne istine. A sada tek dolazimo k problemu realnosti. Sad 
hoćemo da nađemo freći most: od subjekta, i to ne samo od spoznajnog ili 
misaonog (sudećeg) subjekta, nego uopće od svijesnog subjekta k nečemu 
što je o svijesti neovisno ili realno. Mi hoćemo da prijeđemo (transcendi- 
ramo) u fizički, izvanjski, tjelesni, osjetilni, opažajno iskustveni svijet; upra- 
vo hoćemo da vidimo, da li ima »mosta« k transcendentnim, transubjektiv- 
nim objektima — i to sad u tom smislu »transcendentnim ili transubjektiv- 
nim«, koliko su neovisni o svakoj svijesti. Traži se fizički ili realni most 
k izvansvijesnim objektima. Našli smo ga u kauzalnoj relaciji opažajnog 
znanja. Postoje dakle o svakoj svijesti neovisni objekti ili »stvari po sebi« 
— imi ih možemo misaono i (bar donekle) opažajno upoznati. — 


Sad ćemo još napomenuti neke novije idealističke nazore. 

W. Schuppe (T 1913.) zastupa »filozofiju emanencije«, R. 
Avenarius (f 1916.) »empiriokriticizam ili filozofiju čistog 
iskustva«, a E. Mach (f 1916.) »neopozitivizam«. Na svijesni 
subjekt ne treba gledati, nego samo na perceptivnu sferu, tj. 
samo na osjete. Oni su svijesni sadržaj i jedino što nam je dato. 
U toj datosti nemamo još nikoje relacije s objektom. Sami per- 
ceptivni sadržaji su objektivnost, zbiljnost, realnost. Ne treba ih 
psihološki uzeti, tj. kao jastveni događaj (doživljaj pojedinog 
»ja«), nego »objektivno«, upravo samo s obzirom na svijesni 
sadržaj. Niti su tjelesne stvari nešto izvan tih sadržaja, niti je 
»ja« nešto »izvan« njih: razliku između subjekta i objekta tek 
naknadno konstruiramo. 

Misaonu sferu ističe logički idealizam. I on odstranjuje svi- 
jesni subjekt, pa uzima u obzir sam pojmovni sadržaj, koji da 
je istovetan s objektom. Zato se ovaj idealistički smjer zove 

»objektivan«. Zastupao ga je Hegel (+ 1831.). Po njegovu »lo- 


gizmu« je stvarnost ili bitak istovetan s pojmovima ili mislima. 
Misli imadu svoju dinamiku, one se sadržajno razvijaju (dija- 
lektički), a pojavno se očituju u tjelesnom svijetu. Svijet je, 
kako je Schopenhauer rekao, moja misao. Novokantovci mar- 
burške škole (Cohen 4 Natorp) spajaju Hegela s Kantom. Poje- 
dinačni svijesni (psihološki) subjekt ne dolazi u obzir, nego »lo- 
gički subjekt«, tj. čisto mišljenje kao stvaralački princip, koji 
proizvodi sve što je poznato (što se nalazi u znanostima). Kan- 
tov »Ding an sich« niti realno postoji, niti je pretpostavka za 
spoznaju, tj. ne pruža nam osjete kao nešto neovisno o mislima. 
Osjeti su materijal, koji moraju misli da obrade, da od njega 
stvore spoznaju; po osjetima dobiva mišljenje »zadatak« a ne 
datost. Izvedba tog zadatka nije omeđena, ona ide u bezgra- 
ničnost. 

Senzualistički idealizam (Schuppe, Avenarius, Mach) neodr- 
živ je iz više razloga. On zabacuje psihički (svijesni) subjekt i 
njegovu aktivnost; a to je činjenica, koju mi neprestano doži- 
vljujemo. Nije moguće svijesne sadržaje tako izolirati, da ih 
istrgnemo iz aktivnog subjekta. — Senzualistički idealizam ogra- 
ničuje svijesne sadržaje na perceptivnu sferu; a ukupna svije- 
sna sfera obuhvata mnogo više i drukčijih sadržaja. — Ovi ide- 
alisti kažu, da je relacija subjekt-objekt naknadno konstrui- 
rana; a psihologija uči, da je intencionalnost osnovna, prvo- 
bitna karakteristika spoznanja, tj. spoznavajući subjekt stupa u 


relaciju s objektom u samom doživljaju spoznaje. — Objekt, 


kažu, nije drugo nego empirička realnost, a to opet nije drugo 
nego sadržaj perceptivne sfere. Ali perceptivnom sferom znanja 
shvaćamo samo tjelesnu :zbiljnost, pa bi prema tome trebalo 
reći, da uopće ne znamo za netjelesnu ili duševnu (doživljajnu, 
jastvenu) zbiljnost. Zato ovi idealisti kažu, da i nema razlike 
između psihičke i fizičke zbiljnosti, i tako zapadaju u materi- 
jalističku metafiziku. 

Logički idealizam (Hegelov) također ne priznaje nezavisnu 
ili realnu egzistenciju svijesnog subjekta (»ja«). Misao (»ideja«) 
sama za sebe postaje jastvena (dobiva jastveni subjekt) tek po 
samosvijesti, kad postane sama sebe svijesna (»duh«). Nema 
dakle o mislima nezavisne (realne) relacije između subjekta i 


167 


objekata. Ali ovo je Hegelovo stajalište sasvim racionalističko, 
tj. ne uzima u obzir činjenicu misaone (razumske) ovisnosti o 
perceptivnoj zbiljnosti, kao ni činjenicu ovisnosti perceptivnog 
subjekta o izvansubjektivnoj stvarnosti. — Kaošto Hegel, i mar- 
burška škola zabacuje ovisnost perceptivnog subjekta o transu- 
bjektivnoj (izvansvijesnoj) zbiljnosti. Perceptivna sfera postaje 
ovisna o misaonoj per excessum, tj. tako previše, da je isklju- 
čivo o njoj ovisna. Misli (po ovom nazoru) određuju osjetnu 
građu ili empiričku datost tako, da ju same iz sebe potpuno 
određuju ili »formiraju«; perceptivni (materijalni, hiletički) 
faktor spoznaje postaje samo x, tj. sam po sebi potpuno neod- 
ređen. A ta je pretpostavka logičkog idealizma psihički neodr- 
Živa, jer je mišljenje ovisno o objektivnim relacijama, koje 
pronalazi u perceptivnoj sferi (kako smo pokazali na primjeru 
o različnosti dviju percipiranih boja). Ako i jest nesumnjivo, 
da se opažajna (osjetilno-iskustvena) građa tek mišljenjem me- 
todički i sistematski izgrađuje do znanstveno iskustvene spo- 
znaje (u matematičkom prirodoslovlju), ne znači to ipak, da je 
ta građa sama po sebi sasvim neodređena. Jer kad bi tako bilo, 
neshvatljivo je, da se u toj posve neodređenoj građi može na- 
laziti ikoji poticaj, zahtjev, odredbeni (determinantni) moment 
za misaono obrađivanje ili određivanje. Kako bi se i mogle 
realne znanosti da razlikuju od idealnih, kad ne bi već u per- 
ceptivnoj sferi bilo određujućih spoznajnih faktora! Eksperi- 
mentiranje je nesumnjivi dokaz proti logističkom nazoru, da 
mišljenje samo po sebi upoznaje empiričku stvarnost. Baš zato 
što nam misaoni put saznanja sam po sebi nedostaje za spo- 
znaju iskustvene zbiljnosti, nastoje prirodoslovci da pokusnim 
(eksperimentalnim) putem, a to znači putem perceptivnog sa- 
znanja, proniknu u iskustvena određenja (stvarnost). Kad ne bi 
iskustvena zbiljnost bila neovisna o mišljenju, trebalo bi reći, 
da je i realnim znanostima mišljenje samo po sebi mjerilom 
(kriterijem) za istinitost, jednako kaošto je idealnim znanostima 
(matematici). A ipak znamo, da prirodoslovci kontroliraju svoje 
nazore ne samo po misaonim zakonima, nego i po opažajnoj ili 
empiričkoj zbiljnosti. 

Napokon, ako (po idealističkom nazoru) nema nikoje zbilj- 
nosti osim svijesnih sadržaja, onda ne možemo sa sigurnošću 

ni to reći, da zbiljski postoji ikoji drugi »ja« osim vlastitog. 
Samo ja sam (solus ipse) postojim. To je stajalište »solipsizma«. 
Njegovu neosnovanost pokazuje nam nesumnjiva činjenica, da 
svijesni život svakog pojedinca nastaje i da se razvija upravo 
u realnim društvenim vezama, tj. u zbiljskim odnosima između 
pojedinih svijesnih subjekata. — 

O Kantovu idealizmu (fenomenalizmu) bilo je već govora. 
Konscijencijalizam ili imanentizam ili priznavanje isključivo 
usvijesnih sadržaja, bez ikoje veze s izvansvijesnom sferom, 
može se također nazvati »subjektivni fenomenalizam«; jer po 
ovom su nazoru samo usvijesne pojave objekt znanja. »Objek- 
tivni fenomenalizam« priznaje izvansvijesnu egzistenciju, ali ne 
priznaje, da smo kadri imati o njoj spoznaju. »Stvari po sebi« 
(izvansvijesne objekte) spoznajemo samo kao pojave, tj. koliko 
su objekti »po nama«, po našoj spoznajnoj konstrukciji (organi- 
zaciji). Sve što je pojavno ili iskustveno, samo je od subjekta. — 
Protivno subjektivnom fenomenalizmu dokazali smo prvu tvrd- 
nju realizma, tj. realnu egzistenciju izvanjskog svijeta. Protivno 
objektivnom fenomenalizmu dokazali smo drugu tvrdnju rea- 
lizma, tj. da nije sva iskustvena ili pojavna zbiljnost samo »od 
subjekta«, nego da je ovisna o izvansvijesnoj zbiljnosti. 

Neki (ekstremni, strogi) realisti kažu, da je sve, što god se 
nalazi u opažajnom (pojavnom, iskustvenom) znanju, ovisno o 
realnom svijetu, tj. da su sve osjetne kvalitete upravo takve u 
realnom svijetu kaošto su u svijesti. Tako .i svi mi držimo kao 
»naivni« realisti; a neki, koji to uvjerenje pokušavaju dokazati, 
postaju eo ipso »kritički« — ali strogi, ekstremni realisti. Umje- 
reni (također »kritički«) realisti dokazuju, da ipak nije sav real- 
Ni svijet po sebi jednako tako »kvalificiran« kako ga mi osje- 
tilno opažamo. Osjetne su kvalitete (boje, glasovi...) ovisne 
0 psihofizičkom subjektu, tj. osjetni sadržaji perceptivne sfere 
nastaju kao reakcija svijesnog subjekta na realne podražaje. 
Zato su ovi sadržaji ovisni i o subjektu, oni su samo posredo- 
vanje, kojim opažajno shvaćamo realni svijet. Osjetne kvalitete 
nisu objekt opažanja, nego njegov sadržaj. A baš zato što je taj 
sadržaj modificiran po psihofizičkoj organizaciji subjekta, zato 
je znak iki simbol realnih objekata, a ne njihova prava slika. 
Opažajnom sadržaju svakako odgovara nešto u realnom svijetu, 

tj. realni svijet nije za naše opažanje sasvim nepoznat (kako 
smo vidjeli proti fenomenalizmu), ali (proti strogom realizmu) 
treba reći, da nam opet nije ni poznat upravo tako (formalno) 
kaošto ga mi opažamo. A tome je dokaz već i ta činjenica, da 
je ista stvar nekomu slatka, nekomu gorka, da je ista tempera- 
tura sobe ili vode nekomu topla, a nekomu studena, da netko 
vidi ovu boju, a netko vidi istu boju drukčije itd. 

Sasvim je drugo pitanje, kad gledamo na mmisaonu sferu. 
Pojmovi nisu ovisni o psihofizičkoj organizaciji, pa zato nastaje 
iznova pitanje: da li pojmovno upoznajemo realni svijet upravo 
tako, kakav je on sam po sebi? 

Neki, prije svega, kažu da i nema općenitih pojmova, nego 
samo općenitih riječi (nomina). To su nominalisti. Sredovječni 
nominalizam obnovio je Berkeley, Hume, J. St. Mill, Spencer, 
Wundt, Ziehen i dr. Oni kažu, da opći pojam (na pr. trokuta) 
nije ništa drugo nego stapanje pojedinačnih pomisli (o svim 
opaženim trokutima). Mi zapravo shvaćamo pojedinačni (ovaj 
ili onaj) predmet, a na njemu uzimamo u obzir nešto općenito 
(tni stranice i tri kuta). Nije opći pojam, kažu, sadržajno nešto 
drugo nego pojedinačni pomišljaj. Da ipak jest nešto drugo, 
tj. da pojmovni sadržaj ne izriče baš ništa pojedinačno, a ipak 
da izriče nešto posve određeno — spada na psihologiju da to 
utvrdi protivno nominalistima (senzualistima). Umjereniji no- 
minalisti ili konceptualisti priznaju općenite pojmove (univer- 
salia), ali kažu, da pojmovno ne upoznajemo realni svijet. Pro- 
tivno njima uče realisti, da općenitim pojmovima odgovaraju 
realni predmeti. Kako? S odgovorom na to pitanje razilaze se 
ekstremni realisti i umjereni. Prvi kažu, da je realni objekt 
upravo tako jedan, kako je i pojmovno jedan, tj. realno postoji 
samo jedna bit, koja odgovara pojmu; a prema tome se ta real- 
na bit ili ne nalazi u pojedinkama (Platon) ili je u svima njima 
jedna ista (Hegel). Po umjerenom (Aristotelovom) realizmu 
izriče općeniti pojam nešto »jedno«, što važi na općenit način 
za mnoge pojedinke (unum versus plura == universale). Ovakav 
općenit način shvaćanja nastaje od subjekta (misaono, apstrak- 
tivno), a subjekt ima u realnim objektima razlog da ih općenito 
shvaća. To jest, u svakom pojedinom objektu (neke vrste ili 
roda) nalazi se njegova bit, koju misaoni ili pojmovni subjekt 

shvaća na općenit način. Na taj općenit (univerzalni) način — 
u toj univerzalnoj formi — ne egzistira realna bit, nego je uni- 
verzalnost (kao takva) od razuma; ali razlog takva shvaćanja 
nalazi se u tome, što se jednako (== bitno) određenje vraća u 
svim istovrsnim pojedinkama. 

Ekstremni je realizam neodrživ; jer ne možemo reći, da na 
pr. bit čovjeka realno egzistira samo jedna, i to na općenit način, 
bez ikojeg pojedinačnog (individualnog) određenja, tj. tako, 
da ne egzistira ovaj ili onaj pojedini čovjek (Petar) nego »čo- 
vjek uopće«. Tako shvaćene realne biti čini se da je. Platon 
označivao izrazom »ideje«. — Mi smo pokazali, da su općenite 
biti u realnosti empiričke, tj. da se nalaze u pojedinim opažaj- 
nim objektima. Mi smo u našim općenitim pojmovima upućeni 


na opažajnu ili iskustvenu realnost. A budući da (kako rekosmo) 


o opaženim pojedinkama izričemo općeniti pojmovni sadržaj. (o 
Petru, Pavlu... da je »čovjek«) po istovetnosti, zato taj sadr- 
žaj važi za realni objekt, koji je opažen i eo ipso realan. — 

Realne znanosti idu za tim, da upoznaju ono, što je u svi- 
jetu tipično, zakonito — i u tom smislu »općenito«. Ne bi 
ispravno bilo, da svu realnu općenitost tumačimo kao bitnu 
formu u osjetilnim pojedinkama. Takva je interpretacija pre- 
uska za pojmovnu općenitost kod realnih nauka. Da je zaista 
preuska, tj. da nije posvuda primljenljiva, vidimo na pr. kod 
psihologije, koja svoje općenite pojmove (o čuvstvu, volji, ra- 
zumu...) nema u smislu bitno-nebitne sastavljenosti kao kod 
osjetilnih stvari. Ne samo psihologija, nego i druge realne nauke 
idu za tim, da induktivnim putem upoznaju razne veze, u ko- 
jima se nalazi zakonitost pojavnog svijeta. Od pojedinačne, 
promjenljive, opažajne pojavnosti ide prirodoslovac dalje — da 
pojmi ono, na čemu se pojavnost jedinstveno, općenito i nužno 
osniva. »Pojavnost« ne znači tek skupinu »svojstava«, nego 
opažano (iskustveno) zbivanje ili događanje; a znanstveno .sa- 
znanje ide za tim, da u pojedinačnoj i promjenijivej pijevoost 
pronađe općevaljane i nužne relacije. 

Kako je moguće takvo (znanstveno) saznanje? — pitao se i Kant. To 
jest: kako je moguće, da se u iskustvu nalazi općevaljanost i nužnost? »Opće- 


Nitost« znači, po Kantu, važenje (valjanje) relaciji za sve predmete i za sve 
subjekte. Znanje o njima sastoji u suđenju. Zato je problem »općenitosti« 

kod Kanta u vezi sa sudovima, a ne s »općim pojmovima« (u aristotelov- _ 


skom smislu. Mnogi nepoznavaoci Kanta proglašuju ga naprosto »konceptua- 
listom«, koji tobože priznaje opće pojmove ili »kategorije«, samo što im ne 
priznaje realnu vrijednost. Ali »kategorije« (za razliku od Aristotelovih 
kategorija) ne znače, po Kantu, pojmovne sadržaje, nego načine spajanja, 
tj. suđenja, A ti su načini, kaže Kant, neovisni (apriorni) o opažajnoj građi 
(osjetima). 

Tko bi htio da kritički istraži opravdanost Kantova stajališta, okrenuo 
bi naglavce svu problematiku, kad bi najprije dokazivao opstanak izvan- 
svijesnih (realnih) biti, kojima odgovaraju opći pojmovi. Tako i rade mnogi 
skolastici. Oni nastoje, da u realnoj valjanosti općih pojmova usidre opće- 
valjanost i nužnost sudova — protivno Kantu. Ali tim svojim postupkom 
ne obaziru se na to, da Kant zabacuje realnu valjanost općih pojmova nakon 
što se usidrio u ove tri teze: 1. općevaljanost i nužnost sudova obuhvata 
osjete (dakle senzitivnu sferu svijesti), 2. općevaljanost i nužnost sudova 
znači isto što »objektivnost«, 3. objektivnost se osniva na subjektu (a priori). 
Kritičar Kanta mora dakle da rješava problem objektivnosti ispred problema 
realnosti. Ne samo radi Kanta, nego zato, što se problem istine mora posta- 
viti u relaciju s objektima (u najširem smislu). 

Kako je Kant naišao na problem ovisnosti objekata o sudećem subjektu? 

Bez psihologije o pojmovima, on je uočio općevaljanost i nužnost su- 
dova, te je htio da ih opravda, tj. da im ispita razlog. Općevaljanost i nuž- 
nost, kaže Kant, ne može da ima svoj razlog u opažanju ili iskustvu (po 
senzualističkoj definiciji, da je »iskustvo« — opažanje). Oni koji drže da 
je to moguće i da jest tako, zovu se empiristi (Hume). Protivno empiristima 
kaže Kant, da je općevaljanost i nužnost osnovana neovisno o opažanju: 
presječena je veza između općevaljanosti i nužnosti sudova i opažajnih 
objekata. Općevaljanost i nužnost sudova leži samo u načinu suđenja, samo 
u subjektu suđenja: ona je apriorna. 

Zato smo i mi otpočeli noetičko raspravljanje sa sudovima. Najprije 
smo uzeli kao njihov objekt ono, što je čitaocu najbliže, što mora svak da 
prizna, što se nalazi u opažajnoj svijesti kao osjetilni element: ovo crno i 
bijelo na opažanoj stranici. knjige (prvi primjer) i zatvaranje knjige (drugi 
primjer). Tu smo konstatirali ovisnost sudova o opažajnim objektima; time 
smo utvrdili objektivizam za opažajne (iskustvene) sudove. 

Čim smo to postigli, mogli smo odmah dekonkretizirati objekte sudova, 
i u dekonkretiziranim objektima naći razlog za općenitost i nužnost sudova. 
Grafički ćemo dekonkretizaciju pokazati precrtavanjem: 

»Ovo crnoi ovo bijelo jest ovako različno« 


»ovo nastajanje (zatvaranje knjige) ovisno je o ovom uzroku (pokretu 
moje ruke)« 





Pojmovi (crno, bijelo, različno, nastajanje, uzrok) nastali su iz opa- 
tanja, pa je zato spoj pojmova ovisan o pojmljenim objektima. — Osim 
toga smo još uzeli (kao primjer) općevaljani i nužni sud o brojkama kao 
idealnim (nepojavnim) objektima i pokazali ovisnost suda o njima. Naj- 


172 





važniji su nam logički sudovi o bitku ili logička načela, pa je i njihova 
objektivnost bila utvrđena, nakon što smo vidjeli, da se bitak (— biti nešto) 
nalazi u objektima, koji su neovisni o sudovima. To su bile dvije objekti- 
vističke teze. Poradi kompliciranosti Kantova sistema nismo se odmah na 
njega izrično obazirali, ali smo naše teze postavili protivno njegovu subjekti- . 
vističkom stajalištu: da je općenitost i nužnost neovisna o objektima. 

Napose smo dokazali objektivnost kauzalnog suda, koliko je općevaljan 
i nuždan. Općenitost i nužnost kauzalnog spajanja (odnošenja, relativiranja) 
također je, po Kantu, apriorna ili neovisna o opažanju. Razlaz između nas 
i Kanta je u tome, što smo mi kauzalnu općenitost i nužnost obrazložili 
time, da smo ju stavili u ovisnost o opažanju i o logičkim načelima, dočim 
je ona za Kanta samo nužni način spajanja ili subjektivni (apriorni) oblik 
suđenja. 

Kad smo našu poziciju objektivizma dokazali, bili smo u stanju da 
s kauzalnim principom dokažemo, kako je osjetilno-opažajna sfera kauzalno 
ovisna o nečemu izvan svijesti, što zovemo realno. Locke je priznao, da 
realno egzistiraju samo prvotne kvalitete, a drugotne ne. Berkeley je zabacio 
jedne i druge, a Kant priznaje, da drugotnim kvalitetama odgovara realni 
uzrok. To je priznanje za Kanta fatalno, jer on uči, da je uzročnost apri- 
orna, tj. da je ona čisti način (forma) mišljenja, a ipak ovdje uzima, da 
i neovisno o mišljenju neke realne stvari prouzrokuju osjete (drugotne kva- 
litete). Osjeti su, kaže Kant, aposteriorni faktor znanja, tj. oni su ipak 
neovisni o sudećem subjektu, a ovisni o nečemu izvan opažanja. 

Po svom postanku (genetički) su osjeti neovisni o suđenju, ali oni po- 
staju objekt suda tek u zajednici s nekim formama suđenja i s formama 
opažanja. Tako sačinjeni objekt zove Kant pojava (fenomenon). Mi imamo 
općenite i nužne sudove samo o pojavama, i takvi sudovi čine iskusivo. 


"Po Kantovoj je definiciji »iskustvo (empirija)« — apriorno formirani osjeti 


= općevaljani i nužni sudovi o pojavama. 

Apriornost je prva Kantova pretpostavka, proti kojoj smo dokazali 
ovisnost sudećeg subjekta o objektima. Vezanost suđenja na osjete je druga 
Kantova pretpostavka, proti kojoj smo dokazali nepojavnost misaonih obje- 
kata. Izraz »nepojavnost« znači nam dakle isto što neosjetnost: pojmovni 
objekti ne uključuju ništa osjetno (> pojavno). Ali izraz »pojava« znači kod 
Kanta ne samo — »osjetno«, nego »osjetno-ovisno o formama ili o načinima 
spajanja«. Pojava je dakle čitav objekt znanja. A prema tome, po Kantu, 
nije objekt znanja ono što nije osjet i što nije ovisno o formama; drugim 
riječima, ono realno, što osjete prouzrokuje, te je eo ipso neovisno o for- 
mama suđenja, — nije objekt znanja, nije pojava: ovo nepojavno (noume- 
nalno) jest nespoznatljivo, jest »stvar po sebi« (das Ding an sich), jest 
nepoznanica X. 

Proti ovom fenomenalizmu, tj. nazoru, da možemo spoznati samo po- 
javne objekte (fenomene), a ne možemo spoznati realni svijet, dokazali smo 
stajalište intelektualističkog realizma: da su objekti naših pojmova i opće- 

valjanih sudova realni. Realan je i kauzalni princip, jer se osniva na opa- 
žanom nastajanju, a opažajno shvaćamo realno nastajanje. 

To znači, da smo sposobni spoznati i ono, što Kant zove nepojavno, 
tj. da možemo poimati i suditi o »stvarima po sebi«, o realno egzistentnim 
stvarima, o onome što je izvan svijesti ili neovisno o njoj, dakle o onome 
što nije u okviru iskustva. Ako je naime za Kanta »iskustvo ili empirija« 
— znanje o pojavama, onda treba proti Kantu reći, da smo sposobni i za 
takvo. znanje, kojima shvaćamo objekte izvan empirije, preko empirije: 
prekoiskustvene, metempiričke ili metafizičke objekte, Metempiričko znanje 
— znanje o realnim objektima, koliko to znanje nije samo opažajno, nego 
općevaljano i nužno. 

Da mi uistinu imamo takvo znanje, dokazom su nam sve iskustvene. ili 
empiričke nauke. Sve idu za tim, da na osnovi opažanja upoznaju realni 


svijet koliko i nije opažan; da upoznaju ono, što je općenito i nužno — a 
ne samo u mišljenju, nego u stvarima kako su same po sebi. Zar to ne znači, 
da su iskustvene (empiričke) nauke — prekoiskustvene (metempiričke)! Da, 


tako je, ako s Kantom kažemo, da je realno — prekoiskustveno. Svaki priro- 
doslovac, koji kaže, da možemo upoznavati (po različnosti, kauzalnosti . . .) 
realni, izvansvijesni svijet, bio bi za Kanta metafizičar. Nemetafizičar ili 
»pozitivist« je onaj, koji kaže, da spoznajemo samo ono, što je pojavno, 
što se nalazi u iskustvu — u tom smislu, da je u sferi spoznajnog subjekta. 
A to bi, dosljedno, značilo, da Kopernik, Galilei, Kepler i Newton nisu 
upoznali zakone realnog svijeta, nego zakone svijesti ljudske; da nam zakoni 
fizičkog gibanja, magnetizma i elektriciteta govore samo o našoj svijesti, a 
ne o stvarima izvan svijesti; da mineralog govori o kristalnim formama 
svijesti; da biolog i fiziolog ispituju organske funkcije unutar svijesti, itd. 
Svijet je postao = svijest, a prirodne nauke — nauke o svijesti. Sve je to 
apsurdno sa realističkog stajališta prirodnih nauka. One idu za upoznanjem 
realnog svijeta (izvan svijesti), pa zato mi ovo upoznavanje zovemo isku- 
stveno ili empiričko — usprkos tome, što mu je objekt realan. Za naše, rea- 
lističko, stajalište nije »empirija = pojavno znanje«, nego je empirija i 
takvo znanje, koje imamo o nepojavno realnim objektima. Za nas su nauke 
»empirijske«, premda nastoje da upoznaju realni svijet. One ga upoznavaju 
polazeći od pojedinih opažanja, tj. upoznavaju ga u isječcima, djelomično 
ili parcijalno. Dalje od toga ne idu pojedine nauke. 

A može li se dalje od toga? 

To je novo pitanje. Prekoračiti granice parcijalnog upoznavanja redl- 
nog svijeta znači prelaziti ili prebvatiti (transcendirati) empiriju — i zahva- 
titi realnu totalnost. Ovo zahvatanje zovemo metafizičko (metempiričko). 

Možemo li da spoznajno dohvatimo čitavu realnost kao cjelinu? Jesu 
li o tom objektu mogući istiniti sudovi? Je li moguća metafizika kao logička 
nauka o cjelini realnog svijeta? 

OPRAVDANJE METAFIZIČKOG REALIZMA — PROTI 
POZITIVIZMU (AGNOSTICIZMU) 


Može li da bude objektivnih istina o nepojavnim izvorima 
svijeta i života? 


U pitanju je, koju ulogu ili zadaću ima razum (intellectus, 
ratio) — na putu saznanja istine uopće, napose na putu meta- 
fizičkog saznanja, koje nastoji da prehvati granicu iskustvene, 
pojavne zbiljnosti. Racionalisti uče, da se znanstvena spoznaja, 
a u njezinu okviru i filozofijski nazor o svijetu i životu, može 
isključivo postaviti na razumski (racionalni) osnov: ne samo 
koliko se dade potpuno opravdati razumski ili misaono, kritički 
ili logički, t. j. na osnovi argumentacije (izvođenja i dokazivanja), 
nego također koliko izvire u misaonom (pojmovnom), i to isklju- 
čivo u takovu načinu shvaćanja. Proti ovom ekskluzivnom isti- 
canju razumske kompetencije, upozoruju woluntaristi na »ira- 
cionalnu ili metalogičku« sferu duševnog života, gdje izvire i 
razumsko saznanje. Ali oni obično konfundiraju pitanje izvora 
s pitanjem opravdanja spoznaje: ako racionalisti i nijesu u 
pravu kad odnemaruju iskustvene činjenice od kojih polazi 
naše saznanje, pa misle, da se od njih nezavisno, u samom ra- 
zumu nalazi polazište »pravog« znanja, nije time razumski fak- 
ktor izgubio odlučnu ulogu za prosuđivanje valjanosti i vrijed- 
nosti znanja. Nije ispravno da se naziva »racionalizam« (tako ga 
voluntaristi zovu) i onaj nazor, koji se protivi racionalistima u 
Pitanju izvora spoznaje, koji im se čak protivi i u pitanju oprav- 
danja spoznajne vrijednosti, a stoji samo na tom stajalištu, da 
su i filozofijski nazori kao i svaka spoznaja, stavljeni pred fo- 
rum razuma, koji ima da presuđuje njihovu osnovanost u vidu 
istine. U borbenom stavu prema racionalistima, iracionalisti idu 
tako daleko, da previđaju ulogu razuma, pa hoće da svu, na- 
Pose metafizičku spoznaju izvedu iz »nagona, temperamenta, 
lične jednadžbe volje, karaktera«. Iz neosporavane činjenice da 
»logos« (razum) ne obuhvata sav život, iracionalisti hoće da sva- 

đaju »logos« na volju, koja je u početnom razvoju »kaos, zbrka, 
sukob«, i koja traži »jedinstvo, jasnoću, raspored, izgradnju«. 
Upravo izgleda kao da se iracionalisti bojažljivo pred silom ra- 
zuma izvinjavaju, ističući, da nipošto ne kane negirati »logički 
razvoj«, nego samo da odbijaju njegovu nezavisnost i isključi- 
vost, — ali u njihovu »logičkom razvoju« nigdje ne dolazi do 
izražaja logos, razumska instancija, nego samo »rođeni nagon«, 
koji »u prvome redu« odlučuje u životnim pitanjima, a logos 
ih samo »učvršćuje, primjenjuje«. Tako uče (U. Stern, Miiller- 
Freienfels, Hoffding i drugi iracionalisti (kod nas ih slijedi 
Bazala). U nagonu izvire sva metafizika: »ideja boga« (religija) 
za njih je »poezija života«, koja je priključena na »iskonski 
mit«, a po njemu »duboko zamišljen mislilac... vjeruje, da ga 
božanski duh hrani i iz njega progovara« (Bazala). To, dakako, 
još nije dosta, nego otuda nastaje i »upiranje pogleda prema 
konačnom idealu, prema završnoj točki spoznavanja u istini, 
umjetničkog rada u ljepoti i životna očitovanja u dobroti, po- 
svećenje u duhu, u volji božjoj« itd. Sve ovo, kao i sve drugo, 
imalo bi da ostane u iracionalnoj (iracionalističkoj!) magli, — 
što dalje od logičke argumentacije. Iracionalisti drže, da se 
filozofski nazori ne mogu razumjeti sa gledišta logike, niti se 
historijski razvoj filozofije može smatrati očitovanjem razuma. 
Ova knjiga nasuprot tome pokazuje, kako je sudbina filozofije 
vezana upravo na pitanje »razuma« u spoznaji istine. 
* 


»Prirodne su nauke nadomjestile metafiziku, i dokazale su 
materijalizam«. 

Tko tako i slično govori, zaista ne zna što govori; jer tko 
konfuzno govori, taj neupućeno i neznalački (ignorantski) go- 
vori. A navedena je izreka sasvim konfuzna, tj. zamjenjuje i 
poremećuje pojmove o prirodnim naukama i o metafizici; kao 
da bi tko rekao, da su prirodne nauke nadomjestile matematiku 
ili historiju, dakle sasvim druge nauke; osim toga je materija- 
lizam jedna metafizička teorija, koju su navodno dokazale pri- 
rodne nauke — nadomjestivši metafiziku s tom svojom metafi- 
zičkom teorijom! 

Treba, prije svega, da znamo valjano razlikovati između 
prirodnih nauka i metafizike. Gdje se one razgraničuju? 

U prvom redu na pitanju predmeta kojim se bave ili koji 
izučavaju. Koji zadatak imadu prirodne nauke, a koji metafi- 
zika? Za čim ide ili koji cilj ima prirodna znanost, a koji meta- 
fizika? To je prvo, a drugo: kojim putem (metodom) i na 
osnovi čega polazi k svome cilju prirodna znanost i metafizika? 
Samo s odgovorom na ta dva pitanja dade se povući granica 
između prirodnih nauka i metafizike. 

Čime se dakle bavi metafizika? Koji je njezin objekt? Koji 
problemi spadaju u područje metafizike? Šta zahvata metafi- 
zički aspekt? Evo nekoliko metafizičkih problema: 

Ima li ukupno zbivanje tjelesnog svijeta svoj vremenski za- 
četak ili ga nema? Da li sve, što god u svijetu nastaje, egzistira 
nužno, tako te ne bi moglo da ne egzistira, ili je obratno: sve 
što nastaje, moglo bi i da ne egzistira? Da li su, prema tome, 
sve promjenljive stvari u svijetu ovisne o nepromjenljivom 
uzroku, ili one egzistiraju sasvim neovisno, same o sebi? Na- 
dalje, da li se i kako se razlikuje život u svijetu od tjelesnog, 
anorganskog, tvarnog ili materijalnog bitka? Šta je život i koje 
su mu bitne razlike? Šta je duševni život kod čovjeka i u kojoj 
je vezi s tjelesnim životom? Gdje izvire duševni naš život: u 
tjelesnoj, materijalnoj supstanciji ili u duševnoj? Kako je kon- 
stituirana bit materije, a kako bit ljudske duše? Koju svrhu ima 
Život ili koja mu je vrijednost, smisao? Da li u svijetu vladaju 
samo zakoni mehanizma ili je čovjek u svojoj aktivnosti izuzet 
od mehaničkog determinizma? I tako dalje. 

Metafizičar, kako je vidjeti, želi da upozna iskustveni svijet 
i život u njihovoj cjelini (totalitetu). Po tome se on razlikuje 
od svakog prirodoslovca, jer prirodoslovac ide za tim, da upozna 
Prirodu, tj. tjelesni (fizički) svijet, i to samo djelomično (par- 
cijalno), u izvjesnom smjeru, s nekoga gledišta, u omeđenom 
okviru; tako se na pr. i fizičar, premda hoće da upozna zakone 
koji valjaju općenito za svu prirodu, razlikuje od kemičara, a 
biolog se razlikuje od fiziologa itd.* 


* Neki (Windelband, Rickert) drže, da prirodne nauke ne ispituju tje- 
lesni svijet, nego ono što je općenito i nužno u iskustvu. Ali to nije ispravno; 
jer na pr. i sociologija hoće da utvrdi nešto općevaljano i nužno, a ne 
spada u prirodne nauke, dok opet neki dijelovi prirodnih nauka (fizička 
8Cografija, specijalna astronomija) nijesu upravljeni na općenitost, 

Ako se i razlikuju, prirodne nauke i metafizika međusobno 
su povezane. Princip održanja supstancije i energije, atomistička 
teorija, teorija relativnosti, hipoteza descendencije, biološke teo- 
rije mehanizma i vitalizma — sve su to prirodoslovna naučanja, 
koja prehvataju u metafiziku. Neka prirodoslovac kaže, da ato- 
mi i elektroni čine građu materije, ali se odmah nameće meta- 
fizičko pitanje: da li u tome sastoji bit materije ili su još neki 
drugi njezini konstitutivni principi; neka je opravdana teorija 
relativnosti, ali je odmah neizbježno i metafizičko pitanje: šta 
je prostor i vrijeme; neka bi utvrđeno bilo, da je čovjek tje- 
lesno podvrgnut razvoju kao i druge životinje, nastaje ipak 
metafizičko pitanje o najopćenitijim razvojnim faktorima svi- 
jeta, kao i pitanje o mogućnosti duševnog razvoja iz tjelesnog. 
Iz prirodnih se nauka prelazi u metafiziku; i obratno, metali- 
zičke su koncepcije (na pr. grčka atomistika i pojam evolucije) 
dovele do prirodoslovnih naučanja. Tako se dešavalo, da su 
metafizički nazori nalazili uporište u prirodnim naukama, na pr. 
i danas se na biološkim činjenicama i hipotezama osnivaju dva 
metafizička nazora o životu: materijalističko-monistički i vita- 
lističko-dualistički (prvi kaže, da je sav život udešen samo po 
materijalnim, fizikalno-kemičkim silama, dok drugi uči, da osim 
njih ima još i životna ili vitalna energija). Pa zar to onda 
ne znači, da prirodne nauke mogu nadomjestiti metafiziku? Ako 
metafizički nazori traže svoje dokazno uporište u prirodnim 
naukama, čini se da su o njima potpuno ovisni, kao da su neka 
sinteza prirodonaučnih rezultata! 

Odgovor je ovaj: metafizičar — nazovimo ga metafizički fi- 
lozof — zanima se, rekosmo, za svoj predmet u cjelini shvaćen; 
zanima se, po spomenutom biološkom primjeru, za život uopće 
ne samo za organski život. Metafizičar gleda na život u svima 
njegovim oblicima i sve njih obuhvata kao jednu cjelinu. Osim 
organskog, tjelesnog života, metafizičar uočuje i duševni (psi- 
hički) život, koliko se kod čovjeka svijesno očituje. Metafizičar 
će dakle i taj dio života imati u vidu kad se pita: šta je život i 
da li ga sačinjavaju samo materijalne sile? A svijesno-duševni 
život ne izučava biologija nego psihologija, pa će zato metafi- 
zičar obuhvatiti oba područja — s novim, upravo svojim pita- 
njem: o izvoru svega života. Metafizičar se dakle upire na pri- 

rodne nauke — i ako ne samo na njih —, ali ih prekoračuje 
time, što napušta njihov specijalni, samo na omeđeno područje 
upravljeni aspekt, te se od ovog parcijalnog područja udaljuje 
k cjelini; kao biolog gleda na organski život, a kao filozof na 
život uopće. Biolog može da zastupa jednu ili drugu navedenu 
teoriju (materijalizam ili vitalizam), ali on bi prekoračio kom- 
petenciju svoga biološkog naučnog područja, kad bi recimo ma- 
terijalizam zastupao kao filozofski nauk, tj. kad bi iz bioloških 
činjenica htio dokazati, da je sav život, pa i svijesni život čo- 
vjeka, samo produkt materije: što više, kad bi htio izvesti, da i 
nema ništa drugo nego samo materijalna zbiljnost. Biolog ne 
može — u okviru svoga naučnog stava — ni da pita: da li je 
sav bitak samo materijalan? Jer na to pitanje ne može da dade 
ikojeg odgovora na osnovi samo biološkog istraživanja ili izu- 
čavanja pojedinačnih pojava u organizmu. Ne mogu dakle pri- 
rodne nauke dokazati metafizički materijalizam 1. zato, što osim 
njih postoji i druga nauka (psihologija), koja ima u tom pitanju 
da govori, a 2. zato, što one sve zajedno imadu samo prvu, a 
ne i posljednju riječ, tj. s njima otpočinje filozofiranje o životu, 
na njih se oslanja, iz njih se uvodi (inducira) u sasvim novo pi- 
tanje: o cjelokupnom životu, o njegovoj naravi i postanku, pa 
i o svrhovitosti. I baš zato, što je to pitanje novo, nastupa filozof 
u zasebnu sferu izučavanja, tako da metafizička filozofija nije 
samo povezivanje prirodnih nauka. Metafizika pretpostavlja iste 
činjenice, na koje se oslanjaju i prirodne nauke, pa zato se me- 
tafizika i koristi rezultatima prirodnih nauka; ali, niti prirodne 
nauke nijesu posve nezavisne od metafizike, jer one u svom 
naučnom predmetu nailaze na metafizička određenja (na pr. 
supstancijalno biće, uzročni odnos, zakon, prostor, vrijeme itd.). 

Možda bi tko rekao, da je predmetna granica između pri- 
rodnih nauka i metafizike u tome, što se one kreću samo unutar 
iskustvenog, čak samo osjetilnog doživljavanja. Metafizika bi, 
Prema tome, bila izvan iskustvenih granica. 

«Nije tako. Ponajprije treba znati, da je i psihologija isku- 
Stvena (empirička) nauka, jer je njezino saznanje stečeno opa- 
žanjem; ali ne osjetilnim (senzitivnim), nego neosjetilnim, doži- 
vljajnim opažanjem. Dakle nijesu iskustvene samo one nauke, 


koje bi se oslanjale na osjetilno opažanje. Prirodne su nzuke 


179 


jedan dio iskustvenih nauka, i to onaj dio, koji se oslanja na 
osjetilno iskustvo kao na izvor svog saznanja; ali sasvim je ne- 
što drugo kad se kaže, da je iskustvo — nota bene »iskustvo« u 
značenju osjetilno usvijesnih data — predmet prirodnih nauka. 
Time se naime hoće reći, da su same svijesne pojave (kao ta- 
kve) ono što izučavaju prirodne nauke. Ili, drugim riječima, 
izraz »priroda« označuje sve svijesne pojave (fenomene), a ove 
opet razumijevamo s izrazom »iskustvo«: to je, eto, predmet 
prirodnih nauka. A predmet metafizike bio bi nešto neiskustveno, 
nepojavno, bile bi (po Kantovoj terminologiji) stvari po sebi. 

Ali, da na to odgovorimo, metafizika mora obuhvatiti ne 
samo ono što je neiskustveno, nepojavno, nego i pojavni ili isku- 
stveni bitak; ona obuhvata sve što god jest na bilo koji način. 
Prirodne nauke nasuprot obuhvataju ne samo ono što je isku- 
stveno ili pojavno, pogotovo ne samo ono što je osjetno. Pri- 
rodne nauke ne izučavaju osjete, tj. svijesne elemente, jer na 
pr. Rčntgen nije otkrio osjete, niti rentgenolozi eksperimentiraju 
na osjetima (jamačno njihovi aparati nijesu samo osjeti u svi- 
jesti rentgenologa).“ Pa ni onda, ako osjete uzmemo zajedno 
s razumskim formama (kako je Kant uzeo), ne možemo reći, da 
pojave ili iskustvo čine predmet prirodnih nauka. Jer prirodne 
nauke idu za tim, da upoznaju i ono što je nepojavno, što je 
neovisno o svijesti, što je realno ili stvarno po sebi, a ne samo 
po našem opažanju. Prirodne nauke hoće da upoznaju realnu 
djelomičnost, a metafizika realnu cjelinu. Među njima nema 
razlike u tom pogledu, da dohvataju realnost, da hoće upoznati 
realnost. — 


* Prirodoslovac Kleinpeter usvaja Machov fenomenološki nazor, da 
fizički zakoni nijesu drugo nego zakoni osjeta. Kao takav, K. je drastično 
napao filozofe Stumpfa i Kiilpea. Klasično je, kaže taj Kleinpeter, kako 
nefizičari prosuđuju sasvim fizičke stvari. Ali mu Kiilpe odgovara, da noe- 
tička pitanja nijesu fizičke stvari (pitanje, da li još nešto egzistira osim 
osjeta, spada naime u noetiku). Kleinpeter kaže, da je bio u napasti pozvati 
Kiilpea u svoj laboratorij, da mu pokaže, kako su fizički zakoni zaista u 
našim osjetima. Od tog je posjeta očekivao Kleinpeter, da se Kiilpe ne će 
ubuduće izvrgavati smiješnoj ulozi. Ali ga Kiilpe (namjesto posjeta u labo- 
ratorij) upućuje na fizičara Plancka, koji zastupa realističko stajalište (kao 
i Kilpe). 

Time smo se primakli našem pitanju: da li je moguća meta- 
fizička spoznaja? \Pitanje obuhvata zapravo dva pitanja: 1. 
da li je moguća spoznaja nepojavnih stvari, i 2. da li je moguća 
spoznaja nepojavne totalnosti, Drugo se pitanje specifično od- 
nosi na mogućnost metafizičke spoznaje, dok o prvom pitanju 
ovisi valjanost i prirodonaučne spoznaje za nepojavnu realnost. 

Problem metafizičke spoznaje postavljen je dakle na problem 
realnosti: da li možemo upoznati »stvari po sebi« (realne nepo- 
javne predmete) ili ne? Tko bi rekao, da je Kant uništio meta- 
fiziku zato što je dokazao da ne možemo upoznati stvari po sebi, 
taj bi morao reći, da je Kant uništio i prirodne nauke. Dakako 
uz pretpostavku, da prirodne nauke hoće upoznati realni svijet 
ili da je njihova zadaća upoznati »stvari po sebi«, a ne da hoće 
upoznati o stvarima neovisne načine znanja. Po Kantovu feno- 
menalizmu bilo bi ovo posljednje, tj. trebalo bi reći, da načini 
(forme) znanja ili zakoni spoznaje sačinjavaju (konstituiraju) 
prirodu; nijesu prirodni zakoni nešto neovisno o svijesti, nešto 
realno, nešto u sferi »stvari po sebi«, nego u sferi čistog, aprior- 
nog znanja, koje je neovisno o bilo čemu. "To je teza fenomena- 
lizma — nazora da spoznajemo »prirodu« samo koliko je po- 
javna ili fenomenska: spoznajemo ju koliko ju spoznajemo, tj. 
po spoznajnim zakonima, a ne koliko bi egzistirala neovisno o 
spoznaji i koliko bi zakonski bila uređena neovisno o spoznaji. 

Da li je tako? 

Nije. Evo zašto nije: 

Astronomi na pr. znadu, kad će biti pomrčina sunca ili mje- 
seca. To oni saznaju astronomskim svojim studijem, računa- 
njem, kombiniranjem, aparatima itd, Mi, koji nismo astronomi, 
možemo da takvu pomrčinu opažamo — u ono vrijeme i na 
onom mjestu, kako su astronomi unaprijed kazali. Prema astro- 
nomskom znanju možemo da očekujemo pojavu neke zvijezde, 
možemo da ju u određeno vrijeme zapazimo po njezinoj veličini 
i sjaju. I djeca vide sunce i mjesec u ono vrijeme i na onom 
mjestu, kako se po astronomskim zakonima moraju nalaziti. Što 
to znači? To znači, da se s astronomskim znanjem podudara ili 
slaže i naše opažajno znanje o istim predmetima izvanjskoga 
Svijeta. Kaošto astronomi, tako i drugi prirodoslovci (fizičari, 
kemičari...) opisuju pojedine stvari, otkrivaju zakone raznih 

događaja u tjelesnom svijetu, a s njihovim su naučnim, misao- 
nim (razumskim) znanjem u skladu i naše opažajne slike ili 
pojave dotičnih stvari i događaja. Opažajna, pojavna slika svi- 
jeta odgovara onim predmetima, s kojima se bave prirodne 
nauke, i o kojima one imadu mnogo više znanja nego što se 
nalazi u opažajnoj slici svijeta. Pa zašto je tako, tj. otkuda takva 
harmonija između opažajnih slika ili pojavnog svijeta (prirode) 
i prirodonaučnog znanja, koje izriče zakone, te je prema tome 
općevaljano i nužno? Po fenomenalističkoj hipotezi bio bi razlog 
u tome, što razum (razumsko jastvo) producira pojavni svijet. 
Jer sav pojavni, opažajni, iskustveni svijet, kaže fenomenali- 
zam, nije drugo nego konstrukcija svijesnog »ja«. Neke spo- 
znajne forme (opažajne i razumske) jesu principi izgradnje po- 
javnog svijeta. Zakonitost svijeta nije drugo nego zakonitost 
mišljenja, nije drugo nego proizvod mislećeg (sudećeg) subjek- 
ta. Tako kaže fenomenalizam. Ali, pitamo (da ostanemo kod 
našeg primjera): zar je u svakom čovjeku, i u djetetu, jedan 
astronom, koji znade zakone o zvijezdama — 1 zato jer on to 
žnade, mora se po tom znanju da ravna i opažajna slika o zvi- 
jezdama? Zar je u svakom čovjeku prirodoslovno znanje izvor 
opažajnog, pojavnog shvaćanja? Ne zaboravimo što smo rekli, 
da se opažajno shvaćanje tjelesnog svijeta podudara s misao- 
nim, znanstvenim (naučnim) znanjem, — pa ako je, po feno- 
menalističkoj pretpostavci, misaono znanje izvor i mjerilo za za- 
konitost tjelesnog svijeta, onda moramo reći, da je u misaonom, 
prirodonaučnom znanju izvor naše opažajne slike o svijetu: to 
jest, svak opaža utoliko i zato, što tako misaono znade. A pro- 
tivno je istina: mi opažamo predmete izvanjskog svijeta jednako 
s misaonim znanjem što ga o istim predmetima imadu prirodne 
nauke, — premda i nemamo tog prirodonaučnog znanja o nji- 
ma. A, napokon, ne vidimo, zašto ne bi mišljenje produciralo 
druge i drukčije predmete nego što ih opažamo; jer ako su sve 
stvari ovisne samo o mišljenju (o svijesnom »ja«), onda je sa- 
svim nerazumljivo, zašto nas to mišljenje sili, da opažamo stvari 
tako kao da smo o njima ovisni.“ 


* Izvanjski svijet ne mora po svojoj nepojavnoj stvarnosti da ima sva 
ona svojstva koja mi opažamo, na pr. šećer nije sam po sebi sladak, sunce 

Šta smo otud razabrali? Da fenomenalistička hipoteza nije 
kadra protumačiti navedene činjenice. One se dadu shvatiti je- 
dino sa stajališta realizma, da neovisno o opažanju i mišljenju 
egzistiraju stvari, tj. da predmeti izvanjskog svijeta, koje mi 
opažamo i koje izučavaju prirodne nauke, egzistiraju realno. 
Prirodne nauke upoznavaju »stvari po sebi«, ono što egzistira 
po sebi a ne po misaonom subjektu, ono što nije samo u opa- 
žanju egzistentno ili pojavno, nego ono što je nepojavno. Nije 
dakle nepremostivi jaz između prirodnih nauka i nepojavnog 
svijeta »stvari po sebi«. Tko uviđa opravdanost noetičkog (kri- 
tičkog) realizma, mora dopustiti, da prirodne nauke zahvataju 
svojim saznanjem i nepojavne izvore realnosti. — 

A time je načelno omogućen put u metafiziku. Kažemo na- 
čelno utoliko, što i metafizička spoznaja nije drugo nego spo- 
znaja o nepojavnim izvorima realnosti. Od prirodonaučne spo- 
znaje realnosti razlikuje se metafizika samo po tome, što obu- 
hvata nepojavnu realnost kao cjelinu. Pita se: je li moguć taj 
prijelaz u metafizičku sferu; prijelaz od nepojavne realnosti 
opažanju pristupačnih (opažljivih, iskusivih, pojavljivih) pred- 
meta k onim predmetima, koji ne samo što nisu pojavni, nego 


se ne kreće nad zemljom, kako mi to opažamo. Ali zato ne moramo da 
budemo fenomenalisti; kritički realizam kaže samo toliko, da opažanju i 
prirodonaučnom znanju odgovara nešto izvan svijesti ili realno, da odgo- 
vara neki uzrok opažajne (pojavne) slike o izvanjskom svijetu. Mi opažamo . 
promjenu u položaju između sunca i zemlje, i ta promjena realno (izvan- 
opažajno) postoji, — da li uzrok promjene leži u kretanju sunca ili zemlje, 
toga opažajno ne znamo. Da to ispita, dakle da od opažajnosti prijeđe u 
neopažajnu, nepojavnu realnost, to i jest zadaća prirodne nauke. Ona nam 
kaže, da se sunce ne kreće oko zemlje, a našim opažanjem držimo da se 
kreće: ova je divergencija shvaćanja dokaz, da opažanje ima isti predmet 
kao mišljenje (prirodonaučno znanje) a da ipak nije produkt mišljenja. 

Proučavanjem nepojavnosti nije prirodna nauka postala metafizika. 
Prirodnjak će reći: »opaženi tjelesni svijet uvodi nas (inducira) u znanje, 
da je tjelesni, materijalni svijet sastavljen od atoma i elektrona«. Atomi i 
elektroni su nepojavna građa materije. A zar je prirodnjak s ovom svojom 
izrekom čak i to izrekao, da »ništa ne egzistira osim materije«? To su, ja- 
mačno, dvije sasvim različne izreke ili tvrdnje; prva je prirodonaučna, a 
druga metafizičko-materijalistička. Materijalizam dakle nije uključen u pri- 
rodonaučnom znanju. 

su i nepojavljivi ili nepristupačni pojavnom, opažajnom sazna- 
nju? Ima li kakav »most« u ovu nepojavnu i nepojavljivu 
realnost? 

Kod toga pitanja još ne kanimo dokazivati bilo koji metafi- 
zički nazor; samo pitamo, da li je moguće da misaono (logički, 
teoretski) upoznamo i ono, što ne može da bude pristupačno ne- 
posrednom, opažajnom, doživljajnom shvaćanju. Možemo li do- 
seći ikoju objektivnu istinu o metafizičkim objektima? 

Da zaista možemo, evo dokaza: 

Istim spoznajnim putovima (metodama), kojima se služe pri- 
rodne nauke u svom upoznavanju nepojavnih objekata, služi se 
i metafizika. Prirodonaučno i metafizičko saznanje oslanja se 
na opažanje ili na iskustveno (empiričko) shvaćanje. One su 
dakle utoliko empiričke nauke. Iz opažajne ili pojavne sfere 
uvode se (induciraju) u upoznavanje nepojavnih realnih (izvan- 
svijesnih) objekata. Utoliko su empirički induktivne nauke. 
Kako se uvode? Na osnovi čega možemo od iskustvenog znanja 
prijeći k upoznavanju nepojavne stvarnosti? Samo tako, da nam 
opažanju pristupna ili iskustvena stvarnost daje neke poticaje 
ili razloge, koji nas upućuju, da ih moramo staviti u relaciju 
s nečim nepojavnim. Opažamo, da sunce i mjesec mijenjaju 
svoj položaj, a ta nas promjena sili, da joj nađemo uzrok. Po- 
jave stavljamo u relaciju uzročnosti s nečim nepojavnim. Da- 
kle je načelo uzročnosti spoznajni »most«, kojim prirodne nauke 
prelaze u nepojavnu sferu. A jednako i metafizika. Metafizičar 
promatra čitav osjetilno opažajni svijet, sve izvanjski pojavne 
stvari i ukupno njihovo zbivanje, pa se pita: otkuda sav svijet? 
Pita dakle za uzrok tjelesnog svijeta. Promatra zatim i duševni 
»svijet«, sav duševni život u cjelini, i opet pita: otkuda je? Da li 
mu je uzrok tijelo ili »duša«, i kakva je duša? Da li čovjek kao dio 
svijeta nužno egzistira kao 1 čitav promjenljivi svijet, ili je sve 
to ovisno o jednom nužnom uzroku, koji nije sa svijetom isto- 
vetan? Kakve je naravi taj nužni, apsolutni uzrok: da li, možda, 
osobne naravi, tj. da li je on »Bog«? Tako, vidimo, metafizika 
potražuje zadnje nepojavne izvore svega realnog svijeta. U 
okviru tjelesnog svijeta (kozmosa) ispituje metafizika sastavne 
uzroke i njihovu narav; to je kozmologija. U okviru duševnog 
života ispituje dušu; to je metafizička (filozofijska, racionalna, 

ne »racionalistička«) psihologija. A pitanjem o egzistenciji Bo- 
ga bavi se teodiceja. To su tri grane ili područja realne meta- 
fizike. 

Čime je dakle opravdana mogućnost metafizičke spoznaje? 

Time što sredstva, kojima se ona služi, nijesu vezana na po- 
javni svijet, niti samo na one nepojavne objekte, koji su poja- 
vljivi (opažanju pristupačni), nijesu ograničena na njih, nego 
prelaze (transcendiraju) ove granice, tj. obuhvataju sve što god 
je bitak (»nešto«), bez obzira da li je pojavan i pojavljiv ili 
nije. Ta su sredstva načelo uzročnosti i logička načela. Ona se 
tiču ne samo opaženog bitka, izriču ne samo one predmete koje 
opažamo i koliko su opažanju pristupačni, nego predmete bez 
obzira na njihovu opažljivost ili pojavljivost. Zadnji je dakle 
osnov za mogućnost metafizičke spoznaje u tome, što smo spo- 
sobni (razumski) shvaćati bitak uopće, a ne samo opažajni bitak. 
Razlog za spoznatljivost svih objekata (formalni objekt spo- 
znaje) jest bitak kao takav, bez vezanosti na granice opažajnog 
shvaćanja.“ ' 

Gdje otpočinje metafizičko saznanje? Koje mu je uporište ili 
ishodište? Tamo, rekosmo, gdje i prirodnim naukama: u jedno- 
stavnim opažajnim ili iskustvenim sudovima. Razlika je utoliko, 
što se prirodne nauke oslanjaju samo na osjetilno stečenu da- 
tost iskustvenih sudova ili samo na osjetilno-opažajne sudove, 
dok je baza metafizike cjelokupna iskustvena zbiljnost: osje- 
tilno opažajna i usebno-(doživljajno-)opažajna. Postavljene na 


* Drugo je kad ovu knjigu opažam, a drugo kad uočujem neke njezine 
neopažajne momente (»strane«, »pravce«), na pr. predmet o kome ona ras- 
pravlja,. opseg u kome raspravlja o svom predmetu, način kojim ga čini 
pristupačnim čitaocima, potreba knjige ili njezina aktuelnost za naobrazbu, 
zasluga izdavača za narodnu prosvjetu, štamparski uzrok knjige i pisac kao 
njezin uzrok. Ja, kao pisac, znam da sam punu godinu dana radio na knjizi 
$8—10 sati na dan, bez obzira na upravo tridesetgodišnji rad, koji je tome 
prethodio. Ne trebam tajiti, da mi je život u tome radu bio ispunjen 
neizrecivo teškim borbama i da sam mukotrpno rješavao pitanja, kojima 
se ova knjiga bavi. Tim radom prouzročena je knjiga: a kome je taj uzrok 
Pojavan; zar je itko kadar da osjetilno opaža sav napor i rad oko stva- 
ranja te knjige? Zar dakle samo egzistira što je pojavno? Tko je još kadar 
da kaže (u krugu upućenih), da nema metafizike zato, što ona priznaje i 
nešto nepojavno?! 

osjetilnu empiriju, prirodne su nauke upravljene prema nepo- 
javnoj stvarnosti izvanjskog svijeta na taj način, da ovaj svoj 
tako ograničeni predmet nastoje upoznati s pomoću kauzalnog 
principa. Postavljena na izvanjsku (osjetilnu) i unutrašnju em- 
piriju, metafizika je upravljena prema nepojavnoj stvarnosti 
bez ikojeg djelomičnog ograničenja, i nastoji da cjelokupnu 
stvarnost upozna također s pomoću kauzalnog principa. U oslonu 
i postupku saznanja nema dakle razlike između prirodnih nauka 
i metafizike. Predmet im je različan, utoliko što su prirodne 
nauke opsegom svoga predmeta (nepojavne stvarnosti) ograni- 
čene, dok metafizika obuhvata taj predmet u cjelovitosti (to je 
formalni objekt metafizike). Ali oba spoznajna puta idu para- 
lelno; oslanjaju se na opažene činjenice i otuda se uvode u ne- 
opaženu (nepojavnu) stvarnost; idu dakle empirički induktiv- 
nim putem. Opravdanost toga postupka (metode) mogla bi se 
osporavati za metafiziku samo onda, kad bi induktivno dokazi- 
vanje (s pomoću kauzalnog principa) bilo vezano na izvjesne 
granice vremena i prostora; ali nikoji prirodoslovac ne kaže, 
da događaji moraju imati svoj uzrok još samo nekoliko godina 
i samo na jednom planetu. Niti bi opravdano bilo osporavati 
upotrebu kauzalnog principa za metafiziku zato, što bi- on to- 
bože važio samo unutar pojedinačnog ili uopće mogućeg isku- 
stva (kako kažu Hume i Kant). Jer iskustvo obuhvata samo pro- 
šlost i sadašnjost, a mi (i u prirodnim naukama) ispitujemo 
s kauzalnim principom i budućnost, tj. na temelju nekih činje- 
nica uzročno zaključujemo i na buduće događaje, koji su izvan 
iskustvenog dohvata. Osim toga mi po sličnosti (analogiji) s na- 
šim duševnim životom zaključujemo, da i drugi ljudi imadu 
vlastiti duševni život, koji je našem neposrednom iskustvu ne- 
pristupan. Dakle ne samo metafizičko (na ukupnost nepojavne 
stvarnosti upravljeno) saznanje, nego i svako drugo naše zna- 
nje prekoračuje s kauzalnim principom iskustvenu sferu. Mi ne 
bismo ništa mogli znati o budućim događajima niti o tuđim 
ličnim (duševnim) životima, kad uistinu ne bi nikojeg uzroka 
bilo izvan iskustva. Kako bi se, uz tu pretpostavku, moglo išta 
znati o postanku planetskog sustava, o atomskoj građi, o nesvi- 
jesnom životu (koji na pr. i Freud uzročno izvodi na temelju 
raznih pojava) itd.! 

Iz rečenog proizlazi, da bi krivo imao tko bi rekao, da je 
uzročno dokazivanje moguće samo unutar iskustva ili pojavnih 
granica. Naprotiv, pojavni je svijet ovisan o nepojavnim uzro- 
cima, tj. »stvari po sebi«, nepojavni realni objekti utječu na 
naše opažanje, a mi se na osnovi tog opažajnog znanja (iskustva) 
uvodimo u upoznavanje tih objekata. Njihova neiskusivost ili 
nepojavljivost nije dakle zapreka za upotrebu uzročnog doka- 
zivanja. — 

U empiričko-induktivnoj metodi metafizike spoznali smo 
njezino pravo vrelo saznanja. Drugo se nalazi u idealnim sudo- 
vima. I na tom putu ide metafizika paralelno s prirodnim nau- 
kama. One se oslanjaju na matematiku, koja sastoji od ideal- 
nih sudova. Takvi su naime sudovi, koji se ne osnivaju na doži- 
vljajnom, opažajnom, čisto iskustvenom shvaćanju, nego na 
shvaćanju biti i njihovih relacija. Kod njih se ne obaziremo na 
egzistenciju, nego samo uočujemo (misaono »opažamo«) takvosti 
ili određenosti nečega (bitka), na pr. cijelo je veće nego dio, 
2 X 2 = 4, crno i bijelo je različno, promjene imadu svoj 
uzrok, kutovi trokuta iznose 180“ itd. Ovamo spadaju i logička 
načela. Takvim se dakle spoznajama služe prirodne nauke, pa i 
metafizika. Jer sve što valja za biti same po sebi, valja za njih 
i koliko egzistiraju; prema tome mogu idealni sudovi da služe za 
spoznaju realno egzistentnih objekata. A budući da najopćenitiji 
idealni sudovi (logička načela) imadu svoj objekt bez ograni- 
čenja na iskustvo, zato se na njima može osnivati metafizička 
spoznaja. — 

Upoznali smo, evo, i drugo vrelo metafizičkog saznanja, a 
da se nijesmo udaljili od temelja i metode prirodonaučnog sa- 
znanja. Zajednička im je još i metoda deduktivnog zaključiva- 
nja, koje na osnovi (induktivno) upoznate općenitosti izvodi ili 
deducira pojedinačnost, na pr. po zakonu lomljenja svjetlosti 
upoznati su zakoni za mikroskopsko ili dalekozorno gledanje. 
Deduktivnim se postupkom služe prirodne nauke i kod svake 
hipoteze: kad na osnovi nekih činjenica pretpostavljaju nešto, 
što još nije sigurno nego je samo vjerojatno, a otuda izvode 
neke druge činjenice i znanje o njima; na pr. iz vitalističke se 
Pretpostavke (da je u svakom organizmu duševna energija) 
izvodi tumačenje i pojedinačnih pojava u organskom svijetu. 

Neki zastupaju »induktivnu metafiziku« u smjeru empirističko-pozitivi- 
stičkom (Wundt, Heymans, Driesch). Znanstveno (»pozitivno«) znanje ogra- 
ničeno je, kažu, na empiriju. Ali empirijsko je znanje nejedinstveno, mno- 
gostručno ograničeno, pa ne može da nam dade jedinstveni nazor o svijetu 
i Životu. Do takvog nazora dolazimo na taj način, da se iz empirije uvo- 
dimo (induciramo) u jedinstvenu, cjelokupnu, sintetički stvorenu sliku svi- 
jeta, koja će odgovarati životnim potrebama. Iz empirije na taj način pre- 
lazimo u metafiziku. Tako na pr. Wundt nastoji izgraditi monistički nazor 
o svijetu, a pritom polazi od empirijske psihologije: naš je duševni život 
derivat volje, a u njoj je osnovan i sav kozmički bitak. Ovakav voluntari- 
stički monizam (panpsihizam, panteizam) već su ispred Wundta zastupali 
Fechner (f 1887.), E. v. Hartmann (4 1906.) i drugi. 

Tako shvaćena induktivna metafizika kritički je neodrživa zato, što nas 
sumacija pojedinačnih iskustvenih saznanja sama po sebi nikad ne može 

“dovesti dalje od poredbene općenitosti i hipotetičke nužnosti. Tek u zajed- 
nici s logičkim pretpostavkama (načelima) možemo empirijsku sferu proširiti 
do metafizičkih spoznaja. Navedeni su metafizičari zapravo pozitivisti, jer 
odbacuju metafiziku kao znanost, te joj prepuštaju samo hipoteze i postu- 
late. Njihovo je stanovište neodrživo, nakon što je dokazana neempirijska 
vrijednost logičkih načela i opravdanost spajanja analitičko-deduktivne me- 
tode s induktivnom. 

Kad kažemo, da se i metafizika služi dedđuktivnom metodom, 
ne znači, da se ona služi samo tom metodom; jer je već rečeno, 
da se osniva na empirički induktivnoj metodi. Racionalistička je 
metafizika bila samo deduktivna, i zato neispravna: izvođe- 
njem znanja o nečemu bez obzira na iskustvo, ostajemo. zatvo- 
reni u misaonu sferu i ne bismo nikad upoznali izvansvijesne 
»stvari po sebi«; a metafizika ide upravo za tim, da upozna 
izvansvijesni ili realni bitak. Racionalisti (Spinoza, Fichte, Schel- 
ling, Hegel) su izgradili svoje spekulativne metafizičke sisteme 
iz čistih pojmova, deduktivnim ili apriornim putem, bez veze 
s empirijom. Kao reakcija na ovo ekstremno (apriorističko, ra- 
cionalističko) stajalište nastupila je sredinom prošlog stoljeća 
pozitivistička reakcija, koja je zabacila ne samo racionalističku 
nego i svaku metafiziku. 

Ni kad smo prije spomenuli, da se metafizika oslanja na 
idealne sudove, na misaono opažanje biti (Wesenschau) ili bić- 
nih takvosti (Sosein), nije time rečeno, da je u tom opažanju ili 
zrenju jedini izvor saznanja. Tko bi na pr. rekao, da znanje o 
Bogu crpemo samo iz takvog (idealnog) opažanja, ne bi mogao 
ustvrditi, da Bog realno egzistira; jer iz čistog se zrenja ne da 

izvesti realna egzistencija. Nije nemoguće, da takvo zrenje 
(intuicija) postoji, ali ono nije kadro, da otkloni sumnju razu- 
ma, koji se pita: zašto, na osnovi čega je istina, da Bog egzistira? 
Apelirati na intuiciju ne znači imati dokazanu spoznaju; pa zato 
se intuitivna metafizika ne osniva na onim logičkim, teoretsko- 
spoznajnim metodama (kako smo ih objasnili), koje su jedine 
kadre da zagarantiraju objektivnu istinitost metafizičkog sazna- 
nja. — 


Obično se »intuitivno« saznanje stavlja u opreku s misaonim ili ra- 
zumskim (pojmovnim) saznanjem. Opreka sastoji u tome, što mišljenje 
polazi putem dokazivanja, zaključivanja, tako reći korak po korak (diskur- 
zivno), dok intuitivno shvaćanje znači momentani uviđaj u stvarnost ili 
neposredni zahvat u cjelovitost. Međutim, koliko je i neosporno da postoji 
intuicija, ona nije nerazumski (iracionalni) način shvaćanja, nego je diskur- 
zivno i intuitivno znanje spojeno, na pr. postepeno, dugotrajno razmišljanje 
o jednom problemu može da upotpuni neposredni uviđaj. To znači, da nisu 
oba saznanja rastavljena, nego da jednako pripadaju razumskoj sposobnosti. 
Nipošto pak nije intuicija jedini izvor metafizičkog znanja, kako hoće 
intuicionisti ili iracionalisti (Schopenhauer, E. v. Hartmann, Bergson, 
Miiller-Freienfels i drugi). Oni uče, da je zbiljski svijet (bitak) iracionalan, 
da je univerzum po svojoj naravi jedna volja ili životni nagon, pa zato i 
znanje o njemu nije racionalno (razumsko). Zabacuju dakle razum, jer 
zastupaju iracionalnu metafiziku. Bergson kaže, da razumsko (pojmovno) 
znanje izriče samo ono što je općenito, tipično, shematsko, konstantno, a 
životna je zbiljnost posve suprotne naravi: pojedinačna i fluktualna. Ali ta 
je tvrdnja samo djelomično ispravna i nije nikakav dokaz proti razumskoj 
spoznaji. Pojmovno znanje nije otkinuto od opažanja, kojim shvaćamo 
promjenljivu pojedinačnost; a u toj pojedinačnosti shvaćamo (poimamo) 
općenito i nužno ili bitno. Nema znanosti, koja se ne bi služila takvim 
(pojmovnim) znanjem, jer svaka ima svoje definicije, divizije, načela, do- 
kaze i zaključke. Tim aparatom pisao je i Bergson svoje knjige. 


»Takva intuitivna metafizika života može da zaslijepi svojim perspekti- 
vama, ali pred kritičkim filozofskim ispitom ubrzo će se otkriti njezine 
manjkavosti i ograničenja. Kritika će zahvatiti u pojam intuicije i u pojam 
Života. Kod Bergsona se pojmovi višeznačno prelijevaju i tako obmanjuju 
nekom originalnošću i filozofskom dubinom, ali čim zatražimo tačnije nji- 
hovo određenje i primjenu, mahom zataje. Intuicija je izraz, koji ima razli- 
čist smisao i može da na različnim područjima dobije svagda drugo značenje. 
Kad Bergson suprotstavlja intuiciju i analizu, te razumskoj spoznaji pripi- 
suje samo analitičku funkciju, niti je time određeno shvatio pojam intuicije, 
niti je pravo odredio spoznaju. Uistinu znanstvena spoznaja i ne postupa 
baš samo tako analitički, ona ne slaže sličicu od mozaika, — Bergson kari- 

kira govoreći o razumu i njegovoj analizi. Intuicija i analiza ne čine u 
spoznaji opreku, jer se intuitivni momenti mogu da nalaze u svakoj spoznaji. 
Ali intuicija je psihološki fakt, koji valja opravdati, a nije logički — 
znanstvena metoda. Bergson pokušava uzdići intuiciju do metafizičke metode, 
ali pritom mu ni ne uspijeva da odredi specifično metafizičku intuiciju, nego 
su mu zapravo u pojmu intucije nejasno pomiješani metafizički, psihološki, 
estetski i naivno-empirički momenti, baš kaošto mu je i pojam života čas 
metafizički, čas biološki, čas psihološki. Ali Bergson i u svojoj metafizici 
ne izlazi na kraj s intuicijom, već ju daleko premašuje u svojim spekula- 
cijama i konstrukcijama, ne mogavši uzasve da nam dade jedinstveni, lo- 
gički osnovani sistem. Intuicija može da bude pomagalo, ali ona nije poje- 
dinačnoznanstvena ni filozofska metoda, i ne jamči za ikoju sistematsku 
valjanost. Pozivanje na intuiciju olako zavodi na omalovažavanje logičko- 
noetičkog opravdavanja, na proklamiranje maglovitih čuvstava i raspolo- 
ženja, bez kakve spoznajne vrijednosti. 


Isticanje intuitivnosti i doživljavanja nasuprot pojmovnog mišljenja po- 
stalo je danas uvelike modom, ne samo u filozofiji, već i u pojedinačnim 
naukama. Djelomice je to i shvatljivo kao reakcija na prejako formalno i 
sadržajno obogaćivanje razumskog saznanja, kako ga pokazuje razvoj mate- 
rijalnog i duhovnog života u 19. vijeku, baš kako se i pedagogija stala 
opirati jednostranoj izobrazbi razuma i gomilanju znanja. Ali ne valja 
upasti u drugu krajnost. Za intuicioniste važi ironička Mefistova riječ: 
»Samo prezri um i znanost!« Intuicija može da zadrži svoje značenje unutar 
spoznaje i uz pretpostavku da je logički sustavno osigurana, ali ona postaje 
neosnovana i subjektivna, čim predmnijeva da može već sama po sebi da 
jamči za istinitost«. (Moog). Bergson je većma utjecao načinom svoga pi- 
sanja, nego originalnošću ili kritikom mišljenja. On upravo hoće da obez- 
vrijedi misaono (logičko, racionalno) saznanje, — »da što više može nesme- 
tano po čitavim stranicama ploviti u mutnom, maglovitom, nerijetko sasvim 
nesmislenom izražavanju i nekom vidovitom proricanju«. Njegovo »mistično« 
shvaćanje duševnog vremena, pa »fantastična« biologija, koja se prema ne- 
kadašnjoj romantičnoj filozofiji prirode gubi u »bezvrijednoj igri« slikovnih 
poređivanja, zatim (racionalno) teoretiziranje o iracionalnom zamahu života 
Kao izvoru zbiljnosti i božanske samosvijesti, — sve ovo i još drugo podsjeća 
na Fichtea, Schellinga, Schopenhauera, Maine de Birana, i neodrživo je pred 
naučnom kritikom. Bergsonova je filozofija svojim »bezpojmovnim fantazi- 
ranjem zadivila kao da je duboka mudrost«, a »prijatelje blagorječitosti« 
zavela je svojim »prelijevanjem sapunskih mjehurića« (Drews). Iz ove vo- 
funtarističke škole dopire ovo sapunsko prelijevanje — i do nas. 


Kant je pošao svojim putem. On hoće iz »praktičkog uma«, 
iz moralne (etičke) svijesti da izvede potrebu (postulat) Boga, 


besmrtnosti duše i slobodne volje. Hoće praktičnu metafiziku, 
koja govori samo o »idealima«, a ne o realnoj egzistenciji. 

Nema morala bez Boga, neumrlosti i slobode, — ali to su samo 
»ideje« (praktički zahtjevi), a logička je spoznaja o tome nemo- 
guća: jer je uopće nemoguća spoznaja »stvari po sebi«. 

Kant je išao za tim, da obori metafiziku (u djelu »Kritik der 
reinen Vernunft«, 1781., i u »Prolegomena zu einer jeden ktinf- 
tigen Metaphysik, die als Wissenschaft wird auftreten k6nnen«, 
1783.). Njegovo je dokazivanje bilo upravljeno proti raciona- 
lističkim metafizičarima (Leibniz, Wolff), koji su iz čistog ra- 
zuma, bez obzira na empiriju, iskonstruirali metafiziku o Bogu, 
o svijetu i o duši. Kant se postavio na stajalište, da najprije 
treba podvrći kritici samu mogućnost takve spoznaje; zato se 
ovo stajalište zove kriticizam. Sebi postavljeni zadatak Kant je 
izveo tako, da je zastupao fenomenalizam, a dosljedno negaciju 
teoretske, spoznajne metafizike. Samo spoznajne, jer svaku me- 
tafiziku ipak nije zabacio. Transcendentne metafizike nema, tj. 
nema spoznaje o realnim nepojavnim (noumenalnim) objektima: 
o Bogu, o svijetu i o duši imamo »ideje«, tj. samo praktične 
zahtjeve (etičke postulate). Što to znači? Činjenica bezuvjetne 
moralne svijesti (kategoričkog imperativa) upućuje nas, da se 
ona osniva na slobodi; mogućnost beskonačno& moralnog usa- 
vršenja zahtijeva ličnu besmrtnost; a sklad moralnosti sa sre- 
ćom traži Boga. To su tri »ideje«, a metafizika o njima ne spada 
na spoznajni, nego na praktični »um«. 

Antimetafizički stav zastupao je i prije Kanta Hume, koji 
je odlučno utjecao na Kanta u protivuracionalističkom pravcu. 
Hume je utoliko »pozitivist«, što priznaje samo empirička ili 
»pozitivna« data kao objekt spoznaje. Comte je pravi začetnik 
pozitivizma. Avenarius, Mach i drugi pozitivisti ujedno su idea- 
listi, jer osim Što spoznaju ograničuju na empiričke objekte, 
oni drže, da ovi objekti ne egzistiraju realno (izvansvijesno). 
Drugi su pozitivisti (Comte, J. St. Mill, Spencer) empiristički, 
Priznavajući realnu zbiljnost. U pitanju su dakle samo granice 
Spoznaje: da li ide spoznaja do pojavnih granica (idealnih od- 
nosno realnih objekata), ili može da ide i dalje? 

Kantova je opozicija proti racionalističkoj metafizici oprav- 
dana, jer samim razumom, bez ikojeg oslona na empiriju, ne 
možemo upoznati realni svijet. Povratak k empiriji opravdan je 
S obzirom na pitanje metafizike. Ali što je »empirija«? Zar 

samo misaono registriranje i generaliziranje »pozitivnih« data 
— kako uče pozitivisti? Da nije tako, dokazuju i prirodne nauke, 
koje idu za spoznajom realnih veza i zakonitosti. Do tog cilja 
ne bi mogle prirodne nauke da dođu, kad se misaona funkcija 
ne bi udaljila od opažajne datosti. Kad bi pojam uzroka i sup- 
stancije bio samo opažajne valjanosti (kako je Hume učio, a 
po njemu i Kant), ne bi prirodne nauke mogle da istražuju i 
neopažajne uzroke. (Ne bi Kant mogao da govori o uzročnom 
»aficiranju« naših osjetila — kako mu je već g. 1792. predba- 
cio G. E. Schulze u anonimnoj knjizi »Aenesidemus«.) Pojmovi 
kojima se služe prirodne nauke (atom, zakon...), jamačno ne 
idu za pukim registriranjem i generaliziranjem pojavnih data. 

Kant je antimetafizičar, jer je antirealist, a to je zato, jer 
je subjektivist. Objektivnost metafizičke spoznaje opravdali smo, 
i proti Kantu, tako da smo dokazali realizam, tj. mogućnost spo- 
znaje nepojavnih, realno egzistentnih objekata. Svi prirodoslovci 
realisti eo ipso su načelno za metafiziku; načelno, utoliko što 
priznaju nepojavnu realnost. Njome je otvoren put u metafi- 
ziku: upoznavanje nepojavne totalnosti. 

Time smo završili odgovor na postavljeno pitanje o moguć- 
nosti metafizičke spoznaje. Ona je moguća u prvom redu zato, 
jer se osniva na empiriji. Ne samo u njoj, jer se nikoje (znan- 
stveno) znanje ne osniva isključivo na empiriji. Metafizičar gle- 
da na činjenice, opaža sve što se u izvanjskom i unutrašnjem 
svijetu pojavljuje — i traži tome uzroke koji su nepojavni. 
Služi se dakle pojmom i načelom uzročnosti. A s tim načelom, 
vidjeli smo, smije da prijeđe pojavnu granicu baš tako kao i 
prirodne nauke. Uzročnost im je zajednički »most« u nepojavnu 
stvarnost; samo što se prirodonaučenjak ograničuje na svoje 
specijalno područje, a metafizičar obuhvata »univerzum« ili 
ukupnu nepojavnu stvarnost kao izvor pojavnog svijeta 1 života. 
Jedni filozofi prelaze tim »mostom«, a drugi ne; jedni su meta- 
fizičari, drugi antimetafizičari: tu je glavno raskršće čitave 
filozofije. — ' 

Filozofija nije samo metafizika. Ona se u prvom redu za- 
nima za ono, što je svim znanostima zajedničko, a to je misaono 
saznanje. Zato je filozofija u svome prvom dijelu opća logika 
ili nauka o znanstvenom znanju. S njom je spojena noetika. 

Nadalje se filozofija zanima za ono, što je zajedničko svim 
predmetima znanja. Najopćenitiji je predmet bitak, pa njegova 
određenja: supstancija, uzrok, odnošaj itd. O tome je drugi dio 
filozofije, ontologija ili opća metafizika. Specijalna je metafi- 
zika podijeljena (od Chr. Wolffa) u tri dijela: kozmologija, 
psihologija i teodiceja (filozofija religije). : 


1. Kozmologija je metafizička nauka, koja ide za spoznanjem 
tjelesnog ili izvanjskog svijeta. Knjiga, koju čitalac drži u ruci, 
također je dio toga svijeta; jer »svijet« (kozmos) znači ukup- 
nost svih stvari koje osjetilno opažamo ili koje su opažanju pri- 
stupne. Knjiga je također jedna »stvar«. Ali što znači »stvar«? 
Zar je »stvar« == »biti opažen« = »biti u svijesti« == »biti do- 
Življen« == »biti osjetilno iskustven«? Da jest tako, kaže sen- 
zualistički idealist (Berkeley). Da nije tako, kaže realist, a kaže 
i fenomenalist (Kant). Nije tako zato, što mi niti ne opažamo 
samu »stvar«, mi opažamo ovu knjigu, ovaj stol, ovu kuću..., 
a nitko ne može reći, da gledanjem opaža to Što znači riječ 
»stvar«. Biti »stvar«, to je već nešto općenito, nešto što nije 
baš ova ili ona pojedina opažena stvar (knjiga, stol, kuća...), 
nego uopće i samo »stvar«. Stvar kao takva nije ni ovo bijelo 
Ni ovo crno ni ovo slatko ni ovo tvrdo ni ovo toplo, tj. »stvar« 
nije == osjetilne kvalitete u našem opažanju. Dakle »stvar« 
nije samo utoliko nešto što je opažajno shvaćena, nego je 
»Stvar« shvaćena na drukčiji, ne opažajni način; nazovimo ga 
»pojmovni« (misaoni, razumski). Naše shvaćanje ili znanje, već 
i onda kad kažemo riječ »stvar«, nije samo opažajno, doživljaj- 
no i u tom smislu »iskustveno«, nego se »iskustvo« sastoji i od 
neopažajnog shvaćanja. Nije »iskustvo« == »osjetilno opaža- 
nje«, nego pridolazi neki plus. U tom se slažu realist i fenome- 
nalist (proti senzualistu). Ali se obojica sad međusobno razilaze. 
Ono po čemu ova opažena knjiga, ovaj opaženi stol, ova opa- 
Žena kuća imadu nešto zajedničko, nešto općenito — a to je 
upravo da su »stvar« —, to je sasvim subjektivni, apriorni, po- 
Sve neovisni način shvaćanja ili spajanja onoga što vidimo i 
dotičemo (ili drukčije osjećamo). Tako kaže fenomenalist. Za 
njega je ova opažena knjiga »stvar« zato, jer se o njoj ne može 
drukčije misliti; ona se kao stvar pojavljuje; stvar = pojava. 

Drukčije kaže realist. Jest, ja zaista opažam ovu knjigu (kaže 
realist) i opažena knjiga nije drugo nego pojavna stvar ili po- 
java, tj. ukoliko je ova knjiga opažena, ona je bez sumnje u 
opažajnoj svijesti; jednako je tako i opaženi stol, opažena kuća 
itd. Ali zar -su sve to » stvari« samo zato, što se ne može druk- 
čije misliti nego da su »stvari«? Zar biti »stvar« ovisi samo o 
mišljenju? Ne, kaže realist: »stvar« je nešto neovisno o svijesti, 
jer je i ova knjiga, ovaj stol, ova kuća nešto o svijesti neovisno 
(realno). Da je uistinu tako, dokazao je realist (u noetici) time, 
što je upozorio na činjenicu, da je opažanje ove knjige, ovog 
stola, ove kuće... prouzročeno; dokazao je dakle s pomoću 
uzročnog odnosa između opažajne svijesti i izvansvijesnih uzro- 
ka. Za njega su »stvari« = »izvansvijesni uzroci« (Kant ih zove 
»noumena« == ono što je pojmljivo, razumljivo; od grčke riječi 
»noćo«, pojmim, spoznajem). 

Izvansvijesno ili realno egzistiraju »stvani«; ne samo po- 
jave ili pojavne stvari, nego » stvari po sebi«. Time je (noeti- 
čki) realist otvorio put u izvansvijesni tjelesni svijet prirodo- 
naučnjaku i kozmologu. Obojica žele da upoznadu stvari po 
sebi. Kako će ih upoznati? 

Najprije opažajnim sudovima, na pr. »ovo crno i ovo bijelo 
(na opaženoj stranici knjige) jest različno«. Evo je upoznat 
odnos različnosti! Drugi primjer: »ovu otvorenu knjigu ja sam 
sad zatvorio«. Evo je upoznat odnošaj ovisnosti između zatva- 
ranja knjige i mojeg pokreta rukom! Taj odnošaj zovemo uzroč- 
nost. Iz opažajnih sudova uvodimo se (induciramo) u općenite 
sudove: »svako bijelo i crno jest različno«, i »sve što se događa, 
jest ovisno o nekom uzroku«. Takvi općeniti sudovi čine tako- 
đer naše »iskustvo«, a ne samo pojedinačni osjetilno opažajni 
sudovi. Zapravo ovi posljednji i nijesu pravo »iskustvo«, jer 
iskustveno znanje imamo tek onda, kad nam je poznato nešto 
općenito i nužno među opaženim stvarima, onda kad se od poje- 
dinih opaženih slučajeva uvedemo u općenitost, kad izreknemo 
nešto općevaljano. Po »iskustvu« znademo, da je »svako bijelo 
i crno različno«, da »svako zbivanje ima svoj uzrok«. Iskustve- 
no dakle znanje ima karakter općenitosti, a taj nije uključen u 
čistom opažanju ili doživljavanju. Otkuda je? Osniva se — 
kaže Kant — na čistom mišljenju, tj. odnošaj različnosti i odno- 

šaj uzročnosti samo su načini suđenja. Induktivno dakle znanje 
postaje općenito po tome, što je ovisno o mišljenju i samo o 
njemu. Ne, nipošto, kaže realist. Jer pojedinačna različnost (iz- 
među ovog bijelog i ovog crnog) i pojedinačna uzročnost (iz- 
među ovog zatvaranja knjige i mojeg pokreta rukom) jest re- 
alna, izvansvijesna, — pa je zato i općenit odnošaj različnosti 
(između svake dvije nejednake stvari) i općenit odnošaj uzroč- 
nosti (između svakog nastajanja i uzroka) realan, izvansvije- 
stan, o mišljenju neovisan, tj. mišljenje je o njemu ovisno. Mi . 
po odnošaju različnosti i uzročnosti upoznajemo realni svijet, 
upoznajemo stvari po sebi. Kad za stanovite događaje nađemo 
izvjesne uzroke i pronađemo među njima stalni odnošaj, onda 
smo time upoznali zakonsku vezu među njima. Dakle je upo- 
znavanje zakonitosti osnovano na realnim uzročnim snošajima. 

Na osnovi odnošaja različnosti i uzročnosti možemo da upo- 
znajemo pojedine stvari po njihovim bitima. Što to znači? , 

Ja opažam ovu knjigu. Kod nje je nebitno što je tako velika, 
što ima taj oblik, što je na stolu položena, što je ove godine na- 
stala, a »bitno« je to, da je od papira sastavljena cjelina sa 
štampanim (pisanim) sadržajem. Po tome, što je za knjigu ne- 
bitno, razlikuje se ova knjiga od drugih knjiga, a s onim što je 
»bitno« razlikuje se od svih stvari, koje nijesu knjige. Nebitna 
»svojstva« knjige ne karakteriziraju knjigu kao posebnu vrstu 
(species) stvari, nego samo ono, po čemu je stvar specifično odre- 
dena, čini njezinu »bit«. Mi se dakle iz opažanja uvodimo u 
Poznavanje biti. Biti shvaćamo na taj način, da ih od nebitnih 
svojstava odmislimo ili oduzmemo ili apstrahiramo; one nastaju 
apstraktivnim načinom shvaćanja.“ 

U svemu što jest, bilo da je bitno ili nebitno određeno, upo- 
znajemo to, da jest, da je nešto; upoznajemo bitak. U opažanju 


* Nije isto »apstraktivan« i »apstraktan«. Naši pojmovi nastaju aps- 
traktivno, tj. iz opažanja (iz tih pojmova možemo daljnjim operacijama — 
dokazivanjem, zaključivanjem, analiziranjem,  sintetiziranjem — stvarati 
Bowe pojmove). Ako pak ne gledamo na to, kako nastaju, nego kako izriču 
Svoj objekt, možemo ih razlikovati u »asptraktne« i »konkretne«, na pr. 
Pojam čovještva i svetosti izriče samo na apstraktni način (bez subjekta) 
ono, Što pojam »čovjek« i pojam »svetac« izriču konkretno, tj. u subjektu 
ili u nosiocu čovještva (čovječje naravi) i svetosti. 

realnih stvari neposredno (intuitivno, opažajno) shvaćamo nji- 
hov bitak, tj. shvaćamo to, da jesu nešto, a ne ništa; a bitna 
određenja upoznajemo po odnošaju različnosti i uzročnosti, da- 
kle upoređivanjem pojedinih stvari induktivno). Na osnovi 
odnošenja (relativiranja) i apstrakcije dolazimo do shvaćanja 
realnog svijeta u čitavom opsegu bitka, tj. zato što smo sposobni 
apstrahirati od svega što je opažajno (nebitno), upoznajemo 
bitak koliko je neopažajan, upoznajemo biti različnih stvari, a u 
svemu upoznajemo: nešto, stvar, bitak. Uzmite u ruke svaku 
prirodonaučnu knjigu (fiziku, kemiju, biologiju ...)) pa ćete 
naći, kako iz opažanja induktivno-apstraktivnim putem dolazi 
do svojih definicija, do klasifikacije i do raznih zakona. 

Vidjeli smo dosad, kako se od opažanja dolazi do upozna- 
vanja općenitih (bitnih) određenja realnog bitka. Na osnovi 
opažanja možemo upoznati i način egzistencije realnog bitka. Ja 
sad opažam ovu knjigu; vidim da je četverouglasta, dotičem 
ju i opažam da je tvrda. Ta dva svojstva (i još druga) ne opa- 
žam sama za sebe, nego na knjizi; jer šta je četverouglasto 1 
tvrdo? — jamačno ova opažena knjiga. Ona je »stvar«, koja 
ima to »svojstvo«, da je četverouglasta i tvrda; svojstva egzi- 
stiraju u toj stvari, a sama stvar ne egzistira u nečemu drugome. 
Taj dvostruki način egzistencije označujemo izrazima: pripadna 
(akcidentalna) i nepripadna (samostojna, supstancijalna) egzi- 
stencija. Supstancija je stvar, koja ne egzistira u drugome, nego 
u sebi. ' 

Po svemu sad razbiramo, da u izvansvijesnim stvarima po- 
stoje najrazličniji odnošaji i pogledom na njihovu egzistenciju 
i pogledom na njihove takvosti (bitna 1 nebitna određenja). Do 
upoznavanja svega toga dolazimo vođeni opažanjem, pa apstra- 
biranjem i odnošenjem, napose uzročnim odnošenjem. Tim se 
putovima krećemo po izvansvijesnoj, nepojavnoj sferi »stvari 
po sebi«. Kao prirodonaučenjaci obuhvatamo djelomične sfere 
stvarnog svijeta, a kao kozmolozi zahvatamo čitav kozmos, tj. 
sav tjelesni (fizički, materijalni) svijet kao jednu cjelinu. Ta je 
cjelina sastavljena od stvari, koje su u različnim odnošajima, u 
stalnim i zakonski uređenim odnošajima — i zato je o njima 
moguća znanstvena spoznaja. Po svojoj uređenosti svijet je 

»kozmos«, a kozmologija želi da ga shvati ili upozna. 


196 











Aristotel je na osnovi iskustvenih činjenica ili pojavnog svijeta nasto- 
jao da putem (razumskog) zaključivanja upozna nepojavne izvore svijeta. 
Bio je dakle empirički filozof (ne empiristički, nego intelektualistički). Jednu 
iskustvenu sferu čini svijesni život čovjeka; to je predmet psihološkog izuča- 
vanja, kome je Aristotel naučni začetnik. Drugu sferu čine pojave. tjelesnog 
svijeta ili fizičke prirode. Unutar ove sfere treba razlikevati neživu i živu 
prirodu, anorganski i organski svijet. Aristotel je stao naučno istraživati 
životne pojave, i tako se on ima smatrati začetnikom biološke nauke. Na 
bazi znanstvene empirije izgrađivao je filozofijsko svoje naziranje o nepo- 
javnim izvorima empirije. Uočivši činjenicu, da su sva bića empiričkog 
svijeta (ne izuzevši, dakako, ni čovjeka) nenužna ili po svojoj egzistenciji 
zavisna, tj; da je svako biće po svom postanku u odnosu s nekim drugim 
bićem ili da je »relativno«,y — zaključivao je Aristotel, da egzistira nešto 
nezavisno ili »apsolutno«. Uočivši nadalje činjenicu, da ljudi egzistiraju kao 
razumna i voljna, dakle osobna (personalna) bića, izvodio je otuda, da je 
njihov apsolutni uzrok također osobne naravi, Kao takav, napokon, ne može 
da bude taj apsolutni osobni uzrok istovetan sa svijetom. Trostruko ovo 
obilježje daje nam definiciju Boga. Tako je Aristotel izgrađivao prvi dio 
metafizike: teodiceju, — Polazeći iz empiričke psihologije, zaključivao je, 
da postoji samostojni (supstancijalni) izvor svijesnog života ili svijesna 
»duša«. Njezinu duhovnu ili spiritualnu (od tjelesnog života nezavisnu) 
narav dokazivao je na osnovi razumske aktivnosti, koja (sa voljnom aktiv- 
nosti zajedno) čini specifični. život čovjeka. Tako je nastala metafizička 
psihologija. — 1z prirodnih nauka, napose iz biologije, ulazi se u kozmolo- 
giju, treću metafizičku granu, koja ispituje kozmos uopće, napose život u 
njemu. Tu ćemo najbolje uočiti prijelaz od empiričkog saznanja u kozmo- 
lošku metafiziku, kao nauku o izvoru života uopće. 

U prvom je redu Aristotel zapažao razliku između nežive i žive pri- 
Tode. Živa se bića na posebni način razvijaju. Svaka je živa pojedinka 
udešena ili ustrojena tako, da vlastitim radom ili po svojoj vlastitoj dje- 
latnosti postizava izvjesni svoj završni oblik ili završno stanje razvoja. U 
toj osobitosti životnog događanja upravo sastoji različnost između živih i 
neživih bića. Životno je događanje imanentno, tj. sve što je živo, djeluje 
samo iz sebe, na taj način, da se samo po sebi određuje na djelovanje 
u cilju svoga razvoja. Ovo samoodređivanje kod živih bića vrlo je opet 
različito, i čini upravo razliku između razumsko-voljnog, osjetilno-pokretnog 
i samo vegetativnog djelovanja. Primjer će to objasniti. Na jučerašnjoj sam 
šetnji došao do jednoga raskršća, gdje sam razmišljao, da li bih krenuo 
ovim ili onim putem; idući desno naišao bih. na nešto, što mi je osjetilno 
ugodno, a moralni mi je motiv diktirao, da okrenem na lijevo, što sam i 
učinio. Taj primjer pokazuje, da ja znam, šta hoću da radim: znao sam 
za cilj, i to me je znanje upravljalo u mome radu. U meni je dakle 1. mi- 
saono poznavanje cilja, 2. voljni pokret prema odabranom cilju, i 
3. samo djelovanje. Sva su tri ova momenta »u meni« ili imanentna; oni 
čine moj razumsko-voljni doživljaj, kod koga je imanencija najsavršenija. 

Manje je savršena kod osjetilno-nagonskog djelovanja, koje izvire u osje- 
tilno živom biću (životinji) na taj način, da ono nije sposobno postavljati 
sebi po volji ciljeve, nego je osjetilnim znanjem određeno ili nagonski 
upravljeno prema svom cilju (uzdržanju života). Još je niži stepen imanen- 
cije kod bilja, koje imade samo imanentno djelovanje, tj. ne postavlja sebi 
cilja u svome razvoju, niti djeluje prema cilju na osnovi osjetilnog pozna- 
vanja; u njemu nije ni voljno postavljanje cilja ni osjetilno znanje o njemu 
kao izvor djelovanja. Tako je, prema ovoj trostrukoj imanenciji, podijelio 
Aristotel živa bića u tri sfere: život čovjeka, životinje i biljke. 


Zaustavimo se (i bez obzira na ovu podjelu) kod činjenice, da su ži- 
votne pojave sasvim nešto drugo nego fizikokemički događaji. Otkuda ta 
razlika? 


Životne pojave moramo također tumačiti samo kao rezultat fizikoke- 
mičkih sila. To je mehanistički nazor o životu: Uitalistički nasuprot uči, da 
ima posebni životni (vitalni) izvor ili počelo. U shvaćanju tog izvora razi- 
laze se vitalisti, ali u tome se svi slažu, da životne pojave ne možemo pot- 
puno protumačiti na osnovi fizikokemičkih energija. I Aristotel je bio vi- 
talist; on zove životni izvor duša (psihć). Po njoj je organizirana tvar odre- 
đena k razvojnom cilju (utoliko se zove entelćheia). Po Aristotelu znači 
»duševno ili psihički« isto što »Životno«. Tu je dakle značenje puno šire 
od danas već uobičajenog značenja za »psihički«, što znači samo »svijesno 
doživljeno«. Barem u prvom redu, za naše iskustvo, dolaze u obzir psihičke 
pojave koliko su nešto svijesno doživljeno, — a tek otuda se može doka- 
zivati, da ima i nešto nesvijesno psihičko. ' 


Neki vitalisti govore o psihičkom izvoru života na posve drukčiji način 
nego Aristotel; oni uzimlju »psihički« u značenju »svijesni«. Tako je učio 
i Leibniz, u novije doba Fechner, a od prirodoslovaca Lamarck, Pauly, 
Becher, Driesch, Wagner, Haberlandt i drugi. Po njihovom je nazoru svako 
životno događanje popraćeno svijesnim stanjem, iako ne možda svijesnim 
u stepenu čovjekove svijesti, ali svakako u smislu neke nesvijesne duševne 
zakonitosti, koja se može razviti do svijesnog stanja. Taj se nazor zove 
psihovitalizam: ili psihizam. Psihisti na pr. kažu, da je biljna podražljivost 
(iritabilnost) popraćena s osjetilnošću, tj. da se i kod biljki nalazi djelo- 
vanje skopčano s osjetilnošću, kao psihičkim činiocem djelovanja. — Ali 
taj nazor nije ničim valjano dokazan. »Osjetilnost« je psihološki pojam, i 
znači jedan način našeg svijesnog shvaćanja ili saznanja; mi govorimo o 
osjetilnom opažanju i predočivanju kao posebnom načinu svijesnog doživlja- 
vanja. Ono je vezano sa živčanim uzbuđenjem u kori velikog mozga: Posve 
je neopravdano pretpostavljati osjetilni život i tamo, gdje nema centralnog 
Živčevlja; to je opravdano samo koliko dopušta analogija s našom živčanom 
građom i s našim svijesnim životom. Podražaji naših osjetila i uzbuđenja 
osjetnih cerebrospinalnih živaca izazivaju, ukoliko ne spavamo, u nama 
osjete; a već podražaji, koji djeluju na receptorne završetke simpatičnih 
živaca, nisu popraćeni nikakvim psihičkim korelatom osjeta. Po analogiji 

zaključujemo, da i kod drugih ljudi podražaji osjetila, koja su u vezi sa cere- 
brospinalnim živcima, izazivaju, ili bolje rečeno, da su popraćeni od osjetnog 
saznanja. Dosta je siguran taj zaključak ukoliko se odnosi na životinje, koje 
Bllićno građene kao mi, koje imadu centralno živčevlje nalik na naše; a 
već je jako nesiguran, ako se ednosi na životinje sa drugojačije sradrtlo 
centralnim živčevljem. Bez ikoje bi podloge bio takav zaključak, ako ga 
primijenimo na organizme bez živčevlja; a ovamo spadaju i A biljke. 
Po svemu što znamo o živim bićima, bilo bi izvanredno, preko sve mjere 
nevjerojatno, da bi biljke, dočim nemaju živčevlja, imale ikakve — živča- 
nim uzbuđenjima odgovarajuće — psihičke korelate nalik na osjetilnost, kako 
ju mi doživljujemo. Nema nikoje podloge za to, da psihološki rom i 
pojam »osjetilnosti« prenosimo iz našeg svijesnog života na biljevni život. 
Dakle je iznad sve mjere vjerojatno da biljke nemaju osjetilnosti i na njoj 
osnovane pokretnosti.“ Botaničar V. V, čudi se (u časopisu »Priroda«), da 
se danas još u nauci može tvrditi, da »biljke ne osjećaju kao životinje«. 
On je dakle siguran, da biljke osjećaju kao životinje. »Osjetilnost je u raz- 
nom obliku razvijena od najnižih do najsavršenijih bića, kao što je čovjek«. 
Namjesto da ovu tezu dokaže, pisac ju sam obara, jer tvrdi i ovo: »No zato 
još ne trebamo držati da biljka doživljava možda slične pojave, kakove do- 
življavaju više životinje, koje nazivljemo duševnim pojavama«, Osjetilnost 
je dakle (za ovog botaničara) prestala biti duševna pojava. Šta je, prema 
tome, još preostalo od osjetilnosti? »Osjetilnost u fiziologiji nazivamo obično 
svojstvom podražljivosti... i to s toga razloga da izbjegnemo (!!) termino- 
logiji, koja je uobičajena u nauci o doživljajima, u psihologiji«. Izbjegavši 
tako psihologiji, botaničar-pisac prelazi u spomenuto začuđenje, što ja tvrdim 
da se psihološki pojam osjetilnosti ne može primijeniti biljkama. Ovo da je 
jedna zabluda, koja sjeća na Linneanska vremena. »Ovako smo stanovište 
Linneanskog doba u biološkoj nauci davno preživjeli«. Pisac međutim kanda 
nije preživio davno doba antropomorfističnog shvaćanja biljnog života i pri- 
rode, kakvo nailazimo kod djece, divljih naroda i nekih mističara (u stilu 


“Fechnera). Ako to ne, onda konfundira dva pojma: podražljivost i osjetil- 


nost. Biljke su zaista podražljive, imadu receptorne organe, a neke od njih 
odgovaraju na podražaje kretnjama; — ali gdje su dokazi da biljke pritom 
osjećaju? Botaničar V. V. poziva se čak i na fiziologa Josta, — da biljke 
zaista ne osjećaju kao mi! Pa to sam i ja tvrdio: dakle je pisac mahom 
izbjegao psihologiji — i logici. 

Da to bude jasnije, moramo znati razlikovati između podražljivosti 
(iritabilnosti) i osjetilnosti (senzitivnosti). Životni uvjeti (svjetlosni, toplotni, 
mehanički, kemički) utječu na organizam, biljevni kao i životinjski; oni ga 
»podražuju«, izrješuju njegovu energiju. To biva na taj način, da organizam 
prima (recipira) podraživanje, provodi ga i uzvraća (reagira) nekim životnim i 
funkcijama, naročito pokretima ili gibanjem. U tome i sastoji općeno ži- 


* Tako sam napisao u svojoj knjizi «Duševni život« (1932.) | 


\ 

vetna pojava podražljivosti. Sposobnost organizma (i biljevnog) da prima, 
provodi i odgovara na podražaje, može botaničar da nazove »senzibilnost« 
ili osjetljivost; ali ova terminologija ne smije da stvara pojmovnu konfu- 
ziju (kao .kod botaničara V. V.), Podražice mogu utjecati na organizam — 
i to je podražljivost —, a od strane organizma je sposobnost odazivanja ili 
djelovanja prema podražajima — i to je »osjetljivost«. (Takvu je definiciju 
V. V. mogao naći: i u priručnicima, na pr. kod Wiesnera). Ali, organizam 
reagira ne samo prema tome kako je podražajno određen, nego i prema 
specifično svojoj energiji. Općenita činjenica podražljivosti odnosno »osjet- 
ljivosti« još nam sasvim ništa ne kaže o tome, da biljevni organizam reagira 
na onaj način, kojim reagiraju životinje i ljudi — koliko s osjetima odgo- 
varaju na podraživanje cerebrospinalnog živčevlja. Osjeti su elementarna 
sastavina osjetilnog" shvaćanja ili saznanja; a ovu sposobnost: zove psiho- 
logija osjetilnost ili senzitivnost. Ako dakle psiholog kaže, da kod biljevnog 
organizma nema nikojeg kriterija za »osjetilnost«, onda se taj izraz može 
ispravno uzeti jedino u analognom značenju sa specifično čovjekovom osje- 
tilnošću. Botaničaru V. V, ne ide u glavu tvrdnja, da biljke nemaju takovu 
osjetilnost; on se čudom čudi toj tvrdnji i proglašuje ju nenaučnom. Da 
protivno tome dokaže, on govori — o podražljivosti ili »osjetljivosti« uopće, 
a još se i poziva (proti meni!) na Josta, da biljevnu podražljivost ne smijemo 
zamijeniti sa čovječjom (životinjskom), svijesnom osjetilnošću. Ako V. V. 
pobija mene, koji govorim samo o toj i takvoj osjetilnosti, jamačno je 
dopušteno logički pretpostaviti, da on sam zamjenjuje, upravo konfundira, 
podražljivost i osjetilnost. 


2. Metafizička filozofija u svome kozmologijskom dijelu upra- 
vljena je na nepojavni totalitet tjelesnih pojava, koje osjetilno 
opažamo. Zar postoje same tjelesne pojave? Zar preji samo 
ono, što osjetilno opažamo? 

Postoje i netjelesne pojave, tj. takve, kojih osjetilno ne opa- 
žamo, a ipak za njih znamo neposredno, bez ikojeg dokazivanja, 
opažajno: to su pojave naše svijesti ili svijesni doživljaji ili 
doživljaji svakog pojedinog »ja« (jastva). Zovemo ih duševne 
ili psihičke pojave. Nauku o njima zovemo psihologija. Svoj 
objekt — svijesne doživljaje — proučava psihologija na osnovi 
doživljajnog (usebnog, neposrednog, introspektivnog) opažanja 
ili neosjetilno-iskustvenog saznanja. Zato je psihologija isku- 
stvena ili empirička nauka. (To znači, da nijesu samo prirodne 
nauke iskustvene.) | 

Kaošto pojedine prirodne nauke nastoje upoznati posebna 
svoja područja »prirode« (tjelesnog svijeta), a kozmologija ih 
nadopunjuje. time, što uzima prirodu u jednoj cjelini do njezi- 

nih posljednjih nepojavnih izvora, tako i na empiričku psiho- 
logiju nadovezuje metafizička ili filozofijska psihologija, koja 
se zanima za izvor duševnog života. Jer svi svijesni doživljaji 


. ukupno čine duševni život, koji opisuje i tumači empirička psi- 


hologija, — a metafizički psiholog pita: otkuda je (ukupno uze- 
ta) pojava koju zovemo »duševni ili svijesni život«? Možemo li 
doznati o duševnom životu i nešto više nego što samo opažajno 
znademo? Filozofi su zaista oduvijek i nastojali, da opravdaju 
izvjesni svoj nazor o »duši«, tj. o izvoru duševnog života; duša 
(psihe) bila je dakle i jest problem filozofijske psihologije. 

O tom problemu ovdje ne raspravljamo, tj. mi ne ćemo do- 
kazivati, da duša egzistira ili ne egzistira, da je ove ili one na- 
ravi, nego je naša zadaća, da izvidimo, da li je moguća ikoja 
objektivna istinita spoznaja o duši: je li moguća znanstvena 
metafizika o duši? 

Kako se kozmologijska metafizika oslanja na osjetilno ili 
izvanjsko opažanje, tako se i psihologijska metafizika oslanja 
na opažanje, i to unutrašnje, usebno ili doživljajno. Ja sad na 
pr. opažam ovu knjigu, ovaj stol, svoje ruke i druge stvari oko 
sebe, i to ih opažam gledajući (vidno); to je sadašnji moj doži- 
vljaj osjetilnog opažanja, kojim znadem za izvanjske stvari. Ali 
ja ujedno znadem i za sam ovaj doživljaj opažanja; ja sam 
sebi svijestan toga, da sad vidno opažam razne stvari: dakle 
imam svijesno ili doživljajno-opažajno znanje. Ja okom vidim 
vanjske stvari, ali okom ne vidim to da vidim (opažam); ako 
dakle ipak znam da vidim, onda to znanje nije osjetilno, ne- 
mam ga pomoću vidnog ili bilo kojeg osjetila, nego je to moje 
znanje skopčano sa samim doživljajem vidnog opažanja. A 
tako je i kod svih drugih mojih doživljaja: ja sam sebi svojih 
doživljaja svijestan ili oni su meni svjestiti, ja za njih svijesno 
znadem. Svijesni život ne spada u sferu osjetilnog opažanja, 
kao što i svijesno poznati doživljaji ne spadaju u sferu tjeles- 
nih, osjetilno poznatih stvari, pa zato i kažemo, da nam se svi- 
jesno očituje novi, netjelesni, duševni »svijet« onih pojava, 
koje sačinjavaju upravo naši doživljaji. Kad osjetilno opažamo, 
kad sebi nešto predočujemo, kad sudimo, kad nešto želimo, kad 
se nečeg sjećamo, kad se nečemu radujemo, kad nešto hoćemo ili 
ne ćemo — svaki put imamo neki doživljaj. 

Imamo, — zapravo »ja« imam i svaki pojedinac ima svoje 
doživljaje. S doživljajima je spojen »ja«. Sa svojim doživlja- 
jima svak ima i doživljaj svoga »ja«; ima neposredno (opa- 
žajno, intuitivno) znanje o sebi, o svome »ja«. Opažajna egzi- 
stencija jastva jest nesumnjiva, kako je nesumnjiva i osjetilno- 
opažajna egzistencija izvanjskih stvari. U opažanju doživljaja 
uključeno je znanje, da su to vlastiti doživljaji; uključen je u 
doživljajnom opažanju i »ja«. Čim se obazrem (reflektiram) na 
svoj »ja«, uviđam najprije to, da »ja« jest nešto (u vezi s doži- 
vljajima). To je prva moja misao ili prvi pojam o jastvu: meni 
se neposredno (intuitivno) očituje sam bitak jastva. Sad nastu- 
pa odnošenje (relativiranje): jastvo gledano u odnošaju s do- 
življajima. Je li »ja« isto što i doživljaji? Nije, jer se doživljaji 
izmjenjuju, a jastvo ostaje isto. Znanje o razlici između jastva 
i doživljaja zovemo samosvijest. Ako »ja« i nije isto što poje- 
dini doživljaji, pita se, da li je »ja« o doživljajima neovisan? 
Već su pojedini doživljaji neovisni od toga, da li na njih mi- 
slimo ili ne, te su utoliko »realni«; ali su pojavno ili imanentno 
realni, tj. oni se nalaze u samom opažanju. Za jastvo se pak 
pita, da li je transcendentno ili nepojavno realno, tj. da li je 
nešto što ne egzistira samo u doživljajima (imanentno), nego od 
njih neovisno. To je pitanje paralelno s pitanjem: da li egzi- 
stira nešto neovisno od osjetilnih pojava, tj. da li egzistiraju o 
osjetilno-opažajnoj svijesti neovisne stvari, tjelesne stvari po 
sebi, osjetilno nepojavne stvari? Sad se ne radi o osjetilno- 
opažajnim pojavama (o osjetilnom iskustvu), nego o pojavama 
svijesnog opažanja, tj. o svim doživljajima; drugim riječima, 
ja kao psiholog ne uzimam u obzir činjenicu svojeg osjetilnog 
opažanja izvanjskih stvari, nego sasvim drugu činjenicu: sve 
svoje doživljaje, sve svoje svijesne pojave. I pitam se: da li je 
u svijesnim pojavama očitovani »ja« nešto nepojavno; da li je 
ta jastvena »stvar« neovisna o doživljajima i utoliko »transcen- 
dentno realna«? Da jest, evo dokaza: 

Doživljaji se neprestano mijenjaju, dolaze i prolaze, na- 
staju i nestaju: Ovo zbivanje ima svoj uzrok. — Doživljaji ne 
egzistiraju sami u sebi, nego u jastvu; oni su jastvu pripadni. 
Dakle je jastvo: supstancijalni nosilac i uzrok doživljaja. Taj. 
subjekt i uzrok doživljaja zovemo duša. 

Ova shema dokazivanja hoće samo da pokaže spoznajni put 
ili metodu, kojom psihologija prelazi (transcendira) doživljajnu 


jli iskustvenu sferu i dohvata nepojavnu sferu »duše«. To je, 


kako vidimo, isti onaj dokazni put, kojim smo doznali, da realno 
egzistiraju tjelesne stvari, tj. put uzročne relacije. A kad se 
ispostavilo, da realno egzistira doživljujući uzrok, onda se usta- 
novio i njegov način egzistencije: supstancijalni subjekt doži- 
vljaja. U pitanju, da li egzistira i kako egzistira realni »ja«, 
psihologijska je metafizika kadra da dade objektivni odgovor 
zato, jer se služi objektivnim spoznajnim pomagalom, a to je 
načelo uzroka 1 pojam supstancije. Metafizika polazi iz isku- 
stvene sfere doživljaja i upirući se na njihovu prouzročenost i 
njihovu pripadnost izvodi o doživljajima neovisnu (realnu) egzi- 
stenciju doživljujućeg jastva ili duše. 

Nakon što je metafizika doznala za realnu egzistenciju duše, 
ona se dalje pita: šta je duša ili kakva joj je narav (bit)? 

Nije li duša tjelesne naravi? Ona je netjelesna, neprotežna, 
netvarna, nematerijalna. Ovaj negativni pojam duše negira 
(odriče) tjelesnu sastavljenost ili sastavljenost od materijalnih 
dijelova; duša nije sastavljena, nego je jednostavna. Do pojma 
jednostavnosti duše dolazi se negacijom i apstrakcijom od poi- 
manja tjelesno (protežno) sastavljenih stvari. Dakako, psiholo- 
gija treba da to i dokaže; a ona to dokazuje i opet s pomoću 
relacije uzročnosti: iz neprotežne, netjelesne naravi doživljaja. 

Ako duša i nije protežno sastavljena, tj. ako je u tom smislu 
nematerijalna, nije li ipak ovisna o materiji, i u toliko ipak ma- 
terijalna? Nije ovisna; ona je nematerijalna i u tom smislu, da 
je po svojoj naravi neovisna o materiji ili duhovna (spiritu- 


.alna). I to treba da psihologijska metafizika. dokaže — izvodeći 
narav uzroka iz duhovne naravi doživljaja. Ovi i ovi su doži- 


vljaji duhovni, pa zato je i njihov uzrok duhovne naravi; to je 
dokazni postupak. Opet smo negativnim pojmom upoznali na- 
rav duše, i to na osnovi kauzalnosti. 


Da nam bude jasan predmet i zadatak metafizičke psihologije (filozo- 
fijske, spekulativne, racionalne antropologije), treba da imamo pred očima 


“predmet i zadatak empirijske psihologije. 


Aristotel je, rekosmo, uvidio granicu između nežive (anorganske) pri- 
rode i žive. Kod svakog živog bića opažamo neku cjelovitost funkcio- 
niranja, tj. takvu funkcionalnu suvislost između pojedinih dijelova i cjeline 

(organizma), da su pojedine djelatnosti i njihove međusobne veze uslovljene 
živom cjelinom. Toga ne opažamo kod neživih stvari, gdje je način djelat- 
nosti kod svakog pojedinog dijela zasebno određen, tako da ovi dijelovi 
sami po sebi (osim ako su vještački sastavljeni, na pr. kod stroja) ne traže 
funkcionalnu povezanost s izvjesnom cjelinom. Nadalje je kod živih bića 
značajno, da imadu unutrašnji (imanentni) razvoj, tj. da svojim funkcio- 
miranjem postizavaju ono stanje, koje živom biću odgovara po tipičnoj 
njegovoj savršenosti (na pr. klica drveta razvija se u stablo s lišćem i cvi- 
jećem). S tim u vezi je i stvaralačka plodnost živih bića. Po svom razvoju 
živo biće kao da je upravljeno na neki cilj, koji treba djelatno da ostvari; 
kao da ima u naravi određenu tendenciju za polučenje vlastitog savršenstva. 
Aristotel je zato smatrao živu naray kao svrhonosno počelo ili »entelehiju«. 
"To se počelo razlikuje od fizikalno-kemičkih sila, i zato ga Aristotel zove 
»duša (psihć)«; ona je predmet psihologije. Tako je kod Aristotela psiho- 
logija obuhvatala sve što je živo, dakle i ono, što. je danas predmet bio- 
logije. 

Od Descartesa ovamo uzima se obično predmet psihologije u užem 
opsegu: psihologija obuhvata samo svijesni život, tako da je izraz »duševni 
ili psihički« restringiran na svijesne doživljaje. A »svijesni« su oni doži- 
vljaji, za koje znademo kad ih doživljujemo; znademo na dva načina: tako 
da se napose osvrnemo ili obazremo (reflektiramo) na pojedini doživljaj, 
ili tako da i bez refleksije znamo da ovo ili ono doživljujemo (čuvstvujemo, 
hoćemo, mislimo itd.) 

Zadatak je psihologije, da svijesni život najprije opisuje, tj. da poje- 
dine doživljaje razlikuje, da upozna njihovu građu i međusobnu vezu. Zatim 
joj je zadatak, da doživljaje proiumači, tj. da pokaže, kako nastaju i kako 
se razvijaju. (T. zv. teoretska psihologija nastoji da pojedinačne zakone 
doživljaja svede na sistem najopćenitijih zakona u duševnom životu). Na- 
pokon će psihologija nastojati, da doživljajima pronađe smisao, tj. da ih 
razumije s gledišta vrednovanja. Ova »razumijevajuća ili duhoznanstvena 
psihologija« uzima u obzir doživljaje znanja, čuvstvovanja i teženja (htije- 
nja) koliko su upravljeni na duhovne vrednote (istinito, lijepo, dobro). Ona 
ne će po svom zadatku ili cilju da bude kauzalna (genetička), tj. ne će da 
tumači postanak duševnog života i zakone tog nastajanja, nego smislenost 
šli svrhovitost duševnog života. 

Prema ovim svojim zadacima empirička psihologija gleda na pojedine 
doživljaje i na ukupni duševni život kao na cjeline: svaki je pojedini doži- 
vljaj i po svom postanku (razvoju) i po svojoj smislenosti uslovljen cjelo- 
kupnom duševnom strukturom pojedinog čovjeka. »Smislenost« pripada do- 
življajima utoliko Što smo njima upravljeni na nešto, što »intendiramo« 
neki objekt. To će reći, ako ja nešto shvaćam (senzitivno i nesenzitivno), 
ako za nečim težim (nešto hoću ili ne ću), ako čuvstvujem (radujem se ne- 
čemu, žalostim se. poradi nečega, nadam se nečemu...), svaki put je moj 
doživljaj spojen s nečim što nije sam doživljaj, Što nije sam događaj mojeg 
»ja«, nego je kao metnuto ili postavljeno pred mene, tj. ja doživljujem 

neki »predmet ili objekt«. (Kod elementarnih čuvstava ugodnosti i neugod- 
nosti nema te intencionalnosti, upravljenosti na objekt). Duševni je dakle 
Život i kao cjelina upućen na objektivnu sferu: i upravo po toj upućenosti 
ili upravljenosti dobiva doživljavanje svoju smislenost. Onaj duševni život 
ne bi imao smisla, ne bi bio normalan, koji bi odsječen bio od objektivne 
sfere, a po tom i od svakog društvenog saobraćaja. U tome je upravo svrho- 
vitost (finalnost) duševnog razvoja, da svijesno dohvata objekte saznava- 
njem i teženjem (koje je spojeno s čuvstvovanjem). 

U novijoj kauzalnoj psihologiji već je Wundt, a osobito Kiilpe uzeo u 
obzir cjelovitost duševnog života. Ovim je smjerom pošla »oblikovna psiho- 
logija« (Gestaltpsychologie): v. Ehrenfels, Wertheimer, Koffka, K&hler. Po 
ovom su stajalištu duševni elementi oblikovane cjeline doživljaj4. I Freud 
hoće da duševnu cjelinu kauzalno tumači. Dilthey i Spranger' osnivaju 
duhoznanstvenu psihologiju. ' 

Sad nastaje pitanje: gdje na empiričku psihologiju nadovezuje meta- 
fizika? Ili: kako empirička psihologija sama po sebi traži nadopunu ili 
prekoračenje svog zadatka? Koja nam pitanja nameće empirička psihologija, 
a nije kadra da ona sama na njih odgovori? 

Uzmimo najprije kauzalnu psihologiju, koja hoće da nađe zakonsku 
uzročnost duševnog zbivanja. Njezin je zadatak, da duševno zbivanje ne 
istrgne iz veze s organizmom, tj. da doživljaje tumači biološki (zajedno 
s tjelesnim životom). Ali empiričkim putem ne može psihologija da odgovori 
na pitanje: kakva je veza između duše i tijela? Zatim: ima li i kakva je 
veza između svijesno-duševnog i nesvijesno-duševnog života? Freud je na pr. 
opazio (i već prije njega Breuer, Charcot, Janet, Bernheim), da neki svijesni 
doživljaji bivaju potisnuti iz svijesti, i da se iz nesvijesnog stanja mogu 
osvijestiti ili privesti opet u svijesno stanje; iz ove opažajne (empiričke) 
činjenice izvodi Freud, da je sav svijesni život uzročno ovisan o nesvijesnim 
energijama. Napose naš racionalno svijesni život zavisi od nesvijesne, ira- 
cionalne sfere. (Ova je iracionalna sfera analogna Kantovoj »stvari po sebi«, 
koja je nespoznatljivi x za osjetilne pojave). Metafizička dakle psihologija 
treba da ispita, da li je uzročnik svijesnog (iskustveno (poznatog) života ra- 
cionalan ili iracionalan. Ne valja reći, da je zadatak metafizičke psiholo- 
Bije da upozna »iracionalno«; njezin je zadatak da upozna ono, što nije na 
dohvatu usebnog iskustva (doživljajnog opažanja ili svijesnog stanja), a 
Pitanje je, da li taj neiskustveni duševni objekt znači iracionalnu ili racio- 
nalnu »dušu«. To se pitanje nameće i duhoznanstvenoj (empiričkoj) psiho- 
logiji, jer i ona ostavlja otvoreno pitanje: da li je duševni život (svojim 
saznanjem i teženjem) upravljen na objektivnu sferu samo mehanički (ira- 
cionalno) determiniran ili je u principu duševnog života sposobnost samo- 
određenja (voljna sloboda)? Tako nas eto i suvremena empirička psihologija 
(genetička i razumijevajuća) upućuje na neempiričku ili filozofijsku psiho- 
logiju. 

Ako je neovisna o tijelu, kako je s egzistencijom duše s obzirom na 
Smrt čovjeka? Može li duša da bude neumrla ili besmrtna? Taj pojam o 

duši dobivamo opet u vezi s tijelom, dakle posrednim putem. I tako se sva 
metafizika o duši oslanja na iskustvo (doživljajnu sferu), zatim na kauzalni 
brincip i pojam supstancije, zatim na negaciju i apstrakciju od onih poj- 
mova, kojima poimamo nama vlastite objekte (a to su tjelesne stvari; jer 
je našoj tjelesnoj ili osjetilnoj prirodi svojstveno da najprije shvaćamo 
tjelesne stvari). Psihologijska metafizika ima istu istraživalačku metodu kao 
i prirodne znanosti, pa je zato metodički moguća spoznaja realne duše. — 

Još moramo ukratko objasniti, kako se metafizička psihologija (o duši) 
oslanja na noetička pitanja. 

Konscijencijalizam, imanentni pozitivizam, subjektivni idealizam, filozo- 
fija zazbiljnosti — sve su to varijante istog stajališta: jedino ono postoji 
(egzistira), što se nalazi ili što je sadržano u svijesti. Ono što svijesno pro- 
nalazimo, to je »realno«; tako kažu ovi psiholozi (i Wundt). U kojem 
značenju upotrebljuju izraz »transcendentno«? Njima je sve ono »trans- 
cendentno«, što zije usvijesno, što nije u svijesti sadržano, što nije svijesno 
doživljeno, što prelazi ili prehvata granicu svijesne zbiljnosti ili datosti. 
Preko te granice (> »transcendentno«) jest nespoznatljivo, nepristupačno 
našoj spoznaji, čak nepostojeće ili neegzistentno. Kod Kanta ima taj izraz 
drukčije značenje: »transcendentno« — ono što prelazi granicu iskustvenih 
objekata; tu se dakle ne uzima samo doživljajna datost kao granica, nego mi- 
saono oblikovana objektivnost (u smislu Kantove nauke). »Transcendentno« 
odgovaralo bi po definiciji Kantovoj »stvari po sebi«; ona nije pojavljiva, 
nije iskustvena, nije spoznatljiva. Konscijencijalisti i fenomenalisti slažu se 
dakle u tome, da ne možemo priznati ili postaviti nešto, što bi egzistiralo 
nezavisno od svijesti, — a još manje možemo takvo nešto spoznajno odrediti 
po njegovoj naravi. ; g 

Suprotno ovom idealističkom stajalištu kažu realisti (Ktilpe), da je »trans- 
cendentno« ono što misaono shvaćamo kao supstrat svijesne zbiljnosti. To 
će reći, svijesna zbiljnost nije sva »realnost«, nego egzistira (= realno je) 
i ono, što izvodimo na osnovu svijesne zbiljnosti, ili ono što prelazi granicu 
svijesnih sadržaja kao nešto »transcendentno - realno«. Prirodne se zna- 
nosti ne zadovoljuju samo s onim, što iskustveno pronalazimo u okviru 
pojavnih predmeta, nego idu za tim da (misaono) postavljaju i upoznaju 
pojavnost transcendirajuće ili realne predmete; — dakako, da ih upoznaju 
na osnovi iskustva. , 

Kaošto prirodne nauke, jednako radi i psihologija. Ona se upire na 
činjenicu svijesti. Svijesno znanje uključuje odnos sa subjektom koji znade 
za vlastite doživljaje. To priznaju i idealisti. Ali, sad otpočinje tumačenje 
tog »subjekta«. Idealisti ne će da priznadu izvansvijesnu, realnu transcen- 
dentnu njegovu egzistenciju, nego tumače svijesni subjekt (»ja«) kojekako: 
kao »svežanj« pojedinih percepcija (Hume), kao apercepciju (Wundt) itd. 
Realistički psiholozi, naprotiv, izvode izvansvijesnu egzistenciju jastvenog 
subjekta otuda, što su naši doživljaji zbiljsko zbivanje, upravo aktivno ili 
tvorno (djelatno) zbivanje, koje nije moguće bez uzročnog činioca i nosioca, 
u kome se to zbivanje nalazi. Nakon što su realistički psiholozi dokazali da 

egzistira izvansvijesni subjekt; oni mu upoznavaju i način egzistencije. — i 
to na osnovu svijesnog zbivanja. To naime zbivanje nije samo asocijativni 
mehanizam (kako je proti Hume-u utvrdila suvremena psihologija), nije niti 
zbivanje po tumačenju aktualitetne teorije (koju je i prije Wundta učio 
Spinoza, Fichte, Schelling, Hegel, a u novije doba Paulsen, H6ffding, 
Eisler, Jerusalem i drugi), — nego je to zbivanje takovo, da pripada jednom 
subjektu, koji egzistira nepripadno ili u sebi ili supstancijalno. Sad se, na- 


pokon, iz nematerijalne naravi svijesnog zbivanja izvodi i narav subjekta. 


Kako je vidjeti, odgovor na pitanje o transcendentno-svijesnom subjektu 
(»duši«) zavisi od toga, da li je opravdan realizam. To jest, metafizička 
psihologija zavisi od noetike; a, dakako, i od empirijske psihologije. Oni 
psiholozi, koji sav duševni život postavljaju na asocijaciju, ne će, dakako, 
priznati ni supstancijalnog (duševnog) subjekta; ali asocijativna je psiho- 
logija, rekosmo, danas već naučno nepriznata. Drugi (Wundt) polaze — u 
negiranju supstancijalnosti — s drugih premisa, koje već zasijecaju u noetiku 
(na pr. Wundtovo tumačenje o »iskustvu«). Subjektivni idealisti (konscijen- 
cijalisti, pozivitisti) kao i logički idealisti (Kant) usvajaju takve noetičke 
premise, po kojima ne priznaju da možemo spoznati egzistenciju i narav 
ičega, što ne bi bilo unutar doživljajne, odnosno pojavne (iskustvene) zbilj- 
nosti: ne možemo spoznati nepojavni izvor našega duševnog života, niti ne- 
pojavni izvor svijeta. Problem duše i Boga ukorijenjen je u noetičkim pre- 
misama. 


3. Osim tjelesnoga svijeta i duše, metafizika hoće da upozna 
Boga. Pojam o Bogu dobiven je relacijom ovisnosti iz tjelesne 
i duševne sfere iskustva. U duševnom životu dolazi u obzir mo- 
ralna svijest (savjest) ili iskustvena činjenica bezuvjetne (apso- 
lutne, ikategoričke) razlike između dobrih i zlih čina. Otkuda ta 
razlika ili zašto ja »moram« razlikovati između dobrih i zlih 
čina? U iskustvenoj činjenici moralnog moranja uključena je 
relacija s nečim od čega je to moranje ovisno. S čime? Gdje je 
izvor apsolutnog moranja (obaveze), izvor moralnog zakona ili 
reda? Posao je teodiceje ili metafizičke filozofije o religiji, da 
nastoji dokazati ovisnost moralne svijesti o apsolutnoj volji, tj. 
ličnu ovisnost čovjeka o Bogu (== religija). — U tjelesnoj sferi 
izvanjskog iskustva dolazi u obzir promjenljivost i nenužnost 
Svih stvari (i čovjeka). Nenužnost uključuje relaciju uzročne 
Ovisnosti o nužnom (nerelativnom, apsolutnom) biću, koje zo- 
vemo Bog. To neka teodiceja dokaže, a nije to ovdje naša za- 
daća. Na nama je samo da izvidimo, da li je ovaj postupak u 

dekazivanju egzistencije Boga logički osnovan jednako kao i 
kod drugih znanosti. Da jest, vidimo po tome, što idu istim pu- 
tem: ma osnovi iskustva i načela uzročnosti, 

Kakva je narav ili bit božja? 

Bog je netjelesan, nevremenski, neograničen, neprostoran, 
on je sveznajući, svemogući, pravedan itd. To su svojstva božja; 
jedna su spoznata negativno (negirajući tjelesne i bilo koje ne- 
savršenosti), a druga su analogna, po sličnosti s čistim savršen- 
stvima kod ljudi. Svakako su pojmovi o Bogu stečeni na osnovi 
iskustvenih, nama svojstvenih pojmova o stvarima, tj. stečeni su 
apstraktivno posrednim putem; na pr. mi imamo apstraktivni 
pojam »znanja«, pojam »volje«, pojam »pravdoljublja«, po- 
jam »milosrđa« — i ovim pojmovima upoznajemo Boga. Upo- 
znajemo ga po njegovoj biti ili naravi; jer treba da nam je pred 
očima razlika između opstojanja (egzistencije) i naravi božje: 
kad smo kauzalno saznali, da zbiljski jest Bog, dolazimo pred 
pitanje, šta je Bog. Istom kad i na ovo pitanje odgovorimo, 
imamo potpunu metafizičku spoznaju o Bogu. A čini se, da baš 
na to pitanje ne možemo odgovoriti, i to zato ne možemo, jer 
imamo samo apstraktivne pojmove, tj. takve pojmove, kojima 
shvaćamo iskustveno nam date objekte (znanje, volja, pravdo- 
ljublje, milosrđe ...), pa dok Bog nije iskustveni objekt, čini 
se da njemu i ne možemo primijeniti naše pojmove, tj. da nema 
sredstva, kojim bismo upoznali ili shvatili narav božju. Kad bi 
tako uistinu bilo, trebalo bi reći, da nam je božja egzistencija 
doduše poznata, ali nam je njegova narav nespoznatljiva; to bi 
bio agnosticizam. — Ali nije tako. Jer svi su navedeni pojmovi 
(kaošto i ovi pojmovi: biće, uzrok, svrha...) analogni, to će 
reći: s tim pojmovima izričemo nešto takvo, što se u objektima 
može da nalazi po nekoj sličnosti, izjednačenju, proporcional- 
nosti ili analogiji. Moguća je metafizička spoznaja naravi božje 
upravo zato, što naše pojmovno shvaćanje ima karakter analog- 
nosti kod shvaćenih objekata. 

Posvuda, vidimo, ide metafizika od pojavnog svijeta u ne- 
pojavnu realnost: s obzirom na njezinu egzistenciju i narav. 
Na tom prijelazu služi joj kao »most« relacija uzročnosti, tj. 
metafizika zaključuje (izvodi, dokazuje), da postoje nepojavni 
uzroci iskustvenog, pojavnog svijeta. Njihovu narav upoznaje 


208 








metafizika odmišljanjem  (apstrakcijom), poricanjem  (negira- 
njem) i poimanjem po analogiji. To su njezini putovi k tjeles- 
nim stvarima po sebi, k duši i k Bogu. O metodama induktivne 
metafizike (a samo je o njoj govoreno) ne može da bude nikakve 
sumnje, dokle god je izvan sumnje opravdanost istih metoda u 
drugim znanostima. Kant je oborio deduktivnu (racionalističku) 
metafiziku — a to je i prije njega učinio Toma Akvinski —, ali 
nije oborio spoznajnih osnova induktivne metafizike. Nije zato, 
jer je neoboriva objektivnost spoznaje i jer je neoboriva real- 
nost uzročnog načela: a na tome se temelju uzdiže metafizička 
filozofija. 

Izraz »Bog« jest višeznačan, prema tome kakav ima netko 
nazor (pojam) o Bogu. Panteist će na pr. reći, da je »Bog« u 
svijetu: da je sa svijetom jedno isto, a njegovu narav, njegov 
»položaj« ili »ulogu« u svijetu razni će panteisti (monisti) raz- 
lično tumačiti. Neki folozofi imadu etički (religijski) pojam o 
Bogu, tj. definiraju ga kao »najviše dobro«, kao »najsvetije«, 
tj. kao najvišu vrijednost za naše moralno pregnuće. Dualističko 
(teističko) je shvaćanje pojma »Boga« kao »apsolutnog« bića, 
kao bića koje egzistira sdmo o sebi, a ne ovisno o kome drugome; 
svijet je o njemu ovisan, prouzročen: Bog je uzrok svijeta. Svi- 
jet i Bog nije jedno isto, nego je dvoje, to je dvoje u takvom 
odnosu, da je Bog uzrok svijeta. Pita se: da li (prema ovom 
dualističkom pojmu) egzistira Bog? Jer ako se može dokazati, 
da uistinu egzistira, onda se po tom odgovoru imadu prosuđi- 
vati drugi nazori o Bogu. Na čemu se osniva takvo dokazivanje? 
mo. Na činjenici, da iskustveni ili empirički (osjetilnom ili 
izvanjskom opažanju pristupačni) svijet realno (izvansvijesno- 
Zbiljski) egzistira. 

2. Na činjenici, da je svijet nešto nenužno, tj. da egzistiraju 
stvari, koje bi same po sebi mogle neegzistirati. 

2 8. Na načelu uzročnosti: svaka nenužna egzistencija ovisna 
Je o nečemu izvan sebe, tj. nalazi se u odnosu (relaciji) sa svo- 
Jim uzrokom. Što je nenužno, to je relativno. 

4. Na zaključivanju, da sve, što god jest, ne može da bude 
relativno. 

Dakle: ima nešto nerelativno, apsolutno, ni o čemu ovisno, 
samo o sebi egzistentno. 

5. Ovo apsolutno egzistentno biće (kao uzrok čovjeka i svi- 
jeta) jest osobno; a to je »Bog«. 

Kako vidimo, to se dokazivanje osniva na realnoj egzisten- 
ciji empiričkog svijeta, a na osnovi toga prelazi k Bogu kao 
onom objektu naše spoznaje, koji se ne nalazi unutar empirič- 
kog svijeta, nego je nešto metempiričko ili metafizičko ili preko- 
iskustveno (nadiskustveno). Nešto realno, tj. o našoj svijesti ne- 
ovisno, ali ne empirički realno (kaošto je izvanjski, opažanju 
pristupni svijet), nego metafizički realno (== zbiljsko, ali opa- 
žanju nepristupačno). 

Za takav se pojam o Bogu kaže, da je metafizički. On izriče 
»Boga« kao »biće o sebi« (ens a se); a do tog pojma dolazimo 
dokazivanjem na osnovi realnog izvanjskog svijeta. »Metafizi- 
čan« je utoliko, što njegov objekt (Bog) prelazi (transcendira) 
empiričku realnost. 

Neki (Scheler, Bergson) tumače »metafizičnost« drukčije. 
Oni kažu, da se ne može dokazivati da egzistira Bog. Zašto ovi 
filozofi ne dopuštaju mogućnost takvog dokazivanja? Ti u 
razlozi u vezi s naprijed spomenutim točkama, na kojima se 
osniva dokazivanje o Bogu. Kao protivnici dokazivanja, ovi filo- 
zofi nijesu protivnici priznanja da ima Boga. Oni ga priznaju, 
nijesu ateisti (bezbošci), nego teisti. Ali, tako kažu, Boga mo- 
žemo samo prokazati ili pokazati (»aufweisen«, a ne »beweisen«) 
u svačijem moralnom ili etičkom iskustvu. Etička je empirija 
putokaz k Bogu kao nečemu izvan ili iznad te empirije (ne- 
čemu metempiričkom, metafizičkom). To jest, mi doživljujemo 
težnju k »najsvetijemu«, — a to je upravo Bog. Religija je re- 
lacija moralnog čovjeka s Bogom kao najvišim dobrom. A za tu 
religiju ne treba nam, kažu, metafizičkog pojma o Bogu, do koga 
bi se dolazilo putem dokazivanja. Etički pojam Boga nije ipak, 
kažu, sasvim subjektivan, nije svojevoljno konstruiran, jer se 
u moralnom doživljavanju Boga (u težnji za »najvišim do- 
brom«) nalazi nešto dato, nešto neproizvedeno, ne spontano nego 
pronađeno. 

Da, pronađeno; to oni kažu. Ali gdje pronađeno? Jamačno 
samo u svijesti; jer, kažu, najviše dobro (»najsvetije« == Bog) 
jest korelativan pojam s moralnim teženjem. To jest, u moral- 
noj se svijesti pojavljuje odnos (relacija) s najvišim dobrom. 

Znanje o najvišem dobru nije dakle drugo nego pojavno (feno- 
menski) osnovana relacija; i to ne relacija s nečim što realno 
egzistira, nego s dobrotom ili vrednotom. Bog je najviša vred- 
nota, a ne samoosebna egzistencija. Ta je »vrednota« metafi- 
zička, ne empirička, ali o njoj nemamo istinite spoznaje, stečene 
putem dokazivanja, nego ju pronalazimo u moralnom svom isku- 
stvu (svijesnom doživljavanju). K Bogu se dolazi putem mo- 
ralne svijesti (»mistike«, po Bergsonu), a ne putem dokazivanja. 
O Bogu ima samo »praktična« metafizika, a ne teoretska. To je 
učio i Kant. A mi smo pokazali neodrživost tih nazora. — 

Još nekoliko riječi za razgovijetno razlikovanje između me- 
tafizike i religije. : 

Izrazom »religija« obuhvatamo ne samo znanje o Bogu, 
nego i druge doživljaje (čuvstvovanja, teženja). Religija je 
odnos čitavog našeg duševnog stava prema Bogu. Dakako da je 
u tom doživljajnom okviru uključeno i neko znanje o Bogu. 
(Koliko pojedini čovjek proživljuje religiju, kažemo da je reli- 
giozan.) Na čemu se osniva (religijska) usmjerenost ili upra- 
vljenost prema Bogu? Upravo na onome, što čitavog čovjeka 
stavlja u razliku prema Bogu. A temelj razlike između čovjeka 
i Boga u tome je, što je čovjek svojim bićem ovisan. Čovjeku je 
prirođeno teženje da se održi svojim Životom, a pri tome čovjek 
pronalazi tijekom života kako mu je egzistencija nenužna i ovi- 
sna. On to pronalazi (na najnižem stepenu duševnog razvoja) 
čuvstveno, na pr. u doživljajima bojazni pred »višim« silama; 
a prema duševnoj sposobnosti stvara si čovjek izvjesni pojam o 
onome biću, o kome je ovisan on sam, njegov život i sve Što se 
u svijetu događa. Tako čovjek na čitavoj životnoj bazi dolazi 
u kontakt s božanstvom. — Ova činjenica religije može da po- 
stane predmetom filozofske refleksije, koja pita: da li je reli- 
gija objektivno opravdana, tj. da li se može i dokazati, da je 
čovjek i svijet ovisan o apsolutnom biću, koje je osobno (Bog)? 
Ovakvo dokazivanje spada na metafiziku (teodiceju). Ona je 
dakle teoretsko opravdavanje religije. Filozofi koji metafiziku 
zabacuju, ne mogu reći, da se religija osniva na realnoj egzi- 
stenciji Boga, nego samo na izvjesnom doživljavanju; njima je 


religija samo »subjektivna«. Da nisu u pravu, dokazuje naša 
«Sposobnost metafizičkog..saznanja. 

U općenu orijentaciju, koju želi ova knjiga da pruži čitaocu, 
ne mogu da uđu noviji nazori o vezi metafizike 1 religije (Nic. 
Hartmann, M. Scheler, R. Otto i drugi). Glavna je raskrsnica 
ova: racionalna i iracionalna metafizika. 

»Racionalna« se zove metafizika zato, jer hoće da racional- 

nim, logičkim, razumskim putem dohvati i ono, što nam nije 
iskustveno dato. (»Iskustvena datost« znači, u širem smislu, ne 
samo ono što u svijesti pronalazimo, nego što je o svijesti neo- 
visno ili realno, a ipak pristupačno opažajnom saznanju.) Ra- 
cionalni pestupak sastoji u tome, da se pomoću zaključivanja ili 
dokazivanja iz empirijske sfere uvodimo (induciramo) u ono što 
je metafizičko ili nepojavljivo ili neiskusivo. Treba opet razli- 
kovati »induktivnu metafiziku« kod Aristotela i skolastika na 
jednoj, a kod Kiilpea na drugoj strani. Kiilpe uzima metafiziku 
kao nastavak empiričkih znanosti, kao njihovu sintezu i nado- 
punu; vrijednost metafizičkog saznanja ostaje, po Kiilpe-u, samo 
hipotetička. Utoliko je ova metafizika još donekle pozitivistički 
orijentirana. Racionalne temelje postavio joj je Kiilpe u psiho- 
loškoj naravi intelektualizma i u noetičkom realizmu. U tome je 
Kiilpeova zasluga proti modernom, upravo »pomodnom« (Ri- 
ckert) iracionalizmu.  Aristotelovska  »induktivna  metafizika« 
oslanja se na empiričku sferu, ali metafizička sfera nije njezin 
nastavak u tom smislu da ne bi mogla napustiti empiričku sfe- 
ru; ona ne ostaje na površini empiričke sfere, nego ide u dubi- 
nu, hoće da upozna ono Što je, za razliku od empiričke prolaz- 
nosti, nepromjenljivo, neprolazno ili vječno, sasvim nezavisno 
ili apsolutno. Zapravo, po aristotelovskom shvaćanju, i nije 
predmet metafizike ništa drugo osim Apsolutnog, koje zovemo 
Bog. To je predmet »prve filozofije« (teodiceje). Samo u širem 
smislu postaje svaka filozofija metafizička time, što je njezin 
predmet nešto nepojavno. Zato i noetika spada u metafiziku: 
ona hoće da upozna sam bitak kao predmet istinite spoznaje. 
Postavljati noetiku ispred metafizike (kako Kiilpe čini, pa i neo- 
skolastici) potrebno je poradi opravdanja same metafizike. 

Koje je osnovno noetičko uporište aristotelovskog shvaćanja 

metafizike? 

Razumska sposobnost apstrakcije. Nije »apstrakcija« — kako 

uče umjereni nominalisti ili konceptualisti — samo neko she- 

matiziranje ili tipiziranje pojedinačne i promjenljive datosti, 
nego je zagledanje u bit, ona je uvid u ono što je u samom real- 
nom bitku nešto novo, drugo i drukčije negoli pojedinačna da- 
tost. Apstrakcija nije mehaničko razlučivanje i oduzimanje, nego 
je pronicanje u nepojavnu stvarnost — bez osvrta na pojavnost. 
To je jedna komponenta metafizičkog saznanja, a druga je 
analogija. Sve je naše saznanje u početnom stadiju razvoja 
apstraktivno ili osnovano na opažanju pojavnosti, pa je nemo- 
guće da takvim znanjem izravno shvaćamo nepojavne predmete; 
ali apstraktnim shvaćanjem stečeni inventar znanja služi nam 
kao uporište za analogno shvaćanje nepojavne apsolutne biti. 

Od racionalne je sasvim različna racionalistička metafizika, 
koja iz čistog razuma hoće da konstruira znanje o nepojavnom 
i apsolutnom objektu. Kant je držao, da je svaka metafizika ra- 
cionalistička, pa i aristotelovska (koje nije ni poznavao). Doka- 
živati da egzistira Bog, ne može se, drži Kant, drukčije nego 
samo iz čistog razuma ili iz samog pojma o Bogu. To je t. zv. 
ontološko dokazivanje: imamo pojam o Bogu — dakle Bog egzi- 
stira. Pobijajući taj »dokaz« Kant je nasrnuo na odavna već 
oborenog protivnika; a koliko je.svojim nasrtajem htio pogoditi 
i aristotelovsku metafiziku, nije pred sobom ni imao stvarnog, 
nego samo umišljenog protivnika: jer aristotelovska metafizika 
i nije racionalistička. Utoliko se ipak mora reći, da je Kant na- 
stojao da obori svaku racionalnu, ne samo racionalističku meta- 
fiziku, koliko je zabacio mogućnost svakog, ne samo racionali- 
stičkog, dokazivanja o Bogu. U tom svojem stajalištu orijenti- 
rao se najprije tako, da je zadržao (Leibnizov) »ratio« proti 
isključivom (Hume-ovom) zastupanju empirije. Hume je uzeo 
empiričke (prirodne) nauke na prvom mjestu, a Kant je (u ra- 
cionalističkom duhu) gledao na prvom mjestu matematičku, ra- 
cionalnu znanost, te je htio da empiriju racionalizira, upravo 
matematizira. Racionalni se dakle postupak može, po Kantu, 


Protegnuti samo na empirijske objekte, — a eo ipso otpadaju iz 
znanstvene, racionalne spoznaje metafizički objekti, tj. znan- 
Stveno je nemoguća metafizika. Znanstveno == teoretski — ra- 


cionalno. Ali, sa svim tim, i Kant hoće metafiziku! On je meta- 
fizičar, čak i racionalan utoliko, Što »kritički« hoće da rješava 
metafizička pitanja. Samo utoliko; jer Kant je iracionalni meta- 

fizičar, koliko postavlja metafiziku na moralnu bazu, koliko ju: 


prenosi ti sferu praktičnog uma ili volje. To znači, kad se kaže 


da je Kant metafizičko znanje zamijenio s vjerovanjem: ne- 


mamo o Bogu dokazanog znanja, nego samo praktično vjerova- 
nje. To je »religija«. 

Nije nam moguće, da u tančine slijedimo razvoj iracionalne 
metafizike od Kanta do danas. Sam izraz »iracionalan« jest više- 
značan. “Već kod Kanta je iracionalna sfera osjetne (kaotične) 
građe, koja je a priori racionalizirana. Iracionalna je i »stvar 
po sebi«, jer ograničuje sposobnost racionalnog shvaćanja. Ira- 
cionalna je napokon i »volja« kao osnovica metafizike. Pojam 
»iracionalnoga« može se uzeti u noetičkom značenju i u onto- 
loškom; u prvom znači neracionalni izvor i način saznanja, a u 
drugom znači racionalno nedohvatni objekt: znanja. Racionalni 
je izvor znanja zabacio u najnovijoj filozofiji Nietzsche, a za 
njim Bergson, Miller-Freienfels i drugi. Namjesto racionalnog 
uzima se intuitivno shvaćanje, — jer se racionalnom saznanju 

oduzima sposobnost pronicanja u nepojavne osnove svijeta i 
života. Hoće se metafizika intuicije, zrenja, makar kao čuvstvo- 
vanje, neka »mistika« ili neki »zanos«. Kant je »otac« tog ira- 
cionalizma u metafizici. Po Kantu je religija samo »praktični 
postulat«, a po Bergsonu intuicija. Po jednom i drugom shva- 
ćanju religija je subjektivna, imanentna, tj. ne dohvata Boga 
kao transcendentni predmet misaonog saznanja. Pitanje oprav- 
danosti iracionalizma zavisi dakle o tome, da li je moguća meta- 
fizička spoznaja. ' 

Kao primjer iracionalističkog shvaćanja o religiji spominje- 
mo i CUundta. Po njemu je religija -afekt (ne jednostavno čuv- 
stvo ovisnosti, kao kod Schleiermachera), tj. kombinacija me- 


tafizičkog i moralnog nagnuća. Slično kako je Kant rekao, da' 


nas udivljenjem ispunja zvjezdano nebo i ćudoredna svijest, i 


Wundt kaže, da je izvanjski (prostorni i vremenski) svijet bes-' 


krajan, a u nama je opet težnja za besprekidnim ostvarenjem 
ćudorednih ideala. Kad naše ćudoredne postulate projiciramo u 
nadosjetilni svijet, postaje nam taj svijet religiozan. A zašto 
ga projiciramo? Jer se naše ćudoredno nastojanje ne zaustavlja 
ni na kojoj granici: (ćudoredni) motiv dužnosti u društvenom 
našem životu potiče nas k najvišem cilju, a taj je apsolutna vri- 

jednost duhovnog svijeta. Ovaj: moralno-religijski afekt nije 
individualna nego kolektivna pojava svijesti, i on je glavna sa- 
stavina idealne kulture. Prenošenjem morala u nadosjetilni (du- 
hovni) svijet stvara se »ličnost« čovjeka: ona je upućena na bes- 
krajni razvoj duhovnog zbivanja. Tako religija s metafizičkom 
i moralnom — jedno i drugo iracionalnom — komponentom za- 
hvata u kulturni život čovjeka. Ovaj Wundtov nazor, vidjeti je, 
zabacuje također mogućnost metafizičke spoznaje. — 

Prije nego ovaj traktat završimo, ukratko ćemo objasniti 
Husserlov intuicionizam (fenomenologizam) s obzirom na zna- 
nje o Bogu. m f 

Kad je u pitanju znanje o Bogu, treba da pripazimo, na Što 
ćemo misliti kod riječi Bog, a na što kod riječi znanje. 

O Bogu je dvostruko -pitanje: 

1. da li egzistira, 

2. što, kakav je po svojoj naravi ili biti. 

Znanje o Bogu opet je dvostruko: 

1. razumsko (intelektualno, racionalno), 

2. nerazumsko (iracionalno). 

Nemamo razumskog znanja ni o božjoj egzistenciji ni o nje- 
govoj naravi — kažu agnostici ili beskompromisni antimetafi- 
zičari. Nemamo razumskog (racionalnog) znanja, ali imamo ira- 
cionalno znanje — kažu iracionalisti. Oni se slažu s agnosticima 
u poricanju spoznajnog, teoretskog, razumskog saznanja o Bogu 
2 utoliko su teoretski antimetafizičari —, ali priznaju, da u 
čovjeku postoji neko neteoretsko, neracionalno znanje o Bogu, 
tj. oni su ipak metafizičari. : 

Iracionalizam (teoretski agnosticizam, imanentizam) tumači 
znanje o Bogu na dva načina: 

a) za Boga znademo tako da moramo vjerovati, i to zato 
»moramo«, što bez vjere u Boga nije moguće zamisliti moral- 
nost (moralni, etički fideizam); 

ob) za Boga znademo po nagnuću (emocionalno), tj. Bog se u 
našem: teženju i čuvstvovanju neposredno očituje (emocionalni 
intucidnizam). 

"Kako je s razumskim shvaćanjem Boga? 

Suprotno iracionalizmu, intelektualizam ili »racionalizam« 
uči, da i egzistenciju i narav božju upoznajemo diskurzivno, tj. 
zaključivanjem, dokazivanjem, upoređivanjem.* 

Diskurzivno doznajemo da Bog egzistira utoliko, što doka- 
zujemo, da ne mogu egzistirati samo nenužna (kontingentna) 
bića, nego da egzistira kao njihov uzrok jedno nužno biće, koje 
nije uzročno-ovisno (== apsolutno). Osim ovog dokazivanja ima 
još i drugih dokaza, kojima teodiceja iz iskustvenog svijeta za- 
ključuje da egzistira Bog. 

Diskurzivno upoznajemo narav božju utoliko, što upoređu- 
“jemo apsolutni uzrok svijeta s pojedinim naravima u svijetu; a 
među te naravi spada i naša, čovječja (razumska) narav. Takvim 
upoređivanjem izvodimo, da je apsolutni uzrok razumske naravi, 
tj. da ima razumno znanje i volju — analogno s nama: jer kad 
su učinci (ljudi) takve naravi, mora da je i njihov uzrok, u po- 
redbi s učincima, jednake savršenosti. Budući da je razumske 
(osobne) naravi, zato je apsolutni uzrok »Bog«. I druga njegova 
»svojstva«, osim razumnosti, izvodimo u poredbi (analogiji) 
s iskustvenim svijetom; na pr. znamo, da je Bog pravedan, da 
je čovjeku odredio svrhu života, da je vječan, neizmjeran, po- 
svudašnji itd. Sve to znamo tako, da kod Boga ili zaniječemo 
nesavršenosti ili da mu pridajemo savršenosti u neograničenoj 
mjeri. Ovakav razumski postupak, kojim teodiceja upoznaje bit 
božju, osniva se dakle na relaciji uzročnosti između Boga i nje- 
govih učinaka (stvorova), i na analogiji ili poredbi po sličnosti. 

Koja je, po intelektualizmu, garancija da Bog egzistira i da 
je takav (osoban, vječan... .)? 

Garancija za znanje o božjoj egzistenciji i naravi jest evi- 
dencija dokazivanja. Nas ovdje dalje ne zanima, da li je ovo 


* Izraz »racionalizam« uzima se ovdje samo kao opreka iracionalizmu; 
ali taj izraz nije zgodan, jer podsjeća na »racionalizam« u pravom znače- 
nju, tj. na protuempiristički nazor o izvoru znanja. Kad ovdje kažemo, da 
imamo razumsko znanje o Bogu, nije time rečeno — u racionalističkom 
smislu — da je to znanje nezavisno od osjetilnog opažanja. Naprotiv, mi 
uzimamo ovdje u obzir »intelektualizam« kao. stajalište suprotno raciona- 
lizmu i empirizmu, pa tvrdimo (proti iracionalizmu!), da se može intelektu- 
alnim (= racionalnim) načinom znati za Boga, a ne samo po moralnoj nuž- 
nosti i po nagnuću. 

dokazivanje evidentno i u kojoj mjeri, nego smo išli samo za 
tim, da upoznamo stajalište intelektualističke teodiceje u pita- 
nju o načinu našeg saznanja božje egzistencije i njegove naravi. 
To stajalište glasi: znanje o Bogu osnovano je na zaključivanju 
iz iskustvenog svijeta. Ovo razumsko znanje može da bude »na- 
ravno« ili neznanstveno, i znanstveno (scijentifičko). Ne mogu 
svi ljudi dokazivati da Bog egzistira, a ipak znadu za njega, — 
ali znadu samo posrednim putem, tj. iz iskustvenog (pojavnog) 
svijeta. Opravdanje ili garancija da je i obično (nekritično) 
znanje o Bogu istinito, također je posredno, jer i ono polazi od 
iskustvenih činjenica, iz kojih posredstvom dokaznog postupka 
izvodi božju egzistenciju i narav. 

Tu sad dolazi u obzir Husserlovo shvaćanje — kao opreka 
posrednom saznanju Boga. Husserl naime uzima intelektualnu 
intuiciju kao izvor i opravdanje znanja o Bogu: mi neposredno 
shvaćamo bit božju, kaošto neposredno (intuitivno) shvaćamo 
sve biti. 

Konstelacija je ova: Husserl zastupa (u psihologiji) inte- 
lektualizam, suprotno  senzualističkom  empirizmu. To mu je 
prva naučna zasluga. Zatim, i to mu je naročita zasluga, suzbija 
psihologizam, tj. dokazuje, da logički zakoni nisu istovetni s psi- 
hičkim  (asocijativnim) zakonima mišljenja. Nadalje, Husserl 
zastupa (iako ne uvijek dosljedno) noetički objektivizam, tj. 
nazor, da objekti misaonog znanja nijesu ovisni o mišljenju, ili 
da ono o čemu mislimo (== bitak) nije isto što mišljeni bitak. Po 
subjektivizmu je naime bitak == objekt, tj. bitak (nešto, stvar- 
nost) samo utoliko jest, koliko je »metnut pred« mišljenje ili ko- 
liko je predmet (objekt) misaone svijesti. Ne, nije tako, kaže i 
Husserl kao objektivist: bitak je nezavisan od toga, da li je 
objekt misaone svijesti ili nije; mišljenje zavisi od bitka, i u toj 
zavisnosti shvaća svoje objekte. I dotuda još nema razlike iz- 
među Husserla i intelektualističkog  (aristotelovskog) objekti- 
vizma. Razlaz počinje kod pitanja: kako razum shvaća objekte? 

Ne apstraktivno, kaže Husserl, nego neposredno shvaćamo 
biti. Mi osjetilno opažamo na pr. ovo crveno, a u tome nepo- 
sredno shvaćamo bit »crvenoga« uopće, bez obzira na konkretnu 
Pojedinačnu egzistenciju; usebno opažamo na pr. zubnu bol, pa 
neposredno »vidimo«, šta znači »bol« uopće. Tako nam se ne- 

posredno ukazuje ili pojavljuje svaka bit (eidos). Biti, nezavisne 
od egzistencije, neposredne su razumske »pojave« (fenomeni); 
a nauku o neposrednom ili intuitivnom shvaćanju biti zove Hus- 
serl fenomenologija. (Ne smije se zamijeniti ovaj fenomenali- 
zam s Kantovim fenomenalizmom. ili kriticizmom!) 

Čini se, da samo gdješta primijetimo, da Husserl odviše (per 
excessum) odjeljuje biti od egzistencijalnih objekata; time kao 
da se približuje Platonu, koji je. držao, da.se biti (»ideje«) na- 
laze sasvim rastavljeno od iskustvenih objekata. Nadalje, ako i 
dopustimo neposredno shvaćanje nekih biti, ipak se takvo shva- 
ćanje ne može priznati za sve biti, na pr. za shvaćanje onoga što 
znači »istina«, što znači »dobrota«, što znači »Bog«. Nije bit 
božja neposredni objekt našeg znanja, kako bi proizlazilo po fe- 
nomenološkom stajalištu; niti se može upoznavanje biti božje 
sasvim  odijeliti od egzistencije. Pretpostavka o intuitivnom 
shvaćanju biti božje nablizu je ontološkom »dokazu« božje egzi- 
stencije: jer kad bismo intuitivno znali za bit, eo ipso bi zajam- 
čena bila egzistencija božja. Fenomenološka teorija spoznaje iz 
temelja mijenja poziciju metafizike: po intelektualizmu dozna- 
jemo posrednim putem da Bog egzistira, a zatim upoznajemo 
njegovu narav, dok po fenonewilegtena (intelektualnom intui- 
cionizmu) neposredno upoznajemo bit — bez obzira na egzisten- 
ciju. Ovaj (racionalni) intuicionizam opravdan je kao opreka 
iracionalnom intuicionizmu (Bergsona i drugih), ali nije oprav- 
dan kao opreka intelektualizmu, koji diskurzivno a ne intuitivno 
upoznaje Boga. Nije zato opravdan, jer je nesumnjivo, da o bi- 
tima metafizičkih objekata nemamo neposrednog znanja. Kako 
bi inače moguće bilo, da se ljudi razilaze u svojim nazorima o 
piti božjoj! To je moguće samo zato, što do upoznanja Boga 
dolazimo postepeno (diskurzivno), putovima zaključivanja.“ 


* »Husserl-Kiilpe-Geyser — Zimmermann«. Ovu je formulu izmislio o. 
Hijacint Bošković. Već su i drugi prije njega izmišljali slične formule: Toma 
Akvinski — Aristotel; Duns Scot = Kant; Mercier i Marćchal (skolastici) — 
Kant. Zahvaljujući sretnom slučaju izbjegao sam izjednačenju s Kantom, o 
kome isti o. H. B. piše, da nije otvorio oči; da je besmisleno postavljao teze; 
da se nije ništa potrudio, nego je odabrao lagan pui; radio je kao “malo 
dijete, koje može postavljati teoremata, kojih nije ni samo: svijesno; arbi- 
trarno suponira (naime još uvijek Kant!) i zadovoljava se konfuznim pojmom: 

DODATAK 
O pitanju noetičke metodike 


Naše raspravljanje dovelo nas je do cilja: sad znamo, dokuda dopire 
čovječja svijest istine. Ona dopire i do onih predmeta, koji su izvan svijesti, 
upravo nezavisni od nje, te su nepojavljivi ili nepristupni osjetilnom isku- 
stvu. Za ove predmete kažemo, da su nešto nadiskustveno ili da imadu 
metafizički bitak. 

Kojim putem dopire naša svijest do njih? 

Putem znanja. Pokazali smo, da čovjek može doznati istinu o pita- 
njima, koja se odnose na metafizičke predmete. Dakle je misaona ili razum- 
ska svijest izvor metafizike. ' 

Kako smo to pokazali? 


Osvrnuli ili obazreli smo se na našu svijest; u tom serrtanju ili reflek- 
siji na samo znanje kretao se put našeg raspravljanja. Mi smo opravdali 
metafizičku sposobnost spoznaje na taj način, da smo uočili samu spoznaju. 
(istinite sudove). Naš put (metoda) raspravljanja polazi dakle iz svijesti — 
da prehvati svijest i pokaže izvansvijesne predmete: pojavne i, nepojavne 
Sposobnost suđenja (razum) ima ujedno sposobnost da o sebi sudi : i u 
tome je izvor kritičkog ili noetičkog saznanja o istinitosti sudova. Oprav- 
danje istine (> noetika) osniva se na refleksiji razuma o samom sebi. 

Ovim putem polazi. Aristotel, Augustin, Toma Akvinski i drugi sko- 
lastici. Upravo svi filozofi, kako je knjiga pokazala, zaustavljaju se prven- 
stveno kod pitanja o znanju; u historiji nailazimo na prvu opoziciju između 
Protagore i Sokrata, koji je (proti Protagori) dokazivao općevaljanost i 
nužnost znanja. Predmet mnoetike nije drugi nego istinito znanje (noesis), 
pa zato noetičar i otpočinje izučavanjem znanja, koliko se u njemu nalazi 
istina, tj. otpočinje refleksijom na znanje. 

Ali se filozofi (noetičari) razilaze u svojim nazorima ili tumačenjima 
o znanju, upravo o sastavu (naravi) znanja. Aristotel kaže, da mi znanjem 
shvaćamo izvansvijesne predmete — i ovu svoju tezu postavlja Aristotel 
ishodištem noetike. On je dakle pitanje o vrijednosti (istinitosti) znanja 
već unaprijed povezao s pretpostavkom, da znanje, i to pojmovno znanje 


Po svojoj naivnosti niti ne zaslužuje da se razborit čovjek osvrne na njega; 
njegova (Kantova) naklapanja ne može ni najokretniji dijalektik prožva- 
kati.... Tako je o. H. B. pisao u svojoj, pod službenim okriljem skolastike 
ME snoj knjizi (»Problemi spoznaje«), koja nema nikoje veze s: naukom. 
Njezin je pisač ipak dobio mjesto u »Bogoslovskoj Smotri«, da u stilu svoga 
napadanja pokuša oboriti moju kritiku knjige. 

izriče izvansvijesnu zbiljnost. Aristotel nije ni dolazio u sumnju, da postoje 
stvari izvan svijesti i da ih pojmovno upoznajemo. Ali je Berkeley zabacio 
i pojmove i izvansvijesne (realne) predmete. Kant priznaje te predmete i 
pojmove, ali ne priznaje, da pojmovi izriču realne predmete, nego da su 
samo načini sintetiziranja svijesnih predmeta. Time je napuštena Aristotelova 
pretpostavka, da su pojmovi zavisni od realnih predmeta. Ne može dakle 
polemičko raspravljanje s Kantom da otpočinje s takvom pretpostavkom. 
Tko hoće da kritizira Kanta i otpočinje s tvrdnjom, da naši pojmovi izriču 
realne predmete, taj ne zna, da Kant otpočinje sa sudovima a ne s poj- 
movima, ida Kant priznaje samo vezu naših osjeta s realnim svijetom. 
I nema sumnje, da mi osjetilne predmete izvan naše svijesti zaista shvaćamo 
samo posredovanjem osjetilnih »slika«. Dakle mora naše raspravljanje 
otpočeti tako, da se ograniči na osjetnu sferu svijesti. U njoj mora naći 
predmete sudova, i pokazati, da su ovi predmeti od sudova nezavisni. Nakon 
toga se mora pokazati da o tim predmetima imademo pojmove: dakle se 
u osjetnim (pojavnim) predmetima nalazi više nego što nam je osjetno 
dato. Tek nakon što smo i to doznali, treba dokazati da su predmeti poj- 
mova isto tako realni kaošto i predmeti osjetilnog shvaćanja. Ovom je 
metodom išlo raspravljanje u ovoj knjizi. 

Najprije smo dokazali, da su predmeti sudova nešto nezavisno od su- 
đenja: oni su bitak, na koji je suđenje ne samo upravljeno, nego se i po 
njemu ravna, njemu se prilagođuje, i tek u skladu s njime istinito sudi 
Utoliko možemo reći, da je noetika, kojoj je predmet znanje, zavisna od 
ontologije ili metafizike u širem smislu, kojoj je predmet bitak uopće (dok 
je nepojavljivi realni bitak predmet metafizike u užem smislu, kako smo ju 
uzeli u ovoj knjizi). 

Objasnimo pobliže ovo metodičko pitanje, jer je ono vrlo aktuelno u 
suvremenoj filozofiji. 

Kant postavlja pitanje: po čemu je sinteza objekata (u matematičkoj 
i prirodnoj znanosti) općenita i nužna? 

Negativni odgovor (proti Hume-u) glasi: nije po senzitivnim, aposte- 
riornim elementima. 

Pozitivni je odgovor: sinteza je općenita i nužna ukoliko je nezavisna 
od senzitivnih objekata (— apriorna). 

Taj odgovor nameće daljnje pitanje: kako je moguće, da apriorna sin- 
teza bude objektivna? 

Kant odgovara: tako, da ona sama konstituira objekte. Senzitivni ele- 
menti (osjeti) postaju objekt po apriornoj sintezi. 

Aristotel i Toma Akvinski tumače općenitost i nužnost sinteze ovako: 

U senzitivnim elementima apstraktivno pronalazimo (opažamo, uviđamo) 
nesenzitivne, inteligibilne ili pojmovne sadržaje (»species«). Subjekt se po 
njima upravlja na izvansvijesne objekte. 
= Općenite i nužne sinteze (sudovi) osnivaju se na analizi pojmovnih 
snošaja. 

Aristotel (i Toma Akvinski) stoji na stajalištu običnog, neznanstve- 
nog, predkritičkog uvjerenja, da postoji realni svijet izvan naše svijesti i 
da ga možemo upoznati. Ipak, mi moramo tu sposobnost spoznaje ispitati, 
podvrći ju kritici, moramo metodički sumnjati o sposobnosti istinite spo- 
znaje o realnom svijetu. Možda ćemo kritički opravdati obično, naivno 
uvjerenje svakog čovjeka, i tako će realizam Postati naučno osnovani na- 
zor. Ali svakako je potrebno da ispitamo ili istražimo narav razumske 
sposobnosti, 

Aristotel je dakle uvidio potrebu. noetičkog ispitivanja. Toma, komen- 
tirajući Aristotela, ističe potrebu. reflektiranja na ono što se zbiva kad spo- 
znajemo istinu. Mi ćemo vrijednost istine upoznati, kaže Toma, ako se 
obazremo (osvrnemo) na ono, što sačinjava samu spoznaju, ili na ono, po 
čemu razum spoznaje predmete. 

Psihološkom analizom pronašao. je Aristotel (i Toma), da postoje ra- 
zumski (inteligibilni) oblici, koji izriču realne biti u osjetilnim pojedin- 
kama. Ove pojedinke, koliko su izvan svijesti, utječu na našu osjetilnu 
sposobnost i daju nam osjetilne oblike, u kojima razum oduzima (apstrahira) 
neosjetilne oblike; a s njima shvaća realne predmete. Dakle su ovi oblici 
»most« u realni svijet, tj. oni su bezuvjetno potrebni za opravdanje realne 
vrijednosti našeg znanja. Apstrakcija je psihološki osnov realizma. 

Tako uči Aristotel, Toma i skolastički filozofi. Postupak (metoda) nji- 
hove kritike o vrijednosti spoznaje oslanja se najprije na reglističku (»meta- 
fizičku«) pretpostavku, da postoje stvari izvan svijesti. Zatim postupaju 
tako, da psihološki analiziraju znanje, i na taj način ustanovljuju, da je 
karakteristika znanja u tome što izriče »oblik« same stvari; s oblikom shva- 
ćamo samu stvar kako je po sebi, izvan svijesti. I ova je analiza »meta- 
fizička«, ukoliko tumači znanje kao jednu vrstu zbivanja ili prelaženja od 
mogućnosti (potencijalnosti) u zbiljnost (aktualnost). Do zbiljskog shvaćanja 
može da dođe samo na taj način, da razum u potencijalnom svome stanju 
bude po nečemu. određen, a to je upravo »oblik« stvari. Mi ne slivaćamo 
oblike, nego stvari izvan nas; ne shvaćamo ono što je u svijesti, nego što 
je izvan nje, u realnom svijetu. 

Suvremeni: aristotelovci (Geyser, Mercier, Jansen, Nočl, Kremer, Marć- 
chal i drugi) rješavaju problem spoznajne vrijednosti na razne načine. 
Napuštaju realističku pretpostavku i napuštaju psihološko (ideogenetsko) tu- 
mačenje znanja. Ne će da se služe metafizičko-psihološkom metodom; nego 
čisto kritičkom, noetičkom, logičkom ili (po Kantu) transcendentalnom. Oni 
hoće da usvoje Kantovo metodičko stanovište, tj. da uoče strukturu (ne 
postanak!) znanja, i da iz same strukture, tj. nezavisno od ičega izvan 
svijesti (»a priori«), izvedu vrijednost znanja. 

Polazeći s ovog stajališta Kant je izveo, da se predmeti ravnaju po 
subjektu; predmeti su rezultat spajanja (sinteze) ili suđenja; objektivna vri- 
jednost (istinitost) sudova znači podudaranje predmeta s oblicima subjekta 
koji sudi; predmeti su ono, što razum (zajedno s opažanjem) nezavisno obli- 
kuje. Neoskolastici hoće da s Kantovom. metodom dokažu protivno: da je 

xazum zavisan od predmeta, i prema tome da vrijednost spoznaje sta) u 
skladu s predmetima. . 

U tome metodičkom zadatku slažu se nečikokunici (odvajajući se od 
tradicionalnih skolastika Aristotelove metodike). Ali se u izvedbi zadatka 
razilaze. Marćchal na pr. ističe finalni karakter znanja, tj. njegovu upra- 
vljenost na istinu kao ono dobro, u kojem se razumska aktivnost usavršuje. 
Ona se ne može usavršivati po nečemu što se u.samom razumu (u svijesti) 
nalazi, — i zato razumski shvaćamo izvansvijesne stvari kako. su po. sebi. 
Jansen na pr. ističe oblikovni karakter znanja kao dodirnicu između svi- 
jesnog subjekta i izvansvijesnih predmeta. Mi spoznajno pronalazimo nešto 
izvan svijesti, jer smo upravljeni na izvansvijesne predmete. Da shvaćamo 
predmete po sebi, a ne kao tvorevine samog shvaćanja, dokazom je napose 
i to, što shvaćamo vlastite doživljaje (na pr. sumnjanja, tvrdnje). 

Da prosudimo valjanost ove metode, treba pripaziti na izgradnju ili 
konstrukciju (arhitektoniku) dokaznog postupka, kojim se hoće da opravda 
realna vrijednost spoznaje. Način te izgradnje znači upravo metodu rješa- 
vanja spoznajnog problema. S obzirom na to moramo reći, da je kod većine 
neoskolastičkih filozofa samo prividno »transcendentalna« metoda, a za- 
pravo je dijelom psihološka i dijelom metafizička. Psihološka je koliko ima 
u vidu postanak razumskog znanja, a metafizička utoliko, što postanak tog 
znanja (razumskih oblika) tumači na osnovi veze razumskog subjekia s iz- 
wansvijesnim stvarima. To je, dakako, suprotni postupak od Kantova, i 
zato se na takav način ne može polemički oboriti Kantovo stajalište, — što 
je ovim filozofima poželjno. : 

U polemici s Kantom treba, prije svega, uzeti u obzir sudove, a ne 
pojmove, jer po Kantu je spoznaja sinteza. Kantova se (transcendentalna) 
metoda oslanja na činjenicu znanstvenih, tj. općenitih i nužnih sudova. 
Već samu ovu činjenicu tumači Kant tako, da sudove smatra nezavisnima 
od ikojih predmeta; u tom ih smislu zove »a priori«. Na ovo se tumačenje 
nadovezuje pitanje: kako je moguće da ono, što je od predmeta neovisno, 
ipak bude valjano za predmete? : , 

Polemički (prema Kantu) treba izvidjeti, da li ima općenitih i nužnih 
sudova, koji nijesu nezavisni. od predmetđ. Treba dakle pokazati, da sin- 
deza pretposiavlja predmete, tj. da u svakom sudu intendiramo nešto neza- 
wisno od: ove intencije. Ali — predmeti, koje sudom intendiramo, moraju 
da se nalaze u svijesti, tj. u samoj svijesti treba da pokažemo onu stvarnost 
od koje je sintetička intencija zavisna: jer Kant ne priznaje, da sudovima 
intendiramo izvansvijesne stvarnosti. Nakon Što se to ispostavi (proti Kantu), 
mastupa potreba opravdavanja da sudovi izriču i izvansvijesne stvarnosti. 

Nije dovoljno — u polemičkom stavu prema Kantu — pozivati se na 
intencionalnost, i. u njoj samoj nalaziti dokaz, da shvaćamo izvansvijesne 
stvari. Premda je (i za Kanta!) nesumnjivo, da. one postoje, ipak samo zato 
što smo u sudovima na-njih upravljeni (što ih intendiramo), ne može ustvrditi 
.da su. sudovi od: njih zavisni. Kad bismo rekli, da je u samom pojmu inten- 
diranja . (objektiviranja) uključena izvansvijesna egzistencija, to bi značilo, 

da je sve štogod je nešto (bitak) —: već time što je nešto — ujedno izvan- 
svijesno. Mi kod svakog znanja intendiramo nešto, ali to još nije dokaz da 
je nezavisno od svijesti. Treba dakle najprije dokazati, da suđenjem inten- 
diramo nezavisne objekte, tj. treba opravdati objektivizam, a tek nakon toga 
realizam, tj. nezavisnost objekata od svijesti. Mi doduše ne shvaćamo svi- 
jesne pojave, tj. one nijesu objekt znanja, nego mi shvaćamo izvansvijesne 
objekte, — ali shvaćamo ih upravo s pojavama ili s osjetnim »slikama«, pa 
zato moramo tek dokazati, da su one 1. nezavisne od suđenja (tj. da nijesu 
plod sinteze, kako hoće Kant) i 2. da odgovaraju izvansvijesnim stvar- 
nostima. 

Za opravdanje objektivizma uzeli smo najprije pojam spoznaje i našli 
smo u njemu relaciju s objektom. Nismo se pozivali na realnu transcendent- 
nost objekata. Time se naš nazor po svojoj polaznoj točki upravo razlikuje 
od onog (staroskolastičkog) nazora, koji od realnosti polazi k definiciji 
istine, tj. koji zastupa konformističko shvaćanje o istini, na osnovi rješa- 
vanja problema realnosti. Mi smo taj problem rješavali nakon već utvrđe- 
nog konformističkog pojma o istinitosti. Kako smo ga utvrdili ili opravdali? 

Prva je teza glasila: spoznaju konstituira subjekt u relaciji s objektom. 
(To je spoznajna, logička relacija). 

Druga (objektivistička) teza bila je: spoznajni subjekt zavisan je od 
objekta, on je s njim u relaciji zavisnosti. Objekt je dakle nešto od subjekta 
nezavisno; on nije samo spoznajno nešto, nego je nešto (bitak) sćmo po 
sebi. Logička je relacija postala ontološka, tj. ne samo da je spoznavalac u 
relaciji s objektom, nego je objekt u relaciji nezavisnosti prema subjektu. 
Otkud to znademo, ili kako to dokazujemo? 

* Dokazali smo time, što je spoznavalac (subjekt) prinužden da neki sud 
smatra istinitim, na pr. da je 2,4 2 = 4. Spoznavalac je siguran, da je 
taj sud istinit, tj. on ga nužno smatra istinitim, on drži, da sudu pripada 
karakter nužnosti —-a ta je nužnost osnovana u objektu, proizlazi od objek- 
ta, nužnost je data zajedno s objektom. Pa ako je objekt nezavisan od 
spoznavaoca, a s njim je data nužnost suda, to znači, da je nužnost ovisna 
o objektu, odnosno, da je neovisna o subjektu. A takav smo o sudu neovisni 
objekt zaista pokazali, i to na području perceptivnih sadržaja svijesti (dvije 
boje, s kojima je data nužnost relacije), kao i na podeatju idealnih 


objekata. 


Dokazavši na taj način ovisnost istinite spoznaje o objektu, zauzeli smo 
time objektivistički stav protivno subjektivizmu ili relativizmu, Ovdje znači 
»relativizam« subjektivistički nazor, koji kaže, da istina valja samo s obzi- 
rom na (relate ad) subjekt. — Kad smo već dokazali, da je objekt suđenja 
neovisan o subjektu suđenja, još uvijek je taj objekt unutar opažajne i 
Pojmovne sfere, pa se može reći, da taj objekt znači svijesnu realnost. Ali 


mi smo priznali i dokazali izvansvijesnu (o svijesti neovisnu) realnost, tj. 


zastupali smo realizam. — Da smo ostali kod realnosti koliko ju iskustveno 
(empirički) spoznajemo, naš bi nazor bio pozitivistički. I pozitivizam mo- 


“Žemo nazvati »relativizam«, jer uči, da je spoznaja istinita samo s obzirom 

na empirijske granice. Ali mi smo priznali i dokazali mogućnost metafizičke 
spoznaje. 

Uočili smo dakle relaciju subjekt-objekt (suglasno sa subjektivistič- 
kim relativizmom), pa smo dokazali neovisnost objekta o suđenju. Uočili 
smo opažajne i pojmovne objekte kao svijesnu realnost, ali nismo ostali 
kod nje, nego prijeđosmo u izvansvijesnu realnost. Uočili smo izvansvijesnu 
empiričku realnost (suglasno s pozitivističkim relativizmom), ali nismo kod 
nje ostali, nego prijeđosmo u metafizičku realnost. 

Baza našeg sistema jest, rekosmo, činjenica nesumnjivo istinitih sudova. 
(Postavljajući ovu činjenicu kao prvu našu tezu mi smo dogmatici, a ne 
skeptici.) Ova činjenica kao izvor pitanja o istini, čini predmet noetike. To 
Pitanje možemo formulirati ovako: šta znači »istina«; u čemu sastoji »istina«; 
šta je »istina«; ukoliko je sud »istinit«? To je prvobitna pozicija problema. 
Istinitost pridolazi sudu kao njegova vrijednost, za razliku od neistinitosti; 
jer neistinit sud nema vrijednosti, nije zapravo spoznaja. Koja je karakte- 
ristika te vrijednosti? Ta, da istinit sud važi ili valja bez obzira na poje- 
dinačni subjekt koji sudi, i bez obzira na izvjesno vrijeme u kome sudi. 
To znači, istinit je sud općevaljan ili nuždan. Po čemu ili na osnovi čega 
je sud istinit? Na ovako formulirani problem istine naišli smo evo uočivši 
karakteristiku istinitosti. Do iste formacije (pozicije) problema dolazimo 
gledajući na razliku između istine i neistine. Istina se nalazi u sudu, a i 
neistina; u oba slučaja sud ostaje sud, tj. bio on istinit ili neistinit, njegov 
sastav ostaje jednak. Ali nešto se ipak u sudu mijenja: upravo ono, po čemu 
je jedan put istinit, a drugi put neistinit. Koji je taj promjenljivi (varija- 
bilni) faktor, o kome zavisi, da li će sud biti istinit ili će biti neistinit? Otkuda 
dolazi taj varijabilitet u sastav (strukturu) suda? Zagledajmo u sam sastav! 
Sud je sastavljen tako, da spaja objekt s određenjem. Ne spaja ga sud sam 
po sebi, nego spaja subjekt koji sudi. Evo nam dakle dvije relacije suda: 
s objektom i subjektom. Jedna i druga ova relacija može da bude faktor, o 
kome zavisi, da li će sud biti istinit. Na kojoj se relaciji osniva istinitost? 
Ako ne na relaciji sa subjektom, nego s objektom: po čemu, na osnovi čega 
je relacija s objektom odlučujuća za istinitost suda? Na ovo pitanje treba 
odgovoriti, ako je istina osnovana u relaciji suda s objektom. Da de facto 
jest tako osnovana, pokazali smo na perceptivnim i na idealnim objektima, 
koji primoravaju subjekt da ih sudom određuje ovako, a ne drukčije (na pr. 
da je crno i bijelo različno, da je 2 + 2 — 4). Da su objekti mjerodavni za 
određivanje u sudu, proizlazi otuda, što su oni o sudu neovisni; a to pro- 
izlazi otuda, što objekti postoje i bez suda (boje se nalaze u percipiranju i 
bez suda o njihovoj različnosti, a brojke su shvaćene i bez množidbe). Aku 
su ipak objekti neovisni o sudu, a sud o njima istinit, onda ova istinitost 
sastoji samo u tome, da se određenje suda podudara ili usklađuje s odre- 
đenjem objekta. Dakle: na osnovi tog podudaranja, po ovoj usklađenosti 
postaje sud istinit. Za taj pojam podudaranja možemo uzeti latinski izraz 
conformitas (adaequatio): s oprezom, da u taj izraz ne unosimo ništa drugo 
nego samo ovisnost suda o objektu, koliko se sud po njemu ravna da bude 
istinit, 

Rješavanje noetičkog problema otpočeli smo konstatiranjem relacije 
suda sa subjektom i objektom. Zatim smo ustanovili neovisnost objekta o 
sudu. Zatim neovisnost objekta o svijesti. Zatim neovisnost objekta o empi- 
riji. S jednim zahvatom u objekt suda izveli smo sustavno našu teoriju o 
istini (a kritički smo osvijetlili i druge teorije). Naše se dakle spoznajno- 
teoretsko (noetičko) raspravljanje oslanjalo samo na jedan princip; sud u 
relaciji s objektom. Na tom smo principu izgradili čitav sistem; a to i jest. 
ideal znanosti, da jedinstveno shvati cjelinu. — ' 

Neki (skolastički) noetičari istovetuju »objektivno« sa »realno«; ali 
realni ili zbiljski način egzistencije nekih objekata ne obuhvata čitavog 
područja svih spoznajnih objekata, pa je zato takav pojam preuzak za spo- 
znajnu objektivnost uopće. Osim toga se do pojma objektivne realnosti 
dolazi u noetičkom raspravljanju tek nakon što smo utvrdili apsolutnu (u tom 
značenju »objektivnu«) vrijednost svake spoznaje, a ne samo spoznaje o 
realnim objektima. Ovo posljednje shvaćanje spoznajnih objekata uzima se 
u aristotelovskoj (skolastičkoj) noetici kao jedna pretpostavka za defini- 
ranje »istine«. Po toj se pretpostavci uzima, da postoje o svijesti neovisni 
(= ekstrakonscijencijalni, u strogom smislu realni) objekti, a tek je u pi- 
tanju, da li ima ikojih objekata, koji bi nezavisni bili (ne od svijesti, 
nego) od same misaone spoznaje. Već se dakle pretpostavlja ono, što bi tek 
trebalo da dokažemo na osnovi neovisnosti svih (ne samo realnih) objekata 
o misaonoj spoznaji. Metodički je dakle pogrješno definirati istinu kao »po- 
dudaranje« spoznaje s objektima, ako se već pretpostavlja, da »objekti« 
znače realno egzistentne objekte. 

Druga pretpostavka u skolastičkom postupku kod definiranja »istine« 
jest psihološke naravi, tj. ona sastoji u genetičkoj interpretaciji pojmova. 
Pojmovi nastaju apstrakcijom, te su »slike« realnih biti. Čim uzmemo (po 
Prvoj pretpostavci) da postoje realni objekti, a pojmovi (po drugoj pret- 
postavci) izriču biti tih objekata, jasno otud proizlazi, da »istina« znači 
»podudaranje« spoznaje s objektima (upravo s realnim objektima). Još samo 
treba reći, da su pojmovne biti »oblici (forme)«, pa je opravdana formula: 
konformnost spoznaje i predmeta. Ali takvo objektivističko definiranje ne 
smatram ispravnim, jer se osniva na dvije pretpostavke, od kojih prvu 
treba da objektivistička noetika tek dokaže, a druga je uzeta iz psiho- 
logije, tj. osniva se na posebnom: tumačenju pojmova. A ovo opet tuma- 
čenje u vezi je (kod Aristotela) s kozmološkom (metafizičkom) i... o 
bitima kao realnim formama. 

O problemu objektivizma raspravljali smo ispred problema realizma 
zato, jer čim uzmemo izvansvijesnu realnost kao problem, treba da ju doka- 
zujemo, — a dokazivati, tj. izricati objektivno istinite sudove ne možemo 
dok god ne znamo da li je opažajno svijesna (imanentna) realnost neovisna 
0 sudećem (spoznajnom) subjektu. Uzmemo li, kako Kant kaže, da u opa- 
žajnoj realnosti nema ništa osim osjeta, a sve drugo — dakle i realni 
snošaji opažajnih objekata — da su ovisni o subjektu ili apriorni,. onda 
PO toj pretpostavci nemamo niti ikoje svijesne realnosti .koja:bi bila.;o 


225 15 


subjektu neovisni objekt. suđenja. Zato je metodički potrebno da — pret- 
postavivši samo osjete — pokažemo, kako su u osjetima osnovani snosaji, 
koji su kao predmet suda o njemu neovisni. Ra 

Neki (skolastički) noetičari postupaju drukčije nego. mi u ovoj knjizi. 
Oni otpočinju raspravljati o objektivizmu s pojmovima, a ne sa sudovima. 
Objekt pojma, tako kažu, neovisan je o poimanju; objekt pojma nije pro- 
izveden samim aktom poimanja, nego je o njemu neovisan, na pr. pojam 
drveta, čovjeka, uzroka, bića, neznanja, siromaštva, sljepoće... nije samo 
plod. poimanja, nego je nešto neovisno o pojmovnom doživljavanju. Po 
čemu znamo, da je neovisno? Toga ne možemo dokazati, jer svako dokazi- 
vanje već pretpostavlja objektivnost dokaznog znanja. — Ali subjektivisti 
se ne mogu s tim zadovoljiti. Oni najpripravnije priznaju, da »objekt« nije 
isto što »subjekt«, ali to priznanje ne ide tako daleko, da bi u toj neisto- 
vetnosti bila uključena i neovisnost objekta o subjektu. Nije sama po sebi 
isključena mogućnost, da nešto nije doduše isto što subjekt, ali je ipak o 
njemu ovisno. Neovisnost treba tek dokazati, Ovi su dakle (skolastički) noe- 
tičari istrgli pojmovni objekt iz njegova sastava u sudu, uzeli su pojmovni 
objekt samo u vezi s aktom poimanja, pa zato nemaju nikojeg oslona za 
opravdanje neovisnosti objekta o poimanju. Naša je polazna onavica sasvim 
druga: mi gledamo na objekt suda, i vidimo, da su objekti (opažajni i ide- 
alni) neovisni o suđenju, — jer postoje u svijesti neovisno o iiđenja: A 
pojmovni objekt ne postoji.u svijesti bez poimanja, pa zato dotični noetičari 
i ne mogu pokazati neovisnost pojmovnih objekata o samom aktu poimanja 
drukčije nego samo na taj način, da genetički (psihološki) tumače pojmovne 
objekte. Mi se nismo oslanjali na ovaj ideogenetski problem, a niti smo 
ulazili.u psihološko pitanje o postanku suđenja, nego smo uočili samo nje- 
govu funkciju: određenje objekta. Mi smo uzeli najprije neovisnost objekta 
o suđenju, a zatim smo pokazali, da je objekt neovisan i u koliko je određen 
(po svojoj: stvarnosti). Pokazali smo naime, da spoznavalac pronalazi stvar- 
nost u objektu. Kako pronalazi? Kod opažajnog objekta pronalazi spozna- 
valac stvarnost (»različno« na ovom crnom i bijelom) na taj način, da reflek- 
sijom (obaziranjem) na opažajni objekt (ovo crno i bijelo) nalazi u njemu 
srelaciju (»različno«). Spoznavalac dakle stavlja u snošaj opažajni objekt; a 
vim odnošenjem ili relativiranjem (spajanjem ili sintetiziranjem »ovog 
zrnog i bijelog« u jednu cjelinu) pronalazi stvarnost (»različnost«). Kod 
idealnog objekta (7 i 5) pronalazi spoznavalac stvarnost na taj način, da 
reflektira na objekt (kao cjelinu) i raščlambom pronalazi u njemu stvarnost 
(jednakost sa 12). Dakle u samom objektu pronalazi stvarnost. ' 

INaš je dakle postupak bio taj, da se nismo oslanjali niti na enja 
svijesnu realnost objekata, niti na ideogenetsku teoriju, nego smo otpočeli 
kod relacije subjekt-objekt, i to, nota bene, sudeći subjekt. Objekt je neovisan 
o sudu, i zato je sud s njim konforman ili diforman. 

“Što znači izraz »konforman«? : 

To, da se sud podudara s objektom, jer je o njemu ovisan. Kako »podu- 
5dara«? Tako, kažemo, da je ovisan i da mu odgovara po svojoj »formaciji«. 

Sud je, recimo analogno, slika objekta: on mu je sličan. Svaka je spoznaja 
sličnost s objektom. Do poredbe sa slikom dolazimo dakle utoliko, što smo 
najprije dokazali neovisnost objekta o suđenju, odnosno ovisnost suđenja 
o objektu. Objekt je prema tome kao uzorak ili primjerak, po kojem se 
ravna sudeći subjekt, da uzmogne izraziti sam objekt. 

Spomenuti noetičari uzimlju neovisnost pojmovnog objekta o poimanju 
kao temelj svoje nauke o naravi pojmova i spoznaje uopće. To jest, oni 
kažu, da je svaki pojam (poradi neovisnosti objekta) slika objekta; u pojmu 
je izražena sličnost objekta; pojam je asimilacija s objektom; pojam je 
oblik ili lik (forma, species) objekta. Otuda se onda izvodi definicija istine 
kao konformacije suda s objektom. 

To je i naša definicija istine; ali mi smo došli do »konformacije« na 
taj način, da smo uzeli za njezinu podlogu ovisnost suda (po njegovoj »for- 
maciji«) o objektu — ukoliko je sud s njime usklađen. Sud može da poriče 
ili odriče objektu ovo ili ono određenje, i utoliko ima različnu formaciju; 
a neka formacija može da bude s objektivnim određenjem konformna 
odnosno diformna (istinita — neistinita). Time je dakako rečeno, da je svaka 
istinita spoznaja asimilacija ili sličnost (analogno rečeno!) s objektivnom 
stvarnošću: jer se s njom podudara, s njom je u skladu, odgovara joj. Ali 
za pojam sam za sebe čini se da nije prikladna takva analogija, jer se 


pojam sa svojim objektom ne može ne podudarati; on se može ne podudarati 


samo s nekim drugim pojmom. Pojam je o objektu ovisna intencija samog 
objekta, pa bi se moglo samo utoliko reći da je ta intencija »slikovna«, 
koliko izriče ovaj a ne drugi koji objekt. Samo izricanje, objekta, koliko 


je o njemu ovisno, nije njegova »slika«.— ako već sam objekt ne uzmemo 


kao original te slike, tj. kao neku »formu« (lik, oblik). A to bi. nategnuto 
bilo kod svih (na pr. i metafizičkih) objekata, o kojima imamo pojmove tek 
na osnovi zaključivanja. Osim toga je izraz »forma« u filozofiji višeznačan 
i dovodi do pomutnja; na pr. kod Kanta znači način spajanja osjetne 
građe. 

Do pojma kao »forme« dolaze navedeni noetičari obično tako, da uzi- 
maju ne samo neovisnost objekta o poimanju, nego i o svijesti. Oni pretpo- 
stavljaju, da izvansvijesno (realno) postoje objekti, koji su »formirani« po 
svojim bitima, a o tim bitima imamo općenite (apstraktne) pojmove. — Ali 
ta pretpostavka nikako ne može da služi ishodištem noetike, koja otpočinje 
pitanjem o važenju istine za sve objekte, ne samo za realne, i koja bez 
kritike ne može pretpostaviti realni način objektivnog postojanja. Noetika 
ne može (metodički) da se upire na izvansvijesne objekte, dok nije na čistu 
o objektivnosti sudova, kojima.hoće da u svom dokazivanju »prelazi« svijest. 

I mi smo u knjizi govorili o pojmovima, koliko izriču biti, ali nismo to 
uzeli. za pretpostavku kod definiranja istine. Kad mi u definiciju istine 
stavljamo izraz »konformnost«, onda nam on znači samo toliko, da istinita 
spoznaja »odgovara« objektu, da se s njim »podudara« ili da je s njim 
»usklađena«, — zato, što je o njemu ovisna, a ne zato, što bismo (nota 
bene sve) objekte pojmovno shvaćali u »obliku« biti. Samo kad je riječ 

o iskustvenim pojmovima (na osnovi osjetilnog opažanja), ima smisla da 
se govori o biti kao istovrsnom obliku u promjenljivim pojedinkama. Tako 
je govoreno i u ovoj knjizi. Ali i u tom je slučaju otvoreno psihološko 
pitanje, da li mi stvarne biti neposredno pronalazimo u opaženim pojedin- 
kama ili ih tek opažajnim suđenjem upoznajemo. Aristotelovska se noetika 
sistematski oslanja na pojmove, a naša na sudove.* — 

Još valja da se osvrnem na mišljenje slovenskog filozofa Aleša Ušenič- 
nika u knjizi, koja je po naučnoj  solidnosti prvorazredna, te ima jednaki 
zadatak kao i ova knjiga, ali je ova u svojoj izvedbi drukčije zamišljena. 
Ušeničnik kaže (»Uvod v filozofijo« I., 1921. str. 305.), da je već u samoj 
refleksiji garancija za objektivnost istine, i da je, prema tome, isprazno 
pretpostavljati mogućnost takovog subjekta, koji bi smatrao neki sud objek- 
tivno istinitim, a da ta istinitost ipak nije — konformnost. Ta je U. pri- 
mjedba namijenjena meni, zato što sam (u svojoj. »Općoj noetici«) pretpo- 
stavio takovu mogućnost. Evo odgovora: 

Logički (objektivni) subjektivisti postavljaju tezu, da spoznajni subjekt 
ima takovih sudova, za koje znade da su objektivno istiniti. »Objektivnost« 
pak znači nužnost suda; a ta je nužnost konstituirana po samom subjektu 
suda; i zato nije u toj nužnosti uključena zavisnost od stvarnosti po sebi. 

Ja na to kažem, da je moguće pretpostaviti takav subjekt, tj. da nije 
u sebi protuslovna koncepcija subjektivizma. Ako je moguća, onda ta pret- 
postavka nije isprazna, jer treba eventualno njezinu nemogućnost tek doka- 
zati. Apelirati na refleksiju, znači tvrditi, da je subjektivistička pretpostavka 
u sebi protuslovna. To U, izrijekom i tvrdi, kad kaže, da spoznajni subjekt 
koji je duh, tj. za refleksiju sposobni subjekt, eo ipso ne može smatrati ob- 
jektivno istinitim onakav sud, koji ne bi bio konforman sa stvarnosti po 
sebi. Ali, držim, nije tako; jer niti objektivnost suda u prvoj intenciji 
(= svijest o nužnosti suda), niti u drugoj (— refleksija na tu svijest) ne 
uključuje zavisnost od stvarnosti po sebi, i eo ipso ne uključuje konformnost 
suda +s njom. Sud je naime utoliko nuždan, koliko izriče nužnu stvarnost 
(objekt); a refleksno. je nuždan, koliko subjekt suda uviđa spoznatu nužnost. 
Nigdje dakle nije uključeno (ni u pojmu nužnosti ni u pojmu refleksne nuž- 
nosti), da je stvarnost nezavisna od subjekta i njegove konstruktivnosti, tj. 
da postoji stvarnost po sebi — i upravo ona da je objekt suda. Da li je 
stvarnost po sebi ili samo po subjektu »metnuta pred« sud, to se ima ispi- 


* Takva je, držim, metodički jedino ispravna pozicija noetičke proble- 
matike. O tome sam referirao i na filozofskom kongresu u Rimu god. 1925. 
(isp. moju »Opću noetiku« str. 449.). Dok se taj referat jednima činio kao 
»savia e profonda dottrina«, drugi, pa i Hijacint Bošković, nakon moje kritike 
o njegovoj knjizi (isp. »Bogoslovska Smotra« g. 1932. i 1933.), naziva. taj 
referat »đački«. Prije moje kritike pisao je isti H. B. u jednom češkom 
časopisu (»Filosoficka revue«), da sam ja svojom filozofijom, kao »slavny 
profesor university v Zagrebu... vzbudil v Jugoslavii velky zajem a pokrok«. 

tati tako, da refleksija u samoj stvarnosti potraži one momente, po kojima 
bi se dala eventualno utvrditi »posebičnost« ili nezavisnost od subjekta i u 
tom slučaju konformnost. Tek nakon toga dopušteno je (objektivizmu) izreći: 
objektivnost — konformnost. Posao je dokazivanja, da su objekti sudova 
stvarnost po sebi, bez veze sa subjektom. Da u tom pogledu imam pravo, 
čini se da to dopušta i sam U. u istoj svojoj knjizi (str. 273.), gdje izrično 
odobrava što ja naglašujem dvostruko značenje izraza »objektivnost«. Taj 
izraz može da znači 1. sadržaj suda koliko je nuždan, i 2. sadržaj suda 
koliko je zavisan. Subjektivisti kažu, da je sadržaj suda nuždan po subjektu. 
(Sadržaj suda, kaže Kant, jesu relacije osjetA, a te su relacije rezultat nuž- 
nosti u samom subjektu). Subjekt refleksno zna, da ne može drukčije da 
bude (= da je nuždan sud), i samo utoliko zna, da je sud objektivan. Ova- 
kova subjektivistička hipoteza, držim, nije sama u sebi protuslovna; jer pro- 
tuslovna bi bila onda, kad bi nemoguće bilo, da subjekt refleksno znade za 
nužnost, a da eo ipso ne bi znao za zavisnost suda o nečemu, što je neza- 
visno od subjekta. Drugim riječima, kad »nužnost« ne bi mogla da znači 
drugo nego »osnovanost u nečemu što je nezavisno od subjekta«. Ali to ona 
sama po sebi ne znači — dok se ne dokaže da je tako. Da li je sadržaj 
suda nuždan po subjektu ili je nuždan po sebi, toga ne može da znade 
sama refleksija (samovidnost); jer inače bi trebalo reći, da subjektivisti ne- 
maju refleksije, i da je za opravdanje objektivizma dovoljna već sama 
refleksija. Da je stvarnost, koja je u sudu sadržana, zaista nužna, to sudeći 
subjekt mora da znade po refleksiji na svoj sud. Refleksija ne iskazuje ništa 
drugo nego ovo: »ne može drukčije da bude nego što je u sudu sadržano«, 
a taj iskaz ostavlja otvoreno pitanje o tome, po čemu je osnovano (fundirano) 
ovo »ne može drukčije da bude«: da li po subjektu ili po nečemu što je od 
subjekta nezavisno. Ako eventualno ovo posljednje, onda treba tek doka- 
zati, da postoje neki predmeti nezavisni od sudova i da se u njima nalaze 
stvarnosti (u sadu sadržane). Kad dakle kažem, da nije protuslovno pomi- 
šljati takav subjekt, koji subjektivnu nužnost suda smatra za objektivnu 
istinitost, hoću time da kažem, da se samo dokaznim putem može utvrditi, 
da nužnost pretpostavlja nešto nezavisno od subjekta. — ' 

Metodičko opravdanje objektivizma i realizma proti Kantu nalazi se i 
u mojem referatu »Schema sistematico del problema del conoscere .scienti- 
fico con riguardo all' ideologia Tomistica e Kantiana« (u Aktima 5. intern. 
fil. kongresa u Napulju, 1924.). Na Ušeničnikovo se stanovište napose oba- 
zire i moja rasprava »Filozofijski osnovi znanstvene spoznaje« (u sveučiliš- 
nom Godišnjaku, 1924.—29.); a o toj problematici raspravlja i »Kantov 
kriticizam u svijetlu savremene noetike« (»Rad« 1924.). : 

| FILOZOFIJA KAO ZNANOST i 


Da li je. filozofija znanost (nauka), to zavisi od dvojega: 1. 
da ima zasebni svoj predmet ili objekt (tj. ono čim se bavi), i 2. 
da svoj predmet nastoji upoznati na znanstveni način. Prvi 
uvjet čini filozofiju različnom od drugih znanosti, a drugi ju 
upravo obilježuje kao znanost. Svaka naime znanost nastoji, da 
o.svom objektu dade po logičkim putovima (metodama) obrazlo- 
ženo znanje, složeno u sustavnu cjelinu. Za istim ciljem ide i 
filozofija, pa joj utoliko pripada znanstveni karakter. A koji je 
njezin objekt? Da na to pitanje odgovorimo, pogledajmo ono, 
čim se bave druge znanosti (tj. njihove objekte). 

Izrazom priroda (fizi) — a to je sinonimno s izvanjskim, 
tjelesnim, tvarnim ili materijalnim svijetom — uokvirujemo sve 
objekte prirodnih znanosti. Jedan prirodoznanac (prirodoslovac) 
izučava svemirska tjelesa, njihove odnošaje i gibanja; to je 
astronom. Drugi izučava sastav tvari i zakone njezina zbivanja; 
to je fizičar. Biolog ispituje životne pojave; itd. Svaki od njih 
znade više nego neznanstveni ljudi. I ovi znadu, da sunce nije 
isto što zemlja, i znadu po svom opažanju, da se sunce kreće; 
ali ne znaju dokazati, da je zemlja okrugla, da se kreće oko 
svoje osi i da se kreće oko sunca. Ovaj višak znanja stečen je 
naučnim istraživanjem astronomije. Svi ljudi znadu, da tijelo 
bez potpore pada, da se voda ledi i isparuje, da sva tjelesa ima- 
du protežne dijelove itd.; a fizičar znade o ovim i nebrojenim 
drugim činjenicama mnogo više. Svi znadu, da biljke rastu i da 
se umnažaju, da životinje imadu osjetila i da se kreću, da na 
svijetu žive mnoga bića, pa i ljudi. Baveći se činjenicom života 
biolog znade o njoj puno više nego drugi ljudi. I tako možemo 
reći, da »upoznavati« svijet znači o njemu puno više znati, nego 
što znadu ljudi, koji se ne bave naročitim ispitivanjem poznatih 
činjenica u svijetu. 

Te bi činjenice postojale, da se naučenjaci njima i ne bave; 
one postoje makar nitko na njih i ne mislio: na kretanje zemlje 
malo tko misli, a ono ipak postoji, a svi ljudi umiru, ako mi na 
to i ne mislimo. Upravo po toj neovisnosti o mišljenju postoje 
u svijetu »činjenice« (fakta), koje naučenjak nastoji upoznati. 
Utoliko kažemo za svijet, da zbiljski ili realno postoji ili sade 
stira; svijet je realni objekt znanja. 

A čim se bavi matematičar? Geometrijski likovi i leijinat 
odnošaji, kojima se on bavi, jesu nešto idealno, što ne egzistira 
neovisno o mišljenju. (o = 

Kod svih znanosti treba da pripazimo na ovo kej na jed- 
noj su strani ljudi koji stvaraju znanost, a na drugoj je strani 
ono o čemu su pojedine znanosti. Na jednoj strani je aa še 
na drugoj predmeti znanja. 

Predmeti su postavljeni u dva okvira: realni i idealni. U prvi 
spada ne samo neživa priroda (tjelesni svijet), nego i živa. A. 
unutar životne sfere nalazi se svijesni ili duševni (psihički) ži- 
vot. Njega izučava psiholog. (Po Aristotelu je »psihički« isto- 
značno sa »životni«, a ne samo »svijesno-životni«; prema tome 
bi psihologija obuhvatala i sve ono čim se danas bavi biolog.) 

Mi smo u ovoj knjizi uzeli od psihologije samo jedan isje- 
čak: nauku o znanju. Razmotrili smo različne načine znanja o 
čovjeku kao svijesno doživljavajućem subjektu. Psiholog pro- 
matra dakle svijesne doživljaje — i među njima doživljaje zna- 
nja — koliko su vezani na psihički subjekt. | 

Ali znanje može da bude predmetom ne samo psihologije, 
nego i logike. Jer mi uvijek znademo nešto, mislimo o nečemu, 
tj. svako je znanje vezano na neki objekt; a upravo tu vezu 
S objektom uočuje logičar. On računa s činjenicom, da znanje 
nije drugo nego shvaćanje nekog objekta; da mi našim sazna- 
njem nastojimo objekt upoznati ili nekako odrediti; da nasto- 
Jimo saznati o njemu ono i upravo onako kaošto se u objektu 
(stvarnosti) nalazi. Činjenica je, da naše znanje može da bude 
neistinito ili istinito. Znanje dakle nije samo događanje (zbi- 
vanje) svijesnog subjekta, nego ono ima svoj zadatak: upoznati 
istinu o objektu znanja. A istinu upoznajemo kad nešto tvrdimo: 
ili niječemo, tj. kad sudimo (mislimo); istina se nalazi u misao-- 
nom znanju. Ne vodi nas dakle svako mišljenje k istini, nego 

može da nas zavede i u neistinu. Ako hoćemo da doznamo istinu 
o bilo kojem objektu, mi ne možemo da taj objekt svojevoljno 
mijenjamo ili da o njemu po miloj volji izričemo što god ho- 
ćemo. Isto tako ne smijemo kako god, po svojoj volji dokazivati 
i zaključivati, nego je naš misaoni postupak reguliran, tj. upra- 
vljan k istini. I upravo tu pravilnost mišljenja, koliko je ona 
uvjet za spoznaju istine, objašnjuje logičar. 

Za pravilno mišljenje kažemo, da je formalno valjano; uto- 
liko kažemo i za logiku, da je formalna. Logičar se naime ne 
zanima za »materiju« mišljenja, tj. za pojedine objekte o ko- 
jima mislimo, niti se zanima za istinitost znanja o njima. Pita- 
nje o spoznaji istine zanima noetičara. I on je, možemo reći, 
logičar (materijalni), koliko izrazom logos označujemo upra- 
wljenost na objekte. 

Činjenica istinitog znanja predmetom je noetike. Nakon što 
znamo, da jest neko znanje istinito, pita se: ukoliko ili bo čemu 
je znanje istinito? Odgovor na to pitanje može da se orijentira 
samo prema dvojemu: subjektu i objektu znanja; jer znanje je 
kao doživljaj vezano na subjekt, a upravljeno na objekte. Istina 
je dakle samo u relaciji: subjekt—objekt. Ukoliko ta relacija 
znači istinitost? Ili je subjekt u relaciji ovisnosti o objektu, ili 


obratno. Objektivizam kaže prvo, a subjektivizam drugo. Tako | 


počinje noetika. 

O pitanju istine ovisi svaka znanost; budući da je znanost 
skup znanja koje ide za istinom, očito je pitanje samog opstan- 
ka znanosti ovisno o pitanju istine. A tko se bavi tim pitanjem? 
— Filozofija; pa zato je to njezino prvo pitanje, kojim se ona 
diferencira od drugih znanosti. 

Ne bi to bilo prvo pitanje, kad bi filozofija imala posebni 
svoj objekt, kojim bi se mogla baviti tako, da nije u pitanju 
sama istinitost znanja; ali i filozofijsko znanje hoće da bude 
istinito, pa zato filozofija s pitanjem istine ima da i sama sebi 
osigura opstanak. Pitanje istine prvo je dakle za sve znanosti, 
pa i za filozofijsku. 

Dakako, tko ispituje istinu (noetičar), nalazi ju u doživlja- 
jima znanja; pa zato treba nauku o njima (psihologiju) već pret- 
Postaviti kod izučavanja istine. Psihologija dakle prethodi pi- 
tanju o istini. Ali psihologija je zasebna nauka, koja ne ulazi u 

okvir filozofije, pa zato smo ispravno ustvrdili, da je upravo 
pitanje o istini na prvom mjestu filozofijske znanosti; — a ras- 
pravljanje o tom pitanju pretpostavlja nauku o znanju. Napo-, 
kon, i ta (psihološka) nauka o znanju — koliko je nauka — ide 
za tim, da upozna istinu o doživljajima znanja, te je eo ipso 
ovisna o rješenju problema istine. Bar o onom dijelu problema, 
koji glasi: možemo li istinito upoznati svijesne naše doživljaje 
(i napose doživljaje saznanja)? Ako psihologija hoće da samu 
sebe kritički opravda, mora da najprije osigura valjanost spo- 
znajnog svog izvora ili valjanost puta, kojim upoznaje doži- 
vljaje, a to je svijesno ili doživljajno (usebno) opažanje; zato 
mora psiholog da je ispred svog posla na čistu o istinitosti svije- 
snog opažanja svojih doživljaja. 

Još nismo potpuno odgovorili na pitanje: koji je objekt filo- 
zofijeP S odgovorom na to pitanje može se tek ispostaviti, da li 


je filozofija posebna znanost; jer upravo po zasebnom svom 


objektu diferencira se, rekosmo, jedna znanost od druge. Ali na 
takvo se pitanje ne odgovara nekritički, dogmatski, deduktivno, 
analitički, nego samo induktivno, tj. pregledavajući pojedine 
znanstvene sfere i tražeći razgraničenje s filozofijskom sferom. 
Zato je bilo potrebno, da se najprije ogledamo po različnim 
naukama, i da sad potražimo novi, od njihovih objekata različni 
objekt, koji bi imao da čini okvir nove, filozofijske nauke (zna- 
nosti). 

Djelomično već imamo objekt filozofije: to je problem istine. 
S njim filozofija utire put svim znanostima — i sebi. Sebi samo 
onda, ako ima još neki svoj objekt, o kome hoće da dozna istinu. 
A takav objekt ima filozofija: ona s njime prehvata okvir svih 
drugih znanosti. Evo kako: 


Prirodne znanosti ispituju zakone materijalnog bitka, istra- 
žuju uzroke prirodnih pojava; pri tom poslu već pretpostavljaju 
poznate pojmove o bitku, uzroku, zakonu itd. O tim najopće- 
nitijim pojmovima raspravlja ontologija. I ona dakle spada u 
okvir filozofije. Bez filozofije nemaju druge znanosti niti svoje 
pojmove niti svoje kritičko opravdanje. Noetika prethodi i onto- 
logiji utoliko, što i ontološki pojmovi dobivaju vrijednost tek po 
kritičkom ispitivanju znanja. 

Imamo dakle već noetiku ( s logikom) i ontologiju kao sa- 
stavne dijelove filozofije. S njima je ona i samoj sebi utrla 
znanstveno opravdani put za daljnje ispitivanje. O čemu? 

O spoznaji istine raspravlja, znamo, noetika; to je njezin 
objekt. O bitku (grčki »on«), tj. o svemu što je nešto i o nači- 
nima kako je nešto, raspravlja ontologija. (Ove načine bitka 
zove Aristotel kategorije — u objektivnom ili ontičkom znače- 
nju, dok su u noetičkom značenju »kategorije« najopćenitiji 
pojmovi o bitku) — Sad pitamo: koji je još osim ova dva 
objekta, novi, daljnji objekt filozofije? Čim se još filozofija 
bavi, osim spoznajom istine i bitkom uopće? 

Bavi se realnim i idealnim bitkom napose, tj. filozof se svo- 
jim predmetom izučavanja ne rastavlja od realnih i od idealnih 
znanosti, nego hoće da o tom predmetu dozna još nešto više. 
U čemu sastoji taj višak (plus)? Jamačno ima još nekih pitanja 
u sferi realnog i idealnog bitka, na koja druge znanosti, osim 
filozofije, ne odgovaraju. Koja su ta pitanja? 

Realne znanosti imadu pred očima zbiljske ili realne č činje- 
nice: prirodoslovac izučava tjelesni svijet ili prirodu, psiholog 
izučava psihičke (duševne) činjenice, sociolog društvene, a hi- 
storičar historijske pojave. Svi idu za tim, da te činjenice pro- 
tumače, tj. uglavnom da traže njihovu zakonitost ili međusobnu 
ovisnost u nastajanju. A filozof pita: da li je samo ova među- 
sobna ovisnost dovoljna da protumači sve činjenice? Nije li cje- 
lokupno zbivanje svijeta u uzročnoj (kauzalnoj) ovisnosti o ne- 
čemu, što je neovisno, što više nije u nikojoj relaciji ovisnosti, 
tj. što nije relativno, nego apsolutno? Da li je ovo »apsolutno« 
materijalne naravi ili je osobno biće — Bog? Kako god mi na ra 
pitanja odgovorili, ona su tu, a realne znanosti o njima šute. 
Kroz vijekove je o njima progovarala ona znanost, koju zovemo 
filozofija. Znanost, kažem zato, jer je i filozof nastojao, da na 
ta pitanja odgovori služeći se jednakim logičkim sredstvima kao 
i svaka druga znanost, napose načelom (principom) uzročnosti: 
sve što se zbiva, mora da ima svoj uzrok (bez obzira da li ga mi 
opažamo ili ne). Pojam uzroka i istinitost njegove nužne rela- 
cije sa svakim zbivanjem jest upravo osnovica realnih znanosti 
— i filozofije o realnom svijetu. Zato smo malo prije ustvrdili, 
da filozofija sebi utire putove pomoću noetike (nauke o istinitoj 

spoznaji) i ontologije (nauke o bitku i'o njegovim uzrocima). 
Sasvim je dakle krivo, kako se neznalački obično tvrdi, da filo- 
zofija već sama po sebi (a pojedini šmjerovi ne dolaze u obzir) 
nije znanost, jer se udaljuje od drugih znanosti; ali filozofija 
se od njih ne udaljuje, koliko se upire na činjenice i na logiku. 

Eruirali smo dakle novi objekt filozofije: pitanje o Bogu: 
Negativno odgovara materijalistički monizam, koji priznaje 
samo jedan (grčki »monos«), materijalni bitak, dok dualizam 
(latinski »duo«, dva) uči, da osim materije postoji i nemareri- 
jalni njegov uzročnik. Moguće je zamisliti (po panteističkom 
shvaćanju), da se u materijalnom svijetu nalazi božanstvo, a 
nije isključena mogućnost (koju zastupa teizam), da postoji od 
svijeta različni, neovisni ili apsolutni uzročnik svega: Bog 
(grčki »te6s«). Ta pitanja spadaju u teodiceju (po Aristotelu 
»prva filozofija«). S njima prelazi filozofija granice iskustve- 
nog (empirijskog) saznanja, prelazi okvir prirode (fizis), i po- 
staje metempirijska ili metafizička. 

Da li filozofija nadovezuje i na iskustvenu znanost o dušev- 
nom životu, tj. na psihologiju? 

Jest, jer filozof se zanima za uzrok i dite života u čo- 
vjeku, pa se pita: je li samo tijelo (materija) izvor svijesnih do- 
Žživljaja ili postoji duša? (U širem značenju, po Aristotelu, 
»duša« je ono što živi, a u užem, po Descartesu, ono što svije- 
sno živi.) Je li duša u svojoj aktivnosti potpuno ovisna o tijelu 
ili ne? Ako nije, zovemo ju duhovna (spiritualna), jer »duh« je 
ono, što duhovno-svijesno živi. Na ova i druga pitanja (kako 
smo ih dotakli u 1. Dijelu) odgovara filozofijska (metafizička) 
psihologija. 

Doprli smo evo do novog objekta filozofije — do »duše«. 
Osim navedenih, filozofija ima još mnoga svoja područja, tj. 
mnoštvo objekata, kojima se osim filozofije ne bave druge zna- 
nosti. Svijet kao uređenu cjelinu (kozmos) izučava kozmologija. 
S teodicejom i psihologijom ona čini posebnu metafiziku za raz- 
liku od opće metafizike ili ontologije. — Iz realnog svijeta filo- 
zofija polazi u »idealni svijet«, za koji ne kažemo da egzistira, 
nego da vrijedi. Znanje vrijedi koliko je istinito; s ovim vred- 
nosnim područjem filozofija prethodi svojoj metafizici, kao put 
i opravdanje metafizičke spoznaje o Bogu i o duši. S pitanjem 

o vrijednosti znanja prethodi filozofija i drugim svojim po- 
dručjima, ne samo metafizici; tako u prvom redu etičkom po- 
dručju svih pitanja o čovjeku kao ćudorednom biću. U čemu je 
ćudoredna (etička, moralna) vrijednost čovjeka; od čega ona 
zavisi; ukoliko ona podaje životu smisao? Naturalizam hoće da 
i ćudoredne vrednote svede na promjenljivost čovjekove naravi 
(latinski »natura«), dok idealizam vidi u njima nešto apsolutno 
a ne samo relativno, tj. ono što vrijedi ne samo s obzirom na 
(relate ad) čovjeka. 

Nije li u toj mnogostručnosti objekata izgubljeno jedinstvo 
filozofije? Nije; jer kaošto prirodne, matematičke,, historijske i 
druge grupe znanosti čine zasebne, cjelovito zatvorene sfere po- 
jedinačnih naučnih grana, tako je i s filozofijom; ona ima na 
svim svojim područjima zajedničko gledište: upoznati ono, što 
je najopćenitiji (univerzalni) osnov u realnom i u idealnom 
»svijetu«. 

Upoznati, tj. istinu doznati. Tim svojim ciljem, kao i logič- 
kim sredstvima filozofija je, rekosmo, izjednačena drugim zna- 
nostima. Opravdati mogućnost tog cilja i tih sredstava — bila 
je zadaća ove knjige: i zato je u njoj rješavano prvo pitanje 
filozofije i svih znanosti. Rješavano je na taj način, da čitaocu 
bude knjiga provodičem na raspućima nekadašnje i sadašnje 
filozofije. Ne.samo da ga upoznaje s različnim nazorima kao 
gotovim, mrtvo postavljenim tvorevinama, nego da ga uvodi u 
žive dubine promatralačkog duha, koji stremi k istini, i koji to 
svoje stremljenje iznosi kao problem. Iz čitave knjige proizlazi, 
da čovjek po svom saznanju nije samo senzitivno, nego je 1 
intelektualno i po tom kritičko biće, kako je i po svom teženju 
ne samo instinktivni, nego i promišljeno aktivni ili slobodni »ja«. 
Upravo sposobnost za spoznaju istine daje čovjeku i sposobnost 
življenja po istini, — a na toj se granici čovjek odvaja od dru- 
gih životinja. U knjizi je dakle prikazan osnov ne samo svih 
znanosti, nego i čovjeka: jer čovjek tek po istini postaje ličnost. 

Izraz »filozofija« sastavljen je od grčkih riječi »filos (prijatelj) i 
»sofia« (mudrost). Čini se da je taj izraz popularizirao Sokrat, i to proti 
sofistima, koji su se tako nazivali prema riječi »sof6s« (mudar). Sokrat je 
ljubitelj mudrosti, jer mudar je samo Bog (po tradiciji grčke filozofije). Za 


grčke filozofe (Platona i Aristotela) značila je filozofija u najširem smislu 
obrazovanost, svako naučno znanje; dok je u užem smislu značila najopće- 

nitije (univerzalno) znanje o bitku uopće, napose o Bogu (po Aristotelu 
»prva filozofija«). U tom užem smislu značila je dakle filozofija zapravo 
samo metafizičko znanje. Izraz »metafizika« nastao je (polovicom 1. stoljeća 
pr. Kr.) sasvim prigodno, jer je Andronik s Roda poređao Aristotelove 
knjige na taj način, da je »prva filozofija« slijedila iza fizike; da odredi 
ovo njezino mjesto u rasporedu knjiga, nazvao ju je Andronik »ta meta ta 
fizika«, tj. knjige »iza« fizičkih knjiga. Ali već je u 3. stoljeću posl. Kr. 
dobio izraz »metafizika« sasvim drugo značenje, tj. znanje o onome, što 
prehvata (transcendira) iskustvenu zbiljnost, što je prekoiskustveno ili nad- 
iskustveno. Metafizika je dakle nauka o metafizičkim (neiskustvenim, metem- 
pirijskim) predmetima, napose o Bogu. — Sredovječna školska (skolastička, 
crkvena) filozofija slijedila je Platona i Aristotela, te je njihove nauke 
vezala s teologijom. 

Aristotelov pojam filozofije kao nauke o svemu što god postoji (o 
bitku), i to s obzirom na prvotne ili osnovne uzroke svega, dopire i u novo- 
vjekovno shvaćanje o filozofiji (Hobbes # 1679., Chr. Wolff + 1754). Ali 
kako su u 17. i 18. stoljeću uznapredovale prirodne nauke poglavito pomoću 
matematike, stala se i filozofija prislanjati uz nju. Descartes (f 1650.), Spi- 
noza (f 1656.), Leibniz (f 1716.) htjeli bi neovisno o iskustvenom (opažaj- 
nom) znanju, čisto razumskim putem (racionalno) da filozofiraju o metafi- 
zičkim pitanjima. To je racionalistički smjer filozofije. Chr. Wolff je po- 
dijelio metafiziku u opći dio (ontologiju) i u posebni, koji se opet dijeli na 
nauku o svijetu (kozmologija), o duši (psihologija) i nauku o Bogu (teodi- 
ceja, naravna ili racionalna teologija). 

U isto se vrijeme protumetafizički orijentirala engleska empiristička 
filozofija (Hume f 1776.). Ograničivši sve znanje na empiriju, ovi su empi- 
risti sa područja filozofije eliminirali svaku metafiziku. Filozofija je pre- 
ostala samo kao nauka o spoznaji (noetika). Ovim je pravcem pošao i Kant, 
jer je i on nastojao da iz filozofije ukloni metafizičku spoznaju. Za njim 
su pošli novokantovci marburške škole (Cohen f 1918., Natorp f 1924.) i 
vrijednosnoteorijskog kriticizma (Windelband + 1915., Rickert); zatim pozi- 
tivisti (Comte # 1857., J. St. Mill + 1873., Spencer + 1908.). Dok je po 
njima filozofija ograničena uglavnom na noetiku (etiku i estetiku), po ne- 
kima opet (već od Hume-a) prelazi filozofija sasvim u psihologiju. To su 
jsihologisti, koji pojam filozofije ograničuju na nauku o duhovnom životu, 
O unutrašnjem iskustvu (Lipps T 1914.). Uski okvir psihologije proširili su 
neki tako, da su filozofiji otvorili široko područje Života, a u zadatak su 
joj stavljali da nam u prvom redu pruži valjani nazor o životu. Taj bi nazor 
imao da bude povezan s nazorom o svijetu, koji će filozofija dobiti na taj 
način, da rezultate pojedinih znanosti (sliku o svijetu) obuhvati u jedin- 
stveni, cjeloviti pojam o svijetu. Tako shvaća filozofiju i Wundt (f 1920.). 
Mogućnost metafizike, koja polazi od iskustvenih nauka, priznaju Kiilpe 
(f 1915.), Messer, Becher, Driesch i novoskolastici. Njima je filozofija zna- 
nost, koja ispituje najprije spoznajnu vrijednost (noetika), da može oprav- 
dati nazor o svijetu (metafizika) i o životu: (etika). Metafizički nazor o svi- 

jetu obuhvata filozofijsku nauku o duši (a ova se filozofijska psihologija 
nadovezuje na empirijsku), zatim filozofijsku nauku o prirodi. (koja se na- 
dovezuje na prirodne nauke), i napokon filozofiju o Bogu (teodiceju, koja 
se kadgod uzima zajedno s filozofijom religije, tj. s naukom o naravi i 
izvoru religije uopće). ' 


Predaleko bi nas vodilo, da iznosimo razne definicije o filozofiji; njezin 
zadatak određuju pojedini filozofi u vezi sa svojim noetičkim nazorima. 
Znanstveni karakter filozofije ističe osobito Wundt. Ni njegovo stano- 
vište ne možemo iscrpno prikazati, jer knjiga ide za tim da dade preglednu 
sliku historijski razvojne cjeline, u kojoj se pojedinosti mogu istaći samo 
po značajnim potezima. Kao opću orijentaciju Wundtove filozofije možemo 
označiti psihologizam, napose voluntarizam; u tom je okviru smještena nje- 
gova aktualitetna teorija. Nakon Fechnera Wundt je htio da prirodoslovnu 
(eksperimentalnu) metodu primijeni psihologiji. Prirodne nauke gledaju na 
iskustvo tako, da iskustvene predmete apstrahiraju od subjekta, a psihologija 
uzima u obzir iskustvene predmete samo u vezi sa subjektom. Po toj vezi 
biva iskustvo »neposredno«, te se ne razlikuje od običnog, predznanstvenog, 
naivnog, praktičnog našeg iskustva. Istraživanjem neposrednog iskustva po- 
staje psihologija osnovicom svih znanosti. (Već bi ovdje imala kritika koješta 
da ispravi. Wundt ne razlikuje dovoljno između predznanstvenog i znan- 
stvenog iskustva; jer ovo se oslanja na misaoni postupak kao i prirodne 
nauke. Nije, osim toga, dovoljno određeno, u kojoj se mjeri može prirodo- 
naučni postupak eksperimentiranja primijeniti na neposredno iskustvo. Na- 
dalje, psihološki pogled u iskustvo kao subjektivno događanje, nije kadar 
sam po sebi da bude osnovicom naučne upravljenosti na objektivnu sferu 
'svijesti. I tako dalje.) X 

Pošavši iz psihologije Wundt ističe — u opreci s »atomističkom« psiho- 
logijom elemenata —, da je psihička zbiljnost u trajnom zbivanju ili izmjeni 
događanja, koje izvire u voljnoj djelatnosti (aktualnosti). Sve se duševne 
pojave dadu svesti na volju: ulaženje svijesnih sadržaja u vidnu točku (Blick- 
punkt) popraćeno je pažnjom ili stanjem čuvstvovanja i htijenja, a jednako 
i svaki događaj shvaćanja (apercepcija). U oslonu na Kanta — i već napu- 
štajući empirijsku psihologiju — Wundt govori o transcendentalnoj aper- 
cepciji ili čistoj volji kao uvjetu svijesnog jedinstva. Premda po ovom nazoru 
nije volja postala metafizički subjekt sveukupnog bitka (kao kod Schopen- 
hauera), ipak je i Wundtov voluntarizam prešao granicu empirije i postao 
»nazor o svijetu«. Priroda i duh (= volja) postaju, po Wundtu, jedna cje- 
lina, kaošto se s prirodnim naukama ujedinjuje filozofija. Ona ima da opće 
rezultate pojedinih znanosti okuplja i sustavno povezuje u cjelinu, koja će 
kao nazor o svijetu zadovoljiti sve naše duševne potrebe. Hoteći time osi- 
gurati filozofiji znanstveni karakter, Wundt je zapravo oduzeo filozofiji 
znanstvenu samostalnost. 


Kako vidimo, filozofija je tijekom vremena dobivala različit zadatak, 
a pri određivanju tog zadatka bilo je najvažnije pitanje: može li filozofija 

da bude metafizička ili ne? Na ovo su pak pitanje odgovarali filozofi razli- 
čito, i to baš radi svojih različitih nazora o mogućnosti metafizičke spoznaje. 
Ti nazori, rekosmo, spadaju u noetiku,.pa je zato u njoj i razlazište shva- 
ćanja o zadaći, opsegu i metodama filozofiranja. Kako filozofijsko, tako je 
i svako naučno (znanstveno) znanje ovisno o noetici, utoliko što noetika 
ispituje uvjete za mogućnost svake znanstvene spoznaje. Zato se noetika 
zove također nauka o znanostima. To je ona zajedno s logikom, jer i logika 
raspravlja o uvjetima spoznaje. Kako logika, a kako noetika? 

Da razgraničimo noetiku i logiku, dovoljno je upozoriti na jednu svima 
poznatu činjenicu. Čestoput imadu ljudi o istoj stvari (o istom predmetu) 
različna mišljenja, nazore, te dolazi među njima i do borbe: tko ima pravo, 
čije je mišljenje istinito? Karakteristično je dakle kod svih tih mišljenja, 
da se pita: koje od njih znači spoznaju istine? Jedno mišljenje je takvo, da 
ima vrijednost istine, a drugo ne. Ako o istoj stvari ovako mislimo, onda 
smo ju uistinu spoznali, a ako mislimo drukčije, onda ju nijesmo spoznali, 
Mišljenje je dakle u vezi s predmetom (na koji mislimo) stavljeno pred 
dlternativu: ili jest istinito ili nije istinito. Ako smo našim mišljenjem 
spoznali predmet, onda je ono istinito, a neistinito je, ako ga nismo spoznali. 
Misliti o nečemu (o nekom predmetu), a ne poznavati to isto, nema vrijed- 
nosti; dakle mišljenje dobiva vrijednost ili postaje istinito upravo po vezi 
ili odnošaju (relaciji) s predmetom. Mišljenje je put k predmetu kao svome 
cilju; i po tom svojem cilju dobiva mišljenje vrijednost: ako je cilj postig- 
nut, mišljenje je istinito. Neistinito je onda, kad mu je cilj nepoznat. A. 
zašto mu je nepoznat? Nepoznat mu je zato, što mišljenjem određujemo 
predmet drukčije, nego što je on sam po sebi određen. Ako je stol četvero- 
uglast, a mišljenje iskazuje da je okrugao, onda ga ono određuje neistinito. 
Razlog za to, da mišljenjem ne postižemo istinu, nalazi se dakle u snošaju 
mišljenja s. predmetom. 

Ali to nije jedini razlog! 

Dvojica raspravljaju o istom predmetu, a jedan o njemu tvrdi nešto, 
dok drugi to isto poriče. Tvrdnja i poricanje znači mišljenje; jedan i drugi 
ima dakle svoje mišljenje o predmetu. To mišljenje nije tako jednostavno, 
jer ni predmet nije sam po sebi (neposredno) poznat ili očevidan, nego je 
mišljenje svakoga od ove dvojice rezultat dokazivanja, zaključivanja, dakle 
postepenog približavanja tvrdnji odnosno poricanju. A zar se na tom putu 
ne može pogriješiti? Mišljenje već samo po sebi može da bude neispravno, 
pogrješno, nepravilno, tj. kad se ne drži nekih najopćenitijih uvjeta, bez 
kojih se ne dolazi do spoznaje (kojeg mu drago) predmeta. Zar će netko 
spoznati — istinito odrediti — izvjesni predmet, ako u svom dokazivanju 
zamjenjuje taj predmet s kojim drugim predmetom? Prvo je pravilo mi- 
šljenja, da ne smije svoj predmet zamjenjivati, da ne smije za isti predmet 
reći da on jest i nije jedno isto. Takvo bi izricanje bilo protuslovno (i zato 
se ovo pravilo zove načelo protuslovlja). Kako vidimo, mišljenje je vezano 
na neku pravilnost, bez koje ne može da dođe do istinite spoznaje. Neisti- 

nito shvaćanje predmeta može dakle da ima svoj razlog i u samoj neisprav- 
nosti mišljenja. 

Prema tome treba da razlikujemo dvije strane mišljenja: formalnu ili 
logički, kod koje dolazi u obzir pitanje misaone ispravnosti, i materijalnu 
ili noetičku, kod koje dolazi u obzir odnos mišljenja s predmetom. Spoznaja 
predmeta, kao cilj mišljenja, postaje ostvariva (dostiživa) uz dva uvjeta: 
1. ispravnost mišljenja i 2. izvjesni način predmetnog određivanja. Pred- 
meti čine »materiju« mišljenja, a ispravnost znači misaonu »formalnost«. 
Ova dva gledišta opravdavaju dvostruku naučnu granu: noetiku (o predme- 
tima i njihovu određivanju) i logiku (o ispravnosti mišljenja). 

Za valjano razumijevanje logike kao zasebne nauke, treba da pripa- 
zimo još na ovo: mišljenje možemo uzeti u logičkom smislu i u psihološkom. 
U prvom gledamo na sadržaj mišljenja, a u drugom na mišljenje kao 
događanje (zbivanje) pojedinog subjekta. Ta će razlika biti poznata sva- 
kom, tko pripazi na ovu činjenicu: kad ja u razgovoru s nekim priopćujem 
svoje mišljenje, jamačno ne priopćujem (izjavljujem) mišljenje koliko je 
vlastiti moj događaj ili doživljaj, nego koliko njime nešto o nečemu kažem. 
Drugi čovjek može da neko moje mišljenje — zapravo »misao« (grčki »lo- 
gos«) — pobija, odbacuje, a ja mogu da dokazujem, ali to se ne tiče mi- 
šljenja koliko je subjektivna moja djelatnost (aktivnost). Zato su misli ili 
mišljevine predmet logičkog, a mišljenje kao akt svijesnog (psihičkog) života 
predmet psihološkog izučavanja. Logika ima dvojaku zadaću: 1. da upozna 
strukturu mišljenja, tj. pojedine misli i njihove međusobne veze, i 2. da po- 
traži uvjete za ispravno povezivanje misli. Ona je teoretska i praktična 
(normativna) disciplina. 

Logičko se dakle stajalište razilazi (diferencira) od psihološkog uto- 
liko, što uzima u obzir sadržaj mišljenja, a ne misaonu aktivnost. Utoliko 
je s logičkim jednako i noetičko stajalište. Označimo li misaonu sadržajnost 
izrazom logos, a nauku o njemu logika, onda možemo izrazom logika obuhva- 
titi noetiku. Time se hoće da obilježi razgraničenje logike prema psihologiji. 
Zato neki i noetiku zovu logika, i to materijalna, za razliku od formalne 
logike; jer prva se obazire na sadržaj mišljenja u vezi s predmetom, a 
druga na sadržaj mišljenja u vezi s uvjetima njegove ispravnosti. Nipošto 
se dakle ne smije konfundirati noetika s formalnom logikom: obje gledaju 
na sadržaj mišljenja, ali s različnog gledišta. 

Već je Aristotel (prvi učitelj logike) smatrao logiku normativnom ili 
metodološkom disciplinom, kojoj je zadatak da pokaže pravila (norme) za 
ispravne postupke (metode) u mišljenju. U metodološkom pravcu razvili su 
logiku za pojedine znanosti osobito J. St. Mill (u logici od g. 1843.), pa 
Wundt, Sigwart (f 1904.), Erdmann (f 1921.), Rickert i dr. Uglavnom se 
ovaj pravac ograničuje ma drugi naprijed spomenuti zadatak logike, tj. na 
ispitivanje ispravnosti, a odnemaruje objašnjenje misaone strukturiranosti 
«(povezanosti pojedinih misli). Ovaj prvi zadatak logike pretjerano (ako ne 
isključivo) provodi t. zv. fenomenološka logika (Husserl), koja se opisnom 
analizom zaustavlja na misaonim sastavinama. Psikologistička logika gleda 

na mišljenje samo kao na subjektivnu (psihičku) tvorbu. Noetička (spoznaj- 
noteoretska) logika prenosi noetiku u logiku, koliko predmet mišljenja pre- 
nosi u njegov sadržaj, tj. ne razlikuje dovoljno između misaonih sadržaja i 
njihovih predmeta. Mi smo naprijed spomenuli, da noetika kao i logika 
uzima u obzir samo misaone sadržaje (utoliko se jednako razlikuju od psiho- 
logije, koja uzima misaone sadržaje zajedno s aktom mišljenja), ali smo 
istakli i njihovu razliku, koliko noetika uzima u obzir misaone sadržaje po 
njihovoj vezi s predmetima. A noetička logika znači stajalište, koje o toj 
vezi ne vodi računa, nego gleda na predmete samo koliko su u mišljenju 
sadržani. Potpunu ovisnost predmeta o mišljenju naglašuje formalistička 
(Kantova) logika; dok metafizička (Hegelova) logika polazi s gledišta, da 
je predmetni bitak istovetan s mišljenjem, metafizika isto što i logika, 
zbivanje u svijesti da je osnovano u zakonitosti mišljenja. ' 

Još ćemo objasniti, kako je psihologija povezana s filozofijom. Psiho- 
logija o znanju samo je sastavni dio ukupne iskustvene (empirijske) psiho- 
logije, koja ispituje ne samo doživljaje znanja, nego i sve druge svijesne 
doživljaje. Iskustvena je utoliko, što su doživljaji pristupni usebnom, nepo- 
srednom, doživljajnom opažanju ili svijesnom saznanju; a prekoiskustvena 
(filozofijska) je utoliko, što na osnovi doživljaja ide i dalje — prema 
uzroku tih doživljaja. Empirijska psihologija radi samo o doživljajnoj 
zbiljnosti, dok metempirijska radi o izvoru (uzroku) doživljajnosti, koji na- 
stoji upoznati pomoću umovanja (logičkog obrazloženja) na osnovi doži- 
vljajne (empirijske) zbiljnosti. Svijesno doživljajnu zbiljnost zovemo duševna 
(psihička), za razliku od tjelesne (fizičke, fiziološke). Psihologija mora tu 
razliku utvrditi, mora nadalje da ispita različnosti unutar doživljajne (svi- 
jesne) sfere, i napose da ispita različnosti unutar sfere našeg saznanja. Tek 
na osnovi tih različnosti može psiholog da se krene k izvoru svijesnog 
života — k čovjeku. Kako? 

Doživljaji su, rekosmo, međusobno povezani, suvislo su spojeni u jednoj 
cjelini (svijesnog Života) kod pojedinačnog »ja«. Nije dakle svijesni život 
»atomiziran« u doživljajne elemente, nego su pojedine sastavine ukupnog 
svijesnog života spojene s jednim jastvom. Izraženo osobnom ili ličnom za- 
mjenicom »ja«, ovo jastvo zovemo osoba ili ličnost. Ja (kao osoba, lice) no- 
silac sam ili subjekt svih svojih doživljaja. Ukoliko, na koji način sam ja 
nosilac svojih doživljaja? 

Ja sad gledam, sad slušam, sad hodam. Gledam okom, slušam uhom, 
hodam nogama. Oko, uho, noge jesu dijelovi moga tijela. Zar tijelo gleda, 
sluša, hoda? Da, kaošto i pero piše; ali tijelo i pero je moje: ja imam ti- 
jelo i ja imam pero — s tom razlikom, da ja ne mogu da budem bez tijela. 
Ja i tijelo — je li to jedno isto? Tijelo mogu gledati i doticati (osjetilno 
opažati), a svoj »ja« ne mogu; a ipak svijesno znadem za svoj »ja«. Ova 
me svjestitost dakle upućuje, da jastvo nije samo tjelesno biće, nego je i 
netjelesno, upravo svijesno ili duševno (psihičko). Moje gledanje, slušanje, 
hodanje jest djelatnost (aktivnost) tjelesna, a ujedno je duševna, koliko 
pripada svijesnom dijelu jastva. Sve-moje gledanje, slušanje i drugo osje- 

tilno. (senzitivno) saznanje kao i kretanje jest duševno-tjelesne (psiho-fizič- 
ke) naravi; a takav je i »ja« kao nosilac senzitivne aktivnosti. 

Ovom je tezom oboren materijalizam, koji bi htio da duševnu zbiljnost 
svede na tjelesnu (tvarnu, materijalnu). Ujedno je time opravdana psiho- 
logija kao zasebna nauka. Njezin je predmet psihička zbiljnost (»nemate- 
rijalna« u značenju neistovetnosti s materijom). 

Je li sva doživljajna aktivnost senzitivna? 

Nije: ni u opsegu znanja, ni u opsegu kretanja. Ja mogu da znadem i 
nesenzitivno (razumski, misaono), a po ovom znanju mogu da se voljno 
krećem, tj. da hoću ili ne ću tjelesno djelovati na osnovi svog mišljenja 
(suđenja). O voljnoj aktivnosti nismo raspravljali, nego samo o razumskoj 
(intelektualnoj). Dokazali smo tezu intelekiualizma. Pokazali smo (proti sen- 
zualističkoj, asocijativnoj psihologiji), da je misaona aktivnost (poimanje, 
suđenje, zaključivanje) sasvim druge vrste nego senzitivna aktivnost. Ona 
je doduše od senzitivne ovisna utoliko, što je u svom postanku njome 
uvjetovana, tj. naše se misaono shvaćanje oslanja na osjetilno, povezano 
je s osjetilnim shvaćanjem (utoliko kažemo, da je ova ovisnost uvjetna ili 
»izvanjska«), ali misaona je aktivnost sama po sebi (»unutrašnji«) nesasta- 
vljena ili nesložena (nekomponirana) sa senzitivnom i prema tome sa tje- 
desnom komponentom. Utoliko zovemo ovu aktivnost duhovno-duševna (spi- 
ritualno-psihička) ili naprosto duhovna (»nematerijalna« u značenju neovis- 
nosti o materiji). Time je u psihologiju unesena teza spiritualizma. 

Kakav je prema tome jastveni subjekt? 


senzitivno znanje nesenzitivno znanje 

Jastvo se svijesno očituje u senzitivnom i nesenzitivnom znanju. Sen- 
zitivna je aktivnost komponirana od tjelesne ili fizičke (t, f) i duševne ili 
psihičke (d, p) komponente, a nesenzitivna je duhovna ili spiritualna (d, s). 
Senzitivno duševna i duhovna aktivnost zajedno pripada duši (D), koja 
zajedno s tijelom (T) čini čitavog čovjeka ili čovjekov .»ja«. On je subjekt 
i uzročnik ukupne svoje životne aktivnosti. 

Na koji način egzistira i kakve je naravi »ja«? 

Ja egzistiram samosvojno (hipostatički, subsistentno), t. j. moj »ja« ne 
pripada nekom drugom subjektu, nego je supstancijalan; i to u potpunom 
smislu, koliko nije ujedinjen s drugom kojom supstancijom (kaošto tijelo i 
duša što zajednički čine čovjeka kao nepotpune supstancije). Po svojoj 
naravi jastvo je tjelesno-duševna, a u duševnom obziru i duhovna supstan- 
cija. 

Ako je duhovna, tj. ako je po svojoj naravi (biti) o tijelu neovisna: 
zar je onda u svojoj egzistenciji ovisna o tijelu? To jest, kad čovjek tje- 
lesno ugine, prestane tjelesno živjeti, kad nastupi smrt ili kad umre: da li 
time prestane egzistirati i s obzirom na duhovnu narav svoje duše? Drugim 
riječima: da li mora čovjek da i duševno sasvim ugine (propane) zato, što 
je tjelesno prestao živjeti? 

Morao bi samo onda, kad bi po naravi svoje duše bio sasvim ovisan 
o tijelu, a to rekosmo da nije. U ovisnosti o tijelu ne može da bude razlog 
za prestanak dušine egzistencije, ako te ovisnosti nema. Samo uz pretpo- 
stavku da je duša dio tijela moglo bi se reći, da prestaje egzistirati po odvo- 
jenosti (separaciji) od tijela. Prestankom tjelesnog života kao cjeline prestala 
bi opstojati — poradi svoje pripadnosti toj cjelini — duša i njezina aktiv- 
nost (kao na pr. grana na uginulom drvetu ili plamen dogorjele svijeće). 
Moglo bi se još reći, da duša ugiba i zato, što je ona sama jedna sastavljena 
cjelina, koja prestaje živjeti rastvorbom (dekompozicijom) sastavnih svojih 
dijelova. Ali kao duhovna, ona je i nesastavljena ili jednostavna. Nikako 
dakle ne mora duša da smrću čovjeka Prestane egzistirati. A ima razloga, 
da de facto i nastavi živjeti. Ne samo što ne mora po svojoj duhovnoj 
naravi da bude smrtna ili umrla, nego (po moralnoj svojoj naravi) ima 
razloga da bude besmrtna ili neumrla. 

Da bude potpuno jasno (i nekim kritičarima moje knjige »Duševni život«), 
kojim se putem ili na koji se način dolazi iz empirijske psihologije u filo- 
zofijsku, treba da objasnimo one pojmove, koje dobivamo iz empirije, a na 
koje se upire filozofijska psihologija. 

Nakon što je (empirički) psiholog upoznao pojedine svijesne doživljaje, 
on će ih ukupno uporediti s onim što zovemo tjelesno ili tvarno (materijalno). 
S ovim pak izrazom možemo označiti više toga: najprije sve što je u pro- 
storu protežno i sastavljeno od kvantitativnih (integralnih dijelova; zatim 
sve što pripada tjelesima kao njihovo svojstvo ili stanje, na pr. gibanje; 
napokon sve što zovemo nesastavljena ili jednostavna (a neki još kažu da 
je to i netvarna) tjelesna energija na pr. svjetlost, toplina, elektriciteta. 
Dakle: tjelesna (protežno sastavljena bića), kao i sve što je tjelesno, tj. što 
je po svojoj biti i djelovanju (»unutrašnji«) ovisno o tijelu, zovemo mate- 
rijalno; za biljni životni princip također kažemo da je materijalan, ukoliko 
je čitavim svojim djelovanjem i po svojoj biti ovisan o tjelesnom događanju. 
Suprotno od »materijalno« kažemo da je netvarno ili nematerijalno ono, što 
nije materija, niti je svojstvo materije, niti je po svojoj naravi i djelovanju 
ovisno o materiji, tj. što može egzistirati i djelovati tako, da samo po sebi 
nije ovisno o materiji. S izrazom »nematerijalno« u značenju unutrašnje ne- 
ovisnosti o materiji, istoznačan je izraz »duhovno (spiritualno)«. 

Kakovi su svijesni doživljaji? 

Psiholog će pokazati da misaona spoznaja, slobodni voljni čini, samo- 
svijest... nije nešto od protežnih dijelova sastavljeno, nego da je (u kvan- 
titativnom pogledu) jednostavno; zatim da nije ovisno o nikojem materijalnom 
(organskom) subjektu i uzroku. Jest doduše ovisno utoliko, što je navedenim 

doživljajima pomoću materijalnog uzroka (osjetilnog organa) omogućeno 
primati predmete, i utoliko je ta ovisnost »izvanjska«; ali navedeni doži- 
vljaji sami po sebi ne pripadaju nikojem materijalnom subjektu i uzroku. 
Zato kažemo da su duhovni. 

Da li postoje samo svijesni doživljaji? 

Svakako je empirijska činjenica da postoji svijesni »ja«. Da li je »ja« 
isto što doživljajni čini (akti)? — s tim pitanjem otpočinje filozofijska 
psihologija o jastvu. 

Najprije će psiholog dokazati (proti aktualitetnoj teoriji), da je jastvo 
supstancijalni subjekt svijesnih (duševnih) doživljaja. Taj subjekt zovemo 
duša. »Ja«, prema tome, znači duševnu supstanciju, koja ne pripada nekom 
drugom subjektu i kojoj pripadaju svijesni doživljaji. Supstancijalni način 
jastvene egzistencije dokazuje psiholog naročito na osnovi samosvijesti. 
Najprije dakle upoznajemo jastvo koliko je supstancijalni subjekt svijesnih 
doživljaja (= duša), i to je prvenstveno značenje izraza »ja«. Time još nije 
»ja« potpun; jer isti »ja«, koji sam subjekt svijesnih doživljaja, ujedno sam 
subjekt tjelesnog događanja, na pr. ja gledam, ja hodam. 

Mora dakle da je isti »ja« ne samo duševna, nego i tjelesna supstancija. 

Koja je narav duše? 

Jasno je, s obzirom na svijesne doživljaje, da duša nije integralno 
sastavljena nego jednostavna. Ona je također, kao i duhovni doživljaji, 
duhovna, tj. po svojoj biti i naravi djelovanja neovisna o materiji. I upravo 
koliko je po biti neovisna o materiji, duša nije bitno sastavljena, tj. ona je 
»bitno (konstitutivno) jednostavna«. Jednostavnost pripisujemo dakle duši u 
dvojakom smislu: integralno i konstitutivno jednostavna; ali posljednji je 
smisao uključen u pojmu »duhovnosti«. 

Duhovnost duše nameće nam sad pitanje o njezinu opstanku nakon 
čovjekove smrti, 

O kvantitativnom raspadanju duše ne može, prema rečenome, da bude 
ni govora. Duša bi mogla da prestane egzistirati (1.) onda, kad bi bila bitno 
sastavljena, pa bi sama u sebi imala razlog prestanka. Ali ona je duhovna 
(bitno jednostavna), i zato ne može da na taj način — rastvorbom bitnih 
dijelova — bude prolazna. Ne može iz istog razloga ni da propane (2.) 
utoliko, što bi prestao egzistirati subjekt, o kome bi ona bila bitno ovisna. 
Dakle je u oba slučaja neprolazna, besmrtna. 

Pojedinačni »ja« (indiviđuum) sastavljen je od pojedinačne duše i tijela, 
koliko su obje supstancije ujedinjene; »ja« — duševni i tjelesni — egzistira 
kao potpuna supstancija samosvojno (hipostatički). Ukoliko je »ja« duhovne 
(»razumske«) naravi, imajući samosvijest, zovemo ga osoba. Kao takav mo- 
žemo ga nazvati »viši ja«; jer i duhovnu aktivnost nazivamo »viša«, za 
razliku od »niže« ili osjetilne aktivnosti. »Ja« kao princip života nije nešto 
odijeljeno od samih doživljaja, pa zato možemo da u doživljujućem »ja« 
razlikujemo dvostruku sferu, višu i nižu. S ovoga je gledišta razumljivo kad 
govorimo o duševnom sukobu i slomu kod pojedinca ili kad govorimo 0 
uzgoju čovjeka do moralne ličnosti, tj. do prevladavanja osobe u čovjeku. 

Čovjek u vidu svoje duhovnosti jest (ontološki rečeno) »viši ja«, a u tom vidu 
i treba da bude (moralno rečeno) »viši ja«. 

To je potrebno da znademo, ako hoćemo da sebi stvorimo kritički sud 
o metafizici, koja u besmrtnosti čovjeka gleda jednu osnovicu za određi- 
vanje životnog njegova smisla. Druga je osnovica u naziranju o Bogu, tj. 
u priznanju odnosno u nepriznanju Boga s obzirom na pitanje o smislu 
života, 

Potrebno je bilo, da bar psihološki dio metafizike upoznamo, kao pri- 
mjer razgraničenja između empirijskog i metafizičkog saznanja. U empi- 
rijskoj psihologiji saznajemo za doživljaje, a u metafizičkoj se iz doživljaja 
uvodimo (induciramo) u ono područje, koje nije samo svijesno doživljajna 
zbiljnost, nego je njezin osnov: ono, otkud ta zbiljnost proizlazi i šta ju, 
tako reći, nosi. — Jednako postupa i teodiceja, tj. onaj dio metafizike, 
koji ispituje egzistenciju Boga. Uzevši u obzir svu zbiljnost svijeta, napose 
njegovu relativnost, polazi otuda teodiceja k tumačenju te relativnosti. 

Dva su dakle, i to noetička razloga odlučila, da ovdje dodirnemo meta- 
fizičko pitanje o besmrtnosti duše. Trebalo je da se uvidi 1. kako od noetike 
zavisi metafizika, a od nje etika, tj. da se uvidi sustavna razdioba poje- 
dinih filozofijskih područja (disciplina). Mi ovdje ne dokazujemo (a suge- 
rirati nešto čitaocu i ne spada na nauku), da Bog egzistira i da je duša 
besmrtna. Mi konstatiramo samo činjenicu, da je u priznanju Boga i be- 
smrtnosti sasvim drukčija osnovica za etičko orijentiranje nego u poricanju 
Boga i besmrtnosti. Ako sad samo pretpostavimo, da postoji osobni Bog, 
uzročnik svijeta i čovjeka kome je od Boga postavljena životna svrha, i 
ako pretpostavimo, da će Bog uzdržati čovjeka u besmrtnosti, svakako će 
drukčije ispasti odgovor na etički problem života, nego ako pretpostavimo 
da nema Boga ni besmrtnosti. Jedino uz prvu pretpostavku (postoji Bog 
i besmrtnost) možemo reći, da čovjek sam sebi ne postavlja smisao života, 
nego da mu je on od Boga određen; da čovjek nema sam u sebi adekvatni 
osnov moralnog zakona (da nije autonoman), nego da mu je osnov u božjem 
određenju. Po navedenim se dakle metafizičkim pretpostavkama ravnaju 
etički pogledi na čovjeka. A metafizika ima upravo tu zadaću, da ispita 
opravdanost tih pretpostavki. Zato je metafizika teoretska nauka, koja 
mora da logičkim putem rješava valjanost mogućih odgovora (nazora) o 
Bogu i o duši. Metafizika intuicije, iskustva, vjere i praktične potrebe ne 
može se legitimirati pred forumom razuma, logike ili nauke, pa zato takva 
metafizika i ne spada u nauku. A da li je moguća teoretska metafizika? 
Upravo s ovim pitanjem postaje metafizika ovisna o moetici. Jer noetika 
mora da pokaže, da li je moguća spoznaja o nečemu, što se ne nalazi na 
području našeg iskustva, a to je Bog i besmrtnost duše. Metafizika mora da 
nam kaže, kojim spoznajnim putem želi da dopre do Boga i besmrtnosti, 
a noetika će taj put provjeriti, tj. ona će pokazati, da li se tim putem 
može doći do istine. Mi smo taj put ilustrirali na metafizičkom pitanju o 
besmrtnosti duše pa smo vidjeli, da metafizička psihologija izvodi narav 
duše iz naravi svijesnog zbivanja, a to izvodi na osnovi načela uzročnosti 

(da svako zbivanje ima svoj uzrok). Trebalo je dakle da navedemo doka- 
zivanje o besmrtnosti i zato (2.), da se uvidi, kako je s empirijskim znanjem 
povezano metempirijsko znanje. Psihološka empirija zaustavlja se, rekosmo, 
na svijesnom zbivanju i određuje njegovu narav, a metempirijsko se znanje 
ne zaustavlja na samom zbivanju, nego hoće da upozna uzrok zbivanja i 
njegovu narav. Iz iskustvene se sfere uvodimo »preko« nje u prekoiskustvenu 
(metempirijsku, metafizičku) sferu — o naravi duše — na osnovi pojma o 
uzroku i načela uzročnosti. Jednako je i kod teodiceje, gdje je empirijska 
konstatacija o relativnosti (promjenljivosti, nenužnosti ili kontingentnosti) 
svijeta logičko izlazište za dokazivanje o uzroku svijeta; i opet se pomoću 
načela uzročnosti izlazi iz empirije k metempirijskom pitanju — o Bogu. 
Noetika ima dakle zadaću, da ispita sigurnost toga puta, tj. da ispita, 
može li načelo uzročnosti da nam posluži kao logičko sredstvo za meta- 
fizičko saznanje. U empirijskim naukama ovo je načelo glavna poluga sa- 
znanja, jer one idu upravo za tim, da uzročno (kauzalno) protumače pojavnu 
zbiljnost, koja je opažajno (iskustveno) data ili pronađena. A možemo li 
s tim načelom upoznati ne samo ono što je pojavno, nego i nepojavne 
predmete? Na ovo pitanje odgovara noetičar tek nakon Što je riješio pitanje 
o realnosti predmeta, tj. o tome, da smo misaono sposobni upoznati i 
neopažajne (nepojavne) predmete. A ovo je opet pitanje nastavak još opće- 
nitijeg noetičkog problema: po čem je znanje istinito? Najprije »po čemu?« 
a onda tek »o čemu?« Ovakav treba da je sustavni raspored noetičkih 
pitanja. 

Tako je knjiga (što je iz objektivno naučnih razloga i morala učiniti) 
stupila na prag metafizike. Za metafiziku i protiv nje, za ovakvu ili onakvu 
metafiziku borio se duh ljudski odvijeka dodanas. Vidjeli smo, da pitanje 
o mogućnosti metafizičke filozofije ima svoj korijen u noetici. Ne može dakle 
da bude noetičar, tko bi htio da ignorira pitanje metafizike. Takav bi bio 
protiv historije filozofije, kao i proti životu, koji se ne zaustavlja na grani- 
cama empirije, nego traži izglede i preko tih granica. Mučno je bilo nasto- 
janje najvećih umova, da zagledaju i preko uskih empirijskih granica, pa 
bi i nekulturno, a ne samo nenaučno bilo, da se ta nastojanja omalovažuju. 
Zato valja i obratno: kulturan čovjek treba da ih upoznaje, ako hoće da 
se kritički orijentira u naziranju o svijetu i životu. Kao uvod i putokaz 
neka mu posluži ova knjiga! Ako čitalac i ne ide za tim, da čitav svoj 
život posveti izučavanju filozofijskih problema — a u tu je svrhu zaista i 
potreban čitav ljudski vijek, — on iz ove knjige može naučiti, kako je 
lakoumno i misaonog čovjeka nedostojno, dakle nekulturno, da koji mu 
drago filozofski nazor susrećemo s nerazumijevanjem ili čak s ciničkim otklo- 
nom, — kad su svi oni iznikli u čovjeku željnom saznanja istine. Ako i ne 
može istina da bude tolerantna u tom smislu da dopušta jednaku opravda- 
nost suprotnih nazora (jer bi time postala intolerantna prema samoj sebi), 
svi su nazori ipak — to moramo pretpostaviti — plod ljubavi za istinom. 


Etički je dakle postulat objektivnog, naučnog čovjeka, da u poštovanju sva- 


čijeg nazora — traži istinu. 

FILOZOFIJA I RELIGIJA 


I. 

Svijet i naš život u njemu kao da je sfinga, koju žele da od- 
gonetaju, protumače filozofi. Od pamtivijeka, kad je čovjek 
stao motriti svijet i sebe u njemu, pojavila se ova sfinga na slici 
svijeta i života — i filozofi su svojim tumačenjima o njoj stva- 
rili historiju filozofije sve do današnjih tumačenja ili naziranja 
o svijetu i životu. Ukupnost ovih različnih nazora čini upravo hi- 
storijski razvoj filozofije. Svaki pojedini nazor u sustavnoj svo- 
joj cjelini, tj. pojedinačna »filozofija« daje izvjesne odgovore 
na neka pitanja, koja nam nameće svijet i život. Čovjek postaje 
filozof, koliko je sposoban da u jedinstvenoj cjelini svijeta i ži- 
vota vidi zagonetku. 

Od svih pitanja zanimalo je filozofe oduvijek i u prvom 
redu pitanje, da li postoji Bog. U ljudskoj svijesti on je uvijek 
postojao, i ta se svijest tečajem historije različno očitovala. Pri- 
znanje Boga, koliko postoji u čovjeku kao svijesnom subjektu, 
zovemo religija u subjektivnom smislu. Ovdje nas ona kao či- 
njenica dalje ne zanima. Zanima nas pitanje njezine opravda- 
nosti: da li postoji Bog kao realni objekt religijske svijesti? Po- 
jam tog objekta traži, dakako, odmah svoju definiciju. Izrazom 
»Bog« pomišljamo biće, koje nužno postoji (egzistira), koje svo- 
jom egzistencijom nije ni u kome odnosu (relaciji) ovisnosti, 
koje dakle nije relativno, nego apsolutno. Osim toga, ovo biće 
pomišljamo da nije bez razuma i volje, tj. da je osobno biće. Iz 
ove dvije konstitutivne oznake u pojmu Boga izvire i treća, da je 
Bog ljudske živote razumno i voljno sa sobom povezao. Ovu 
vezu između Boga i čovjeka, koliko su zajednički objekt našeg 
poimanja, zovemo religija u objektivnom smislu. Pita se: da li 
egzistira Bog kao apsolutno, osobno biće? I zatim odmah: da li 
je Bog čovjeka i njegov život sa sobom razumno-voljno povezao, 
tj. da li je religija zbiljski (realno) osnovana? 

Tražiti odgovor na ovo pitanje znači filozofirati o Bogu. 
To je bio i danas jest osnovni problem filozofiranja. Proglasili 
smo ga fikcijom, izbacili ga iz duševnog našeg inventara, zatvo- 
rili smo oči pred njim — i netom smo ih otvorili, bio je pred 
nama. U historiji problema o Bogu jedni su otrov ispili, neki su 

bili živi spaljeni, a pred tisuću i devet stotina godina bio je, 
znamo, Isus Krist na križu raspet. 

Hoćemo dakle da znamo: da li nas umovanje (filozofiranje) 
vodi k Bogu ili ne? Da li filozofija priznaje religiju ili ne? 

Kojim nam je putem krenuti, da dođemo do odgovora? Ili: 

koja nas pitanja o svijetu i životu vode k Bogu? 
Razmotrimo svijet i što nam je u njemu neposredno poznato, 
vlastiti život! Kako je moj život nastao i' kuda će nestati? Po- 
sljednja slika u razvoju moga života — svakodnevno predvi- 
đam ovu realnost — bit će samo odraz već minulog života: na 
jednom križu natpis Stjepan Zimmermann. I tu se zaustavljam 
s pitanjima: zašto sam ja uopće živio? Gdje je zadnji izvor ži- 
vota? Što je život? Zar »ignoramus et ignorabimus«?! 

Život je promjena: on prolazi iz dana u dan, od godine do 
godine, on ima svoje vremenske granice, početak i svršetak. 
»Promjena« znači prijelaz od biti na ne biti ili obratno. A zašto 
je došlo do promjene, ili gdje je razlog neke promjene? To pi- 
tanje moram postaviti, jer inače ne bih ni znao, kako je došlo do 
novog stanja promjene, a da nije ostalo kod prijašnjeg stanja, 
tj. kako je došlo do prijelaza u novo stanje. Ja sam na pr. rođe- 
njem nastao; to je jedna promjena. Ja ne živim nužno, ja ne 
egzistiram nužno, tako da ne bih mogao ne egzistirati — jer ne- 
koć zaista nijesam egzistirao. Znam da je u mojim roditeljima 
realni razlog moje egzistencije. Takav realni razlog zovemo 
uzrok. Svaka je dakle promjena u odnošaju ovisnosti od svog 
uzroka, i taj odnošaj zovemo uzročnost (kauzalnost). Ne samo 
mi i naši roditelji, nego svi ljudi životnim svojim početkom ste- 
kli su egzistenciju u ovisnosti od svog uzročnika. Obuhvatimo 
sad mišlju sve ljude (i sva druga prouzročena bića), i to upravo 
s obzirom na njihovu relaciju uzročne ovisnosti, tj. na njihovu 
relativnost: nameće nam se pitanje, da li je moguće, da egzisti- 
raju samo relativna bića, ili moramo kazati, da egzistira i nešto 
što nije »relativno«, što se ne nalazi u relaciji uzročnosti, tj. što 
ne egzistira s nekim vremenskim početkom niti je ovisno od ne- 
čeg drugoga, nego je »apsolutno«. A, nadalje, u kojem je od- 
nosu apsolutno biće s tvarnim (materijalnim) svijetom? Mi taj 
svijet opažamo u protežnim (tjelesnim, fizičkim) stvarima; upo- 
znajemo ga dakle opažajno ili iskustveno. Ali možda smo mi 

sposobni, da se našim saznanjem pomaknemo i dalje od isku- 
stva, pa doznamo, da je s promjenljivim, materijalnim svijetom 
istovetno (identično) apsolutno biće, — a možda da i nije. Pro- 
mjenljivi je svijet sastavljen od izvjesnih elemenata, nalazi se 
u izvjesnim stanjima gibanja, prelazi vremenski iz jednog raz- 
vojnog stepena u drugi — a je li sve ovo spojivo s pretpostav- 
kom, da je takav svijet istovetan s apsolutnim bićem? Ne samo 
to; apsolutno je biće i moj uzrok, a ja sam razumne naravi, ja 
sam osoba, i po tome se sasvim razlikujem od materije: može 
li dakle materija da bude apsolutni moj uzrok upravo s obzirom 
na moju sposobnost razumnog života? Zar me vlastita razumnost 
kao učinak ne upućuje na to, da je i apsolutni uzrok razumne 
naravi, tj. da ima neku (od moje različnu) sposobnost znanja i 
djelovanja? Nije li apsolutno biće osobno, tj. Bog? A može li u 
tom slučaju da je sa svijetom istovetno? Zar smo svi mi ljudi, 
kao i čitav svijet, jedna cjelina s apsolutnim osobnim bićem? 
Afirmativni odgovor znači panteističko naziranje; dok je nazor 
o apsolutnosti materije, bez Boga ili bez osobnog apsolutnog 
bića, materijalistički nazor o svijetu. Oba nazora zajedno zove- 
mo monizam, jer uči, da je svijet 1 apsolutno biće jedno te isto. 
Ali to nije jedino mogući nazor, nego se — proti monizmu — 
može zastupati i dualizam, tj. nazor, da su Bog i svijet dvoje, 
a ne jedno: čitav svijet da je učinak apsolutnog osobnog bića 
ili Boga. I ja, kao dio svijeta, stojim u odnosu uzročnosti s Bo- 
gom: sav je moj život ovisan od Boga. Taj odnos čovjekova ži- 
vota s Bogom jest »religija«. 

Sad nam se, eto, otvorio širok pogled na pitanja i odgovore 
koje smo dobili u vezi s promatranjem našeg životnog početka. 
Možda mi u ovaj čas i ne znamo odgovoriti na sva pitanja, ali 
nas ona zanimaju. Možda svakog i ne zanimaju, ali zanimanje 
napokon zavisi od inteligencije pojedinca. Ne zanima se svatko 
za oblik i gibanje zemlje, pa ni za nebrojeno drugih pitanja i 
činjenica, ali je oduvijek postojala među ljudima i razlika s obzi- 
rom na njihovu misaonost, pa i sposobnost njihova interesa. 
Međutim, važnost problema o Bogu postaje shvatljivija čim po- 
stavimo pitanje: je li Bog odredio čovjeku neki cilj žli svrhu 
života, i jesu li skopčane neke posljedice s izvršenjem ili oživo- 
tvorbom toga cilja? A budući da mi svojim htijenjem (voljno) 

upravljamo život, pita se: je li Bog postavio čovjeku neki zakon 
voljne aktivnosti? Mi znamo, da ljudi razlikuju između moralno 
dobrih i zlih čina, pa se pitamo: da li je to razlikovanje obave- 
zno (obligatorno) po Božjem zakonu ili nije? A ako jest: da li 
je moralni zakon u vezi sa svrhom života, i u kojoj vezi? Ima li 
Sve ovo vezu s vremenskim završetkom života? Mi znamo, da 
čovjek umire, da organski život prestaje, ali se pita: je li sav 
naš život samo organski (tjelesni)? I to znamo, da postoji du- 
ševni (psihički) život — sve ono što svijesno doživljujemo — a 
Pitamo se: da li on proizlazi samo iz organskih (fizioloških) pro- 
cesa? Da li on prestaje egzistirati s prestankom ukupnog organ- 
skog funkcioniranja, tj. sa smrću? Zar osim tijela ne postoji 
duša kao nosilac (subjekt) i uzrok duševnog života? Ako postoji, 
zar samo dotle, dok i živo tijelo — ili je čovjekova duša besmrt- 
na? Do ovoga smo, evo, došli pitanja u vezi s činjenicom život- 
noga svršetka. 

Jamačno će svatko, tko se zanima za nešto više osim što je 
na dohvatu osjetilnog opažanja, uvidjeti važnost navedenih pi- 
tanja, u kojima su položeni osnovi ljudskoga života. Ali, možda 
je to zanimanje na prvom koraku slomljeno sumnjom o tome, 
da li smo mi i sposobni da na ta pitanja odgovaramo. Možemo 
li doznati išta osim onoga, što smo na iskustvenom izvoru sa- 
znali? Mi zaista nemamo iskustvenog znanja o tome, da li Bog 
“egzistira i kakva je naša duša — pa nije li uzaludno ili beziz- 
gledno da i potražujemo kakvo znanje o tome? Neiskustveno 
(neempirijsko ili metafizičko) znanje, koje prelazi granice opa- 
žajnog ili iskustvenog saznanja, možda je samo prepušteno fan- 
taziji, fikcijama, vizijama ili t. zv. vjerovanju. Da li sigurnost 
može da obuhvati i metafizičku spoznaju? Kojim putem i na 
osnovi čega? Da li izvođenje, zaključivanje i dokazivanje — 
dakle misaoni ili razumski procesi — vrijedi ili važi i za one 
predmete našeg znanja, koji nijesu opažanju pristupačni? Mi 
znamo, da se razne znanosti služe neopažljivim ili nezornim poj- 
movima (atoma, energije, pravde, ljepote, dobrote itd.), ali u 
interesu ovih znanosti, a napose i navedenih pitanja (s pojmo- 
vima o Bogu, duši, slobodi volje, besmrtnosti, cilju života, moral- 
nosti itd.) nameće nam se u prvom redu problem o spoznaji: o 
njezinu postanku, pa o vrijednosti i o granicama spoznaje. Time 

smo zahvatili naročitu jednu sferu našega života, samo onaj 
isječak Života, koji sačinjava naše znanje. 

Nastavimo li odmah s promatranjem čovjeka u vidu dušev- 
ne njegove organizacije, znamo da doživljaji saznanja ne iscr- 


pljuju čitav naš duševni život. U kompleksu naših sklonosti, ras- 


položenja, čuvstvovanja, teženja i prosuđivanja mi možemo ne- 
što učiniti ili ne učiniti, nešto htjeti ili ne htjeti. Htijenjem (vo- 
ljom) se mi u životu upravljamo prema izvjesnim ciljevima, u 
kojima nalazimo neko naše dobro. Život nam je upravo ispu- 
njen izmjenom dobra i zla. Šta je dobro i po čemu je nešto do- 
bro? Šta znači moralno i fizičko zlo? Zar nije slijepac (kad is- 
pružene ruke i praznim očnim udubinama čeka ljude) sastavni 
dio života, koji u cjelinu unosi zlo? Zar ne postaje ovaj udio 
golem po svim bijednicima, gladnima i beskućnicima, bolesnima 
i nakaznima, po ratovima, nepravdama i nasiljima, po ljudskim 
zlobama i podlostima i zločinima? A gdje je opravdanje i izla- 
zak iz takva života? Zar život u svim svojim oblicima ne iznosi 
najsnažnije pitanje o svome smislu. Može li se sav naš život, 
pojedinačni i društveni, svesti na neki smisao, i na koji? Koju 
ulogu i koje opravdanje imadu historijski činioci društvenoga 
stanja i razvoja, u prvom redu religija kao društvena organi- 
zacija? ... 

Evo, kako daleko i naširoko zahvata naš pogled na život, 
uzmemo li ga pojedinačno i kao cjelinu. Važnost navedenih pi- 
tanja sastoji u tome, što od odgovora na njih zavisi naš prak- 
tični stav prema životu, tj. izvjesni odgovori znače naziranje o 
Svijetu i životu, prema kome se orijentiramo u prosuđivanju ili 
ocjenjivanju pojedinih životnih pojava, a prema kome obliku- 
jemo i vlastiti život. Dovoljno je, da to konkretno ilustriram sa 
praktičnim posljedicama dviju osnovnih suprotnih orijentacija: 
ateističke, koja Boga poriče, i teističke, koja ga priznanje. Prvo 
stajalište zastupa dakako i materijalizam, koji ne priznaje drugo 
osim materije; ne priznaje dakle ni bitne različnosti između du- 
ševnog i tjelesnog života — a dosljedno ne priznaje da čovjek 
ima i duhovnih (spiritualnih) doživljaja, tj. takvih, koji po svo- 
joj naravi (biti) ne uključuju svezanost s materijom, a opet do- 
sljedno tome ne priznaje ni mogućnost opstanka duše poslije 
čovjekove tjelesne smrti; osim toga ne će materijalistički ate- 

izam da sa svoga stajališta prizna apsolutnu, na religiji osno- 
vanu moralnu obavezu (obligaciju), niti slobodu volje, a naj- 
manje neki objektivni, za sve ljude važeći (bilo po zakonu duha 
ljudskog, autonomno, bilo po Božjoj volji, heteronomno, posta- 
vljeni) moralni cilj života. S ovoga će dakle gledišta pojedinac 
smatrati svoj život isključivim mehanizmom; ne samo svoj, nego 
i život ljudski uopće, ukupno zbivanje u društvu, sve društvene 
odnose, sve što je čovjek proizveo i od čega je zavisan razvoj 
Života. Čovjek je stroj, ne samo bez svoje volje i protiv svoje 
volje postavljen (kao sastavni dio) u sveobuhvatni kozmički 
stroj, nego on u tom stroju izvršuje svoju funkciju ne znajući za 
njezin smisao, upravo znajući, da ona po ustrojstvu materije i 
ne može da ima ikoji smisao. Ili, ako se već može da govori o 
nekom životnom smislu u sistemu isključivo materijalne kozmi- 
čke izgrađenosti, taj bi smisao sastojao samo u izdovoljavanju 
prirodnih ili naturalnih nagonskih energija u čovjeku. Tako i 
uči naturalizam, koji — dopuštajući eventualno razliku između 
duševnog i tjelesnog života — nastoji da svu kulturnu produk- 
tivnost čovjeka, zajedno s njegovim moralom i religijom, kao i 
svu životnu smislenost svede jedino na instinktivnu narav čo- 
vjeka. Postavljen život pojedinca i društva na ovaj princip kao 
mjerilo za praktično snalaženje ili držanje, očito da osim samog 
sebe ne dopušta nikoju drugu instanciju, koja bi njegovu život- 
nu aktivnost bilo čime i bilo kako ograničavala. Načelna ova 
životna direktiva, pretvorena u pojedine maksime (životna pra- 
vila), ne obzire se ni na što drugo osim na lične nagonske interese: 
oni su čovjeku iz dana u dan u društvenoj borbi jedino mjero- 
davni, a vođeni su praktičnim razumom, koji istinu i dobrotu 
shvaća pragmatistički, u vidu nagonski djelatne vrijednosti. 
Ne može se ni postaviti pitanje, a još manje odgovoriti: da 
li bi čovjek i zašto bi protivno svom egoizmu išta učinio u cilju 
altruizma? Altruističke pobude gube svaki rezon, čim stupe u 
nesklad s pojedinačnim nagonskim porivima; jer i društvena 
zajednica može da bude samo toliko mjerodavna, koliko zašti- 
ćuje snošljivost pojedinačnih interesa. A kad sebi takav čovjek 
postavi pitanje o smislu života — makar samo u onim časovima, 
kad se njegova materijalističko-ateistička ideologija sudari s ka- 
znenom društvenom ogradom ili s fizičkim zaprekama u nagon- 

skom izdovoljenju života ili možda sa spontanom refleksijom 
na zagonetnost životnog uređenja —, onda on osim fatuma nema 
drugog odgovora, a izvan pesimizma ne može da realno gleda 
na život. Njemu se život priviđa samo kao slučajno a ipak van- 
redno komplicirano i vješto udešena tragika: vješto i komplici- 
rano zato, što je i sva funkcionalna harmonija organizma kao i 
sva naša tehnička civilizacija usmjerena isključivo na život, koji 
je — a u tome je njegova tragika — uza sve to isprazan ili 
besmislen, jer ne dopušta svakom pojedincu maksimum nagon- 
skog izdovoljenja, koji bi značio njegovu sreću. Život je dakle, 
ne zbog kakvih sentimentalnih, nego zbog ideoloških razloga, , 
upravo nesretan: jer uza sav njegov djelomični hedonizam ili 
osjetilno-nagonsku blagotu, ostaje život u sukobu s dinamikom, 
koja se suprotstavlja hedonizmu — bilo da je izvor ove životne 
dinamike u čovjeku samom, u kome se osim hedonističkih ja- 
vljaju i neke suprotne tendencije, bilo da je taj izvor izvan po- 
jedinca, nametnut društvom i udesom kozmičke cjeline. 
Ogledajmo teističku orijentaciju, suprotnu ateističkoj. Život 
dobiva smisao po Božjem promislu. To jest uz pretpostavku, da 
je Bog stvorio svijet i čovjeka, a u razumnu prirodu čovjeka da 
je usadio težnju za srećom, i uz pretpostavku, da je čovjekovim 
težnjama postavio moralne granice, očito je da se u tom okviru 
ima tražiti smislenost našega života. S ovoga etičkog (moralnog) 
stajališta religije, tj. priznavanja Bogom ustanovljene životne 
smislenosti, postaje moralnost apsolutnom zadaćom života. A u 
tom slučaju i pitanje sreće čovjekove ne može da se odvoji od 
njegove moralnosti. I sva druga pitanja dobivaju logički isprav- 
no rješenje samo u oslonu na ovu činjenicu; na pr. pitanje: zašto 
moralno dobri ili valjani ljudi ne postizavaju uvijek svoju sre- 
ću; zašto Bog dopušta tolika fizička zla; zašto su ljudi ljudima 
zvijeri — i gori od njih, jer jedni drugima otimlju i više nego 
im je za održanje života potrebno, uskraćujući drugima i ono 
potrebno? Uzmimo da se na sva ova pitanja i ne može adekvat- 
no odgovoriti: činjenica, da Život ipak mora da ima svoj smisao 
ili vrijednost, osniva se na pretpostavci, da Bog znanjem i vo- 
ljom svojom upravlja ljudske živote k njihovoj svrsi. Te pret- 
postavke ne usvaja deizam, pa zato on znači negaciju religije ili 
areligioznost, tj. nepriznavanje našega životnog odnošaja s Bo- 

gom (u koliko ne će da znači potpuni ateizam ili negaciju Bo- 
žje egzistencije). Dakako, teizam će proti njemu održati svoju 
poziciju, ako može dokazati, da neskladnosti u svijetu i životu, 
nesavršenosti i zla i nedostiživost sreće u životu, logički ne uklju- 
čuju negaciju onoga smisla ili svrhe, koju je Bog životu nami- 
jenio. 

Ovako nam se, eto, život ukazuje s oba navedena gledišta. 
Mi smo ih uzeli kao hipoteze, kao koncepcije, ne ulazeći u 
opravdavanje ili pobijanje jednog i drugog stajališta. Zapravo 
jednog ili drugog, jer istinito može da bude samo jedno, teisti- 
čko ili ateističko stajalište — dok god stojimo na neoborivosti 
načela o protuslovlju. Bilo nam je stalo samo da pokažemo, 
kako oba naziranja čine dvostruku osnovicu u praktičnom shva- 
ćanju života, tj. u njegovu vrednovanju, pa da time uvidimo 
važnost pitanja, koja nas navode na razne, međusobno suprotne 
odgovore ili nazore o svijetu i životu. 


* 


Ta su pitanja oduvijek zanimala ljude, i oni su tražili odgo- 
vore. U historijskom svom razvitku to se nalazi u filozofijskoj 
literaturi. Vidimo dakle, da filozofija kao historijski gotova 
tvorevina obuhvata različne nazore o svijetu i životu. O filozo- 

“fiji su moguće razne definicije, prema tome, kako se gleda na 
njezin predmet, tj. koja se pitanja i u kome opsegu stavljaju 
na dohvat rješavanja, a i prema tome, kako se određuje logička 
sposobnost ili vrijednost naše spoznaje uopće. Baš zato, što je i 
filozofiranje, s pretenzijom naučnog (znanstvenog) ssaznavanja, 
upućeno na opće logičke osnovice i metode, zato je i samo pita- 
nje mogućnosti naučnog filozofiranja zavisno od izvjesnog rje- 
šenja spoznajnog problema uopće. Noetika ili nauka o spoznaji 
prethodi dakle kritičkom postavu filozofijskog izučavanja. Kri- 
tičkom utoliko, što je od noetike zavisan znanstveni karakter fi- 
lozofije jednako kao i svih drugih znanosti. Izgubila bi taj ka- 
rakter filozofija u času, kad bi se oslonila na pretpostavljenu, 
kritički neispitanu vrijednost (valjanost) našega saznanja. Filo- 
zofija, prema tome, prestala bi da bude takvom i onda, kad bi 
uopće napustila spoznajni izvor i kušala da se osloni na nespo- 
znajna uporišta. Ona može po svom postanku (genetički) da pro- 

izlazi iz nespoznajnih (iracionalnih) determinanta, može da u iz- 
vjesnom svom obliku bude povezana i s vjerskim nekim autori- 
tetom, ali znanstvene opravdanosti ne može steći mimo naše 
spoznaje. ' 

Time što se filozofija bavi svijetom i životom, kao i time što se bazira 
na spoznajnoj problematici, ona je tečajem historijskog razvoja poprimila 
različni zadatak, i bivala je različito pomicana u odnosu s drugim naučnim 
sferama, pa i sa cjelinom kulturnog života. U početku grčke filozofije 
(6. i 5. vijek pr. Kr.) nije se još pravila razlika između prirodonaučnog i 
filozofskog proučavanja svijeta. Od jonskih prirodoslovaca-filozofa učio je 
na pr. Thales (rođen oko 624. pr. Kr.), da je svijet nastao i da sastoji od 
vode. Ako nam se ovo shvaćanje i čini naivno, znatna je činjenica, da je 
tim shvaćanjem prekinuto fantastično, mitološko i alegoričko ili simboličko 
tumačenje svijeta, i da je nastupilo razmišljanje i ispitivanje, dakle filozo- 
firanje. Zatim da spomenemo Heraklita iz Efeza (oko 540. do 475.), koji je 
promatrao zbivanje u svijetu i učio, da se izvanjski ili tvarni svijet sastoji 
u besprekidno izmjenjivom djelovanju, koje imade zajednički zakon (logos), 
po kome se sve opreke sređuju ili izravnavaju. Ova je heraklitovska misao 
ostala i u kasnijoj filozofiji veoma plodna, jer o djelotvornoj naravi ma- 
terije i o izmiru oprečnosti nalazimo tragova u novoplatonizmu, pa kod 
Nikole Cusanusa, kod Giordana Bruna, Hegela i Nietzschea, te kod svih 
zastupnika t. zv. dinamizma (koji uči, da svijet sastoji samo od nekih sila). 
Elejski pak filozofi, naročito Parmenid (oko 540.—469.), učili su, da su sve 
stvari od jednog i nepromjenljivog bitka. A otuda je izveo Anaksagora 
(500.—428.), da u svijetu ništa ne propada, nego da se sva materija i 
energija uzdržava u svojoj potpunosti (i to nas podsjeća na noviju pri- 
rodnu nauku s Robertom Mayerom). Nadalje je Leukip (oko 450. prije 
Kr.) učio, da svako zbivanje imade nužno svoje uzroke, a Demokrit (470.— 
360.?) je nadovezao, da su atomi (nedjeljive tvarne jedinice) konačni uzrok 
pojavnoga svijeta. Unutrašnjem svijetu, tj. čovjeku, obratio je pažnju 
Protagora (učio oko g. 440. pr. Kr.) nabacivši pitanje o vrijednosti ljudske 
spoznaje. Prije nego što nastojimo saznati nešto o izvanjskom svijetu, 
treba ispitati: šta uopće može čovjek saznati i šta mu vrijedi sve saznanje? 
Tu je nadovezao Sokrat (479.—399.), pa onda Platon (427. do 347.) i 
Aristotel (884.—322.). Ova posljednja dvojica čine klasičnu grčku filozo- 
fiju (u 4. v. pr. Kr.), te obrađuju pitanja o spoznaji, a prvi put u historiji 
filozofije izgrađuju u sustavnoj cjelini naziranje o svijetu i životu. Platon 
je osobito matematičar i smatra matematiku sastavnim dijelom filozofije, 
dok Aristotel, naročiti poznavalac prirodnih nauka, pribraja te nauke u 
filozofiju, pa zato i govori u višebroju o »filozofijama«. Ovo podređivanje 
Prirodnih nauka filozofiji zadržalo se do 18. vijeka. Premda su se već 
od renesanse (koncem 15. i u 16. vijeku) stale razvijati prirodne nauke 
(Kopernik, Galilei, Kepler, Newton), ipak još u 18. vijeku Christian Wolff 
(T 1754.) ubraja prirodne znanosti filozofiji, a povezuje ih zajedno još i 

Kant (1724.—1804.) a osobito Hegel (f 1831.). Tek poslije smrti Hegelove 
nastaje preokret. Pošto su filozofi svojim spekulacijama konstruirali sliku 
svijeta, a time izgubili dodir s iskustvenom zbiljom, u drugu ruku uslijed 
snažnijeg razvitka prirodnih nauka, može se reći da je došlo upravo do 
opreke između oba područja, te su se prirodoslovci emancipirali od filo- 
zofije. Prestala je filozofija da bude kraljica svih znanosti, — ali ne 
zadugo. Jer i opet su izniknula stara pitanja, na koja prirodne nauke ne 
mogu odgovoriti, a naročito problem spoznaje. Ovaj je problem po svojoj 
važnosti ispred svih znanosti, jer u prvom redu treba znati: šta je znanje 
i znanost, šta je iskustvo i do kojih granica dosiže naše saznanje? Filozofija 


je time zadobila opet rezon svoga opstanka, i to prvenstveni prema drugim 


znanostima. Osim ove svoje zadaće nastoji filozofija da proširi 1 upotpuni 
pojedine empirijske nauke. (Prirodne nauke — fizika, kemija... — samo 
su dio iskustvenih ili empirijskih nauka, jer ove obuhvataju i empirijsku 
psihologiju, koja se ne bavi materijalnim svijetom ili prirodom, nego ispi- 
tuje t. zv. unutarnji ili duševni svijet neposrednog iskustva). Filozofija 
nastoji, da ove nauke poveže u jedinstvenu cjelinu, kao osnovicu za 
izgradnju svog nazora o svijetu. Filozofiranje ide dakle za tim, da u oslonu 
na rezultate prirodnih znanosti, a s prethodnom kritikom spoznaje, izvodi 
saznanje o cjelini svijeta. ' 

Oslanjajući se na prirodne znanosti, novovjekovna filozofija 
upućuje na pitanje: da li filozofija, kao studij o svijetu, može 
prekoračiti sferu prirodnih znanosti, proširiti ovu sferu i upot- 
puniti je novim spoznajama? Na ovo pitanje negativno odgo- 
vara pozitivizam, koji drži, da je naša spoznajna sposobnost 
ograničena na iskustveno znanje, i zato da. naučno istraživanje 
svijeta ima da ostane unutar iskustvenih (empirijskih) granica 
ili unutar prirodnih znanosti. Nastojanje, koje bi išlo za tim, da 
prijeđe (transcendira) okvir svijeta (kozmos) ili prirode (fizis) 
kao iskustvene ili pojavne (fenomenske) činjenice — a takvo 
nastojanje zovemo metafizičko ili metempiričko — jalovo je u 
znanstvenom pogledu, tj. nema karaktera znanstvene spoznaje. 
— Oprečno ovom nazoru jest ono filozofsko stajalište, koje u 
spoznajnoj sposobnosti vidi osnovanu mogućnost metafizike, tj 
koje smatra, da čovjek nije vezan na iskustveno (opažajno) pro- 
nađena (»pozitivna«) data, nego da je na temelju iskustva ka- 
dar upoznati i nepojavnu stranu svijeta. Za kritičko je filozo- 
firanje dakle u prvom redu odlučna rasprava o vrijednosti spo- 
znaje. 

Pozitivizam, kao opreku metafizike, uveo je u noviju filozo- 
fiju David Hume (1711.—1776.), a nastavio ga je A. Comte 


256 





(1798.—1857.). Ovu negaciju metafizike zovemo (po prirodo- 
slovcu Huxley-u) agnosticizmom, jer uči, da je osim pozitivnih, 
empiričkih, pojavnih predmeta sve drugo nespoznatljivo. To je, 
u načelu, i Kantova nauka; u načelu toliko, što i Kant zabacuje 
mogućnost metafizike kao i svi pozitivisti, te se od njih razlikuje 
po tome, što spoznaju ograničuje na empiriju, koja nije samo 
rezultat osjetilno opažajnih elemenata. I moderna je empirijska 
Psihologija utvrdila, da nije sve naše znanje stegnuto na osje- 
tilno primljene sadržaje svijesti, nego da ovu osjetno opažajnu 
građu misaono upotpunjujemo. Pa tako doista i rade sve pri- 
rodne nauke; na pr. kemičar ne bi mogao ustvrditi, da se na- 
kon rastvorbe vode vraćaju isti elementi (kisik i vodik), koji su 
i prije bili nazočni, kad bi njegova spoznajna sposobnost bila 
ograničena na osjetilno opažanje, jer istovetnost (identičnost) 
nije osjetilno opaženi predmet. A kako tek spoznajna načela ili 
općeniti sudovi (na pr. načelo protuslovlja), na kojima su osno- 
vane sve znanosti, prelaze okvir pojedinačnih ili iskustvenih 
data! Ako dakle uzmemo izraz izvanjsko »iskustvo« u značenju 
osjetilno (posredstvom osjetili) opaženih pojedinačnih činjenica, 
onda je svakako neodrživ pozitivizam u smislu ograničenja spo- 
znajne naše moći na takvo iskustvo. Tim bi pozitivizmom bile 
onemogućene i prirodne znanosti, ne samo filozofija. Uzmemo 
li »iskustvo« u proširenom značenju, tj. za misaonu spoznaju u 
okviru cjelokupnog opaženog ili pojavnog svijeta, tada će pozi- 
tivizam, koji na takvo »iskustvo« ograničuje našu spoznaju, sva- 
kako zabaciti metafizičku spoznaju. Suprotno pozitivizmu (feno- 
menalizmu), mogućnost metafizike bit će opravdana, ukoliko se 
ispostavi, da iz iskustva dobivamo takve pojmove i sudove (na 
pr. uzročnosti), koji vrijede i izvan iskustvenih granica. »Čovjek 
nije prometejski sapet na iskustvo, te bi mu bilo nedopušteno 
induktivnim zaključivanjem ući u neiskustveni svijet. Baš zato 
što čovjek nije kadar da iskustveno protumači suvislosti unutar 
fizičke sfere, ponukani smo, da nadopunimo naše iskustveno zna- 
nje induktivnim putem u metafizičku sferu«. (Reinke). — Ali 
time već zahvatamo u područje noetike, a bilo nam je samo do 
toga, da pokažemo na dva osnovna tipa filozofiranja: protiv 
metafizike i za nju. Uzmemo li pozitivizam u »užem« smislu — 
koliko ograničuje spoznaju na empiriju, koja ne znači drugo 

nego čisto opažajno znanje — trebalo bi s ovoga gledišta reći, 
da izvjesnu metafiziku zastupa svaki filozofski nazor, pa i ma- 
terijalizam, koji ide za tim, da dozna išta više nego što nam je 
opažajno dato. Udaljujući se prvim korakom od opažajne faktič- 
nosti (zbiljnosti) bila bi »metafizička« i svaka druga, ne samo 
filozofijska znanost. S obzirom na pozitivizam u »širem« smislu 
— koji osim opažajnoga priznaje i zmisaoni faktor, nota bene 
s njegovim ograničenjem na opažajnu pojavnost — bit će me- 
tafizička ona filozofija, koja nastoji da upozna zbiljski (realni) 
svijet ne samo koliko je pojavan, nego kako je sam po sebi ili 
koliko je nezavisan od spoznaje. 

Metafizičku su filozofiju izgrađivali već Platon i Aristotel, 
a njihovim su putem u kršćanskoj eri nastavili sv. Augustin 
(354.—430.) i sv. Toma Akvinski (1225.—1274.), koji se sma- 
traju prvacima skolastičke ili kršćanske filozofije. Ona se. učila 
u kršćanskim školama, te ju je katolička Crkva usvojila kao 
osnovicu religije. Naročito su dvije nauke u ovoj metafizici, na 
koje se oslanja kršćanska religija, a to je teizam i psihološki spi- 
ritualizam, tj. učenje, da postoji osobni Bog i da je duša čovje- 
kova po duhovnoj naravi besmrtna. Dakle: Bog i duša, kako je 
već sv. Augustin izrekao, jest ono, što u prvom redu želi da spo- 
znajno dohvati skolastička metafizika. Time je ova filozofija 
kao gotov sistem ušla u sferu kršćanske religije. 

Doticaj s religijom javlja se već u historijskoj davnini filozofije. Kad 
znamo, da religija u raznim svojim historijskim oblicima obuhvata osim 
bogoslužnih uredbi i izvjesno naučanje o Bogu, svijetu, čovjeku i njegovim 
dužnostima, razumijemo, da je filozofija, kod tih pitanja  interesirana, 
ulazila u neki odnos s religijom. Već je grčki filozof Ksenofan (u 6. v. pr. 
Kr.) učio istovetnost cjelokupnog bitka u opreci s politeističkom mitologijom 
pučkog vjerovanja. Sofisti (u 5. v.) smatraju religiju ljudskom izmišljo- 
tinom u političke svrhe. Poradi svoje opreke s tradiocionalnim vjerskim 
duhom morao je i Sokrat tragično završiti svoj život. Platonova i Ari- 
stotelova_ monoteistička filozofija znači potpuni prijelom s grčkim poli- 
teizmom. Epikurejci (u 3. v.) nastoje potiskivati religijski duh; dok stoici 
(8. v.) kao panteisti (priznajući jedan opći razum i prasilu svijeta) traže 
neki kompromis s politeizmom, i pojedine prirodne sile zovu bogovima. 
Pod njihovih utjecajem stalo se i u Rimu (polovicom 2. v. pr. Kr.) rušiti 
dotadašnje mnogoboško vjerovanje. Epikurejski fizičar Lukrecije Carus 
(oko 100.—55 pr. Kr.), pa stoik Seneca (f 65. posl. Kr.) odlučno ustaju 
proti državnom vjeroispovijedanju. Već u kršćanskoj eri (u 3. v.) kušaju 
novoplatonici da u oslonu na razne poganske religije sastave vjersko- 

filozofske svoje nazore; i to je posljednji dodir s predkršćanskom kulturom: 
— filozofija se počinje usko vezati s kršćanstvom. Polovicom 15. v. živio 
je u Italiji grčki filozof Gemistos Plethon, koji je još bio zadojen grčkom 
mitologijom. Osobiti protivnik kršćanske filozofije bio je Luter, dok je 
Melanchton spojio filozofiju s protestantizmom. U novome vijeku (početkom 
17. v.) prvi predstavnici filozofije — Descartes (f 1650.) i Bacon Ueru- 
lamski (ft 1626.) — ostaju svojim nazorima u skladu s religijom. Naprotiv 
u Engleskoj, (u 17. v.) razvio se deizam, koji zabacuje svaku religiju, pri- 
znajući (u panteističkom smislu) Boga, ali bez upravljanja svijetom. Pan- 
teist Spinoza (1632.—1677.) zabacuje pozitivnu božju objavu, a njezin 
sadržaj tumači racionalistički. U tome ga je slijedio i Kant, koji istovetuje 
religiju i moral. Leibniz (1646.—1716.) je u svojoj teodiceji raspravljao 
(proti Bayle-u) o podudaranju vjere s razumom. Među francuskim enci- 
klopedistima neki su potpuni materijalisti, protivnici kršćanske i svake 
religije. I pozitivist Comte zasnovao je »religijski« sustav s obožavanjem 
čovječanstva. Neke socijalno-kulturne tendencije nalazimo i u suvremenim 
protureligijskim nastojanjima. — 

Pojam »kršćanske filozofije« objašnjuju dva uvažena filozofa u novijoj 
skolastici (neoskolastici) Kleutgen i Hagemann. Prvi kaže: »Ako ćemo točno 
da govorimo, nema kršćanske filozofije, nego je samo jedna filozofija, koja 
je doduše suglasna s kršćanstvom, ali od njega neovisna, utoliko što se 
njezini principi temelje ne na kršćanskom vjerovanju, nego na razumnoj 
naravi čovjeka«. Hagemann kaže: »Svakako je filozofija s obzirom na 
teologiju posve samostalna; jer se filozofija osniva na samostalnim izvo- 
rima spoznaje, naime na prirodnom iskustvu i ljudskom razumu, te se 
prema tome mora u filozofiji nalaziti druga vrsta sigurnosti nego u teologiji, 
koja iznosi vjerske članke. Filozofija ne uzima od teologije svoje principe 
i ne smije nijednog pojma usvojiti, kojeg ne bi mogla nužno razviti iz 
svojih principa i vlastitim sredstvima«. Kako je vidjeti, razlika je između 
filozofije i teologije — po shvaćanju samih skolastičkih ili kršćanskih 
filozofa — u spoznajnom izvoru ili principu: teologija osniva svoje saznanje 
na Kristovom, božanskom auktoritetu crkvenog učiteljstva, dok je filozofiji 
izvor u iskustvu i u razumu. Razlika je još i u predmetu: jer se filozofija 
bavi samo s razumskim ili naravnim istinama, dok teologija obuhvata i 
takve istine (auktoritetom zaštićene), koje nadilaze razumsko saznanje. 
Filozofija dakle po svom pojmu (predmetu, izvoru i metodama) nije ovisna 
od teologije, nije joj podređena kao »sluškinja« (ancilla theologiae), osim 
koliko se teologija i na nju oslanja. 

Crkva je, kaže se, intolerantna zato što usvaja skolastičku (platonsko- 
aristotelsku) filozofiju, a druge zabacuje; time da se protivi slobodi mišlje- 
nja i nauke. Ali, crkva nikome ne oduzima slobodu da bude »filozofski« 
po svojoj fazoni sretan, nego usvaja ono, što smatra istinitim, i eo ipso 
otklanja ono, što takvim ne smatra. Istina i jest cilj naučnog saznanja, 
a ne sloboda, te je i smisao slobode određen istinom. U ime filozofije ili 
slobode neopravdano je dakle prigovoriti, što Crkva usvaja  filozofijske 

sisteme, koji su uostalom historijski egzistirali i prije Crkve, prije Kri- 
stova osnutka kršćanske crkve. Tko se želi informirati u mnoštvu filozofskih 
smjerova, nazora ili sustava, kao i tko hoće da o tome daje informacije, 
treba da prema svima, pa i skolastici, pristupa bez ikakve predrasude; a 
predrasuda je, kad se valjanost ili održivost skolastičke filozofije odbacuje 
iz neraspoloženja prema Crkvi ili religiji uopće. Upravo nefilozofski, ne- 
naučni je stav prema bilo kome historijskom obliku filozofije, ako se usvaja 
ili ne usvaja na osnovu kriterija, koji su izvan dohvata traženja istine. 
Filozofiranje i ne znači (etimološki) drugo nego traženje najviših istina 
o svijetu i životu ili ljubav k mudrosti. 

Mudrovanje (filozofiranje, umovanje) o svijetu i životu u vezi je 
s vjerskim učenjem Crkve utoliko, što se ovo učenje osniva na priznanju 
Boga, besmrtnosti duše, moralnog reda itd. — kao na rezultatima umo- 
vanja. Ovim rezultatima suprotne filozofske nazore zastupaju neki protiv- 
nici katoličke vjere i crkve upravo zato, šo su njezini protivnici. To jest, 
antagonizam prema Crkvi i njezinoj religiji opredjeljuje mnoge na izbor 
izvjesne filozofije (materijalističke, panteističke,..) u suprotnosti sa sko- 
lastičkom filozofijom. Ne samo pojedinci, nego i kulturni kolektivi imadu 
svoju filozofiju koliko ona odgovara njihovoj općoj kulturnoj orijentaciji. 
Gledajte marksizam: kao organizacija u borbi s religijom i sa crkvama, 
on se teoretski oslanja i na izvjesne filozofske nazore (Engelsa i Lenjina), 
ali poklonici marksizma ne usvajaju ove nazore isključivo radi njihove 
znanstvene vrijednosti, nego se motivi filozofske ove orijentacije nalaze 
izvan filozofije — u protureligijskom nastrojenju. Samo koliko je u toj 
filozofiji sadržana antireligioznost (ateizam), dobiva ona ulogu kulturnog 
faktora, t. j. bez obzira da li je takva filozofija teoretski, naučno, dovoljno 
fundirana, ona postaje kulturnom orijentacijom utoliko, što znači jednu 
ideju ili nazor, s kojim se može utjecati na život u izvjesnom smjeru. 
Marksisti su i kao nefilozofski ateisti protivnički opredijeljeni prema svakoj 
filozofiji, koja teoretski omogućuje religiju: »običnu, popovsku ili profesor- 
sku religiju idealističkih smušenjaka«, kako se izražavao Dietzgen (prijatelj 
Engelsov). U cilju ove kulturne borbe s religijom, marksistička se ideologija 
filozofski oslanja na dijalektički materijalizam, nauku o općoj zakonitosti 
(»dijalektici«) kozmičkog procesa, koji je vezan na materiju. Po dija- 
lektičkom je shvaćanju kozmos vječno zbivanje, proces bez ičega konstan- 
tnog. I duševni naš život, ako i različan od materije, znači samo sljedovnost 
materijom uslovljenih događaja. Nema nikoje stalnosti ni na području 
istine i dobrote. Dobro ili zlo, pošteno ili nepošteno mjeri se prema 
životnim potrebama, t. j. moralna je dobrota relativna, jer isti čin može 
biti ujedno dobar ili zao — s obzirom na praktično njegovo značenje. A 
tako je i s istinom: nešto može ujedno biti i ne biti; načelo protuslovlja, 
u smislu Aristotelove logike, ne postoji. Niti načelo uzročnosti; jer uzroč- 
nost ne znači drugo nego mehaniziranu sukcesiju u apsolutnom kozmičkom: 
procesu: zato otpada pitanje o »prvom uzroku«. Dijalektička se dakle filo- 
zofija (marksizma) u negiranju religije oslanja i na negaciju logike. 

Iz ovog letimičnog ogleda razumijemo, da se u rješavanju 
kulturnih i socioloških problema apelira prvenstveno na izvjesnu 
filozofijsku orijentaciju. Razumijemo, da svi, koji hoće da se 
zovu ili da i budu kulturni radnici, nastoje upoznati se s filozo- 
fijom, ako i kadgod misle, da se za svaku struku i naučnu granu 
iziskuje solidna, sustavna izobrazba, samo za filozofiju je do- 
voljno nešto lektire i »inspiracije«. Njima, dakako, nije filozo- 
fija naučni cilj, nego sredstvo ili pomagalo za neke ciljeve izvan 
filozofije, tj. izvan traženja istine. Jer filozofija ima vrijednost 
sama u sebi tek onda, ako u njoj tražimo upoznavanje istine o . 
Svijetu i o životu. A naučni je .put tog upoznavanja samo onaj, 
koji na osnovi kritike raznih filozofskih nazora utvrđuje istini- 
tost jednoga od njih. Jer svi ne mogu biti istiniti; samo jedno- 
ga, svoga se nazora drže, a svaki protivni zabacuju i oni filozofi, 
koji ne priznaju načelo protuslovlja i koji uče da je sve samo 
relativno. Uostalom, filozofija postupa kritički sama prema sebi 
time, što već na prvom koraku ispituje mogućnost apsolutne 
istine. Od toga pitanja i zavisi sudbina filozofije: ona se upravo 
osniva na nauci o spoznaji istine. Spoznajna vrijednost ili istina 
kao problem sistematski je postavljena na početak filozofije, 
a spoznaja istine o svijetu i životu jest cilj filozofiranja. 

Mi možemo živjeti i bez filozofije, ali bez nje ne možemo 
znati zašto živimo. A po tome i jesmo voljno slobodna bića, što 
se ne zadovoljavamo životom kao gotovom činjenicom, koja nam 
je od prirode data, nego tražimo njezino opravdanje i hoćemo 
Život kao zadatak; samo je onaj vrijedno živio, tko je našao i 
Proveo životnu svoju zadaću; a još i filozofski je živio, tko je tu 
zadaću znao opravdati nazorom o životu. 

“Kako ćemo se orijentirati u traženju takva nazora? 


II. 

Za filozofijsko bi znanje, kaže Kant, matematičar i prirodo- 
slovac rado dao svu svoju znanost. Jer nikoja nam znanost osim 
filozofije ne otkriva najveću tajnu: pitanje o smislu života. Bez 
odgovora na to pitanje ne možemo živjeti kao misaoni ljudi; u 
odgovoru, i to samo u jednome, nalazi se istina o našem životu. 
Već je Sokrat znanje o smislenosti života, znanje o dobru i zlu 
ili istinu o Životu nazvao mudrošću. Znanje o dobru i zlu u pri- 

mjeni na svakidašnji život (na voljne čine) sačinjava našu sa- 
vjest ili moralnu (etičku) svijest: a nije li savjest osnovna du- 
ševna pokretnica u obrazovanju (uzgoju) čovjeka — do ličnosti? 
Stvaranje značajeva ili karakternih = najveći je zadatak 
idealne kulture. 

Odgovor na pitanje o smislu života moramo potražiti kod one 
filozofijske nauke, koja ispituje moralnu svijest čovjeka, a to je 
etika. Ona ne može dati odgovora, a da baš nikako ne vodi ra- 
čuna o Bogu, o kome raspravlja teodiceja. Ne može da nam 
dade sustavno obrazloženog odgovora ni onda, ako se ne osniva 
na poznavanju duševnog našeg života, o kome raspravlja psiho- 
logija. Nije za praktični život indiferentno, da li je istina, da 
je naš duševni život samo produkt materije ili je nematerijalan, 
od materije različan; što više, da ki je nematerijalan u smislu 
duhovnosti ili nezavisnosti od materije. Nije indiferentno, da li 
je istina, da će život izginuti kao organska materija ili da ćemo 
i poslije smrti nastaviti jednim dijelom našega duševnog života. 
Nije indiferentno, da li je istina, da duševni život rezultira iz 
mehaničkog determinizma ili u čovjeku postoji voljna teleolo- 
gija. Nije indiferentno, da li je istina, da sam ja ovisan o Bogu 
ili ne. Nije indiferentno, da li je istina, da je izvor moralnosti u 
Bogu ili ne. Sve ovo nije indiferentno zato, što ja bez tih istina 
ne mogu da opravdam onaj način života, koji sam sebi odabrao 
i koji sam prema istini upravo trebao da odaberem. Pa kako je 
od tih istina zavisan smisao Života, u njima se nalazi i filozo- 
fijska opravdanost kršćanstva; i zato bez poznavanja tih istina 
ne može nitko da uime filozofije i jednom samo riječi prigovori 
opravdanosti kršćanstva. 

Polazeći filozofija zajedno s drugim znanostima po istim lo- 
gičkim putovima (analize i sinteze, indukcije i dedukcije), ona 
se od njih odvaja sveobuhvatnim svojim gledanjem na svijet i 
naš život u njemu. Ona se ne zaustavlja na onom, što faktično 
jest, nego ispituje mogućnosti i nužnosti bitka; ne zaustavlja se 
na onome, što je pojavno, promjenljivo i pojedinačno, nego 
traga za onim, što ostaje vječno i što vrijedi vječno: a to znači, 
da ona gleda na sve sub specie aeternitatis. Mi u filozofiji tra- 
žimo univerzalne relacije zbivanja i našeg živovanja, tražimo tu- 
mač za kozmičko, napose organsko uređenje, tražimo. odgovore 

na pitanja o idealnim vrednotama našega stvaralaštva uopće, i 
napose našega svakodnevnog držanja u svim životnim situacija- 
ma, od kojih zavisi takozvana sudbina našeg života. Pa ako je 
nesumnjivo, da mi na osnovi tih odgovora i sami utječemo na 


Životnu našu orijentaciju, a ovi odgovori sadržavaju u sebi isti- 


nu, onda je točno, da od filozofijske istine zavisi sudbina našeg 
života. Mi smo stvorovi (kako je rečeno u »Braći Karamazovi- 
ma«), koji ne tražimo milijune, nego tražimo odgovore na pita- 
nja. Tražeći te odgovore, mi tražimo istinu, a po njoj i život, što 
opet znači, da smo mi ne samo nosioci nego i stvaraoci svog ži- 
vota. Ako, dakle, i ne ćemo filozofiju da zovemo kraljicom svih 
znanosti, moramo joj priznati (što je i više od toga), da je ona 
stvarateljica života: utoliko, što nas od iskustvene zbiljnosti uvo- 
di u sferu duha, koji na kraju kraja moraju priznati i oni, koji 
ne će da ga priznaju — jer »nepriznavanje« nije jamačno funk- 
cija materije; po kome (duhu) moraju da žive i oni, koji kažu, 
da žive samo po materiji — jer materija se sama po sebi ne 
»odlučuje« za ovaj ili za onaj način života. Filozofija dakle 
stvara život ukoliko ga produhovljuje: mens agitat molem. Ona 
nas u dualizmu čovjekove prirode — između instinktivnog i 
duhovnog našeg bivstva — privodi & idealima, bez kojih čo- 
vjeku nije vrijedno da živi. 

Da nas filozofija upućuje na životne ideale, mogao bi ospo- 
ravati samo onaj, tko ne priznaje, da čovjek u smislenosti ži- 
vota traži ciljeve svojih nastojanja. A na filozofiju spada vred- 
nosno opravdanje najvišeg cilja ili »ideala«. Pa i pitanje reli- 
gijskih ideala spada na filozofiju baš zato, jer je Bog i religija 
(odnos čovjeka s Bogom) najdublji njezin problem. Napokon, 
i moralna nauka kršćanske religije o cilju života podvrgnuta je 
kompetenciji filozofije utoliko, Što se kršćanstvo (historijski obja- 
vljena religija) razumski bazira na izvjesnoj filozofiji. Upravo 
na onoj, koja priznaje Boga i besmrtnu dušu. A takva je, reko- 
smo, i skolastička filozofija. — 

»Dakle ipak po receptu skolastike! Pa zar nije tendenciozna 
filozofija, koja u život unosi neku metafizičku romantiku kršćan- 
skih ideala!« 

Ovaj horor pred skolastikom neosnovan je već zato, Što te- 
istička filozofija nije zastupana samo unutar skolastike. Zar su 

bili skolastici svi filozofi, od Sokrata do danas, koji priznaju 
Boga i besmrtnu dušu? Zar je Sokrat bio kršćanski dogmatičar, 
kad je pred smrt govorio za svoju dušu, da će »začas poći k do- 
bromu i umnomu Bogu«, i upitao Kebeta: »Kad je (čista duša) 
takva, ne odlazi li k onomu, što je nalik na nju, k nevidljivomu 
i božanskomu, besmrtnomu i umnomu (duhovnomu), gdje može, 
kad stigne, biti sretna, riješena tumaranja i bezumlja i straha i 
divljih strasti i ostaloga zla ljudskoga...?« Slično i Ciceron 
kaže: »Zaista, bit ćemo sretni, kad se rastavljeni od tijela pot- 
puno riješimo nemirnih čežnja i neumorno nasriljivih strasti. 
Jer kako već sada u bezbrižnim časima rado nešto motrimo i ra- 
suđujemo, to ćemo i onda, mnogo manje smetani, uroniti u 
zrenje i pronicanje stvari. Ta u naravi je duha našega neuta- 
Živi nagon za spoznajom istine...« Već su dakle filozofi i dav- 
no ispred skolastike u besmrtnost stavljali zadnji cilj života; a 
dokazom za to bila im je sama narav duha ljudskog: njegova 
nesastavljenost, pa sveobuhvatnost neosjetilnog saznanja i neu- 
siljena djelotvornost. »Duh, koji je upoznao pokretanje zvijez- 
da, dovoljno je dokazao, da je sličan onome, koji je ove stvari 
udesio« (Ciceron). Zar je ova filozofija života suprotna skola- 
stičkoj? Ili zar se ona diskreditirala možda ispred prirodnih zna- 
nosti? Njima, dok su u granicama svoga zadatka, i nije potrebna 
»hipoteza Boga« (kako neupućeni još i danas neistinito tvrde, 
da je Laplace odgovorio Napoleonu). A da kao filozofi nijesu 
prirodoznanci baš odreda ateisti, zna svatko, tko je čitao barem 
Dennerta i Kellera. Možda jedan od najvećih prirodoslovaca 
J.R. Mayer (f 1878.) i nije mislio na skolastiku kad je rekao: 
»Iz svega i puna srca izričem: prava filozofija ne smije i ne 
može da bude što drugo nego propedevtika kršćanske religije«. 
— Pa, iako držim, da se samo ignorantski može mimoilaziti kr- 
šćanstvo i njegovi ideali, za koje su nebrojeni ljudi dali i svoje 
Živote na korist čovječanstva, nije nam zaista namjera, da bilo 
koga upućujemo na kršćanstvo dokle god nije misaonim putem 
filozofiranja riješio one probleme, na kojima se osniva ideolo- 
gija kršćanstva. To su »praeambula -fidei«, pripravni putovi 
kršćanskom vjerovanju, koje Crkva nikome ne nameće mimo 
njegova razuma, koji je jedini mjerodavan da traži odgovore 
na filozofijska pitanja. I samo tko je vlastitim umovanjem do- 

šao do takvih odgovora, koji znače priznavanje religije, samo 
taj i samo nakon toga, na osnovi priznate »naravne religije« 
može da se interesira za »vrhunaravnu religiju« ili za kršćan- 
stvo; može da se informira o historijskom njegovu začetniku, o 
ciljevima osnutka i opstanka kršćanske religije, kao i o idealima 
kršćanskog života. Ovaj teoretski, upravo filozofski put prilaže- 
nja kršćanstvu ne može nitko da odbacuje uime filozofije, a da 
nije načistu s onom filozofijskom problematikom, koja prethodi 
razumskom usvajanju kršćanske religije. Nama dakle nije i ne 
može da bude namjera ukazivati na kršćanske ideale života 
autoritativno, dogmatski, nego kritički, s misaonim preispita- 
njem filozofijskih premisa. A da li se one nalaze na području 
metafizike, to je također pitanje, na koje se ne može dati naučni 
odgovor bez filozofijskog istraživanja o dohvatu našeg sazna- 
nja. Ne mogu se dakle s filozofijskog gledišta prihvatiti, ali se 
jednako ne mogu ni zabaciti metafizički ideali života, dok na 
prvom mjestu nije raščišćeno pitanje o vrijednosti spoznaje. Jer 
ideali, bili oni koji mu drago, moraju da budu od nas spoznati; 
a da li je uopće moguće ili logički opravdano da tražimo ideale 
izvan ili iznad iskustvenog saznanja, zavisi dakako od toga, da 
li je ono jedini izvor istine i da li je prema tome spoznaja istine 
ograničena samo na ono, što nam je dano u iskustvenom životu. 
Pa i onda, kad bismo se stavili na ovo pozitivističko stajalište, 
nije besmisleno govoriti o idealima života, jer napokon svaka 
filozofija, ne samo metafizička i skolastička, iznosi i neke po- 
glede na ciljeve ili ideale života. Filozofija se po tome i razli- 
kuje od drugih znanosti, što nastoji da u život čovjeka unosi 
izvjesnu tendenciju, koja ga upravlja prema postavljenim ci- 
ljevima života. Pitanje je, da li se napredak raznih znanosti 
može smatrati u jednakoj mjeri i napretkom naše kulture, a nije 
li možda Rousseau u pravu kad kaže, da imamo intelektualno 
naobraženih, ali nemamo čestitih ljudi. Pitanje moralne kulture 
čovjeka, a to je istoznačno s pitanjem o životnim idealima, ne 
može se dakle izdvojiti iz kompetencije filozofije: njoj se ne 
može osporavati pravo na njezin zadatak, da nas uvodi u ideale 
kulturnog života. — 

Ona je to oduvijek i činila. Tli tako, da je svu pažnju isklju- 
čivo posvetila etičkom obrazovanju čovjeka, ili tako, da se 

Prvenstveno zanimala za neka druga pitanja, od kojih ipak za- 
visi i sudbina etike. Tako se filozofija razvijala u smjeru psi- 
hologije pa noetike i metafizike o svijetu, a u sva tri ova smjera 
i u skladu s njima razvilo se izvjesno etičko naziranje. 


Nije li Sokratova etika osvijetljena onoga dana, kad je pred 
zapadom sunca — ima sad tome već preko dvije tisuće i trista 
godina — ispio otrov s vjerom u Boga i besmrtnost duše! Zar 
nije ova vjera, teoretski fundirana od najvećih starovjekovnih 
filozofa Platona i Aristotela, ušla i u kršćansku eru, gdje je — 
u platonskom smjeru preko Augustina, a u aristotelovskom pre- 
ko Tome Akvinskog — oplodila diljem stoljeća evropsku kul- 
turu! To je, eto, skolastika: nastavak ove grčke filozofije u onim 
oblicima, u kojima se razvijala od Augustina do danas. Ona je 
metafizička, jer je s razumom, tako reći s logikom u ruci utirala 
putove k spoznaji egzistencije Boga, stvarala vezu čovjeka s Bo- 
gom, tj. religiju, a u čovjeku je nalazila nešto nepropadljivo ili 
neumrlo. U okviru ove metafizike orijentirala se i etika ili nauka 
o smislenosti našega života. Osnovno je obilježje ove, nazovimo 
ju, grčko-latinske metafizike u njezinoj opreci s materijaliz- 
mom, koji, znamo, znači negaciju Boga i duše. Ne samo duše, 
nego i duševnog, napose duhovnog života. Zato je protumateri- 
jalistička, nazovimo ju »idealistička«, metafizika tražila svoje 
uporište naročito u psihologiji. A na psihološkom je području 
osobitu pažnju priklonila razumskom (misaonom) saznanju, jer 
je u vezi s tim istraživanjem i pitanje o vrijednosti ili istinitosti 
razumske spoznaje. Razum kao instrument filozofije i svih zna- 
nosti bio je već od Sokrata dalje kroz svu skolastiku najvažnijim 
predmetom ispitivanja. On je to ostao i u novovjekovnoj filo- 
zofiji: od Bacona i Descartesa, preko Locke-a i Leibniza, preko 
Berkeley-a i Hume-a na jednoj, a Kanta na drugoj strani — 
do danas. Njihova se psihologija kretala unutar opreke između 
(senzualističkog) empirizma i intelektualizma. Kako je proti so- 
fističkom senzualizmu istupio Sokrat s naukom o pojmovima 
(koju je dalje razvijao Platon i Aristotel), tako je proti engle- 
skoj psihologiji nastupio Leibniz i Kant. Mutatis mutandis, oko 
ove se opreke uglavnom kretala i srednjovjekovna (skolastička) 
filozofija. 

Na prvom se mjestu filozofiranja postavilo pitanje, da li je 
sve naše znanje samo rezultat osjet4 (senzacija)? Jesu li senzi- 
tivni elementi jedine sastavine našega znanja? Zar naše opaža- 
nje izvanjskih predmeta i zbivanja u prostoru i vremenu, pai 
sve naše suđenje (mišljenje) nije ništa drugo nego udružena 
(asociirana), zapamćena i reproducirana skupina onoga, što vid- 
nim, slušnim i drugim osjetilima primamo? Zar osim osjetilne 
naše sposobnosti saznanja postoji »razum« još samo kao pasivna 
neka sposobnost, koja kaotično mnoštvo osjeta (vidnih, slušnih, 
njušnih, okusnih, dodirnih...) obuhvata u cjelini, tako da ih na 
osnovi opetovanog poprimanja — putem organskih podražaja 
— ujedinjuje? Kad bi tako bilo u psihologiji, onda iz ovog psi- 
hološkog senzualizma proizlazi u noetici pozitivizam, tj. ograni- 
čenje spoznaje na one predmete, koji nam osjetila podražuju i 
od kojih primamo osjete; proizlazi agnosticizam, tj. nazor, da 
nam je sve drugo nespoznatljivo, što nije našoj osjetilnosti pri- 
stupačno ili pojavno. Svaka je metafizika eo ipso nemoguća. Ili 
je pak protivno tome istina: da postoji razum (intelekt) kao re- 
datelj osjetne svijesti, kao sposobnost saznanja sasvim različna 
od osjetilnosti. Tako je (u 2. polovici 17. stoljeća) proti Lockeo- 
vu shvaćanju — da ništa nema u razumu čega nije bilo u osjet- 
nosti — postavio Leibniz intelektualističku tezu s dodatkom: 
osim samog razuma (nisi intellectus ipse). Lockeovo stajalište 
mislio je Berkeley (u prvoj polovici 18. vijeka) upotrijebiti proti 
materijalizmu time što je isključivim priznavanjem osjeta zani- 
jekao svaku materiju. Hume je sa istog gledišta zanijekao i 
opstojnost duha ili nematerijalne duše. A njima protivno, te u 
vezi s Leibnizom, Kant (u 2. polovici 18. v.) nastavlja od So- 
krata započetu liniju intelektualizma. Najprije ide Kant za tim, 
da proti engleskom skepticizmu opravda znanost. Matematički 
su zakoni apsolutno sigurni (uči Kant protiv Hume-u), jer pro- 
storno oblikovanje osjeta nije od njih zavisno, nego je od osjet- 
nog iskustva nezavisno ili apriorno. I prirodoznanstveni zakon 
uzročnosti ima općenitu i nužnu vrijednost, jer je pojam (kate- 
gorija) uzroka također aprioran. U apriornom se razumu stvara 
jedinstvo osjet&, i zato su zakoni razuma ujedno zakoni bitka ili 
spoznatih predmeta, tj. stvari se ravnaju po mišljenju, a ne 
obratno. Ovaj rezultat Kantova umovanja protuslovi aristote- 

lovsko-skolastičkom stajalištu, da se mišljenje ravna po pred- 
metima (objektima). Opreka između ovog objektivističkog i 
Kantovog stajališta jest glavna raskrsnica novovjekovne filo- 
zofije. Dok objektivizam omogućuje teoretsku metafiziku, Kan- 
tov nazor o spoznaji negira mogućnost metafizike. Spoznaja — 
premda na razumu osnovana — ograničena je (po Kantu) na 
osjetne predmete ili pojave (fenomene), a taj fenomenalizam 
uključuje negaciju spoznatljivosti »stvari po sebi«: on znači 
agnosticizam. A na pomolu pitanja o Bogu, o duši i o slobodnoj 
volji, Kant prepušta odgovore na ova pitanja »praktičnoj vjeri«. 
Za mogućnost moralnog reda treba pretpostaviti »ideju« Boga, 
«duše i moralne slobode. Religija i moral napuštaju područje kri- 
tičkog razuma i prelaze na praktički razum ili na područje volj- 
nog života. Ovim je antimetafizičkim naziranjem obilježen i 
modernizam. — 


Pregled filozofije od prvih početaka do danas omogućio 
nam je pristup k pitanju: koja će biti naša suvremena filozofska 
«orijentacija? — Odlučna je ova alternativa: biti ili ne biti reli- 
.giozan; zato nam je ovdje potrebna prva orijentacija za život. 
Jedni ruše crkve, drugi ih dižu; — da li ćemo na jednu ili na 
«drugu stranu? Da li filozofija smatra opravdanim jedno ili dru- 
80? Ima li se kulturna kriza riješiti religijom ili protiv nje? 


Filozofija nam pokazuje putove, kojima se prilazi predmetu 
religije, Bogu. Dok je po skolastičkoj filozofiji priznanje Boga 
(teizam) rezultat teoretskog (logičkog) saznanja, po Kantu je 
«ono etički postulat ili ideal voljnog nastojanja, a po nekim pro- 
testantskim filozofima ono izvire u čuvstvenom (emocionalnom) 
«doživljavanju (slična je i modernistička nauka »imanentizma«). 
Ali svima im je zajednički stav proti materijalizmu, jer »Bog« 
me znači drugo nego apsolutni duh. Nije dakle istina, da je ma- 
terijalizam na indeksu samo skolastičke filozofije, nego je anti- 
materijalistički smjer i u novovjekovnoj filozofiji zastupan od 
Bacona do Bergsona. Materijalizam se je — od starovjekovnih 
grčkih atomista do Spencera — održavao kao refleks fizikalno- 
mehanističkog stajališta u prirodnim naukama, ili je (u formi 
dijalektičkog, marksističkog materijalizma) služio kao sredstvo 
za socijalno-reformatorske ciljeve. 

On je u toj službi danas, kako je bio i pred dva stoljeća uw 
Francuskoj, za Diderota. Nakon što je La Mettrie (u 1. polo- 
vici 18. stoljeća) proglasio duševno ustrojstvo čovjeka strojem 
(mašinom) — upotpunjujući Descartesovu nauku o životinjama: 
strojevima —, i kad je na psihološki ovaj materijalizam Hel-: 
vetius nadovezao etički materijalizam, Diderot je također usvo- 
jio materijalizam: ali samo kao borbeno sredstvo protiv religije,. 
uviđajući da je on naučno neodrživ. Helvetius je izvor morala 
gledao u policijskoj vlasti, a Diderot je učio, da religija izvire 
u strahovanju pred državnom vlašću; i zato će tek onda nestati 
religije, kad zadnjeg kralja objese na crijevima zadnjeg sveće- 
nika. Napokon, kako znamo, i Voltaire je s ograničenjem ma-- 
terijalizma na negaciju slobodne volje i besmrtnosti duše, a u 
duhu engleskih deista poveo u historiji najžešću literarnu borbu: 
protiv crkve (priznajući Krista najvećim filozofom). Nakon nje- 
gove smrti (1778.), a donekle u njegovu duhu i Kant je (u svom: 
spisu o religiji) istupio proti crkvi i kršćanstvu: kao protivnik: 
etičkog materijalizma Kant je svojom kritikom spožnaje došao 
do negacije religije, osim ukoliko bi ona značila poštovanje mo- 
ralnog zakona, kako da je i Krist naučavao. 


Kad uzimam voltersku i marksističku filozofiju u jednu, a Kantovu: 
u drugu ruku zajedno kao predstavnice protivkršćanskoga stava, ne sma- 
tram, dakako, i Kantovu filozofiju propagandističkom. Takvom zovem »filo— 
zofiju« koja nije sustavno, teoretski sama u sebi izgrađena, nego je osno-- 
vana na motivima izvan filozofijske problematike, ili samo služi kao instru-- 
menat socijalne akcije. (Da ateizam sprema političku anarhiju, isticao je: 
već Robespierre 1793.) Ali kad netko ovakve protureligijske i protukršćan- 
ske filozofije ne smatra propagandističkima, a tvrdi da je grčko-latinska: 
(skolastička) filozofija propagandistička zato što ju teoretski pretpostavlja. 
i usvaja kršćanstvo, onda to može da tvrdi samo u društvu neznalica. 

Propagandistički karakter — potkraj prošlog i početkom ovog stoljeća 
— imala je monistička filozofija u t. zv. monističkom savezu za etičku: 
kulturu. Njezin etičar bio je bečki profesor Fr. Jodl. Bog nije osobni 
stvoritelj svijeta i čovjeka, nego je on upravo stvor onoga što je u čovjeku: 
najbolje. U duhu čovjeka, u njegovu teženju za idealima izvire religija, 
tj. čuvstvo vezanosti s nečim svemoćnim što je izvan pojedinca. A to je: 
zapravo samo čovječanstvo i njegova kultura, pa zato treba propovijedati: 
moral kulture a ne religije. Historijski oblici religije mogu da budu tole- 
rirani kao manifestacija kulturnog čovjeka. Areligioznost ne mora da znači! 
antireligioznost. Ali, protivno crkvenom učenju, kult Boga treba izmijeniti 
kultom čovjeka. — Propagandističku je filozofiju stavio u službu prirodnih: 

nauka osobito Hdćckel. Socijalistički nekrolozi (1919.) isticali su njegove 
zasluge za revoluciju njemačkog duha, jednake zaslugama Diderota i 
Voltairea. Ali njegove zasluge za znanost uništio je fizičar Chwolson, biolog 
Uexkiill i toliki drugi. 

Da ne izgubimo sistematski pregled u problemu odnosa filo- 
zofije i religije, osvrnimo se na dosadašnji naš put. Uočili smo 
Pitanje o smislu života. Želimo da .doznamo o tom pitanju od- 
govor ili istinu. Zadaća je filozofije, da nam dade spoznaju isti- 
ne o smislu života. Zato je njen prvi zadatak, da se bavi proble- 
mom istinite spoznaje uopće. Letimično smo pogledali neke filo- 
zofijske nazore o tom problemu. Vidjeli smo, da od tih nazora 
Zavisi i pitanje mogućnosti naše spoznaje o Bogu. Tako nas je 
nauka o spoznaji dovela k metafizici, tj. k Bogu kao predmetu 
našeg saznanja. Kant, vidjeli smo, ne priznaje teoretsko znanje 
o Bogu, nego samo praktično (etičko). Ne priznaju takvo zna- 
nje ni oni filozofi, koji zabacuju svaku mogućnost metafizičke 
spoznaje. Negacija spoznaje o Bogu osniva se dakle na izvje- 
snom (noetičkom) nazoru o vrijednosti spoznaje. — Do jednake 
se negacije dolazi i s druge strane, metafizičke; na ovoj su strani 
materijalisti, koji priznaju samo materijalni bitak, i eo ipso za- 
bacuju opstanak Boga. Vidjeli smo, da materijalističko stajalište 
nije u historiji filozofije dominantno; ono se ruši na području 
Psihologije (gdje je osnovica i noetičkih nazora). — Mi smo, 
napokon, zastupali stajalište, da priznanje Boga (religija) izvire 
u teoretskoj (razumskoj) spoznaji. Otuda smo dobili direktivu 
za etičko rješavanje pitanja o smislu života. Bog je postao pred- 
met filozofije u dvojakom smislu: kao uzrok svijeta i kao cilj 
našeg života. Ovim dakle putem polazi teistička filozofija de 
spoznaje o Bogu: ona dokazuje, da je Bog čovjeka stvorio, i da 
mu je odredio smisao života u okviru moralne aktivnosti. Do- 
kazivanje o Bogu spada, rekosmo, na teodiceju. Ona se upire 
na psihologiju, koliko uzima, da je čovjek duhovno, razumno- 
voljno biće (osoba), pa zato da je i Bog, kao uzrok čovjeka, du- 
hovne naravi. Religija, napokon, znači priznavanje naše ovis- 
nosti o Bogu kao osobnom biću. Logički izvor ili kritičko oprav- 
danje religije, prema tome, nalazi se u izvjesnom filozofijskom 
umovanju. 

Dotuda smo, evo, došli u našem promatranju odnosa između 
filozofije i religije. Taj odnos i nije ništa drugo nego sama filo- 

zofija o Bogu. Jedna ga priznaje, teistička, a druga ne priznaje, 
ateistička. Takvom se smatra i ona filozofija, koja iz svoje ter- 
minologije ne isključuje Boga i religiju, ali ih ne uzima u zna- 
čenju osobnog Boga i naše ovisnosti o njemu. 

Razlika između teističke i ateističke filozofije bit će nam jasnija, ako 
ju osvijetlimo na jednom primjeru, na Spinozinoj, filozofiji. ' 

Njegova teorija o Bogu osniva se na fizikalno-mehaničkom shvaćanju 
svijeta. Po ovom je shvaćanju sve kozmičko zbivanje kauzalno determi- 
nirano. »Bog« nije drugo nego princip sveukupnog zbivanja, koliko u njemu 
djeluje podvrgnut i sam fizikalnim zakonima. Bog je dakle sama fizis 
(priroda), s atributima materije i duha. To jest, princip mehanizma (a to 
je »Bog«) jednako se očituje u materijalnom kao i u duhovnom zbivanju. 
A to, dakako, znači da osim mehaničke kauzalnosti nema mjesta za teleolo- 
Biju, tj. niti je Bog osobno biće, koje bi se realno razlikovalo od mate- 
rijalnog svijeta, i kao takvo svojom voljom određivalo čovjeku neku svrhu 
života, niti je čovjek kadar da se istrgne svojom voljom iz duševnog 
mehanizma i postavlja sebi neke zadatke (ciljeve, svrhe) života. Pa gdje 
je onda moral i religija? Moralnost ne znači drugo nego nagonsko djelo- 
vanje prema onome, što je za život korisno, i prema razumskom prosu- 
đivanju korisnosti. A religija je znanje, da zakoni našeg života izviru u 
kozmičkom mehanizmu — Bogu. 

Ovaj Spinozin mekanistički naturalizam može se nazvati panteizam, 
koliko istovetuje Boga i prirodu, ali je on zapravo ateizam, upravo mate- 
rijalistički ateizam, jer »Bog« nije drugo nego mehanizirana priroda. Za 
kritiku ove tako reći fizikalne metafizike o Bogu dolazi prvenstveno u obzir 
Pitanje o opravdanosti samog toga fizikalnog gledišta u njegovoj primjeni 
na sav bitak. Pita se naime: je li moguće, da sve pojave bitka svedemo 
isključivo na mehanizam? Ako na ovo pitanje treba negativno odgovoriti 
— a psihologija nas uči, da tako i treba odgovoriti —, onda je time 
opravdan princip teleologije u duševnom životu. A samo na ovom je prin- 
cipu moguće osnovati etiku, koja nije osuđena na mehanizam instinktivnog 
života. A kad smo na čistu sa psihološkom spoznajom, da je naša voljna 
aktivnost odvojena od mehaničkog zbivanja, onda je time poljuljana i 
Čitava osnovica Spinozinog fizikalnog shvaćanja o Bogu. Jer ovo je shva- 
ćanje izgrađeno na pretpostavci, da mehanizam obuhvaća i čovjeka i Boga. 
(S otklanjanjem mehanističkog stajališta nije ipak — kako neki misle — 
zaveden princip iracionalnoga ili metalogičkoga u duševnom životu, jer 
niti pojam racionalnosti involvira mehanizaciju, a niti pojam teleologije 
isključuje racionalnost), 


Iko je pripazio, može razabrati, da je na psihološkom po- 
dručju arena, s koje polaze divergentni smjerovi ne samo za 
noetička naziranja, nego i za metafizička. Psihologija spoznaje, 
u smjeru senzualističkom i intelektualističkom, daje smjernice i 

za noetiku (nauku o istini), a psihologija spoznaje i volje za- 
jedno mjerodavna je za etiku i za teodiceju. Za etiku utoliko, 
što rješava pitanje slobode volje (dakle pitanje psihičkog meha- 
nizma) i pitanje o duhovnim vrednotama u vezi sa smislom ži- 
vota. Za teodiceju utoliko, što obara materijalizam i omogućuje 
(u analogiji s čovjekom) spoznaju duhovne naravi Božje. 

Na području psihologije i noetike novovjekovna je filozo- 
fija (kako smo iz dosadašnjeg prikaza već mogli razabrati) tra- 
žila svoja uporišta za orijentaciju prema religiji. Hume-ov psi- 
hološki senzualizam ograničuje naše znanje na senzacije (osjete). 
Otuda izvodi (u noetici), da je znanje relativno, tj. da vrijedi 
samo s obzirom na psihički subjekat, koji ostaje u skepsi gledom 
na objektivnu ili apsolutnu istinu. Nema metafizičke, neosjetne 
spoznaje o Bogu. Iako u opoziciji s Hume-ovim senzualizmom i 
skepticizmom, Kant je apriornu komponentu znanja ipak vezao 
samo na senzacije, tako da iz oba elementa rezultira empirijska 
spoznaja: metempirijske (metafizičke) nema. O Bogu imamo 
samo praktičnu »ideju«. U vezi s Hume-om, a donekle s Kan- 
tom, zabacuje metafiziku i Comte. Mi spoznajemo samo »pozi- 
tivna«, opažajno pronađena data. Znanstvena se spoznaja meto- 
dički oslanja samo na opažanje, i zato je njezina vrijednost re- 
lativna. S teoretskim ovim skepticizmom praktički je povezan 
utilitarizam. Čovječanstvo postaje Bog. J. St. Mill, kritičar 
Comte-ov, u pitanju teizma ostaje skeptik (u svojim Esejima o 
religiji). Comte-ov pozitivizam naziva fenomenalizam, jer su 
pojave predmet našega znanja, koje nije samo osjetilno-opa- 
žajno, jer bi u tom slučaju metodički bila nemoguća ikoja zna- 
nost. »Znanost« znači sustavnu cjelinu obrazloženog ili istini- 
tog znanja, koje spaja opažane činjenice sa spoznajnim princi- 
pima ili koje u pojavama nalazi zakonitost (na pr. pojava sli- 
jeda dana i noći osniva se na vrtnji zemlje). Bila bi metodički, 
kaže proti Comte-u Mill, nemoguća i samosvijest, jer nju ne 
možemo, kako bi Comte htio, da tumačimo materijalistički. Kao- 
što Millov fenomenalizam, i Spencerov agnosticizam jednako 
znače negaciju metafizike. I tako, vidimo, novija filozofija za- 
bacuje metafizičku spoznaju o Bogu (predmetu religije) na 
osnovi psihološke i noetičke nauke o spoznaji. Napose o spo- 
znaji kauzalnosti, jer se teoretsko saznanje o Bogu oslanja 

upravo na princip kauzalnosti, pa je u pitanju njegova objek- 
tivna i metafizička vrijednost. Hume drži, da pojave uzročno 
udružujemo (asociiramo) na osnovi opetovanog opažanja, a pri- 
tom ne vodi računa o refleksiji, poredbi i apstrakciji, tj. o ra- 
zumskim funkcijama u poimanju uzročnosti. Kantu je pojam 
uzroka aprioran i omogućuje samo empiriju. U senzualističkom, 
kao i u apriorističkom tumačenju empirije ograničeno je dakle 
načelo uzročnosti na pojavni svijet, a nepojavna (metafizička) je 
zbiljnost po njemu nespoznatljiva. Pogotovo Bog kao »prazbilj- 
nost«. Napokon, ne samo nepojavnu, nego i pojavnu zbiljnost 
(objektivnost) prenosi u psihički subjekt filozofija imanencije 
(psihomonizam). Problem religije kritički je, na kraju, sveden 
na problem snošaja između spoznaje i bitka. ' 

Ulogu psihologije u izgradnji filozofije možemo ilustrirati sa dva sa- 
svim različna filozofijska smjera: Spencerom i Kantom. Unatoč materija- 
lističkog svoga naziranja Spencer priznaje u psihologiji, da osim živčanog 
zbivanja moramo priznati i pojavu pratilicu: svijest. Na psihološkom dakle 
području dobiva svoju direktivu rješavanje pitanja o opravdanosti mate- 
rijalizma kao ekskluzivnog nazora na svijet. Priznanje razlike između svi- 
jesnog i materijalnog zbivanja vodi nas k drugom pitanju: o strukturi 
svijesnog života. Spencer priznaje samo senzitivno instinktivne elemente; svi 
su načini našega shvaćanja nasljedstvom stečena uobičajenost prilagođenja 
izvanjskim reakcijama. Razum i volja nijesu dakle drugo nego životno pri- 
lagođivanje pojavnom svijetu. Iz ove psihološke postavke izvodi Spencer (na 
spoznajno teorijskom području) agnosticizam — tvrdnju, da o nepojavnosti 
ništa ne znamo. Protivno senzualizmu, Kant priznaje razumnost, ali na taj 
način, da ipak i on dolazi do agnosticizma. Problem materijalizma (u opre- 
ci sa spiritualizmom) i problem agnosticizma (u opreci sa, recimo, metafi- 
zicizmom) zahvata dakle svojim korijenjem u empirijsku psihologiju (i noe- 
tiku); iz njih polazi prvi korak filozofijske orijentacije. On nas dalje vodi 
(u teodiceji) do saznanja o Bogu i (u filozofijskoj psihologiji) do spoznaje 
o duši. Na ovim se osnovima izgrađuje etika, nauka o izvoru moralne obli- 
gacije i o njezinu cilju ili o smislu života. Tako nam »filozofija (kaže Ba- 
con) ukazuje put, kojim ćemo tražiti duhovna dobra, — a ništa nam drugo 
onda ne manjka«. — 

Materijalizam je osnovna filozofijska pretpostavka, iz koje marksizam 
izvodi ateističko svoje naziranje. Budući da postoji samo materija, jasno 
je, da nema Boga ni religije. — Materija je u neprekidnoj promjeni (zbiva- 
nju). Promjena uključuje protuslovlje dvaju stanja (A, ne-A), tako da 
je slijedeće stanje poricanje (negacija) prethodnog stanja. Mi možemo i 
moramo sve stvari u svijetu, kao i sve, o čemu mislimo, promotriti u vezama 
različnosti, suprotnosti; ali u toj suprotnosti ostaje i neka jednakost, na pr. 

dan i noć uzimamo kao jednodnevnu cjelinu, a muškarca i žensku kao čo- 
vjeka. Tako se kod svake promjene uz suprotnost nalazi i jednakost. To je 
osnovni dijalektički zakon o prožimanju suprotnosti. A budući da, osim 
promjene, nema ništa konstantno, zato ovaj zakon ima karakter dinamič- 
nosti, tj. svaka negacija znači već sama po sebi prijelaz u novu negaciju 
(zakon o negaciji negacije). Primijenimo li ovaj zakon na mišljenje (koje 
nije drugo nego funkcija materije), lako razabiramo, da logički zakon isto- 
vetnosti (A = A) i protuslovlja (A nije ne-A) gube apsolutnu valja- 
nost. Zakon dijalektike ispravlja dakle zakon formalne (Aristotelove) logike. 
Ova se osniva na pretpostavci, da je razlika između »biti« i »ne biti« kon- 
stantna, dok po dijalektičkom zakonu jedno uključuje drugo, na pr. od dje- 
teta se razvija odrastao čovjek, a život prelazi u smrt bez stalne granice 
između biti i ne biti. Nema dakle ni stalne istine ili razlike između istine i 
neistine, nego se one ujedinjene primiču upoznavanju stvari. Priznavanje 
vječne istine znači, po Engelsu, idealističku metafiziku. Dakako, materija- 
listički marksizam zabacuje metafiziku kao spoznaju neiskustvenih predme- 
ta; a u tom antimetafizičkom stavu teoretski je uključena i negacija Boga 
(ateizam). 


NA PUTOVIMA SUVREMENOG FILOZOFIRANJA 


Osvrnimo se na putove, kojima je čitalac dosad prolazio. To 
su bili putovi studiranja o spoznaji: noetički putovi. Oni vode 
kroz svu historiju filozofije, od početka do danas. U grčkoj smo 
filozofiji susreli Protagoru na jednoj, a Sokrata, Platona i Ari- 
stotela na drugoj strani. Tamo je spoznaja osjetilna (senzitivna), 
a ovdje misaona (intelektualna, racionalna). Utoliko je opreka 
psihološke naravi. Dalje: tamo (kod Protagore) odnosi se spo- 
znaja samo na osjetilne predmete, na ono, što osjetilno opaža- 
mo ili što nam se opažajno pojavljuje; a po intelektualističkom 
stajalištu spoznajemo i ono, što je neosjetilno, neopažajno, ne- 
pojavno ili bitno. Ovo »bitno« spoznajemo — po Platonu — ra- 
stavljeno od pojavnosti, ili ga — po Aristotelu — spoznajemo 
na osnovi osjetilno opaženih (iskustvenih) predmeta. Spoznaja 
biti ispunja onaj dio intelektualne sfere, koji nazivamo pojmovi. 
Mi poimamo ili pojmovno shvaćamo predmete s obzirom na ono, 
što im je bitno (zajedničko ili općenito, nužno, a ne pojedinačno, 
promjenljivo, dekonkretizirano ili od osjetilnih obilježja odu- 
zeto, apstrahirano). U svakom pojedincu — Petru, Pavlu... — 
shvaćamo čovjeka, a imademo pojam o čovjeku, tj. znademo 

što ova riječ znači i bez obzira na različnosti među pojedinci- 
ma; imamo dakle pojmovno (misaono) znanje 0. tome, što je 
kod svakog čovjeka »bitno«. — Kako je dakle Aristotel riješio 
pitanje pojmovnog  predmetovanja  (Gegenstandsbezichung)? 
Tako, da je pretpostavio činjenicu zbiljski ili realno postojećih 
pojedinki, koje osjetilno opažamo i o kojima na osnovi opaža- 
nja imademo pojmovno znanje. U aktu poimanja mi ne kon- 
struiramo objekte, nego smo svijesno na njih upravljeni: inten- 
diramo ih. 

Pojmovnim intendiranjem (predmetovanjem) nije iscrpeno 
misaono znanje, jer mi možemo da o predmetima i sudimo, tj. 
da o njima nešto tvrdimo, sa sigurnošću da je tvrdnja istinita 
(ili neistinita). Kako je dakle Aristotel riješio pitanje predme- 
tovanja kod sudova? Tako, da je suđenje (tvrđenje) — s karak- 
terom sigurnosti i istinitosti — oslonio na pojmovne predmete. 
Istina je objektivna utoliko, što je subjekt suđenja ovisan o 
objektima (predmetima). 

Protivno ovoj tezi Protagora je zastupao skepticizam ili ne- 
gaciju spoznajne sigurnosti, i subjektivizam ili postavljanje 
objekata u ovisnost o senzitivnom subjektu. 

Na Protagoru je nadovezao srednjovjekovni nominalizam, 
koji priznaje samo općenite riječi ili izraze (nomina), a ne pri- 
znaje činjenicu općenitih ili univerzalnih pojmova, u razlici 
s osjetilno opažajnim (senzitivnim) znanjem. 

Zadržava subjektivizam, a zabacuje senzualizam »otac novo- 
vjekovne filozofije« Descartes. On traži oslona za sigurnost spo- 
znaje, i nalazi ga u samoj činjenici spoznaje (»cogito«), koja 
jamči za postojanje spoznajnog subjekta (»ergo sum«). Spo- 
znaja — s karakterom sigurnosti i istinitosti — jest misaona 
(racionalna). Iz subjekta tražio je Descartes izlaz k objektu 
s pomoću Božje istinoljubivosti: jer Bog ne može dopustiti, da 
čovjek bespomoćno ostaje u zabludi. — Kako je dakle Descartes 
riješio pitanje spoznajnog predmetovanja? Tako, da je spoznaju 
(strukturno) racionalizirao, a za njezinu objektivnost apelirao 
na Boga. 

Putem racionaliziranja pošao je i Leibniz. Pitanje predme- 
tovanja riješio je tako, da su predmeti a priori konstruirani, tj. 

da su ovisni o racionalnom subjektu — i zato je spoznaja o 
predmetima općenito nužna. ' 

Suprotno ovom stajalištu Hume je strukturu spoznaje shva- 
tio senzualistički, i ostao je na stajalištu subjektivizma. To jest, 
sudovi se oslanjaju samo na senzitivno opažanje, a zato su i 
objekti sudova ovisni o senzitivnom subjektu. 
= Kant je revidirao pitanje spoznajne strukture kao i pitanje 
predmetovanja. U pogledu strukture drži, da sudove sastavlja 
dvostruka komponenta: Ratio i Sensus. Prva je komponenta ve- 
zana na subjekt ili apriorna, dok je druga dijelom apriorna 
(prostor i vrijeme) a dijelom (po osjetima) aposteriorna ili u 
kontaktu s nečim nesubjektivnim. Poradi apriornosti rješava 
Kant pitanje predmetovanja na taj način, da su predmeti ovisni 
o subjektu. Aristotelova je pozicija obrnuta poput Kopernikova 
obrata. Predmeti postaju pojave (fenomena) senzitivno-racio- 
nalnog subjekta. 

Racionaliziranje svijesti i subjektiviranje spoznajnih obje- 
kata nastavilo se preko njemačke idealističke filozofije u nekim 
Kantovskim smjerovima do u današnjicu. To jest, od Sokrata 
započeto nastojanje, da se osim pojedinačne, promjenljive, opa- 
žene egzistencije naglasi ono što nije pojedinačno nego opće- 
nito, što nije promjenljivo nego nužno, i što nije opažajno nego 
razumsko, to se nastojanje održalo i u Leibniz-Kantovoj filozo- 
fij. Opažajna egzistencija ili iskustvena zbiljnost ili osjetilno 
pojavni svijet (priroda) zije nešto zasebno, apsolutno, od svije- 
snog subjekta neovisno, nego je subjektivirano, relativirano ili 
opstojno samo u relaciji sa subjektom. Objektivna sfera postaje 
usvijesna, imanentna (konscijencijalna) u tom smislu, da ju kon- 
stituira sam svijesni subjekt. A taj je subjekt racionalan. Upra- 
vo iz toga racionalnog sloja u svijesnom subjektu proizlazi 
objektivni svijet, konstituira se sva konkretna zbiljnost. Zašto? 
Jer ono, što je općenito i nužno (bitno), može da bude, po racio- 
nalističkom naziranju, samo racionalno (ili, po Kantovu shvaća- 
nju, kombinirano s opažajnim oblicima). Tako je opažajno zna- 
nje kao most između subjekta i objektivne zbiljnosti ili sasvim 
porušen, ili je u tolikoj mjeri raskliman, da je objektivna zbilj- 
nost prestala po njemu utjecati na Ratio (razum, um): preostali 
su (od opažajnog znanja) još samo osjeti, a i oni su — kao ira- 

cionalni element — povučeni u sferu racionalnog subjekta. On 
je postao konstruktor svijeta u njegovoj konkretnoj zbiljnosti. 
Općenitost i nužnost postala je putokazom k subjektu u tom smi« 
slu, da on a priori, apsolutno, neovisno o ičemu konstituira opa- 
žajnu ili iskustvenu (empiričku) objektivnost. Um (duh) jest 
osnov, i to samo logički osnov egzistencije svijeta, tj. taj se 
osnov mora pretpostaviti da bude moguća općenitost i nužnost 
objektivnog »svijeta«. A šta je u objektima općenito i nužno? 
Nipošto stvarna bit, kako je Aristotel učio, nego povezanost ili 
suvislost, dakle relacije. Zato općenitost i nužnost (kao karakter 
spoznaje) ne pripada — po Kantu — pojmovnim objektima ili 
bitima, koliko bi one imale da znače konstantna stvarna obi- 
lježja, za razliku od pojedinačnih i prolaznih obilježja. Opće- 
nitost i nužnost tiče se sudova, tj. raznih relacija. One tek sači- 
njavaju (konstituiraju) objekte. Tako je napušten Aristotelov 
pojam o supstancijalnoj stvari, kod koje se ima razlikovati iz- 
među bitnih i nebitnih obilježja, a namjesto toga stavljen je 
pojam raznih relacija, u sasvim subjektiviranom značenju. U 
ekskluzivno racionalnom subjektiviranju, ili u kompromisnom 
subjektiviranju racionalnih »kategorija« s opažajnim »oblicima« 
(po Kantu). 

Napolje iz uma, napolje iz racionalne sfere subjekta! — po- 
klik je iracionalne filozofije. Niti je čovjek uglavnom, a kamoli 
isključivo, racionalni spoznavalac, niti je zbiljska objektivnost 
racionalno konstruirana. Treba da se nađu novi putovi — ne iz 
čovjeka k objektu, nego od objekta k čovjeku! Traži se pristup, 
i to Zracionalni pristup čovjeka k zbiljnosti. Ta deviza odjekuje 
u Nietzscheovu pozivu k životu, u Bergsonovoj intuiciji kon- 
kretne zbiljnosti, u Husserlovoj intuiciji biti, u Freudovu na- 
glašavanju iracionalnog (upravo nesvijesnog) čovjeka itd. — 
Povratimo se k zbiljnosti (realnosti), jer smo o njoj ovisni, kaže 
i Kilpe s aristotelovskim (skolastičkim) filozofima, — ali ne 
bez racionalnog subjekta! 

Tijekom 19. stoljeća nastajao je na psihološkom području 
svestrani preporod. Prirodne su znanosti metodički dovele do. 
eksperimentalne psihologije, a u daljnjem je razveju nastala 
oblikovna i strukturna psihologija. Napose je wiirzburška (Ktil- 
Pecva) škola istražila strukturu znanja, opažajnog i razumskog. 

Rezultatima tih istraživanja oduzeta je psihološka osnovica su- 
bjektivizma — empirističkog i racionalističkog. Prvcg zato, jer 
je ustanovljen razumski faktor saznanja. a drugog zato, jer je 
taj faktor vezan na opažanje. Pred šezdeset godina (1874.) stao 
je prvi F. Brentano utirzti putove empirijskoj psihologiji, koja 
ističe doživljajne akte i njihov psihički (intencionalni) karakter. 
»Ratio« je tijesne svoje granice rastavila, i otvorilo se široko 
područje psihičke zbiljnosti. Dok se racionalizam (od 17. do 20. 
vijeka) koncentrirao u razumu (u apstrakciji, spekulaciji, aprior- 
nom konstruiranju svijeta i života), svi drugi smjerovi idu cen- 
trifugalno ili nastoje da život i svijet shvate u kompromisu ra- 
zuma (duha) s nerazumskim ili iracionalnim faktorima. Tako 
nastaje psihologija intuicije — Husserl i Bergson (svaki na svoj 
način) —, emocionalnosti (Max Scheler_ f 1928.) i nagona 
(Freud). 

Psihologija nije ostala osamljena, nego je služila izlazištem 
za noetiku. Neki (psihologisti) su nastojali, da iz same psiholo- 
gije izvedu logiku i noetiku, tj. da u psihološki shvaćenom su- 
bjektu fundiraju valjanost mišljenja i vrijednost (istinitost) 
spoznaje. Proti njima ustaje Husserl, otvarajući vidik na objekte 
znanja. Još dalje ide Kiilpe, tražeći prijelaz u realnu objektiv- 
nost. Najprije u empirijsku, a otuda i u metafizičku. 

Time je stavljena sjekira na korijen; na pitanje: da li je 
moguća i kako je moguća metafizička spoznaja? Jer ovim je 
pitanjem trebalo filozofiranju otvoriti ili zatvoriti ulaz u svijet 
i život — preko iskustvenih granica. Već je psihologija osim 
strukture znanja (i drugih svijesnih područja) stala gledati na 
čovjeka kao na cjelovitu jedinicu, smještenu u društveni (histo- 
rijski) život i u zbivanje svijeta. Odavno je napuštena Descar- 
tesova antropologija (misaone i protežne supstancije), i čovjek 
je kao biološka jedinica postao nosilac društvenog života (animal 
sociale). Hegelov historijski stav — s napuštanjem racionalizma 
— utjecao je na shvaćanje čovjeka; a u drugu ruku je i priro- 
doznanstveni stav povezao čovjeka s čitavim životom. Tako se 
na čovjeka stalo gledati kao na raskrsnicu dviju sfera: Životne 
(prirodne) i svijesne, napose duhovno-svijesne. A_u tom su vidu 
nastajala pitanja o smislu života, o čovjeku kao etičkoj (moral- 
noj) ličnosti, o njegovoj slobodi, o relaciji s Bogom (religiji) itd. 

To su metafizička pitanja. Eucken (ft 1926.) je prešao u sferu 
života, i nastojao da životu poda duhovni smisao: u opreci izme- 
đu života prirode, instinkta (nagona), nesvijesnoga — i života 
istine, dobrote, slobode, ideala i neprolaznosti. Scheler traži 
izlaz u život i njegovo vrednovanje iz emocionalne sfere (čuv- 
stvovanja i teženja ili »ljubavi«). Freud tumači sve »duhovno« 
kao sublimaciju nagonski nesvijesne energije (kaošto je za so- 
ciologa Marxa sve »duhovno« samo nadgradnja produkcionih 
društvenih snaga). Primat života naglasio je već Nietzsche. 

Tako je čovjek kao životna cjelina, u vezi s cjelinom svijeta, 
postao predmet filozofijskog studija. A takav je stav metafizički. 
Mogu da budu odgovori na pitanja o svijetu i životu kakvi mu 
drago, svi su oni metafizički. Na jednoj je strani metafizika 
materijalistička, a na drugoj idealistička: prvoj je »materija« 
alfa i omega u naziranju o svijetu i životu, a druga priznaje 
duhovno biće u čovjeku i duhovno biće kao osnov svijeta i ži- 
vota. U ovom idealističkom pravcu otpočela je grčka filozofija 
(Platon, Aristotel), a nastavila srednjovjekovna (skolastička) fi- 
lozofija do danas. Njezin je najistaknutiji (aristotelovski) pred- 
stavnik Geyser, Ona nastoji, da metafiziku izgradi na empirij- 
skim naukama, a napose na osnovi noetičkog objektivizma i 
realizma. 

* 

Razvoj filozofijske misli u posljednjim decenijima može da 
s razumijevanjem prati onaj, kome su jasni pojmovi upravljeni 
na čovjeka s obzirom na ukupni njegov spoznajni sastav (struk- 
turu). Jer na njemu se sustavno i kritički osniva filozofijska i 
kulturna orijentacija čovjeka. 

Putem iskustva i putem umovanja kreće se naše saznanje, 
a na ova dva puta postavljen je uglavnom i historijski razvoj 
filozofiranja. Ono se kreće ili isključivo na jednom od obaju 
putova ili u njihovoj zajednici. Kad je umovanje ili spekulativ- 
no saznanje napustilo put iskustva ili opažanja prirode, pošlo je 
svojim, čisto umstvenim (deduktivnim) metodama i preko isku- 
stvenih ili empiričkih granica — u metafizički svijet. Filozofi- 
ranje je tako postalo idealističko. Na tom putu ono je djelomice 
ili sasvim odnemarilo zbiljnost ili realnost opažene prirode, i. 
time je postalo idealističko u užem značenju riječi. Suprotno 

ovom smjeru polazilo je iskustvenjačko ili empirističko raspo- 
loženje, upravljeno isključivo na opažajni (induktivni) zahvat u 
zbivanje prirodne (kozmičke) cjeline. 

U ovom se drugom pravcu ukrštavaju neki odvojeni putovi, 
uglavnom: materijalizam, pozitivizam i naturalizam. Materijali- 
stičko naziranje ograničuje svu realnost na materiju, a to znači, 
da iz svog vidokruga otklanja sve što ne bi bilo na dohvatu osje- 
tilnog (senzitivnog) iskustva. Ne samo da se ono oslanja na pri- 
rodne znanosti, nego i ostaje kod njih. Pozitivizam se na njih 
upire, hoće da na njima izgradi cjelovit pogled na svijet, ali se 
zaustavlja na granici empirijske zbiljnosti. Naturalizam se 
obraća čovjeku i gleda u njemu samo sastavni dio prirode: ži- 
vot je čovjeka, s naturalističkog gledišta, uklopljen u zakonsko 
zbivanje prirode. Praktički znači naturalizam negaciju apsolut- 
nih, od prirode nezavisnih vrednota; a teorijski se oslanja na 
iskustveno znanje, koliko je biološki (pragmatistički) uvjetovano. 
Naturalizmu zapravo i ne ostaje ništa od filozofije: on samo 
objašnjava praktični smisao života, a ne brine se ni za osnovicu 
svih znanosti — valjanost spoznaje —, niti za teorijski nastavak 
znanstvenog znanja u cjelovitom naziranju svijeta i života. Ovaj 
dvostruki rezon filozofije (ispred znanstvenog znanja i iza njega) 
ne nalazi se ni u materijalističkom shvaćanju; a pozitivizam hoće 
da ostane spoznajnoteorijsko stajalište s negacijom metafizike. 
Materijalizam istovetuje svijesne doživljaje s moždanim pro- 
cesima, a pritom i ne vidi, kako su doživljaji svojevrsna zbilj- 
nost. Ili, ako ih i ne istovetuje, materijalizam drži, da su doži- 
vljaji kauzalno uvjetovani samo fiziološkom energijom, a pritom 
i ne vidi, da se na nj ne može svesti doživljujući »ja« kao no- 
silac (subjekt svijesne ili duševne zbiljnosti). Dok fiziološka psiho- 
logija još i može da posluži kao radna hipoteza u genetičkom 
tumačenju fiziološke komponente svijesti, materijalizam ne do- 
lazi ni toliko u obzir, jer ne uviđa, da je svijesna sfera naše do- 
življajnosti svojevrsno (specifično) zasebna. Međutim, da pro- 
slijedimo u poređivanju osnovnih filozofijskih smjernica! 

Idealistički ekstrem, koji prirodnu zbiljnost hoće da kon- 
struira samo pojmovno (umstveno), podlijegao je uvijek empi- 
rističkim, prirodoznanstvenim potrebama egzaktnog upoznavanja 
prirode. I zato se ovaj drugi smjer, u navedena tri oblika, javlja 

u historiji uvijek nakon sloma idealističke epohe. Nakon prvih 
grčkih filozofa susrećemo Demokritov materijalizam, pozitivi- 
zam sofista i naturalizam cinik4. Nakon klasične (Platonove i 
Aristotelove) filozofije javlja se opet skeptički pozitivizam, pa 
materijalizam i naturalizam stoika i epikurejaca. U 18. je vijeku 
engleski pozitivizam (Hume), francuski materijalizam (Lamet- 
trie) i naturalizam (Rousseau). U 19. stoljeću vraća se i natura- 
lizam (Feuerbach, Nietzsche) i pozitivizam (Comte i drugi) i 
materijalizam (Haeckel i drugi). Premda u istovrsnom smjeru 
ima i divergentnih pogleda (na pr. stoici — Rousseau — Nietz- 
sche), navedene kategorije obuhvataju uglavnom osnovne filo- 
zofijske orijentacije. A zajednički je cilj svima, da postave osno- 
vicu izvjesnog naziranja na svijet i život. Time one ulaze u sa- 
stav »idealne kulture«. 

Idealne zato, jer kulturna historija obuhvata »idealni svijet« 
vrednotć, koje opstoje koliko su za život općevaljane: istina je 
zadatak ili cilj svakog saznavanja; u dobroti je obavezna vri- 
jednost djelovanja; a osim toga ima i nešto lijepo i nešto bo- 
žansko (religiozno). Ove su vrednote ostvarene u historijskom 
životu čovjeka, i čine njegovu kulturnu historiju. 

Tko hoće da je upozna, mora najprije da razmotri različna 
područja na kojima se ona očitovala, da potraži njihove među- 
sobne veze, i da pronađe one osnovne smjernice, koje su utje- 
cale na razvoj ukupnog kulturnog života. Kao prvo takvo po- 
dručje ukazuje nam se znanost, koja se upire na logičku meto- 
diku i dopire do egzaktnih rezultata. Uzmemo li najpoznatiju 
podjelu znanosti na prirodne, matematičke i historijske nauke, 
u svakom od ova tri smjera odrazuje se zasebni tip naučno-kul- 
turnog stvaranja. Dok se prirodne znanosti izgrađuju na isku- 
stvenim (empiričkim) putovima saznanja, a u cilju tumačenja 
prirodnih pojava, historijske nauke otkrivaju pokretne sile u 
razvoju historijskog zbivanja, a matematičke nauke ispituju svoj 
predmet i neovisno o iskustvenom poznavanju prirodne zbilj- 
nosti. Ako izrazom »priroda« hoćemo da označimo osjetilno 
opažene tjelesne pojave, nameće nam se odmah nepotpunost 
navedene podjele: jer svijesni ili duševni (psihički) život čovjeka 
čini novu sferu zbiljnosti,-različnu od osjetilno opaženog izvanj- 
skog svijeta; on je predmet novog, psihološkog izučavanja (bez | 

obzira na njegovu metodiku). I već nam se ovdje otvara pogled 
na pitanja, kod kojih se razilaze naučenjački odgovori ili na- 
zori. Može li se sav duševni život protumačiti na osnovi materi- 
jalnog zbivanja? Materijalizam odgovara afirmativno, a spiri- 
tualizam negativno; jer je spiritualizam nazor, koji u duševnom 
životu čovjeka vidi i duhovne (spiritualne), o organizmu neza- 
visne sastavine. Kad njih i ne bi bilo, nego samo uz pretpo- 
stavku različnosti između psihičke i fizičke zbiljnosti, nastaje pi- 
tanje: kako su oba ova niza povezana? I dalje: gdje izviru? Da 
li samo u jednom, materijalnom principu (kako uči materijali- 
stički monizam), ili samo u jednom, i to spiritualnom (kako to uči 
spiritualistički monizam), ili napokon u dvostrukom principu 
(kako uči psihološki dualizam)? 

Pitanja su tu, — a gdje su odgovori? U prirodnim ih nau- 
kama nema, niti u psihologiji, koliko usvajaju samo iskustveno 
saznanje. S takovim saznanjem ne možemo odgovoriti na po- 
stavljena pitanja. A navedena još nijesu niti sva; jer sva je 
zbiljnost, fizička i psihička, skup promjenljivih i međusobno 
uslovljenih ili relativnih pojava, a pita se: ima li i nešto nepo- 
javno ili našem iskustvu nepristupno, nešto nepromjenljivo i ne- 
zavisno ili apsolutno? U pojmu »apsolutnoga« uključen je, za 
razliku od svijeta, pojam »božanstva«, pa se pita: da li takvo 
božanstvo postoji? Negativno odgovara ateizam (materijalistički 
monizam), dok panteistički monizam priznaje jedinstvo svijeta 
i božanstva, a ćeizam (dualizam) uči, da je svijet različan od 
Boga i od njega zavisan. Novi se opet odgovori javljaju na pi- 
tanje o smislu života. I tako nam se nameće nepregledni niz pi- 
tanja, na koja ne odgovara nikoja navedena znanost: ona su 
prepuštena filozofiji. 

Može li filozofija da prekoračuje empiričke granice i da do- 
zna išta metempiričko ili metafizičko (nadiskustveno)? 

To je pitanje o sposobnosti našeg saznanja. Pozitivizam od- 
govara negativno, jer po tom je nazoru sva naša spoznaja ogra- 
ničena na ono što je iskustveno, pojavno ili »pozitivno«; znan- 
stveno nastojanje ne može ni korak dalje od prirodnih znanosti. 
Ekstremno suprotan ovom stajalištu jest idealizam, koji odne- 
maruje iskustveno upoznavanje prirode i pretpostavlja da mo- 
žemo nezavisno od iskustva odgovoriti na metafizička pitanja. 

Da li je ikoje od tih stajališta opravdano? Kako se dolazi do 
njih? 

Na ova pitanja ima da odgovori nauka o spoznaji (noetika). 
O njoj zavisi sudbina metafizičke filozofije. I sudbina svih zna- 
nosti, jer za sve je njih odlučno pitanje o istinitosti ili vrijedno- 
sti znanja. S ovim pitanjem ulazi dakle ukupni naučni i filozo- 
fijski život u sastav opće kulturne orijentacije čovjeka. 


Razvoj filozofijskih naziranja o svijetu i Životu utjecao je 
oduvijek na opća kulturna strujanja. Filozofijska misao pokre- 
tala je ukupno kulturno zbivanje na taj način, što je postav- 
ljala vrednote kao ciljeve ostvaranja na različnim kulturnim 
područjima, a napose time, što se sve naučno nastojanje orijen- 
tiralo po izvjesnom filozofijskom stavu. Da je uistinu tako, po- 
kazuje nam pogled na kulturno stanje od sredine prošlog sto- 
ljeća do danas. 

Nakon sloma »apsolutnog idealizma« (u prvoj polovici XIX. 
stoljeća) preorijentiralo se filozofijsko i kulturno raspoloženje 
u Evropi: nastupila je negacija idealizma u svim smjerovima 
života, napose u filozofiji. Kulturna historija ove epohe izvješ- 
ćuje nas, da je »bolje društvo« s prezirom otklanjalo speku- 
lativne, metafizičke teorije o Bogu, o duši, o slobodi volje i o 
nekoj idealnoj svrhovitosti života. Nema dualizma, nema tvar- 
nog (materijalnog) svijeta i nekoga netvarnog (duhovnog, spiri- 
tualnog), nego je život i sve drugo utonulo u jedinstvenom bitku 
materije. To je bio smisao materijalističkog ili naturalističkog 
monizma, koji su naučenjaci zastupali kao rezultat prirodoznan- 
stvenih istraživanja. Dovoljno je da se spomene poznata činje- 
nica, da je Biichnerova knjiga »Kraft und Stoff« u 50 godina 
doživjela 21 izdanje, a Hickelova »Weltritsel« kroz pet godina 
publicirana u 300.000 egzemplara i prevedena na 24 jezika. Da- 
nas već svak zna, da su obojica kao filozofi »jednake nule« 
(Adickes) i i da je berlinski filozof Paulsen tu knjigu čitao »s pla- 
menim stidom«, što narod Kanta, Goethea i Schopenhauera može 
da štampa, kupuje, čita i divi se takvoj knjizi. Hackel (# 1919.) 
nije znao da razlikuje ono u čemu je spas znanosti: činjenice N 
teorije, pronađeno i izmišljeno, hipoteze i dogme, moguće i ne- 
moguće; on je s Biichnerom jednaki dogmatičar (Adickes). O 

filozofijskim se pitanjima u knjizi raspravlja popularno, bez 
historijske i kritičke filozofske spreme, — a to je upravo odgo- 
varalo »slobodoumnoj« inteligenciji. Pred 30 godina (1904) 
Hackel je spremio za rimski slobodoumnički kongres »30 teza 
monizma«, koje su više agitatorske, manje naučno filozofske. 
Ali to je poluobrazovana publika i trebala. Građanska je inte- 
ligencija bez ikakve kritike smatrala definitivno riješenim pita- 
nje o majmunskom podrijetlu čovjeka i s obzirom na čitavo nje- 
govo duševno ustrojstvo (organizaciju). Na duševni se život čo- 
vjeka gledalo samo u vezi s tijelom, kao da je isključivo psiho- 
fozičke (psihofiziološke) naravi, a previđena je bila činjenica 
samosvijesti, u kojoj je izvor čovjekove ličnosti ili osob- 
nosti. Mi ne možemo znati za vlastiti »ja« u razlici prema svemu 
drugome (a to i znači »samosvijest«) posredstvom naših osjetila; 
a osjetilnim (senzitivnim) putem ne možemo doznati ni za sve 
one vrednote, koje čine kulturni naš život. Ne samo da takvog 
znanja ne nalazimo u sastavu fizičkog, materijalnog svijeta, 
nego niti u životinjskoj organizaciji — i zato se ovdje otvara 
jaz između čovjeka i životinje. Čovjek, osim toga, može da i na- 
gonske svoje težnje stavlja pred različne vidike, može da u nji- 
hovu ostvarenju sebi postavlja pitanja — i tako bez nagonskog 
usilja može slobodno odrediti (determinirati) svoju aktivnost. 
Ova slobodna ličnost u čovjeka bila je potpuno odne- 
marena. Čovjekov je Život bio smatran mehanizmom, u kome 
vladaju samo prirodni zakoni organskog svijeta. Biologija je 
htjela da prirodonaučnim metodama zahvati u duševnu sferu, i 
da je na tom putu iscrpljivo upozna kao sastavni dio materijal- 
nog svijeta. A s ovog je gledišta nestalo apsolutnosti svih vred- 
nota, napose na spoznajnoteorijskom i na etičkom području. 
Istinitost znanja postala je promjenljiva kao i sam čovjek, a 
moralne vrednote izgubile su svako stalno, apsolutno uporište. 
Dignitet znanosti oduzet je bio svemu, što se ne može izvesti 
iz opažajnog ili iskustvenog (empiričkog) saznanja, i što se ne 
može svesti na čisto empirijske metode. 

Kao prvenstveno obilježje njemačkog intelektualnog društva 
bilo je dakle naturalističko naziranje o svijetu i životu, 
tj. pretpostavka, da zbiljski postoji samo »priroda« (natura), i 
da ništa ne znamo o svijetu i životu osim onoga, što nam kažu 

prirodne nauke. U ovom kulturnom okrugu nije se još pozna- 
vala ni psihologija kao zasebna nauka. Prirodoslovci ne samo što 
su smatrali svoje pozicije neoborivima, nego su obnevidjeli za 


.sve one probleme, koji izviru izvan »pozitivnog« ili empirij- 


skog područja. Poduprta je bila ta struja od pozitivistič- 
kih filozofa, koji su svojom teorijom spoznaje zabacili svaku 
metafiziku (Laas T 1885., Avenarius * 1896., Mach t 1916., 
Schuppe # 1913., Schubert-Soldern, Ziehen, Cornelius). 


Protumetafizička (u vulgarnom shvaćanju: protureligijska) 
tendencija nije bila samo u Njemačkoj, niti ona postoji samo 
unatrag pedesetak godina. U Engleskoj ispunja 18. vijek (Ber- 
keley f 1753., Hume f 1776.), a u 19. nadovezuju na nju J. St. 
Mill (T 1878.), i Spencer (# 1903.). Njihov se pozitivizam zove 
i agnosticizam, da se tim izrazom označi nespoznatljivost 
nečeg nepojavnog ili neempirijskog. U Francuskoj počinje s po- 
zitivizmom Comte (f 1857.) 

Očituje se ova tendencija u mnogim varijantama, a ojačala 
je potkraj prošlog stoljeća napretkom prirodnih znanosti. Ne u 
tom smislu kao da bi prirodne znanosti sa svojim metodama bile 
kadre da odlučuju o sudbini filozofije, nego utoliko, što je od- 
nemarena bila svaka filozofija, koja bi htjela prekoračiti gra- 
nicu pojavnog, pozitivnog, iskustvenog svijeta. I baš u ovom 
prirodonaučnom ili iskustvenjačkom stavu (empirizmu, poziti- 
vizmu) osniva se materijalističko-filozofijski tip opće kulturne 
orijentacije. To jest, priznajući samo ono, što je na dohvatu is- 
kustvenog našeg saznanja (metodički dotjeranog u prirodnim 
naukama), filozofi su svima kulturnim pravcima podavali smjer 
negacije nadiskustvenog (metempirijskog, metafizičkog) nazira- 
nja, koje bi dalje išlo od priznavanja iskustvene materije. Oni 
proglašuju fikcijama i naš vlastiti »ja« i sve što zovemo »stvar«, 
te nastoje da svedu sve na osjetilno opažajne (senzitivne) ele- 
mente naše svijesti. Znanje osjetilnog našeg iskustva jedini je 
oslon svake istine. Ono što zovemo »istina« u znanosti i u ži- 
votu, nije drugo nego naš vlastiti, iskustvom stečeni proizvod, 
koji je nastao izazvan životnim potrebama i koji je isključivo u: 
službi života (pragmatizam), 

Osim prirodoznanstvene, i historijska je orijentacija na- 
dovezala na materijalizam (Feuerbach # 1872.). Pošto je građan- 


285 


sko društvo ekonomski sve većma onemogućivalo opće ravnovje- 
sje, nastupala je neodgodna potreba dublje socijalne reforme. Na- 
učni smjer dobila je po materijalističkoj filozofiji historije 
(Marx t 1883., Engels £ 1895.). Ne više građanska »inteligen- 
cija«, nego najširi proleterski krugovi zahvaćeni su materijali- 
stičkim gledanjem na život. Povijesno društveni razvoj determi- 
niran je ekonomski, pa zato otuda rezultiraju i sve kulturne 
vrednote. One su promjenljive, relativne: istinitost znanja i mo- 
ralna dobrota izgubile su apsolutnu valjanost. U odjeku tog 
nastrojenja kaže i Osvald Spengler, da osim pojedinačnih kul- 
tura nema ništa općevaljano; stalnost istine nije drugo 
nego iluzija, jer sve su naše spoznaje »antropomorfne«, i mi se 
ne možemo pomaći dalje od skepse. 


Historija, sve naše znanje i život sa svima kulturmin vred- 
notama postavljen je bio na ovo naturalističko shvaćanje 
po kome je »čovjek« samo isječak fizičkog svijeta ili prirode. 

Protivno ovom shvaćanju postaje pred pedeset godina sve 
jača struja »idealističkog« naziranja na svijet i na život čovjeka 
u njemu. Dok jedni kulturfilozofi (Eucken, Scheler) ispituju 
apsolutnu vrijednost u smislenosti života, drugi (Windelband, 
Rickert) postavljaju spoznajne osnove vrijednosnog, kulturnog, 
duhovnog »svijeta« — izvan i iznad iskustvenih, prirodnih gra- 
nica. Čovjek nije samo fizičko biće, podvrgnuto (mehaničkom 
odnosno vitalnom) determinizmu, nego je duhovno biće ili lič- 
nost, koja u svojoj slobodi može i mora da ostvaruje nepro- 
lazne, apsolutne vrednote. Zar bi naš život mogao da ima i neki 
dublji, trajni smisao, kad bi usiljen bio samo zakonima za fi- 
zičko održanje? Čovjek ima životni zadatak ili cilj, koji treba 
da oživotvori; a taj zadatak ne može da bude samo egoistična 
borba za egzistenciju, nego je on čovjeku postavljen kao ideal, 
koji ga od prirodne zakonitosti izdiže u »duhovnu« (spiritualnu) 
sferu stvaranja vlastite ličnosti. Eucken nije spiritualistički pan- 
teist (kao Hegel), koji bi pojedinca smatrao karikom u duhovnom 
procesu kozmičkog razvijanja, nego daje pojedincu punu slo- 
bodu samosvojne ličnosti u stremljenju za osvajanjem idealnih 
ili duhovnih vrednota. Čovjek je doduše i u duševnom životu 
djelomično zavisan od materije, ali on ima i stvaralačku spo- 
sobnost »duha«, koji se slobodno upavlja k onome, što je »apso- 

lutno«. I tu sad izvire religijska misao, misao »božanstva«, u 
kojoj nam je jamstvo, da naše duhovno nastojanje nije ilu- 
zorno. Ta nas misao privodi i kršćanstvu (kaže Eucken), koje 
ne zahtijeva odricanje života (kako je jednostrano mislio Nietz- 
sche), nego uključuje transformaciju života — od fizičkoga na 
duhovni. Privodi nas i zato, jer kršćanstvo gleda u čovjeku slo- 
bodnu ličnost; dok naturalizam prepušta čovjeka mehanizmu 
prirode i pesimizmu duše. 


Ne samo da naturalizam ignorira cjelinu čovjekova života, 
nego su i njegove logičke pretpostavke neodržive. Jer naše zna- 
nje nije ograničeno na osjetilno iskustvene 
elemente, niti je opća valjanost i nužnost 
(istinitost) znanja osnovana na iskustvu. Na 
Leibniz-Kantovu liniju (upravo već Platonovu) nadovezuju no- 
vokantovski smjerovi (marburške i badenske škole) priznavanje . 
apsolutne valjanosti u znanstvenoj spoznaji. Pa ne samo na po- 
dručju znanosti, nego i drugih kulturnih vrednota (morala, 
umjetnosti, religije). A u znanosti (što je vrlo važno i proti 
Kantu) dolazi u obzir ne samo prirodna znanost (s matematikom), 
nego i historijske nauke. Čovjek kao historijski faktor u 
ostvarenju apsolutnih vrednota ulazi u vidokrug već Hegelova 
filozofiranja, a preko Lotzea i Diltheya postaje problem kul- 
turno-historijski ostvarenih vrednota osnovnom temom badenskih 
kulturfilozofa (Windelband, Rickert). Naturalizam je napušten 


“ne samo zato, što su otvoreni novi vidici na kulturnu historiju, 


nego i zato, što i sama empirija u prirodnim znanostima nije 
moguća bez logičkih (misaonih, razumskih, apriornih) pretpo- 
stavki, od kojih zavisi općevaljanost i nužnost u spoznaji empi- 
rijske stvarnosti. Jer ta spoznaja nije nipošto iscrpena osjetilno- 
iskustvenim elementima, nego je u njoj sadržan upravo znan- 
stveni zadatak: traženje zakonitosti u prirodi. A »priroda« kao 
zakonska cjelina empirijskih data moguća je samo uz pretpo- 
stavku, da stavljamo u snošaje (relativiramo) mnogostručna i 
nesređena empirijska data na osnovi općevaljanih spoznajnih 
uvjeta (na pr. pojma »stvari« ili »supstancije«, pojma »uzroka« 
itd.). 

Dosadašnja karakteristika najnovije epohe filozofijsko-kul- 
turnog razvoja ukazala nam je dvije ekstremne pozicije: poziti- 

vističku i idealističku. Obje su spoznajnoteorijske: prva eksklu- 
zivno priznaje empirijsku spoznaju, a druga priznaje neempirij- 
ske, apsolutne spoznaje. U pitanju metafizike pozitivizam zastu- 
pa negativno stajalište (naturalizam, agnosticizam), dok ideali- 
zam (Euckenov) traži metafiziku života. . 

Posrednim (kompromisnim) su putem pošli oni filozofi, koji 
zastupaju t. zv. induktivnu metafiziku (Lotze f 1881., 
Fechner # 1887., Hartmann f 1906., Wundt 7 1920., Kiilpe 
* 1913., Diirr € 1918., Volkelt # 1930., Becher + 1929., Messer, 
- Storring). Njima su prirodne znanosti osnovica metafizike. Oni 
priznaju, da se na granici prirodnih znanosti javljaju i takva 
pitanja, na koja u pojedinačnim znanostima nema odgovora. 
Napuštaju naturalizam i idealizam, ostaju u kontaktu s prirod- 
nim naukama — i idu dalje od njih, tražeći »apsolutno«. Proti 
Schellingu i Schopenhaueru ističu empiriju, koja uvodi (indu- 
cira) u metafizičke hipoteze. Njihove su hipoteze panteističke. Iz 
ovog kruga (Lotze) dolaze poticaji za kulturnu historiju i za ba- 
denski (idealistički) smjer; a Wundtovo isticanje (po Schopen- 
haueru) voljne aktivnosti podsjeća na Bergsona. 

Protivno naturalizmu naglašuje »idealizam« naročito znan- 
stvene a onda i općeno kulturne vrednote; one sačinjavaju ide- 
alni, duhovni svijet, koji mi upoznajemo razumski (racionalno, 
intelektualno). Od ovog se shvaćanja — a još u stavu proti na- 
turalizmu — odvojilo ono (Bergsonovo) stajalište, koje uzima 
u obzir manje znanost, više sam život (kao i Nietzsche). Ne 
da se život kao prafenomen niotkud izvesti, a najmanje se sav 
duševni život čovjeka dade svesti na kauzalni mehanizam (kako 
čini i Freud). Ali, dok je život u jednu ruku naturalistički ne- 
shvatljiv, on se ne da dohvatiti ni racionalnim, apstraktnim po- 
imanjem. Životno zbivanje (doživljavanje) neposredno je samo 
u intuiciji. Život je u sebi »iracionalan«, pa ga zato mo- 
žemo shvatiti samo uživljavanjem ili zrenjem, a ne apstraktiv- 
nim i analitičkim raščinjanjem. U praizvoru »životnog naleta« 
otkriva intuitivna, iracionalna metafizika »božanstvo«. — Kri- 
tika intuicionizma ima u prvom redu da psihološki opravda in- 
telektualizam (koji usvaja i suvremena psihologija, naro- 
čito u wiirzburškoj školi). Ne može se sasvim otkloniti pojmovna 
(razumska) spoznaja života zato, jer se životna, kao i sva druga 

zbiljnost očituje neposrednom ili opažajnom (zornom) shvaćanju 
samo u pojedinačnim, konkretnim i promjenljivim oblicima, a 
ono. što je u njima nepromjenljivo ili bitno, upoznajemo diskur- 
zivnim shvaćanjem, tj. postepenim (analitičkim i sintetičkim) 
stavljanjem u snošaje svega što nam je doživljajno (opažajno) 
dato. Ni sama intuitivna filozofija života nije čisto doživljava- 
nje, nego je spoznajno konstruirana pojmovnim posredovanjem 
1 izricanjem sudova. 

' Na stajalištu intelektualne spoznaje (proti intuitivnoj) i 
ujedno na stajalištu realizma (proti idealizmu) stoje ne sa- 
mo katolički (skolastički) filozofi, koji nadovezuju na liniju Ari- 
stotel— Toma Akvinski (Trendelenburg # 1872., Kleutgen f 1883., 
Willmann # 1920., Hertling + 1919., Biumcker f 1924., Dyroff, 
Geyser, Mercier # 1926., Frčbes, Lindworsky .. .), nego i oni 
filozofi, koji se od katoličkih razlikuju svojim shvaćanjem meta- 
fizike (Kilpe, Messer). Svima je zajedničko stajalište, da je 
metafizički realna spoznaja moguća, tj. da mo- 
žemo razumskim saznanjem prehvatiti (transcendirati) empiriju: 
mi možemo dokaznim putem ili zaključivanjem doznati i ono, 
Što nam iskustveno nije poznato. Ovim putem stečeno metafizi- 
čko naziranje spada u okvir logičkog, i zato znanstvenog sazna- 
nja. Koje mu drago metafizičko naziranje: materijalističko- 
monističko (koje priznaje samo materijalni bitak u svemu) ili 
spiritualističko-panteističko (koje drži, da je božanski duh isto- 
vetan sa svijetom) ili dualističko (koje uči, da postoji duhovni 
čovjek i Bog). Ovo dakle stajalište o znanstvenoj mogućnosti 
metafizike ne isključuje iz teorijskog (razumskog) raspravljanja 
i one probleme (o Bogu, o duši, o slobodnoj volji. ..), koje »ira- 
cionalna« filozofija prenosi u sferu intuitivnog, emocionalnog 
a najvećma mističnog doživljavanja. I o tim problemima ulje 
može da izrekne mjerodavni sud. Metafizika potisnuta (već od 
Kanta) s teoretsko-spoznajnog područja, uspostavljena je opet 
na iste osnove, na kojima su izgrađene i sve druge znanosti 
Svakako bi neznalački bilo ustvrditi, da uime znanosti ne postoje 
metafizički problemi: o Bogu, o duši, o slobodi i svrsi Života 
»Induktivni« metafizičari Priznaju u metafizici samo dosta 


a drugi (skolastički) dokazuju, da se i valjanost metafizičkog 


znanja osniva na istim logičkim uvjetima kao i svaka znanstve- 
na spoznaja. 

Prije nego završimo sintetički ovaj pregled filozofijskih stru- 
janja u posljednjih pedesetak godina, treba da još zagledamo do 
najdublje prekretnice u filozofskoj misli od njezina iskonskog 
razvoja do danas. 

Historijski je ona obilježena u grčkoj filozofiji oprečnim 
stajalištem između prirodoslovno-sofističke i Platonove filozo- 
fije, a u novovjekovnoj filozofiji između prirodoznanstvene ori- 
jentacije i Kanta. Na jednoj se strani isticalo op ažanjepri- 
rode, a na drugoj od opažanja neovisni čovjekov 
»ja«. Prvi smjer pokrenuli su Kopernik, Galilei, Kepler, New- 
ton i svi drugi prirodoslovci, koji su tehničkim pomagalima do- 
prli do znamenitih spoznaja o prirodi i njezinoj zakonitosti. Či- 
tavo naziranje o svijetu i životu bilo je zahvaćeno »kopernikan- 
skim preokretom«: da se zemlja kreće oko sunca, a ne obratno. 
Tako se i čovjek svojom spoznajom i Životom »kreće prema pri- 
rodi«, a ne obratno: priroda prema čovjeku. A ipak je obratno! 
— kaže Kant. I sama priroda, stvari u svijetu, sve ono što is- 
kustveno upoznajemo — ravna se po spoznajnom »ja«, zavisi o 
»duhu« ili o prediskustvenoj (apriornoj) »svijesti«. Istaknut je 
na ovoj drugoj (Kantovoj). strani primat »duhovnog jastva« 
prema stvarnosti. Duhovni »ja« čovjeka u praktičnom pogledu 
nije vezan na uzročni, prirodni (kauzalni) mehanizam, nego je 
slobodan i ćudoredan, s idealima besmrtnosti i božanstva. Dotuda 
ne dopire naturalizam, kome je prva i zadnja instancija: opa- 
žanje prirode. Kant je proti naturalizmu uspostavio u filozofiji 
smisao za sve one probleme, koji prehvataju (transcendiraju) 
opaženu prirodu. Htio je da pokaže pravo, ali i granice uma na 
znanstvenom, umjetničkom, moralnom i religijskom području. 
A najvažnije mu je bilo, da (proti naturalizmu) pokaže, kako je 
i znanstvena (ne tek opažajna!) spoznaja »prirode« moguća sa- 
mo utoliko, što se njezini »predmeti« ravnaju po spoznajnom su- 
bjektu. Zar samo utoliko? — nastavila je kritika Kanta. I oko 
tog problema nastaje nova orijentacija: za i protiv Kanta. 

Filozofi su obnavljali Kanta, djelomično kao reakciju na 
Hegelov idealizam (Schopenhauer), a dijelom na materijalizam 
(Lange). Njihovo je stajalište antimetafizičko (ne priznajući 
spoznaju »stvari po sebi«). Drugu grupu filozofa čine »induktiv- 
ni metafizičari«, koji uče, da ipak možemo gdješta doznati i od 

nepojavne stvarnosti. Treću grupu nalazimo u obnovljenoj (od 
sedamdesetih godina do danas) grčko-latinskoj  (skolastičkoj) 
filozofiji. Ona je u kritičnom stavu naročito prema novokanti- 
zmu, koji nalazi odziva u protestantskoj teologiji (Schleierma- 
cher, Ritschal, Harnack, Sabatier), a donekle i kod katolika 
(Loisy). To je bio i razlog za encikliku »Pascendi« (1907.) proti 
»modernizmu«. Uopće je filozofija dolazila u najbliži dodir sa 
životom po izvjesnom stavu prema religiji. Engels ističe, kako 
je Feuerbach razbudio u masama protureligijsku dispoziciju. U 
ovom materijalističkom pravcu agitatorski je djelovao sam En- 
gels, a popularan je postao Haeckel (u oslonu na Darwina, 
f 1882). Na ovoj je strani i Nietzsche. On nije zlorabio zna- 
nost, kao Haeckel, pa bi utoliko bio simpatičniji, kad bi namje- 
sto cinizma imao više smisla za objektivno uvažavanje filozof- 
skih problema. U filozofskim, prirodoznanstveno orijentiranim 
krugovima otklanjao je religiju najistaknutiji predstavnik nauke 
Wundt. Danas traže filozofi opet povratak k religiji (i Bergson 
u najnovijem djelu »Les deux sources de la morale et de la 
religion«). 

Nije moguće da ovdje dokraja izvedemo različne smjerove, 
kojima se i danas razvija filozofsko umovanje. U prirodo- 
znanstvenom smjeru došlo je do materijalističkog moni- 
zma (Haeckel), spoznajno-ekonomskog pozitivizma (Avenarius : 
Mach) i neovitalizma (Driesch, Becher). Duhoznanstve- 
nim pravcem idu Dilthey (£ 1912), Eucken i Simmel. U razli- 
čnim smjerovima psihologije izgrađuju filozofiju (iza 
Wundta) Kiilpe, Brentano, Miinsterberg, Stern i drugi; u 1o- 
gičkim  (noetičkim) smjerovima kritički nastavljači Kanta 
(Liebmann, Volkelt, Riehl), transcendentalni idealisti (Cohen, 
Natorp), aksiologistički kulturfilozofi (Windelband, Rickert), 
zatim Husserl, Meinong i drugi. U metafizičkom smjeru 
istakli smo induktivne, intuitivne i skolastičke metafizičare. 

U ovom letimičnom osvrtu na filozofijsko-kulturna strujanja 
od prošloga na sadašnji vijek, sadržana je njihova glavna ka- 
rakteristika. Zadaća je bila ove knjige, da o njima sustavno i 
kritički raspravlja, tj. da u rasporednoj cjelini prikaže i kritički 
objasni osnovnu problematiku, iz koje svestrano. izviru filozofij- 
ska naziranja —— nekoć i sada. : PI, e 

OSVRT NA KNJIGU 


Da li će se egzistencija života postaviti na religijsku ideju, 
koja život podiže do apsolutne vrednote, da li će se život, poje- 
dinačni i društveni, podložiti religijsko-moralnoj svijesti, u kojoj 
progovara i zakon socijalne pravde, — ili će život konstituirati 
isključiva materijalizacija čovjeka (koja je, po Berdjajevu, naj- 
veća laž komunizma): ova suprotna dva gledanja na život, uko- 
liko su oblikujuća životna počela, znače dvije suprotne kulturne 
sile, koje se odvijeka sukobljuju. Svaka od njih nosi u svojoj 
ideologiji izvjesni smisao života kao »ideal« za oživotvorbu. U 
prosuđivanju ove smislenosti ili u opravdanju nekog životnog 
ideala sastoji kulturna orijentacija: jer čovjek postaje kulturan 
koliko u život unosi vrijednosnu intencionalnost. Pitanje život- 
nog vrednovanja i na njemu osnovane kulturne naše orijenta- 
cije rješava etička filozofija. 

Ali, etička nam filozofija hoće da pruži izvjesne od gov o- 
re na postavljena pitanja, tj. ona hoće da dozna istinu o nji- 
ma. Nije li dakle i ona fundirana u nauci o istini?! U prvom 
redu se pita: što je istina, na čemu se ona osniva, po čemu zna- 
mo da je nešto istina, gdje ona izvire, dokud seže ili o čemu je 
moguća istinitost znanja? Napose ovo posljednje pitanje: o 
čemu možemo istinu doznati — da li samo o opaženom ili po- 
javnom svijetu (i o čovjeku u njemu) ili također 1 o nečemu ne- 
pojavnom? Da li osim empiričke postoji mogućnost i metafi- 
zičke spoznaje? Bez odgovora na to pitanje ne možemo odre- 
diti životne ideale, jer bez tog odgovora još ne znamo, da li 
je opravdano potraživati i prekoiskustveni 
(metafizički) smisao života. Već sama ta činjenica. 
da je zbivanje svijeta i našeg života relativno, tj. u odnošajima 
(relacijama) ovisnosti, nameće nam pitanje: o čemu je ovisan 
smisao života? A pred odgovorom na to pitanje moramo znati: 
očemujeovisnasvakaistina, paiistinaosmi- 
služivota? >“ 

Tek s odgovorom na ovo prvo, osnovno (fundamentalno) 
pitanje otpočinje filozofija izgrađivati izvjesnu metafiziku, uglav- 

nom: za Boga i protiv njega, za besmrtnost čovjeka i protiv nje. 
U ovom metafizičkomorijentiranju izvire izvjesno 
određivanje životnog smisla, jer je taj smisao drukčije određen 
u vidu teističkom (religioznom), a drukčije u ateističkom (bez- 
božnom). Dalije ikoje metafizičko orijentira« 
njemoguće? Napose: teorijsko, logičko, razumsko, znanstve- 
no orijentiranje? To je pitanje izričito postavio i Kant, rješavao 
ga je već Aristotel, a u njemu je koncentrirano i filozofiranje 
sadašnjice. Noetički objektivizam i realizam (u oslonu na psiho- 
loški intelektualizam) odgovara afirmativno, a subjektivizam i 
idealizam negativno. Bar utoliko negativno, što ne priznaje ra- 
zumsku spoznatljivost prekoiskustvene realnosti, nego dopušta 
metafiziku samo iz iskustva, iz intuicije i volje. Uz Aristotelov 
objektivizam i realizam nadovezuje mogućnost metafizike uglav- 
nom  skolastička (kršćanska) filozofija, poduprta suvremenim 
psihološkim i noetičkim nazorima. I danas je dakle filozofiranje 
na raskrsnici: prema Aristotelu ili protivno od njega. 

Ova knjiga htjela je da čitaoca orijentira na toj raskrsnici. 
Zato su u njoj osnovne smjernice za filozofsko i kulturno orijen- 
tiranje. — 

Postale su nam jasne ove tvrdnje: 

1. Imade nesumnjivo istinitih sudova. To tvrdimo proti 
apsolutnom skepticizmu. 

2. Svaki je sud istinit po tome, što se određenje suda podu- 
dara s objektivnim određenjem. To tvrdimo proti relativnom 
skepticizmu ili subjektivizmu. 

3. Istinitost idealnih sudova očituje se po njima samima (po 
»razumu«), a empiričkih po opažanju (po »empiriji«) i po ideal- 
nim sudovima zajedno. Prvo tvrdimo proti empirizmu, a drugo 
proti empirizmu i racionalizmu. 

4. Istinitost sudova ima o empirički realnim i o metafizički 
realnim objektima. Prvo tvrdimo proti idealizmu (fenomenaliz- 
mu), a drugo proti empirističkom i idealističkom pozitivizmu 
(agnosticizmu). i 

O tim pitanjima raspravljala je ova knjiga kao noetika. Kako 
se na njoj osniva filozofija kao nazor o životu i o svijetu? 

Filozofija ima kao takva da odgovori uglavnom na ova dva 
pitanja: 1. koji je smisao života? i 2. koji je uzrok života — u 
čovjeku i izvan njega? 

Kulturno se može orijentirati, tko znade za smisao čovje- 
kova života. (O tome raspravlja etika). 

To može da zna, tko je orijentiran o uzroku života: da li 
je duševni uzrok našeg života slobodan i besmrtan; da li čovjek 
i svijet nužno egzistira sam o sebi, ili je prouzročen od nekoga? 
(O tome raspravlja metafizika). 

.. Orijentirati se može o tome, tko je načistu s pitanjem: ukoliko 
možemo o tome doznati istinu? (To pitanje spada u no- 
etiku). : 

Etika i metafizika — kao dijelovi filozofije — osnivaju se 
dakle na noetici. Knjiga nam je prema tome pokazala, kako se 
možemo filozofski i kulturno orijentirati na osnovi pitanja o 
istinitosti znanja. 

Nije se knjiga ograničila na stajalište koje pisac zastupa, jer ne bi 
naučno bilo, da se ne prikažu svi glavni nazori o problemu istine. A već 
u tome zadatku bila je sadržana prva poteškoća za izradbu knjige: historija 
i sadašnjica iznosi mnogobrojna sasvim različna naziranja o tom problemu, 
pa je bilo potrebno, da knjiga uvede čitaoca u razumijevanje pojedinih 
nazora i da upozori na njihovo kritičko opravdanje. U svrhu razumijevanja 
bilo je potrebno, da se od pojedinih nazora iznosi samo ono, što je glavno, 
bitno, značajno, što upravo obilježuje dotični nazor kao odgovor ili stajalište 
o problemu istine. A budući da je i sam problem zamršen, trebalo je i ovdje 
izraditi samu osnovicu, na kojoj se izgrađuje sva daljnja problematika o 
spoznaji istine. Nadalje, trebalo je nazore povezati s osnovnim problemom, 
a ne samo kronološkim slijedom historije. Dalje, trebalo je nazore potražiti 
u samim problemima, a ne obratno, tj. trebalo je pokazati, kako sami pro- 
blemi pružaju razne mogućnosti za odgovore, rješenja, gledanja ili naziranja 
o njima. To opet znači, da je i probleme i pojedine nazore trebalo organički 
povezati, rasporediti, koncentrirati oko njihova glavnog izvora. Tim nači- 
nom prikazivanja označen je i put njihove kritike: ona je morala da ispita 
unutrašnju osnovanost ili održivost pojedinih nazora (imanentna kritika), 
a morala je također da u sustavnoj cjelini pokaže sve one pretpostavke, na 
koje se oslanja problem istine i razna njegova rješavanja. A njihov je oslon 
napose u psihologiji znanja, pa onda uopće u cjelovitom gledanju na čo- 
vjeka (u filozofskoj antropologiji). Trebalo je dakle posegnuti i na područje 
psihologije, s istim zadatkom kao i na području noetike: razgraničavati 
bitno od nebitnog, tj. odabirati gradivo u cilju knjige, a onda od nepre- 
gledno različnih nazora u okviru toga gradiva uzeti ono, što se može sma- 
trati potpuno ili bar donekle osiguranim rezultatom i današnje nauke. Ne bi 
kritički bio postupak, da je knjiga uzela izvjesnu definiciju istine, pa da je 
analizom te definicije i zaključivanjem (silogistički) izvodila kritiku dotičnoj 
definiciji protivničkih nazora: trebalo je postupati tako, da izvjesna defi- 
nicija bude logički rezultat kritičkog ogledanja po raznim mogućim defini- 

cijama (koje su historijski i zastupane), a samo kritičko gledanje opet da 
se upire na psihološki osigurane činjenice. Taj ovako složeni (kompleksni) 
zadatak knjige trebalo je uskladiti s pograničnim područjima filozofije, 
tako da se uvidi smislenost ili značenje noetičkog problema za ukupnu filo- 
zofiju. Upravo trebalo je pokazati, kako se sva filozofija oslanja na noetičku 
problematiku, i kako se, prema tome, ne možemo nigdje u filozofiji orijen- 
tirati bez poznavanja noetike i bez izvjesnog pravca u njoj. A napokon, 
trebalo je kod izradbe knjige voditi računa i o tome, da je knjiga namije- 
njena čitaocima bez naročite filozofske spreme, i osim toga da goleme plohe 
s nevidljivim dubinama znanja smjesti u tako uski okvir ove knjige. — 
Uglavnom je već u Predgovoru upozoreno na neka obilježja 
knjige. Njezino je sadržajno značenje u tome, da nastoji 
opravdati osnovne pretpostavke svih znanosti, pa 
i filozofijske. A sve znanosti, kako je rečeno, pretpostavljaju kao 
svoj cilj: objektivno osiguranu spoznaju istine. Bez tog cilja ne- 
ma ni filozofije; i zato je lišeno znanstvenog karaktera »filozo- 
f:ranje«, koje postavlja izvjesni nazor o svijetu i životu bez pi- 
tanja o njegovoj istinitosti, zapravo bez pitanja koliko su oprav- 
dane osnovne pretpostavke tog naziranja. Da filozofiranje za- 
drži znanstvenu (naučnu) valjanost, nije mjerodavna tek nje- 
gova sistematika, nego u prvom redu spoznajne pretpostavke i 
putovi ili načini rješavanja izvjesne problematike. Zato kritički 
istraživalac istine ne smije da ignorira pokušaje, koji čine hi- 
storiju filozofije, nego treba da ih poznaje i da njihovo oprav- 
danje ocijeni. Kad kažemo »pokušaje«, nije rečeno, da su svi 
istiniti, a niti da nijedan od njih nije istinit, nego se hoće reći, 
da je »istina« dalek cilj, koji se dohvata mučnim nastojanjem, 
a to svoje nastojanje opravdava svak na svoj način. Ispred svih 
putova k istini treba da je opravdano njihovo polazište ili isho- 
dište, tj. one zajedničke pretpostavke, na koje se upiru pojedi- 
načna traženja istine. Tako se primjerice prirodne nauke jednako 
kao i filozofija oslanjaju na princip kauzalnosti, na istinu, da 
»svako zbivanje mora da ima svoj uzrok.« Taj princip treba u 
prvom redu opravdati, i to kritički tj. s obzirom na različna 
shvaćanja o njemu. Ta su shvaćanja zamršena, jer su povezana 
s različnim nazorima o znanju uopće i o valjanosti znanja uopće. 
O prvim pretpostavkama svega znanstvenog i filozofijskog sa- 
znanja postoje dakle razilaženja, koja treba da kritički ispitamo 
ispred svih znanosti. Taj početni posao filozofije, koji zovemo 
noetika, sadržan je u ovoj knjizi. Pa kad govorimo o njezinom 

stajalištu, nije time označeno pristajanje uz neki historijski si- 
stem: knjiga pruža kritički ogled raznih opravdanja kod pojedi- 
nih nazora o istini uopće kao i o istinitosti općenih pretpostavki 
za filozofijsku i svaku znanost, a pritom iznosi jedno opravda- 
nje — kao opravdano. Knjiga ne će da bude sumarij svačijeg 
mišljenja, nego izgradnja (konstrukcija) nauke. U vidu kritičke 
informacije nije bilo potrebno ni moguće, da knjiga uz tekst iz- 
nosi svu literaturu, jer čitalac od šume ne bi vidio drveća.“ Tre- 
balo je upravo odrediti standard naučnih smjerova, na koje se 
(barem sa kritičkog gledišta) oslanjaju sve varijacije. A čitalac 
koji je upućen u ogromnu literaturu toga područja, znati će, 
kako knjiga nastoji da svojim načinom gleda na problem: sa- 


* Kao primjer nabujalosti najnovije filozofijske literature i u pojedi- 
nim pitanjima, na pr. u pitanju uzročnosti, isp. Geyser, Das Prinzip vom 
zureichenden Grunde, 1929.; Das Gesetz der Kausalitšt, 1932.; Fuetscher, 
Die ersten Seins- und Denkprinzipien 1930.; Droege, Der analytische Cha- 
rakter des Kausalprinzips, 1930.; Hessen, Das Kausalprinzip, 1930., — i svi 
koje Geyser kritizira: Gredt, Nink, Sladezek, Jansen, Descogs, Garrigou- 
Lagrange, Sawicki i drugi. — Ili na pr. diskusija o Marćchalovoj knjizi 
(Le point de dćpart de la mćtaphysique, 1923.—1926.) u Revue thomiste, 
Divus Thomas, Revue Nćoscolastique, Gregorianum itd. — Za pitanje o 

. odnosu između filozofijske i prirodne znanosti na pr. Becher, Geisteswissen- 
schaften u. Naturwissenschaften, 1921.; Bavink, Ergebnisse u. Probleme der 
Naturwissenschaften, 1930.; Dingler, Das System... 1930.; Eddington, Das 
Weltbild der Physik... (iz engl.) 1981., itd. — Već ovi primjeri poka- 
zuju, kako je svaki redak ove knjige nastajao kritičkim upoređivanjem 
nedogledne literature. To, dakako, ne bi potrebno bilo, da je knjiga htjela 
pružiti čitaocu portretske prikaze pojedinih, možda samo tzv. klasičnih 
filozofa (kao na pr. W. Durant); ali ta je knjiga namijenjena oni- 
ma, koji hoće da se samostalnim studijem upute u najdublje filozofijske 
probleme, i otud se orijentiraju po čitavoj literaturi. Knjiga je, u jednu 
ruku, opći uvod u filozofiranje, a u drugu hoće da kritički obuhvati histo- 
rijska i suvremena previranja filozofskog duha, Kažem »duha«, a na kraju 
knjige to i smijemo da kažemo; tko je knjigu pomno pročitao, jamačno će 
ga proći volja da ostane na materijalističkom stajalištu, po kome bi i svijest 
istine imala da bude samo očitovanje materijalnog zbivanja. Knjiga je 
htjela da njezin čitalac uvidi, kako je filozofski duh kroz vjekove sAm o 
sebi provodio kritičku refleksiju, tj. kako je svijest istine samu sebe shva- 
ćala kao problem, i o njemu iznosila različna rješavanja. Knjiga dakle pri- 
kazuje život filozofskog duha u njegovu izviralištu; zato i ne može da bude 
jednodnevna zabavna lektira. 

mostalni način dolazi do izražaja ne samo u rasporedu cjeline, 
u povezanosti problema, u opravdavanju problemskog rješenja, 
nego i u pojedinim izrekama, koje su izraz određenog gledišta u 
zamršenom vrtlogu naziranja. Objektivnosti je udovoljeno time, 
što ničiji nazor nije zapostavljen, već je uvažen po mjeri, koju 
zaslužuje; a vlastito opravdanje knjige ostavlja čitaocu slobodu 
prosuđivanja. Tako je ovom knjigom uklonjena svaka moguć- 
nost prigovora, da ona jednostrano zastupa svoje »rješenje« 
problema o istini: ona ga samo rješava u misli, da je to rješa- 
vanje opravdano, a bez te misli i nema nikojeg naučnog posla. 

»Opravdati« ne znači, dakako, oslanjati i pozivati se na čiji 
autoritet. Ova knjiga dolazi do rezultata, koje je zastupao i Ari- 
stotel, ali ona do njih dolazi novim putovima, upravo onima, 
kojima se kretala filozofija od Aristotela do danas. Aristotelove 
filozofijske nazore usvaja i tzv. kršćanska (skolastička) filozofi- 
ja, pa zar će otuda netko razumski ustvrditi, da je već Aristotel 
— u četvrtom stoljeću ispred kršćanstva! — filozofijsku svoju 
orijentaciju dobivao iz kršćanstva, iz njegove vjerske nauke? 
Nije Aristotel niti je kršćanstvo osnovica opravdanja za staja- 
lište koje knjiga zastupa, nego se njezino opravdanje nalazi u 
dokaznom postupku, kakvim se služe svi filozofi za opravdava- 
nje svojih stajališta. Zato je u konfuziji iznikao — i proti meni 
izneseni — prigovor, da jedan kršćanin, samo zato što je kršća- 
nin, ne može da ide za spoznajom poradi spoznaje, nego poradi . 
vjere; dakle, da mu je cilj filozofijskog saznanja apologetika i 
vjerska propaganda, a ne traženje istine. Zar je, pita Mercier 
(osnivač luvenske neoskolastike), svaki aristotelovac ili skolastik 
»vojnik apologetike«? Ili zar je, pita de Wulf, skolastika samo 
»komentar za Credo«? Zar suvremena skolastika ne nastoji da 
zahvata u sva filozofijska strujanja naučno-kritički, emancipi- 
rajući se od vjerskog autoriteta u tolikoj mjeri, da njezini pred- 
stavnici (Kleutgen, Hagemann, Commer, Stčckl, Mercier, de 
Wulf...) i poriču opstojnost »katoličke filozofije?!« Kako je mo- 
gao Eucken s »udivljenjem«, a Dčring sa »začuđenjem« govoriti 
o Mercieru i njegovoj školi? Ili zar su od Platona i Aristotela 
do Wundta i Bergsona raspravljali filozofi o religiji (o Bogu) 
poradi »vjere« a ne poradi spoznaje? Zar su sva skolastička ime- 
na — Mercier, Geyser, Gemelli, Frčbes, Lindworsky... — iz- 

gubila naučni autoritet radi metafizike (o Bogu i o duši)? Kako 
su prema tim imenima bijedni pokušaji, koji bi u nemoćnom 
bijesu proti istini htjeli da filozofiju proglase vjerovanjem. Zar 
je intelektualizam — osnovica aristotelovske psihologije o duši 
— neki Credo: a mi znamo, da taj intelektualizam zastupa i 
wiirzburška eksperimentalna škola!? Zar je noetički realizam 
»vjerovanje«, — a zastupa ga i Aristotel i Kiilpe! Napokon, zar 
nije kršćanstvo sa svojim vjerovanjem za filozofiju problem, čije 
rješavanje nastupa tek nakon filozofijske problematike o spo- 
znaji istine i nakon metafizike! I kao da nije već sama meta- 
fizika »vjerovanja« postavljena u suvremenoj filozofiji (počevši 
od Kanta) kao spoznajni problem, tj. kao problem o istinitosti 
takve (iracionalne) metafizike. Ili zar nije svaki, kako mu drago 
metafizički akt filozofiranja, u svojoj strukturi ili funkcionalnoj 
suvislosti upravljen na spoznaju istine — kako je isticao već 
Aristotel? Nije li svako filozofiranje nošeno »krilima duše« 
(Platon), a to su: začuđenje i oduševljenje (ljubav, eros)? Zar 
se može bez ignorancije ustvrditi, da je »vjera« cilj filozofije, 
koja na »krilima« saznanja dohvata svoj cilj: istinu? Neka čita- 
lac pomno pročita čitavu knjigu, i ne će naći nijedne riječi, ko- 
jom bi se pozivala na kršćansku i bilo koju »vjeru«: nikakvim 
vjerovanjem nije ni određivano ni sprječavano opravdanje 
stajališta koje knjiga zastupa, — a to znači, da je knjiga zadr- 
žala punu slobodu ili nezavisnost od ikojeg odvraćanja s puta 
spoznaje. Kod nas je potreba kritičke orijentacije u filozofiji 
obrazložena već samim time, što nam prijeti val nesamostalnih 
i nametljivo jednostranih spisa, u kojima pod vidom filozofije 
caruje prepričavanje, fantazija, fraza i neznanje. Nije nam pri- 
tom u pitanju, koje stajalište zastupa pisac, nego da li je pisa- 
nje naučno valjano.“ 


* Dr. Zdenko Vernić u kritici moje knjige »Duševni život« iznosi tvrdnju, 
da se u svemu mojem naučnom radu ne vidi nastojanje za znanjem poradi 
znanja, nego radi vjerovanja. Time bi, dakako, izgubio sav taj rad maučnu 
i filozofsku vrijednost. Napose ju gubi i zato, što u knjizi zastupam i svoje 
mišljenje, umjesto da navodim samo tuđa mišljenja. Čak se i Akademija, 
kao izdavač knjige, proglasuje »sukrivac, time što se ogriješila o znanstvenu 
slobodu savjesti i o interkonfesionalni takt«. 


Čitalac ove knjige — u kojoj također zastupam svoje mišljenje, i to 
upravo u cilju opravdanja metafizičke filozofije — lako će i sam ocijeniti, 
298 





Za naučno prosuđivanje ove knjige mjerodavan je kriterij: 
da li ona na današnjem stepenu nauke otvara svojim načinom 
opravdane poglede na problem istine. Ako tom zadatku dame 
vara, izvršila je svoju kulturnu funkciju. 


»Kulturnu« utoliko, što se knjiga bavi pitanjima o moguć- 
nosti kulture, o njenim osnovima, izvorima i stvaralačkim pu- 
tovima. Evo šta to znači: sadržaj kulture čine uglavnom razne 
znanosti (iskustvene, matematičke, historijske), zatim filozofij- 
ske koncepcije o svijetu i životu zajedno s raznim nazorima o 
religiji i moralu. Upravo je specifično obilježje čovjeka, što je 
sposoban da na kulturnom orijentiranju izgrađuje ili oblikuje 
svoju ličnost. Knjiga dakle zahvata u ovu kulturnu sadržinu — 
ne zato da ogleda opravdanost i vrijednost pojedinih smjerova 
u njoj, nego da ispita 1. mogućnost i 2. načine _metafizičkog: 
opravdavanja. Uzmimo kao primjer, da »religija« znači odno- 
šaj čovjeka s Bogom, a u subjektivnom smislu da znači prizna- 
vanje tog odnošaja. Ova knjiga nije takvo priznanje sustavno- 
kritički opravdavala, niti je opravdavala nepriznavanje Boga; 
to je posao zasebne filozofijske nauke (teodiceje, religijske filo- 
zofije). Knjiga je ispitala, dalijemogućeikojeoprav- 
danje — za ili protiv Boga. Zatim je ispitala, da li je moguć 
upravo spoznajni, razumski (intelektualni, racionalni) načim 


kako je lišena naučnih kriterija takva kritika, koja pokušava osporavati 
naučnu valjanost jedne knjige samo zato, što njezin autor putem saznanja 
dolazi i do metafizičkog stajališta u filozofiji. Nije li kritika, koja meta- 
fizičku filozofiju proglasuje vjerskom propagandom, i sama možda u službi: 
izvjesne propagande?! Takve je kritike već Eucken nazvao lakomisleno osu- 
đivanje (leichtfertiges Aburteilen), po kome bi se sve metafizike od Platona: 
i Aristotela do danas »ogriješile o znanstvenu slobodu savjesti i o inter- 
Konfesionalni takt«! Uostalom, isti Z. V. kritizirao je i moju »Psiho- 
logiju« za srednja učilišta, koja je metodički, sistematski i po metafizičkom 
stavu potpuno jednaka sa knjigom »Duševni život« — i kaže, da je knjiga 
objektivna, da ima dragocjenu prednost što je empirijska, da čitalac iz nje 
upoznaje suvremenu psihologiju, metode kojima radi i glavne rezultate do 
kojih je došla, da je duševni život prikazan na uzorno objektivan način, 
kojim čitalac upoznaje veliki Lionardovski mir moderne nauke, da nema 
prigovora objektivnom prikazu i mojeg metafizičkog nazora: zato će ta 
knjiga produpsti i proširiti duševni obzor svakog čitača i zato znači pravi 
dobitak za našu naučnu književnost i za naš kulturni napredak. 

opravdanja ili obrazloženja ikakve istine o nečemu metafizičko- 
me, o nečemu što je iskustvenim saznanjem nedohvatljivo? Knji- 
ga ima dakle u vidu najprije dva suprotna stava: protiv mo- 
gućnosti metafizike i za nju: Prvi smo stav nazvali antimetafizi- 
čki ili agnostički (agnosticizam naime poriče mogućnost 
ikojeg znanja o metafizičkim predmetima). Ako se ispostavi 
opravdanost drugog stava — za metafiziku —, opet se ukazuju 
dva suprotna smjera: za metafiziku racionalnu (teoretsku, 
spoznajnu, razumsku) i iracionalnu. Agnostik (pozitivist) 
kaže: ne znamo ništa o Bogu (ni o čemu metafizičkom), a iraci- 
onalist kaže: ne znamo ništa razumski, ali znamo ne razumski, 
nego vjerovanjem i intuicijom. Proti agnostičkom poricanju 
svake metafizike (racionalne i iracionalne) morali smo da vidi- 
mo, da lj je takvo poricanje opravdano. A vis-A-vis metafizi- 
čara trebalo je da znamo, kojim bi se putovima dalo dohvatiti 
ikoju istinu o Bogu. Dok racionalni metafizičari kažu, da je mo- 
guće neki nazor o Bogu razumski, misaono opravdati ili dokazati 
(demonstrirati), drugi to poriču. Ovi drugi kažu, da je Bog ra- 
zumskim putem nespoznatljiv (tj. zastupaju agnosticizam), a ipak 
priznaju Boga — putem »vjerovanja« (tj. zastupaju fideizam) 
ili putem »intuicije« (intuicionizam). U tom se okviru razilaze 
različna mišljenja: Kant, Schleiermacher, Paulsen i drugi filo- 
zofi nalaze osnov religije u moralnoj (praktičnoj) potrebi, a 
Balfour, Brunetičre, Bergson, Blondel i drugi drže, da je reli- 
gija plod »životnog iskustva«, mističnog čuvstvovanja ili emo- 
cionalne intuicije (neki, fenomenologisti, uzimlju razumsku, ne 
emocionalnu intuiciju kao izvor religije). Svima je zajednički 
stav proti »racionaliziranju« metafizike, tj. proti dokaznom (te- 
oretskom, logičkom) postupku metafizičkog opravdanja. Evo nas 
dakle na raskrsnici filozofiranja. Nije to prva raskrsnica, jer se 
ona osniva na dubljem razlazu — o vrijednosti istinite spoznaje 
uopće. Kod tog pitanja otpočelo je sustavno raspravljanje ove 
knjige. — 

. Knjiga je dakle, rekosmo, uputa za kritičko ocjenjivanje 
kulturnih strujanja današnjice u historijskoj suvislosti. Aristo- 
telova intektualistička (racionalna) metafizika, pa iracionalisti- 
čka metafizika kao i antimetafizičke struje pozitivizma žive su 
snage, koje pokreću i današnjim »duhom vremena«; one su 

smjernice za kulturnu orijentaciju društvenog i uzgojnog života. 
Tko ne gleda na život čovjeka samo kao na »prirodno« zbivanje, 
na zbivanje po fizičkim zakonima — a to bi značilo povratak u 
barbarstvo (Rickert) —, nego vidi u čovjeku sposobnost regula- 
tivnog zahvatanja u život, tj. sposobnost odabiranja nekog život- 
nog puta, nekog ostvarenja životne zadaće, taj će svu brigu ulo- 
žiti da pronađe izvjesni put i zadaću života. U tom pronalaženju 
hoće ova knjiga da služi kao putokaz. Ne pokazuje put k vjeri, 
nego k spoznaji istine: knjiga ne govori čitaocu nešto što bi ona 
vjerovala, nego što znade — o istinitom znanju. Da li je istina što: 


“knjiga govori o istinitom znanju? — čitalac ne treba da to vje- 


ruje, nego čitajući neka razmisli o valjanosti dokazivanja, kojim 
knjiga hoće da bude na dohvatu svog cilja: istine. — 

Dvije bih napomene mogao istaći kao prigovor knjizi. Ima mnogo sitnog: 
sloga. Ovaj bi prvi prigovor možda našao opravdanje u nastojanju, da se 
čitaocu olakša vidno naći granicu između sustavnog vođenja rasprave i 
poučnih nadopuna. U njima dolazi ponekad do ponavljanja, — i to je 
drugi prigovor. Ali čitalac se time upozoruje na važnija mjesta; a bit će 
jamačno i takvih čitalaca, koji će se knjigom služiti u razmaknutim vre- 
menskim odsjecima, a time se otprijašnja lektira djelomično zaboravlja, pa 
će neke opetovane misli osvježiti vezu s cjelinom. Didaktički su razlozi 
svjetovali, da se neke misli iznesu u varijantama, kako bi čitalac lakše ostao 
koncentriran u osnovnim pogledima na suvislost cjelokupnog raspravljanja. 
Pojedini dijelovi te cjeline imali bi, koliko je moguće, da i sami dadu 
zasebni cjeloviti prikaz; ali u tolikom obilju građe nije ni moguće zado- 
voljiti svačije želje. 

Kao uvod u filozofiranje, knjiga je pružila historijsko-kritičku orijenta— 
ciju, koja će čitaocu omogućiti da samostalno nastavi studij filozofije i da 
stekne uvid u odvjekovno i današnje strujanje filozofskog duha. Ujedno je 
knjiga sustavno zacrtala smjernice onog naziranja, koje se razvija od Aristo-- 
tela do danas. Riječ »razvija« upućuje na to, da bi neispravno bilo pomi- 
šljati, kao da je to naziranje i danas na istom stepenu, na kojem je bilo u 
doba Aristotela. Samo uzajmičnim pronicanjem svih filozofskih nazora. 
odonda do danas bio je omogućen kritički razvoj stanovišta, koje ova knjiga. 
zastupa. S ovim svojim zadatkom ona želi da doprinese dijelak sveukupnoj 
izgradnji filozofije: možda ćemo time utirati putove i našoj naučnoj knjizi. 
u stvaralački svijet. 

